
N EREGYS RITMIŠKAI TAUKŠI SAVO LAZDELE. Triskart takšt, 
takšt takšt Berlyno praeivių dėmesiui patraukti. Jis - sar- 
gybinis nuskusta makaule, pridengta sena kareiviška kepure, 
išblyškęs it numirėlis. Prekiauja pieštukais, kuriuos laiko ant 
kaklo pakabintoje skardinėje dėžutėje. Ant rankovės ryši taš- 
kuotą raištį, o apskriti juodi jo akiniai primena dvi dienoje 
pradurtas skyles, pro kurias sunkiasi naktis. Išnirdama iš 
metro Zigrida sužvejoja rankinėje piniginę ir įmeta keletą gra- 
šių jam į puodelį. „Dėkoju, - sugergždžia neregys žvangtelėjus 
monetoms. - Prašom išsirinkti pieštuką.“ Ji padėkoja, tačiau 
jam pasukus galvą į jos balsą, Zigridai pasirodo, kad kažkas už 
juodų akinių tamsos ją įsidėmi. Ji įsideda pieštuką į rankinę ir 
užsidegus žaliai šviesai pereina gatvę. 

Bilietas į dieninį kino seansą dabar kainuoja tris su puse 
markės. Pabrango penkiasdešimčia pfenigų. Tačiau Zigrida 
sumoka nesiskųsdama pakilusia kaina. Šiandienos filmas va- 
dinasi „Rytojaus kariai“. Afiša kino teatro lange vaizduoja verž- 
lius šviesiaplaukius berniukus kariškomis hitlerjugendo uni- 
formomis, prižiūrimi besišypsančio karininko, jie dumia per 

lauką su mediniais šautuvais, mankštinasi ar spokso į stam- 
baus kalibro kulkosvaidžio vamzdį. Tačiau jokio skirtumo, ką 
rodo. Ji atėjo ne filmo žiūrėti. 

Viduje karo metu įprasti nuolatiniai lankytojai stebi ją abe- 
jingai vertindami. Fojė atsiduoda pelėsiais ir nešluotais kili- 
mais, kadaise įspūdingai atrodęs sietynas dabar blausus, ne- 
tolygus dėl trūkstamų karulių. Saldumynų prekystalis tuščias. 
Nėra kuo prekiauti, kaip ir visame mieste. Rūbininkas skaito 
sporto žurnalą, nes menkai tešildo, o oras per daug žvarbus, 
kad kas nors nusivilktų paltą. Tačiau minia laukia, kol kon- 
trolieriai atvers salės duris. Mieste, kur maistas prastas ir dar 
labiau blogėja, kur produktų normavimas iššlavė parduotuvių 
vitrinas, mieste, lėtai dūstančiame nuo dar vienų karo metų 
nepritekliaus, kino teatrai išliko vieta, kur galima išleisti keletą 
markių neiškerpant kuponų iš maisto davinio kortelės ir ne- 
švaistant gyvenimo eilėse. 

Mirtinai išblyškę pensininkai ramsčiuojasi į savo lazdeles. 
Per pertrauką tarp pamainų iš fabrikų ištrūkusios moterys į 
turbanus susuktais plaukais dalijasi vičvienaite cigarete. At- 
šiauriaakės gatvių kekšės žvalgosi klientų tarp laisvadienių tu- 
rinčių kareivių. Namų šeimininkės skreituose gniaužia sunkias 
rankines ir kantriai laukia, džiaugdamosi keletui valandų pa- 
sprukusios nuo vaikų ir namų ruošos. 

Nė vienam nuolatiniam kino teatro lankytojui Zigrida 
Šrioder neprataria nė žodžio. 

Ji dirba stenografininke patentų biuro paraiškų skyriuje 
Gičino gatvėje netoli Aljanso aikštės. Jai patinka manyti, kad 
puikiai tebeatrodo. Skarele apgobti linų spalvos plaukai tebėra 
tankūs. Kūnas vis dar tvirtas ir gražiai sudėtas. Ji nėra nepa- 
tenkinta savo atvaizdu veidrodyje, tiesiog retai į jį pažvelgia. 
Karo metai iš naujo ją įvardijo. Ji tėra atsiskaitymo knygelės, 
maisto kortelės numeris, tik tapatybės kortelės veidas. Ji - po- 

nia Šrioder, kriegsfrau. Frontininko žmona. Jos vardas - tik žo- 
dis, kuriuo šaukiama ji atsiliepia. 

Ji kopia apsitrynusiu takeliu užklotais laiptais į balkoną, iš- 
sikišusį virš pasagos formos pagrindinės žiūrovų salės. Kartais 
čia savo reikalų sutvarkyti užlipa ir kekšės su klientais. Bal- 
konas - nuošalesnė vieta ir panašu, kad kontrolieriai niekada 
nesikiša. Matyt, tikisi arbatpinigių. Zigrida išmoko nekreipti į 
visa tai dėmesio. Ji irgi tikisi, kad dieniniame seanse balkone 
žiūrovų nebus gausu. 

Pamačiusi, kad kėdėje prie durų įsitaisęs senukas kontro- 
lieriaus uniforma snaudžia, ji nepaiso ant bilieto nurodytos 
vietos ir atsisėda paskutinėje eilėje prie sienos. Tai jos prisimi- 
nimų vieta. 

Pirmoji karo žiema buvo labai žvarbi. Miestą sukaustė 
smarkiausias per kelis dešimtmečius speigas. Sausį termome- 
trų stulpeliai staiga nukrito iki dvidešimties laipsnių šalčio ir 
žmonės niūriai juokavo, kad su sovietais pasirašytu nepuolimo 
paktu Berlynas išmainytas į Sibirą. Tačiau mėnesiui einant į 
pabaigą net ir berlyniečių juokai ėmė sekti kartu su anglių 
atsargomis. Spaudžiantis ledinis šaltis sekdavo įkandin, nar- 
šydavo po drabužius, ieškodamas plyšelių, pro kuriuos lėtai 
skverbdavosi vidun, kol pasiekdavo širdį ir atšaldydavo kraują. 

Miegamajame ji glausdavosi prie savo vyro, kad sušiltų, ta- 
čiau jos rankai nuklydus žemiau jo liemens, jis atšlydavo. Zig- 
rida, prašau. Rytoj manęs laukia ilga diena, - paprastai sakydavo 
jis. Tada ji spoksodavo į ledinę tamsą virš jų lovos, kol ją nu- 
slopindavo miegas. 

Ar tai dėl persileidimo? - pagaliau vieną naktį paklausė ji. 

Zigrida, man reikia išsimiegoti, - atsakė jis. - Ir tau taip pat. 
Pasikalbėsime apie tai vėliau. 

Žinoma, jie taip ir nepasikalbėjo. Lenkijoje prasidėjus ka- 
rui Kasparo darbo valandas banke pailgino, jis tapo niūrus ir 

tylus. Keletą banko darbuotojų pašaukė kariauti ir jis buvo įsi- 
tikinęs, kad greitai ateis ir jo eilė. Zigrida bandė įsivaizduoti 
jį su uniforma ir šautuvu rankose, tačiau tai atrodė pernelyg 
absurdiška. Jam buvo beveik trisdešimt penkeri. Juk pilna jau- 
nesnių vyrų, kuriems kariuomenė teiks pirmenybę. Ir nors 
tai buvo retas atvejis, Kasparo motina sutiko su ja. Banke turi 
svarbias pareigas, - neabejodama tvirtindavo senoji. - Valdžia 
supranta - geriausi vyrai turi likti namie, kad viskas sklandžiai 
eitysi. Tada Kasparas pažvelgdavo į jas nutolusiu žvilgsniu ir 
mandagiai paprašydavo dar kavos. 

Pakyla uždanga ir užgęsta šviesa. Zigrida nusiriša skarelę. 
Seansas prasideda kariuomenės choro traukiama Horsto Vese- 
lio daina'. Jam nedarniai pritaria balsai žiūrovų salėje. Žiūrovai 
raginami kartu dainuoti patriotines dainas. Taip parašyta kino 
teatro fojė, tačiau kadangi šalia nėra nieko, kas galėtų įskųsti, 
Zigrida nepraveria lūpų. Po vermachto - kariuomenės, vos 
prieš kelerius metus sutriuškinusios Prancūziją, - sukrečiamo 
pralaimėjimo Stalingrade partija kursto patriotizmo karštligę. 
Sienas slegia dar daugiau vėliavų, dar daugiau šūkių ir plakatų. 
Tačiau giliai viduje aitri baimė stelbia oficialius įtikinėjimus 
pergale. Pirmą vasario savaitę įprastą radijo transliaciją staiga 
nutraukė Vagnerio laidotuvių maršas. Reichsmaršalas Gėrin- 
gas iš Aviacijos ministerijos paskelbė oficialų pranešimą. Ver- 
machto kariai kovojo iki paskutinės kulkos. Po kelių savaičių 
Gebelsas per transliaciją iš Sporto rūmų pareiškė, kad vienin- 
telis atsakas į jų auką - visuotinis karas. Klausiu jūsų: ar norite 
visuotinio karo? Jei prireiks, ar norite visuotinesnio ir radika- 
lesnio karo, nei iki šiol įsivaizdavome? Minia Sporto rūmuose 
karštligiškai suriaumojo, tačiau dauguma berlyniečių suglumę 
tylėjo. Stalingrado paėmimas turėjo būti didžiausia vermachto 


"Horsto Veselio daina - nacių himnas (čia ir toliau - vert. past.). 

pergalė po Paryžiaus žlugimo. Buvo skelbiama, kad Raudonoji 
armija prie Volgos sutriuškinta. Kaip galėjo taip nutikti? Trys 
šimtai tūkstančių vokiečių vyrų žuvo arba buvo paimti į ne- 
laisvę. Kaip tai nutiko? Klausimas dažnai nuskambėdavo pa- 
šnabždomis, tačiau liko neatsakytas. 

Ekrane blyksi šuorais plūstantys kino kronikos vaizdai: ka- 
riai šokinėja per patrankų išmuštas duobes, tankas traiško mū- 
rinę sieną. Puolimas Rytuose artėja prie pergalės, bent jau kino 
teatruose. Ji giliai įkvepia. Dabar Kasparas ten. Jis gavo šaukimą 
likus dviem mėnesiams iki kariuomenės žygio į Rusiją ir dabar 
yra įstrigęs kažkur į pietus nuo Maskvos kartu su keletu šimtų 
tūkstančių kitų vokiečių vyrų. Ji galvoja apie jį kasnakt prieš 
užmigdama. Baiminasi, kad jis kenčia nuo atšiauraus oro, tačiau 
ne itin trokšta, kad gulėtų šalia jos lovoje. Ar dėl to ji tokia pat 
šalta kaip rusiška Žiema? Gal tik jos širdis, galvoja ji. 

Liepsnosvaidis atsiraugėja degančio skysčio srove. Dūmų 
pluta apsitraukusiame danguje suklykia raketų choras. Su- 
tarška sunkus kulkosvaidis. Tačiau Zigrida užsimerkia, kad viso 
to nematytų. Ji trokšta šios po akių vokais slypinčios tamsios 
erdvės tarsi narkotiko. Tik miegas suteikia jai tokį prieglobstį 
nuo tikrovės. Viena tamsoje ji atsiveria praeičiai ir grįžta į aki- 
mirką prieš Egonui ištariant jai pirmuosius žodžius. 

„Tik paklausykite', - išgirsta ji sakant jį iš tuščio gretimo 
krėslo, nors žino, kad tai tik prisiminimai. 

Tą dieną balkone buvo šalta kaip ledainėje, tačiau ją čia 
atvedė tiesiog jo, įsitaisiusio paskutinėje eilėje, vaizdas - šio 
žmogaus, kuris nebuvo jos vyras, tarsi ji būtų radusi netikėtą 
šilumos šaltinį. Jis buvo elegantiškai apsikirpęs ir dėvėjo kaš- 
myrinį paltą su stačia apykakle. Tai suteikė jam dabitiškumo, 
nederančio su jo gaivališkumu. Jo veido išraiškoje buvo kažkas 
nesuvaldoma, o gyvuliškai raumeningo kūno laikysena spin- 
duliavo pasitikėjimą savimi. 

Ji atėjo į kino teatrą ieškoti tuščios erdvės dienoje. Filmai 
apie karą buvo geriausi, nes į juos paprastai mažai kas eidavo, 
todėl ji nusipirko bilietą į dieninį „Dancigo kovos dalinio“ 
seansą, kad rastų vienatvės plyšelį. Įtrūkimą betoninėje ruti- 
noje, kad paspruktų nuo biuro rašomųjų mašinėlių tarškesio. 
Kad pabėgtų nuo uošvės garsių skundų ir bežodžių kritiškų 
vyro žvilgsnių. 

Salėje šviesa vis dar degė. i negalėjo susilaikyti vogčiomis 
nežvilgtelėjusi į vyrą, palinkusį virš laikraščio „Morgenpost“. 
Jis atrodė tyčia esantis ne savo vietoje. Sąmoningai svetimas. 
Ar tai paskatino ją nepaisyti ant bilieto nurodytos vietos ir at- 
sisėsti vos už dviejų vietų nuo jo? Jo akys paėmė ją į nelaisvę 
ir vėl paleido. Tada nieko nevyko. Jai taisantis skarelę, patogiau 
sėdantis krėsle ir stengiantis iš tuštumos susikurti sienas, jį do- 
mino tik laikraštis. Stambus berlynietis ant ausų užsmaukta 
skrybėle atsisėdo balkono priekyje ir nuolankiai laukdamas 
įsispoksojo į ekrano uždangą. Ji įkvėpė aitraus jai virš galvos 
rūkančio kino operatoriaus cigaretės dūmo kvapo. Šalia jos 
žmogus, kuris nebuvo jos vyras, neaiškiai kažką suniurnėjo ir 
atsivertė kitą laikraščio puslapį. Ji suvokė, kad irgi sėdi klus- 
niai laukdama, dilgčiojančiais delnais. Ar ji ko nors tikėjosi? 
Buvo daug priežasčių nesisėsti taip arti nepažįstamo Žmogaus. 
Gausybė priežasčių, iš kurių ne menkiausia - kad sunerdama 
rankas ji šiek tiek pasistengė paslėpti vestuvinį žiedą. Ploną, 
niekuo nepuoštą, auksu apvilktą žiedą ant bevardžio dešinės 
rankos piršto. Tokį pat kuklų kaip ir jos santuoka. 

- Tik paklausykite, - staiga tarė vyras be jokios įžangos, tarsi 
pokalbio vidury. Jo balsas buvo žemas, lyg nugremžtas nuo uo- 
los. - Tikros vokiškos kilmės gydytojas, penkiasdešimt septynerių 
metų Kamerūno kampanijos veteranas, širdingai trokšta sudaryti 
santuoką su kuklia ir taupia arije, stipria ir sveika, plačiais klubais 
vaikams gimdyti, besibjaurinčia nikotinu ir kosmetika. Dieve, čia 

gi pavydėtinas pasiūlymas, - išsišiepė jis ir ji pirmąkart pamatė 
jo šypseną. - Tik nesakykite, kad jis jūsų negundo. 

- Ne, nemanau, - atsakė Zigrida, nors žinojo, kad nederėtų. 
Nereikėjo taip daryti. - Bijau, kad kažkada turėjau lūpų dažus. 

- Na, tada paklausykite šio. Žinau, kad jis privers jūsų širdį 
daužytis. Šešiasdešimt dvejų metų arijas, turtingas našlys, susi- 
tuoks su jauna, vaisinga arije, kad susilauktų vyriškosios giminės 
palikuonio ir išsaugotų nuo išnykimo senos giminės pavardę. Štai, 
prašom! Senos giminės pavardė kaip ant lėkštutės. 

Jis skaitė toliau. Vis kiti seniai, ieškantys grynakraujų arijų 
sutuoktinių, tačiau Zigrida, užuot atidžiai klausiusis, stebėjo 
jam kalbant šiek tiek trūkčiojantį smakrą. Tai buvo nežymus 
virpesys, kurį juto ataidint šiurpuliu po savo oda. 

Jis vėl nusišypsojo, bet šį kartą tiriamai pažvelgė į ją. 

— Mano pavardė Hartmanas, - netrukus ji sužinos, kad 
tai netiesa. - Tačiau primygtinai prašau vadinti mane vardu. 
Egonas, - tarė žmogus, kuris nebuvo jos vyras, ištiesdamas jai 
ranką. - Žinau, kad siaubingai nemandagu taip jus sutrukdyti. 
Viliuosi, kad man atleisite. Pamačiau jūsų veidą ir tiesiog turė- 
jau išgirsti, kaip skamba jūsų balsas. 

Ji žvilgtelėjo į ištiestą ranką, tarsi galvodama, ar paisyti jos, 
bet negalėjo atsilaikyti prieš jo šypseną. Atvirą. Nevaržomą. 
Plėšrią. Netgi patrauklesnę dėl aštrios skausmo skeveldros. 
Zigrida paėmė jo ranką. Ji buvo šilta ir moteris pajuto, kaip 
tvirtai jis ją sugniaužė. 

— Dabar jau išgirdote mano balsą, - tarė ji. 

Tądien jis nusivedė ją į kavinę, kur kvepėjo sirupu, balzamu 
ir pypkės dūmais. Tai buvo nedidelė vietelė Savinji aikštėje, pro 
suveriamuosius langus švino rėmeliais buvo girdėti dundantys 
miesto traukiniai. Jis užsakė jai kavos ir obuolių pyrago, kurį 
beveik visą pats ir suvalgė ją linksmindamas. Tačiau daugiausia 
klausėsi jos, su palengvėjimu, bet nerimastingai šokinėjančios 

nuo vienos temos prie kitos. Nereikšmingų temų, virtusių svar- 
besnėmis. Nuo bulvių skutimo vakarienei prie sąstingio, kurį 
juto gyvendama po anytos stogu. Nuo jos tėvo mėgtų įmantrių 
pyragų iki prisiminimų apie tai, kaip jis paliko šeimą, ir tuštumą, 
kurią juto prie motinos mirties patalo. Suvokusi, kiek daug 
kalba, ji vis atsiprašydavo, tačiau skvarbus jo žvilgsnis drąsino 
ją tęsti. Pamačiusi, koks vėlyvas metas, ji sutriko. Tačiau jis ir vėl 
tik nusišypsojo, sumaigė vieną iš daugybės surūkytų cigarečių ir 
apmokėjo sąskaitą. Tą naktį ji negalėjo pamiršti jo akių. Negalėjo 
pamiršti akivaizdaus geismo, gyvuliško proto jose. Netgi gulė- 
dama šalia Kasparo jųdviejų lovoje su girgždančiomis čiužinio 
spyruoklėmis jautėsi taip, tarsi Egonas vis dar ją stebėtų. 

Po dviejų dienų ji nusipirko bilietą į „Jūros asus“. Jis pasi- 
tiko ją fojė. Ji ištiesė ranką ir jis paėmė ją, tačiau pabučiavo į 
skruostą. Trumpai, bet su aiškiu ketinimu. Sėdėdama šalia jo 
balkone ji suprato nedrįstanti pažvelgti jam į veidą. Ekrano 
uždanga prasiskyrė ir spragsint projektoriui sidabro spalvos 
vaizdai užplūdo ekraną. Ji klusniai spoksojo į ekraną, kur kino 
studijos „Ufa“ kronika prapliupo trimitų garsais, sprogmenų 
dėžių ir tankų vaizdais. Lenkai karo belaisviai stovi aptvare ei- 
lėje prie sriubos. Būriai senų barzdotų Varšuvos žydų verčiami 
žygiuoja priešais kino kamerą. Kaip ir įsakyta, spokso iš ekrano 
nerimastingai mirksėdami. Prasidėjus filmui, ji stebeilijo tiesiai 
prieš save. Tačiau povandeninio laivyno žygiai Šiaurės Atlante 
jai tebuvo erzinantis triukšmingas mirgesys. Jos akys vogčio- 
mis krypo į šoną, mintys sukosi apie žmogų, kuris nebuvo jos 
vyras, kurio ranką staiga pajuto ant savo veido. 

Kai jis pirmąkart pabučiavo ją į lūpas, ji atstūmė jį. Kai jis 
antrąkart pabučiavo ją į lūpas, ji atsakė tuo pačiu. Kino teatre 
buvo tamsu. Ekrane povandeninio laivo kapitonui pro peris- 
kopą stebint krovininį laivą, Egonas ramiai uždėjo jos ranką 
sau ant tarpukojo. 

— Ar jauti? - sušnibždėjo jis. 

- Taip. 

- Tada žinai, kam tai. 

Tą akimirką jos prisiminimus išblaško. Dabartis įsiterpia į 
jos sąmonę. Ji pajunta kažką atsisėdant šalia ir atsimerkia, nors 
ne iš karto. Tai šių dienų problema. Viena moteris, laisvadienių 
turintys kareiviai. Paprastai nesunku juos sudrausminti. Kele- 
tas griežtų žodžių. Tam atvejui, jei žodžių nepakaktų, ji pradėjo 
nešiotis peilį žuvims doroti. Ji stengiasi neatitrūkti nuo pra- 
eities aistros karščio, tačiau išgirdusi nerimastingą merginos 
šnabždesį staigiai atsimerkia. 

- Prašau, pasakykite, kad atėjome čia kartu. 

— Ką? - nustemba Zigrida. 

— Prašau, ponia Šrioder. Pasakykite, kad atėjome čia kartu. 
Kad abi buvome čia nuo filmo pradžios. 

Tai pas ponią Grancinger prievolę atliekanti mergina. Koks 
jos vardas? Liesa, ilgarankė ilgakojė apvalainu veidu, tamsiais it 
anglis plaukais po vilnone berete. Jos akyse - tokia įtampa, kad 
nuo jų tarsi elektra purto. Zigrida Žiojasi atsakyti, bet kažkas jai 
sutrukdo. Galbūt du vyrai, žingsniuojantys po pasagos formos 
salę apačioje ir blyksinčiais žibintuvėliais raikantys salės tamsą. 
Keletas šviesos apakintų Žiūrovų ima skųstis, kol vienas iš vyrų 
surinka: 

— Sicherheitspolizei ! Įjunkite šviesą! 

Užsidegus šviesai ir filmui staiga nutrūkus, salėje nuvilnija 
niurnėjimas, kuris greitai nuščiūva, vyrams pradėjus tikrinti 
dokumentus. 

Atsiveria balkono durys ir jose pasirodo siluetas. Reicho vi- 
duje saugumo policija vilki civilinius drabužius, šiuo atveju — 
ilgą chaki spalvos lietpaltį ir plačiakraštę skrybėlę. Jis be cere- 


"Saugumo policija (vok.). 

monijų prikelia miegantį kontrolierių. Senukas svyruodamas 
stojasi ir springdamas beria: „Taip, Herr Kriminal-Kommissar“ ir 
„Ne, Herr Kriminal-Kommissar. Vyras mosteli jam ranka ir ima 
tikrinti merginos, kuri prieš tai buvo apkabinusi savo vaikiną, 
jaunutį oro pajėgų pagalbininką, dokumentus. „Kas vyksta?“ — 
klausia vaikinukas, norėdamas pademonstruoti, kokios drąsos 
jam suteikia uniforma, tačiau vyras jo tiesiog nepaiso ir jaunuo- 
lio drąsa išgaruoja. Žvilgtelėjęs žemyn ir aukštyn, Herr Kommis- 
sar patraukia tiesiai prie eilės, kur sėdi Zigrida su mergina. Zig- 
rida pajunta, kaip mergina smarkiai suspaudžia jai ranką, tačiau 
savąją ištraukia. 

— Imkit, - sušnabžda ji, skubiai kišdama savo bilietą mergi- 
nai. - Greičiau. Įsidėkit į kišenę. 


(GEHEIME STAATSPOLIZEI . 


Taip parašyta nedideliame aliumininiame ženklelyje, kaban- 
čiame ant grandinėlės. Tokį turi visi gestapininkai. Vyras laiko 
jį už grandinėlės, tiek, kiek pakanka suvokti jo reikšmę, tada 
vėl sugniaužia delne. Jo žandikaulio linija griežta, bruožai nėra 
negražūs, tačiau veide įsispaudęs gyvuliškas nuovargis. Akys 
raudonos nuo nemigos, tarsi nudegintos. „Dokumentus, - pa- 
liepia jis iš pradžių merginai. Ši nieko neatsako, tik rankinuke 
randa savo tapatybės kortelę ir paduoda. Vyras prisimerkęs ap- 
žiūri ją. Negrąžina merginai. „Dokumentus, - sako jis Zigridai 
tiesdamas ranką. 

Atsegdama rankinę, Zigrida nuryja gumulą. Kartą tramva- 
jumi važiuodama į Frydricho gatvę užtruko tris minutes, kol 
rado savo tapatybės kortelę, kurios reikalavo rūstus policijos 


* Pone kriminalinės policijos komisare (vok.). 
** Slaptoji valstybės policija, kitaip - gestapas (vok.). 

seržantas. Tai buvo trys ilgiausios jos gyvenimo minutės. Ta- 
čiau šį kartą ji neužtrunka. Tapatybės kortelės kampai šiek tiek 
apsitrynę nuo dažno naudojimo. Duodama ją, Zigrida tyčia 
prisiliečia prie Herr Kommissar piršto — vos vos, tačiau to pa- 
kanka, kad jis greitai žvilgtelėtų į ją prieš nukreipdamas dė- 
mesį į nuotrauką, prisegtą ant pilko kartono. 

— Ponia Šrioder. 

— Taip, - patvirtina Zigrida. 

— Jūs pažįstate šią jauną pilietę? - klausia jis linktelėdamas į 
šalia jos įsispraudusios merginos pusę. 

Arji susvyruoja? Atrodo, kad pirmiau išgirsta žodžius, negu 
suvokia, kad pati juos taria. 

— Taip. Ji paskirta metus atlikti prievolę pas mano žemiau 
gyvenančią kaimynę. 

— Prievolę? 

— Herr Kommissar, jūs, be abejo, Žinote apie jaunimui šiuo 
metu keliamus reikalavimus? Ji dirba namuose, rūpinasi šešių 
vaikų motinos, apdovanotos Motinos kryžiumi, atžalomis. 

— Tikrai? Kaip pagirtina, - abejingai atsako vyras. - Ir jūs 
abi tikriausiai čia sėdėjote nuo filmo pradžios? 

— Taip, - nuoširdžiai atsako Zigrida. 

— Kasoje atsimins, kad jūs kartu pirkote bilietus? 

— Bilietus pirkome atskirai, Herr Kommissar. Ji sumokėjo už 
savo bilietą, aš - už savo. Negaliu jums pasakyti, ar kasoje tai 
atsimins. 

Gestapininko veidu nuslenka nepasitenkinimo šešėlis. Tada 
jis pažvelgia žemyn į merginą. 

— Gal galėčiau pamatyti jūsų bilietą? Panele? - jo balsas nėra 
mandagus. 

Tačiau mergina nesutrinka. Išsitraukusi iš kišenės Zigridos 
bilietą, paduoda jam. Šis vis dar susiraukęs apžiūri jį, palygina 
nurodytą vietą su numeriu ant gretimo tuščio krėslo. 

— Ponia Šrioder, - sako jis Zigridai šaltu balsu, - ši panelė 
sėdi ne savo vietoje. 

— Tikrai? - nekaltai atsako Zigrida. - Tiesą sakant, Herr 
Kommissar, norėjome sėdėti gale, o ne priekyje, kad galėtume 
plepėti ir niekam netrukdyti. Žinau, kad sulaužėme taisykles, 
tačiau mes, moterys, mėgštame plepėti, todėl persėdome, - ji 
dailiai, nerūpestingai gūžteli pečiais. - Ar šį nusikaltimą tiriate, 
Herr Kommissar? - paklausia. - Ar mums grįžti į savo vietas? 

Jis įsmeigia į ją akis ir ji žino, kad turi atlaikyti jo žvilgsnį 
nesvyruodama. 

— Sakykite, ponia Šrioder, - kreipiasi gestapininkas beveik 
ramiu balsu, - koks šios merginos vardas? 

Zigrida nekrusteli. 

— Vardas? 

- Taip, - linkteli jis. - Ji dirba pas jūsų kaimynę. Kartu atė- 
jote pasižiūrėti filmo. Be abejonės, žinote jos vardą. 

Zigridos mintys nuskrieja į tą dieną, kai ponia Grancinger 
jų namo laiptinėje pristatė jai merginą. Ji privalo iš atminties 
iškapstyti vardą. 

— Ponia Šrioder? - paragina gestapininkas. 

— Panelė Kol, - pareiškia ji. Vardas staiga išsprūsta jai iš lūpų. 

Komisaras greitai pakelia akis nuo merginos tapatybės kor- 
telės, kurią tebelaiko rankoje. Įtemptais žandikauliais jis tyliai 
mąsto. 

— Tai pavardė. O koks jos vardas? 

- Tikrai nežinau, - atsako Zigrida. - Vaikeli, koks tavo vardas? 

— Ericha, - trumpai atsako mergina. 

— Ericha, Herr Kommissar, - taria vyrui Zigrida. - Štai ir at- 
sakėme į jūsų klausimą. 

Pauzė. Prisidengęs žvilgsnio skydu jis vėl svarsto. Dar vienas 
vyras civiliniais drabužiais atidaro balkono duris. Herr Kom- 
missar pažvelgus į jį, trūkteli pečiais. Nepasisekė. Dar labiau 

susiraukia. Nuryja gumulą gerklėje. Valandėlę veria Zigridą 
žvilgsniu, tada grąžina abiem dokumentus. 

— Gero seanso, damos, - taria joms ir patraukia iš balkono, 
o kitas vyras pasuka jam iš paskos. 

Zigrida giliai iškvepia. Pajunta, kad ją išpylęs prakaitas, nors 
kino teatre traukia skersvėjis. Šįkart ji sugniaužia merginos 
ranką, o šioji ją ištraukia. 

— Ačiu, - ištaria mergina, tarsi bijodama, kad jei greitai ne- 
ištars šių žodžių, jie uždusins. 

— Nedėkokite man, - taria Zigrida. 

— Privalau. 

— Tiesą sakant, privalote man pasakyti, ką visa tai reiškia. 

— Apgailestauju, tačiau negaliu to padaryti. 

— Negalite? Aš dėl jūsų rizikuoju ir negaliu net paklausti 
kodėl? 

- Daugiau nebetrukdysiu jums, ponia Šrioder. Kai tik ims 
rodyti filmą, paliksiu jus ramybėje. 

— Ak taip? Paliksite mane ramybėje? Kvaili žodžiai. Jūs visiš- 
kai manęs nepažįstate. 

Mergina pasitaiso rankinuko dirželį, tarsi ketintų staiga išeiti. 

— Aš gebu perprasti žmones. 

— Gebate perprasti? 

— Suprantu, kokie jie. Viduje, - gūžteli ji. - Mačiau, kokia jūs. 
Kaip elgiatės name. Jūs panirusi į save. Laikotės atokiai nuo kitų. 

Zigrida neišsiduoda šiek tiek sutrikusi. 

— Ak, tai jūs tikriausiai čigonė? Turite aiškiaregystės dovaną? 

Tai turėjo būti pašaipa, tačiau mergina atidžiai pažvelgia į ją 
prieš nusisukdama į ekraną. 

— Turiu tam tikrą nuojautą. Vadinkite, kaip norite, tačiau pa- 
prastai esu teisi, - sako ji. - Bent jau dėl jūsų neklydau. 

— Nebūkite tokia tikra. Bet kurią minutę galiu nuspręsti pa- 
kviesti Herr Kommissar atgal ir atsiimti savo žodžius. 

Tačiau mergina tik nusišypso. 

— Maniau, prisišlapinsiu, kai jis paklausė jūsų, kuo aš vardu. 

Išgirdusi tai, Zigrida kilsteli antakius. 

— Na, taip. Jums pasisekė, kad paveldėjau savo tėvo atmintį. 

Tą akimirką šviesa užtemsta ir projektorius tarškėdamas at- 
gyja. Ekranui sublyksėjus, vaizdai sugrįžta. 

— Jau eisiu, - sušnibžda mergina, tačiau jai nespėjus pakilti 
Zigrida suspaudžia jos ranką. 

— Nieko panašaus nedarysite. Negi iš tiesų manote, kad Herr 
Kommissar ir jo draugai išėjo? Dabar jie stovi prie kino teatro 
ir stebi, kas išlėks pro duris. Ne. Kad ir ką visa tai reikštų — ir 
turėkite omeny - aš jūsų neklausiu, ką tai reiškia, sėdėsite čia su 
manimi 'iki filmo pabaigos. Deramai gėrėsitės didvyriškomis 
47-ojo hitlerjugendo bataliono radistų pastangomis. O tada 
mes abi išeisime, sėsime į tramvajų ir Ulando gatve važiuosime 
iki namų, kur, jei turite bent kiek proto, užsiimsite namų ruoša, 
pavakarieniausite ir trauksite tiesiai į lovą. Ar supratote? 

Atrodo, mergina norėtų ginčytis, bet to nedaro. Abi nusi- 
gręžia ir tylėdamos įsispokso į ekraną. Nusitvėrę medinius šau- 
tuvus, hitlerjugendo vaikinai šliaužia ant pilvų, Zigrida purto 
galvą, negalėdama patikėti savo elgesiu. Senelė visada niurzgė- 
davo, kad ji per daug impulsyvi. Per daug neatsargi. Unbesonnen", 
sakydavo ji. Žmogus, kurį lengvai sugundo noras elgtis neapgal- 
votai. Visai kaip tavo motina, - pasiduodama pareikšdavo senoji. 
Jos Grossmutter nežarstydavo komplimentų ir Zigrida visad 
manydavo, kad ją bara nepagrįstai. Tačiau sėdėdama šio aptriu- 
šusio kino teatro balkone, ką tik išgelbėjusi šią merginą anglies 
juodumo plaukais nuo gestapininkų, ji negali paneigti, kad jau- 
čiasi pakiliai dėl savo unbesonnen poelgio. 


* Neapdairus (vok.). 
** Močiutė (vok.). 

Filmas baigiasi nuspėjamai - karingos muzikos papliūpa. 
Šviesos pusiau įsižiebia. Žiūrovai vangiai žengia iš kino teatro 
į blėstančią popietės šviesą. Zigrida pažvelgia kitapus gatvės, 
kur prie didelio juodo sedano stovi gestapo komisaras ir jo 
vyrai. Jis prisidega cigaretę, pridengia delnu degtuką ir liepsna 
apšviečia jo veidą. Vienas iš vyrų kažką pasako porai prie jų 
prisijungusių uniformuotų policininkų. Tikriausiai tai pokštas, 
nes policininkai ima juoktis. Ericha paima Zigridą už parankės 
tarsi ragindama judėti pirmyn. 

— Turime eiti, - ryžtingai taria ji, - arba pražiopsosime tram- 
vajų. 

Joms pasiekus Ulando gatvę, temsta, dangaus pakraštys 
įgavęs pilkai melsvą spalvą, šaligatvių kontūrai patamsėję. 
14-ajame tramvajuje šviečia blausi žalia šviesa. Tramvajui rie- 
dant bėgiais, jos nesikalba. Sėdi tylėdamos, kaip ir kiti kelei- 
viai. Žalsvos oro antskrydžių lempos pavertė langus blankiais 
veidrodžiais, tačiau Zigrida vengia savo atspindžio. Tik joms 
išlipus ir tramvajui pasukus į Šionebergą, ji pagaliau paklausia: 

— Kaip suradote mane kino teatre? 

Mergina glaudžiau apsisiaučia paltu. Zigrida pastebi ištrū- 
kusias sagas. 

— Laukiau kitoje gatvės pusėje, - atsako mergina. - Pama- 
čiau jus einančią į vidų. Man iš tiesų pasisekė. Tiesiog pasisekė. 

— O kojūs laukėte? 

— Vieno žmogaus. 

— Spėju, vyro. 

Ericha dvejoja tik akimirką. 

— Taip. 

— Bet jis nepasirodė. 

— Taip. 

Žigrida staiga sustoja. 

— Taip ir tęsime? Turėsiu iš jūsų pešti kiekvieną Žodį? 

Ericha atsisuka ir pažvelgia į ją, bet nieko neatsako. 

— Nemanote, kad esate man skolinga bent kokį paaiškinimą? 

— Skolinga? - pakartoja Ericha, tarsi tai būtų svetimos kal- 
bos žodis. | 

- Skolinga. Šį vakarą per jus pati patekau į pavojų, nežino- 
dama net priežasties, kodėl turėčiau taip daryti. 

Mergina linkteli. 

- Nes toks jūsų būdas. 

Zigrida suirzusi atsidūsta. 

- Susitinkame tik prasilenkdamos laiptinėje ir jūs taip pui- 
kiai mane pažįstate? Kaipgi čia taip? Ak, taip. Jūs juk aiškia- 
regė, - įgelia Zigrida. - Galite skaityti svetimas mintis. Nuo- 
stabu! O aš negaliu. Turite pasiaiškinti. Pasakyti man, ką jūs 
darėte. 

Tačiau mergina apgailestaudama tik nusišypso. 

— Mano reikalai - ne jūsų reikalas, ponia Šrioder. Jei ką jums 
ir pasakyčiau, tai būtų melas. Patikėkite, - sako ji Zigridai. - Jūs 
nenorėtumėte išgirsti tiesos. 


-ASIS AUTOBUSAS, prisigrūdęs iš darbo grįžtančių žmonių, 

darda į pietus. Vidutinio amžiaus vyriškis nenoriai užleidžia 
Zigridai vietą, ji greitosiomis linkteli jam ir tuoj pat atsitveria 
siena nuo kitų berlyniečių keleivių. Patentų biure ją juokais va- 
dina nepasiekiamu bastionu, Tvirtove Šrioder. Ji apsimeta to 
negirdinti. 

Pilkai dienai grimztant į purpurinį vakarą, jos akys žvel- 
gia į nieką, pro savo atspindį lange spokso į keistas bombarda- 
vimo žymes. Lentomis užkaltus langus, vietomis patamsėjusias 
plytas, tačiau vis dar gyvenamus pastatus. Tuščią sklypą, kur 
kūpsojo daugiabučio griuvėsiai. Britų karinės oro pajėgos prieš 
metus pradėjo taikytis į Berlyną. Kino kronikose rodė gelbė- 
jimo komandas, iš griuvėsių gelbstinčias išlikusius gyvuosius, 
tačiau nerodė atkastų kūnų. Zigrida atsimena žuvusiuosius, 
tarsi skudurus ištiestus ant šaligatvio. Ji užsimerkia, kad ne- 
matytų gatvės. Kartais ji pavydi neregiui su juodais akiniais. Jis 
tiek daug ko nepriverstas matyti. 

Jai lipant iš autobuso, gatvės jau skęsta prieblandoje, ap- 
temdžiusioje granitinį Ulando gatvės 11-ojo namo fasadą. 

Tai siauras vidurinės klasės daugiabutis, tokių daug šiame 
rajone. Jos vyras užaugo ketvirtame aukšte, 11g bute. Net 
ir dabar butas priklauso jos anytai. Jie apsigyveno čia laiki- 
nai, kad „sutaupytų, kai Kasparas vedė ją, bet tai buvo prieš 
aštuonerius metus. Zigridai atrakinus duris ir žengus į ply- 
telėmis išklotą šešiakampį prieangį, padvelkia virtais ko- 
pūstais. 

Pirmą kartą ji įžengė į šį pastatą vestuvių dieną. Juodu su 
Kasparu susituokė metrikacijos biure Berlyno centre, tada 
metro atvažiavo į Ulando gatvę. Kasparas nešė jos per visą 
gyvenimą sukauptą turtą, telpantį į du gerokai aptrintus la- 
gaminus. Pirmas užlipęs laipteliais, jis pastatė lagaminus ant 
švariai išplautos granitinės laiptų aikštelės ir komiškai paki- 
liai atidarė duris į prieangį, o tada atsigręžė ir neperspėjęs 
pakėlė Zigridą. Ji aiktelėjo iš nuostabos: 

— Kasparai, ką tu darai? 

— Vyro darbas - pernešti nuotaką per naujųjų šeimos namų 
slenkstį, - atsakė jis šypsodamasis. - Argi nežinojai? 

Tačiau perėjęs prieangį su Zigrida ant rankų ir priėjęs dau- 
gybę vis aukščiau kylančių laiptų, susimąstęs sustojo. Zigrida 
nusijuokė. 

— Nagi, pirmyn, - paragino ji. - Kas tave stabdo, vyre? Tai 
tik keletas pakopų. 

— Maniau, čia yra liftas. 

— Manei* Juk tu čia užaugai! 

— Taip, ir visad įsivaizdavau, kad čia yra liftas. 

Ji ir vėl linksmai nusijuokė. 

— Tada paleisk mane, paleisk, - tarė šypsodamasi. - Esu 
tikra, civilinei santuokai pakaks pernešti nuotaką per slenkstį. 

Kojoms vėl palietus Žemę, ji, rankomis vis dar apsivijusi jo 
kaklą, pabučiavo jį. Jis nusišypsojo. Tačiau ji juto, kad bučinys 
viešoje vietoje jį trikdo. 

— Eik, - švelniai paragino ji. - Eik, vyre. Jei nori ką nors 
nešti, pernešk per slenkstį savo nuotakos lagaminus. 

Ji atsimena, kaip stebėjo jį, galantiškai paklusniai laiptais 
nešantį jos daiktus. Šį jausmą taip retai patirdavo. Jausmą, kad 
yra namie. Tarsi grįžusi po ilgos kelionės. O jos vyras tuo metu 
nešė viršun lagaminus. Tą akimirką ji nusprendė, kad teisingai 
padarė ištekėdama už Kasparo Šrioderio. Ir juto palengvėjimą, 
didelį palengvėjimą, kad jai daugiau nebereikės gyventi vienai, 
kaip jos motinai. Ji turės viską, ką motina niekino, - švarias pa- 
čios iššluotas grindis, gražių porcelianinių indų, gerą vokišką 
virtuvę, prasmingą, bet nesudėtingą dienotvarkę, o lovoje ša- 
lia - vyrą, su kuriuo galės vakare dalytis intymiomis smulkme- 
nomis - be galvos skausmo, be apgailėtinų dramų. 

Koks palengvėjimas! 

Po aštuonerių metų Zigrida įžengia vidun ir nupurto nuo 
skarelės lietaus lašus. Skurdžiame prieangyje tamsu kaip naktį, 
plytelėmis iškloto šešiakampio kraštai aptrupėję. Ant sienos 
produktų normavimo žinybos, Reicho sveikatos apsaugos, 
Saugumo ir pagalbos žinybos, Oro gynybos lygos, fondo „Šalpa 
žiemą ir socialinio draudimo valdybos pranešimais. Kaip vi- 
sada, Zigrida jų nepaiso ir ima kopti varginamais įvijais laip- 
tais į viršutinį aukštą, kiekvienoje laiptų aikštelėje praeidama 
pro smėlio ir vandens kibirus, laikomus tam atvejui, jei nuo 
britų ugnies užsipliekstų stogas. 

Prie 11g buto durų ji atsidūsta ir pasuka raktą spynoje. 
Žengdama vidun pajunta degančių anglių kvapą. Anyta turbūt 
ką tik pakūrė kokso krosnelę. Į jos žabtus sumaitinama tik tiek 
briketų, kad šilumos dvelksmas padėtų ištverti vakarą. Zigrida 
nusivelka paltą, nusiriša skarelę. Trumpas koridorius veda 
į ankštą virtuvę. Dar yra trys kambariai ir vonios kambarys, 
kuriame vos telpa ketinė vonia. Tarp stumdomųjų langų pri- 

kimšta laikraščių, kad mažiau koštų nuo ežerų pučiantys vėjai, 
o stiklai užklijuoti, kad neišdužtų bombarduojant. 

- Mutter' Šrioder? - pašaukia, užuodusi aitrų senosios ciga- 
rečių kvapą. 

Anyta išeina iš virtuvės, nešina puodkėlėmis prispausta me- 
taline sriubine. | 

— Vėluojate, - meta senoji. Net ir po tiek metų ji vis dar 
kreipiasi į Zigridą „jūs“. - Kitą kartą pradėsiu be jūsų, galėsite 
išgrandyti likučius. 

Įsispraudusi ant kėdės prie stalo, ji klausosi, kaip anyta 
bamba apie žemiau gyvenančią kaimynę. Nenutrūkstantis jos 
niurzgėjimas susilieja su kitame kambaryje burbuliuojančiu 
pigiu „Volksempfanger“ radijo imtuvu. 

- Jos pasiklausius, gali pamanyti, kad oro pajėgos laimėjo 
karą vien tam, kad išgirstų, kaip ji apie tai pasakoja, - bumba se- 
noji. - Ir viskas dėl to, kad jos berniukas, kuris vargiai tesugeba 
pats nosį išsipūsti, kažkokiu būdu išmoko pilotuoti lėktuvą. 

Senosios Šrioder veidas ištįsęs, aiškių bruožų. Kažkada švie- 
sūs buvę jos plaukai dabar balti kaip sniegas ir, prismaigstyti 
plaukų smeigtukų, dengia galvą tari šalmas, o žvilgsnis degina 
kaip ugnis. 

— Žinote, bandžiau įtikinti Kasparą užsirašyti į oro pajėgas 
dar prieš jį pašaukiant į kariuomenę. Esu tikra, būtų galėjęs 
gauti vietą Aviacijos ministerijoje čia, mieste. Šitoks gabus vy- 
ras. Bet, be abejo, vyrai neklauso moterų, - pareiškia ji apgai- 
lestaudama ir raukšlės aplink jos burną pagilėja. - Galėjo prisi- 
dėti prie karo savo protu. O ką jie liepė jam daryti? Žygiuoti su 
šautuvu. Tarsi nebūtų šimto kitų, ne tokių gabių, kurie galėtų 
būti jo vietoje, - ji pliaukšteli liežuviu stebėdamasi šitokia kvai- 
lyste. Tada dėbteli į Zigridą. - Nevalgote. 


* Motina (vok.). 

— Nelabai turiu apetito. 

Vėl dėbteli. 

— Negalima švaistyti maisto. Tai nedora. Be to, neteisėta. 

— Aš jo nešvaistau. Supilsiu į termosą. Išsilaikys iki ryto- 
jaus, - taria Zigrida stodamasi ir imdama nuo stalo savo du- 
benėlį. - Tačiau jei manote, kad pažeidžiu įstatymą, nesivaržy- 
kite, paskambinkite pareigūnams. Esu tikra, kai mane suims 
dėl sriubos nusikaltimų, galėsite rasti darbą guolių gamykloje. 

— Be abejo. Įžūlumas. Tai viskas, ko iš jūsų sulauksi, - anyta 
pasiduodama linksi galva. Išsitraukia iš pakelio šalia sriubos du- 
benėlio vieną iš savo aitriųjų cigarečių. Prisidegant ją Žiebtuvė- 
liu, jos dėmesį patraukia radijas. - Ak, nauja daina, - pastebi ji. 

Akimirkai senosios veido išraiška sušvelnėja. Ji mosuoja 
pirštu pagal muziką ir neskambiai niūniuoja kartu su radijo 
dainininke. Giedok, lakštingala, giedok / dainą senų dienų / ken- 
čiančią širdį paguosk. Daina nutrūksta, radijo imtuvas sušnypš- 
čia ir ima neritmingai pypsėti. Zigrida greitai pakyla ir ima 
sukioti radijo rankenėlę, kol pagauna šaižų, perspėjantį prane- 
šėjo balsą. Reicho teritoriją kirto didelis priešo bombonešių būrys, 
judantis link kvadrato G/H. Kartoju: priešo bombonešiai juda link 
kvadrato G/H, Gustavas / Heinrichas. 

Tai reiškia, kad britų bombonešiai kirto Brandenburgo 
markgrafystės teritoriją ir skrenda į Berlyną. 

Zigrida nykiai spokso į radijo imtuvą, tačiau senoji Šrioder 
jau bruzda ir įsakinėja. 

— Išjunkite dujas, pasirūpinkite saugikliais, marčia. Ir apklo- 
tais. Nepamirškite apklotų. Esu tikra, tie siaubingi suolai ne- 
tapo minkštesni užpakaliui. 


Gyventojai grūdasi į rūsį niurzgėdami ir iš įpratimo raukyda- 
miesi, tačiau visiškai nepanikuodami. Tai tapo jiems įprasta, 

jie išmoko tvardytis. Visi apsiginklavę vaistinėlėmis, dujokau- 
kėmis, vandens ąsočiais ir storais apklotais. Ima niurnėti, tar- 
si tęstų per praėjusį antskrydį pradėtą pokalbį, tačiau iš veidų 
akivaizdu, kad po daugybės mėnesių grįžusi gausybė bombo- 
nešių juos suerzino. Taip neturėtų būti. Autoritetingi šaltiniai 
juos patikino, kad Berlyno oro gynybos žiedas be galo stiprus, 
tiesiog neįveikiamas. Tai kaip nutiko, kad britų oro banditai at- 
kovojo tokį dangaus ruožą? Neatsakytas klausimas tvyro ore 
tarsi apipelijusių smėlio maišų ir pelių spirų dvokas. 

Zigrida nekantriai laukia bombonešių. Tegul jie padaro savo 
darbą ir netrukdo jai. Namo gyventojai slegia ją savo sužiedė- 
jusiais kūnais, sužiedėjusiais skundais. Jei ji nekenčia britų ka- 
rių, tai tik dėl to, kad jie verčia ją vėl tūnoti šitoje prakeiktoje 
skylėje. Ją įkalina ponios Grancinger kūdikio verksmas. Pakliu- 
vusi į spąstus. Kaip ji galėjo papulti į šiuos spąstus? 

Kairėje sėdinti anyta ado suplyšusią kojinę, niurzgėdama 
trims savo draugėms apie neseniai nutikusią neteisybę. Kalba 
prasčiokiškai, kaip neišauklėta pardavėja. Prakeiktas padaras. 
Net visiems spaudžiantis šiame drėgname rūsyje ir laukiant 
britų bombonešių antskrydžio senoji negali užsičiaupti. Jos 
bičiulės raukydamosi linksi raukšlėtais smakrais ir lopo skrei- 
tuose laikomus drabužius. Užjaučiamai pliaukši liežuviais ir 
nukanda siūlo galą. 

Zigrida pasineria į save. Ji nebegalvoja apie ateitį, nes su 
kiekviena diena ateitis įrodo esanti dabarties kopija. Todėl ji 
nugrimzta į praeitį. Akimirką išvysta jį. Ne paskutinę dieną 
kartu tvankiame bute Mažajame Vedinge. Pirmąją jų dieną. Ji 
prisimena jo balsą. 

- Ar jauti? - klausė jis. 

Taip. 

- Tada žinai, kam tai. 

Kabanti rūsio lemputė blyksteli ir pritemsta. Tai ženklas, 

kad puolimas vis artėja, tačiau niekas neprataria nė žodžio. Sa- 
koma, kad priešlėktuvinės slėptuvės turi savo charakterį. Vie- 
nos jų - baikščios, kitos - fatališkos, triukšmingos ar linkusios 
panikuoti. 11-ojo Ulando gatvės namo rūsyje renkasi ištver- 
mingi žmonės. Čia nekyla isterijų. Kažkas ant sienos prikalė 
užrašą „VERKTI DRAUDŽIAMA . Kitame rūsio gale ponios Munt 
vyras, kramtydamas pypkės kandiklį, gašliai mirkteli Zigridai. 
Ponas namų valdytojas Muntas. Durininkas ir partijos atstovas 
šiame pastate. Senas kovotojas, kartą per mėnesį apsivelkantis 
rusvą smogiko aprangą ir važiuojantis dviračiu į vietinę smo- 
gikų smuklę nusigerti su savo bendražygiais. Su keletu sugė- 
rovų dabar lošia skatą prie kortų stalelio. Jei bomba pataikytų į 
stogą, jų užduotis - kūjais pradaužti užmūrytą praėjimą į gre- 
timą pastatą. Jie niurna, spjaudosi tabaku, prunkščia ir kasosi 
pasturgalius, bet yra palyginti nepavojingi. Didžiausią grėsmę 
kelia valdytojo žmona. Durininkė Munt. Tai ji turi svarbių ryšių 
partijoje, o ne jos senis. Ji pastebėjo savo vyrą mirksint Zigridai 
ir dabar dėbso į šią nuožmiu, dovanoti nežadančiu žvilgsniu. 
Zigrida nusisuka. Jos dešinėje niekad ramybės neturinti po- 
nia Grancinger kamuojasi su mažiausiais šeimynėlės nariais — 
nepasėda ir nenuorama. Kūdikis jos glėbyje dar visai mažutis, 
o likusieji bruzda šiame drėgname rūsyje, iš paskutiniųjų ko- 
vodami dėl mamytės, kuri tik viena tokiam būriui, dėmesio. 
Ponia Grancinger juos vieną po kito bara ir meiliai šnekina. 
Zigrida galvoja apie jo rankos prisilietimą po drabužiais. 
Apie beprotišką jų kūnų trauką. Palauk, dar ne, dar ne, jo žo- 
džiai kaitina jos ausį. Jo pulsas veržiasi į ją. Ne, kol nepasakysiu. 
Ji įkando jam į lūpą ir pajuto kraujo skonį. Jos sijonas pa- 
sikėlęs, jo lūpos prigludusios prie jos kaklo, o rankos tyrinėjo, 
klaidžiojo po jos palaidinuke. Ji nepajėgė priešintis, ją užvaldė 
geismas, ji šėlo kaip iš narvo ištrūkęs žvėris. Virš jų mechaniš- 
kai murmėjo projektorius, iš jo sklido sterilios melsvos šviesos 

spindulys. Prie balkono turėklų sėdintis pagyvenęs vyriškis 
atsisukęs dėbtelėjo į juos. Plyšo šilkas, jos nugara išsirietė. Jis 
įėjo į ją, jos nailonine kojine apmauta koja apsivijo jo klubus, 
jo kelnės nusmuko iki kelių, jis smarkiai daužėsi, spausdamas 
ją prie veliūru apvilkto kino salės krėslo. Nieko nematydama 
ji spoksojo į sidabruotų vaizdų šokį ekrane. Maldavo jo, įsa- 
kinėjo jam sulaukėjusiu iš geismo balsu. Tada žodžiai baigėsi, 
liko tik riksmas jos viduje, kad jis neišsiveržtų, ji turėjo per 
marškinius įkąsti jam į petį. 

Netoli rūsio durų sėdinti ponia Remki šiurkščiai kosteli ir 
durininkė Munt teatrališkai prisidengia nuo bacilų, o gal ir nuo 
pačios ponios Remki. Ši pagyvenusi moteris - Zigridos ket- 
virto aukšto kaimynė. Kadaise Hildegarda Remki buvo kvar- 
talo karalienė - dantų gydytojo žmona galėjo sau leisti nešioti 
audinės kailio apykakles ir kartą per mėnesį pusryčiauti vieš- 
butyje „Adlon“, pirkti naujus batelius ir samdyti sūnui Anui 
pianino mokytoją. Kai ateidavo jos eilė vaišinti kava, visada 
padengdavo stalą anglišku servizu ir Meiseno porcelianu. Net 
senoji Šrioder skaitydavosi su jos nuomone apie dainininkus, 
transliuojamus per radiją. Petronela, ar nemanai, kad Marikos 
Riok balso stygos geresnės? Žinau, kad tau patinka ta švedė, ta- 
čiau argi nesutinki? Bet visa tai pasikeitė, kai jos vyrui uždraudė 
verstis savo praktika, nes jis buvo socialdemokratas. Jam mirus 
sklandė gandai, kad jis nusižudė. Tada jos sūnų Aną paėmė į 
kariuomenę ir jis žuvo Balkanuose. Dabar ponia Remki - 
kvartalo atstumtoji. Liesutė, nuolat vilkinti palaikiais juodais 
gedulo drabužiais, ji primena vaiduoklį. Žiūrėti jai į akis - tas 
pats kaip žvelgti į subombarduoto pastato langus. 

Ponios Grancinger velniūkščiai vėl spiegia. Pavydžiai steng- 
damasis vietoj mažylės atsidurti išsvajotame motinos glėbyje, 
didesnis padaras su knyslę primenančia nosimi ima tyčia iš 
visų jėgų baubti ir Žnaibyti motinai ranką. Kankinama ponia 

Grancinger bando atremti puolimą garsiau plūsdamasi, bet 
kova iš anksto pralaimėta. Ji staiga pasiduoda ir įgrūda ver- 
kiantį kūdikį Zigridai maldaudama: 

- Ponia Šrioder, prašau, paimkite mergaitę. 

Zigrida nespėja atsisakyti. Ji laiko kūdikį tarsi per stogą įkri- 
tusią uždelsto veikimo bombą. Jaučia neįprastą besirangančio 
vaiko svorį ir gličius rūsio gyventojų žvilgsnius. Kūdikis ima 
smarkiai klykti. Zigrida nesėkmingai burkuodama kalbina 
mažylę ir mėgina patogiau ją laikyti, bet iš to jokios naudos. 
Vaikas klykia tarsi antskrydžio sirena. Zigridą išvaduoja tik įsi- 
kišusi anyta. 

— Tšš, - tulžingai sukudakuoja senoji, susierzinusi kišdama 
siuvinį į savo krepšį. - Dėl Dievo meilės, duokite ją man, - 
įsako ir ištraukia vaiką iš marčios rankų. - Garbės žodis, 
kartais man atrodo, tikra laimė, kad jūs nė karto negimdėte. 
Akivaizdu, kad neturite nė kruopelytės motinystės instinkto, — 
pareiškia ji. 

Štai taip. Bjauri tiesa - kaip ant delno, tarsi nešvarūs balti- 
niai, padžiauti po langais. Zigrida sugniaužia savo vaistinėlės 
dirželį, jausdama, kaip jos veidas iškaista, nors šalta. 

— Taip. Tikra laimė, - pritaria ji spoksodama į pabalusius 
savo krumplius. 

Tačiau nieko nepastebinti anyta nenutyla. Sumaniai jos lai- 
komas kūdikis iš karto nurimsta. 

- Žiūriu, jūsų naujoji prievolininkė vėl prapuolė. Ką ji šįkart 
iškrės? — smalsiai klausia ji ponios Grancinger. 

Zigrida pasuka žvilgsnį, kad pamatytų ponią Grancinger. Ši 
nusiviepia ir numoja ranka. 

— Geriau neklauskite, - sudejuoja. - Tai pasityčiojimas. 

— Tik nesakykite, - šelmiškai įsiterpia pagurkliais aptekusi 
Marta Trocmiuler, - tik nesakykite, kad jai jau pilvas auga? 

Anksčiau pas Grancinger tarnavusi mergina pastojo nuo 

kaukolės simbolį nešiojančio esesininko ir buvo skubiai iš- 
siųsta į „Gyvybės versmės“ prieglaudą Harco kalnuose. 

— Kas žino, ką ji veikia? - atsidūsta Grancinger. - Žinote, iš 
pradžių ji taip blogai nesielgė. Galbūt buvo šiek tiek rūškana. 
Truputį mūrrisch“. Tačiau bent jau gerai dirbo. Nekeldama 
triukšmo pakeisdavo kūdikiui vystyklus, išplaudavo indus, ne- 
palikdama ant kraštų nešvarumų, kaip anoji. Be ginčų ir ašarų 
suguldydavo vaikus miegoti. Maniau, pagaliau man nusišyp- 
sojo laimė. Tačiau tada staiga ėmė prapuldinėti. Išsiunčiu ją 
apsipirkti, o ji išgaruoja ir nesirodo valandų valandas. Grįžusi 
nieko nepaaiškina. Eilės buvo ilgos, sako. Traukiniai vėlavo. Ir 
tai viskas. Man pakėlus triukšmą, ji tik spokso. Visiškai neįtikė- 
tina. Tos būtybės beveik nebematau, - skundžiasi Grancinger, 
vis įspūdingiau raukydamasi. - Be abejo, išskyrus vakarienę. 
Vakarieniauti tai visada sugeba grįžti. 

— Gal ji turi smagesnių užsiėmimų negu keisti vystyklus, - 
Marta Trocmiuler nevykusiai bando tęsti tą patį išsemtą pokštą. 

Ponia Grancinger tik guūžteli pečiais. 

— Turbūt ji taip mano. Prisiekiu, kai buvau jos amžiaus, man 
net minties nekildavo nepaklusti vyresniems. Net į galvą neat- 
eidavo. 

- Atsikratykite jos. Pasiskyskite, - reikalauja senoji Šrioder. - 
Dėl Dievo meilės, Lote, juk esate apdovanota Motinos kry- 
žiumi. Neturėtumėte taikstytis su tokiais įžeidimais. 

— Taip, - ugningai pritaria Marta Trocmiuler. - Teisingai! 
Įžeidimas. Taip ir yra. Pasiskųskite Darbo tarnybos pareigūnui. 

- Būtent! - pritaria senoji Šrioder, tarsi tai būtų per daug 
akivaizdu. — Jei jai nuobodu rūpintis jūsų vaikais, gal labiau 


* Vok. Lebensborn - organizacija, propagavusi arijų vaikų gimimą iš nesantuokinių 
ryšių tarp sveikų arijų. 
** Paniurusi (vok.). 

patiks metus dirbti ūkio darbus. Tegul čiumpa šakes ir prieš 
sėsdama vakarieniauti išmėžia tvartą, - atkakliai tęsia ji. - Ga- 
liu lažintis, kad tai ją apramins. 

Zigrida galvoja apie merginą, atsisėdusią šalia jos kino 
teatre. Prašau, ponia Šrioder, pasakykite, kad atėjome čia kartu. 
Keista, bet jai norisi apginti merginą nuo bobų liežuvių. Galbūt 
tas pats noras privertė pameluoti saugumo policininkui. Im- 
pulsas įsikišti ir apginti nepažįstamą skriaudžiamą vaiką? Gal 
galiausiai taip ir buvo, mąsto ji. 

Prapliupus vokiečių oro pajėgų pabūklams šnekos rūsyje 
staiga nuščiūva. Net ir tokiu atstumu sugaudęs patrankų ir 
priešlėktuvinių pabūklų arsenalas milžiniškame zoologijos 
sodo artilerijos bokšte priverčia jos širdį virpėti. Lemputė rū- 
sio palubėje ima drebėti. Žmonės pakelia galvas į sijas. Griaus- 
tinis sklinda dangumi tarsi išvyniojamas kilimas. 

— Velingtonai, - susiraukęs praneša vienas iš senų pirdžių. 
Tarsi sugebėtų atskirti bombonešį „Wellington“ nuo atsiraugė- 
jimo išlenkus bokalą alaus arba smėlio maišą nuo savo storos 
subinės. 

Tačiau velingtonai ar ne velingtonai, jie artėja. Pasigirdus 
švilpesiui, greta sėdinti senoji Šrioder pliaukši liežuviu nerims- 
tančiam kūdikiui. 

Sako, jei girdi bombą švilpiant, esi saugus. Bombos, kurių 
neišgirsti, perskrodžia namo stogą, sutriuškina sienas ir palai- 
doja tave gyvą po kalnu smilkstančių nuodėgulių. Tačiau jų 
švilpesys kaupiasi viduje tarsi riksmas. Negali susilaikyti neuž- 
gniaužęs kvapo. 

Rūsį sudrebinus pirmajam sprogimui Zigrida krūpteli. Vai- 
kai ima dar garsiau klykti. Nuo sijų pasipila dulkės. Žmonės 
kosi ir šnerkščia. Lempa palubėje siūbuoja. Krinta dar daugiau 
bombų. Dar daugiau švilpimo, bombų ir dulkių. Taip eina lai- 
kas. Kiek jo praeina, kas žino? Minutės? Valandos? Tada pa- 

sigirsta kurtinamas griaustinis, užgęsta šviesa ir net ši ištver- 
minga draugija surinka, nes akimirką stoja neperregima tamsa. 
Mirtis, galvoja Zigrida. Tokia yra mirtis. Štai, kaip ji ateina. Ta- 
čiau lemputė žybtelėjusi vėl atgyja. Silpna, siūbuojanti šviesa 
apšviečia priblokštus veidus. Jie spokso vieni į kitus, mirkčio- 
dami pro dulkių kaskadas, galbūt suglumę, kad tebėra sveiki 
ir gyvi. Per plauką išvengėm, - kažkas pastebi juokdamasis. - 
Juokdariai tie britai su savo bombomis. Tačiau pokštai nutyla 
durininkei Munt piktai suklikus. 

- Tebūnie prakeiktas tas šėtonas Čerčilis! - šaukia ji. - Kad 
jis kape supūtų karui dar nepasibaigus! 

Tai tipiškas Munt spektaklis. Visi reaguoja nuščiūdami it 
puikiai: dresuoti žiūrovai. Tylą nutraukia tik juoda kaulėta įtū- 
žio banga ant suolelio šalia durų. 

— Čerčilis? Čerčilis? - nuaidi nepatiklus balsas. - Niekis tas 
Čerčilis. Tebūnie prakeiktas tas šėtonas Hitleris! Tai jis kaltas! 

Visų akys šauna į kylančią juodai apsirengusią ponią Remki. 
Ji grūmoja liesu kumšteliu, siauras veidas perkreiptas iš įsiūčio 
ir pragaištingo sielvarto. 

— Tai jo noras kariauti pražudė mano berniuką! Mano sūnų! 
Jo nebėra! - šaukia ji. Jos paklaikusios akys zuja tarsi vorai. - Jis 
neturėjo kariauti, bet tas šėtonas įsakė! Tas šėtonas, - pakartoja 
švokšdama. Tada jos veidas sugniūžta. - Mano Anas buvo toks 
dailus kūdikėlis. Argi nežinote? - klausia ji. Šalia jos sėdinčios 
moterys nuo jos atšlyja. - Toks gražutis, - aiškina ji. - Ir miego- 
davo kaip angelėlis. Naktimis jo nekamuodavo diegliai. Su juo 
nebuvo jokių rūpesčių. Bet jį suplėšė į gabalėlius ir man nieko 
neliko. Net jo kūno negalėjau palaidoti. Nė tiek. Tik metalinė 
žymelė su numeriu. Tai viskas, ką mūsų numylėtasis fiureris tei- 
kėsi man grąžinti, viskas, kas liko iš mano vienintelio vaiko! 

Rūsį sudrebina dar vienas sprogimas, lempa ima pašėlusiai 
mirksėti. Šį kartą rūsio gyventojai nesibaido sprogimų, tikė- 

damiesi, kad jie bent jau nutildys savižudiškas ponios Remki 
kalbas. Iš tiesų, šviesai sublyksėjus ir blankiai sušvitus, ji vėl 
sėdi savo vietoje, susmukusi it skudurinė lėlė. Dunksintys 
sprogimai tolsta, tačiau rūsyje tebetvyro įtempta tyla, tarsi 
kambaryje, pilname girtuoklių, kamuojamų sunkių pagirių. 
Tik vaikai verkia. Galiausiai, antskrydžio gausmui visiškai nu- 
tilus, vaikų klyksmus nustelbia sirena. Ji sukaukia vieną kartą, 
bet kankinamai ilgai, skelbdama, kad Karališkosios britų oro 
pajėgos kirto Hanoverio-Brunsviko oro erdvę ir Berlyne, di- 
džiuliame painiame mieste, oro pavojus atšaukiamas. 


Rūsyje atrodė, kad bombos krinta taip netoli, taip arti viena 
kitos, kad kitą rytą Zigrida beveik tikisi išvysti sugriautą gatvę. 
Tačiau pakeliui į autobuso stotelę matyti, kad jų Ulando gatvės 
kvartalas nukentėjo nesmarkiai. Keletas pastatų su sprogimų 
išdaužtais langais. Stogą, prakiurdintą šrapnelio iš zoologijos 
sodo artilerijos bokšto, lopo būrys darbininkų ant kopėčių. Šen 
bei ten - vienas kitas plyšys ar skylė. Tolėliau nesmarkiai rūks- 
ta dūmai. Tačiau pasukus už kampo atsiveria vaizdas, kuriam 
nepadės jokie stogų ir langų taisymo būriai. Balto mūrinio 
daugiabučio su dailiomis sodo terasomis fasadas visiškai nu- 
rėžtas ir atidengęs namo vidų. Kažkada ji svajojo, kad Kasparas 
išnuomotų jiems butą šiame pastate su įmantriomis voliuto- 
mis ir švariu baltintu fasadu. Ji dažnai spėliodavo, kaip atrodo 
butai iš vidaus, o dabar britų lakūnų dėka gali juos pamatyti 
kaip ant delno. Tapetai visuose aukštuose - su šviesiais ruo- 
želiais, išmarginti gėlių ir miško motyvais. Šeimos nuotraukos 
ant sienų persikreipusios. Baldus dengia tinko dulkės. Dvi mo- 

terys ir senukas ryto dulksnoje per nuolaužas sunkiai tempia 
klijuote uždengtą sofą prie šaligatvio krašto, kur sukrauta ke- 
letas sveikų išlikusių daiktų. Žemas staliukas. Unitazo dang- 
tis. Valgomojo kėdė. Apdaužytas Bethoveno biustas iš muilo 
akmens. Maestro rūsčiai žvelgia lietuje Zigridai einant pro šalį. 
Ore tvyro aitrus degėsių kvapas. Pajutusi pelenų skonį burno- 
je, ji žingsniuoja toliau. Vėsu, dangus nusidažęs pilkšvai žalsva 
spalva. Ji apsigaubusi galvą skarele, alsuojant iš burnos sklinda 
garas. Pamačiusi gatve į savo stotelę atidardantį autobusą, at- 
sistoja laukiančiųjų eilės gale. Negalvoja apie nieką, tik spokso 
žmonėms į pakaušius. 

Šiomis dienomis Berlyne važinėja nedaug autobusų. Degalų 
labiausiai reikia kariaujant, vermachtas pasisavino daugybę 
viešojo transporto priemonių. Tačiau 8-asis autobusas, nuda- 
žytas murzinai geltona Berlyno transporto bendrovės spalva, 
vis dar kursuoja tris kartus per dieną iš Badeno gatvės į Alek- 
sandro aikštę ir atgal tiksliai kaip laikrodis. Jam riedant toliau, 
įlipa vis daugiau berlyniečių. Vis labiau justi sudvisęs oras. Tai 
pažįstamas kvapas. Taip kvepia viskas, kas neplauta, nevėdinta, 
sustingę. Šis kvapas pakeitė gaivų orą, kuriuo garsėjo Berlynas. 
Tai surogatiniai Berlyno kvepalai, distiliuoti iš visko, kas che- 
miškai apdorota ir sintetiškai perdirbta. Cigarečių, pagamintų 
iš trintų gilių, penkiasdešimtgraminių muilo gabalėlių su smė- 
lio priemaišomis, kurie nieko nenuplauna. Rūdžių ir užsikim- 
šusios kanalizacijos. Drėgnos vilnos, sugižusio pieno ir dūlėsių. 
Tai civilių fronto kvapas. 

Keleiviai važiuoja susigrūdę kaip bulvių maišai. Yra keletas 
vyrų su laikraščiais, bet Berlynas - miestas, kuriame liko dau- 
giausia moterys. Autobusas pilnas jų, kaip visada mezgančių ar 
ant kelių gniaužiančių sunkias rankines, o reklaminiai plakatai 
liaupsina „Ski-Nelly“ liemenėlę su itin plačiomis petnešėlėmis 
ir batų tepalą „Erdal“. Tačiau praeitą vakarą grįžę bombone- 

šiai paveikė visus. Po žmonių dėvimomis kasdienėmis kaukė- 
mis justi įtampa. Laikraščių antraštės rėksmingai skundžiasi. 
ANTSKRYDIS BERLYNO DARBININKŲ KLASĖS RAJONE ir BE- 
PRASMIS BERLYNO GYVENAMŲJŲ RAJONŲ BOMBARDAVIMAS, 
šaukia rytiniai laikraščiai. Laikraštis „Morgenpost“ tvirtina Ži- 
nąs, ką Čerčilis ketina bombarduoti Berlyne. 

Ji brūkšteli keletą žodžių Kasparui ant specialaus laiškų 
popieriaus, kurio išduoda karo paštas. Rašo savo tėvo „Mont- 
blanc“ parkeriu, pasidėjusi lapą ant rankinės. Įgudo tai daryti, 
išmoko pajusti, kada autobusas pajudės, ir pakelti parkerio 
galiuką, kad neištikštų rašalas. Laiške nemini antskrydžio, 
nes žino, kad cenzūra būtinai tai išbrauktų. Todėl teparašo, 
kad jiedvi su jo motina sveikos ir gyvos ir kad ji turinti daug 
darbo biure. Viskas gerai. Ką daugiau ji gali parašyti? Užkim- 
šusi parkerį, sulanksto ir įsideda laišką, atlošia galvą ir užsi- 
merkia. 

— Ar jauti? - klausė jis. 

Taip. 

— Tada žinai, kam tai. 

Kurfiursto alėjoje ji persėda iš autobuso į metro U1 trau- 
kinį, kursuojantį maršrutu B1. Jis rieda miesto pilvu iš Ulando 
gatvės pro Silezijos vartus per Šprė upę į Varšuvos tilto stotį. 
Paprastai ji atvažiuoja greitai, iki Halės vartų - tik penkios 
stotelės. Tačiau Anhalto stotyje kažkas atsitinka. Minia kaip 
įprastai suplūsta iš priemiesčių traukinių, traukinio durys už- 
sidaro, tačiau jis nejuda. Niekas nieko nesako. Kam vargintis? 
Pasitaiko, kad traukinys vėluoja. Juk karas. Tada vagono durys 
atsidaro ir vidun įsigrūda du vyrai su plačiakraštėmis skry- 
bėlėmis, ilgais paltais. Jie sustoja priešais palaikiais drabužiais 
vilkinčią moterį, susitaršiusius rudus plaukus apsigaubusią 


skarele. Išblyškusi, sulysusiu veidu ji stovi laikydamasi už tu- 
rėklo. 

— Dokumentus, - įsako vienas iš vyrų. Jo balsas skardžiai 
suskamba niūrioje tyloje. Tai oficialus balsas. Autoritetingo 
žmogaus balsas. - Dokumentus. Parodykite savo dokumentus. 

Moteris įsitempia. Akimirką veria jį žvilgsniu, o tada riebiai 
spjauna jam į veidą. 

— Po velnių! - nusikeikia jis valydamasis akį. - Šlykšti kale! 

Jis skelia moteriai smarkų antausį, prikaustydamas viso va- 
gono dėmesį. Vidutinio amžiaus namų šeimininkė iš pradžių 
pašoka ant kojų, bet sustingsta. Geheime Staatspolizei - taip 
parašyta aliumininiame ženklelyje, kurį visiems atkiša vyriš- 
kis odiniu paltu. Jis storas. Storesnis už bet kurį kitą berlynietį, 
besimaitinantį teisėtu karo metų maisto daviniu. 

- Šis padaras - žydų parazitas, neturintis rūpėti jokiam do- 
ram vokiečiui, - pareiškia dručkis. - Ji įlipo į viešąjį transportą 
pažeisdama įstatymą ir pasirodė viešoje vietoje be Judenstern, 
kurią privalo nešioti pagal įstatymą. 

Judenstern. Geltonos šešiakampės žvaigždės formos me- 
džiaginis ženklas, kurio viduje raidėmis, imituojančiomis he- 
brajiškus rašmenis, išsiuvinėtas žodis žydas. 

Vagonas ir toliau tyli. Atsistojusi namų šeimininkė susigūžia 
ir sudrimba atgal į savo vietą. Dauguma akių nudelbtos į grindis. 
Dručkis atrodo tuo patenkintas. Jis linkteli savo partneriui, šis 
išstumia moterį su skarele iš vagono ir uždaro paskui save duris. 

Niekas neprataria nė žodžio, kol traukinys nepajuda iš sto- 
ties. Tada namų šeimininkė, gniaužtuose spausdama savo ran- 
kinę, stengdamasi pasirodyti esanti dora vokietė, pareiškia: 

- Purvina žydė, užlaikė visą traukinį. Dabar visi pavėluosime. 

Ji šaudo akimis pirmyn ir atgal, tačiau vienintelis atsakas, ku- 
rio sulaukia, - tik keletas garsių kostelėjimų ir šlamantys laik- 
raščiai. 

Praėjus dviem dienoms po glamonių paskutinėje kino teatro 
eilėje, jis nusivedė ją į kambarį. Jie užlipo ten purvinais laiptais. 
Viduje jis stovėdamas priešais ją nusimovė kelnes, o ji dar tik 
vilkosi paltą. Ištraukusi vieną ranką iš palto rankovės, ji sustin- 
go spoksodama į tai, ką jis apnuogino. 

— Gerai įsižiūrėk, - paliepė jis, - prieš mums žengiant kitą 
žingsnį. Tu Žinai, ką tai reiškia. 

Ji tebespoksojo. Pamatė atsakymą į susikaupusius klausimus. 
Apie jo slapukavimą. Visas slepiamas mintis, kurias įžvelgė jo 
akyse. Tačiau ji tepasakė: 

— Tai reiškia, kad tau trūksta lopinėlio odos. 

— Tai reiškia daug daugiau ir tu tai Žinai. Visi rasiniai įstaty- 
mai išleisti, kad užkirstų tam kelią. 

Ji pažvelgė jam į veidą ir nė kiek nesudrebėjo. 

— Man tai nerūpi. 

- Ne? Taip smarkiai trokšti išduoti savo rasės grynumą? 

— Jau išdaviau. 

- Tai buvo tamsoje. Dabar šviesu. Tu žinai, kas nutiks, jei 
mus pagaus. Arijė svetimauja su žydu, dar baisiau — su Žydu 
nusikaltėliu, nenešiojančiu Judenstern? Jei tau pasisektų, sėstum 
į kalėjimą. Jei ne - tave uždarytų į koncentracijos stovyklą, kur 
tektų mediniu plaktuku daužyti surūdijusias baterijas. 

Ji akimirką įkvepia ir iškvepia. Kino kronikose buvo mačiusi 
priverstinių darbų stovyklų, skirtų darbo vengiantiems, poli- 
tiniams kaliniams ir įprastiniams nusikaltėliams. Jos nebuvo 
slepiamos. Valandėlę ji mėgino įsivaizduoti tokį likimą. Bandė 
įsivaizduoti save atšiauriame barake, daužančią tas baterijas. 
Kalinę dryžuotu apdaru. Rasinę nusikaltėlę. Tačiau liepsna, ku- 
rią juto kylant savyje, tiesiog sudegino tą vaizdą. 

— Tai turime pasirūpinti, kad mūsų nepagautų, - atsakė ji ir 
numetė savo paltą ant grindų. 


ASTATUS PLAČIOJE UNTER DEN LINDEN ALĖJOJE slepia ilgas 

dengiamasis tinklas su dirbtinėmis šakomis, skirtas apdumti 
akis britams, kad jie nesuprastų esą vidury miesto ir manytų 
skrendą virš Šprėvaldo. Tačiau Halės vartų apylinkės beveik 
tokios pat kaip visada. Tai niūri darbininkų klasės gyvenama 
Kroicbergo dalis, garsėjanti triukšmingomis aludėmis. Zigrida 
niekada čia nevaikščiotų vakarais, bet dieną nėra taip jau blo- 
gai. Laisvadienių turintys kareiviai rūkydami slampinėja prie 
metro stoties ir kalbina merginas. Berlyniečiai būriais traukia į 
darbą Aljanso tiltu per lėtą drumzlinai žalsvą Landvero kanalo 
tėkmę. Metro traukinys U1 išnyra iš požeminio tunelio ir ilga 
estakada nudunda Rumlesburgo link, o nuo jo ratų Žyra žie- 
žirbos. Apie paskutinį britų bombonešių antskrydį byloja tik 
aitrus dūmų kvapas. Praeis ne viena diena, kol jis išnyks. 

Ji žengia į patentų biurą pro Aleksandro gatvės duris. Ant 
sienos kabančioje tamsioje bronzinėje paminklinėje lentoje iš- 
vardyti patentų biuro pareigūnai, žuvę praėjusiame kare. Ko- 
ridoriuje vienas iš durininkų kabina plakatą. Klastingai šnai- 
ruojantis žalias veidas su kumpa nosimi ir akimis užkritusiais 

vokais, prie atlapo tarsi gėlę segintis šešiakampę žvaigždę. Tai 
mūsų kraujo priešas! - smerkia užrašas. - Jokio pasigailėjimo 
jam! Ji abejingai žvilgteli į plakatą, tada stoja į eilę, kad prie 
stalo sėdintis pagyvenęs policininkas patikrintų jos tapatybės 
kortelę. 


Stenografijos skyrius - nuobodus, nudažytas tamsiai pilka spal- 
va, su medinėmis susidėvėjusiomis grindimis. Žingsniai ataidi 
nuo aukštų lubų kaip patrankų šūviai. Fiurerio portretas be 
jokios ironijos kabo greta oficialių nurodymų, kaip elgtis ant- 
skrydžių metu. Likite ramūs. Klausykite prižiūrėtojo. Pasiruoškite 
dujokaukes. 

Pasirodžiusi panelė Kretchmar suploja delnais kaip kaimo 
mokytoja: 

- Nagi, nagi! Nėra laiko tuštiems plepalams. Prie darbo! - 
subara ji moterų pilną kambarį. - Pagalvokite apie mūsų ka- 
rius, kovojančius su bolševikais. Jie neturi kada švaistyti laiko 
tokiems niekams, mes irgi! 

Zigrida patogiau atsisėda kėdėje, nuima rašomosios maši- 
nėlės dangtį ir kaip įpratusi įsitaiso priešais klaviatūrą. Iš kito 
kambario galo jai sąmokslininkiškai mirkteli tamsiaakė bru- 
netė. Tai Renatė Hochvildė, žmogus, kurį ji beveik gali vadinti 
drauge darbe ir ne tik. Per pietų pertrauką Zigrida papasakoja 
jai, kaip ponia Remki nesusivaldė. Renatė papurto galvą ir at- 
sidūsta: 

— Jai amen. 

Jos sėdi prie Vaterlo krantinės ant žemutinio kanalo kranto 
žolės. 

- Jos vyras kariavo praėjusiame kare. Gavo apdovanojimą, - 
pasakoja jai Zigrida. - Pirmojo laipsnio Geležinį kryžių. 

Tačiau Renatė tik papurto galvą. 

- Jokio skirtumo. Praėjusiame kare? Tai nieko nereiškia. 
Svarbus tik šis karas. Šitaip pakvaišti - tai turės padarinių, — 
taria ji ir lėtai ištiesia nugarą. Tamsios, nuostabios garbanos. 
Katės akys. Graži figūra. Vyrai dėl jos eina iš proto. - Neabejoju, 
kad kas nors jau paskambino gestapo ponams. 

Zigrida gūžteli pečiais. 

— Žinoma, - sutinka ji, - tikriausiai. 

- Patariu laikytis nuo jos atokiau. Aš taip elgčiausi. 

- Taip visi ir darome. 

- Ir tai taip blogai? Būti atsargiai? Be to, ką turėtum daryti, 
bet nedarai? 

Zigrida papurto galvą ir ima raustis savo kuprinėje. 

— Nežinau. Nieko. Tikriausiai nieko negaliu padaryti. 

- Bet ką jautiesi privalanti padaryti? Ar gerai pažinojai tą 
moterį? 

— Keletą kartų padėjau jai apsipirkti. Tik tiek. 

Saulė šviečia nesmarkiai, tačiau vis tiek gaivina po laiko, 
praleisto blausiai šviečiant patentų biuro dienos šviesos lem- 
poms. Zigrida džiaugiasi net ir silpna saulės šviesa, glostančia 
veidą. Ji užsimerkia. 

— Mano anyta jau seniausiai ją pažįsta. 

- Ak, brangioji Mutter Šrioder, - šelmiškai taria Renatė. - Ir 
ji skuba užtarti šią pamišėlę? 

— Nuo šio ryto jau nebe. 

— Taip ir maniau. Nors kartą tau verta pasimokyti iš seno- 
sios gorgonės. Vis dar tebekariauji su ja? 

— Nuolat. 

Renatė išsiima iš krepšio agurką ir suleidžia į jį dantis. 

— Nesuprantu, kaip gali tai pakęsti, - sako ji kramtydama. — 
Manau, jei turėčiau gyventi po vienu stogu su savo anyta, tą 
pačią savaitę pasipiltų kraujas. Nesu tikra, jos ar mano. Juo- 
kinga, bet Oskaras mano taip pat. 

Oskaras - Renatės vyras, į Prancūziją išsiųsto štabo kari- 
ninko vairuotojas. Jis esą žino apie nesuskaičiuojamus slaptus 
žmonos romanus, tačiau neprieštarauja. 

— Jam tas pats, - tvirtina ji. - Jis turi žmoną, kurios nuo- 
trauka gali puikuotis. Jis dievina mūsų vaikus ir, esu tikra, iki 
soties gauna to, ko jam reikia, iš dailučių madmuazelių. 

Rąžydamasi kaip katė, Renatė ima murkti prisiminusi nau- 
jausią savo meilužį. 

— Ak, jis labai patrauklus. Labai nuožmių akių, - pasakoja 
ji. - Žinai, jis vyresnis. Jaunesnių šiomis dienomis sunku rasti. 
Bet jis vis dar sportiškas. Ir, be abejo, nuostabus lovoje. 

— Aha, - linkteli Zigrida. - Na taip. Argi ne visi tavo užka- 
riautieji tokie? 

— Tikriausiai, - nerūpestingai atsako Renatė. - Bet šis man 
patinka. Jis galantiškas. 

— Nori pasakyti, kad praleidžia tave pro duris? 

— Noriu pasakyti, kad jis rūpinasi ne vien tik savo malonumu. 

— Kaip pagirtina! Ką jis veikia? - paklausia Zigrida. - Na, 
kuo dirba? 

Renatė vėl atsikanda agurko ir rūpestingai sukramto. 

— Iš tiesų tiksliai nežinau. Turi kažkokią įmonę Potsdamo 
aikštėje. Tačiau turbūt supranti, daug apie tai nekalbame. Tiesą 
sakant, iš viso beveik nekalbame. 

— Jis vedęs? 

Renatė patraukia pečiais. 

— Koks skirtumas? Ji su vaikais kaime, kur saugu. Šeima 
gyvena Cėlendortfe, bet jis turi jaukų butuką netoli Potsdamo 
aikštės. Verslo reikalams, - sako ji. 

Zigrida nusišypso, tačiau jai žvelgiant į žalią marmurinį ka- 
nalo paviršių glostančias gluosnio šakeles šypsena išnyksta. Ji 
brangina Renatę, tačiau ši ją ir gąsdina. Gąsdina jos geismas, 
neišsenkantys troškimai. 

— Ar turėčiau tau pavydėti? - klausia jos. 

- Pavydėti? - Renatė kilsteli antakius. - Kodėl? 

— Kodėl? Tu nebijai savo troškimų. 

Renatė atsako juoku. 

— Tiesą sakant, tai aš turėčiau pavydėti tau. Argi ne? Tu taip 
moki valdytis. 

Papasakok man ką nors, ko niekas daugiau nežino. 

Autobusu važiuodama namo, Zigrida spokso pro langą. 
Spokso į praeitį, slypinčią jos mintyse. 

Nėra ką pasakoti, - atsakė jis. - Neturiu paslapčių. 

Ji padalijo savo gyvenimą į dvi veidrodžio puses. Vienoje jo 
pusėje buvo apgaulingas gyvenimas su Kasparu ir jo motina. 
Kas rytą Kasparas išsiruošdavo į savo darbą banke ir jie abu 
išeidavo iš namų. Kartu nukeliaudavo iki Nolendorfo aikštės, 
kur jis paplekšnodavo jai ranką ir palinkėdavo geros dienos. 
Jos darbas ne visu etatu patentų biure nedžiugino taip, kaip 
ji apsimesdavo, tačiau jis suteikdavo jai progą nebūti anytos 
bute popietėmis, kai jos esą paprašydavo dirbti viršvalandžius 
karo labui. Juk visi dabar dirbo viršvalandžius. O kai nebega- 
lėdavo pasiteisinti šia dingstimi, pasiteisindavo kinu. Dieninis 
seansas su drauge iš biuro. Ji vardu Renatė Hochvildė. Ji irgi ste- 
nografininkė. Jos vyrą ką tik pašaukė į kariuomenę, - aiškindavo 
Zigrida. - Man atrodo, ji jaučiasi vieniša. Senoji Šrioder rau- 
kydavosi nuo minties apie tokias pramogas, kai tiek daug ką 
reikia namie tvarkyti, tačiau ji raukydavosi dėl visko. Zigrida 
perėmė iš anytos indų plovimą po vakarienės, kad ji galėtų sė- 
dėti ir klausytis radijo. Gaivus, skaidrus Rositos Serano balsas 
dainuodavo „Balandę“. Ji šveisdavo keptuvę ir galvodavo apie 
Egono balsą. Jo alsavimą, kaitinantį jos odą. 

Kitoje veidrodžio pusėje gyvenimas atrodė tikras. Pasima- 
tymas priešais kino teatrą. Tada - į ankštą vieno kambario 
butą, priklausantį „draugui“. Jiems kopiant į viršų, laiptai gai- 

liai girgždėdavo, laiptinė atsidavė užsikimšusiu vandentiekiu ir 
skurdu. Tai tapo jiems įprasta. Tačiau jai paklausus: Draugui? 
Kokiam draugui? - atsakymas buvo Ne Jos Reikalas: pavadini- 
mas šalies, daug didesnės negu vargingo Rytų Berlyno rajono 
ribos. Jis tebesiklausydavo jos jai kalbant, tačiau dabar ji įtarė, 
kad jis tiesiog naudojosi jos kalbomis savo tylai paslėpti. 

Lauke buvo žvarbu. Viduje ūžė radiatorius, tačiau jie patys 
skleidė karštį. Lango stiklai aprasojo nuo garų. Iš po sujauktų 
apklotų ji žiūrėjo, kaip jis prisidega cigaretę, užsitraukia dūmą 
ir nerūpestingai jį išpučia. Jai patiko stebėti jį stovintį nuogą, 
atsipalaidavusį. Kasparas buvo kitoks. Niekada nenusirengdavo 
jai matant. O lovos reikalams pasibaigus, vėl apsirengdavo po 
antklode, pasitraukdavo į savo lovos pusę ir užmigdavo. Kas- 
paras niekada nebūtų leidęs jai spoksoti į savo užpakalį, sto- 
vėdamas prie lango. Niekada nebūtų apsigręžęs, leisdamas jai 
pamatyti savo ramiai kabančią varpą. 

— Atrodai susimąsčiusi, - tarė jis. 

— Galvoju, kaip toli nuo lovos esi. 

Jis nusišypsojo jai puse lūpų, labiau viduje negu akivaiz- 
džiai, ir grįžo atgal ant čiužinio. Įtraukęs cigaretės dūmo, išpūtė 
jį į lubas. 

— Manau, kad apipjaustytas kotas - atviras organas. Jis at- 
rodo toks nepridengtas. Toks apnuogintas, - pasakė ji, tingiai 
perbraukdama jį ranka. - Jis nieko neslepia. Visiems vyrams 
reikėtų tokio atviro koto, - tarė ji ir pridūrė: - Juokinga, bet 
keista justi šį žodį savo lūpose. 

- Žodį ar organą? 

— Cha! - nusijuokė ji ir pliaukštelėjo jam per ranką. - Jei tau 
taip rūpi, prisipažinsiu, kad pamėgau ir tai, ir tai. 

Dabar ir jis nusijuokė, tačiau ji matė, kad jo akys kažką sle- 
pia. Nieko nauja. Ji tai pastebėjo daugybę kartų ir jai visada 
pavykdavo to nepaisyti, tačiau šį kartą susimąstė, ar ateis aki- 

mirka, kai tai pasikeis. Pasilenkė ir karštai pabučiavo jį į lūpas. 
Iškėlęs cigaretę jis irgi pabučiavo ją. Ar iš mandagumo, kad 
pelenai ir Žarijos nekristų ant švelnios meilužės odos? O gal 
iš atsainumo? Aistringai pabučiavo, kad galėtų toliau rūkyti? 
Ji kankino save tokiais klausimais, bet tik tada, kai jie būdavo 
kartu. Ir kai būdavo atskirai. Tai tik dar viena jų ryšio smulk- 
mena, kuri dienų dienas ridinėjosi jos mintyse tarsi stiklo ru- 
tuliukas. Dar prieš kelias akimirkas jo burnoje buvo jos skonis. 
Paskutinės vietos, kur lankėsi jo lūpos, - jos tarpukojo skonis. 
Tačiau dabar jo lūpos kvepėjo tik tabaku. 


Vakarais ji grįždavo į 11g butą. Aižydavo pupas arba skusdavo 
bulves vakarienei, kol anyta bruzdėdavo prie kepsnio ar muš- 
tinių. Radijas paslėpdavo tarp jų tvyrančią tylą. Grįžęs iš ban- 
ko namo, Kasparas pabučiuodavo jas abi į kaktą, tada eidavo 
persirengti ir apsivilkti megztinio. Laimė, jai niekada nereikė- 
davo jo irgi pabučiuoti. Ji bijojo, kad po valandos, praleistos 
su Egonu, nebūtų įstengusi pabučiuoti neaistringai. Laimė, jai 
nereikėdavo dalyvauti ir pokalbyje prie stalo. Senoji Šrioder 
plepėdavo nesustodama. Kasparas mandagiai suniurnėdavo, 
kai priderėdavo. Todėl vieną vakarą ji nustebo, kai, pažvelgęs į 
ją, jis paklausė: 

— Kaip tau šiandien sekėsi? 

Ji pasijuto užklupta, tarsi visi būtų ką tik perskaitę jos min- 
tis. Tarsi Egonas būtų staiga atsisėdęs prie stalo. 

- Man? 

Jis puse lūpų šyptelėjo. 

- Taip. Tau, - patikino. 

— Gerai, - atsakė ji ir mostelėjo ranka. - Nieko svarbaus 
nenutiko. 

Valandėlę ji buvo tikra, kad jis viską žino. Kad jai nieko ne- 

pavyko apmauti. Bet jis tik linktelėjo. Pasakė „puiku“ ir ėmė 
toliau valgyti. Ruošiantis gulti, jis kaip visada nekaltai pabu- 
čiavo ją prieš padėdamas galvą ant pagalvės. Ji nusisuko į sieną, 
prisiminimuose žiūrėdama į Egono veidą. 

Joje nebuvo vietos, kur ji būtų draudusi Egonui įeiti. Ji buvo 
atrakinta. Neapsaugota. Kaip atviri vartai. Paskui gulėjo ap- 
sipylusi prakaitu, nors lango stiklai buvo apsitraukę šerkšnu. 
savęs, pakibusį tarsi saulė. Pajuto, kaip nusišypso. 

— Noriu, kad man ką nors papasakotum. 

— Papasakočiau? 

Jo veidas atrodė ramus, patenkintas, tačiau balse suskambo 
atsargumo gaidelė. 

— Ką tau papasakoti? 

— Papasakok man ką nors, ko niekas kitas nežino. 

— Nėra ką pasakoti, - atsakė jis. - Neturiu paslapčių. 

— Turi vien paslaptis, - paprieštaravo ji. - Papasakok man 
ką nors. 

— Mano pavardė Veisas. 

Ji tikėjosi ne to. 

— Ką“ 

— Mano pavardė Veisas, - pakartojo jis ir apsivertė ant nu- 
garos paimti cigarečių pakelio. Sutraškėjo popierius. - Gimęs 
gavau šią pavardę. 

- Štai kaip. Taigi, tavo pavardė Veisas, - tarė ji. 

— Nenusivilk taip, Zigrida. Tai gyvybiškai svarbu. Nedaug 
kas tai žino. 

Ji įkvėpė oro. 

— Aštriai skamba, - pastebėjo ji, stengdamasi nenuliūsti, — 
tarsi švilpiantys kardo ašmenys, - pasakė ir ištarė jo pavardę. 

- Žydo pavardė, - ramiai atsakė jis ir prisidegė cigaretę. 

— Ne. Tai tavo pavardė. 

- Būtent tai ir norėjau pasakyti, ponia Šrioder. 

Jai nepatiko, kad jis taip į ją kreipiasi. Nepatiko paslėpta pa- 
šaipa. Gal taip ją baudė už tai, kad išpešė iš jo paslaptį. Todėl ji 
atsikeršijo staiga paprašydama: 

— Papasakok man apie savo žmoną. 

Jis lėtai įkvėpė klausimą kartu su cigaretės dūmu ir susirau- 
kęs atsakė: 

- Tau nepatiks šis žaidimas, Zigrida. Patikėk, jis tau nepatiks. 

— Aš nežaidžiu. Tik klausiu. 

Jis toliau rūkė ir nieko neatsakė. 

— Neturi ką pasakyti? - paklausė ji susisupdama į apklo- 
tus. - Tave domina tik tai, kas man tarp kojų? 

- Ir tai, kas aukščiau, - atsakė jis gašliai. - Tai irgi įspūdinga. 

Galbūt dar prieš akimirką šie žodžiai būtų sužadinę jos 
aistrą. Tačiau dabar ji širdo ir jie pasirodė jai šiurkštūs. Ji piktai 
susiraukė: 

- Taip. Tikriausiai negalėjai man atsispirti. Buvau dar viena 
nepatenkinta namų šeimininkė. Viena iš daugelio, be abejo. 
Kvailai pasidavusi geismui. 

- Jei ketini ir toliau taip save kankinti, negaliu tau drausti, - 
gūžtelėjo pečiais jis. 

- Pasakyk man jos vardą. 

Jis papurtė galvą. 

- Zigrida! 

- Tai tik klausimas, Egonai. Kaip meilužė, galėčiau paklausti 
daug daugiau. Kaip vadini savo žmoną? 

— Vadinu ją vardu. 

— Kuris yra... 

Jis atsiduso pasiduodamas. 

— Ana. 

Ana. Zigrida paslėpė vardą giliai vidiniame požemyje. Jos 
meilužio žmonos vardas. 

— Kur ji? - paklausė. Tyla. - Gal tu pamiršai? Hmm, kurgi 
mano žmona? Gal palto kišenėse paieškok? 

Egonas niūriai iškvėpė orą ir atsakė: 

— Ji Vienoje. Ten jos tėvai. 

— Kiek laiko jūs vedę? 

— Šešerius metus. 

— Šešerius metus. 

Beveik visą gyvenimą. Beveik šimtmetį, palyginti su jų karšt- 
ligiškais šešiais mėnesiais. Šešiais mėnesiais, viena savaite ir kiek 
dar? Kiek dienų? Kiek valandų? Kiek minučių jiems liko? 

— Ar ji Žino? 

— Žino? 

- Ar ji įtaria, kad taip lengvai nusimauni vestuvinį žiedą? 

— Aš nemūviu vestuvinio žiedo. Man nerūpi nuosavybės 
simboliai. 

— Kaip patogu. O vaikų turi? 

— Zigrida! - piktai dėbtelėjo jis. 

— Ar turėčiau daryti išvadą, kad atsakymas - taip? 

— Manau, kad tau šiuo metu nereikėtų skubėti daryti jokių 
išvadų. 

— Bet tai juk tiesa. Turiu omeny, tu turi vaikų. 

— Taip, - prisipažino jis. - Dvi dukras. 

— A! Matai, nebuvo taip jau sunku atvirai atsakyti. Kiek 
joms metų? 

Jis atsikėlė iš lovos. Basas nupėdino išlinkusiomis kietomis 
medinėmis grindimis. 

— Kiek joms metų? - pakartojo ji. 

— Penkeri ir treji. 

- Ir jos turi vardus, kaip dauguma vaikų? 

Ant išklerusio bufeto atsikimšęs degtinės butelį, jis įsipylė 
stiklelį. Tik vieną stiklelį. 

— Zigrida, šie klausimai... Jie su mumis nesusiję. 

— Ne? - paklausė ji aštriai. 

Atsirėmęs į bufetą, jis atsisuko į ją su stikleliu rankoje. 

— Tai, kas tarp mūsų, - pasakė jai, - yra asmeniška. Tik tarp 
tavęs ir manęs. Jei tau būtinai reikia žodžių, gerai. Žinai, kad 
myliu tave. 

— Tu tuo įsitikinęs? 

— Tačiau šios meilės negalima viešinti. Paniekintume savo 
jausmus, atskleisdami juos priešiškam pasauliui. 

- Tai, ką darėme paskutinėje kino teatro eilėje, buvo gana 
vieša. 

— Tai buvo dulkinimasis. 

—- Onemeilė. Suprantu, - linktelėjo Zigrida. - O tavo žmona? 

— Tai su mumis nesusiję, Zigrida. 

— Tu ją irgi myli? 

Jis įtraukė dūmo. 

— Kitaip negu tave. 

- Hmm... Ir ką gi tai reiškia? 

- Aš neklausinėju tavęs apie tavo vyrą. 

— Gali klausinėti. 

— Bet aš nenoriu. Kodėl jis man turėtų egzistuoti? 

— Nes jis egzistuoja man. Grįžtu namo pas jį, bet kasdien 
tarp mūsų stovi tu. Turiu vis meluoti, - ji papurtė galvą, 
pagalvojusi apie visus melus. - Turiu vis nepamiršti, ką me- 
luoju. 

- Nesu atsakingas už tavo melus, - tarė jis. - Nesu atsakin- 
gas už tavo pasirinkimą. 

- Tu nieko man nejauti. Iš tiesų nejauti. Jei jaustum, negalė- 
tum taip sakyti. 

- Aš labai tave myliu, Zigrida. Liesti tave - tarsi kišti ranką 
į ugnį. 

- Atrodo, tai sukelia daug skausmo, - piktai atsakė ji, tačiau 
suvokė, kad tai tiesa. 

— Tačiau mano Žmona... Mano vaikai... Tai tiesiog ne tavo 
reikalas. Ne mūsų reikalas. 

Žodžiai smogė jai tarsi akmenys. Akimirką - nebe pirmą 
kartą - ji pasijuto esanti visiškai viena. Viena, tarsi mirusi gu- 
lėtų karste. Šis jausmas virto tokia tuštuma, kad neliko net 
ašarų. Tądien jis daugiau nebekalbėjo, net grįžęs į lovą. Prie 
jos kūno. Kad nubaustų ją, užsidarė savyje ir paskui tik neaiš- 
kiai mykė ir murmėjo puse lūpų. Kaip visada, ji nieko nega- 
lėjo padaryti ir viduje tūžo, kad buvo tokia kvaila. Išorinis jo 
šiurkštumas privertė ją pamiršti, koks jis jautrus skausmui. Ji 
prakeikė savo puikybę, savo paklaikusį troškimą būti jam vis- 
kuo. Užtemdyti žmonas, vaikus, istorijas. Atstoti visus juos be 
padarinių. 

Prie durų jis sušnibždėjo: 

— Prašau, nereikia. 

— Nereikia ko? 

— Neleisk savo žemesniems jausmams sugadinti to, ką tu- 
rime. 
tarsi į koloną ir jau visiškai nekovingai tarė: 

— Pone Veisai, kartais norisi tave tiesiog užmušti. 

— Na, - ramiai atsakė jis, - tau gali tekti atsistoti ilgoje to 
paties norinčiųjų eilėje. 

Ji vos neprajuko. Akimis verdama jo veidą, paklausė: 

— Manai, ilgesnėje negu prie pieno? 

Jis kilstelėjo antakius. 

— Ilgesnėje negu prie pieno, bet trumpesnėje negu prie mė- 
sos, - atsakė ir pabučiavo ją. 


Grįžtant namo iš patentų biuro, jai akimirką pasirodo, kad 
mato jį. Mato jį autobusų stotelėje gatvėje priešais zoologijos 


54 D-AV LD: R GEA M 


sodą. Retkarčiais taip nutinka ir ją užplūsta jausmai. Ji iššaukia 
jį iš gaivaus dabarties oro. Jos prisiminimai įsikūnija žmoguje, 
išnyrančiame iš už kampo ar sėdinčiame prie kavinės lango. 
Tačiau, be abejo, tai ne jis. Tai tikrai ne jis. Ir kaip galėtų būti 
jis? Jo čia nėra. Jis pabėgo į pasaulį už didžiojo Vokietijos Rei- 
cho ribų. Kartais ji leidžia sau paikai pasvajoti, kad būdama 
sena našlė nukeliaus į užsienį ir pamatys jį sėdintį kavinėje 
prie staliuko - Barselonoje ar Kaire. Pasukusi už kampo, išvys 
jį elegantiškai pražilusį, su berete. Egoną Veisą, kuris pagaliau 
bus jos. 

Įžengusi pro duris į butą Ulando gatvėje, ji pasikabina ska- 
relę. Išnyra piktai, kvailai išsiviepusi anyta ir paklausia: 

— Matėt duris? 

Zigrida žvilgteli į duris. 

— Duris? 

— Ne mūsų, - sugergždžia senoji. - Ponios Remki. Jos užant- 
spauduotos. Užantspaudavo po to, kai jie atėjo jos. 

— Kas jos atėjo? 

- Kas? O kaip jūs manote, brangus vaikeli? 

Senosios Šrioder lūpose „brangus vaikeli“ neskamba mei- 
liai. Zigrida įbeda akis į anytą, tada išlenda į laiptinę. Ponios 
Remki durys užantspauduotos keturiais lipniais juodos ir bal- 
tos spalvų antspaudais su ereliu, tupinčiu ant svastikos. Ant jų 
apvado parašyta: UŽANTSPAUDUOTA SLAPTOSIOS VALSTYBĖS 
POLICIJOS. Penktas antspaudas dengia rakto skylutę. 

- Jų buvo trys, išsitraukę pistoletus. Bet ji, be abejo, juos 
aplenkė. Pirmavo iki pat paskutinės akimirkos, - sako anyta. - 
Jiems teko išnešti ją kojomis į priekį. 

Zigrida papurto galvą, tarsi tikėdamasi, kad taps aiškiau. 

- Ką? Ką jūs sakote? 

- Sakau, kad ji pasirinko tą patį kelią, kaip ir jos garbinamas 
vyras. Nusižudė, - senoji gūžteli. - Turbūt tai protingiausia, 

ką ji kada nors padarė, - nusprendžia, tada pasilenkia virš vi- 
ryklės ir pakelia didžiulio garuojančio puodo dangtį. - Sriuba 
beveik išvirusi, - praneša. - Jums reikėtų padengti stalą. 

Zigrida spokso į ją. 

— Ar tai Munt darbas? 

Anyta uosto sriubą. 

— Muntė 

— Ar tai Munt ją įskundė? 

— Iš kur galiu Žinoti? - anyta paima samtį ir pamaišo 
sriubą. - Kodėl gi jums nenulipus žemyn ir nepaklausus jos? 
Ilzė Munt mielai pasigirtų. O dabar prašom padengti stalą. No- 
rėčiau vakarieniauti. 


| Iuris STOTELĖJE KONDUKTORIUS praskina kelią įli- 
pančiam kareiviui su ramentais, be dešinės pėdos. Keletas 
keleivių suskumba užleisti vietą, tačiau jis išraudęs mandagiai 
atsisako visų pasiūlymų. Užpuolus Rusiją, Berlyną užplūdo su- 
žaloti, suluošinti jauni vyrai. Dar prieš metus buvo tvirtinama, 
kad karas beveik laimėtas. Partijos atstovas spaudai paskelbė, 
kad vermachto pergalė Rusijoje užtikrinta. IŠMUŠĖ DIDŽIOJI 
VALANDA! KAMPANIJA RYTUOSE NULEMTA! - šaukė „Berliner 
Zeitung“ antraštės. PROVERŽIS RYTUOSE STIPRĖJA. JAU MATYTI 
MASKVOS SMAILĖS! Radijo bangomis skambėjo pergalingi pra- 
nešimai. „Sovietų armijos vadų Timošenkos ir Vorošilovo pul- 
kai apsupti!“, „Budiono pulkai pakrikę!, „Vokiečių sūnūs iki 
Kalėdų grįš namo ir visi praturtės. Kavinėse berlyniečiai pa- 
šokdavo nuo kėdžių, rankų mostais sveikindami radijo prane- 
šimus, plėšdami „Vokietiją ir Horsto Veselio dainą. Knygynų 
vitrinos buvo užverstos rusiškų pasikalbėjimų knygelėmis, 
skirtomis Rytuose netrukus apsigyvensiantiems pionieriams 
ir praktiškiems Žmonėms, kurie tikėjosi netrukus užplūsiančių 
rusiškai kalbančių tarnų. O tada prasidėjo žiema ir pasklido 

gandai apie nepakeliamą šaltį. Šaltį, kuriame užšaldavo varik- 
liai, o mašinų alyva sutirštėdavo. Iš parduotuvių prapuolė pa- 
sikalbėjimų knygelės ir tokios prekės kaip muilas, dantų milte- 
liai, adatos, kiaušiniai ir vilnonės kojinės. Ir nors daug vokiečių 
sūnų parsirado namo, jie sugrįžo be kojų ar be rankų. 

Kad praleistų keleivius, kitoje stotelėje kareivis turi nušo- 
kuoti į šoną ir galiausiai sutinka atsisėsti vien tam, kad netruk- 
dytų kitiems. Jam atsisėdus, Zigrida pastebi, kad visi vengia į 
jį Žiūrėti. Tačiau panašu, kad jaunuolis to nepastebi. Jis sėdi ir 
žvelgia nieko nematančiomis akimis, tarsi jam į veidą vis dar 
pūstų žvarbus stepių vėjas. Ji pagalvoja apie Kasparą. Jo laiš- 
kai, kuriuos ji gauna karo paštu, - monotoniški, keistai sausi ir 
gana nuobodūs. Šiandien gavome karštos sriubos su pupelėmis, 
bulvėmis ir trupučiu kumpio. Ji buvo tikrai nebloga. Arba: Tebe- 
kosiu. Galbūt paprašysiu sanitaro skysčio gerklei skalauti. Tačiau 
kai ji įsivaizduoja nuo šalčio suskirdusį veidą, jo žvilgsnis at- 
rodo nutolęs. Galiausiai vaizdą išblaško įprastas pagyvenusio 
berlyniečio skaitomo laikraščio šlamėjimas. Pirmas puslapis 
tebeskirtas „galutinei pergalei , tačiau paskutinis pilnas prane- 
šimų su juodais rėmeliais apie žuvusiuosius didvyrio mirtimi. 
Kritęs dėl fiurerio ir tėvynės po juodu kryžiumi. Juodi rėmeliai 
dera prie juodų raiščių, kuriuos ant palto rankovių ryši ber- 
lyniečiai. 

Zigrida pajuto kaltę dėl savo neištikimybės tik tada, kai vis- 
kas baigėsi. Ji taip įkaisdavo Egono glėbyje, kad kartais, staiga 
užplūdus geismui, jusdavo aistrą ir Kasparo kūnui lovoje, kuria 
jie dalijosi 11g bute. Kasparas visada nustebdavo, bet reaguo- 
davo noriai. Jos vyras buvo neblogas lovoje. Nors glamonės 
kartodavosi, jam buvo būdinga savotiška jėga ir jis visada buvo 
dėmesingas jos kūnui. Ji neturėjo kuo skųstis. Ir kai jos aistra 
Egonui paslapčia išsiliedavo per kraštus, Kasparas visada pil- 
dydavo jos norus. Tačiau jis niekada joje neįsišaknydavo. Jiems 

baigus mylėtis, ji visada galėjo atsiskirti nuo jo ir be susidomė- 
jimo klausytis jo tylaus knarkimo. Be kaltės. Tik Egonui išvy- 
kus, o Kasparui likus, jos išdavystė sukėlė jai skausmą. Todėl ji 
bandė paslėpti kaltę daugiau juokdamasi žmonai prideramu 
juoku ir rūpestingu elgesiu prie vakarienės stalo. Arba apgaub- 
davo kaltę juos siejančia tuštuma, atsirasdavusia tarp jų sėdint 
ir klausantis radijo. Tačiau kaltė atlėgo tik tada, kai vyras buvo 
pašauktas į kariuomenę ir prigrūstu traukiniu išriedėjo į Rytų 
frontą. Jei jis - kareivis, tai ji - kareivio žmona ir galėjo vaidinti 
šį vaidmenį nesikankindama. 

Kitoje stotelėje ji prasispraudžia pro sužeisto vaikino ra- 
mentus ir paskubomis išlipa iš tramvajaus. Kelionė iki motinos 
kapo netrumpa. Tenka traukiniu važiuoti į Šmargendorfą, tada 
sėsti į tramvajų ir galiausiai laukia ilgas kelias pėsčiomis. Nu- 
leidusi galvą ji eina palei seną kalkakmenio sieną po nuogomis 
tuopomis. Kaip ir dauguma Berlyno kapinių, šios - senovinis 
praėjusio šimtmečio sodas, prigrūstas antkapių ir dunksančių 
marmurinių skulptūrų. Daugelį kapų nustelbusios piktžolės, 
vargana neprižiūrima augalija, samanomis apaugusius seno- 
vinius plokščius antkapius apsiviję vijokliai. Obeliskai ir ne- 
bylūs akmeniniai angelai pajuodę nuo miesto suodžių. Tačiau 
į šiaurę nuo Misdrojerio gatvės vartų Žmonės tebelaidojami, 
kapai dar švieži. Daugybė neseniai palaidotų vokiečių vaikinų, 
pušiniuose karstuose parvežtų iš Rytų. Čia tik karininkų kapai. 
Žemesnio rango kariai laidojami ten, kur krito, ir visa, kas pa- 
siekia šeimas, - tik laiškas iš kariuomenės informacijos biuro 
ir, jei nusišypso laimė, keletas asmeninių daiktų. Laikrodis. 
Pypkė. Fotografija. Žemę šalia granitinių antkapių puošia po- 
pierinės vėliavėlės. Nedidelės plazdančios svastikos. Zigrida 
apeina laidotuves. Būrelis juodai apsirengusių šeimos narių 
pakelia rankas, vangiai atiduodami pagarbą duobkasiams vir- 
vėmis leidžiant paprastą pušinių lentų karstą į duobę. Dvasi- 

ninkas baltais standžiais drabužiais nedailiai plėšia Horsto Ve- 
selio dainą. Tolėliau duobkasiai molyje kasa duobes. 

Kartą per mėnesį ji atkeliauja čia atlikti savo pareigos. Ant 
motinos kapo džiūstančių vijoklių pirštai kabinasi į marmurinį 
antkapį, šalia jo galvas kelia tankiai sužėlusios balandos. Ji išsi- 
traukia iš rankinės pirštines, senas sodo žirkles ir ima darbuotis 
atsiklaupusi ant laikraščio, kad neišsipurvintų nailoninių koji- 
nių. Čia tiek daug piktžolių. Gal ji nesilankė ilgiau negu mėnesį? 

Kartais ji galvoja apie motiną, mirusią, tyliai gulinčią apa- 
čioje, žvelgiančią iš tuščių akiduobių tamsiame karste. Ar ji gali 
matyti tokioje tamsoje? Ar gali justi virš jos esančios dukters 
svorį - klūpančios, ravinčios piktžoles? 

Ištįsėlė, - girdi ji sakant motiną. 

Jie vis dar gyveno Ziudgelendėje, erdviame bute, išeinan- 
čiame į sodą. Tėvui puikiai sekėsi dirbti inžinieriumi. Turbinų 
projektavimo sutartis su AEG bendrove leido šeimai regulia- 
riai lankytis parduotuvėse, kasdien užsukti į gretimą mėsinę. 

— Valgyk, - paragino ją močiutė, kaip visada išoriškai šiurkš- 
čiai, tačiau jos balse šįkart skambėjo pareiga ir dar kažkas. Gal 
rūpestis? Nors ir ne švelnumas, bet kažkas panašaus. 

Keturiolikmetė Zigrida buvo liesutė kaip šakaliukas. Visos 
trys namų moterys, kaip tėvelis jas vadino, sėdėjo prie virtuvės 
stalo. 

- Ištįsėlė, - pasakė motina. - Atsimeni? Prieš subręsdama aš 
irgi tokia buvau, - pasakė ji, tarsi kalbėtų šifruotai. 

Tačiau Zigrida suprato, ką ji turi omeny. Krūtis ir klubus. 
Moterišką figūrą, tokią kaip motinos, apvalias formas. 

— Valgyk, - vėl paliepė močiutė, - abi valgykit, - ir padėjo 
priešais jas garuojančias garsiosios savo Žirnienės su sūdyta 
kiauliena lėkštes ir storai raikytos baltos duonos. 

Zigrida noriai pasiėmė šaukštą. Močiutės žirnienė buvo jos 
mėgstamiausias patiekalas. 


60 DAVID R. GILLHAM 


— Priauk mėsos ant kaulų, - patarė senoji, - nes žmonės ims 
manyti, kad marinam tave badu. 

Zigrida klausiamai žvilgtelėjo į motiną, šioji mirktelėjo jai. 
Tai reiškė — įsiteikime senajai. Grossmutter. Dažniausiai ji pri- 
minė triukšmingą, blerbiantį, galingą dyzelinį variklį, traktorių, 
kuris gali ir puikiai suarti laukus, ir tave sutraiškyti. Tačiau tą- 
dien, kai mama kartu su Zigrida darbavosi šaukštu, gardžiuo- 
damasi sriuba su sūdyta kiauliena, visos trys moterys buvo ne- 
priekaištingai vieningos. 

Staiga motina pasilenkė ir pabučiavo Zigridą. Jos veide švy- 
tėjo šypsena. Zigrida paraudo iš netikėtumo ir laimės. Motina 
paprastai taip elgdavosi tik būdama puikios nuotaikos. 

Po metų akcijų rinka smuko, apsilankymai parduotuvėse 
baigėsi, o močiutė mirė. Smūgis pakirto ją virtuvėje tarsi kir- 
vio ašmenys. Palaikus palaidojo greta jos vyro Hanoverio kapi- 
nėse. Jos atsisveikino su senosios karstu Lėrtės stotyje, B plat- 
formoje, tik ji ir motina, nes tėtis turėjo skubių darbų ir tiesiog 
negalėjo palikti savo biuro be priežiūros. Motinai ašaros riedėjo 
kaip pupos, o Zigrida savąsias slėpė. 

Tada motinai teko gaminti valgį, tačiau jai nelabai sekėsi, 
todėl šią pareigą perėmė Zigrida. Tėvo bendrovės verslas 
bankrutavo AEG nutraukus sutartis. Zigridai abu šie įvykiai 
kažkodėl atrodė susiję. Tėvas pradėjo vakaroti biure, kartais iš 
viso negrįždavo nakvoti į namus. Vieną kovo pabaigos rytą, po 
naktį siautusios liūties su audra, jis paliko namų raktą virtuvėje 
ant stalo ir daugiau nebegrįžo. 

Po kurio laiko teko atlikti tam tikrus formalumus. Paskam- 
binti į biurą sumišusiai jo sekretorei. Apsilankyti vietinėje po- 
licijos nuovadoje, kur prie stalo sėdintis policininkas elgėsi su 
motina tarsi su kvaile, ką tik praradusia vyrą. Rimtai pasikalbėti 
su tėvo partneriu bendrovėje. Rimtai pasikalbėti su jų banko 
valdytoju. Rimtai pasikalbėti su buto šeimininku. Zigrida vertė 

kaltę motinos maisto gaminimo įgūdžiams. „Kodėl negalėjai 
skaniau jam gaminti?“ - šaukė ji. Pirmą kartą gyvenime pa- 
kėlė balsą ant motinos. Tačiau ši tik abejingai į ją pažvelgė ir 
paklausė: „Kodėl negalėjai būti geresnė dukra?“ Tą pačią dieną 
motina ištuštino tėvo drabužių spintą ir viską atidavė fondui 
„Šalpa žiemą“. Netrukus ji ėmė pardavinėti daiktus. Grįžusi 
iš mokyklos, Zigrida kasdien namuose rasdavo naują tuščios 
erdvės plotą. Pirmiausia dingo baldai. Paskui - prašmatnios 
suknelės, o tada - puodai ir prikaistuviai, indai, stalo įrankiai, 
įvairūs mažmožiai, Meiseno porcelianas, knygos, prapuolė vis- 
kas, ką tik motina galėjo parduoti. Kai nebeliko kitos išeities, 
motina ašarų pilnomis akimis ištuštino ir savo papuošalų dė- 
žutę. Panašu, kad dėl to motina sielvartavo labiau negu pra- 
radusi vyrą, galvojo Zigrida, jausdama ir kartėlį, ir pasitenki- 
nimą. Be abejo, butas, išeinantis į sodą Ziudgelendėje pasidarė 
visiškai ne jų nosiai, todėl motina rado joms skylę Zalcbrune- 
rio gatvėje, kur tualetas buvo koridoriaus gale ir dažnai užsi- 
kimšdavo. Ten jos gyveno vienos. Taip abi ir jautėsi - kartu, bet 
vienišos. 

Žingsniuodama žvyrtakiu vartų link, nešina krepšiu su sodo 
įrankiais, Zigrida tarp apleistų, pamirštų kapų pastebi porą ant 
granitinio suolelio. Jie sėdi vienas šalia kito, tačiau atrodo, kad 
kažkas juos skiria. Ji nusisuka ir eina toliau, tačiau už nugaros 
girdi balsus. Pakeltus balsus. Nesusilaikiusi atsigręžia. 

Mergina jau pakilusi, o vaikinas, palinkęs į ją nuo suoliuko, 
laiko ją už rankos, tarsi bandydamas sulaikyti. Jis atrodo nepa- 
vojingas, vilki pilkšvą beformį paltą ir skrybėlę. Tokia šių dienų 
civilių Berlyno vyrų uniforma. Mergina dėvi tamsų per didelį 
paltą, iš po vilnonės beretės kyšo anglies juodumo plaukai. 
Zigrida ne iš karto atpažįsta šią būtybę - tik tada, kai pastebi, 
kaip nerangiai ji įsitempia vyrui pašokus ir bučiuojant ją į lū- 
pas. Tai prievolę atliekanti mergina, panelė Kol. Zigrida keistai 

sustingusi spokso į juos. Mergina nesipriešina, bet ir neatsilie- 
pia tuo pačiu. Tada ji atsisuka į Zigridą ir ši net per atstumą pa- 
junta veriamą merginos žvilgsnį. Tai ją nubaido. Zigrida greitai 
apsisuka ir nužingsniuoja gatvės link, tarsi tai ji būtų buvusi 
užklupta intymią akimirką. Už savęs girdi gurgždantį Žvyrą, 
skubrius vis artėjančius žingsnius. 

— Ponia Šrioder! 

Zigrida žengia dar kelis sparčius žingsnius, tačiau ir vėl iš- 
girdusi merginą šaukiant ją, sustoja. Apsigręžia. Mergina įkve- 
pia oro. Žiūrėdama į ją iš arti, Zigrida prisimena, kokia ji jauna. 
Jokių raukšlelių ant kaktos. Apskritas veidas kiek vaikiškai put- 
lokas. Jai aštuoniolika ar devyniolika, tikrai ne daugiau. 

— Panele Kol, - ramiai taria Zigrida. 

— Ponia Šrioder, turiu jūsų paprašyti - prašau, niekam nepa- 
sakokite, ką dabar matėte. 

- Ir Ką gi aš mačiau, panele Kol? 

— Mane ir tą vyrą. 

— Turite omeny vyrą, kuris jus pabučiavo? 

- Žinau, nėra priežasties padaryti man dar vienos paslau- 
gos, tačiau prašau jūsų, kad tai neiškiltų aikštėn. Galiu patekti 
į bėdą. 

Zigrida žiūri į įsiaudrinusios merginos akis. Akivaizdu, kad 
jai sunku prašyti paslaugos. Zigrida sumirksi. Įkvepia oro. Ko- 
dėl gi ji pati jaučiasi priremta prie sienos? Pažvelgusi į suolelio 
pusę mato, kad vyriškis tebėra ten ir stebi jas. 

— Kaip suprantu, jis vedęs? 

— Vedęs? Tiesą sakant, neturiu supratimo. 

Ericha nutyla, tarsi jai reikėtų kažką greitai apsvarstyti, ir 
tada priduria: 

— Tačiau mano prašymas visiškai su tuo nesusijęs. 

Zigrida sumišusi pažvelgia į ją. 

- Štai kaip. Gerai. Bet kokiu atveju, panele Kol, jūsų rei- 

kalai - ne mano reikalai. Nesu liežuvautoja, jei tai jums kelia 
nerimą. Dovanokite, turiu skubėti į autobusą, - ji nusisuka ir 
1ma eiti. 

- A! Ponia Šrioder, - prabyla mergina vydamasi ją, - ar jūs 
nieko prieš, jei eisiu kartu su jumis? 

Zigrida nesustodama atsisuka ir žvilgteli atgal. Vaikinas ant 
suoliuko spokso į jas akivaizdžiai nusivylęs. 

— Ar jūsų draugas neprieštaraus? 

Ericha irgi dirsteli atgal, bet tik akimirką. 

— Jis nenumirs, - atsako ji ir paklausia: - Ar čia lankote 
kieno nors kapą? 

Zigrida akimirką tiriamai pažvelgia į merginą. 

— Taip, - trumpai atsako. Tada priduria: - Motinos. 

Ericha linkteli. 

— Niekada nepažinojau savo motinos, - neklausta pasi- 
sako ji. 

— Ak taip? Užjaučiu. 

— Nereikia. Ji nemirė. Tiesiog mane paliko. Užaugau vaikų 
namuose Moabite. 

Už vartų Zigrida pasuka į Misdrojerio gatvę ir ima eiti palei 
suodiną sieną. 

- Čia su jumis atsisveikinsiu, - sako jai mergina. 

— Atsiprašau?! Ir toliau naudojatės manimi kaip priedanga 
visiškai nieko nepaaiškindama. 

— Neįsižeiskite. Aš tik stengiuosi jus apsaugoti. 

— Nuo ko apsaugoti? Panašu, kad viską suprantate atvirkš- 
čiai. Tai aš vis apsaugau jus. 

— Turiu eiti. 

— O kaipgi jūsų prievolė, panele? 

Tuščias žvilgsnis. 

— Mano prievolė? 

— Taip! Jūsų prievolė. Ar jau pamiršote tą Žodį? 

— Jūs nesuprantate. 

— Na, bent jau dėl to jūs teisi. Aš nesuprantu. Tačiau kai ką 
suprantu labai gerai, panele Kol, - tai, kad jūs turite vykdyti 
savo pareigas. Jei gerai pamenu, ponia Grancinger dar nepa- 
liko savo vaikų. 

Kodėl gi ji staiga įširdo? 

Mergina vos pastebimai krūpteli. Jos veido išraiška nepasi- 
keičia. 

- Atleiskite, nežinau, kodėl tai pasakiau, - atsiprašo jos Zig- 
rida. 

Mergina trūkteli pečiais. 

- Jokio skirtumo. Žmonės dažnai skaudina vieni kitus. Ne- 
reikia bandyti to paaiškinti. Ačiū už moralės pamoką, ponia 
Šrioder. Ji buvo labai naudinga. Viso gero, - taria ji, apsisuka 
ir nueina. 

- Palaukit! - šūkteli Zigrida, tačiau mergina tik paspartina 
žingsnį. 


Ji pavėluoja grįžti į patentų biurą ir panelė Kretchmar iškviečia 
ją į koridorių. Kretchmar rūstauja, pro pensnė žvelgiančios akys 
nuožmios kaip kulkos. Žilstantys plaukai standžiai susegti seg- 
tukais. Anglies juodumo kostiumėlio atlape - partijos ženklelis. 

- Ponia Šrioder, jūs pavėlavote grįžti po pietų pertraukos. 

— Taip, panele Kretchmar. 

- Keturiolika minučių, ponia Šrioder. 

- Taip, panele Kretchmar. Apgailestauju. Be abejo, tą laiką 
atidirbsiu. 

- Ne apie tai kalbu, ponia Šrioder. Čia, Reicho patentų biure, 
mes kariaujame lygiai taip pat, kaip ir kariai fronte, tik mūsų 
kovos laukas - rašomieji stalai. Kaip manote, kas nutiktų, jei 
mūsų kariai pavėluotų griebtis ginklų? 

— Chaosas, panele Kretchmar. 

- Chaosas, ponia Šrioder, - užsidegusi patvirtina panelė 
Kretchmar. Tai jos mėgstama tema. - Jūs visada pavyzdingai 
dirbote. Abi tai žinome. Abi žinome, kad visa galva pranoks- 
tate daugumą šių jaunų moterų, kurios tik stumia laiką, kol jas 
nuves prie altoriaus. Tačiau tai nereiškia, kad galite nesilaikyti 
taisyklių. Jei tai pasikartos, man teks pranešti apie jus ponui 
Estervėgenui. Ar suprantate tai? 

— Taip, panele Kretchmar. 

Tyla. Panelė Kretchmar tebesirauko. Tačiau taria: 

- Puiku, galite grįžti prie savo stalo. 

— Gerai, panele Kretchmar. Dėkoju. 

Tačiau Zigridai vos apsisukus eiti, panelė Kretchmar vėl 
kreipiasi į ją: 

— Žinau, kokia nuomonė apie mane vyrauja, ponia Šrioder. 

Zigrida atsigręžia į ją. 

— Turiu omeny moteris. Jos mano, kad aš - raukšlėta sen- 
mergė, - panelės Kretchmar kiek akmeninis veidas truputį 
virpteli. - Ne, nereikia to neigti. Aš su tuo seniai susitaikiau. 
Tačiau iš jūsų, ponia Šrioder, tikiuosi daugiau. Mano pareigas 
moteriai eiti nelengva. Savo darbą turiu atlikti tobulai. Geriau 
negu tobulai. Aš vienintelė moteris, šiame biure užimanti va- 
dovaujančias pareigas, ir jei viena iš mano stenografininkių ke- 
turiolika minučių pavėluoja grįžti po pietų pertraukos, tai daro 
gėdą ne tik jai; tai daro gėdą man ir visoms biuro moterims. Vi- 
soms Reicho moterims. Visi esame atsakingi už savo veiksmus, 
ponia Šrioder. Iš vienos moters veiksmų sprendžiama apie vi- 
sas moteris. 

Zigrida akimirką žvelgia jai į akis, tada linkteli. 

— Taip, panele Kretchmar, - atsako ji. - Suprantu. 

Po pietų ima lyti, tačiau prieš jai išlipant iš autobuso lietus sų- 
silpnėja. Žingsniuodama Ulando gatve savo kvartalo link, jį 
stebi, kaip sunkūs debesys prasiskiria, atverdami plieno spal- 
vos dangaus ruožą. Puikus oras britų lakūnams. Prastas oras 
berlyniečiams, mėginsiantiems gerai išsimiegoti. Nusirišdama 
skarelę ji praeina subombarduotą namą. Išgelbėti daiktai jau 
seniai prapuolę nuo šaligatvio krašto, tačiau šeimos nuotrau- 
kos persikreipusios tebekaba ant iš lauko matomų sienų. Mo- 
čiutė ir senelis iš rėmų spokso į pasaulį, kurio niekada net ne- 
galėjo įsivaizduoti. 

Būrys svetimšalių darbininkų dulksnoje velka griuvėsių 
nuolaužas ir meta į įdubusio vežimo galą. Jiems vadovauja ne- 
aukštas dručkis iš Darbo tarnybos, tačiau jie nemaitinami taip 
gerai kaip jis. Jų drabužiai apdriskę ir dėmėti. Ji girdi darbinin- 
kus klegant tarpusavy jausminga slavų kalba. Ant jų švarkų - 
didelė raidė L, reiškianti „lenkas“. Jie kriokia nuo sunkaus 
darbo. Jų veidai atšiaurūs, šiurkštūs. Darbininkai plūkiasi su 
bombų apdegintomis mūro nuolaužomis, o jų viršininkas tuo 
metu dūmija cigarą ir skundžiasi tokiam pat nusipenėjusiam 
policininkui vietos futbolo rungtynių rezultatu. Abu atsainiai 
linkteli praeinančiai Zigridai, tačiau darbininkai žiūri į ją ne- 
reginčiu žvilgsniu - visus juos sieja tas pats susitarimas. Jie ne- 
mato jos, ji nemato jų. Aklumo sąmokslas. 


Namie viršutinio aukšto laiptų aikštelėje būriuojasi daugybė 
žmonių. 

- Kas čia vyksta? - paklausia ji Martos Trocmiuler. 

- Jie atėjo iš SS ūkio tarnybos, - atsako ši džiugiu, susijaudi- 
nusiu balsu, - dėl aukciono. 

- Aukciono? 

— Nepastebėjote užrašo? 

Storulio valdininko plieno pilkumo uniforma su kaukole 
nius antspaudus, pasigirsta plojimai. Besibūriuojančiųjų prie- 
kyje ji pastebi anytą. 

Virtuvėje Zigrida stengiasi negirdėti gretimame bute bur- 
buliuojančių balsų ir sutelkia dėmesį į skutamas bulves. Senas, 
juosvai rudas, primenančias gumą. Stebi, kaip jų Žievė raitosi ir 
krinta į atliekų kibirą kriauklėje. Įstatymas liepia saugoti atlie- 
kas. Partija renka jas kiaulių jovalui. Tai taip pralinksmintų 
Egoną. Ji beregint ima galvoti apie jo veidą, jo prisilietimus, 
pajunta šilumą pilve. Bet tada sugirgžda buto durys ir ji nuveja 
šalin visas mintis, nes vidun žengia anyta, bogindama sunkų 
ponios Remki „Telefunken“ radijo imtuvą. Zigrida sukrėsta 
įbeda į ją akis. Senoji Šrioder niekinamai dėbteli į ją ir užtren- 
kia duris bato kulnu. 

— Tik nepradėkite, - perspėja ji Zigridą. - Nedrįskite pra- 
dėti, nenoriu girdėti jūsų pamokslų. 

— Kaip jūs galėjote šitaip pasielgti? - vis tiek pradeda Zigrida. 

Senoji Šrioder susiraukia. 

— Kaip pasielgti? Kokį nusikaltimą padariau? Tai tik radijas. 

— Radijas, kuris iki savižudybės priklausė vienai seniausių 
jūsų draugių. 

Senoji su trenksmu pastato sunkų radiją ant virtuvės stalo. 
Ji širsta, jos veidas įraudęs. 

— Kodėl niekada man nepritariate? - paklausia ji. - Girdė- 
jote, ką ji pasakė rūsy. Ta moteris buvo išdavikė. 

— Gal taip ją vadina ponia Munt. 

— Taip ją vadina visi, nes ji tokia buvo. 

— Negaliu patikėti, kad galite taip kalbėti. Pažinojote ją dau- 
giau kaip dvidešimt metų. 

— Ir visus tuos metus ji buvo išpuikusi kalė, kuri manė, kad 
Jos šūdai nesmirdi. Atsimenu, kaip jos vyras, narsusis karo did- 

vyris, nupirko jai šį radiją. Ji klausydavosi jo pakankamai gar- 
siai, kad visi žinotų, ką ji turi. Visada taip elgdavosi. Puikuoda- 
vosi savo turtu. Visad viskas aukštesnės kokybės. Visad naujas 
paltas kiekvieną žiemą, o mes visi susilopydavome senuosius. 
Jai įtiko tik butas su balkonu. Tačiau kai tavo vyro tėvas mirė, 
praėjo trys dienos, kol ji teikėsi pereiti koridoriumi ir išreikšti 
man „užuojautą“, be abejo, nešina prašmatniu tortu, kurį nu- 
pirko „Osvaldo“ krautuvėje. Todėl nedrįskite pamokslauti man 
dėl Hildegardos Remki, brangioji. Visi tame rūsyje turėjo savo 
rūpesčių — iki soties. Aš irgi netekau vaiko. Mažojo Kasparo 
broliuko. Jis buvo dar kūdikėlis, toks gražutis. Dievas atėmė 
jį iš manęs per gripo epidemiją, lyg peilį būtų man į širdį su- 
varęs. Tačiau aš gedėjau vienumoje; nedemonstravau to viešai. 
Bet, be abejo, kaip visada, didžiajai Hildegardai Remki reikėjo 
pasipuikuoti. Jos sielvartas, matote, didesnis. Daug stipresnis. 
Daug svarbesnis. Būtinai turėjo praverti srėbtuvę, tik šįkart jai 
teko už tai sumokėti. Koks skirtumas, kad aš turiu jos radiją? Ji 
daugiau jo nebesiklausys. 

Zigrida stovi sustingusi, vienoje rankoje laikydama drėgną 
nebaigtą skusti bulvę, kitoje - peilį, apstulbinta tokio anytos 
pykčio protrūkio. Žiūri, kaip senoji nusibraukia ant veido už- 
kritusią žilą sruogą, prispaudžia sunkų raudonmedžio radiją 
prie krūtinės ir išsineša iš virtuvės. Zigrida spokso jai įkandin 
giliai kvėpuodama. Atgal prie kriauklės skusti bulvių ją privi- 
lioja tik blyškus saulės spindulys. 

Po kelių minučių ji liaujasi dirbti, išgirdusi kaip radijas 
nustoja šnypšti ir suskamba muzika. Lalė Andersen dainuoja 
„Viskas praeina, viskas prabėga“. Tada Zigrida nuleidžia akis į 
kriauklės skylę ir toliau skuta bulves. 

Kitą dieną grįžusi iš darbo ji randa ponios Remki buto du- 
ris atviras. Neatsispiria pagundai dirstelėti į vidų. Tuštuma ją 
traukia. Ji stovi svetainėje, kur kadaise ponia Remki raudon- 

medžio staliuką padengdavo anglišku kavos servizu. Dabar čia 
neliko nieko, išskyrus grindų lentas, kuriose žioji skylutės nuo 
grindjuosčių. O imperijos laikų Reino krašto litografijos? Ant 
sienos nelikę nė pėdsakų, tik šešėliai, kur kabojo rėmeliai, ir 
prie vinies pririšta vielutė jiems pakabinti. Zigridos žingsniai 
garsiai aidi tuščioje erdvėje. 


Per savaitę butas perdažomas - tai ženklas, kad atsikraustys 
svarbus asmuo. Zigridai tenka prasibrauti pro baldus, kuriuos 
laiptais viršun tempia ponios Munt vyras ir jo sėbrai iš aludės. 
Jie šniokštuodami ir pūškuodami suprakaitavę velka ilgą odinę 
sofą, šilku aptrauktus krėslus, sunkų ąžuolinį pietų stalą ir su- 
vyniotus gobeleninius kilimus. Ir bronzinį pagrindinio Reicho 
kario ir vokiečių liaudies fiurerio Adolfo Hitlerio reljefą. 

Be abejo, toks pat portretas kabo ir Zigridos bute. Fotoat- 
spaudas iš kanceliarinių prekių parduotuvės pigiais rėmeliais. 
Anyta pakabino jį virš savo kėdės. 

— Dėl Dievo meilės, nenumesk jo, - juokauja vienas iš Munto 
draugų jiems stengiantis neužkliudyti laiptų turėklų sunkiu 
bronziniu reljefu. - Juk nenorėtume, kad gestapas įkrėstų mums 
į šikną. 

Jis nusikvatoja, o tada smarkiai susikeikia, vos nepaleisda- 
mas nešulio. Tą akimirką pasirodo naujoji buto šeimininkė. 
Muntas ima vyriškį koneveikti, šio veidas aptemsta. 

— Baueri, bukaproti tu. Prilaikyk liežuvį. 

— Dovanokite, gnūdige Frau'“, - nedrąsiai prašo senas alaus 
plempėjas. Tačiau atrodo, kad naujoji šeimininkė jo negirdi. 

— Ar jau atnešėte porcelianą? - susiraukusi klausia ji ponios 
Munt vyro. - Sakiau jums nešti jį. Esu tikra, kad sakiau. 


* Gerbiama ponia (vok.). 

Munt vyras kosteli. 

— Tuojau atnešime, gnūdige Frau, - patikina ją. - Tuojau 
pat, - tada išgiežia apmaudą ant savo sėbro: - Stuobry, greičiau 
judinkis! Negaišink ponios! 

Ji jauna. Ne daugiau kaip dvidešimt kelerių, su žvilgančių 
medaus spalvos kasų karūna. Mėlynomis, didžiulėmis kaip 
ežerai akimis. Angelo veidu ir melžėjos kūnu. Daili ir besilau- 
kianti. Sprendžiant iš didelio pilvo, pūpsančio po paprastais 
raštais išmarginta nėščiosios suknele iš aukščiausios rūšies 
drobės, atrodo, kad ne vieną mėnesį. 

— Ponia Šrioder, ar ne? 

Zigrida pakelia galvą. 

— Taip, - mandagiai atsako sumišusi. 

— Aš - oberšturmfiurerio Jungerio žmona, - pareiškia mer- 
gina ir žengia pirmyn tiesdama Zigridai ranką. 

— Labai malonu, - atsako Zigrida ir žingteli pirmyn, bet tik 
tiek, kad pasiektų putlią baltą ponios Junger ranką, ir nė mili- 
metro toliau. Tik tam tikro tipo moteris gali prisistatyti naujai 
kaimynei, pasakydama vyro karinį SS laipsnį. Oberšturmfiure- 
rio žmona. - Su įkurtuvėmis! 

Oberšturmfiurerio Žmona kariškai vienąkart spusteli jai 
ranką. 

— Ačiū, - atsako ji nekeisdama tono. - Jūsų vyras tikriausiai 
tarnauja kariuomenėje? 

Zigrida spokso į ją pakėlusi antakius. 

— Atsiprašau? 

-— Klausiu, ar jūsų vyras tarnauja kariuomenėje. 

— Taip, tarnauja. 

— Fronte? 

Zigrida šiek tiek sukanda dantis. Jaučia, kad jos veidas kaista. 

- Rytuose, - atsako ji, - devintojoje armijoje. 

Oberšturmfiurerio žmona linkteli. 

— A! Labai gerai, - šykščiai šypteli ji. Labai gerai. Taip ir 
turėtų būti. - Mano vyras irgi centrinėje Rusijoje. Aštuntojoje 
SS kavalerijos divizijoje, - pareiškia ji, tarsi būtų akivaizdžiai 
pranašesnė už Zigridą. - Jis vadovauja kovai su banditizmu ir 
yra apdovanotas auksiniu Vokiečių kryžiumi. 

— Štai kaip, - atsako Zigrida, užsitraukdama ant veido ma- 
lonią kaukę. 

— Aš taip juo didžiuojuosi, - pareiškia oberšturmfiurerio 
žmona; apskritas jos veidas net švyti. - Labai labai didžiuo- 
juosi. 

Ieškodama išsigelbėjimo, Zigrida užtrenkia paskui save bu- 
to duris ir randa anytą svetainėje atsitūpusią ant grindų, pri- 
spaudusią ausį prie ponios Remki radijo garsiakalbio. Taip 
žmonės paprastai klausosi uždraustų BBC laidų. Zigrida gar- 
siai kosteli ir su nemenku malonumu stebi, kaip senė išsigan- 
dusi pašoka. 

— Tai juk nusikaltimas, - sako ji. 

- Kas nusikaltimas? - senoji Žaibiškai išjungia radiją ir pri- 
sidega pigią „Kemal“ cigaretę. Jai išpučiant dūmą, oras aitriai 
pakvimpa. - Kad kurstu ar kad senstu? 

Zigrida numeta savo krepšius ant indaujos. 

— Hiorsigo krautuvėje ant lentos buvo užrašytas mūsų nu- 
meris, tai nupirkau karpio. Neatrodo labai prastas. 

— Vis dar nėra menkių? 

— Ne, teks laukti Karių dienos. 

— Puiku, - vangiai atsiliepia senoji Šrioder stodamasi ir pa- 
sitraukdama nuo radijo. - Užkaisiu vandens bulvėms. Reikia 
ruošti vakarienę, - sako ji, eidama į virtuvę vis dar įsikandusi 
cigaretę. 

Nusimetusi paltą Zigrida sudreba. Namuose šalta. Ji prieina 
prie kokso krosnelės ir įmeta į ugnį keletą briketų, naudoda- 
masi laikinai susilpnėjusia anytos padėtimi. 

— Sutikau mūsų naująją kaimynę, - sako ji peržiūrėdama 
šios dienos paštą. Nieko ypatinga. Vokietijos muzikos mylėtojų 
asociacijos kvietimas. Kažkas nuo Brandenburgo markgrafys- 
tės pienininkystės draugijos. - Ką tik, - sako ji, - laiptinėje. Ji 
labai jauna. 

Senoji Šrioder pabaltakiuoja į kokso krosnelę, bet neima 
prieštarauti. Padeda savo cigaretę ant spintelės krašto ir rau- 
kydamasi įmeta keletą susiraukšlėjusių bulvių į metalinį kiau- 
rasamtį. 

— Taip, ir girdėjau, kad ji laukiasi, - rėžia ji Zigridai taip, tarsi 
sviestų granatą. - Nebent blogai išgirdau, - priduria senė. 

Zigrida nuryja gumulą gerklėje, prieina prie kriauklės ir at- 
suka karštą vandenį, nors vis dar bėga šaltas. 

— Nesijaudinkite. Jūsų klausa vis dar gana gera paskaloms. Ji 
tikrai prįsirpusi kaip slyvaitė. 

Zigrida teškia žuvį ant pjaustymo lentelės. Rusvas kraujas, 
prasisunkęs pro laikraštį, į kurį ji suvyniota, nudažo Zigridos 
pirštus. 

— Kada turi gimti vaikas? - neva nekaltai. paklausia anyta. - 
Ar ji nesakė? 

- Nei ji sakė, nei aš jos klausiau. Ji tik norėjo žinoti, ar Kas- 
paras fronte. 

Senosios Šrioder veidas staiga įsitempia. 

— Ji klausė apie Kasparą? 

— Ji paklausė, ar mano vyras fronte. 

- Ir ką jūs pasakėte? 

Zigrida pašnairuoja į anytą, nustebinta įtampos šios balse. 

— Pasakiau jai tiesą. O ką? Ką reikėjo jai pasakyti? 

Tačiau senoji Šrioder tik papurto galvą ir nusisuka į bulves. 

— Prikąskite liežuvį, marčia, - perspėja senoji, šiurkščiais ju- 
desiais skusdama bulves. - Ji SS karininko žmona. Gal ir atrodo 
prisirpusi, tačiau tokios slyvaitės gali įkąsti. 

Akimirką abi tyli. Senoji Šrioder meta paskutinę bulvę į 
dubenį. Zigrida išsiima iš stalčiaus peilį ir perpjauna pusiau 
pilkšvą žuvies filė. 

— Tai... - išdrįsta paklausti ji, - ką jie sakė? 

Anyta rūsčiai pašnairuoja į ją. 

— Kas ką sakė? 

— Jūs žinote, kas. Per radiją. 

Senoji atrodo užspeista į kampą. Ji papurto galvą. 

— Nesąmones, - atsako ji. - Tikrus niekus. 

Zigrida Žengia artyn. 

— Kokius niekus? 

— Tokius pat absurdiškus gandus, kokių galima išgirsti eilėje 
prie Žuvų, - mesteli senoji, nusisukusi į kriauklę. Tada greitai 
akimis šauna į kairę ir dešinę. Tai toks nevalingas ir įprastas 
įprotis, kad berlyniečiai jį praminė vokišku apsidairymu. - 
Sako, kad bolševikai puola mūsų pajėgas už Maskvos, - tyliai 
ištaria ji, tik akimirką pažvelgdama Zigridai į akis. - Be abejo, 
juos atrems. Fiurerio generolams nepasisekė prie Stalingrado, 
bet jis neleis tam pasikartoti. Manau, tuo galime būti tikros. 


Tą naktį vėl tenka slėptis rūsyje, tačiau šį kartą britai taikosi į 
šiaurinius rajonus. Panašu, kad pagrindinis antskrydžio tiks- 
las - parodyti, kad jaunoji oberšturmfiurerio Jungerio žmo- 
na yra naujoji kvartalo karalienė. Bombų lietus tėra muzikinis 
fonas. Ji palaimingai visiems šypsosi. Dalijasi atsinešta dešra. 
Burkuoja ponios Grancinger kūdikiui ir laiko jį kaip Mado- 
na. Netgi garsiai perskaito savo vyro oberšturmfiurerio fronte 
parašyto laiško ištrauką. Mano brangioji žmona, - pradeda ji. - 
Nepamiršk, kad ir koks skausmingas mūsų išsiskyrimas šiuo šven- 
čiausiu moters gyvenime laikotarpiu, mes kovojame, kad sukurtu- 
me naują pasaulį. Tai, kad turime aukotis namie ir mūšio lauke, 

atrodo nereikšminga, palyginus su fiurerio Didžiuoju Tikslu. Mes 
kaunamės ne dėl žemiškos pergalės, bet dėl to, kad išliktų visa, kas 
gera, teisinga ir tyra. 

Zigrida ima melstis, kad geriau jau kristų bomba. Laimė, 
jos norui dar neišsipildžius, nuskamba oro pavojaus pabaigos 
signalas. Namo gyventojai atsigauna ir plepėdami, kaip įpratę 
po antskrydžių, ima kėblinti laiptų link. Panašu, kad kitąkart 
britams teks smarkiau pasistengti; mes vis dar gyvi. Kas žino? Gal 
jiems bombos baigėsi. Zigrida pastebi, kad panelė Kol šįkart irgi 
yra rūsyje ir įsispraudusi ant suolo laiko neramų ponios Gran- 
cinger mažylį taip, tarsi jis būtų tiksinti bomba. Ji rūsčiai žiūri 
į Zigridą, tarsi kažkodėl tai būtų jos kaltė. 

Turiu tau kai ką. 

Anyta atkimšo persikų brendžio butelį ir vaišina Martą Troc- 
miuler, tačiau nesiteikia pakviesti Zigridos prisijungti - na, 
ir gerai. Skirtingai nuo iškamuotos ponios Grancinger, Marta 
priklauso tai pačiai kartai, kaip ir Zigridos anyta - kaizerio Vil- 
helmo kartai. Po keleto brendžio gurkšnelių jos ima narplioti 
savo praeities voratinklį. Minėti dienas, kai Paryžiaus aikštė 
buvo pilna prašmatnių karietų, o Berlynas - ūsuotų kaizerio 
gvardiečių. 

Zigrida sėdi miegamajame ant kėdės, ant kurios Kasparas 
nakčiai pakabindavo savo kelnes. Ji riebiu kremu tepasi rankas 
ir pečius. 

Ji išsaugojo laiškus. Tai neatsargu. Kvaila ir mergiškai sen- 
timentalu. Jie perrišti šilkiniu tamsiai raudonos spalvos kas- 
pinu ir paslėpti skardinėje dėžutėje nuo cigarečių. Be abejo, 
jis niekada nesiųsdavo jų paštu. Paslėpdavo Zigridos palto 
kišenėje, krepšyje, kad rastų važiuodama namo metro. Arba 
kitą dieną, prieš eidama į darbą atidariusi rankinę. Jie buvo 
paskubomis surašyti, paprasti, nenudailinti ir dažnai bylojo 
apie tai, kaip jis dėl jos kankinasi. Ant popieriaus jis išliedavo, 


MOTERŲ MIESTAS 9 


kokia ji jam reikalinga. Kad ji kalta dėl to, kaip žvėriškai jis gei- 
džia jos, jiems išsiskyrus. Vadino ją sirena, Lilita, Sukubu, bet 
ir Afrodite, jo kūno angelu. Juokingais žodeliais, nuo kurių jai 
visiškai apsisukdavo galva. Kartkartėm ji išsiima laiškus iš dė- 
žutės ir laiko juos rankose. Kai būna viena namuose arba kai 
senoji kietai miega, ji laiko juos vien tam, kad justų jų svorį. 
Niekada neskaito nė žodžio. Jai ir nereikia. Jie ugnimi išde- 
ginti jos atmintyje. Kad pamatytų jo veidą, išgirstų jo balsą, 
tereikia užsimerkti. 

Turiu tau kai ką, - pasakė jis jai. 

— Kai ką? - ji stengėsi, kad balsas neskambėtų viltingai. 

Jis niekada nieko jai nedovanojo. 

— Taip. Kartais, kai nesi su manimi, rašau tau. Naktimis, — 
pasakė jis, ištiesė ranką prie staliuko ir iš po didžiulio Gėtės 
„Spalvų teorijos“ tomo ištraukė nedidelį voką. 

— Ar turi omeny, - paklausė ji, - meilės laišką? 

Jis gūžtelėjo pečiais. Vadink, kaip nori. Ji praskleidė voką, 
stengdamasi paslėpti jaudulį. Niekas niekada jai nebuvo pa- 
rašęs meilės laiško. Atvertusi ir pradėjusi jį skaityti, girdėjo jo 
balsą, tarsi sklindantį iš toli, nors jis buvo šalia. Žodžiai ją ir 
žudė, ir gydė. Skaitydama ji palietė jo veidą, norėjo pajusti jį. 
Ir pajuto, kaip jis bučiuoja jos pirštus. Baigusi skaityti, pasie- 
kusi paskutinį žodį, ji nebepajėgė sulaikyti ašarų; jos vėsino 
jo ausies ir sukuždėjo, kad myli. Pirmą kartą ištarė jam šį Žodį. 

Jis atsakė greitu bučiniu. Nubraukė jai nuo kaktos plaukus. 

— Tai tik laiškas, Zigrida. Tik tai, ką galvojau pastaruoju 
metu. 

Ji staiga pasijuto sutrikusi. Atsidūrusi pavojuje. Jo balsas 
skambėjo kitaip negu visada. Jis griuvo aukštielninkas ir išpūtė 
į lubas dūmą. 

— Kodėl ištekėjai už savo vyro? - paklausė jis. 

Ji sumirksėjo. 

— Kodėl? 

— Nustebai, kad klausiu? 

— Taip, - pripažino ji, - šiek tiek. 

— Sakei, kad turėčiau klausinėti tavęs apie jį. 

— Sakiau, kad gali klausinėti apie jį. 

— Ar ištekėjai iš meilės? Tai tiesa? Mylėjai jį? 

Prieš atsakydama ji pasistengė nutaisyti tinkamą veido iš- 
raišką. Galbūt negalėjo patikėti, kad jis taip greitai panaudos 
jos žodžius prieš ją pačią. 

— Na... Kažkuria prasme taip, be abejo. 

Tačiau jis pertraukė ją: 

— Bę abejo? Kodėl be abejo? Manai, tai būtina? - jis vėl pa- 
traukė cigaretę. - Manai, tai lemta Dievo? 

— Man nepatinka šis pokalbis. 

- Žinai, ką aš manau? Manau, kad Dievas yra apgavikas. O 
meilė - jo mėgstama apgavystė. 

Po akimirkos jis skverbėsi į ją lovoje. Spraudėsi į ją, tarsi ji 
būtų šventas indas visoms jo šventvagystėms išlieti. 


Kai Zigridai buvo penkiolika ir nacių partija dar buvo tik Ber- 
lyno politinė keistenybė, aukštu aukščiau virš apšiurusio buto 
Zalcbrunerio gatvėje, kur ji su motina apsistojo, gyveno apva- 
laina senutė, pavarde Šteinberg. Ji pamažu ako, todėl po pa- 
mokų Zigrida padėdavo jai tvarkytis, skalbti, apsipirkti ir taip 
užsidirbdavo keletą markių. Tai buvo ne taip jau ir sunku. Kad 
turėtų iš ko mokėti nuomą, Zigridos motina įsidarbino sekre- 
tore „Blaupunkt“ gamykloje Kroicberge. Grįžusiai namo Zig- 

ridai butas visad primindavo tuščią kapą, todėl jai patiko būti 
kitur. Sėdėdama nedidelėje ponios Šteinberg svetainėje, ji daž- 
nai skaitydavo lentynose išrikiuotas knygas, kartais garsiai, kad 
ir senutė galėtų klausytis. Be abejo, ji žinojo, kad ponia Štein- 
berg Žydė, tačiau niekada apie tai daug negalvojo. Ant židinio 
atbrailos stovėjo uniformuoto pono Šteinbergo nuotrauka. Ant 
munduro jis segėjo kaizerio karo medalį. Per Kalėdas ponia 
Šteinberg namo vaikus vaišindavo saldumynais. Neatrodė, kad 
kaimynams trukdo ant lauko durų staktos prikalta nedidelė 
varinė dėžutė su žydiškomis maldomis viduje. 

Tada vieną popietę atvyko ponios Šteinberg sūnus Fabianas. 
Jis buvo nelabai aukštas, bet fiziškai itin tvirtas, tamsiais, žvil- 
gančiais suglostytais plaukais. Po kostiumu pūpsojo raumenys, 
o jam nusišypsojus, Zigrida viduje suvirpėjo. Kai jos motina 
sutiko Fabianą, šios Žvilgsnis sukėlė jai daug įtarimų. Paprastai 
motina taip žiūrėdavo tik į papuošalų skyrių „KaDeWa“ par- 
duotuvėje. Fabianas jai atsakė bemaž tokiu pat žvilgsniu. Tai, 
kaip jie vienas kitam šypsojosi, pažadino Zigridos pavydą. Ir 
jai visiškai nepatiko motinos klausimai per vakarienę. Tai sa- 
kai, jis prekiautojas? 

Kažkas panašaus. 

Ir sugrįžo į Berlyną? 

Tik laikinai, atsakė Zigrida, nors ji pati tai išgalvojo. 

Ar matei, kokius marškinius jis vilkėjo? Tikro šilko. 

Zigrida susiraukė. Ji neatkreipė dėmesio į jo marškinius. 

Jis tikriausiai gerai gyvena, nemanai? Tačiau Zigrida jau su- 
vokė, kad motina kalbasi ne tiek su ja, kiek su pačia savimi. 

Prasidėjo vakarienės ir išvykos kartu su Zigrida. Tada - va- 
karienės ir išvykos be jos. Zigrida dėl to pyko ir, kad atsikeršytų 
motinai, ėmė mėgdžioti tėvo įpročius: slėpdavosi skaitydama 
prie vakarienės stalo, atsakinėjo į klausimus niūriai, sarkastiš- 
kai purkštaudama, niurnėdama, taip stengdamasi prikviesti 

tėvo šmėklą ir įgelti motinai primindama apie prapuolenį vyrą. 
Tačiau motina tiesiog jos nepaisė ir kalbėjo apie prancūzišką 
automobilį, kurį nusipirko Fabianas. 

Prisirpusių vyšnių spalvos „Renault“. 

Purkštelėjimas. Netgi ne vokiškas automobilis. Nepritariamas 
niurnėjimas. " 

O tada vieną ankstų rytą Zigrida nubudusi užtiko Fabianą, 
išeinantį iš jų buto. Ji stovėjo gniauždama ant flanelinių nakti- 
nių marškinių užsimestą chalatą ir sukrėsta spoksojo į jį. O jis 
tik nusišypsojo jai ir suulbėjo: 

— Gražiai elkis šiandien mokykloje, blondinuke, - jis buvo 
pradėjęs taip ją vadinti. - Stropiai mokykis. 

Netrukus į jos kambarį atskubėjo motina, vilkėdama žydrus 
atlasinius naktinius marškinius su plona nėriniuota viršutine 
dalimi, smarkiai apnuoginusia jos krūtinę. Zigrida niekada ne- 
buvo mačiusi jos vilkint tokių drabužių. Pamačiusi Zigridos 
žvilgsnį, motina sustojo it įbesta, bet svarstė tik akimirką. Tada 
nuskubėjo į virtuvę. Teištarė: 

- Šįryt anksti atsikėlei. 

Zigrida nieko neatsakė. 

Tiesą sakant, ji tylėjo visą likusią dienos dalį. Tik po vaka- 
rienės, kai motina virėsi kavą, ji išbėrė: 

— Ar tekėsi užjo? 

Motina beveik nepažvelgusi į ją prisidegė cigaretę. 

— Už ko, Liebchen'? 

Zigrida susiraukė. 

- Savaime aišku, už pono Šteinbergo, - išbėrė ji. - Fabiano. 

Motina keistai nusišypsojo - ir dygiai, ir skausmingai. 

- Liebchen, - tarė ji mieguistu balsu, tada išpūtė dūmą. - To 
niekada nebus. 


* Brangute (vok.). 

— Kodėl? - paklausė Zigrida. - Nes jis tavęs nemyli? 

Motinos akyse šmėkštelėjo skausmas. 

— Ak, ne dėl to. Esu tikra, jis mane myli. 

— Tai kodėl? - Zigrida šiek tiek išsigando. Išsigando to, ką 
motina pasakys. 

— Be abejo, dėl tavęs. 

— Manęs? 

— Jis žydas, vaikeli, - jos balsas tapo nepatiklus. - Niekada 
negalėčiau žydui leisti tapti tavo tėvu. 

Po savaitės Zigrida pamatė Fabianą, stovintį gatvėje po jų 
langais. Tačiau motina tik užtraukė užuolaidas. 

— Pasikalbėjau su ponia Šulc iš kitos gatvės pusės. Jai reikia 
padėti namų ruošoje. Mokės dvi markes per dieną. 

— Ponia Šulc? 

— Pinigai mums pravers. Pažiūrėk į save, tuoj išaugsi dra- 
bužius, - pastebėjo motina su priekaišto gaidele balse. - Tuoj 
netilpsi į palaidinukę. 

- Bet ponia Šulc nemaloni, - pasiskundė Zigrida. - O bjau- 
rusis jos šuo vis kimba man į kulkšnis. 

— Priprasi prie to. Aš pripratau prie daug blogesnių dalykų, 
patikėk manimi. Ji lauks tavęs rytoj. 

— Manau, Fabianas niekada tavęs nemylėjo, - pareiškė Zig- 
rida. - Tėtis irgi. 

Jos akys staiga prisipildė ašarų. Tai buvo žiauriausi žodžiai, 
kokius ji tik galėjo sugalvoti. Motina dėbtelėjo į ją su baisia 
panieka ir tepasakė: - Kad nebūtų jokių problemų su senąja 
ponia Šulc. Kitaip tau teks bijoti ne jos šuns, o manęs. 


— Puiku. Nors kartą nebandote prisišaukti bėdos, - išsprūsta 
Zigridai, kai grįždama namo iš patentų biuro prie namų ji su- 
Sitiko panelę Kol, vedančią į vidų dvi vidurinėles ponios Gran- 

cinger dukras. Ji pasijunta nepaaiškinamai laiminga, matyda- 
ma merginą, nors ir nedrįsta to parodyti. 

— Eikite. Lipkite laiptais, - griežtai ragina mergina vaikus. — 
Tikrai jau turite mokėti pačios pasiekti namus. 

- Mutti supyks, jei vėl paliksite mus vienas, - pareiškia į 
kiaulytę panaši mergaitė. 

— Oaš pyksiu, jei nedarysite kaip liepiamos, o mes juk neno- 
rime kad taip nutiktų? Nagi, eikite. Noriu pasikalbėti su ponia 
Šrioder. 

Kiaulytė susiraukia. Atrodo, kad norėtų nepaklusti, bet per- 
sigalvoja ir abi mergaitės nustriksi laiptais. 

- Pasikalbėti? - klausia Zigrida. 

- Ar padarysite man paslaugą, ponia Šrioder? 

- Turite omeny dar vieną paslaugą? 

Mergina iš kišenės išsiima ryšulėlį, standžiai apvyniotą kietu 
rudu popieriumi ir aprištą virvele. 

- Ar pasaugotumėte jį? Tik keletą dienų. 

- Pasaugočiau? - Zigrida pajunta lengvą įtampą kūne. - Ką 
reiškia pasaugočiau? Pasaugočiau nuo ko? Kas tai? 

- Tiesiog tai, ko norėčiau, kad niekas neatidarytų. Matote, 
ponia Šrioder, beveik neturiu asmeninės erdvės. Ponia Gran- 
cinger nuolat kuičiasi po mano daiktus. 

- Ir iš kur jūs žinote, kad aš jo neatplėšiu? Vėl remiatės savo 
intuicija? 

— Ne. Manau, kad galite ir atplėšti. Bet geriau jūs negu ji. 
Kad ir kaip būtų, tai neilgam, - sako ji. - Pasiimsiu jį po keleto 
dienų. 

- Ne. Man atrodo, tai negerai. 

- Tai nėra gerai, ponia Šrioder. Tiesą sakant, tai labai negerai. 
Bet tiek to, - sako jai mergina ir įsikiša ryšulėlį atgal į kišenę. - 


* Mamytė (vok.). 

Nesvarbu. Atleiskite, kad sutrukdžiau, - ji atsuka Zigridai nu- 
garą ir patraukia prie laiptų. 

— Palaukit. Vaikeli, negerai tiesiog imti sau ir nueiti, - sako 
Zigrida. 

Tačiau mergina tik patraukia pečiais atidarydama lauko 
duris. 

- Negerai? Kodėl gi ne? Štai ką supratau - arba žmogus ką 
nors daro, arba ne, - ištaria ji, žengia pro duris ir dingsta iš akių. 

Vieną kopiančią laiptais į 11g butą Zigridą užplūsta prisimi- 
nimai. Pirmą kartą, kai Egonas jos paprašė nunešti jo paketą, 
jie buvo ką tik pasimylėję. Ji gulėjo atsipalaidavusi ant nuga- 
ros, pasidėjusi galvą ant čiužinio. Kur dingo pagalvė? Jis ištiesė 
ranką pasiimti cigarečių nuo staliuko ir, pasirėmęs šalia jos ant 
alkūnės, vieną prisidegė. 

— Nesakyk man, kad tavo vyras kada nors tau darė tai, - pa- 
sakė jis, išpūsdamas dūmą. - Tam reikia tikro meistriškumo. 

Ji neatsakė, bet jis, rodos, ir nesitikėjo atsakymo. 

- Taigi, ponia Šrioder, yra šis tas, ką gali padaryti man, — 
tarė. 

Ji pasuka galvą, kad matytų jo veidą. 

— Mainais už tavo meistriškumą? - paklausia. 

— Rytoj vidurdienį pagrindinėje Silezijos stoties platformoje 
lauks vyras. Norėčiau, kad su juo apsikeistumėte ryšulėliais. 

— Ryšulėliais, - pakartoja Zigrida. 

— Taip. Duosiu tau jam skirtą ryšulėlį. O tu parneši man tą, 
kurį duos jis. 

Ji įdėmiai žiūri į jį. 

— Tai iš tiesų labai paprasta, - sako jai Egonas. - Neužtruksi 
nė pusvalandžio. Gali tai padaryti per pietų pertrauką. 

Ji paima iš jo pirštų cigaretę. 

— Ar man leidžiama užduoti klausimą? 

— Tai tik nedidelis verslo reikalas ir tiek. 


52 DAVID R. GILLHAM 


— Bet neteisėtas, - sako ji ir įtraukia dūmo. 

— Ar padarysi tai? 

Ji išpučia. Dūmai kyla aukštyn. 

- Žinoma, padarysiu. Manau, žinai, kad padarysiu viską, ko 
manęs paprašysi. 

- Gerai, - pasakė jis ir paėmė iš jos savo cigaretę. 


Tai buvo maišelis „Karneval ledinukų. Ji pažvelgė į Egoną ti- 
kėdamasi paaiškinimo, bet jis tik pasakė: 

— Nevalgyk jų. Gali nusilaužti dantį. 

Atrišus virvelę ir išbėrus dalį saldumynų į delną, tarp le- 
dinukų kažkas suspindo. Ji niekada neturėjo deimanto, tačiau 
taip juos ir įsivaizdavo atrodant. 

Jos paduotą „Weike Garde“ cigarų dėžutę, kurią gavo mai- 
nais už ledinukų maišelį, Egonas numetė ant staliuko, atsisėdo 
ant lovos ir ėmė autis batus. 

— Jokių keblumų? 

— Jokių, - atsakė ji kabindama paltą ant palaikės pintos kė- 
dės. - Tas ponas laukė būtent ten, kur ir sakei. 

Vienas batas nukrito ant grindų. 

— Puiku. Kaip jis atrodė? 

Į grindis trinktelėjo antras batas. 

- Liesas. Skusta galva. Su fetrine skrybėle ir pilkais ūsais, 
kurie atrodė kaip vaškiniai. 

Egonas linktelėjo. 

— Puiku, - pakartojo jis, truktelėdamas iš kelnių marškinius 
ir vilkdamasis juos neatsegtus per galvą. 

— Tai kas cigarų dėžutėje? Cigarai? 

— Tu nepažiūrėjai? - paklausė jis. Tada gūžtelėjo pečiais. - 
Tik pinigai. Keletas markių pragyvenimui, - o tada paklausė: - 
Ar tau patiko? 

— Turi omeny mano slaptą misiją? - paklausė ji, atsisegio- 
dama suknelę. 

— Jei būtume Amerikoje, vadintumeis gangsterio pasiuntiniu. 

— Gangsterio pasiuntiniu? - pakartoja Zigrida nesupras- 
dama. - Tai dabar mes jau mafija? 

- Pasakyk man tiesą. Negi tau nepatiko laužyti taisykles, po- 
nia Šrioder? 

Jai iš tiesų patiko. Keičiantis ryšulėliais jos širdis pašėlusiai 
daužėsi. Viskas vyko taip greitai, kad liesajam berlyniečiui iš- 
nykus tarp žmonių platformoje ji beveik nespėjo suvokti, jog 
tai jau baigėsi. Bet ji tepasakė Egonui: 

— Aš jau sulaužiau taisykles. Su tavimi, siaubūne tu. 

Egonas plačiai nusišypsojo, stovėdamas atsisegė diržą, ir jo 
kelnės nusmuko. 

- Sakai, padarytum tai dar kartą? - paklausė. 

Bet Zigrida jam neatsakė. Abu žinojo atsakymą į jo klau- 
simą. Todėl ji tik atsuko jam nugarą rodydama liemenėlės sag- 
telę ir nerūpestingai sušnibždėjo: 

— Nurenk mane. 


Pravėrusi anytos buto duris, Zigrida užuodžia kamparo kvapą. 
Jai velkantis paltą ir rišantis skarelę, senoji Šrioder praneša: 

— Ponia Munt pakabino partijos skelbimą. 

— Skelbimą? - vis dar neatsitokėjusi nuo prisiminimų pa- 
kartoja Zigrida. 

— Apie žieminių drabužių rinkliavą karo reikmėms, - sako 
senoji. 

Zigrida žvilgteli į dryžuotą „Tempelhof“ dėžę nuo suknelės, 
kurią krauna anyta. 

— O mes turime likusių žieminių drabužių, tinkamų rink- 
liavai? 


84 DAVID R. GILLHAM 


- Jūsų bandymai juokauti kaip visada ne vietoje. 

Rinkliavos niekada nesibaigdavo. Geležinkelio stotyse smo- 
gikai tarškino skardines, rinkdami aukas fondui „Šalpa žiemą“. 
Hitlerjugendo nariai vaikščiojo po namus, rinkdami puodus ir 
prikaistuvius metalo laužui. Zigrida ima knaisiotis po drabužių 
krūvą ant stalo. Joje tas pats, kaip ir pernai. Šalikai, senos piršti- 
nės, keletas triušio kailio apykaklių. Tačiau šiemet čia atsidūrė 
ir pilkšvai melsvas paltas, išmargintas vištų kojyčių raštu, kurį 
senoji dėvėjo prieš karą, ir ilgas juodas vilnonis apsiaustas, kurį 
Zigrida nusipirko prieš išeidama iš darbo telefonų bendrovėje, 
kad ištekėtų. Čia nebuvo nė vieno Kasparo drabužio. Nuo tada, 
kai Kasparą pašaukė į kariuomenę, jo drabužių spinta miega- 
majame tapo anytai tikra šventove. 

— Ar aš aukoju savo sabalo kailio kepurę? - klausia Zigrida. 

Tai vienintelė brangi dovana, kurią jai yra nupirkęs Kas- 
paras. Rusiška sabalena. Dovanojo ją per penktąsias vestuvių 
metines, kai jį paaukštino į banko įgaliotojo atstovo pareigas. 
Ji išsirinko ją parduotuvės vitrinoje Unter den Linden alė- 
joje. 

Senoji Šrioder pagriebia kepurę taip, tarsi tai būtų senas 
skuduras. 

— Turite omeny šitą? — anyta patraukia pečiais, mesdama 
kepurę į šoną. - Puiku. Norite ją pasilikti? Pirmyn! Tegul mūsų 
kareiviai sušąla į ožio ragą. Pamirškite tai, kad jūsų vyras šiuo 
metu fronte atlieka pareigą tėvynei. Jums juk būtinai reikia 
svarbiosios kepurės. 

Zigrida įkvepia oro. 

— Ne, - atsako ji, dėdama kepurę atgal į drabužių krūvą. - 
Jokio skirtumo, - sako ji suvokdama, kad tai tiesa. Tegul saba- 
lena grįžta į Rusiją. 

Tą vakarą, kaip nurodyta ponios Munt skelbimų lentoje, 
Zigrida padeda dryžuotą dėžę nuo suknelės ir keletą paltų 

laiptinėje, iš kur juos paims slunkius durininkės vyras. Ji pa- 
stebi, kad kitoje laiptų aikštelės pusėje, prie oberšturmfiurerio 
žmonos buto durų, guli šūsnis paltų ir pintas krepšys, pilnas 
kailių ir vilnonių drabužių. Ir dvi poros slidžių su lazdomis, 
jas pro buto duris išneša liesas tamsiaplaukis vyras, sunkiai 
besiramsčiuojantis lazda. Jis žengia pro duris Zigridai žiūrint į 
prie jų paliktus drabužius. Jos veide turbūt akivaizdžiai matyti 
nuostaba, nes jis kilsteli antakius ir paklausia: 

— Ar ašjus išgąsdinau? 

Atrodo neseniai įkopęs į ketvirtą dešimtį, ne ką vyresnis už 
ją. Ant baltų lininių marškinių užsegtu kaklu vilki tamsų vil- 
nonį megztinį, kurio viena alkūnė sulopyta. Veidas taisyklin- 
gas, aristokratiškų bruožų. Seniau tokį vadindavo „karininko 
veidu. Tačiau jis žiūri į ją tarsi taikytųsi šauti. Jai neatsakius, 
tvarkingai prie sienos sukrauna slides vieną ant kitos. 

— Na, artimiausiu metu jos man nepravers. Kiek pamenu, 
norint slidinėti, reikia dviejų kojų, - taria jis ir remdamasis 
lazda pasisuka grįžti atgal į butą. 

— Palaukite. Aš apgailestauju, - staiga ištaria Zigrida. 

Jis ir vėl pažvelgia į ją tarsi pro taikiklį. 

— Apgailestaujate? Dėl ko? - nepiktai paklausia. - Kad bu- 
vote nemandagi ar kad aš vienakojis luošys? 

— Dėl abiejų dalykų, - atsako ji ir pajunta, kaip staiga gyslose 
sustingsta kraujas. Išdžiūsta burna. Jo žvilgsnis ne apnuogina 
ją - veikiau sutriuškina. - Ar jums skauda? - paklausia Zigrida 
jausdama, kad rausta. 

— Taip, - atsako jis. - O jums? 

— Manė 

— Atrodo, kad taip, - sako jis. - Kad jaučiate skausmą. 

— Taip, - staiga atsako ji. 

— Tuomet darykite ką nors. Galėčiau jums padėti. 

— Padėti man? 

— Numalšinti skausmą. 

Ji nuryja gumulą gerklėje. Atlaiko skvarbų jo žvilgsnį. 

— Ne. Dėkui. 

Vyriškis dar kurį laiką taikosi į ją žvilgsniu, tada gūžteli 
pečiais. 

— Na, turite ką nors daryti, gnūdige Frau, - sako jai, atidary- 
damas savo buto duris. - Man skauda, bet ką galiu padaryti? 
Prisiūti atgal sprogimo nutrauktą koją? Nelabai realu. Tačiau 
jūs? Kuo jūs pasiteisinsite? 


Tą naktį Zigrida guli lovoje ir spokso į lubų tamsą. Negali už- 
migti nuo įtampos kūne. Jos delnai suprakaitavę. Praėjo tiek 
daug laiko nuo tada, kai ji bent pagalvojo apie tai, kad dvejo- 
ja. Ar prisimins kaip? Nusitraukusi apklotus, ji nedrąsiai at- 
sismaukia naktinius marškinius ir leidžia savo pirštams klai- 
džioti. Iš pradžių jie lieka sausi, bet paskui ji pajunta drėgmę. 
Jos judesiai sulėtėja, kūnas išsiriečia. Įsitempia. Ji turi sukąsti 
savo riešą, kad nuslopintų šauksmą. Šauksmą vyrui, kuris pa- 
vertė jos praeitį lobynu, o ateitį - vilties kapu. 


Šeštadienis. Diena, kai Zigrida eina į pieno produktų ir dar- 
žovių krautuves. Todėl ji išgeria vaistinės šunvyšnės kartu su 
karčia cikorijos kava, suvalgo riekę beskonės ruginės duonos 
ir išskuba pro duris, tačiau laiptų viršuje jai kaip tyčia užstoja 
kelią durininko žmona ponia Munt, pasipuošusi pagal nacių 
madą - mėlynos ir juodos spalvų nacionalsocialistinės moterų 
sąjungos uniforma, fetrine skrybėle ir palto atlape įsegtu svas- 

tikos ženkleliu. Ji visada taip rengiasi eidama į rajono partijos 
biurą Jėgerių gatvėje. 

— Labas rytas, - greitai pasisveikina Zigrida. 

— Heil Hitler',- primena Munt. 

— Taip, be abejo. Heil Hitler. Atleiskite, skubu į Brodhekerio 
krautuvę, kol pas juos dar nesibaigė pienas. 

Tačiau ponia Munt nė neketina jos praleisti. 

— Galbūt jūs nepastebėjote skelbimo, - pareiškia ji kiek aš- 
tresniu tonu, nei dera šeštadienio rytą. 

— Skelbimo, - pakartoja Zigrida. - Atleiskite, skelbimo? Ne- 
žinau, ką turite omeny. 

— Rinkliavą, ponia Šrioder, - atsako Munt šiek tiek susirau- 
kusi. — Šiltų drabužių rinkliavą mūsų vyrams, Rytuose kovo- 
jantiems su priešais bolševikais. Kiek Žinau, tarp jų yra ir jūsų 
vyras. Drabužius reikėjo padėti laiptinėje. 

— Taip. Taip, taip, žinoma. Vakar padėjau mūsų aukas čia. 
Čia, prie durų. Dėžę ir du paltus. 

— Ar tikrai? - nepatikliai iškošia Munt. - Na, tokiu atveju 
tai tikras detektyvas, ponia Šrioder. Nes mano vyras, namų val- 
dytojas, nieko panašaus nerado. Vieninteliai drabužiai, palikti 
laiptinėje, buvo prie oberšturmfiurerio žmonos Junger durų. 

Zigrida žvilgteli į tas duris. 

— Na, tai tikrai kažkoks nesusipratimas. Galbūt per klaidą 
visi drabužiai susimaišė. 

— Ne. Nebuvo jokios klaidos. Aš pati iš karto apie tai pa- 
sikalbėjau su oberšturmfiurerio žmona. Visi jos daiktai savo 
vietose. 

Zigrida giliai atsidūsta. 

— Tada jūs teisi, ponia Munt. Tai tikras detektyvas. Kadangi 
jūs tokia įsitikinusi, kad jūsų vyras negalėjo sumaišyti paltų iš 


* Tegyvuoja Hitleris (vok.). 

skirtingų butų, turėtumėte pasikalbėti su mano anyta. Galbūt 
ji galės tai paaiškinti. 

Munt žvilgteli į Zigridos buto duris. Ko gero, ji ne itin 
trokšta susiremti su sengja ponia Šrioder. 

— Užeikite! Ji virtuvėje, virina vystyklus poniai Grancinger, 
kaip ir pridera gyvenant bendruomeniškumo dvasia. Tačiau 
esu tikra, ji mielai su jumis aptars šį reikalą. O dabar atleiskite, 
nenorėčiau pražiopsoti savo autobuso, - sako Zigrida, prasi- 
spraudžia pro Munt ir nuskuba laiptais žemyn. 

— Gerai, ponia Šrioder, - šūkteli Munt klastingu balsu. - 
Nenorėčiau jūsų užlaikyti. Tačiau kalba ne tik apie kelis senus 
paltus. Partija kreipia didelį dėmesį į tai, kad būtų deramai 
palaikoma nacionalsocialistinė dvasia. Ar girdite mane, ponia 
Šrioder? Itin didelį dėmesį. 

Lauke Zigridai tenka prasilenkti su Munt vyru, besipuikuo- 
jančiu mėšlo rudumo smogikų kepe ir miline, išsipūtusia ant 
pilvo, kraunančiu krūvą paltų į triratį vežimą. Muntas garsiai 
švilpteli jai. 
pia jis. Zigrida susiraukia ir nieko neatsako, todėl senasis mei- 
tėlis sušnarpščia: - Nesijaudinkite dėl to. Pasirūpinsiu, kad ji 
atvėstų ir nekeltų rūpesčių. Atsiminkite - senasis dėdė Muntas 
visada pasirūpina savo gražuolėmis, - mirkteli jis ir sukikena 
rodydamas rudus dantis. 


Daugumoje Berlyno vitrinų dabar tik tuščios dėžės. Iškabo- 
se virš jų parašyta „TIK PAPUOŠIMAI. Nur Antrappen. Berlyne 
nebeliko ko parduoti. Karo metai privertė iš gilių maltis kavą, 
gerti metilo alkoholį, sumaišytą su cheminiu sirupu, ir vitrinas 
puošti tik užrašu Nur Antrappen. Pieno produktų krautuvės vit- 
rinoje išrikiuoti pieno buteliai, pripilti druskos. Krautuvės vidu- 

je tiems, kurie ganėtinai anksti atsistos į eilę, gal ir pavyks gauti 
kelis litrus tikro pieno. Žinoma, ne nenugriebto pieno, bet lieso 
melsvai balsvo skysčio. Tačiau kai Zigrida pasiekia krautuvę, 
ten jau Kabo užrašas „PIENO ŠIANDIEN NEBĖRA “. Na, ką pada- 
rysi. Dabar ji turi skubėti į daržovių krautuvę, tikėdamasi gauti 
keletą varganų svogūnų, įtartinai atrodančią kopūsto galvą ir 
tris su puse kilogramo nupilkusių bulvių. Šių daržovių ir keleto 
kilogramų karo metų duonos, kurios ji galės gauti su raudona 
maisto davinio kortele, turės užtekti visos savaitės vakarienėms. 
Tačiau prieš žengdama daržovių krautuvėn, ji pamato iš ten 
išeinant vieną žmogų. Jaunąją panelę Kol, kaip visada su tam- 
siai žalia berete ant anglies juodumo plaukų. Viena ranka ji neša 
sunkų pirkinių krepšį, o po kitos pažastimi pasikišusi dryžuotą 
„Tempelhof“ dėžę nuo suknelės, perrištą virvele, ir du paltus. 
Pilkšvai melsvą, išmargintą vištų kojyčių raštu, ir ilgą juodą vil- 
nonį apsiaustą. Zigrida sustoja it stabo ištikta. Panele Kol, žiojasi 
ji šaukti, bet susilaiko. Taip liepia jai nuojauta, nors ji nelabai 
galėtų įvardyti, kodėl. Mergina žingsniuoja toliau. Zigrida aki- 
mirką dvejoja. Apsidairo į vieną ir į kitą pusę. Tada, laikydamasi 
atsargaus atstumo, nuseka merginai iš paskos rytų kryptimi. 

Jų žygis baigiasi už dviejų kvartalų, prie pilko šaligatvio 
ruožo, kur gatvės vingyje stovi aukštas skelbimų stulpas, apkli- 
juotas gausybe apdriskusių reklamų. Jose - produktai, kurių jau 
nebeįmanoma gauti, - „Miele“ dulkių siurbliai „Miele-Ideal“ 
(58 reichsmarkės) ir „Miele L“ (90 reichsmarkių). „Dralle“ 
beržų ekstraktas plaukams. Dailutė šviesiaplaukė frūulein' šyp- 
sosi atsirėmusi į beržo kamieną. „Afri-Cola“, ant kurios bute- 
liuko pavaizduota palmė. Gardi ir vokiška! 

Greta - praėjusio šimtmečio senas dviaukštis bjaurus pilkų 
plytų pastatas. Pastato vitrinos už tabako krautuvėlės purvinos 


* Panelė (vok.). 

ir tuščios. Ant stiklo - nublukęs užrašas „UŽDARYTA INVEN- 
TORIZACIJAI“. Viršutinio aukšto langai užkalti lentomis, plytos 
pajuodusios nuo suodžių. 

Zigrida stebi, kaip mergina pasideda savo nešulius, kad ga- 
lėtų atrakinti duris greta parduotuvės. Tada viską susirenka ir 
dingsta viduje. 

Kas gi ten? Juodoji dėvėtų drabužių rinka? Galbūt. Šiomis 
dienomis paklausą Berlyne turi viskas. Zigrida apsidairo ir 
užeina į nedidelę Konditorei' gatvės kampe, užsisako puodelį 
tokios beskonės kavos, kad nepajėgia visos išgerti, ir Žiūri pro 
langą. Maždaug po pusvalandžio mergina vėl pasirodo gat- 
vėje - be dėžės nuo suknelės ir paltų, smarkiai palengvėjusiu 
pirkinių krepšiu. 

Zigrida pakyla, išsitraukia iš piniginės keletą grašių ir pa- 
lieka juos ant stalo. 


* Konditerijos krautuvė (vok.). 


ANO NAME VYKSTA KAŽKAS KEISTO. 
Renatė rūko cigaretę. Pasitikinčiai laiko ją arti lūpų, 
tarsi kino Žvaigždė. 

— Keisto? Kuria prasme keisto? 

Zigrida sudvejoja. Galbūt ji daro klaidą. Ji gali nuoširdžiai 
kreiptis į Renatę, bet kiek ji gali atvirauti? Zigridai tylint, Re- 
natė pakreipia galvą į šoną ir apatiškai išpučia dūmą. 

— Apie ką tu, brangute? - paklausia ji. 

— Yra tokia mergina, atliekanti prievolę pas ponią Grancin- 
ger. Padeda jai prižiūrėti vaikus. 

— Ir tu ją įsimylėjai? 

— Ne. Ką? - praeina akimirka, kol Zigrida suvokia klausimą. 
Ir nekantriai nusipurto. - Renate, prašau, gal gali nors kartą 
nejuokauti. 

— Na, o ką turėčiau galvoti, - atsako truputį suglumusi Re- 
natė išpūsdama dūmą. - Atrodai tokia rimta. Kas daugiau tai 
galėtų būti, jei ne meilė? 

— Ji kažkur įsivėlusi. Nežinau, kur. Bet tai kažkas netei- 
sėta. 

— Na ir kas? Pusė Berlyno įsivėlusi į ką nors neteisėta, o kita 
pusė norėtų įsivelti. Tai būdas išgyventi. 

— Ne, aš kalbu ne apie prekybą iš po skverno daržovių krau- 
tuvėje. Turiu omeny kai ką... - ji nedrįsta pabaigti sakinio. 

Tačiau panašu, kad Renatė neišsigąsta. 

- Susijusio su politika, - sako ji įdėmiai žvelgdama į Zigridą. 

Zigrida įkvepia oro. Atsisuka ir pažvelgia į kanalo tėkmę. Jos 
sėdi ant suoliuko, apsimuturiavusios nuo šalčio. 

- Turėjome išnešti ir už durų palikti drabužių - na, žinai, 
mūsų kariams Rytuose. Senų paltų, pirštinių ir panašiai. Tačiau 
prieš partijos atstovui ateinant jų paimti, ta mergina paspruko 
su jais visais. 

— Nori pasakyti, ji pavogė juos? Iš kur žinai? 

— Mačiau ją gatvėje. Ji nunešė juos į vieną vietą Moabite. 
Taip pat ir maisto. 

— Na, tai ji slepia kokį nors žmogų, - ramiai pareiškia Re- 
natė. 

Zigrida nesmagiai pažiūri į ją, tarsi būtų staiga pajutusi 
skausmą netikėtoje vietoje. 

— Taip. Manau, taip. 

- Manai? Kas gi daugiau tai galėtų būti? Spėčiau, kad jos 
vaikinas bando išsisukti nuo kariuomenės. O gal jis dezertyras. 

— Tačiau ką vaikinas veiks su moterišku žieminiu apsiaustu? 

— Nežinau. Ką kariuomenė veiks su mano šeško kailio švar- 
keliu? Neklausiau. Jie jo norėjo, todėl ir atidaviau. Kas žino? 
Gal jos vaikinas mėgsta persirengti mergina. Gal jis taip mas- 
kuojasi. 

- Vargu, - sako Zigrida. Ji stebi, kaip gluosnio šakelės liūdnai 
plūduriuoja tamsiame kanalo paviršiuje. 

— Ar turėjai kokių nemalonumų su partijos atstovu dėl tų 
drabužių? 

Zigrida sumirksi. Žvilgteli į Renatę. 

— Ne. Tik su durininke, bet nieko rimta. 

Renatė išpučia dūmą ir pataria: 

— Tada pamiršk tai. Šiaip ar taip, kas ji tau? 

Zigrida atsidūsta. Suvynioja nebaigtą sumuštinį į susiglam- 
žiusį vaškuotą popierių ir atsako: 

— Nežinau. Tikriausiai niekas. 

— Tai nesikišk į svetimus reikalus, širdele, - šypsodamasi 
sako Renatė, tačiau iš akių matyti, kad ji taip ir mano. - Bet ku- 
riuo atveju visa tai per daug rimta. Nebekalbėkime apie tokius 
niekus. Turiu dovaną. 

Zigrida sumirksi. 

— Dovaną? - ima protestuoti ji, tačiau Renatė iškelia plaš- 
taką. 

— Ne tau. Tavo brangiajai anytai. Vis dar kivirčijatės? 

— Nuolat, - įkvepia oro Zigrida. 

— Tada tai turėtų palengvinti tavo gyvenimą, - sako Renatė 
ir, įkišusi pakelį cigarečių į Zigridos palto kišenę, paplekšnoja 
ją. - Bulgariškos. Tikras tabakas, su cukrumi. Ji tave už tai 
pamils. 

Zigrida neramiai nusijuokia. 

— Ne. Ji manęs dėl to nekęs. Bet tu teisi. Ji paims jas, - sako 
ji Renatei. - Vis turiu tau dėkoti. 

— Ką tu, pamiršk tai. Be to, dėkoti turėtum Gerhartui, o ne 
man. Jis kontrabandos karalius. 


VOKIETĖS NERŪKO. 

Tokių užrašų pilnas visas miestas. Restoranų ir kavinių sa- 
vininkams uždrausta pardavinėti cigaretes klientėms. Tačiau 
šis Žygis ne itin veiksmingas, bent jau ketvirto aukšto bute 
Ulando gatvėje, kur gyvena Zigrida. Senoji Šrioder ir toliau 
smardina orą savo „Kemal“ - po keturiasdešimt pfenigų už 

penkių cigarečių pakelį. Ne vieną dešimtmetį dūmijami prasti 
rūkalai virš jos kėdės svetainėje ant lubų paliko neišnaiki- 
namą rudą dėmę. 

Grįžusi namo Zigrida randa anytą virš kriauklės skutančią 
bulves. 

— Čia dovana jums, — taria jai ir padeda Renatės cigarečių 
pakelį ant virtuvės stalo. 

Senoji Šrioder nustoja darbuotis. Godžiai pasižiūri į dovaną 
ir klausia: 

— Iš kur jos? 

— Manau, iš Bulgarijos. 

— Puikiai suprantate, ką turėjau omeny. 

— Tai dovana. 

Ji įtariai dėbteli Zigridos pusėn. 

— Dovana? 

Zigrida susiraukia. 

— Nuo draugės iš biuro. 

— Ak, taip, - senoji nusišluosto rankas į pašluostę ir supra- 
tingai linkteli. - Nuo ponios Hochvildės, - ištaria taip, tarsi sa- 
kytų „nuo kalės“. 

— Jei nenorite, puiku, - Zigridai baigiasi kantrybė. - Padėsiu 
jas. Esu tikra, vieną dieną pravers. 

— Ne, aš jas padėsiu, - staiga užsispiria senoji Šrioder ir 
čiumpa pakelį nuo stalo. - Pažįstu jus, marčia, po savaitės ne- 
prisiminsite, kur jas padėjote. 

Įsikišusi cigaretes į prijuostės kišenę, grįžta prie kriauklės ir 
atsuka Zigridai nugarą. 

— Beje, jūsų ieškojo ta mergina. 

Zigrida pakelia akis nuo gauto pašto. 

— Mergina“ 

— Jei kada ir girdėjau jos vardą, nepamenu. Bet jūs Žinote, 
apie ką kalbu, - tvirtina ji, tarsi Zigrida tyčia jos nesuprastų. - 

Apie būtybę, atliekančią prievolę pas Lotę Grancinger. Tą, kuri 
šaukiasi bėdos. Pamatysit, atskiriu tokias. 

Zigrida numeta paštą ant stalo ir įsipila stiklinę vandens iš 
ąsočio ledainėje. 

— Ir ko ji norėjo? - paklausia abejingai prieš gurkštelėdama 
vandens. 

— Iš kur man žinoti? Neskaitau minčių. 

— Taip, - pritaria Zigrida galvodama ir ačiū Dievui. 


Ponios Grancinger svetainė prikimšta sunkių prabangą imi- 
tuojančių baldų. Ant grindų - susidėvėjęs austas kilimas. Sie- 
nos viduryje kabo prieškarinė spalvota pastelinė fiurerio lito- 
grafija, ją supa Grancinger vyro ir vaikų nuotraukos. Kresnas, 
apkūnokas ponas Grancingeris su kareiviška kepure ir unifor- 
ma pozuoja su dviem vyriausiais sūnumis, irgi uniformuotais. 
Putli trijulė dengiamosios spalvos drabužiais. Laminuotą ko- 
modą puošia nerta servetėlė, ant jos stovi pigus „Volksempfan- 
ger radijo imtuvas. Vienintelis šiek tiek vertingesnis baldas - 
antikvarinė įstiklinta vyšnios medžio spintelė. Gerai matomoje 
vietoje, viršutinėje lentynoje, puikuojasi partijos apdovanoji- 
mas - auksinis Motinos kryžius. Įrėmintame sertifikate rašo- 
ma: Brangiausias širdžiai vardas - Motina! Vokiečių daugiavaikių 
motinų garbės apdovanojimas. Ir virš svastikos: Globoti vokietę 
Motiną - garbinga kiekvieno vokiečio pareiga. 

Aplink Zigridą laksto šutvė šūkaujančių ir spiegiančių 
vaikų. Ji pati stovi nejudėdama svetainės viduryje. Iš ten mato 
virtuvėje ant viryklės garuojantį puodą, kurį prižiūri dvi vy- 
riausios mergaitės, paniurėlės paauglės. Viena maišo puodą, 
kita skalbinių gręžtuvu gręžia ir ant virvės kabina varvančius 
vystyklus. Ponia Grancinger prie lopšio, įsprausto į kambario 
kampą, kartu su kūdikiu grumiasi su nešvariais jo vystyklais. 

- Ne, ponia Šrioder, apgailestauju, - sako ji, - bet panelės 
Kol čia nėra. Tiesą sakant, jos dažnai čia nebūna. Ypač tada, 
kai man jos labiausiai reikia. Fredi, tuoj pat nustok! Palik sesę! - 
paliepia ji. - Praeitą savaitę buvau užsiregistravusi skalbykloje. 
Kaip manote, kas nutiko? Ji nepasirodė. Man teko apsieiti su ši- 
tom dviem, - sako ji linktelėdama dukterų pusėn. - Ir nė viena 
jų neturi proto nė per nago juodymą. 

Pasigirdus vaiko riksmui Zigrida krūpteli. Du velniūkščiai 
pešasi dėl žaislo. Berniukas Jungfolko' uniforma mėgaujasi 
raudamas sesers lėlės galvą. 

— Pasakysiu jums atvirai, ponia Šrioder, - rimtai pareiškia 
ponia Grancinger, - daugiau naudos buvo iš mūsų mažojo 
takso, kai jis dar buvo gyvas. Mūsų Meilutis bent jau žaisdavo 
su vaikais. Dabar jokio skirtumo, ar čia siaučia jie, ar gauja rau- 
donodžių. 

Ji papurto galvą, tarsi kratytų stiklinės dugne likusias obuo- 
lių sidro nuosėdas ir ištraukia pervystytą kūdikį iš lopšio. Šis 
bemat ima klykti. 

- Jei ji neims geriau elgtis, man gali tekti su kuo nors apie 
tai pasikalbėti. 

Pasigirsta trenksmas. Mažasis Jungfolko narys puola prie- 
šą - šiukšlių dėžę ir vaidina, kad bado ją medinio šautuvėlio 
durtuvu. 

— Frydrichai! Ką aš tau sakiau? Negalima čia šėlti kaip lauke! 

Zigrida vogčiomis įkvepia oro. 

- Ponia Grancinger, - siūlo ji, aplink skardint triukšmui, — 
galbūt aš galėčiau su ja pasikalbėti. Noriu pasakyti, tikrai su- 
prantu, kodėl ji kelia jums rūpesčių, bet gal jai bus lengviau 
kalbėtis su manimi. Kaip su nesuinteresuotu asmeniu, - sako 
ji, nors žino, kaip ją supras: kaip viena bevaikė moteris su kita. 


* Vok. Deutsches Jungvolk - nacistinė vaikų organizacija. 

- Frydrichai! Bjaurus mažas mušeika, palik sesę ramybėje! - 
surinka ponia Grancinger ir išsekusi papurto galvą. - Gali- 
te pabandyti, ponia Šrioder. Kaip matote, priėjau liepto galą. 
Bet perspėju - ji užsispyrusi kaip ožka. Ir, mano nuomone, 
mąsto per daug nepriklausomai. Nenuostabu, kad ją išmetė 
iš BDM. 

Zigrida supratingai linkteli. 

— Ak, štai kaip. 

Iš BDM - Bund Deutscher Mūdel, merginų hitlerjugendo. 

Ponia Grancinger priglaudžia verkiantį kūdikį prie peties ir 
ima plekšnoti, kad atsirūgtų. 

- Buvo manoma, kad teisinga įtaka privers ją pakeisti savo 
požiūrį. Žinote, kaip tokio amžiaus merginas paveikia agitacija. 
Tačiau, kaip matote, - ji akimirką nustoja mechaniškai plekš- 
noti kūdikį ir beviltiškai numoja ranka, - jos čia nė kvapo nėra. 

Virtuvėje garsiai sužvanga metalas. Viena iš Grancinger 
dukterų nusidegino pirštus į virinamų vystyklų puodo dangtį 
ir riktelėjusi numetė jį. 

— O Dieve, - sudejuoja Grancinger. - Kas dar?! 


Ericha Kol pasirodo prie Zigridos buto durų iškart po vaka- 
rienės, jos veidas įsitempęs ir netgi dar blyškesnis negu visada. 

— Kalbėjotės su ponia Grancinger, - atžariai sušnibžda ji. - 
Ką jai pasakėte? 

Zigrida susiraukia. 

— Užsičiaupkite, gerai? - ramiai liepia ji. - Nuo dabar klau- 
simus uždavinėsiu aš. O dabar eikite, apsivilkite paltą ir laukite 
manęs laiptų apačioje, prie laukųjų durų. Jei kas paklaus, mes 
abi einame į kiną. Mes juk taip jį mėgstame. 

Gatvėj tamsu, nors į akį durk, matyti tik mirksintys mėlyni ir 
raudoni taškeliai. Pagal užtemdymo reikalavimus draudžiamos 
visos šviesos, matomos iš arčiau kaip penki šimtai metrų. Ša- 
ligatvių akmenys nudažyti baltais dryžiais, laiptai paženklinti 
fosforiniais zigzagais. Žmonės vaikšto šaligatviais pasišviesda- 
mi kišeniniais žibintuvėliais su spalvoto vyniojamojo popie- 
riaus filtrais, o ištikimį partijos nariai, norintys, kad per už- 
temdymą jų nesupainiotų su gatvės žibintų stulpais, į atlapus 
įsisega švytinčią svastiką. Tokią galima nusipirkti iš gatvės pre- 
keivių už šešiasdešimt pfenigų. 

Zigrida įžiebia žibintuvėlį, kad tamsoje prie įėjimo galėtų su- 
ją nutildo. Kino teatro salės ekrane mirga šviesa ir šešėliai — 
naujausia Deutsche Wochenschau'. Esesininkas plieniniu šalmu 
žengia įšalusia žeme tarp daugybės sustingusių lavonų, kuriuos 
tarsi cukraus pudra dengia sniegas. Nauji bolševikų žvėriškumo 
įrodymai, - praneša diktorius gąsdinamu tonu. 

- Ar dabar jau galiu kalbėti? - sušnabžda Ericha. 

- Tada, kai pasakysiu, - atkerta Zigrida, rūsčiai žiūrėdama 
į kūnais nusėtą lauką. Jos sėdi balkono gale. Be jų, čia yra tik 
sena garsiai knarkianti moteris. 

- Niekas mūsų negirdi, - neatlyžta Ericha. 

- Iš kur žinote? Ar apskritai ką nors žinote? - staiga pra- 
trūksta Zigrida. - Apskritai, kiek jums metų? 

- Devyniolika. 

- Devyniolika. Dar vaikas. 

- Fronte žūva ne ką vyresni vaikinai. 

— Tai ne tas pats. 

— Kodėl ne tas pats? 

- Nes jie vaikinai. Vaikinai tampa kariais. Tai natūralu. 


* Vokietijos savaitės kino kronika (vok.). 

— O kuo tampa merginos? Kas natūralu joms? Tapti gyvuoju 
inventoriumi. Štai kaip mus mato rudosios kiaulės. Gulinčias 
ant nugaros, išžergusias kojas, lygiai taip pat, kaip paskui ir 
gimdome. Jiems tai vienintelė mūsų paskirtis. Jie pavertė mus 
kekšėmis motinomis. 

- Tyliau! - užsiplieskia Zigrida. - Atsivedžiau jus čia ne tam, 
kad ginčytumės. Vaikeli, nors aš ir nepriklausau partijai, vis 
tiek esu gera vokietė, - perspėja ji. - Ir nesvarbu, ką jums sako 
jūsų „nuojauta, neperženkite ribų. 

Ericha dėbteli į ją ir niūriai susmunka savo krėsle. Spokso į 
ekraną. 

— Pamatysim. 

— Šią popietę atėjote pas mane, - sako Zigrida. 

— Taip. 

— Kodėl? 

— Esu tikra, dėl išdavikiškų priežasčių. 

— Dar taip pajuokausite, aš atsistosiu ir išeisiu. Ar to norite? 

Ericha tebespokso į ekraną. 

— Jūs mane čia atsivedėte. 

— Ne dėl niekų. 

Mergina vangiai atsidūsta. 

— Atėjau, nes... Nežinau, tiesiog norėjau pasikalbėti, ir tiek. 
Ponios Grancinger bute pasidaro taip trošku. Turiu kartais iš- 
eiti, kad neužtrokščiau nuo nešvarių vystyklų tvaiko. 

— Turėtumėte žinoti, kad ponia Grancinger puikiai žino apie 
jūsų nepaklusnumą. Ji sakė, kad jos taksas geriau prižiūrėdavo 
vaikus negu jūs. 

Tik dabar Ericha atsisuka ir nerimastingai sužiūra. 

— Ji taip sakė? 

— Taip, ir dar daugiau visko. Kaip suprantu, jus išmetė iš BDM? 

Ji veriamai pasižiūri į Zigridą. 

- Ir jūs klausotės paskalų. Taip, tai tiesa. Mane išmetė. 

— Kodėl? 

— Suprantu, kad neseniai mane pažįstate, ponia Šrioder, bet 
ar būtina to klausti? Ar aš jums panaši į nacionalsocialistų 
mergelės idealą? 

— Ar taip nutiko dėl vaikino? 

— Turite omeny tai, kad BDM vadina „Čiužinių lyga“? 

— Ar tai jums nutiko? Praradote nekaltybę? - tiesiai paklau- 
sia Zigrida. 

Ericha atsako tiriamu žvilgsniu. 

— Aš jos nepraradau. Pati ją atidaviau, - atsako ji. - Tačiau 
mane išspyrė iš ten ne dėl to. Atsisakiau dainuoti. 

— Dainuoti? - nekeisdama tono pakartoja Zigrida. 

— Horsto Veselio dainą. Nuo pirmųjų klasių man grūdo 
šitą niekalą, kol galiausiai vieną dieną tiesiog atsisakiau ją gie- 
doti, - ji atsainiai gūžteli. - Taip atėjo galas mano šlovingai 
karjerai BDM. 

Zigrida papurto galvą. Horsto Veselio daina - pompastiška, 
melodramiška baladė, sukurta partijos labiausiai garbinamo 
kankinio ir oficialiai patvirtinta šventuoju nacionalsocializmo 
himnu. 

- Jums pasisekė, kad galas atėjo tik tam. 

- Taip man sakė jau daugybę kartų. Kad ir kaip būtų, gavau 
rinktis — atlikti prievolę tarnaujant šeimoje arba dirbti ūkio 
darbus. 

Zigrida spokso į ją. 

- Iš pradžių, - pasakoja jai mergina, - tarnavau Šarloten- 
burge pas moterį, kurios vyras dirbo „Bėorsig gamykloje va- 
dovu. Ji norėdavo, kad vesčiausi vaikus į zoologijos sodą, kol ji 
linksmindavosi su meilužiais. Tai nebuvo taip jau blogai, man 
patiko zoologijos sode. Plėšrūnų skyriuje yra nuostabus sibiri- 
nis tigras. Tačiau vieną dieną jos vyras namo iš gamyklos grįžo 
anksčiau. Istorijos pabaiga. Paskui buvo moteris Rumelsburge. 

Ji palikdavo vaikus man, kad galėtų prisigerti iki sąmonės ne- 
tekimo. Galėjau tai pakęsti, smurto pasitaikydavo retai, bet ji 
nukrito nuo laiptų ir nusisuko sprandą. Todėl dabar esu pas 
ponią Grancinger. 

— Ilgai neišbūsite, jei nesusiimsite ir nepradėsite dirbti. 

— Tam mane čia atsivedėte? Pamokslauti? 

— Ne, - atsako Zigrida. - Ne dėl to, - ji įkvepia oro. - Noriu 
sužinoti, ką jūs slepiate. 

Ericha staigiai atsigręžia. Sustingsta. 

- Žinau, kad pavogėte prie mano durų padėtus drabužius, - 
sako jai Zigrida. - Mačiau, kaip išėjote iš krautuvės nešina jais, 
ir pasekiau. Ar tai vyras, su kuriuo tą vakarą turėjote susitikti 
kino teatre? Ar jūsų brangusis slapstosi nuo kariuomenės? 

Ericha vis dar nejuda lyg suakmenėjusi. It stabo ištikta. Jai 
prasižiojus, atrodo, kad ji kalba iš labai toli, tarsi iš šulinio dugno. 

— Ar dar kam nors sakėte? - klausia ji. 

Zigrida prisimena Renatę. 

— Ne, - pameluoja. 

— Ar ketinate pasakyti? 

— Nežinau. Tai priklauso nuo to, ką pasakysite. 

— Neturiu ką pasakyti, - atsako Ericha plonu balsu. 

— Tai ne atsakymas, - karščiuojasi Zigrida. - Arba dabar at- 
sakysite man, arba aš... 

— Ką padarysite? Įskųsite mane? Paskambinsite policijai, kad 
mane suimtų? 

— Manot, to nepadarysiu? - Zigrida tvirtai gniaužia krėslo 
ranktūrius, tarsi mėgintų susilaikyti nepašokusi. 

Tačiau dabar Ericha beveik šypsosi. 

— Teisingai. Manau, to nepadarysite, - sako ji. 

— Tada pasakykite man, kas vyksta, - reikalauja Zigrida. - Jei 
jau atrodau jums tokia patikima, jei jūsų nuojauta tokia neklys- 
tanti, ką prarasite? 

— Kodėl norite tai Žinoti? 

— Todėl, - atsako jai Zigrida ir įkvepia oro, - todėl, kad jūs 
dar vaikas. Manau, kad slepiate tai po užsispyrėlės kauke. Ir 
todėl, kad manau, jog patekote į didelę bėdą, nors galbūt to ir 
nesuvokiate. 

— Ojei ir taip? Kodėl tai turėtų jums rūpėti? 

Zigrida įdėmiai žvelgia į ją nenuleisdama akių. 

— Norėčiau, kad pasakytumėte man, - atsako. - Nes tikrai 
nežinau. 

Mergina nuščiūva, tada pradeda stotis. 

Zigrida suraukia antakius. 

- Ir ką gi jūs darote? 

- Išeinu, - pareiškia mergina, bet pagriebusi ją už rankos 
Zigrida taip trūkteli atgal į krėslą, kad ji net bumpteli. 

— Nieko panašaus nepadarysite, galite būti tikra. 

Ekrane Karlas Radacas ką tik aistringai apkabino Kristiną 
Sioderbaum, tačiau jų bučiniui puikioje „Agfacolor“ kino juos- 
toje sutrukdo garsėjantis antskrydžio sirenos kauksmas. Ji su- 
kaukia vieną kartą, tada antrą. Ir dar vieną, peraugdama į si- 
renų giesmę. 

— Velnias, - sušnypščia Ericha pro sukąstus dantis. 

Kino teatro šviesos blyksteli, projektorius užsikirsdamas 
sustoja. Berlyniečiai nemandagiai grūdasi prie išėjimų. Lauke 
Zigrida paima Erichą už rankos ir pajunta, kokia ji įsitempusi. 
Policininkas nukreipia Žmones į artimiausią priešlėktuvinę 
slėptuvę - metro tunelį kitoje gatvės pusėje. Minia plūsta laip- 
tais žemyn, kur tvanku nuo prakaito kvapo ir bėgių alyvos. O 
iššovus zoologijos sodo artilerijos bokšto pabūklams, atatran- 
kos garsas primena geležinius rutulius, riedančius betoninė- 
mis grindimis jiems virš galvų. Tai ženklas, kad britai tuoj bus 
virš jų. Tačiau visi lieka gana ramūs, o gal tiesiog susitaikę su 
įprasta ir vėl iš dangaus krintančia mirtimi. 

Bombonešiai atskrenda ir ima triukšmauti, tačiau trumpam 
užgesus šviesai niekas neima panikuoti. „Verkti draudžiama“. 
Berlyniečiai užsigrūdino. Keletas vyrų dalijasi cigarete. Jų žmo- 
nos išsitraukia savo adinius. Žmonės ieško vietų patogiai įsitai- 
syti. Visų nuostabai, pro šalį nurieda metro traukinys, nors ir 
nesustodamas. Apšviesti veidai jo languose prašvilpia pro šalį 
tarsi padarai iš baisaus sapno. Britai šį vakarą darbuojasi toli. 

— Šįvakar negausim dražė, - prabyla vienas iš vyrų. - Čer- 
čilis taikosi į „Siemens“ gamyklą, - pasitikinčiai pareiškia jis. 

Zigrida nesusilaiko savęs nepaklaususi - kaip šie vyrai ma- 
nosi tiek daug žiną? Ar Čerčilis jiems paskambino iš anksto ir 
pranešė: Atsipalaiduokit, vyručiai. Taikysiuos į Spandau. Viena 
iš moterų pavagia šią mintį iš Zigridos galvos ir ištaria garsiai. 
Vyro draugai ima kvatotis. Zigrida patenkinta šypteli, tačiau 
pažvelgusi į Erichą, rymančią prie sienos, pamato, kad ši žvel- 
gia nieko nereginčiomis akimis. 

— Panele Kol? 

Tyla. 

— Ericha? 

Vis tiek tyla. 

Zigrida įkvepia oro. 

— Nėra priežasties nerimauti, - patikina ji. - Senas kvailys 
teisus. Į mus nesitaiko. 

- Aš rami. Tuoj nuskambės pavojaus atšaukimo signalas. 

— Ak, - sako Zigrida. - Ir vėl pranašaujate kaip kokia čigo- 
nė, - ji tai pasako švelniai, tačiau Erichos žvilgsnis anaiptol 
nemeilus. - Ką? Kas yra? 

— Merginos mano BDM kuopoje, - bejausmiu balsu sako jai 
Ericha, - taip mane vadino. Čigone. 

- Tikrai? Na, atsiprašau. Nenorėjau jūsų įžeisti. 

Tyla. 

- Jos norėjo, - atsako Ericha. 

Nuaidėjus oro pavojaus atšaukimo signalui, Ericha nutyla ir 
nebekalba net ir miniai kylant metro laiptais ir išnyrant į Lė- 
nino aikštės tamsą. Ji atrodo kaip lunatikė. Tai nėra taip jau ne- 
įprasta šių dienų Berlyne, bet pokytis toks staigus, kad Zigrida 
pasijunta nejaukiai. 

— Paklausykite, - sušnabžda ji, įsikabindama į Erichos 
ranką, - žinau, kad dažnai elgiuosi griežtai. Tokia jau esu. Bet 
tylėdama padėties nepagerinsite. 

Ericha pakelia akis. 

— Niekas nepagerins padėties, ponia Šrioder. Mes visi bū- 
sime šioje kebeknėje, kol paskutinis miesto mūras virs griuvė- 
siais. Tai vienintelis pagerėjimas, kurio galime tikėtis. Švaraus 
lapo. Viską pradėti nuo nulio. 

Zigrida suglumusi spokso į ją. 

— Man atrodo, jūs išprotėjote, vaikeli, - sušnabžda ji. 

Ericha nesiginčija. 

- Išprotėjau tiek, kad nusileisčiau jums. Eime su manimi, 
ponia Šrioder, parodysiu jums tai, ką gailėsitės mačiusi. 

Virš liepsnojančio gamyklų rajono šiaurės vakaruose tam- 
siai raudonai žėri debesų kalvos. Dūmai aitriai dvokia chemi- 
kalais. Pro šalį nužvanga ugniagesių automobilis. Kita gatvės 
puse nuskuba keletas šešėlių. Jos irgi skuba, kol pasiekia be- 
vardės gatvės vingį ir skelbimų stulpą, saugantį tuščius tabako 
krautuvėlės langus. 

— Turite paskutinę galimybę grįžti, - pareiškia jai Ericha. - 
Ar esate tikra? 

— Taip, esu. Prašau atrakinti duris. 

Ericha apčiuopomis tamsoje įkiša raktą į spyną. Durims ve- 
riantis sucypia surūdiję vyriai. Tik tada, kai jos įeina į vidų, 
uždariusi ir užrakinusi duris Ericha trukteli nuo lubų kaban- 
čios lempos virvelę, blausiai apšviesdama siaurą koridorių su 
aptriušusiu grindų takeliu, atsiduodančiu sudegusia mediena. 

- Šis kelias veda į Ravensbriuką, ponia Šrioder, - praneša ji. 

Zigrida atšlyja. Ravensbriukas - moterų priverstinių darbų 
stovykla į šiaurę nuo Berlyno, prie Hafelio. Gestapas mėgsta 
ten siųsti už politinius nusikaltimus suimtas moteris. 

— Ar tai pokštas? - susiraukia Zigrida. 

— Sužinosite, - atsako Ericha, nusigręžia ir ima lipti laiptais. 


A ČIA VIS DAR TAS PATS BUTAS? - klausia Zigrida, 
R f joms užkopus laiptais. 

Ant durų kabo lentelė su buto numeriu, tačiau nėra lente- 
lės su pavarde. Ten, kur ji kažkada buvo prikalta, liko tik atsi- 
spaudusi žymė. Tačiau Ericha nutildo ją ir pabeldžia į duris. 
Du kartus. Tada triskart. Koridoriuje tamsu, trenkia degėsiais. 
Duris atidaro stipri kaip kumelė sena berlynietė giliai įdubu- 
siomis akimis ir balsu, primenančiu žarijų pilną semtuvą. 

- Taip išgąsdinote, kad vos į kelnes neprikroviau, - piktai 
pareiškia ji ir įsmeigia akis į Zigridą. - Kas čia? 

— Draugė, - atsako jai Ericha. - Ji atėjo padėti. 

— Padėti? Kaip padėti? - įtariai šnairuoja senė. - Plakti lie- 
žuviu su draugėmis apie svetimus reikalus? 

— Aš vardu... - pradeda Zigrida, bet moteris iškart ją nu- 
traukia. 

— Man nereikia žinoti jūsų vardo, gnūdige Frau, ir jums ne- 
reikia žinoti manojo. 

- Tetule, prašau, - atkakliai ima maldauti Ericha. - Ja galite 
pasitikėti. 

- Jūs galite pasitikėti, - purkšteli moteris ir rūsčiai susirau- 
kia. - Bet aš tikriausiai nebeturiu pasirinkimo. Jei abi jau čia, 
tai galit ir užeit. 

Durys atsiveria į ankštą kambarėlį, užgrūstą baldais. Čia 
atsiduoda kačių myžalais ir pelenų šarmo muilu. Zigrida tie- 
sia ranką nosiai užsiimti, bet susilaiko. Katės sprunka slėptis, 
nepajuda tik didžiulis katinas, it soste įsitaisęs knygų spintos 
lentynoje su keletu nešvarių sąskaitų knygų. Senė uždaro joms 
už nugarų duris ir užšauna skląstį. 

— Čia ta moteris, apie kurią pasakojau. Ta, kuri davė man 
drabužių, - sako Ericha. 

— Drabužių... - paskersakiuoja senė. - A, kalbate apie tą 
prašmatnią kailinę kepurę. Nebloga, - sako ji Zigridai kėblin- 
dama per kambarį. 

— Ar jūs... - pradeda Zigrida, vis dar mėgindama viską su- 
vokti. - Ar dėvite ją? 

Senė sukikena. 

- Dėviu? O, taip, - linkteli ji šaipydamasi ir ima vaidinti, kad 
taisosi sabaleną ant savo žilų gaurų. - Žinote, vakar dėvėjau ją 
eidama į operą. „Šikšnosparnį“, - pareiškia ji su dirbtine šyp- 
sena veide, kuri netrukus išnyksta. 

Švelniai niuktelėjusi katiną ant lentynos, ji prunkšteli iš pa- 
dėties absurdiškumo. 

- Puiku, Hektorai, - taria ji jam, - atlikai savo darbą. 

Katinas liuokteli žemyn, senė ištiesia ranką ir trukteli kažką, 
kas tikriausiai yra skląstis, nes knygų spinta girgžtelėjusi pasi- 
suka ant vyrių atidengdama sienoje duris. 

— Naudingas įrenginys, ar ne? - senė rodo į jį pašaipiai, bet 
didžiuodamasi. - Mano vyras, tegul jis ilsisi, kartais būdavo 
naudingas. 

— Kur jos veda? 

— Matėte tabako krautuvėlę gatvėje? Ji priklausė mums, kol 

senas kvailys vieną vakarą neužmigo prie stalo su degančiu ci- 
garu. Jis visada bijojo, kad darbuotojai iš jo nevogtų, todėl apa- 
čioje užstatė praėjimą į prekių sandėlį palėpėje ir įrengė šias 
duris į mūsų butą, - senė patraukia pečiais, tarsi vydama šalin 
mintį. - Dabar naudojuosi jomis, kad apgyvendinčiau ypatin- 
gus svečius. Vadinu tai „Pension Unsagbar““, - gailiai šypteli ji. - 
Gal tai ir ne „Adlono“ viešbutis, bet geriau už kitus variantus. 

Pirmiausia Zigrida išvysta į ją spoksantį sulysusį veidą. Se- 
nis stebeilija ašarojančiomis, įtariomis akimis. Tada ji pamato 
seną moterį baltu kaip drobė veidu, raukšlių išvagota oda, 
rūsčiai perkreipta burna. Į šaltą, drėgną patalpą žengiančią 
Zigridą ji stebi kaip šmėklos stebi gyvuosius. Priėjusi Ericha 
pareiškia: 

- Ši moteris atėjo padėti. Ja galima pasitikėti, - tačiau ji krei- 
piasi į juos taip, tarsi kalbėtų jiems nežinoma kalba. 

Zigridos kūnas įsitempęs. Raumenys kaip styga. Pilvas kie- 
tas kaip geležis. Ji išsižioja, nes reikia kažką pasakyti, tačiau 
neranda žodžių. Tik bando nusipurtyti sukrėtimą, įkalinusį ją 
tarsi nuo lubų nukritęs tinklas. 

Lėtai apsidairiusi ji pastebi tris vaikus — išblyškusius, alka- 
nomis akimis. Mažą mergaitę, vaiskiai Žiūrinčią iš po apvalios 
Zigridos sabalo kailio kepurės. Dvynius berniukus gerokai per 
dideliais drabužiais. Ne ką vyresni už darželinukus, susisupę 
į apklotus nešildomame palėpės kambarėlyje. Vidutinio am- 
žiaus moteris lėtai trina rankas, kad sušiltų. Jos akiniai suka- 
binti vielute. Geltona žvaigždė nuplėšta nuo apdriskusio palto, 
bet žymė tebelikusi. 

Apgauta. 


* „Neapsakomas pensionas“ (vok.). 

Zigrida staiga pasijunta apgauta. Įviliota į tunelį, kuriuo pe- 
rėjusi susidūrė su šiuo neteisėtu pasauliu. 
- Ašjus perspėjau, ponia Šrioder, - tyliai sako mergina. - Ar 


klydau? 


— Jūs išprotėjote, - tai viskas, ką pajėgia Zigrida ištarti Eri- 
chai, joms vėl išėjus į gatvę. 

Zigrida greitai žingsniuoja šaligatviu, sekdama blyškiu mels- 
vu savo kišeninio žibintuvėlio spinduliu. Bando nusikratyti 
pyktį ir baimę. Šaltį pilve ir karštį po oda. Ji leidžia Erichai ją 
pasivyti, bet neleidžia pralaužti tylos užtvaros. 

Zigridos tyla aštri kaip peilis žuviai doroti, kurį ji nešiojasi. 
Šaligatvis nuo jos žibintuvėlio švyti melsvai. 

— Ponia Šrioder, negalima taip skubėti, - pasiskundžia Eri- 
cha. - Tamsoje nepastebėsite šaligatvio krašto ir susilaužysite 
kulkšnį. 

— Užsičiaupkite, - sušnypščia jai Zigrida. - Tiesiog užsi- 
čiaupkite. Nesujaudinsite manęs rūpindamasi mano gerove. Ką 
tik įmetėte mane į srutų duobę. 

- Aš jus įmečiau? O, ne. Aš tik klausiau jūsų nurodymų, po- 
nia Šrioder. Tai jūs primygtinai reikalavote atskleisti, ką aš sle- 
piu. Jei tai srutų duobė, į ją įlipote pati. 

Žiūrėdama į šaligatvį Zigrida piktai susiraukia. 

— Ar visi jie Žydai? 

— Dažniausiai, bet ne visada, - sako jai Ericha. - Kartais - 
persekiojami dėl politikos. Arba dėl homoseksualumo. Arba 
dėl religijos. Arba dėl visų trijų dalykų. Tai nesvarbu. Svarbu 
neleisti jiems pakliūti į gestapo rankas. 

— Sugrūdant juos į sudegusio pastato palėpę? 

- Tetulė - tik viena iš grandžių. Mes perkeliame juos į kitas 
vietas. 

— Ir policininkai tokie nenuovokūs, kad nesupranta, kas 
vyksta? 

- Kartais pasiseka, kartais ne. Kartais grandinė nutrūksta, 
įvyksta klaida arba nelaimė. O kartais mus išduoda, - atsainiai 
sako ji. - Todėl nesisakome vardų. Vardai - nesaugu. Jie ateina 
kaip nepažįstamieji ir išeina kaip nepažįstamieji. 

— Nepažįstamieji, - pakartoja Zigrida. - Ir kaip be maisto 
kortelių maitinate tuos nepažįstamuosius? 

— Tai sunku. Turbūt sunkiausia. Šiuo metu padeda tai, kad 
perku maistą poniai Grancinger. 

— Turite omeny, vagiate savo šeimininkės maisto kuponus? - 
klausia Zigrida. Tačiau jei ji ir kaltina Erichą, panašu, kad ši to 
nepastebi. 

— Tai tik keletas bulvių. Vienas ar du kepalėliai duonos. Gal 
dar truputis konservuotų sardinių. Tai niekis. Patikėkite ma- 
nimi, ji gauna daugybę maisto kuponų. Socialinė rūpyba labai 
dosni Motinos kryžiaus gavėjoms. Jos vaikai neina miegoti al- 
kani. 

— Norite pasakyti, kad tapote patyrusia vagile. 

— Noriu pasakyti, kad vogti kartais yra moralinis impera- 
tyvas. 

- Ak, kokie didingi žodžiai. Įdomu, ar jie išgąsdintų gestapą. 

- Jei mėginate mane įbauginti, ponia Šrioder, galiu jus pati- 
kinti, kad jau esu ganėtinai įsibauginusi. 

- Ne, netikiu, kad tai tiesa. Vaikeli, tai jums atrodo tarsi kova. 
Bet ar tikrai pagalvojote apie padarinius? 

- Puikiai suprantu, kokie gali būti padariniai, ponia Šrioder. 

- Abejoju. Bet kalbėjau ne tik apie jus. O padariniai kitiems? 
Pavyzdžiui, senutei, kurios bute lankėmės. Vadinote ją tetule. 

- Taip ją vadiname. 

- Kas nutiktų jai? 

- Kas nutiktų? Ji apsisprendė. Kaip ir aš. 

Zigrida atšiauriai dėbteli į ją ir nusisuka. 

- Beprotybė, - sušnibžda ji. 

- Taip, - pritaria jai Ericha. - Visiška beprotybė. 

- Kiek laiko jie pas jus? 

- Šis būrelis - tik keletą dienų. 

- Ir jūs nežinote, iš kur jie? 

— Ne, aš ir neturiu žinoti. Taip turi būti. Niekas iš mūsų ne- 
žino daugiau, negu būtina žinoti. 

— Ir kas gi tie mes? 

Ericha dvejoja, bet atsako. 

- Kiti, ponia Šrioder. Tie, kurie turi daugiau drąsos už jus ar 
mane. Bet aš stengiuosi. Ir prireikus meluoti, meluoju, o prirei- 
kus vogti, vagiu. 

Ima krapnoti. Zigrida išsitraukia ir užsiriša skarelę. 

— Nuo to tai nepasidaro teisinga, - taria ji. 

- Galbūt, - atsako Ericha. - Tačiau man atrodo, kad tai, kas 
teisinga ir neteisinga, dabar tapo daug svarbesniu klausimu. 
Svarbesniu už keletą maisto knygelės kuponų. 

— Jūs nuolat laikote juos uždarytus toje siaubingoje palė- 
pėje - tarsi kalinius. 

Ericha patraukia pečiais. Kas jai belieka? 

Zigrida papurto galvą. 

— Jie nemato saulės šviesos. 

— Dieną šviesa prasiskverbia pro skylėtą stogą. Taip pat ir 
šaltis, o kartais ir lietus. Naktį jie pakabina apklotus, kad galėtų 
užsidegti žvakę. 

— O kur jie eina prireikus į tualetą? 

— Du kartus per dieną tetulė atidaro duris, kad jie po vieną 
galėtų nueiti į tualetą. Tai viena pavojingiausių akimirkų. Jos 
brolis priklauso partijai ir mėgsta užeiti nepranešęs. Jis neap- 
sidžiaugtų tualete radęs žydą. Jei jiems prireikia nusišlapinti 
naktį, yra kibiras. Pakabinome apklotą, kad jį užstotų. 

Zigrida įkvepia oro ir papurto galvą, braukdama delnu sau 
per kaktą. Tačiau tyla tarp jų tarsi kempinė sugeria silpną lie- 
taus teškėjimą. 

— Na?.. - galiausiai paklausia Ericha. - Ką darysite? 

— Darysiu? 

— Ar ketinate skambinti policijai? 

— Ne, - nenoriai pripažįsta Zigrida. - Jei tai suteiks jums 
malonumą, tai žinokite, kad dėl manęs neklydote. Neketinu 
skambinti policijai. 

— Tai ką darysite? 

— Ką? Nieko, panele Kol. 

— O, ne. Apgailestauju, ponia Šrioder, bet taip lengvai neiš- 
sisuksite. Norėjote viską žinoti. Aš jus perspėjau, bet jūs pri- 
mMygtinai reikalavote. Tą akimirką, kai įžengėte į tą kambarį, 
įsipareigojote. 

- Ak, taip? Štai kaip viskas yra? - sarkastiškai klausia Zig- 
rida. 

Bet Ericha tik linkteli. 

— Taip. Moralės požiūriu. Štai kaip viskas yra. 

— Suprantu. Jūsų moralinis imperatyvas. 

- Anksčiau man sakėte, kad esate gera vokietė, - taria jai 
Ericha. - Dabar turite progą tai įrodyti. Tai viskas. 

— Man nereikia pamokslo apie moralę iš devyniolikmetės 
lūpų. 

— Ne. Ne, jūs esate vyresnė, išmintingesnė ir įsivaizduojate, 
kad galite tiesiog vėl užsimerkti ir viskas, ką matėte, išnyks. 
Grįžkite į savo butą, ponia Šrioder. Grįžkite prie savo darbo, 
prie įprastos dienotvarkės. Įtikinkite save, kad nieko negalite 
padaryti policijai traukiant savo aukas iš lovų. 

- Šiame pasaulyje ne vien tik aukos, vaikeli, yra ir nusikaltė- 
lių, - atsako jai Zigrida. - Yra žmonių, kurie daro nusikaltimus 
ir nusipelno arešto. 

Erichos akyse staiga pasirodo šaltis. 

— Praeitą pavasarį rūpinomės trimis mergaitėmis iš Žydų 
aklųjų mokyklos. Nė vienai nebuvo daugiau kaip dešimt metų. 
Pažįstamas mėgino perkelti jas į saugius namus, kuriuos turė- 
jome Frydrichshaine, bet kažkas nutiko. Gal kas nors jas paste- 
bėjo ir įskundė. Gal jos pernelyg krito į akis. Tačiau nesvarbu, 
kaip tai nutiko, svarbu tik tai, kad gestapas sučiupo jas gatvėje. 
Trys mažos mergaitės niekada nebegrįš. Ponia Šrioder, pasaky- 
kite man, kokį nusikaltimą, jūsų nuomone, jos padarė? - klau- 
sia ji. - Išskyrus žydiško kraujo nusikaltimą? 

— Neturite teisės manęs to klausti, - staiga įširsta Zigrida. - 
Jūs neįtikėtinai naivi. 

— Tikrai? - sušnypščia mergina. - Nes vertinu moralę? 

— Nes manote, jog vienintelis pasirinkimas yra taip arba ne 
ir kad kito pasirinkimo nėra. 

— Tai netiesa, - atsako Ericha. - Tiesą sakant, labai gerai 
tai suprantu. Mūsų dienų pamoka - kompromisai. Taip lengva 
juos daryti. Nėščia moteris su geltona žvaigžde turi eiti pėsčia 
lediniame lietuje, nes žydams draudžiama naudotis viešuoju 
transportu. Tiesiog nežiūrėk. Policija muša Žmogų jo vaikų 
akivaizdoje. Nežiūrėk. SS verčia žygiuoti koloną griaučių ne- 
švariais dryžuotais skarmalais vidury prakeiktos gatvės. Bet 
nežiūrėk, - piktai sušnabžda ji. - Nusuki akis taip dažnai, kad 
galiausiai apanki. Jau nieko nebematai. 

— Gana. Man to jau gana, - sukasi eiti Zigrida, bet mergina 
griebia ją už rankos. - Prašau mane paleisti, - griežtai liepia ji. 

— Ar klausotės BBC, ponia Šrioder? Jei klausotės, turite Ži- 
noti, kas laukia tų žmonių tetulės palėpėje, jei jie papuls į ges- 
tapo nagus. 

Zigrida pajunta, kad jai trūksta oro. 

— Britai nuolat pasakoja baisias istorijas, - atsako ji. - Tas 
pats vyko per praėjusį karą. Tai jų propaganda. 

Mergina įsmeigia į ją liepsnojančias akis, tarsi mėgindama 
kiaurai permatyti. 

- Kuri iš mūsų yra naivi? - paklausia. 

Zigrida spokso į ją, mirksėdama nuo lietaus lašų drėgnomis 
akimis. 

— Apsispręskite, ponia Šrioder. Skirtingai nuo žmonių pa- 
lėpėje, jūs vis dar turite šią privilegiją. Taip, - sako ji, - ar ne. 


Tą naktį Zigrida gulėdama žvelgia į tamsą virš lovos, o tamsa 
žvelgia į ją. 

Egonas ir toliau naudojosi ja juodosios rinkos sandoriuose. 
Kas kartą jos laukdavo skirtingos vietos. Ir skirtingi veidai. 
Apvalainas berlynietis nešvaria skrybėle Vitenbergo aikštės 
metro stotelėje. Liesas vyrukas labai storais akiniais ir plokščia 
kepure Kotbuserio vartų stotelėje, šnairuojantis į „Deutsche II- 
lustrierte žurnalą su sužeistu pėstininku viršelyje. Raugintais 
kopūstais trenkiantis senis su žandenomis, laukiantis Princo 
gatvės platformoje. Tai visada būdavo vyrai ir jie visada lauk- 
davo U1 linijos metro stotelėse. 

— Stengiuosi tavęs neapsunkinti, - pasakė jis. 

Ji perdavė dar vieną maišelį ledinukų, bet šįkart gavo pa- 
prastą rudą voką, pilną dvidešimties markių banknotų. 

— Turėtum jau būti turtingas, - pasakė ji, prigludusi prie jo 
ant lovos, atsegdama jo marškinių sagas. 

- Visi Žydai turtingi. Negi nesi to girdėjusi? 

Ji susiraukė. 

— Nereaguok taip. Aš tik pajuokavau. 

— Ar norėtum, kad būčiau turtingas? - paklausė jis, leisda- 
mas, kad ji nuvilktų jam marškinius. 

— Man vis tiek, - atsakė ji, lūpomis keliaudama jo oda nuo 
kaklo iki peties. - Man nerūpi pinigai. - Ji pajuto jo atodūsį. 

— Tikra prabanga, kad gali sau tai leisti. Tai viskas, apie ką 
aš galiu galvoti. 

Ji sustojo. Nepasitraukė, bet pajuto, kaip kažkas joje susi- 
gniaužė. Buvo skaudu, kad ji nėra viskas, apie ką jis gali galvoti. 
Maža to, tai priminė jai apie šeimą, kurią jis tikriausiai turi 
išmaitinti ir aprengti iš pinigų, kuriuos ji paimdavo visose tose 
metro stotelėse. Jo šeima buvo Ne Jos Reikalas, tačiau vis tiek 
gilumoje, paslaptingai reiškė teises į jį. 

— Kas yra? - paklausė jis. 

— Nieko, - atsakė ji. 

Bet jam pasislinkus arčiau, kad nubrauktų plaukus jai nuo 
veido, ji vengė jo žvilgsnio, bijodama, kad jis nesunkiai per- 
skaitys jos mintis. 

— Ar tu mane myli? - sukuždėjo jam į ausį, kai jis įėjo į ją. 

- Aš tave myliu, - sušniokštė jis. 

- Ir renkiesi mane? Mane, o ne ją? 

— Renkuosi tave, - suurzgė jis vis greičiau judėdamas. - Tave. 

Ir nors ji tvirtai glaudė jį, nors bandė taip prisispausti, kad 
jis niekad neišsprūstų iš jos glėbio, žinojo, kad jo pasirinkimas 
tėra vėjelio dvelksmas. 


- Ponia Šrioder, Heil Hitler ir labas rytas. 

Zigrida atsigręžia, išgirdusi keistą šių frazių derinį ir iš- 
vysta besišypsančią oberšturmfiurerio žmoną su duobutėmis 
skruostuose ir didžiuliu pilvu. 

— Taip, labas rytas, - atsako ji, nerangiai nusišypso ir pridu- 
ria: - Heil Hitler. 

— Jūs išeinate? - klausia jaunoji kaimynė šypsodamasi. 

Ji vilki paprastą, bet gražiai pasiūtą chalatą. Ant pečių krinta 
šviesios garbanos. Žiūrėdama į ją Zigrida pasijunta kaip skar- 
malė. 

- Taip. Į darbą, - sako Zigrida ir užrakina duris. 

- Girdėjau, kad sutikote Volframą, mano brolį. 

Zigrida pasijunta tarsi prismeigta. Ji prisimena liesą vyriškį 
su šautuvo taikiklį primenančiu žvilgsniu. 

- Taip, - atsako ji, - sutikau. 

— Na... - švelniai taria kaimynė, - tikiuosi, jis neigiamai ne- 
paveikė jūsų. 

- Neigiamai nepaveikė? 

- Taip. Tikiuosi, jis nepiktnaudžiavo jūsų geraširdiškumu. 

— Mano geraširdiškumu? - Zigridos antakiai pakyla. - Ne, 
ne, jis neigiamai nepaveikė manęs ir niekuo nepiktnaudžiavo. 

- Tiesiog Volframas... Vargšui teko daug patirti, - pareiškia 
oberšturmfiurerio žmona. 

- Taip. Jo koja... - linkteli Zigrida. 

Tačiau moteris pašnairuoja į ją. 

— Ak, taip. Jo koja. Tai irgi. Bet kuriuo atveju, jei jis kada 
pernelyg įžūliai elgsis, prašau nesivaržyti ir pasakyti man. Ar 
pažadate? | 

- Pažadu, - ramiu balsu atsako Zigrida. 

Kaimynės veide vėl suspindi šypsena. 

— Nuostabu. Mums šnektelėjus jaučiuosi daug geriau. Užsu- 
kite kavos šį sekmadienį po pietų. Na, jei nebūsite užsiėmusi. 
Esu tikra, jūsų draugija man bus be galo maloni. 

- Tikrai? - Zigrida išgirsta save klausiant. 

— Lauksiu jūsų pirmą valandą, - praneša jai ponia ober- 
šturmfiurer. 

Per pietų pertrauką ji sako Renatei: 

— Šiandien kartu nepietausime. 

— Tikrai? - Renatės antakis kilsteli. - Ar turėčiau pavydėti? 

— Tai tik karo labui, - atsako Zigrida. - Pažadėjau anytai, 
kad savanoriausiu partijos biure - padėsiu rūšiuoti rinkliavų 
drabužius. 

— Ak, taip. Ji juk priklauso tam klubui? 

— Ji moka nario mokestį. Tai viskas, ką žinau. 

— Ar dėl to tau nepriklauso keletas papildomų kuponų? 

— O, taip. Vienas papildomas batas per metus. Galima rink- 
tis spalvą, aišku, tik rudą. 

— Na, gal tvarkydama paltus padėsi kokiam vargšui fronti- 
ninkui sušilti. 

— Gera mintis, - atsidūsta Zigrida ir patogiau paima pilną 
glėbį bylų. 

Po antklode šilta. Ji jaučia šalia savęs nejudantį jo kūną. Už- 
uodžia sekso kvapą, sumišusį su suplėkusiu vilnos kvapu. Jos šir- 
dyje - apgaulinga ramybė. Ji pamilo jį, kol jis miegojo. 

Renatė stabteli. Įdeda dokumentus į aplanką ir pažvelgia į 
Zigridą. 

— Ar ilgiesi jo? 

Zigrida krūpteli. Ją užklupo. Akyse šmėkšteli Egono veidas. 

- Ilgiuosi jo? 

— Kasparo, - sako Renatė. 

Kasparas. Zigrida išsižioja, bet nepajėgia pasakyti nieko 
protingo, ir Renatė mosteli ranka. 

— Nesvarbu, nesvarbu. Žinau, kad kvaila to klausti. Atsipra- 
šau, - sako ji. Akimirkai jos veidas sušvelnėja. - Tik pati save 
stebinu. Noriu pasakyti, žinau, kad mano brangusis vyrelis tik- 
riausiai dulkina viską, kas vilki sijoną ir kas jį nusisega. Bet 
kartais vis tiek siaubingai jo ilgiuosi, - susiraukia ji, o tada trūk- 
teli pečiais. - Tai nesvarbu. Tai tikra nesąmonė, - pareiškia ji 

ir vėl susiraukia. - Moterys - tikros prakeiktos idiotės, - piktai 
sušnibžda. 


8-asis autobusas prisikimšęs Žmonių, bet jaunas pėstininkas 
iš rezervinio pulko mandagiai užleidžia jai vietą. Vairuoto- 
jui staiga paspaudus stabdžius, keleiviai visi kaip vienas pa- 
kyla ir ima spoksoti pro langus. Girdėti riksmai ir verksmai. 
Švilpimas. Būrys esesininkų su kaukolės emblema, ginkluotų 
automatiniais pistoletais, varo grupelę civilių į gatvę priešais 
daugiabutį. Moterys spaudžia prie savęs vaikus. Vyrai spaudžia 
rankose lagaminus. Visų veidai balti it drobė. Seniui su ilga 
balta barzda ir jarmulka suklupus esesininkas ima jį spardyti. 
Garbanota mergaitė suklinka iš siaubo, staiga policininkai ima 
spardyti.visus ir keikdami varo į baisų žalią autofurgoną. Tada 
viskas baigiasi. Autofurgono galas užtrenkiamas, esesininkai 
susigrūda į sunkvežimį. 

Abi mašinos staigiai pasuka ir nurūksta. 

Stambi pagalbinė policininkė slepiamosios spalvos kombi- 
nezonu ryžtingai mosteli autobusui važiuoti pirmyn. 

Keleiviai grįžta į savo vietas. Atgal į savo pilką kelionės au- 
tobusu kasdienybę. O Zigrida pamato, kad iki kraujo įsikando 
krumplį. 


Anytai sūdant prikaistuvyje verdančias bulves Zigrida randa 
dingstį nueiti pas Grancinger. Ji grąžina pasiskolintą kepimo 
formą kartu su gabalu anytos kekso, aptepto tikro cukraus gla- 
jumi. Vaikai taip nudžiunga gausiantys saldų kąsnelį, kad ponia 

Grancinger, norėdama nueiti į virtuvę, turi laikyti kepimo for- 
mą virš galvos. Tada Zigrida paima Erichą už rankos. 

— Aš daug galvojau, - sako ji merginai. 

Ericha įsmeigia į ją akis. 

— Taip“ 

Zigrida žvilgteli į ponią Grancinger. Ši, apsupta visos gaujos, 
ima iš stalčiaus didelį peilį keksui pjaustyti. 

— Pasakykite man, - sušnabžda Ericha. 

- Frydrichai, palauk savo eilės! - pyksta ponia Grancinger. 

Zigrida dvejoja. 

— Pasakykite man, ponia Šrioder. Ar atėjote čia kekso atnešti? 
pasilikite pasivaišinti gabalėliu kekso, - primygtinai reikalauja 
Grancinger. 

— Taip. Taip, žinoma. Ačiū, - šūkteli jai Zigrida. O tada at- 
sako į klausimą Erichos akyse: - Atėjau čia, - sako Zigrida, - 
nes liepėte man apsispręsti. Ir aš apsisprendžiau - nepaklus- 
dama sveikam protui. 


| 55 VADINA POVANDENINIAIS, papasakoja jai Ericha. Be- 
sislapstančiuosius. Tarsi povandeniniai laivai, jie giliai nu- 
grimzdę ir turi veikti tyliai, kad jų neaptiktų ir nesunaikintų. 

Paauglė su mažu broliuku - naujausi „Pensiono svečiai. Ant 
mergaitės palto tebeprisiūta geltona žvaigždė juodais apvadais. 
Ericha padeda ją nuardyti, atsargiai pjaudama siūles lenktiniu 
peiliuku. Kitą dieną Zigrida už savo paskutinį mėlyną maisto 
kuponą nuperka jiems kvortą nugriebto pieno. Slepia jį ant 
savo miegamojo lango palangės iš lauko pusės, kur anyta netu- 
rėtų rasti. Tačiau atnešusi jį į „Pensioną', brolio ir sesers nebe- 
randa. Ji nieko neklausia, nors viduje kirba daug klausimų. Kur 
jie? Kas jie? Kur jų tėvai? Tačiau Zigrida nepraveria burnos. 
Pienas atitenka porai vidutinio amžiaus moterų, kurios viena 
kitai tarsi Šventąjį Raštą cituoja Šekspyrą. 

Tačiau naktį gulėdama lovoje ji nesusilaiko ir įsivaizduoja 
paauglę, mokykloje paslapčia žvilgčiojančią į vaikinus, o gal 
ir slapta užsitraukiančią tėvo cigaretę. Įsivaizduoja mažąjį jos 
broliuką, spardantį kamuolį grįstoje gatvelėje prie kanalo. Pie- 
šiantį ant šaligatvio. Tačiau šie įprasti gyvenimai, kuriuos ji 

sukuria „povandeniniams“, yra jos paslaptis. Slaptas jos karas 
su savo pačios baime. Tai jai padeda nusiraminti. Nebepaleisti 
daiktų iš rankų. Dubenėlio, segtuvo su dokumentais, šukų žvel- 
giant bereikšmiu žvilgsniu į savo atvaizdą veidrodyje ir staiga 
nusilpus pirštams, tarsi ji turėtų savo jėgas nukreipti kažkur 
kitur. Vidiniam pasipriešinimui. 

Štai taip viskas vyksta iš pradžių. Slėpti žmones alina daug 
labiau. Daug labiau baugina negu Egono juodosios rinkos žai- 
dimai, kuriuos ji žaidė. Kartais ji bijo, kad biure leptels ką nors, 
kas juos visus išduos. Nerimauja, kad grįš namo į anytos butą 
kvepėdama jų baime. Vieną naktį ji nubunda, apimta tylios 
panikos, jausdama, kad privalo patikrinti, ar iš tiesų spintoje 
slepia „povandeninį, ar jai tik prisisapnavo. 

Tačiau po mėnesio tampa lengviau. Ji pradeda priprasti prie 
„Pension Unsagbar“. Tetulė ima ją vadinti ponia Blondi, nes jai 
prireikia vardo. Po kelių mėnesių viskas tampa panašu į dar- 
niai veikiantį mechanizmą. Ji pripranta laužyti įstatymus. Iš 
rankų nebekrinta plunksnakotis, nebeišslysta indai. Ji atranda 
mažą kambarėlį savo galvoje, kuriame uždaro baimę, kad nuo 
gestapo slepia palėpę, pilną nelegalių žmonių, ir vėl pasiduoda 
savo senam nuobodžiam polinkiui į rutiną. 

Viskas vyksta sklandžiai. „Povandeniniai“ atplaukia ir iš- 
plaukia, keliaudami nuo vieno bevardžio kontaktinio asmens 
pas kitą tarsi juodosios rinkos prekės, perduodamos kavinėse 
ar metro platformose. Cigaretės, rūkyta dešra, maisto kuponai, 
kiaušinių milteliai - išlikimo pogrindyje valiuta. Bevardžiai 
veidai, baugštūs žvilgsniai, pyktis, nepasitikėjimas ir dėkin- 
gumo ašaros. Kasdienio gyvenimo tėkmės dalis. 

Erichai tai patinka. 

— Jau nebesate vien tik hausfrau', - pareiškia ji Zigridai. 


* Namų šeimininkė (vok.). 

— Ar tai komplimentas? 

Užuot atsakiusi, Ericha taria: 

— Man reikia, kad kai ką padarytumėte dėl manęs. Tačiau tai 
gali būti pavojinga. 

— Norite pasakyti, dar pavojingiau? 

- Taip, - pritaria Ericha, - tai ir turiu omeny. 

— Na, tai kas tai yra? 

Mergina išpučia aitrius cigaretės dūmus. 

- Pasitikti „povandeninius“. 


Autobusui privažiavus prie šaligatvio krašto, Zigrida pasitaiso 
po pažastimi perlenktą „B. Z.“ laikraščio numerį. Keleiviams 
išlipant, ji nerimastingai stebi jų veidus. Ko turėtų ieškoti? Bai- 
mės kibirkštėlės? Iššūkio? Laukimo? Ar tiesiog tuštumos, atsi- 
radusios dėl nuolatinių kančių? 

Ji sumyšta, suvokusi, kad stebi ir veidų bruožus. Dairosi 
kumpų nosių? Šiek tiek rytietiškų akių? Kaip jis dėl to iš jos 
juoktųsi, pagalvoja ji. Be abejo, mano brangi šiksele'. Ieškok ko- 
šerinės knyslės. 

Išlipa paskutiniai keleiviai ir ant šaligatvio spietęsi berly- 
niečiai susigrūda į autobusą. Staiga ji pajunta paniką. Tai jau 
trečias autobusas ir vis dar nieko nėra. Gal ji juos pražiopsojo? 
Gal laukia ne toje stotelėje? Gal kas nors nutiko? 

Ji pasižiūri į rankinį laikrodį. Netrukus reikės grįžti į pa- 
tentų biurą. Ar ji gali palaukti dar tris minutes? Dar dvi? Kiek 
laiko praeis, kol kas nors pastebės, kad ji neįlipo nė į vieną 
autobusą? Kiek laiko praeis, kol ji ims kristi į akis? Ji žvilgteli 
į pypkę kemšantį seną laikraščių pardavėją. Ar užklupo jį ste- 
bint ją? Bet tada ji pastebi prie stotelės artėjančią moterį su 


* Ne žydė (jidiš kalba, mažybinė forma). 

įkandin sekančiomis dviem mažomis mergaitėmis. Jos niekuo 
pernelyg neišsiskiria. Moteris - tikriausiai Zigridos amžiaus, 
apsitūlojusi sunkiu beformiu vilnoniu paltu, dėvi fetrinę skry- 
bėlę. Jos neturi nei lagaminų, nei krepšių, tik pačios save. Gal 
tai ir visa, ką jos turi. Gal todėl Zigrida staiga nustoja abejoti, 
ar ji laukia teisingoje vietoje. Mergaitės skuba, kad neatsiliktų 
nuo motinos. Ji spaudžia mažas jų rankeles, tarsi jos būtų jos 
bagažas. Ne našta, bet vienintelis vertingas jai likęs dalykas. 

Zigrida spokso, kol pajunta, kad moteris įsmeigia į ją akis, 
tada žengia pirmyn ir perima laikraštį iš dešinės rankos į kairę. 
Tai ženklas, atsakantis į atsargų klausimą tamsiose moters akyse. 

— Atleiskite, gal galėtumėte pasakyti, kaip nueiti į zoologijos 
sodą? - paklausia moteris. Jos balsas ramus, bet veidas išbalęs 
nuo pastangų susivaldyti. 

— Taip, - atsako Zigrida, kaip jai buvo liepta. - Jis netoli. 
Palydėsiu jus. 

- Atleiskite, - kimiai sušnabžda moteris, - bijojau važiuoti 
autobusu. 

— Tai nesvarbu. 

— Bijojau, kad galiu sutikti pažįstamų. 

— Nesvarbu, - pakartoja Zigrida. - Dabar jūs gerose ran- 
kose. Tačiau turime skubėti. 

Metro vagonas linguoja riedėdamas plieniniais bėgiais. 
Duslus dundėjimas dengia jas tarsi apklotas ir nebereikia šne- 
kėtis. Vyresnioji dukra sėdi šalia motinos, laikančios jaunėlę 
ant kelių. Abi mergaitės su garbanotų plaukų kupetomis ir 
tamsiai rudomis akimis, širdutės formos veideliais. Vyresnėlė 
sėdi mėgdžiodama motinos savitvardą. Jaunėlė padėjusi galvą 
motinai ant peties, jos rankose - mažas medinis tigriukas. 
Dauguma jo dryžių nusitrynę. Retkarčiais motina drąsiai šyp- 
teli mergaitėms. Zigrida vogčiomis jas stebi, tarsi matytų nesu- 
vokiamą ritualą: motiną su vaikais. Tada nusisuka ir klausosi 

plieninių bėgių cypimo posūkiuose. Vagono trinksėjimo. Stebi 
suvargusius veidus kitame vagono šone, nuspalvintus blausios 
lempučių šviesos. Plakatą su Vokiete Motina, baltapūkiu vaiku 
ir kūdikiu, kurį ji apkamšo lopšyje. Daugiavaikės vokiečių moti- 
nos lygiai taip pat aukoja savo kūną ir gyvybę, kaip ir frontininkai 
kovos įkarštyje. Saugokime vaikus, - liepia plakatas, - brangiau- 
sią mūsų tautos turtą! 

Ji neveda jų iki tetulės „Pensiono“. Tik iki kavinės stotyje 
prie zoologijos sodo, kur pasodina prie staliuko ir grįžta į 
gatvę. Ten po stoties laikrodžiu stovi neregys ir ji, kaip supla- 
nuota, įmeta keletą grašių į jo puodelį. 

- Dėkoju, - sugergždžia jis. Juodi jo akiniai tamsūs kaip 
naktis. 

- Jos viduje, - sako ji. 

- Taip. Gerai. Turėtumėte paimti pieštuką. 

— Turėčiau ką? 

- Atlikote savo užduotį. Paimkite pieštuką ir eikite. 

— Norite pasakyti, kad turiu palikti jas čia vienas? 

- Jos ne vienos, gnūdige Frau, - atsako jis, - taip pat ir jūs. O 
dabar paimkite pieštuką ir eikite. 


Tądien po vakarienės ji pabėga į kiną. Paskutinė balkono eilė 
trenkia skysčiu grindims plauti. Kino kronikoje rodo Amerikos 
karius, kuriuos Afrika Korps paėmė į nelaisvę mūšyje Kaserino 
perėjoje. Diktorius amerikiečių karius niekinamai vadina mišrū- 
nais, tačiau Zigridai širdis plyšta žiūrint į vaikinų veidus. Pilnais 
smėlio plaukais, juo aplipusia oda jie žiūri į kamerą tarsi vaikai 
be motinos. Anytai išėjus pas drauges gurkšnoti kavos, Zigrida 
įprato klausytis draudžiamų laidų pasilenkusi prie radijo imtuvo 


* Afrikos korpusas - ekspedicinės Vokietijos pajėgos Šiaurės Afrikos operacijoje. 

ir prispaudusi ausį prie garsiakalbio. BBC pranešė, kad Šiaurės 
Afrikoje britai nuvijo vokiečių ir italų tankų armiją per Libiją 
iki Tuniso sienos. Apie karą Rytuose BBC praneša, kad Raudo- 
nosios armijos nuolat puolama fon Pauliaus devintoji armija 
apleido savo pozicijas į pietus nuo Maskvos, prie Rževo miesto. 

Kino teatro ekrane būrys tankistų grenadierių plačiai šyp- 
sosi kamerai iš sušalusiu baltu lauku riedančio tanko „Mark 
IV“ bokštelio. Akimirką ji įsivaizduoja Kasparo veidą. Dabar jis 
sulysęs, nesiskutęs. Jo šalmas kreivas, apšerkšnijęs, kaip ir vyrų 
kino kronikoje. Tik jis nesišypso kamerai. Ji įsivaizduoja, kad 
jis truputį susiraukęs. 

Staiga šalia jos išdygsta Ericha. 

— Labas vakaras, ponia Šrioder. 

Zigrida sumirksi. 

— Vėluojate. Nuogąstavau, ar kas nenutiko. 

— Nutiko. Bet man viskas gerai. 

— Tikriausiai nepasakysite man, kas nutiko? 

Ericha patvirtina Zigridos įtarimą nepaisydama jos klausimo. 

- Šiandien puikiai padirbėjote, - sako ji Zigridai. - Ačiū. 

Zigrida gūžteli. Žvelgdama į ekraną papurto galvą. 

— Nereikia dėkoti. Siaubingai jaudinausi. 

— Tačiau atlikote tai, ką reikėjo. Mūsų krovinys sėkmingai 
pristatytas. 

— Krovinys? Ar nuo šiol šitaip turime kalbėti? - paklausia ji. 

— Negaliu ilgai čia būti. 

— Maniau, kad grįšime kartu. 

— Ne. Atsirado reikalų. 

— Atsirado reikalų, atsirado reikalų, - nusivylusi susiraukia 
Zigrida. 

— Paslėpiau suvyniotą paketą skalbykloje. Prie skalbinių 
gręžtuvo yra nepritvirtinta plyta. Pamatysite ją. Aš įbrėžiau ją 
pfenigu. 

— Įbrėžėte? 

— Reikia, kad paimtumėte paketą ir rytoj vakare nuneštu- 
mėte pas tetulę. Susitiksime ten pusę aštuonių. 

— Ojei bus antskrydis? 

— Tada poryt vakare. Arba užporyt, - Ericha ketina stotis, 
bet persigalvoja. - Na, tai kaip jautėtės? 

— Jaučiausi? 

— Suprantate, ką turiu omeny. Kaip jautėtės darbuodamasi? 

— Siaubingai, - atsako Zigrida. - Jaučiau, kad kiekviename 
žingsnyje tampau likimą už ūsų. 

Mergina vos šypteli. 

— Puiku. Taip ir turite jaustis. Tai apsaugo mus nuo kanki- 
nimų kameros Princo Albrechto gatvės rūsyje. 


Anyta ėmė kamantinėti, kur ji vis išeina. Sakote, į kiną? Kaip 
vadinasi filmas? Kas vaidina? Apie ką jis? Savo klausimais ketina 
sugauti ją meluojant ir demaskuoti. Senoji akivaizdžiai kažką 
įtaria, nors neaišku ką. Kokį nors blogą elgesį. Todėl Zigrida 
pradėjo kontrataką. Vakarienės metu ji ilgai tarška apie filmus. 
Apie tai, kokia talentinga Cara Leander, kokia graži Ilzė Verner, 
koks juokingas vargšelis Heincas Riumanas, koks rūstus Otas 
Gebiuras tarsi iš akmens nutašytu veidu. Kad nesupainiotų fl- 
mų, kurių iš tiesų nežiūri, siužetų, ji pradėjo atmintinai mo- 
kytis ištraukas iš kino žurnalų pabaigos. Perka ir skaito juos, 
o paskui palieka visame bute kaip savo meilės kinui įrodymą. 
Galiausiai anyta nusileidžia ir ima dejuoti. Gana, gana. Jei taip 
domėčiausi tokiais niekais, aš irgi švaistyčiau pinigus bilietams. 
Bet prašau, gana apie tai, - pasiduoda ji. 


* Princo Albrechto gatvėje buvo gestapo būstinė. 

Tą vakarą jai grįžus iš „Pension Unsagbar', senoji jos nebe- 
kamantinėja. 

Įsidrąsinusi Zigrida kitą vakarą paima iš anytos podėlio ket- 
virtį gabalėlio sintetinio margarino, dvi skardines pieno milte- 
lių ir nuneša juos į tetulės butą pirkinių krepšyje kartu su rusvo 
kopūsto galva ir dviem riebiomis žuvies filė iš Hiorsigo krautu- 
vės. Tetulė jas iškepa ir supjausto mažais gabalėliais, o katės jai 
po kojomis tuo metu eina iš proto. Tačiau katėms nepasiseka. 
Šiuo metu „Pension Unsagbar“ gyvena pustuzinis žmonių, ku- 
rių laukia puota. Prakaulus vidutinio amžiaus vyras su dideliu 
apgamu ant veido, papratęs nuolat traškinti krumplius ir garsiai 
klausinėti, kiek valandų. Be abejo, niekas „Pensione“ nebeturi 
laikrodžio. Jie jau seniai parduoti. Jauna šeima su trimis ber- 
niukais ir senuku, kurį visi vadina Opa . Abu tėvai desperatiškai 
dėkoja už pagalbą. Kad vaikai turi ką valgyti, suprantate, - vis 
kartoja tėvas. Vaikai valgo paskubomis, slėpdamiesi, tarsi bijotų, 
kad jiems iš rankų išplėš žuvies kąsnelius ir keletą džiovintų 
vaisių. Senelis spokso į nebeegzistuojantį pasaulį arba ateities 
pasaulį, kurio nepajėgia suprasti. Zigridai pasiūlius jam mar- 
meladu užteptą duonos riekę, jis paraudusiomis ašarojančiomis 
akimis atsisako, ištardamas tik „atiduokit jauniems. 

Ericha paliečia jos petį. 

— Jau laikas, - sako ji. 

Prie durų Zigrida neramiai įsmeigia į ją akis. 

— Kur jos? 

— Jos? 

— Moteris su dviem dukrelėmis. Kur jos? Ar jas sučiupo? - 
klausia ji kimiai, tarsi mieliau norėtų nuryti žodžius negu juos 
ištarti. 

- Jos jums patiko, tiesa? 


* Senelis (vok.). 

— Tikėjausi jas čia pamatyti. 

- Nesijaudinkite. Jos ganėtinai saugios. Tetulės palėpė - ne 
vienintelė vieta, kurią naudojame. Yra ir kitų, prireikus vienai 
ar kelioms naktims užleidžiančių kambarį, lovą ar palėpę. Teko 
jas perkelti, kad atsirastų vietos šiam naujam būreliui. 

— Tai jos negrįs“ 

— Tai priklauso nuo to, kaip viskas klostysis, - sako jai Eri- 
cha. Ir sagstydamasi paltą priduria: - Jumis dėta, saugočiausi. 

— Ko saugotumėtės* 

— Savo emocijų. Negalite sau leisti prisirišti. 

Joms leidžiantis laiptais iš palėpės Zigrida pastebi Erichos 
vogčiomis mestą žvilgsnį. 

— Kas yra? - paklausia ji. 

- Nieko, - atsako Ericha. 

— Ne, aš mačiau, kaip į mane žiūrėjote. Kas yra? 

— Nieko. Tik kartais klausiu savęs, kokie jūsų motyvai. 

— Mano motyvai? Ką, po galais, turite omeny? 

- Noriu pasakyti, jūs senstate. 

— Na, ačiū, vaike. Labai gražu iš jūsų pusės. 

— Bet tai tiesa. Jums tikriausiai beveik trisdešimt, o vaikų 
neturite. Gal norite būti motina bent svetimiems? 

— Gal jums reikėtų mažiau galvoti apie tokius niekus? Jūs 
tokia gudragalvė, kad iš didelio rašto išėjot iš krašto. Be to, bet 
kas jums paliudytų, kad neturiu nė lašo motinystės instinkto. 
Taigi užteks išvedžiojimų. 

- Jūs niekada nekalbate apie savo vyrą, - sako Ericha. 

Zigrida greitai atkerta: 

- Kalbu. 

- Ne, nekalbate. Kitos moterys nuolat kalba apie savo vyrus. 
Man smalsu, kodėl jūs taip nedarote. 

— Tikriausiai todėl, kad aš - ne „kitos moterys". Tai, kas as- 
meniška, pasilaikau sau. 

Ericha perveria ją žvilgsniu. Tada nusigręžia ir atrakina du- 
ris į gatvę. 

— Atleiskite, daugiau to neklausiu. Ar atnešėte paketą? 

Zigrida sumišusi klausia: 

— Paketą? 

— Iš skalbyklos. 

— A! Taip. Priminkite kitą kartą jums duoti keletą grašių. Vel- 
niškai sunkiai radau pinigėliu jūsų įbrėžtą plytą, - ji įkiša ranką 
į kišenę ir ištraukia į rudą popierių suvyniotą paketą. - Kas tai? 

Užuot atsakiusi, Ericha atriša virvelę. Praskleidžia rudą po- 
pierių, rodydama krūvelę apsitrynusių, aplamdytų, ne vienas 
rankas perėjusių įvairios vertės banknotų. 

— Paėmėme iš savo banko, - sako ji. 

Zigrida blausioje laiptinės šviesoje spokso į pinigus. 

— Iš kur jie? 

- Yra žmonių, kurie mieliau aukoja mums nei fondui „Šalpa 
žiemą. 

- Čia tikriausiai beveik trys šimtai markių. 

Užuot atsakiusi, Ericha ištaria: 

— Jums reikėtų rakto. 

— Ką? 

— Rakto nuo tetulės durų. 

— Esu tikra, ją ši mintis ne itin nudžiugintų. 

— Nespręskite klaidingai vien iš to, kad kartais ji būna kandi. 
Toks jos būdas. Patikėkite, jei ji nebūtų jumis pasikliovusi, ne- 
būtų įleidusi toliau laiptinės, - sako jai Ericha. 

— Ar tai išbandymas? 

— Ne. 

— Ar šitaip tikrinate mano atsidavimą? 

— Ne. Tai ne išbandymas. 

— Priešingai. Erichai Kol viskas tampa išbandymu. 

Ericha papurto galvą. 

— Nesvarbu. Jei nenorite atsakomybės, nereikia. 

— Aš taip nesakiau. 

— Nesakėte nei taip, nei ne. 

- Puiku. Jei duosite man raktą, aš paimsiu. 

Ericha vėl užriša paketą su pinigais. 

— Kam jie skirti? - klausia Zigrida. 

- Kyšiui už maisto kuponus. 

Patikrinusi, ar gerai užrišo mazgą, mergina įdeda paketą at- 
gal į Zigridos rankinę. 

— Ką jūs darote? 

- Grąžinu juos jums. Jums jų reikės. Kontaktinis asmuo 
lauks jūsų kino teatre šįvakar ketvirtis aštuntos. Balkono gale. 
Jei būtume Amerikoje, vadintumeis gangsterio pasiuntiniu. 

— Nesu tikra, ar noriu tai daryti, - sako Zigrida. 

- Gal ir nenorite. Bet vis tiek padarysite, - neabejoja Ericha. 

- Taip manote? 

- Taip. Nes tai išbandymas. O jūs negalite jiems atsispirti. 

Zigrida susiraukia. 

— Kodėl jūs negalite to padaryti? 

— Nes Žmogus, su kuriuo susitiksite, mane pažįsta. Jo dukra 
kartu su manimi priklausė BDM. 

— Jo dukra? 

- Tikra besmegenė. Paleidau jai kraują iš nosies. 

- Neklausiu, kodėl. 

- Paklausite. 

Zigrida įkvepia oro. 

— O Dieve, pavėluosiu darbą. 

- Paklausite, - pakartoja Ericha. 

- Taip, taip, paklausiu, - greitakalbe išberia Zigrida. - O da- 
bar greitai atidarykite duris, - paliepia ji. 

Trūksta tik kelių sekundžių, kad Zigrida pavėluotų grįžti į pa- 
tentų biurą. Jai paskubomis nukeliant rašomosios mašinėlės 
dangtį, panelė Kretchmar spokso į ją. Išsižioja, tarsi ketintų ką 
sakyti, bet persigalvoja. Zigrida atsidūsta. 

Vakare grįžusi namo, ji randa anytą klūpomis šveičiančią 
virtuvės grindis. Senoji panardina šiurkštų šepetį į nešvaraus, 
šleikščiai salsvai trenkiančio vandens kibirą. 

— O Dieve, - susiraukia Zigrida, - kas čia kvepia? 

— Pušų spygliai, - atsako senoji, tėkšdama šepetį ant grindų. - 
Šutinti pušų spygliai. Taip mokė vienoje radijo laidoje. 

— Gerai, kad bent jau ne sriuba. Ar jau užkaitėte ją? 

- Ką tik. Žiūrėkite, kur einate! Jei pripėduosite, pati ir turė- 
site išvalyti. Aš nevalysiu. 

Zigrida įžengia į virtuvę. Pakelia sriubos puodo dangtį, pa- 
uosto ją ir vėl uždengia. Be mėsos. Iš pagal maisto kuponus 
vienam žmogui tenkančio daugėliau kaip pusės kilogramo 
mėsos daug mėsiškų sriubų neišsivirsi. Tačiau ji užuodžia ci- 
garetės kvapą. Ne bjauraus pakaitalo, bet tikro tabako. Renatės 
dovana. Jai svarstant, ar apie tai užsiminti, vien tam, kad pri- 
mintų įsiteikusi anytai, šioji staiga praneša: 

— Buvo užsukusi jūsų naujoji draugė. 

Zigrida išeina iš virtuvės. 

— Draugė“ 

— Oberšturmfiurerio Jungerio žmona, - pašaipiai pareiškia 
senoji. — Klausė, ar sekmadienį galėtumėte ateiti antrą, o ne 
pirmą valandą, - šveisdama grindis akies krašteliu ji žvilgteli į 
marčią. - Pasakiau jai, kad ateisite su mielu noru. 

Po vakarienės, pasakiusi senajai Šrioder, kad eina į kiną, 
Zigrida iš karto žengia į laiptinę ir uždaro duris, kol nekilo 
ją užgaišinti galintis ginčas. Ji nutaukši laiptais žemyn klau- 
sydamasi, kaip žemakulniai stuksi į medines lentas, ir puola į 
prieblandoje skendinčią gatvę. Lauke žvarbu, bet ji su paleng- 

vėjimu ir jauduliu įkvepia oro. Jos rankinėje - paketas su bank- 
notais. 

Ji slapčia paėmė vieną anytos „Kemal“ cigaretę ir eidama 
prisidega ją degtuku iš dėžutės. Tabakas toks aitrus, kad ji vos 
neima žiaukčioti. Stabteli po tuopa, kol nustoja svaigti galva, 
ir tada prisiverčia dar kartą užsitraukti. Šį kartą nebepykina. 
Išpūtusi dūmus tamsoje ji pamato žmogų. 

Vyrą kitoje gatvės pusėje. 

Negalima sakyti, kad atpažįsta jo veidą, - jį slepia žemyn 
nulenkti skrybėlės kraštai ir pastatyta apykaklė. Širdis ima 
daužytis nuo jo laikysenos. Nedidelio kūprinimosi. Kišenėse 
laikomų rankų. Pakreiptos galvos. Ir ypač - jo ramybės. Vidi- 
nės ramybės, kurios ji niekada nesudrumstė. 

Zigrida stovi kaip įbesta. Nejuda iš vietos. Jis irgi nejuda. 

Ulando gatve priešinga kryptimi nurieda 14-asis tramva- 
jus. Jam pravažiavus kitoje gatvės pusėje nieko nebėra. Visiškai 
nieko. 


Kino teatro balkone Zigrida randa žmogų, kurio dukrai BDM 
Ericha paleido kraują iš nosies. Tai nervingas biurokratas su 
pagurkliu, kuris liula jam raukantis. Atidaręs voką jis rodo 
kontrabandinę prekę, kurią atnešė parduoti. Nuo ekrano sklin- 
dančioje šviesoje Zigrida perskaito užrašą ant dokumento kar- 
toninio viršelio. BOoMBENPASS. Maisto kortelė nukentėjusiems 
nuo bombardavimo. Ji įsitempusi mainais paduoda jam popie- 
rinį paketą. Biurokratas skubiai praskleidžia popierių ir per- 
verčia markes. Greitai linkteli. Sandoris baigtas. 

Biurokratas neria lauk, o Zigrida pasilieka. Giliai įkve- 
pia. Ausis užplūsta filmo muzika. Akyse blykčioja nespalvoti 
ekrano vaizdai. Tačiau ji sutelkia dėmesį į tamsą. Ar jis čia? Ir 
laukia jos? Slepiasi salėje, pabėgęs iš jos atminties vienutės. Ji 

žvalgosi tamsoje. Laukia. Bet tada įsižiebia kino salės šviesa. 
Pakrikas būrelis berlyniečių, apsitūlojusių paltais ir šalikais, at- 
sistoja ir tarsi lunatikai ima judėti prie išėjimų, o kino teatro 
tvarkdariai gena juos tarsi bandą. 

Niekas salėje nesislepia. Niekas nelaukia. Joks vyras. Joks 
vaiduoklis. 

Paskutinį kartą, kai Zigrida buvo gangsterio pasiuntinė, ran- 
kinėje nešė perduoti skardinę miežių kavos. Kaip liepė Egonas, 
ji stovėjo prie laiptų ir vėl laukė liesojo berlyniečio su fetrine 
skrybėle. Tačiau jis vis nesirodė ir pažiūrėjusi į rankinį laikrodį 
ji pamatė, kad tuoj pavėluos grįžti į biurą. Ji stengėsi neparodyti 
nerimo ir nekristi į akis. O tada platformoje išdygo gestapinin- 
kas su lietpalčiu, lydimas uniformuoto policininko. Gestapinin- 
kui pradėjus stabdyti moteris - tik moteris - ir prašyti parodyti 
dokumentus, ji pajuto kylant šleikštulį. Akimis ėmė šaudyti pir- 
myn ir atgal. Nematyti nei liesojo berlyniečio, nei juodosios jo 
fetrinės skrybėlės. Gal jis pastebėjo gestapininkus anksčiau nei ji. 
Gal jį perspėjo. O gal jį jau suėmė ir dabar ieško jo bendrininkės. 

Į stotį triukšmingai atšvilpė traukinys. Jis važiavo ne ta 
kryptimi, kurios jai reikėjo, bet ji vis tiek įlipo. Ji pavargo 
stengtis kvėpuoti ramiai. Atrodė, kad praėjo visa amžinybė, kol 
traukinys galiausiai pajudėjo ir ji nebematė gestapininko. Ar jis 
irgi įlipo į traukinį? Ji stovėjo spausdama turėklą. Staiga kažkas 
palietė jos petį ir ji greitai atsisuko žybtelėdama akimis. 

- Atleiskite, - tarė vaikinukas hitlerjugendo uniforma, aki- 
vaizdžiai nugąsdintas jos reakcijos į prisilietimą, - tik pama- 
niau, gal norėsite prisėsti. 

Ji dėbtelėjo į jį, tada į tuščią jo siūlomą vietą. 

— A, - galiausiai įkvėpė oro ji, - ačiū. 

Turi gerą nuojautą. Teisingai pasielgei. 

Tą popietę ji trenkė miežių kavos skardinę ant stalo ir pa- 
reiškė Egonui, kad daugiau nebebus jo pasiuntinė. 

Likusią dienos dalį vos pajėgiau dirbti. Atleisk, Egonai, aš tam 
netinku. 

Jis paėmė ją už rankų ir pasisodino priešais save ant lovos. 

— Nesijaudink. Turi gerą nuojautą. Teisingai pasielgei. 

— Nebandyk manęs pakerėti. 

— Nebandau. 

- Nebegaliu to daryti. Aš tik namų šeimininkė. Ne daugiau. 

Jis giliai įkvėpė ir iškvėpė. Ji žinojo, ką jis daro. Jis svarstė, 
kaip išspręsti šią problemą. Kaip susitvarkyti su ja. 

— Įpilsiu tau taurelę, - pasakė jis ir palikęs ją susmukusią ant 
lovos nuėjo paimti butelio iš spintelės. 

Ji paėmė peleninėje smilkstančią jo cigaretę ir užsitraukė. 
Aitrus tabakas degino gerklę. 

- Imk, išgerk. 

— Neturėčiau, - pasakė ji imdama taurelę. - Grįžusi namo 
kvepėsiu alkoholiu. 

Tačiau vis tiek gurkštelėjo ir užsimerkusi juto pilve tekant 
deginantį skystį. Jis klestelėjo ant lovos džerškindamas spy- 
ruokles, atrėmė galvą į sieną ir paėmė savo cigaretę. 

— Rasiu ką nors kitą, - pasakė jis. 

Ji pažvelgė į jį. 

— Rasi? 

Jis gūžtelėjo pečiais. 

- Žinoma, - jis nusisuko nuo jos, stebinčios, kaip cigaretės 
dūmai kyla viršun. - Kas daugiau belieka? 

Erichai išdygus gretimame kino salės krėsle, Zigrida krūpteli. 

- Jūs tai padarėte, - sušnibžda mergina. 

— Ką? 

— Jūs tai padarėte. Mainus. 

— Taip, - susiraukia Zigrida, - taip. Gavau kortelę nukentė- 
jusiems nuo bombardavimo. 

— Tuščią kortelę. Ant jos galime atspausdinti bet kokią pa- 
vardę. 

— Mums reikia tik rašomosios mašinėlės. 

— Jūsų darbe yra rašomoji mašinėlė. 

— Štai kaip. Tai dabar turiu tapti slaptąja agente Reicho pa- 
tentų biure. Taip, turiu rašomąją mašinėlę, tačiau mane stebi 
viršininkė. 

— Tada nesvarbu. Yra ir kitų rašomųjų mašinėlių, - sako jai 
Ericha. - Jūs prastai nusiteikusi. 

— Ne, tiesiog nebegaliu pakęsti šios vietos. Prašau, eime. 

Senas kontrolierius atidaro joms duris, tačiau užstoja jas ir 
reikšmingai kosteli. 

- Labas vakaras, maloningosios ponios. Ar patiko filmas? 

— Duokite jam pinigų, - sušnabžda Ericha. - Dešimt markių. 

Zigrida paklūsta ir suieško rankinėje pinigų. 

Senis suniurna „ačiū“ ir apsimestinai mandagiai jas pralei- 
džia. Joms skubant laiptais žemyn, ji paklausia Erichos: 

— Papirkote jį, kad tylėtų? 

— Ne aš. Jūs, - atsako ji ir priduria: - Tai puiki vieta mai- 
nams. Verta pasirūpinti, kad ji ir toliau tokia liktų, - tada pa- 
klausia: - Kas yra? 

— Nieko. 

— Meluojate, - sako jai Ericha, joms nulipus laiptais, bet ne- 
betęsia. 

Grįžtant namo Ulando gatve jas supa tyla. Tyla, kurioje 
prieš Zigridos akis išnyra vaizdai. Jo veidas. Gilios akys. Mitrūs 
pirštai, liečiantys jos skruostą. Tačiau įžengusios namo vidun, 
jos susiduria su ponia Grancinger ir jos šeimyna. 

- Panele! Kur jūs buvote? - klausia Grancinger. 

Zigrida pamato, kaip Ericha suakmenėja, ir staiga prisi- 
mena, kokia ji dar jauna. 

— Aš juk jums sakiau, kad šįvakar man reikės išeiti! - šau- 

kia Grancinger. - Štai, pasižiūrėkite! Turiu temptis visus šiuos 
vaikus kartu, nes jūs, pas mane atliekanti prievolę, kaip visada 
kažkur prapuolėte. 

— Ponia Grancinger, - bando merginą užstoti Zigrida, tačiau 
Grancinger mostelėjusi neleidžia jai įsiterpti. 

— Ponia Šrioder, prašau jos neginti. Suprantu, kad pamė- 
gote šią nenuovoką. Neklausiu jūsų, kodėl. Bet šį vakarą pra- 
šau pasiaiškinimus pasilaikyti sau. O dabar visi marš viršun! - 
sustaugia ji ant vaikų. Ir rūsčiai taria Erichai: - Jūs taip pat, 
panele, - ir pasibrukusi po pažastimi savo milžinišką rankinę, 
sako Zigridai: - O jums, ponia Šrioder, labos nakties. 

Užlipusi laiptais, namie Zigrida randa anytą savo kėdėje rū- 
kančią ir.klausančią Italijos karinių oro pajėgų orkestro kon- 
certo transliacijos. Radijo dažnių indikatorius gelsvai švyti. 

— Tai radote kelią namo. Man pasisekė, - sako senė ir išgeria 
paskutinį gurkšnį iš savo taurelės. Labiausiai ji mėgsta vaisių 
degtinę, bet kartais tenka gerti prastą cheresą. 

- Jums pasisekė ir man pasisekė, - atsako Zigrida ir ima se- 
giotis paltą, bet staiga transliuojamą muziką nutraukia garsus 
neritmingas pypsėjimas. 


Atlekia tomiai'. Antskrydis trunka mažiau kaip dvi valandas, 
tačiau atrodo begalinis. Niekad nesibaigsiantis. Po kurio laiko 
bombų griaudėjimas nebegąsdina. Bombos krinta toli ir skam- 
ba tarsi karo būgnų ansamblis. Grancinger vaikai kaip visada 
nedrausmingi, tačiau šį kartą Zigrida atsisėdo toli nuo audros 
centro. Ji bando visą dėmesį sutelkti į mezginį - mezga šaliką 
Kasparui iš išardyto apspurusio vilnonio megztinio siūlų. Ta- 
čiau ir vėl prasideda spektaklis - šviesiaplaukė oberšturmfiu- 


* Taip vokiečiai vadino britus. 

rerio Žmona susirinkusiai auditorijai skaito gražbylystes apie 
Šventąją Kovą Rytuose iš naujausio karo pašto pristatyto vyro 
laiško. Ericha, rankose spausdama klykiantį Grancinger kūdi- 
kį, įsmeigia akis į Zigridą iš kito rūsio galo. Ji atrodo taip, tarsi 
būtų pririšta prie suolo kaip šeimos šuo. Šiandien medžiojome 
gaują žudikų bolševikų, - rėksmingai skaito nėščioji. - Prakeiktą 
vagių šutvę, žudančią vokiečius, kad pavogtų jų krepšius su mais- 
to daviniu. Sekėme tų kiaulių pėdsakais per sniegą, bet galiausiai 
radome tik jų lavonus. Pamatę, kad juos apsupome, jie pasirinko 
bailių išeitį. Visi, išskyrus vieną - bjaurų kaip šungrybis žydą, ku- 
ris per daug drebino kinkas, kad paspaustų gaiduką. Mano vyrai 
maldavo leisti jiems pribaigti jį vietoje ir aš, mano brangioji žmo- 
na, prisipažinsiu, kad man labai norėjosi jiems nusileisti, tačiau 
negalėjau. Užuot sutikęs, priminiau jiems, kad mes, vokiečiai, šia- 
me kare nesame žudikai ir beginklius žudo tik žydai ir raudonie- 
ji. Tačiau vėliau, kaip jiems ir būdinga, tas žydas bandė pabėgti 
su pavogtu duonos kepalu, todėl įsakiau jį nušauti. Jis nepaliko 
mums kitos išeities. 

Šioje vietoje net ir oberšturmfiurerio žmona užsikerta. Ji 
atidžiai apžiūrinėja rankoje laikomą laišką ir atrodo taip, lyg 
truputį abejotų. Prieš baigdama laišką nuryja gumulą gerk- 
lėje. Kol mes vėl susitiksime, tu, mano brangioji, kaip visada būsi 
mano širdyje. Atsidusdama ji sulanksto laišką ir kaip baigiamąjį 
palaiminimą taria: Heil Hitler! 

Rūsyje stoja kapų tyla. O tada suskamba aukšta nata. Tiesą 
sakant, tai giesmė. Oberšturmfiurerio Jungerio žmona pradėjo 
mergišku sopranu giedoti - nors ir šiek tiek ne į toną, bet vis tiek 
gražiai - švenčiausiąjį partijos himną, Horsto Veselio dainą. 

Visi ima žvilgčioti vieni į kitus, kai kurie vogčiomis pasi- 
baisėję. Užrašas turėtų drausti ne tik verkti, bet ir giedoti. Gal- 
būt jie taip galvoja, bet nėra kvaili, kad tai pasakytų. Be to, čia 
yra Munt. Durininkė Munt, kuri irgi nekvaila. Ganėtinai gudri, 


138 DAVID R. GILLHAM 


kad pasinaudotų proga. Nors jos balsas panašus į varlės, ji ima 
kurkti kartu. Visi supranta šį ženklą ir įsijungia į nedarnų na- 
cionalsocialistinį kniauksmą. Vienas po kito įstoja giedoti ir 
balsų greitai pagausėja. Munt dairosi, ieškodama vėluojančių 
prisijungti. Ji įsistebeilija į Zigridą, bet nieko nepeša - Zigrida 
jau gieda. Ji pasirodo netgi geriau už anytą, kuri neatsimena 
kai kurių žodžių. Atleiskite, kad nuvyliau jus, nuodinga sena gy- 
vate, - mintyse atsako Zigrida durininkei Munt ir pažvelgusi 
į Erichą savo siaubui pamato, kad jos lūpos suspaustos tarsi 
nekaltos mergelės keliai. 

Giedok! - mintyse telegrafuoja ji Erichai. - Dėl Dievo meilės, 
giedok! Gal ta mergina iš tiesų gali skaityti mintis, nes, akimis 
žybtelėjusi į Zigridą, ji staiga išsižioja ir ima baubti giesmės 
žodžius. 

Himnui pasibaigus, kyla sambrūzdis, pasigirsta pritarimo 
šūksniai, plojimai, visi neišvengiamai kelia ranką, šaukdami 
Heil Hitler! Zigrida irgi pakelia ranką, bet jos šūksnis ne toks 
ugningas kaip Erichos, kuri dabar dėbso į ją niekinamai. 

Netrukus bombonešių gausmas nutyla ir pasigirsta oro pa- 
vojų atšaukianti sirena. 

- Cha! Išvijome tuos bailius oro banditus! - užtrimituoja 
Marta Trocmiuler. 

Tačiau apsimestinė namo gyventojų drąsa išgaruoja taip pat 
greitai, kaip buvo atsiradusi. Be abejo, kaip pridera, visi negaili 
liaupsių oberšturmfiurerio Žmonai ir išlydi ją pro duris, tačiau 
daugiausia visi bamba, kad jau labai vėlu. Nuvargę vieni paskui 
kitus eina iš rūsio ir, kaip ir visi berlyniečiai, kurie tebeturi lo- 
vas, trokšte trokšta kuo greičiau jose atsidurti. 


27 SPAUDŽIA DURŲ SKAMBUTĮ kitoje laiptų aikštelės 
pusėje ir bando prisiminti: Kada paskutinį kartą skambinau 
į šias duris? Kai grąžino ponios Remki ant laiptų pamestą pirš- 
tinę? Ji įsivaizduoja blankią Remki veido išraišką, sustingusį 
žvilgsnį - Remki priminė lavoną seniai prieš savižudybę. Ta- 
čiau durys atsiveria ir ji pamato oberšturmfiurerio žmoną, be- 
sišypsančią taip, kad visi dantys matyti, įžūliai gyvą. 

— Ak, ponia Šrioder. Kaip nuostabu, - pareiškia ji. 

Šį kartą jokių heil. Tik kaip nuostabu. Kaimynė vilki kitą pa- 
togią, puikiai pasiūtą nėščiosios suknelę, tačiau su ja jos pilvas 
kažkodėl atrodo didesnis negu penktadienį. Ar taip gali būti? 
Jos oda švari, be menkiausios dėmelės. Akys šviesios kaip žaibo 
blyksniai. Zigrida stovi tarpduryje sustingusi tarsi manekenas 
parduotuvėje, laikydama lėkštę su lipniomis ryžių miltų ban- 
delėmis. 

— Laba diena, ponia Junger. Turėčiau atsiprašyti, kad vė- 
luoju. 

— Nieko tokio, - iš karto atleidžia jai mergina tebesišypso- 
dama. - Tik keletą minučių. Šiomis dienomis visi mes tokie 

užsiėmę. Prašom užeiti. Labai noriu, kad su kai kuo susipažin- 
tumėte. 

Su kai kuo susipažinti? Zigrida negrabiai pabando imituoti 
švytinčią oberšturmfiurerio žmonos šypseną ir žengia į vidų. 
Visi buvusios buto gyventojos pėdsakai išnaikinti. Vietoj ma- 
syvių ponios Remki raudonmedžio baldų - šilku apmušti švie- 
saus ąžuolo baldai. Nebėra tvarkingų Vienos litografijų. Jų vie- 
toje Zigrida mato uniformuotų vyrų nuotraukas, pakabintas 
aplink bronzinį fiurerio reljefą virš židinio. 

— Kaip malonu, - pastebi oberšturmfiurerio žmona, - iške- 
pėte mums skanėstų? 

Zigrida sumirksi. Tada pažvelgia į lėkštę, kurią laiko. 

— A! Ne, tai ne aš. Anyta iškepė bandelių, šiandien draugės 
ateina pas ją kavos. 

— Na, tikėkimės, ji nepasiges jų. 

Zigrida vėl abejingai nusišypso. Ji neryžtingai žiūri į moterį, 
sėdinčią šilku apmuštame fotelyje. Jos plaukai lygūs, šiaudų 
spalvos, su pelenų spalvos garbanomis. Liesa it plieninis virbas. 
Kampuotu veidu ir akimis, kupinomis visą gyvenimą rusenan- 
čio pykčio. Žlugusi, pagalvoja Zigrida. Žlugusi moteris. 

- Ponia Šrioder, leiskite jums pristatyti panelę Kesler, - ofi- 
cialiai pareiškia oberšturmfiurerio žmona. - Mano seserį. 

Moteris ištiesia kaulėtą tarsi vabzdžių karalienės ranką. 
reikėtų laikyti šypsena. - Labai malonu. 

Zigrida paspaudžia ištiestą ranką. Kad išsklaidytų kilusią 
įtampą, oberšturmfiurerio žmona paima iš Zigridos lėkštę su 
bandelėmis ir nukrypuoja į virtuvę. 

— Prašom sėstis, - suulba ji, - einu paruošti kavos. 

Palyginus su netikra seserimi, panašia į plieninius griaučius, 
ji primena vaiką. 

— Gal galėčiau jums padėti? - kiek per daug viltingai pasi- 

teirauja Zigrida, tačiau oberšturmfiurerio žmona nenori apie 
tai nė girdėti. 

- Ne, ne. Sėskitės. Pasišnekučiuokite, - maloniai paliepia ji. - 
Užtruksiu tik minutėlę. 

Zigrida atsisėda. 

— Taigi, - greitai pareiškia panelė Kesler, - kaip suprantu, 
jūs - mašininkė, - ir greitai žvilgteli į Zigridą, ne itin slėpdama 
panieką savo balse. 

— Aš Reicho patentų biuro stenografininkė, - atsako Zigrida. 

Kesler gūžteli pečiais. 

— O ar ne tą patį pasakiau? 

Zigrida nieko į tai neatsako ir paklausia: 

— O jūs dirbate? 

— Aš medicinos sesuo. 

- Štai kaip. 

— „Charitė“ ligoninės moterų skyriuje. 

— Tikriausiai darbas teikia jums pasitenkinimą. 

— O turėtų? 

- Gydote ligonius. 

— Daugiausia tenka tuštinti basonus, - panelė Kesler prisi- 
dega cigaretę iš patamsėjusio sidabrinio portsigaro. - Jūs nieko 
prieš? - paklausia ji išpūsdama melsvą dūmą. Skamba labiau 
kaip iššūkis negu klausimas. 

- Ne. 

— Gal norėtumėte cigaretės? 

— Ne, ačiū. Nerūkau. 

— Kokia padori vokietė. 

— Ar jūs gyvenate pas ponią Junger“ 

— Į mano butą pataikė bomba. Man sakė, kad tai buvo mina. 
Todėl aš čia, - abejingai paaiškina panelė Kesler. - Ar norite 
sužinoti, kodėl jūs čia? 

Zigrida padvejojusi ištaria: 

— Atleiskite? | 

Kesler vangiai nukrečia cigaretės pelenus į stiklinę raudoną 
peleninę. 

- Jūs esate jaukas, - pašaipiai sušnibžda ji Zigridai. 

Zigrida pažvelgia į ją. 

- Turite išvilioti mane iš po uolos, - paaiškina Kesler. 

- Ir ką tai reiškia, panele Kesler? 

- Ogi tai, ponia Šrioder, - kad tapau našta savo brangiajai 
netikrai seseriai ir jai reikia rasti man prižiūrėtoją. 

- Prižiūrėtoją, - pakartoja Zigrida. 

— Taip. Kaip zoologijos sode. Matote, aš pavojingas gyvūnas. 

Zigrida spokso į ją. 

- Atleiskite, truputį susipainiojau. Jūs čia gyvenate? 

- Jei tai galima pavadinti gyvenimu, taip. 

— Prašau dar kartą man atleisti. Maniau, kad buvau sutikusi 
ponios Junger brolį... 

— A, tai susipažinote su Volframu? - mėgaudamasi linkteli 
panelė Kesler. - Taip, žinoma, esu tikra, jis su jumis susipažino. 
Jam patinka būtent tokios kaip jūs. 

Zigrida neparodo kylančio pykčio, tik sumirksi. 

— Grįžęs iš fronto Volframas daug keliauja, bet retsykiais čia 
apsistoja, - sako jai moteris. - Ir jis yra mano brolis. Ne jos, 
nemaloniai, kreivai šypsodamasi pataiso ji Zigridą. - Nesu 
tikra, ar jis čia jau susirado moterį, - pareiškia ji. - Bet susiras. 
Nors jam trūksta pusės kojos, jis vis tiek dešimt kartų vyriškes- 
nis už eilinį vyriškosios giminės atstovą. 

Zigrida nori paklausti, kas jam atsitiko. Tačiau tarškindama 
porceliano puodelius ir lėkštutes iš virtuvės ateina tebesišyp- 
santi oberšturmfiurerio žmona, ant išsipūtusio pilvo pasidėjusi 
didelį padėklą. Zigrida šoka jai padėti. Senosios Šrioder ryžių 
miltų bandeles ant rožėmis išmarginto porcelianinio padėklo 
supa štrudelis ir citrininiai pyragaičiai, todėl bandelės atrodo 

gana varganai. Oberšturmfiurerio žmonai pilant kavą, Zigrida 
vos nenualpsta nuo aromato. 

— Išsaugojau šiek tiek tikros kavos, - apsimestinai kuk- 
liai prisipažįsta oberšturmfiurerio Žmona, - ypatingai progai. 
Deja, neturime grietinėlės. Gal galėčiau jums pasiūlyti truputį 
nugriebto pieno? 

— Ne, ačiū. Geriu kavą be pieno. 

- Puiku. Mano tėvas visada sakydavo, kad geriančiais neba- 
lintą kavą galima pasitikėti. 

— O aš gersiu su pienu, - įsiterpia panelė Kesler. 

Tačiau oberšturmfiurerio žmonos šypsena nedingsta. 

— Be abejo, Karina, - atsako ji ir nusišypso Zigridai paduo- 
dama jai trapų porcelianinį puodelį su lėkštute. - Ponia Šrioder, 
mano sesuo turi pomėgį priešgyniauti, - paaiškina. 

- Tai ne pomėgis, Brigite, - piktai atšauna Kesler, - o pa- 
grindinis užsiėmimas. 

Zigrida paima lėkštutę. 

- Ar iš to galima pragyventi? - paklausia ji. 

Tyla. Panelė akimirką bukai į ją spokso, nykščiu nukrės- 
dama cigaretės pelenus, tada prunkšteli. 

— Nors kartą ir tu teisi, Brigite, - pareiškia ji. - Šiai moteriai 
nejaučiu neapykantos. 


Kažkas išdaužė tabako krautuvėlės langus. Vandalai, - patraukia 
pečiais tetulė. - Vaikai mėgsta viską daužyti. Propaganda nuo skel- 
bimų stulpo atsidūrė ant lentomis užkaltų vitrinų. Eilė murzinų 
plakatų su tuo pačiu augalotu frontininku, puolančiu pirmyn su 
vėliava, ant kuriuos puikuojasi svastika. MES NUGALĖSIME! 

Palėpėje vis dar nėra moters su dviem dukrelėmis, tačiau 
atsirado jaunuolis siauru vanagišku veidu. Jo antakį bjauroja 
gili pusiau užsitraukusi žaizda. Tetulė mėgina užgydyti žaizdą 
sieros milteliais, tačiau jis nustumia jos ranką. Jam ir nereikia, 
kad pagytų, sako jis. Piktai ERB į Zigridą - tarsi norėtų 
spjauti, - jis sako: 

- Atrodote kaip tikra arijė, - jaunatviškas balsas net gergž- 
džia iš pykčio. - Tikriausiai jums pramoga terliotis su žydais. 

Jis pyksta, - vėliau aiškina Ericha joms leidžiantis laiptais 
prie durų. 

- Tai ir pati pastebėjau. 

— Pirmiausia esesininkai nugalabijo jo tėvą. Tada gaudytojas 
pražudė.jo seseris. 

Zigrida bando suprasti žodžio reikšmę. 

- Ir ką gi tai reiškia? Kas yra gaudytojas? 

Krištolo šukės Erichos akyse paaštrėja. 

- Žydas, dirbantis gestapui, - paprastai paaiškina ji. - Žydas, 
persekiojantis žydus. 

Apstulbusi Zigrida sustoja ant laiptų ir spokso į Erichą. 

— Būna ir taip, ponia Šrioder. Nesistebėkite. Kai kuriems tai 
tapo profesija. 

Mąstydama apie tai Zigrida įkvepia oro ir tęsia: 

— Panašu, kad kaip žmogus, neužduodantis klausimų, esate 
gana gerai informuota apie tą vaikiną, - pastebi ji. 

— Neklausinėjau jo. Jis pratrūko, kai kruvinas pasirodė ant 
tetulės laiptų. Nebe pirmą savaitę keliavo vienas, turėdamas tik 
vogtą fabriko darbininko leidimą, stengdamasis išvengti SS ir 
policininkų, medžiojančių dezertyrus. Be pinigų, be maisto - 
išskyrus tai, ką pavogdavo. Nemanau, kad jis norėjo jus įžeisti. 
Jis sielvartauja, - sako ji, - ir yra išsigandęs. 

Zigrida trukteli pečiais. 

— O manjis atrodo pavojingas. 

Ericha neima prieštarauti. Atšauna durų skląstį. 

— Pasistengsiu greitai juo nusikratyti, - sako ji. 

Grįžusios į Ulando gatvę, jos išsiskiria prie ponios Grancin- 
ger durų. Lipdama laiptais į savo aukštą Zigrida girdi aidintį 
mažųjų Grancingerių gaujos keliamą triukšmą. Kol ji stovi prie 
11g buto durų, ieškodama rankinėje rakto, kitoje laiptų aikšte- 
lės pusėje atsidaro 11h buto durys. 

— A! Taijūs. 

Atsigręžusi Zigrida tarpduryje pamato stovinčią netikrąją 
seserį, kaulėtąją panelę Kesler. Ji paprastai persiskyrusi plau- 
kus, vilki gerai krakmolytą chalatą. 

— Tai aš, panele Kesler, - patvirtina ji. 

— Pamaniau - Brigitė, - pareiškia moteris. - Ji jau seniai 
išėjo apsipirkti. 

Zigrida mandagiai žiūri į ją, pasiruošusi nusisukti, bet mo- 
teris žingteli artyn. 

— Žinote, jūs man beveik įdomi, ponia Šrioder, - pareiškia ji. 

— Taip. Nejaučiate man neapykantos. 

— Cha! - nusijuokia panelė Kesler. Savotiškai tebesišypso- 
dama ji papurto galvą. - Nenumanote, kaip retai tai pasitaiko 
tokiai moteriai kaip aš, - jos šypsena kiek prigęsta. - O gal 
ir numanote. Jūs atskalūnė, ponia Šrioder, - pareiškia moteris 
taip, tarsi tai būtų neginčijamas faktas. 

— Taip manote? 

— O, žinau tai. Tai jums ant kaktos parašyta. Jums ir jūsų 
draugei, mažajai katytei. Prievolę atliekančiai merginai, kuri 
vergauja dėl Tėvynės dovanos Motinystei. 

Zigrida įsmeigia į ją akis. 

— Ji tik vienišas vaikas, - patikina ji Kesler. - Ne draugė. 

— Ne draugė? Iš tiesų? Na, šiek tiek mane nustebinote. Nes 
maniau, kad ji yra jūsų draugė. Galimas dalykas, labai artima 
draugė. 

Zigrida besidaužančia širdimi tyli. 

- Nagi, ponia Šrioder, juk tikrai žinote, kokie gandai sklando 
laiptinėje, - kad jūs ir jūsų mažoji juoda laukinė katytė artimai 
draugaujate. Visos senos bobos apie tai tik ir plaka liežuviais. 

Zigrida įkvepia oro. 

- Panele Kesler. 

- Karina, - rimtu balsu pataiso ją panelė Kesler. 

Vėl stoja tyla. 

- Panele Kesler. Suprantu, kad šiuo metu patiriate sunkumų. 
Ir suprantu, kad jums akivaizdžiai patinka mėginti mane šoki- 
ruoti. Bet jei tiesiai paklaustumėte, ar esu lesbietė, ar ne, man 
daug labiau patiktų. 

Kesler veido išraiška nepasikeitė, bet gilumoje kažkas su- 
švelnėjo. Ciniškai seklios akys įgijo gelmę. 

— Puiku. Ar jūs lesbietė, ponia Šrioder? 

— Ne, panele Kesler. Aš ne lesbietė. 

Moteris spokso į ją, tada pro nosį įkvepia oro. 

— Štai kaip, - sako ji, mažumą nusivylusi. 

- Apgailestauju, jei jus nuvyliau, - sako jai Zigrida. 

— Nuvylėte? - panelė Kesler patraukia pečiais. - Ne. Tiesą 
sakant, man palengvėjo. Akimirką maniau, kad gali tekti pri- 
kelti kokius nors nelemtus jausmus, ponia Šrioder, - sako ji 
ir ima už durų rankenos ketindama jas uždaryti. - Esu tikra, 
nebepamenu, kaip tai daroma. 


Tą vakarą Zigrida neberanda vaikino vanagišku veidu. Ji nesle- 
pia palengvėjimo. 

— Neklausiu, kur jį išsiuntėte, - sako ji Erichai. 

Bet Ericha tik atsidūsta. 

— Niekur jo neišsiunčiau. Jis tiesiog dingo. 

— Ką* 

— Vakar ryte tetulė rado atšautą knygų spintos skląstį. Taip 
pat prapuolė pinigai iš jos piniginės, lenktinis peilis ir tuzinas 
maisto kuponų, kuriuos ji slėpė virtuvės stalčiuje. 

Zigrida stebeilija į ją. 

— Na, gal taip ir geriau. 

— Geriau, - atsako Ericha, - kol gestapas jo nesučiups. 

— Tada galime tik tikėtis, kad jis pasielgs tinkamai. Ar ne 
taip tai pavadinote? - kimiai paklausia ji. - Man pasirodė, kad 
jis ne iš tokių, kurie leistųsi sugaunami gyvi. 

— Ponia Šrioder, tapote tokių klausimų žinove? 

Zigridos antakis pakyla. 

— Ar turėjau kitą pasirinkimą? 


Renatė švyti iš džiaugsmo. 

— Nagi, nagi! Tik pamanykit! Nenuostabu, kad jaunoji SS 
madona taip tavimi susidomėjo. Ji piršliavo. Tikėjosi, kad pa- 
kursi anos damos degiklį. 

Jos vaikštinėja kanalo pakrante. 

- Iš tiesų buvo labai liūdna, - sako jai Zigrida ir užsitraukia 
Renatės siūlomą cigaretę. Sodrus užsienietiškas tabakas jai per 
aukštos kokybės. Nuo jo apima šleikštulys. Ji grąžina cigaretę 
purtydama galvą. - Ji tikriausiai labai vieniša. Ir, manau, labai 
išsigandusi. 

— Atsižvelgiant į tai, ką šia tema skelbia įstatymai, geriau 
tegul tokia ir lieka, - pastebi Renatė. - Girdėjau kalbant apie 
moterį iš mano kvartalo. Nors jos vyras priklausė partijai, ją 
uždarė į Pliocenzės kalėjimą dešimčiai metų už... na, žinai. 

Zigrida iškvepia orą. 

— Ar tu kada nors?.. - paklausia ji Renatės. 

— Kada nors ką? 

Renatė patraukia pečiais. 

— Buvai su moterimi“ 

- O Dieve, ne, - lengvabūdiškai nusijuokia Renatė. - Kad 
mano variklis užsivestų, reikia droselio, - ji kilsteli antakius ir 
žvilgteli į Zigridą. - Kodėl klausi? O tu? 

- Kas, aš? Žinoma, ne. Kada tam rasčiau laiko? 

Renatė sumirksi. O tada vėl garsiai nusijuokia. 

- Tu mane linksmini, - pareiškia ji. 

- Labai malonu, kad aš tau tokia juokinga, - susiraukia Zig- 
rida. - O dabar, tau leidus, gal jau galėtume pakeisti temą? 

- Gerai jau, gerai, - sutinka Renatė. - Gana apie tave, pakal- 
bėkime apie mane. - Įsikišusi į burną cigaretę, ji pareiškia: — 
Bijau, kad mano romanas su Gerhartu eina į pabaigą. 

- Tikrai? Jo žmona viską suprato? 

— Ne, ne taip dramatiška, - Renatė prisidega cigaretę ir iš- 
pučia dūmus. - Tai, kas iš pradžių buvo išradinga ir energinga, 
išsikvėpė ir ėmė kartotis. 

— Ak, ėmė kartotis. Vargšas kvailys. Tai kas dabar? 

Renatė atsidūsta, išpūsdama dūmus, kurie keletą žingsnių 
sklendžia šalia jos. 

— Nežinau. Kartais atrodo, kad ne pro šalį būtų man pailsėti. 

— Hm... Renatė Hochvildė be meilužio, - burbteli Zigrida. - 
Sunku įsivaizduoti. 

Tai pasakyta nerūpestingai, neapgalvotai, tačiau Renatė ati- 
džiai į ją pažvelgia. 

- Žinai, ponia Šrioder, - po akimirkos sako ji, - kartais įta- 
riu, kad iš tiesų ne itin mane mėgsti. 

Zigrida jau žiojasi prieštarauti, bet Renatė aplenkia ją, grei- 
tai tardama: 

— Nesvarbu. Esu tikra, kad tai kvailystė. Nebekalbėkime. 

Joms žingsniuojant, viršuje estakada nugriaudžia plienu 
žvangantis traukinys. Zigrida pajunta, kaip užsisklendžia. Tvir- 
tovė Šrioder. Tai jos paslaptys, suvokia ji. Tarp jų stovi „Pension 
Unsagbar“ paslaptys. Tetulės įnamių siaurame belangiame 
kambaryje, susigūžusių po apklotais, besišlapinančių į kibirą, 
paslaptys. Kiekviena diena atskiria ją - ne tik nuo Renatės, bet 
ir nuo visų, kurie apie tai nežino. Atskiria ją dar vienu neištartu 
žodžiu, dar didesne tyla. 


Jį PASTEBI, KAD ĖMĖ MAŽIAU VALGYTI. Troškinti kopūs- 
| tai prarado bet kokį turėtą skonį. Virtos bulvės veliasi 
burnoje tarsi tešla. Ji negali nustoti galvojusi, kad kiekvienas 
maisto kąsnis jos burnoje reiškia, kad besislapstantiems teks 
vienu kąsniu mažiau. Tai absurdiška ir per daug jausminga, 
tačiau ji niekaip negali atsikratyti minties, kad ji valgo jų są- 
skaita. Daugiau jai reiškia mažiau jiems. Per pietų pertrauką ji 
nesuvalgo savo sumuštinio su sviestu, ketindama palaikyti jį 
jiems, tačiau duonai supelijus keikia save, kad jis nuėjo niekais. 
TAUPYKIME MAISTĄ, - įsako plakatai prie pieno parduotuvės. - 
DABAR LABIAU NEGU BET KADA! | 

Moteris su dviem dukrelėmis atsirado. Atkeliavo į pen- 
sioną iš kažkur, kur Ericha jas slėpė. Taip pat senis retais bal- 
tais plaukais ir mėlynomis smilkinyje iššokusiomis venomis. 
Senis suvargęs kaip elgeta ir visiškai nesikalba su Zigrida. Jis 
mandagiai, oficialiai linksi, tačiau niekada nepraveria burnos 
ir vengia žiūrėti jai į akis. Tik Erichai kartkartėm pavyksta iš- 
traukti iš jo žodelį pašnabždom. Jis sumurma „ačiū, vaikeli“, kai 
ji duoda jam paltą be šešiakampės žvaigždės paliktos žymės, 

išduodančios jo tapatybę. Kita vertus, mergaičių motina gana 
atvira. Džiugiai su dukrelėmis žaidžia lėlėmis, pasidarytomis 
iš kojinių. Visada labai nuoširdžiai dėkoja už teikiamą pagalbą. 
Atrodo, kad jai visada pavyksta išsaugoti vidinę ramybę, pa- 
vyksta valdytis, tarsi ji būtų pasiryžusi netapti auka. 

Zigrida vis pagauna save galvojančią apie šią moterį ir jos 
dukras. Ji neketina mąstyti apie jas, bet plaunant indus po va- 
karienės ar važiuojant tramvajumi mintys staiga ima suktis 
apie jas - koks buvo jų gyvenimas? Iš kur jos atvyko? Kodėl 
buvo priverstos tapti „povandeninėmis'? 

Todėl kitą kartą atėjusi į pensioną nešina keliomis tuno 
skardinėmis ir sužiedėjusios ruginės duonos kepalu, ji paklau- 
sia to, ko, žino, neturėtų klausti. 

— Kuojūs vardu? 

Moteris staigiai atsigręžia, tarsi Zigrida būtų įdūrusi jai 
smeigtuku. Sumirksi. O tada nusišypso. Iš pirmo žvilgsnio 
neatrodo gražuolė. Neprimena madų žurnalų iliustracijų. Jos 
plaukai garbanoti, rausvai rudi, o nosis kreivoka, tarsi būtų bu- 
vusi seniai sulaužyta ir blogai suaugusi. Tačiau akys tamsios 
karamelės spalvos, o šypsena ir veidas kažkuo traukia Zigridą. 
Galbūt pasitikėjimu savimi. Nuostabiu pasitikėjimu. 

— Veis, - atsako ji. - Aš - ponia Veis. 

Nors Zigridos širdyje dilgteli baimė, veido išraiška nepasi- 
keičia. 

— Ponia Veis, - pakartoja ji ir ištiesia ranką. - Aš - ponia 
Šrioder. 

Kad paspaustų Zigridos ranką, moteriai tenka atsargiai 
pajudinti vieną iš dukrų, miegančią jai ant kelių. Mergaitės 
plaukai garbanoti kaip ir motinos, tačiau veido bruožai visiš- 
kai kitokie. Jie atsikartoja ir kitos sesers veide. Zigrida mintyse 
prisimena plačius Egono skruostikaulius ir nuo panašumo jai 
išdžiūsta burna. 


152 DAVID R. GILLHAM 


— Labai malonu susipažinti, - sako jai ponia Veis, tada ne 
itin linksmai nusijuokia. - Ar vis dar pridera tai sakyti tokiomis 
aplinkybėmis? Turėčiau išreikšti, kokia dėkinga esu tokiems 
žmonėms kaip jūs. Drąsiems žmonėms, - sako ji. Jos šypsena iš- 
blėsta. Ji lūpomis paliečia dukters kaktą. - Negaliu įsivaizduoti, 
kas būtų mums nutikę. Gali prisiklausyti tokių neįtikėtinų isto- 
rijų. Tiesiog negaliu įsivaizduoti... - ji nutyla, tačiau ir vėl pake- 
lia akis. - Dėkoju Dievui, kad žmogiškumas nemirė. 

Veis, - galvoja Zigrida. Tai tokia paplitusi žydiška pavardė. 
Kiek tūkstančių Žmonių ją turi? Tai tik nereikšmingas suta- 
pimas. Juk tai negali būti ta ponia Veis. Juk tai negali būti ta 
pati nematoma Ana, žmona ir dukrų motina, atskyrusi ją nuo 
Egono. Ji pažvelgia žemyn į alsuojančią mergaitę. 

— Kiek jai metų? 

— Mano Ruti? - nusišypso moteris. - Dar tik treji. Bet ji to- 
kia didelė. Aukšta kaip jos tėtė. 

Aukšta kaip jos tėtė. Aukšta kaip Egonas. Ji pakelia akis nuo 
vaiko veido į moters. Ar ji gali užduoti klausimą? Ar tai nepri- 
imtina, kalbant su „povandeniniais'? Kur yra jos tėtė? Kur jūsų 
vyras? Tačiau šis klausimas tikriausiai parašytas Zigridai ant 
kaktos. 

- Nežinome, kur jų tėvas, - tyliai sako jai ponia Veis, nu- 
leisdama akis ir ramiai glostydama dukters plaukus. Jos vyras 
gavo laišką, aiškina ji, iš žydų tarybos, įsakantį prisistatyti į si- 
nagogą Lefecovo gatvėje Moabite. Ta vieta tapo tarpine stotele 
tiems, kieno laukė tai, ką SS vadino „evakuacija“. - Be abejo, 
nebebuvome tokie patiklūs kaip seniau, - pasakoja ji. - Todėl 
nusprendėme, kad jam geriausia būtų imti slapstytis, - ponia 
Veis atsidūsta nuo viso šio absurdo. - Tačiau vis dar buvome 
gana naivūs ir tikėjome, kad manęs pasigailės dėl Lyslės ir Ruti. 
Kokiame svajonių pasaulyje gyvenome! - ji vėl šypteli. - Laimė, 
paskutinę akimirką spėjome atsitokėti ir pamatėme tikrovę. 

Zigrida nieko į tai neatsako. 

— Kalbate su nedideliu akcentu, - pastebi ji. 

— Gimiau Vienoje, - atsako moteris. - Lyslė irgi ten gimė, - 
ji kalba apie vyresniąją dukrą, rausvaplaukę budriomis akimis, 
kurią Ericha palydėjo žemyn, į tetulės tualetą. - Mano narsioji 
Lyslė. Ji - tikra mano pagalbininkė. Tokia stipri ir taip globoja 
mažąją savo sesutę. Davėme jai mano motinos vardą ir ji taip 
primena ją, - sako moteris, o tada kažkas joje nuščiūva, nors 
ji ir toliau kalba. - Tai taip keista. Taip absurdiškai juokinga. 
Visą gyvenimą maniau, kad esu Vienos gyventoja, tačiau su- 
žinojau, kad iš tiesų esu Žydų parazitė, - ji papurto galvą, tarsi 
prisimindama tikrą kvailystę. - Išvykome trisdešimt aštuntai- 
siais, po anšliuso', - pasakoja moteris, glostydama miegančios 
mergaitės galvą. - Manėme, kad Berlyne bus saugiau. Argi tai 
ne juokinga? 

Zigrida nesusilaiko nepaklaususi: 

- Jūsų vyras buvo kartu su jumis? Vienoje? 

Moteris pakelia akis, tarsi norėdama atidžiau pažvelgti į 
Zigridą. 

— Ne, - švelniai atsako ji. - Jis išvyko į Berlyną anksčiau už 
mus. Suprantate, jam reikėjo pasiruošti. Užmegzti kontaktus. 
Jis praleisdavo ten daug laiko tvarkydamas reikalus. Iš tiesų, 
sako ji taip, tarsi atskleistų paslaptį, - net mums gyvenant Vie- 
noje jis niekada ilgai neišbūdavo be Berlyno. Šis miestas - jo 
pirmoji meilė. 

— Ačiū, ponia Veis. Atleiskite, - sako Zigrida. - Man nede- 
rėtų smalsauti. 

Moteris akimirką delsia, iš karamelės spalvos akių matyti, 
kad mąsto. Tada ištaria: 


* Anšliusas - Austrijos prijungimas prie Vokietijos 1938 m. 

— Ana. Mano vardas Ana, - ji ištiesia Zigridai ranką ir Zig- 
rida turi prisiversti neparodyti, kokia ji sukrėsta, ir paspausti 
ištiestą ranką. 

- Zigrida, - atsako ji, nurydama gumulą, slėpdama gerklę 
gniaužiantį siaubą dėl sutapimo. 

Tą akimirką pasirodo Ericha su vyresniąja mergaite. Ji laiko 
ją už rankos. Švelniai kalbasi su ja. 

— Jaunoji dama pasiruošusi eiti miegoti, - praneša ji. Ir grei- 
tai žvilgteli į Zigridą ir mergaičių motiną. 

Mergaitė ramiai įsitaiso ant medvilninio audeklo, sulanks- 
tyto ant grindų, ir pasideda galvą ant savo mažučių sudėtų 
rankų. Tačiau jos žvilgsnis itin budrus, tarsi ji skaitytų sveti- 
mas mintis. Erichai kamšant ją susidėvėjusia vilnone antklode, 
Zigrida nusisuka. 

Gatvėje tvyro pelenų spalvos prieblanda. Žvarbu. Erichai 
rakinant joms už nugaros duris, Zigrida ima drebėti. Ranko- 
mis apkabina save, kad būtų šilčiau, ir žengia šaligatvio krašto 
link. Jai reikia trupučio erdvės pagalvoti. Iš pradžių jai reikia 
suvokti, kuo gali tikėti. Yra vienas ar keli neatitikimai. Egonas 
sakė jai, kad laišką iš žydų tarybos gavo jo žmona ir vaikai, o ne 
jis. Tačiau viską išversti į kitą pusę - labai panašu į jį. Pabrėžti 
savo atsakomybę šeimai išvykstant. Tai nereiškia, kad scenari- 
jus, kurį ji kuria savo mintyse, negali būti tikras. O jei jis yra 
tikras, jei moiros suverpė tokį likimo siūlą ir ji ką tik sutiko 
Egono žmoną ir dukteris, tai galbūt viskas įmanoma. Rojus 
arba apokalipsė, o gal ir viena, ir kita. 

— Aš vis dar laukiu, - sako ji Erichai. 

— Ko? 

— Rakto. 

- A! 

— Ar persigalvojote? 

Ericha ramiai, įdėmiai pažvelgia į ją. Tada atsako: 

— Ne. Ne, jokiu būdu. Imkite šį, - atsako ji duodama raktą, 
pakabintą ant mažos grandinėlės su karoliukais. 

— Bet jis jūsų. 

— Turiu kitą. Imkite. 

Zigrida spokso į raktą. Tada paima jį ir įsideda į kišenę. 


Užkopusios laiptais, trečiame aukšte jiedvi su Ericha atsisvei- 
kina. Lipdama prie savo durų, ji prisimena mažųjų mergaičių 
tetulės pensione veidus. Galvoja apie šešėlinę žmoną. O gal tik- 
roji šešėlinė žmona yra Zigrida? Šešėlinė žmona to, kuris pats 
ne ką daugiau nei šešėlis. 

Kodėl nejaučiu kaltės? 

Oras šilo. Vieno kambario butas, kur jis vesdavosi ją, da- 
bar trenkė uždarytų langų Žiema. Jai pasistiebus ir atvėrus 
vieną iš pakeliamųjų langų, į vidų ėmė plūsti išorinio pasau- 
lio triukšmas. 

— Kodėl nejaučiu kaltės? - išgirsta ji save klausiant. 

— Kodėl turėtum? - taria jis. 

— Išduodu savo vyrą, - atsako ji atviram langui. - Išduodu 
savo santuoką. Tačiau nejaučiu kaltės. Kuo aš tapau? 

Ji rado jį laukiantį jos ant lovos, atsirėmusį į sieną. Dar ne- 
nusirengusį. Nenusiavusį batų. Ji stebi, kaip jis ištiesia ranką 
paimti butelio degtinės, tarp pirštų spausdamas cigaretę. Įsipila 
degtinės į stikliuką. 

— Nesu tavo nuodėmklausys, Zigrida, - taria jai. 

Ji delnu nusibraukia nuo kaktos prakaitą. Žodžiai jos bur- 
noje - tarsi pjuvenos. 

— Ne? - abejingai paklausia ji. - Kodėl gi? Ar aš nenusipel- 
nau nuodėmių atleidimo? 

— Kaltė - viena iš Dievo suktybių. Laiko gaišimas. 

— Taip, be abejo, tu gali taip sakyti, tu beveik ne žmogus. 

Egonas į tai tik linksmai šūktelėjo. Tačiau plėšrus tonas, ku- 
riuo jis netrukus prabilo, rodė, kad šios kalbos jam ima įkyrėti. 

— Biurokratas padėjo antspaudą ant tavo parašo, Zigrida, - 
paaiškino jis be jokio gailesčio žvelgdamas į ją. - Tai teisinė 
sutartis. Tai tik aplankas su tavo pavarde metrikacijos biure. 

- Ar tą patį sakai ir savo žmonai? - atsisukusi paklausė ji. 
Pasipylė žodžiai. Jai staiga dingo noras save cenzūruoti. - Sakai 
jai, kad tai tik teisinė sutartis? Kad jos vaikai tėra santuokos 
liudijimo padarinys? 

— Eik lauk! Dink iš čia! - staiga suriaumojo jis, paliedamas 
savo degtinę ant lovos. - Jei tau nepatinka būti su manim, jei 
nenori sutepti savo nemirtingos sielos, tai išeik! Grįžk pas savo 
banko tarnautoją. Kas trečią antradienį išskėsk kojas, o jam už- 
migus masturbuokis tamsoje, jei taip liepia tavo sąžinė! 

Jos kūnas sudrebėjo tarsi įtempta viela, kurią kažkas timp- 
telėjo pirštu. Ji sumirksėjo. Kambario spalvos išbluko. Ji tematė 
jo akis, kurios buvo pilkos, kaip ir jo veidas, sienos, pro langą 
sklindanti šviesa, atsispindinti pilkame stiklelyje jo rankoje. Ji 
pajuto, kaip erdvėje nuskamba jos Žodžiai: 

— Kodėl tu toks šiurkštus?.. 

Šiurkštus, - išgirdo jį pakartojant. 

O tada krūptelėjo, nes jis tėškė savo stiklelį ant grindų. Ji 
atšoko žingsnelį atgal, tarsi mėgindama išvengti jo šuolio, lyg 
būtų galėjusi. Tarsi būtų galėjusi išvengti jėgos, su kuria jis me- 
tėsi ant jos kūno. Tarsi būtų galėjusi sušukti, suklykti ar surikti, 
tarsi būtų galėjusi pasipriešinti, jam nudreskiant jos sijoną, 
perplėšiant jos marškinius. Jos galva sukosi. Jos kūnas buvo 
prispaustas prie sienos. Kažkas nukrito ir sudužo. Jis įėjo į ją ir 
ji sutramdė šauksmą jam įkandus jai į kaklą. 

— Parsinešk. Tai. Atgal. Į savo vedybinį guolį, - sušvokštė jis. 

Vėliau. Vėliau tą patį vakarą. Prieš eidama gulti, ji žiūrėjo 
į veidrodį. Žymė ant kaklo buvo penkių markių monetos dy- 

džio. Rausvai violetinė, su raudonais kraštais. Ji stebėjosi jo be- 
protybe. Šitaip ją paženklinti. Savintis ją dantimis tarsi žvėriui. 
Šitaip nekreipti dėmesio į įstatymus, taisykles ir elgesio nor- 
mas. Taip nepriimtinai elgtis. Ji stebėjosi jo drąsa. 

Namo Ulando gatvėje ketvirto aukšto laiptų aikštelėje Zig- 
rida grįžta į dabartį. Ji sustoja ant viršutinio laipto, nereginčiu 
žvilgsniu spokso į anytos buto duris. Visa priešinasi minčiai 
apie žingsnį į priekį. Tačiau jei likimas iš tiesų pas ją atvedė 
jo šeimą, ji turi jokiu būdu jų nepaleisti. Jos - su juo siejanti 
grandis. Kanalas. Ir dar šis tas. Jos galia joms - tai jos galia jam. 
Juos abu siejanti nematoma gija. Siūlė, jungianti naktį su diena. 

Ji atsigręžia atsivėrus durims kitoje laiptų aikštelės pusėje. 
Pro jas išeina lieknas tamsiaplaukis vyras su lazda. Kaimynės 
brolis, dabar vilkintis ordinais nusėtą karininko uniformą. 

- Atleiskite. Ar aš vėl jus išgąsdinau? Panašu, kad vis netikė- 
tai užklumpu jus. 

— Ne. Ne, neišgąsdinote, - atsako ji. - Tik buvau susimąsčiusi. 

— Tikrai? Kaip pavojinga. Stengiuosi to vengti. 

Ji nusibraukia nuo akių išsprūdusią plaukų sruogą. 

— Mes dar nesusipažinome. Aš - ponia Šrioder, - taria jam 
Zigrida ištiesdama ranką. 

— Kaip moteris, tvirtai spaudžiate ranką. Tai man patinka, - 
atsako vyras. - Mano pavardė Kesleris. Manau, pažįstate mano 
seseris. 

— Ar reiktų į jus kreiptis „pone leitenante ? 

Vyriškis pasižiūri į savo slepiamosios spalvos mundurą, tarsi 
spintos. Tada vėl pažvelgia į ją it pro šautuvo taikiklį. 

— Jūs labai graži, ponia Šrioder, net ir su šiais namų šeiminin- 
kės skarmalais, - sako jis. - Esu vyras, tikrai vertinantis moters 
kūną. Turėtumėte kada nors leisti man pamatyti jus nuogą, - 
jis vis dar laiko suspaudęs jos ranką, kol ji staiga ištraukia ją. 

Tačiau ji nenusuka nuo jo žvilgsnio. 

— Pagalvokite apie tai, - pasiūlo jis ir ima leistis laiptais. 

Įžengusi į savo butą, Zigrida uždaro duris ir klausosi, kaip 
jis pasiramsčiuodamas ritmiškai dunksi laiptais žemyn: stukt, 
trept, trept, stukt, trept, trept. 


| 


V niekas SAVO GYVENIME LĖLĘ Zigrida gavo dovanų aš- 
tuntojo gimtadienio proga. Ji buvo tokia trapi - neglazūruo- 
to porceliano galva, aukso gijas primenančiais plaukais, rausvais 
skruostais ir apvaliomis šviesiomis akimis, kurios atsimerkdavo 
ir užsimerkdavo. Tokia graži, kad baisu net paliesti. Zigridai 
ji atrodė panaši į motiną. Ji prisiminė spinduliuojantį moti- 
nos veidą greta lėlės, kurią po pusryčių įteikė Zigridai. Ta pati 
tobula veido išraiška. Tarsi žvaigždės švytinčios žydros akys. 

Pinigų švaistymas, - girdėjo ji bambant močiutę. - Lėlė ne- 
išbus sveika ilgiau nei savaitę. Tačiau Zigrida buvo išmokusi 
nepaisyti močiutės skundų. Abejodama, šypsodamasi lūpų 
kampučiais ji žvelgė į tėvą, laukdama jo ženklo. Ar tai kokia 
gudrybė? Ar ji turėtų paliesti lėlę? Gal tai tik motinos spąstai? 
Ar po valandos lėlės iš jos neatims, kad nubaustų už kokį nors 
nusižengimą? Tėvas sėdėjo prie virtuvės stalo, vilkėdamas ne- 
priekaištingai išlygintus baltus drobinius marškinius, skrupu- 
lingai užrištu kaklaraiščiu. Tomis dienomis ji su tėvu vis dar 
buvo sudariusi nebylų sąmokslą. Pastatęs ant stalo kavos puo- 
delį, jis vos linktelėjo. 

Paėmusi lėlę, ji suprato, kad niekada anksčiau nebuvo ran- 
kose laikiusi tokio gremėzdiško ir kartu trapaus daikto. Lėlės 
kūnas buvo didžiulis. Porcelianinė galva dydžiu prilygo ko- 
pūstui, tačiau dažyti plonyčiai skruostai buvo gležni, rodėsi, 
kad nusičiaudėjus sudužtų. Zigrida plačiai nusišypsojo - pu- 
siau nuoširdžiai, pusiau iš mandagumo. Ji darsyk žvilgtelėjo 
į tėvą, laukdama pritarimo, tačiau jis susiraukęs vėl skaitė 
laikraštį ir paliko ją bendrauti su šeimos moterimis. Likusią 
dienos dalį iki pietų ją atleido nuo namų ruošos, kad galėtų 
„Žaisti su savo dovana. Tačiau reikėjo jai parodyti, kaip su lėle 
elgtis. Užuot supusi ją rankose, Zigrida bandė lėlę priversti 
atlikti įvairius veiksmus. Joti mediniu arkliuku, kurį senelis 
išdrožė jos motinai, užlipti nuo grindų ant ašutiniu audiniu 
apmuštos močiutės sofos. Kai ji paėmė plaktuką, norėdama 
išmokyti lėlę įkalti vinutę, motinai teko įsikišti. Taip su lėlėmis 
nežaidžiama, Zigrida, - patikino ji. - Lėlę reikia supti, supranti? 
Ją reikia priglausti ir bučiuoti, va taip ir šitaip, - pamokė mo- 
tina. Nors ji kalbėjo džiugiai ir pasitikinčiai, tačiau kaip elg- 
tis su lėle, rodė nedrąsiai, tarsi mėgdžiotų veiksmą, kurio pati 
iš tiesų nesuvokė. Zigrida atidžiai stebėjo motiną ir neblogai 
pamėgdžiojo jos veiksmus, tačiau iš tiesų jai palengvėjo, kai 
po pietų lėlę padėjo į kampinę įstiklintą spintelę ir vėl ėmėsi 
namų ruošos - muiluotu vandeniu ir laikraščiais valė cypian- 
čius langų stiklus. 

Lygiai po savaitės šluodama grindis Zigrida atsitrenkė į 
spintelę ir lėlę ištiko pražūtis - ji nukrito ir galva pažiro kalkė- 
tomis šukėmis, išpildydama močiutės pranašystę. 


Palėpėje ji stebi ponią Veis, žaidžiančią su dukra Ruti ir me- 
diniu jos žaisliuku - tigriuku beveik nusitrynusiais dryžiais. 
Tigras riaumoja. Tigras sėlina mergaitės ranka ir priverčia ją 

krizenti. Zigrida stebi tai taip, tarsi žiūrėtų į akvariumą. Ne, vei- 
kiau taip, tarsi ji pati būtų akvariume ir spoksotų pro jo stiklą. 
Toks artimas bendravimas žaidžiant ją sukrečia. Tai keistai ne- 
smagu, nepaaiškinamai skausminga. Tačiau ji negali atitraukti 
akių. Tegali spoksoti, susigūžusi kambario kampe, sugniaužusi 
rankose antklodę, kurią neva lanksto. Motina ir dukra tokios 
artimos ir nevaržomos. Tai pats natūraliausias dalykas pasau- 
lyje. Tačiau ne jai. 

— Ponia Šrioder? 

Zigrida greitai pakelia akis. 

— Ar prastai jaučiatės? - klausia jos ponia Veis. 

Jos mažoji dukrelė žaidžia su mediniu tigriuku. Ji, kaip ir 
motina, klausiamai žvelgia į Zigridą. Dvi poros tokių pat kara- 
melės rudumo akių. 

— Prastai jaučiuosi? 

Moteris rūpestingai, bet ramiai atsako: 

— Atrodėte mažumą... - ji nebaigia sakinio. 

Zigridai tenka skubiai susiimti. 

— Ne. Ne, tikrai ne. Tai tik nuovargis, - paaiškina ji ir ima vėl 
pareigingai lankstyti antklodę. 

— Manau... Na, tikiuosi, - sako ponia Veis, - kad suprantate, 
kaip didvyriškai elgiatės. 

Didvyriškai? Zigrida blankiai nusišypso. Nusuka akis. 

— Aš tik lankstau antklodę. 

— Manau, suprantate, ką noriu pasakyti. Jūs ir kiti, kurie ri- 
zikuoja... - ji nutyla. Pažiūri žemyn į mažąją Ruti ir paglosto 
garbanotus jos plaukus — ...Kurie taip smarkiai rizikuoja, - su- 
šnibžda ji, - dėl mūsų, o daugybė kitų nė piršto nepajudino. 

Zigrida atsimoka poniai Veis už dėkingumą sakydama: 

— Tikriausiai ji ilgisi savo tėvo. 

Moteris pastebimai krūpteli. Tai tarsi peilis jai į širdį. 

— Taip, - linkteli ponia Veis, uždengdama mergaitės ausis ir 

glausdama ją prie krūtinės, tarsi norėdama apginti nuo savo 
žodžių. - Taip, ji labai jo ilgisi. Ilgus mėnesius buvo neįma- 
noma jos paguosti. Tačiau dabar... Na, dabar ji nebeverkia. 
Zigrida nuleidžia akis į vaiko veidelį. Ji pirmą kartą gali su 
ja susitapatinti. Jos abi pasiekė ribą, kai nustojo verkti. Nebėra 
ašarų. O tada jai ir vėl dingteli tai, kas kartais dingteli stebint 
blizgančias mergaitės akis, stebint, kaip ji geria motinos pa- 
duotą stiklinę vandens, spausdama ją mažomis rankutėmis. Ar 
taip būtų buvę? Jei tai būtų jos ir Egono vaikas, ar taip būtų 
buvę? Jei jis būtų jos įsčiose pasėjęs motinystės sėklą? Jei jų 
meilė būtų buvusi pakankamai stipri, kad išlaikytų tokį svorį, 
ar ji būtų gebėjusi atskleisti paslėptą motinystės instinktą ir 
mylėti vaiką taip, kaip mylėjo Egoną? Vaiką. Jydviejų vaiką. 


Ji nueina į netoliese esantį vaikiškų knygų knygyną, kad ponia 
Veis galėtų paskaityti savo mergaitėms. 

— Norėčiau knygelės apie tigrą, - paprašo ji stambios par- 
davėjos ir apsidžiaugia pamačiusi knygelių su mielais piešinė- 
liais seriją apie Indijos džiunglių tigro, vardu Bolas, nuotykius. 
Ji nuperka dvi knygeles - „Bolas džiunglėse“ ir „Bolo kelionė 
paupiu“. Pardavėjai vyniojant pirkinį, Zigrida pastebi ant stalo 
padėtą knygą. Jos pavadinimas „Nuodingas grybas“ atspaus- 
dintas elementoriams būdingu Ziuterlino šriftu. Ant viršelio — 
šungrybis bjauriu sukarikatūrintu veidu. Ant jo koto įspausta 
geltona žvaigždė, o kepurėlė primena apvalias kailines žydų 
imigrantų iš Grenadierių gatvės kepures. 

- Ji labai populiari, - abejingai pastebi pardavėja. Jos tonas 
tarsi sako: „Ką gali padaryti?“ 

Knygelės apie Bolą pakeri ponios Veis dukras. Zigrida ap- 
stulbsta pamačiusi jos akyse ašaras. 

— Buvau pamiršusi, kaip gera prieš miegą paskaityti joms 
pasaką, - sušnibžda ji. - Ir vėl turiu būti dėkinga jums, ponia 
Šrioder. 

— Prašau, - sumišusi primena jai Zigrida, - vadinkite mane 
Zigrida. 


Joms žingsniuojant Ulando gatve savo kvartalo link, mėnulį 
užstoja plaukiantys debesys. Gatvėje šalta ir tylu. Melsvai švy- 
ti Zigridos žibintuvėlis. Jos mintys susijaukusios, tačiau ji vėl 
paima Erichą už rankos kaip kadaise jos motina, kai ji buvo 
paauglė. Ericha ir vėl nesipriešina, nesako nė žodžio. Malonu 
taip paprastai jausti merginos artumą. Užtemdytoje gatvėje 
justi šio švelnaus gesto teikiamą viltį. Akimirką karą nustelbia 
šaltas nakties vėjas, šlamantis medžiuose. Akimirką atsiveria 
plyšelis prieglobsčiui. 

Gal todėl staiga pasigirdę dunksintys žingsniai suskamba 
taip garsiai. Iš tamsos išniręs vyras nunarinęs galvą puola tarp 
jų tarsi taranas. Jis tyčia stačiokiškai atsitrenkia į Erichą, jėga 
atplėšdamas jos rankas nuo Zigridos. Zigrida atsisuka ketin- 
dama apšaukti jį dėl berlynietiškų manierų, tačiau Ericha stve- 
ria ją už rankos. 

- Nereikia. Nieko nesakykite. 

- Bet tas mulkis vos jūsų nepargriovė. 

— Nesvarbu, - atsako jai Ericha. - Aš jį pažįstu. 

— Pažįstate? 

— Eime toliau, - sako ji. 

Zigrida išsižioja, bet vis dėlto nieko nesako. Tyli, kol jos pa- 
suka už kampo. 

— Kalbėkite, - sako ji. - Jo jau visiškai nebematyti. 

- Ar atsimenate tą dieną, kai pamatėte mane kartu su vyru? 

- Taip, - atsako Zigrida. - Jis jus pabučiavo. 

— Kad nekiltų įtarimų, sakė jis. Kad atrodytų, jog tai įsimy- 
lėjėlių pasimatymas. 

— Tai buvo jis? 

— Pažįstu jį kaip Jozefą. Jis parūpindavo man dokumentų. 

— Norite pasakyti, - pradeda Zigrida, o tada, nors aplink 
tamsu, „vokiškai apsidairo, - norite pasakyti - suklastotų do- 
kumentų? 

— Galbūt. Nežinau. Suklastotų ar vogtų. Man jie atrodė visiš- 
kai tikri. Jam stebuklingai sekdavosi jų gauti. 

— O tada? - klausia Zigrida. 

Ericha susiraukia. 

— Kas tada? 

— Papasakokite man. 

Ji atsidūsta. 

— Tada jis pradėjo liesti mane. Ranką. Petį. Glamonėti mane. 
Galiausiai vieną vakarą traukinyje pasilenkė ir sušnibždėjo į 
ausį: Man reikia tave išdulkinti. 

Nors Egonas ir išmokė ją vartoti šį žodį, nors ji laisvai jį iš- 
tardavo, netikėtai išgirdus jis vis tiek kartais ją šokiruoja. Man 
reikia tave išdulkinti. 

— Ką jūs darėte? 

- Leidau jam tai, - ji pakelia akis. Zigrida tyli. Ericha pa- 
traukia pečiais. - Ponia Šrioder, turite suprasti, kokie vertingi 
geri dokumentai. 

- Tokie vertingi, kad moteris dėl jų parsiduoty? - kas čia 
prabilo? Jos motina? Ne. Močiutė. Tai jos močiutės balsas. 

- Taip. Tokie vertingi, - šaltai atsako Ericha. - Žmonės 
miršta dėl menkesnių dalykų. Todėl man neatrodė, kad išskėsti 
kojas yra tokia didelė kaina. Neatrodė iki dabar. Na, matėte. Jis 
kelia rūpesčių. 

— Taip, tikrai. O jei kitą kartą jis pervažiuos jus sunkvežimiu? 

— Jis tik norėjo kai ką man įrodyti. 

- Įrodyti? 

- Įrodyti, kad žino, kas aš esu ir ką veikiu. 

— Ir kad - kaip subtiliai jūs išsireiškėte - jei nebeišskėsite 
kojų, jis įskųs jus policijai? 

— Ne. Taip. Galbūt. Nežinau. 

— Ar turėčiau pasirinkti vieną iš šių atsakymų? 

- Jis irgi nėra visiškai nekaltas. Žinau, kur jis gyvena. Jis 
nusivedė mane į savo butą Armijos gatvėje, tikrą skylę. Todėl 
abejoju, kad drįstų taip pajuokauti - paskambinti į Princo Al- 
brechto gatvę. Nebent norėtų iškrėsti savižudišką pokštą. 

— Nebent, - pakartoja Zigrida. 

- Taigi dabar esu kekšė, - trūkteli pečiais Ericha. - Galite 
įtraukti tai į savo sąrašą. 

— Neturiu jokio sąrašo, - susiraukia Zigrida. 

— Nesvarbu. Nebekalbėkime apie tai. Nieko nebekalbėkime. 

Kurį laiką jos taip žingsniuoja, jas sieja tik tyla. Tada Zigrida 
vėl paima Erichą už parankės. Ericha nesipriešina. 


Kino teatre labai mažai žiūrovų. Tai antskrydžiui tinkamas va- 
karas - mėnulis išsklaidė debesų tamsą. Ericha turi susitikti su 
vienu žmogumi dėl maisto kuponų. Jis - viršininkas valstybi- 
nėje spaustuvėje ir už pinigus gali parūpinti papildomų kupo- 
nų. Ericha nesako, kokia jų kaina ir kaip sumokės, o Zigrida 
neklausia. Ji atsisėdo balkone netoli durų, o Ericha - prieky- 
je, prie baliustrados. Jos susitarė dėl ženklo. Zigrida rankoje 
laiko nosinaitę. Jei jai pasirodys, kad įėjo įtartinas žmogus, ji 

apsimes, kad kosi. Netoli Erichos sėdi liesas vyriškis, paslapčia 
nuolat žvilgčiojantis per petį. Zigrida pažiūri ten, kur veda jo 
žvilgsnis, - prie įėjimo, tačiau į salę niekas neįžengė. Virš jų 
tarška projektorius. Rodo kostiuminę dramą: imperatoriškąją 
koncertų salę, moteris su krinolinais, galionais pasipuošusius 
husarus, Gustafą Griundgensą pudruotu peruku prie klavesi- 
no. Zigrida mėgina sutelkti dėmesį į filmą, tačiau nepajėgia. 
Mintimis grįžta į praeitį. Pasineria į save. 

Ką ketini daryti? 

Nežinau. 

Meluoji. Manau, kad meluoji. 

Diena, kai jis ją paliko, buvo karšta ir tvanki. Butas Maža- 
jame Vedinge bjauriai trenkė, po suknele ji prakaitavo. Jis buvo 
murzinas, jo rankos šiurkščios ir nešvarios. Jie nurengė vienas 
kitą tylomis, nes žinojo, kad vienintelis jiems likęs Žodis - „su- 
die“. Jis puolė jos kūną tarsi kanibalas. Kai galiausiai tai baigėsi 
ir jie gaudydami drėgną orą gulėjo ant čiužinio tarsi dvi per- 
pjauto obuolio pusės, ji užsimerkė laukdama jo žodžių. 

Tačiau verčiau ji būtų susipratusi. Suvokusi, kad jis neperrėš 
juos siejančios gijos. Kad paduos jai peilį ir tai padaryti turės 
ji pati. 

Ji užuodė jo cigaretės dūmus. 

- Ana gavo laišką iš žydų tarybos, - pasakė jis. 

Kalbėdamas apie žmoną, jis retai vadindavo ją vardu ir 
Zigrida pastebėjo, kad taip elgiasi norėdamas padaryti poveikį. 
Gudrauja, norėdamas tarp jų įterpti savo nematomą žmoną. 

— Laišką? - ramiai tarė ji, tarsi klaustų, nors žinojo, ką tai 
reiškia. 

Įsiplieskus karui Rytuose, prasidėjo trėmimai. Tai buvo 
vieša paslaptis, apie kurią niekas nekalbėjo, bet buvo sunku jos 
nepastebėti. SS versdavo tremiamus žydus žygiuoti gatvėmis į 
geležinkelio stotis. Vyrus, moteris ir vaikus, paženklintus gel- 

tona šešiakampe Žvaigžde. Senus žilabarzdžius ir motinas su 
kūdikiais rankose. 

— Jai įsakė, - taria jis, - per dvi dienas prisistatyti į SS tran- 
zito punktą Lefecovo gatvėje. Su abiem mūsų vaikais. 

Mūsų vaikais. Jis staiga prisiminė, kad tai ir jo vaikai. 

Zigrida apsiverčia ant šono ir bereikšmiu žvilgsniu spokso 
į sieną. 

— Ką ketini daryti? - paklausia ji. 

Į lubas kyla dūmai. 

— Nežinau. 

— Meluoji, - švelniai sako ji. - Manau, kad meluoji. 

Ji klausosi, kaip jis tyli. Tada išgirsta jį sakant: 

— Pažįstu vieną Žmogų. Pakankamai sumokėjus, jos atsi- 
durtų saugioje vietoje. 

- Turi omeny, paslėpsi jas, - sako ji. 

— Kas daugiau lieka? - kimiai paklausė jis ir išpūtė dūmus. 

Zigrida nieko neatsakė. Be abejo, buvo ir daugiau pasirin- 
kimų, kurie atėjo jai į galvą. Bent vienas. Tačiau ji nedrįso garsiai 
to ištarti. Nedrįso netgi iki galo aiškiai sau įvardyti tos minties. 
Jie abu kartu, neišskiriami. Neapsunkinti jo žmonos, jo vaikų. 
Tačiau ji laukė, kad prabiltų jis. Leido sau balansuoti ant skus- 
tuvo ašmenų laukdama, ar jis pats atsakys į savo klausimą. O jam 
neatsakius, leido sau kristi į neatitaisomos netekties prieglobstį. 

— Nieko daugiau nelieka, - galiausiai sušnibždėjo ji. — 
Nieko. 

Tik tada jis palietė ją. Tik tada, kai ji išvadavo jį nuo kito, 
neišsakyto pasirinkimo, jis pasilenkė prie jos ir palietė nuogą 
jos kūną. Keista, bet ji pajuto jo prisilietimą tik kaip spaudimą. 
Ji staiga tapo nejautri. 

— Ne tai norėčiau daryti, - tarė jis. 

Ji žvelgė į nuobodžius tapetų raštus. 

— Manau, - įkvėpė oro ji, - tai irgi melas. 

Išgirdusi čiaudulį grįžta į dabartį. Čiaudi pilkasis žmogelis 
iš spaustuvės. Trimituoja į nosinę. Zigrida sumirksi, stengda- 
masi nusipurtyti prisiminimus. Ericha staiga atsistoja ir ima 
greitai žingsniuoti išėjimo link. Kažkas ne taip. Zigrida jau ke- 
tina sekti jai iš paskos, bet eidama pro šalį mergina sušvokščia: 
„Likit!“ ir dingsta taip greitai, kad senasis kontrolierius nespėja 
net atsistoti. Zigrida, žvilgtelėjusi į spaustuvės viršininką, kuris 
irgi pakilo ir stovi apgailėtinai spoksodamas Erichai įkandin, 
pajunta įtampą pilve. Ji stebi, kaip jis rankose gniauždamas 
portfelį eina pro tuščius krėslus. Jam žingsniuojant pro Zigridą 
balkono durų link, ji išdrįsta žvilgtelėti jam į veidą, bet nieko 
jame nepamato, išskyrus veido bruožus. Nosį, burną. Jo akyse 
nieko nematyti. Visiškai nieko. 

Zigrida palaukia, kol jis išeina, tada greitai pasiima savo 
rankinę. Lauke jai tenka pereiti gatvę, kol pasiveja Erichą. 

- Kas atsitiko? 

Ericha papurto galvą. 

- Kažkas ne taip. Negalėjau tiksliai suprasti kas, bet kažkas 
buvo ne taip, - pakartoja ji. - Jis kėlė nerimą. 

- Norite pasakyti, kad jis informatorius? 

- Galbūt, - atsako Ericha. - Nežinau. Jis kėlė nerimą. Per 
daug bruzdėjo. 

- Gal tiesiog nervinosi. Juk jis laužė įstatymą. Nors jums gali 
būti sunku patikėti, kai kurie iš mūsų, mirtingųjų, nerimauja 
tai darydami. 

- Turiu pasitikėti savo nuojauta, - atsako Ericha. 

- Taigi neturėsime maisto kuponų, nes vyriškis per daug 
bruzdėjo. Į ką dabar kreipsimės? Ar galite pavogti pakankamai 
ponios Grancinger maisto, kad išmaitintume keturias bur- 
nas? - kodėl jai staiga prireikia užsipulti merginą? 

— Rasiu ką nors. Kitą Žmogų, - Ericha bando prisidegti ciga- 
retę, bet degtukas jos neklauso. 

— Duokite, padėsiu, - susiraukia Zigrida, bet mergina atšlyja. 

— Ačiū, bet man nereikia jūsų pagalbos. Moku uždegti deg- 
tuką, - galiausiai jai pavyksta. 

Prie laiptelių į jų namą Ericha sustoja prie šaligatvio krašto. 

— Ką darote? - paklausia Zigrida. 

— Noriu minutėlę parūkyti, jei tik galima. 

Zigrida atsidūsta ir ima lipti laipteliais viena. Prieangyje ji 
stabteli ir atrakina pašto dėžutę. Ten nieko nėra, išskyrus ploną 
voką, kuris iškrinta iš dėžutės ant aptrupėjusių plytelių. Pasi- 
lenkus jo paimti, jai už nugaros kažkas įeina į vidų. Ericha, pa- 
galvoja ji, bet pajutusi, kaip kažkas ją paliečia, ji atsisuka, kad 
pamatytų to žmogaus veidą. 

— Galvojau apie jus. Ar jūs galvojote apie mane? - klausia 
vyras. 

Tai ne Egono Veiso šmėkla. Tai kaimynės brolis Volframas, 
vilkintis nebe uniformą, o tamsų vilnonį paltą ir skrybėlę su 
atbraila. Jo šiltas kūnas arti jos. Pasirėmęs ant savo lazdos jis 
palinksta prie jos. Ji užuodžia jam iš burnos sklindantį aitrų 
degtinės kvapą. 

— Mano šeimos damos negrįš mažiausiai iki dešimtos valan- 
dos. Bute nieko nėra. Jei jums nesinori naudotis kitos moters 
lova, galime naudotis sofa. Arba grindimis, - jo akyse ji išvysta 
geismą. 

Lauko durys vėl atsidaro. Šį kartą tai Ericha. Pamačiusi juos 
abu prisispaudusius prie pašto dėžučių, mergina akimirką su- 
stingsta vietoje. Tada šaltai ištaria „atsiprašau , įtraukusi galvą į 
pečius praslenka pro juos ir nuplumpina laiptais į viršų. 

— Jei ji pavydi, galite atsivesti ir ją, - pasiūlo Volframas. - 
Seksas trise - veiksmingas karo metų išteklių taupymas, - jis 
suima jos ranką ir tvirtai priglaudžia prie sustandėjimo kel- 
nėse po paltu. 

Zigrida spokso į jį. Tada patraukia savo ranką. Jai ėmus 

kopti laiptais, jis nebando jos sustabdyti ir neseka iš paskos. 
Viršuje aidi Erichos žingsniai. Jis tepasako: 

— Butas tuščias iki dešimtos. 

Ji tikisi, kad galbūt Ericha palauks, kol ji ją pasivys, bet, 
išgirdusi trinktelint ponios Grancinger buto duris, pakeičia 
nuomonę. Staiga pajunta-didelį pyktį. Ji pyksta ant šios mergi- 
nos, ant karo, ant kiliminio laiptų tako, ant tapetų. Ant visko. 
Ketina kumščiu pabelsti į Grancinger duris, bet, minčiai dar 
nespėjus subręsti, jau jas praėjo. Laiptinėje prie anytos buto 
durų girdėti per radiją transliuojama sentimentali vienietiška 
muzika. Ji širsta ir ant jos. Širsta ant oro, kuriuo kvėpuoja. Ima 
rankinėje ieškoti rakto ir tik tada pastebi, kad sugniaužusi te- 
belaiko.iš pašto dėžutės iškritusį laišką. Murziną gelsvai rausvą 
voką, pažymėtą karo pašto numeriu. Žvilgtelėjusi į jį, atplėšia 
voką ir ima dėbsoti į Kasparo raštą. Kadaise jo rašysena buvo 
labai puiki. Tiesą sakant, labai graži. Tvarkinga ir daili. Tačiau 
dabar žodžiai grūste sugrūsti ant pigaus karinio popieriaus 
laiškams. 


Brangioji Mama, galiausiai gavau tėvo megztinį, kurį man 
suadei. Šiuo metu dėviu jį. Kartais prisimenu jį vilkintį šį 
megztinį, sėdintį savo kėdėje, rūkantį ir laikantį ant kelių 
atverstą laikraštį. Kas būtų galėjęs pagalvoti, kad dėvėsiu jį 
būdamas kareivis? Kuo geriausios kloties tau. Prašau, pasa- 
kyk Zigridai, kad atsiųstų dar pervatino. 


Jis rašo savo motinai, - galvoja ji. O ne jai. Ne savo žmonai. 
Jai skirti tik iš aukšto perduodami nurodymai. Pasakyk Zigri- 
dai, kad atsiųstų dar pervatino. 

Ji pastebi, kad kumštyje suglamžė laišką. 

Klausosi laiptais kylančio Volframo stuksėjimo. Jis artėja. 

Jis ryja ją gyvą, lukštena iš drabužių. Jos palaidinukė pusiau at- 
sagstyta, liemenėlė patraukta į viršų. Žemiau juosmens ji nuo- 
ga, išskyrus nailonines kojines. Nusismaukęs kelnes tik tiek, 
kad jos netrukdytų, jis ritmiškai juda, jos oda trinasi į storą 
persišką kilimą. Egonas irgi ją paimdavo ant grindų. Bet tai jai 
nepatikdavo. Atrodydavo, kad jis stengiasi ją prislėgti, įrodyti, 
kad yra viršesnis, tarsi vinį įkalti į kietmedžio grindis. Ji daž- 
nai nusibrozdindavo odą ir negalėjo to pakęsti. Nors kartais 
žiūrėdama į užgautas vietas veidrodyje, pajusdavo joms meilę. 
Tačiau su Volframu ji netrokšta pakilti aukščiau grindų. Jokių 
lovų. Nieko didingo. Jusdama, kad tuoj patirs orgazmą, ji sulei- 
džia pirštus jam į plaukus ir jaučia, kaip joje kaupiasi riksmas, 
kurį turės nuslopinti. Kad užgniaužtų riksmą, ji įkanda jam į 
petį ir klausosi, kaip jis iš skausmo sudejuoja. 


| 


RE ATSKRENDA IR IŠSKRENDA. Du antskrydžiai per tris 
naktis — jie niokoja gamyklų rajonus šiaurėje ir rytuose. 
Kino kronikoje „Deutsche Wochenschau“ rodo karius, dalijan- 
čius nuo bombardavimo nukentėjusiems berlyniečiams maistą, 
pagamintą lauko virtuvėse, pramintose guliašo patrankomis. 
Ekrane visi plačiai šypsosi. Tačiau patentų biure sklando kal- 
bos apie bombardavimo padarinius, kurių kino kronikos ne- 
rodo. Mokyklų sporto sales, paverstas laikinais morgais. Lavo- 
nus, suguldytus eilėmis, kad juos galėtų atpažinti. Kūnų dalis 
metalinėse vonelėse ant ilgų medinių stalų. 

„Pension Unsagbar“ atsirado naujas gyventojas. Penktą de- 
šimtį įpusėjęs vyriškis. Blyški oda. Sparną primenanti susirie- 
balavusių plaukų sruoga, užšukuota skersai plinkančios galvos 
ir tiriamas Žvilgsnis. Ant smakro - žili šeriai, virš lūpų - absur- 
diški fiurerio ūsai. Jis turi aptriušusią kaladę kortų ir nuolat dė- 
lioja pasiansą. Stebeilija į kortų stulpelius, išdėliotus ant grindų 
lentų. Kryžių dviakė ant būgnų triakės. Ant raudonos juoda, 
ant jos vėl raudona. 

— Kas jis? 

Ericha į tuščias sandėliuko lentynas krauna pustuzinį kon- 
servuotų cukrinių runkelių skardinių. 

— Turite omeny, kokia jo pavardė? 

— Turiu omeny, iš kur jis atvyko. 

— Sprendžiant iš akcento, iš Moabito. 

— Labai juokinga, bet aš ne to klausiu. 

— Mūsų kanalais, kaip ir visi kiti. Jis pasivadino Kocigu. 

— Iš kur žinote, kad jis ne gestapo šnipas? 

Ericha pažvelgia į ją. 

— Iš kur galiu žinoti, kad bent vienas iš jų ne šnipas? Iš kur 
galiu žinoti, kad jūs ne šnipė? 

— Jis atrodo šiek tiek kitoks. 

— Norite pasakyti, jis panašesnis į žydą. 

— Noriu pasakyti, jis atrodo labiau užguitas. 

— Juos visus guja. Ar pamiršote tai? 

— Turite savo nuojautą apie žmones, - atsako Zigrida, - gal- 
būt aš irgi turiu savąją. 

Ericha žvilgteli į kortą dedantį vyrą, tada vėl nusigręžia į 
sandėliuko lentyną. 

— Jis pabėgo iš SS izoliatoriaus Didžiojoje Hamburgo gat- 
vėje, - sako ji ir dėbteli į Zigridą. - Bet ten liko jo žmona. 

- Turite juos iš čia išgabenti, - tai tetulė ima spausti Zigri- 
dą. - Vakarykštis antskrydis buvo paskutinis lašas. Jų nervai 
įtempti, ypač vaikų. Čia, viršuje, jie jaučiasi tarsi taikinys bom- 
bonešiams. 

Zigrida išdrįsta dirstelėti į Aną Veis, niūriai ant kelių supan- 
čią antklode apklotas dukras. Abi mergaitės spokso nereginčiu 
žvilgsniu. 

— Turėtumėte pasikalbėti su jaunesniąja, - tepasako Zigrida, 
linktelėdama į Erichos pusę. 

— Jau pasikalbėjau su ja. Kalbėjau iki pamėlynavimo, bet 
tik veltui aušinau burną. Todėl dabar kalbuosi su suaugusiu 

žmogum, - sako senė. Tada prabyla tyliau: - Mano brolis... 
Galbūt girdėjote, kad jis priklauso partijai ir mėgsta jaustis 
svarbus. 

Zigrida nieko nesako. 

- Jis turi draugų SS, - sako jai tetulė. - Senų kovotojų, mėgs- 
tančių pasigirti. Todėl išgirstu įvairių dalykų. Taip sužinojau, 
kad kilpa veržiama, - sako ji. - Kalbama, po Stalingrado Gebel- 
sas taip įsiuto, kad žydai tebedirba ginklų gamyklose, jog pri- 
siekė: iki šio mėnesio pabaigos Berlyne žydų neliks. Tai reiškia, 
kad dvidešimt ar trisdešimt tūkstančių žydų bus ištremti. 

Zigrida apmiršta. 

— Trisdešimt tūkstančių? 

— Gal jie manė, kad bus saugūs darbuodamiesi karo pra- 
monėje prie tekinimo staklių ar rankinio preso, - susiraukia 
tetulė, - bet dabar paaiškėjo, kad klydo. Kasdien daugiau kaip 
tūkstantį jų gyvuliniuose vagonuose išveža į rytus. Ir visur pilna 
gestapininkų. Jau du kartus mačiau tą patį gestapo drimbą, sto- 
viniuojantį prie bakalėjos krautuvės mūsų gatvėje. 

Zigrida mažumą išsigąsta. 

- Jūs tikra, kad jis gestapininkas? 

— Manote, dar neišmokau jų atpažinti? Fetrinė skrybėlė, il- 
gas odinis paltas. Tas pats, lyg segėtų ženklelį, - susiraukia ji. - 
Tačiau be to, kurį pamatau, dar gali būti pustuziniu daugiau tų, 
kurių nematau. Turite juos išgabenti iš čia, - pareiškia tetulė. - 
Turite pasikalbėti su ta mergina ir priversti ją suprasti. 

Zigrida giliai įkvepia ir papurto galvą. Bėda ta, kad nuo ano 
vakaro Ericha su ja beveik nesikalba. 

- Pažiūrėsiu, ką galiu padaryti, - miglotai pažada ji. 

Kambaryje trenkia trūnėsiais, drėgnu tinku ir naktiniais ki- 
birais šlapimui. O dar giliau slypi beviltiškumo ir nuolatinės 
baimės kvapas. 

Zigrida atsiklaupia greta ponios Veis. Sveikindamasi mote- 

ris įstengia trapiai nusišypsoti, tačiau akivaizdu, kad puiki jos 
savitvarda senka. 

— Naktį mergaitės labai išsigando, - sukužda ji, vis dar lėtai 
glėbyje supdama vaikus. - Pabūklai. Jie taip garsiai šaudė. 

— Tai zoologijos sodo artilerijos bokštas. Jame pastatė di- 
desnius pabūklus, - sako jai Zigrida. - Apie tai rašė laikraš- 
čiuose. 

— Na, - ji trukteli pečiais, - jie kurtinami. 

— Kai ką atnešiau vaikams, - sako Zigrida. - Ar jos mėgsta 
suvynioto į blizgų popierėlį; tai Renatės kontrabanda. 

— Šokoladą? O, taip, - ponia Veis nusišypso, nubraukda- 
ma plaukus nuo Ruti akių. - Mažylės dievina šokoladą. Ar ne 
tiesa? 

Mergaitės tuščiomis akimis pažvelgia į Zigridą, tada į suvy- 
niotus šokolado gabalėlius. Jos priima dovaną, tačiau be jokios 
išraiškos. 

— Tai ką pasakysite gerajai poniai? - sufleruoja joms motina. 

— Ačiū, - choru išskiemenuoja jos. 

- Ačiū, ponia Šrioder. Būkite mandagios. 

- Ačiū, ponia Šrioder. 

Zigrida nejučia nusišypso ir ima glostyti mažesniosios gar- 
banų kupetą. 

— Prašom, nėra už ką, - taria ji. 

— Mama, - nekaltai sako narsioji Lyslė, - aš noriu savo šo- 
koladą palaikyti tėčiui. 

— Ką? - suglumsta ponia Veis. 

— Noriu savo šokoladą palaikyti tėčiui. Ar gerai? 

— Aš irgi noriu savo šokoladą palaikyti tėčiui, - paseka jos 
pavyzdžiu Ruti. 

Zigrida patraukia savo ranką. 

Anos šypsena išblėsta. 

— Ne, ne. Nereikia. 

- Bet tėtis irgi mėgsta šokoladą, - atkakliai tvirtina Lyslė. 
Mažas jos veidelis staiga nusimena. - Noriu atiduoti šokoladą 
jam. 

Jos sesutė jau verkia. 

— Noriu savo šokoladą atiduoti tėčiui. Noriu palaikyti jį 
jam. 

- Ša, ša, - moteris arčiau priglaudžia supamas dukreles. - 
Viskas gerai. Tėčiui nereikia jūsų šokolado. Esu tikra, ten kur 
jis dabar, yra daug šokolado ir jis norėtų, kad suvalgytumėte 
savąjį. Ši geroji ponia atnešė jums skanią dovaną. Turėtumėte 
ja džiaugtis. 

Tačiau Zigrida jau atšlijo. Patraukė ranką nuo mergaitės gal- 
vos ir tik stebi, kaip motina bando savo vaikams atkurti ne- 
matomą prieglobstį. Ji susiduria su ponios Veis akimis tik aki- 
mirką ir nusuka žvilgsnį. Negali pakelti motinos siaubo savo 
meilužio žmonos akyse. 


Jos žingsniuoja į metro stotį pro aukštos mūrinės bažnyčios 
smailes, nukreiptas į tuščią vakaro dangų. Eina nuleidusios gal- 
vas, jusdamos šaltą žiemos alsavimą. 

— Tetulė sako, kad jos neklausote, - susiraukia Zigrida. 

— Taip sako dauguma žmonių. 

— Ji taip pat sako, kad šiuos pensionato gyventojus reikia 
perkelti kitur. 

— Užsiimu tuo. 

— Tikrai? 

— Negi manote, kad nesuprantu, kaip viskas beviltiškai blo- 
gai? Negi manote, kad nesuprantu? Tas kiaulė iš spaustuvės 
norėjo penkių šimtų markių už maisto kuponus vienam mė- 
nesiui. Penkių šimtų. Kitą mėnesį suma gali išaugti dvigubai. 

Žinau, kad mūsų atsargos baigiasi, ir žinau, kad tetulė pradėjo 
nerimauti, bet ką dar galiu padaryti? Jiems reikia dokumentų, 
Zigrida. Negaliu perkelti jų iš čia be dokumentų, - Ericha taip 
retai vadina ją vardu, kad jis nuskamba aštriai. 

— Bet aš maniau... Noriu pasakyti, argi neturite ryšių? 

— Turėjau, bet dabar nebeturiu, - atsako ji. 

— Atsižvelgiant į jūsų mokėjimo būdą, tai jus stebina? 

— Tokios kalbos tikrai nelabai padės mums, - griežtai at- 
kerta mergina. - Iš tiesų visiškai nepadės. 

Pro šalį prašvilpia tramvajus. Pritemdytos šviesos jo viduje 
žiba tarsi jonvabaliai sutemose. 

— O kas nutiko jums? - paklausia Ericha. 

Zigrida sumirksi. 

— Man? 

— Žinote, ką turiu omeny. Jūsų naująjį draugą iš kariuome- 
nės. Poną leitenantą. 

— Tai ne jūsų reikalas. 

— Tikrai? Abejoju. 

— Nieko nebuvo. Be to, neprivalau jums aiškintis. 

— Ar jo kotas didelis? 

Zigrida taip ūmai sustoja, kad į ją vos neatsitrenkia keletas 
praeivių. Žiūrėkit, kur vaikštot, - piktai išbara ją kažkokia namų 
šeimininkė. - Nematot, kad žmonės eina? 

— Nesitikėjau, kad imsite mane įžeidinėti, - sako ji Erichai. 

— O aš nesitikėjau, kad jūs man meluosite. 

— Aš jums nemeluoja. 

— Ne, jūs tiesiog man akis dumiate. Man nerūpėtų, su kuo 
miegate, tačiau jūs atsidavėte mūsų bendram reikalui. Iš kur 
galiu žinoti, kad lovoje tam vyrui netyčia neprasitarsite? Jis ka- 
rininkas. Galite visiems sukelti pavojų. 

— Aš to nepadarysiu. 

— Iš kur galiu žinoti, kad nepadarysite? 

— Todėl, vaikeli, turite manimi pasitikėti, - atsako Zigrida. 
Tada pakartoja švelniau: - Turite manimi pasitikėti. 

Erichos akyse akimirką blyksteli baimė. Tada ji nusigręžia. 
Toliau abi eina tylėdamos, kol Zigrida ištaria: 

- Tetulė sako, kad jos gatvėje ėmė stoviniuoti vyriškis. Ji 
mano, kad tai gestapininkas. 

Ericha akimirką dirsteli į ją. 

- Tetulė visur mato gestapininkus, - tepasako. 


- Arjūs vis dar čia? 

— Kg? - Zigrida staiga pažvelgia į kitoje stalo pusėje sėdinčią 
anytą, 

- Klausiu, ar jūs vis dar čia? 

— Čia? — ji stengiasi grįžti į dabartį. - Taip. Taip, - atžariai 
atkerta ji, - vis dar. 

— Gerai. Maniau, gal jus ištiko koma. 

— Aš tik pavargusi, - pameluoja ji. Patrina galvą, it žnyplė- 
mis spaudžiamą skausmo. Pamaišo prieš save stovinčią riebią 
kopūstų sriubą. Per radiją šaižiai tarška oficialus balsas, skel- 
biantis vertingą informaciją apie nieką. - Ar tai būtina? - pa- 
klausia Zigrida. 

Anyta, pasėmusi iš savo dubenėlio šaukštą sriubos, pučia. 

— Kas būtina? 

— Laikyti radiją įjungtą? 

Senoji Šrioder pakelia galvą nuo savo dubenėlio ir pamirko 
duonos riekę sriuboje. 

— Kodėl gi ne? Pastaruoju metu jūs nieko nekalbate. Kodėl 
turėčiau būti priversta valgyti tyloje? 

Zigrida paleidžia iš rankų šaukštą ir pakyla nuo stalo. 

— Nesvarbu. Sergėk Dieve, kad tik nė akimirkos mūsų ausys 
neliktų apsaugotos nuo šio kleketavimo. 

— Taip atsitiko, kad laukiu, kol prasidės mano laida, jei tik 
leisite, - priekaištingai jai pavymui šūkteli anyta, bet Zigrida 
nesiklauso. 

Ji atlapoja spintelę virš kriauklės. 

— Paėmiau vieną jūsų cigaretę, - pareiškia ji. 

— Gražu, kad atsiklausėte. 

Uždegusi degtuką ji prisidega siaubingą senosios cigaretę ir 
įtraukia nuodingų dūmų. 

— Paklausykit, nėra reikalo pašokti vidury vakarienės. Jei 
nenorite klausytis radijo, puiku. Išjunkite jį ir sėskitės atgal prie 
stalo. Jūsų sriuba šąla. 

Senosios balse slypi prašymas, paslėptas poreikis. Ar tai vie- 
nišumas? Tačiau Zigrida bet kuriuo atveju nenusiteikusi atsa- 
kyti į jos prašymą ir iškart piktdžiugiškai rėžia: 

— Jei tai jums taip rūpi, tai pati ją ir valgykit. Skonis kaip 
arklio myžalų. 

Senoji Šrioder staiga sustingsta. Tada nuleidžia akis, kad pa- 
slėptų nuoskaudą. Malonumas, kurį Zigrida juto užsipuldama 
ją, akimirksniu išgaruoja ir ji pajunta gėdą, tačiau, jai nespėjus 
pasakyti nė žodžio, pasigirsta beldimas į duris ir viskas pasi- 
miršta. Abi moterys vienodai įsmeigia akis į duris. Beldimas 
pasikartoja, šįkart smarkiau. Zigrida įtraukia dūmo, tada užge- 
sina cigaretę į vieną iš anytos metalinių peleninių. 

— Atidarysiu, - sako ji kiek įmanoma ramiau. 

Nueina prie durų ir atidaro jas uždelsusi tik tiek, kiek trunka 
vienas širdies dūžis, o tada žingteli atgal ir garsiai įkvepia oro. 

Tai kareivis. Jis vilki pėstininko uniformą ir dunkso tarp- 
dury slegiamas įgaliojimų naštos. Vieną veido pusę bjauroja 
siaubingas randas. Oda toje vietoje panaši į švitrinį popierių. 
Jo nosis kreiva, deformuota, lūpų kamputis sustingęs dirbtine 
grimasa. Jis reaguoja į jos aiktelėjimą kaip įpratęs, ramiai. 

- Ponia Šrioder? - pasiteirauja jis. 

Stengdamasi susitvardyti, ji ranka paliečia sau kaklą. 

— Taip. | 

- Mano pavardė Ceigleris, ponia Šrioder. Aš jūsų vyro 
draugas. 

— Mano vyro? - sutrikusi ištaria ji. 

- Kas yra? Kas atsitiko? - nerimastingai klausia senoji 
Šrioder. Pėstininkas dirsteli į senę, tada vėl į Zigridą. 

- Jis sužeistas. 

- Sužeistas? - girdi ji, kaip anyta tučtuojau niūriai pakartoja. 

Tačiau Zigrida neranda žodžių. Tyla, kurios ji prieš valan- 
dėlę taip troško, pagrobė jos balsą. 

— Nepavojingai, - monotoniškai patikina jas pėstininkas, 
tada pasuka galvą, artinantis senajai Šrioder. 

— Kas atsitiko? Ar žinote, kas atsitiko? 

- Jis pasakojo man, kad jų kuopa gavo įsakymą išlaikyti po- 
ziciją prie Rževo. Naktį, kai jie buvo apkasuose, ivanai apšaudė 
jų poziciją. Jį sužeidė šrapnelis. 

— Kur jis? — nori Žinoti senoji. 

— Sveiksta karo ligoninėje į šiaurę nuo Smolensko. Ten ir 
susipažinome. Bet kuriuo atveju greitai sulauksite pranešimo. 
Mane perkėlė iš fronto, bet pažadėjau jam, kad atvykęs į Ber- 
lyną užsuksiu pas jus. Asmeniškai. 

Tyla. Moterys nebyliai spokso į sudarkytą veidą, kol jis 
kosteli. 

— Na... Tai ištesėjau savo pažadą. 

Zigrida staiga atgauna žadą. 

— Labai atsiprašau. Prašom užeiti. Ar jūs alkanas? Turime 
sriubos. 

Tačiau kareivis atmeta pasiūlymą. 

— Ne. Ne, dėkui. Jūs labai maloni, tačiau užsukau čia tiesiai iš 
geležinkelio stoties ir turiu prisistatyti, kad atvykau. 

— Na, tai ačiū, - sako jam Zigrida, paliesdama duris. Ačiū 

jums už... - už ką? Ji neranda žodžių. Pėstininkas pažiūri į jos 
ranką ant durų rankenos ir ji patraukia ją, nesmagiai jausda- 
masi dėl savo noro, kad jis išeitų. - Už draugystę su Kasparu, - 
sako ji. 

Pėstininkas atsidūsta ir užsimeta ant peties kelioninį krepšį. 

- Nesu tikras, kad „draugystė“ tinkamas žodis, ponia Šrioder. 
Nesu tikras, kad yra žodis, tinkamas apibūdinti tam, už ką fron- 
tininkai vienas kitam dėkingi. Bet kuriuo atveju, - sako jis link- 
telėdamas, - labos nakties. 


Tąnakt rengdamasi miegoti, ji stabteli, atsisėda ant lovos ir 
žvelgia į uniformuoto Kasparo nuotrauką. Tačiau jis nufoto- 
grafuotas iš profilio, todėl nusisukęs nuo jos. Iš vakaro, prieš 
jam prisistatant į karo tarnybą, jie mylėjosi. Ji to norėjo. Norėjo 
liesti jo kūną. Įsidėmėti jį savo rankomis, kad galėtų prisiminti. 
Ji jautėsi jam skolinga bent jau tiek. Jos pareiga buvo bent jau 
prisiminti. Tačiau, pasiekęs orgazmą, jis elgėsi neįprastai; su- 
šuko taip, tarsi kankintųsi, ir ji neištvėrė nepagalvojusi: taip jis 
šauks, kai jį sužeis mūšyje. Kai kulkos, šrapnelis, svetimos šalies 
metalas skros jo kūną, kurį ji ką tik patikėjo atminčiai, štai taip 
skambės jo balsas. Jam miegant, jo nebylus veidas jai panėšėjo 
tik į pomirtinę kaukę. 


Ryte išeidama į patentų biurą, ji tik akimirką žvilgteli į duris 
kitoje laiptų aikštelės pusėje. Ar turėtų jausti kaltę? Kodėl jos ne- 
jaučia? Kas su ja ne taip, kad negraužia sąžinė dėl neištikimybės? 
Kasparas nukentėjo kare. Ją turėtų slėgti kaltė. Tačiau dažniau- 
Siai ji jaučiasi sutrikusi, tarsi mėgintų rasti kelią iš labirinto. 

Kurį laiką ji stovi, kol pajunta, kad sulaikė kvėpavimą. Tada 
iškvepia orą ir nulipa laiptais žemyn. 

Praeina dar keturios dienos, kol iš kariuomenės atkeliauja 
laiškas, pranešantis, kad jos vyras Kasparas Albertas Šrioderis, 
feldfebelis iš 34-osios pėstininkų divizijos, 34-ojo šaulių pulko, 
2-ojo bataliono, buvo sužeistas tarnaudamas Fiureriui, Tautai 


ir Tėvynei. 


17 


AUG ANKSČIAU NEI PRASIDĖJO KARAS nacionalsocialistų 

biurokratai neapykantą žydams išreiškė įstatymais. Niurn- 
bergo įstatymai iš žydų atėmė Vokietijos pilietybę, uždraudė 
užsiimti kai kuriomis profesijomis, įstatymine kalba juos 
šmeižė, išjuokė, sudarė nepalankias sąlygas ir atskyrė juos nuo 
kasdienio vokiečių gyvenimo. 

Gal ir nemalonu, tačiau įstatymai yra įstatymai. Kaip žmo- 
gus gali juos pakeisti? 

Ir nors pasigirsdavo kalbų apie žydus, sumuštus gatvėje ar 
ištemptus iš lovų ir nukankintus rudmarškinių slėptuvėse, to- 
kie pavieniai žiaurumo atvejai atrodė atsitiktiniai. Pasakojimai 
apie tą ir aną žydą. Galbūt ir baisu, tačiau kasdienybėje buvo 
lengva užmerkti akis ir užsikimšti ausis. Šiaip ar taip, ką galėjai 
padaryti? 

Tačiau tada, vieną 1938 m. lapkričio dieną, Paryžiuje, Vokie- 
tijos pasiuntinybėje, Užsienio reikalų ministerijos valdininkui 
peršovė pilvą. Jo užpuolikas - jaunas žydas, pavarde Gryn- 
španas, - suimamas nesipriešino prancūzų policijai ir pareiškė, 
Jog taip pasielgė protestuodamas prieš tai, kad vokiečiai per- 

sekioja žydus iš Lenkijos. Valdininkas mirė po dviejų dienų, 
lapkričio 9 d. - ši data sutapo su penkioliktosiomis Adolfui 
Hitleriui nepavykusio Miuncheno pučo metinėmis, švenčiau- 
sia nacionalsocialistų kalendoriaus diena. 

Zigrida pastojo. Ji buvo jau trečią mėnesį nėščia ir anyta 
reiškė nepasitenkinimą, kad ji nepriaugo pakankamai svorio. 
Kad marina vaikelį badu. Tačiau nuo maisto Zigridą dažniau- 
siai pykino. Paprastai rytais ji tepajėgdavo suvalgyti skystos 
avižinės košės. Senoji Šrioder sėdėdavo prie stalo priešais ją 
ir rūsčiai stebėdavo, kaip Zigrida šaukštu kabina vandeningą 
košę, kad įsitikintų, jog nepaliks nė kruopelytės. 

— Gal galite užgesinti cigaretę? - paprašė jos Zigrida.- Mane 
nuo jos pykina. 

- Jus pykina nuo visko, - suburbėjo anyta, bet užgesino 
cigaretę mažoje metalinėje peleninėje. - Valgykit, - įsakė ji. — 
Nenusukinėkite nuo mano anūko pusryčių. 

Zigrida atsiduso. 

— Iš kur žinote, kad tai berniukas? 

Anyta patraukė pečiais. 

— Kas gi daugiau? 

Ruduo buvo vėsus. Tais metais Zigrida buvo pradėjusi puse 
etato dirbti patentų biure. Dabar Kasparo motina spaudė ją iš- 
eiti iš darbo. 

— Absurdiška, kad būtinai norite likti darbe. 

— Aš noriu dirbti. 

— Jums atrodo, kad mano sūnus jūsų neaprūpina? 

— Noriu ką nors veikti. Negaliu atsidėti vien tik namų ruošai. 

— Kodėl gi ne? Aš tuo užsiimu nuo dvylikos metų. Tuo užsi- 
ima kiekviena garbinga moteris. 

— Mama, - niūriu balsu iš už laikraščio užstojo žmoną Kas- 
paras. - Prašau, nebetęskite. 

— Ko nebetęsti? 

— Zigrida ne tokia kaip jūs. Jai reikia protinės veiklos. 

— Ak, ir kokia tada aš? Buka kaip kelmas? - pasipiktinusi 
paklausė senoji, tačiau jos sūnus sušvelnino toną. 

— Ne. Jūs motina. 

— Kaip manai, kuo gi ji taps po pusės metų? Sūnau, gal tau 
išsamiai paaiškinti? 

— Tiesiog nebetęskite. 

— Ar jai reikės protinės veiklos iki pat tos minutės, kol apsi- 
vaikuos tiesiai ant grindų kokiame nors dulkėtame biure? 

— Atleiskit, - staiga sumurmėjo Zigrida. Žinojo, kad ne- 
spės nubėgti iki tualeto išsivemti, todėl pripuolė prie virtuvės 
kriauklės. 

Anyta nedraugiškai ją stebėjo. 

— Kaip toje kriauklėje dabar plausiu indus? 

Patentų biure jai ėmė skaudėti. Sėsdamasi pasijuto nepato- 
giai, tada staiga pajuto spazmus, per kuriuos nebegalėjo patai- 
kyti į rašomosios mašinėlės klavišus. Šiais spazmais ji skundėsi 
gydytojui praeitą savaitę, senajai Šrioder kartu su ja sėdint gy- 
dytojo kabinete, tačiau Herr Doktor“ tiesiog nepaisė jos skundų, 
kaip ir visų jos nuogąstavimų. Tos nervingos jaunos mamytės, - 
nekantriai nusišaipė jis. - Patikinu jus, ponia Šrioder, jau trisde- 
šimt septyneri metai esu medikas ir viską jau esu girdėjęs. Nėra dėl 
ko nerimauti. Tokia jau ta motinystė - ne vien rožėmis klota, esu 
tikras, tai gali patvirtinti jūsų geroji anyta. 

Išgirdusi jo pastabą senoji Šrioder kilstelėjo antakį, bet 
nieko nepasakė. 

Joms važiuojant atgal traukiniu, Zigrida pasakė: 

— Jis man nelabai patinka. 

— Kas? 


— Herr Doktor. Man nepatinka jo manieros. 


* Ponas daktaras (vok.). 

— Jos ir neprivalo jums patikti. Jis savo dalyko specialistas. 
Nesvarbu, ar jis jums patinka. 

— Jis man nieko neišrašė. 

- Pavyzdžiui ko, marčia? 

— Pavyzdžiui, ko nors nuo skausmo. 

— Kaip jis sakė, - nuobodžiai ėmė postringauti senoji 
Šrioder, - viskas ne vien rožėmis klota. Gyvenimas pilnas 
skausmo. Neįmanoma, kad jis dingtų. O dėl pono gydytojo, jis 
puikiai priėmė gimdymą, kai gimė mano sūnus, jūsų vyras ir 
jūsų vaiko tėvas. Turite būti dėkinga, kad jis toks patyręs. 

Zigrida nutilo. Ji staiga susigėdo. Prašyti, kad skausmas 
dingtų, - kaip tai silpna. Jos močiutė būtų pasibaisėjusi. Jos 
motina mirties patale raudojo, maldavo, prašė, reikalavo ko 
nors, kas numalšintų siaubingą skausmą viduriuose, o Zigrida 
kitame kambaryje rankomis užsidengė ausis, kad to negirdėtų. 

Grįžtant iš darbo, metro traukinyje viena moteris, tipiška 
Berlyno namų šeimininkė, ramiu, šaltakraujišku žvilgsniu ir 
tokio dydžio rankine, kad ja būtų galėjusi uždengti šulinį, 

- Klausykit, nekaip atrodot. 

Keletas žmonių ėmė sunerimę į ją šnairuoti. Zigrida tepa- 
jėgė išsižioti ir išlementi: 

— Aš trečią Mėnesį nėščia. 

- Taip, be abejo, - staiga supratingai linktelėjo ta ponia. - Tas 
reikalas grynas vargas, ar ne? Jūs nėščia trečią mėnesį? Patikė- 
kit manim, toliau bus dar sunkiau. Penkis kartus tai iškenčiau. 
Blogiausia buvo pirmąjį kartą, su Hanseliu. Per mažąjį siaubūną 
ištisus mėnesius kas rytą vemdavau, o paskui jis visiškai nesi- 
skubino pasirodyti šiame pasaulyje. Gimdymas truko aštuonio- 
lika valandų. Atrodė, kad gimdau dvi tonas sveriantį sunkve- 
žimį, - pareiškė ji kikendama. - Tai buvo prieš dvylika metų ir 
dabar su juo ne ką lengviau. Tikras velniūkštis nuo pat gimimo. 

Kurfiursto alėjoje Zigrida išlipo, tačiau lipant viršun metro 
laipteliais spazmai vėl surakino ją it replėmis. Turėjo sustoti 
ir įsitverti turėklų, kad nepargriūtų. Laiptų viršuje ji sustojo 
ir įkvėpė oro, tiesiog kvėpavo, kol truputį palengvėjo. Girdėjo 
šauksmus, tvyrojo aitrus kvapas, burnoje juto pelenų skonį. Ji 
pakėlė galvą ir nusišluostė nuo kaktos prakaitą. Keletas žmo- 
nių į kažką rodė. Ji pamatė tirštus juodų dūmų kamuolius, virš 
stogų besiveržiančius į debesis. 

Moteris ant dviračio sustojo gatvėje ir spoksojo į juos išpū- 
tusi akis. 

— O Dieve, kas tai? - sušuko ji. - Kas dega? 

Apkūnus berlynietis niūriai atsakė jai: 

— Fazanų gatvės sinagoga. 

Kol ji įlipo į autobusą, į dangų kilo jau pustuzinis dūmų 
stulpų. Pralėkė gaisrinė mašina su kaukiančia sirena. Pro au- 
tobuso langus ji pamatė seną moterį, padedančią vyrui, kuris 
sėdėjo ant šaligatvio krašto ir prie sukruvintos burnos spaudė 
plonytę nosinaitę. Būrelis berniukų linksmai svaidė grindinio 
akmenis į krautuvės vitrinas. Ant durų buvo geltonai nutepliota 
šešiakampė žvaigždė ir apvarvėjęs užrašas - Mirtis žydams! 

— Dabar Žydpalaikiams tikrai bus riesta! — su piktdžiuga 
garsiai ištarė tipas autobuso priekyje. 

Po jo žodžių sekė tyla, tarsi visi jam pritartų. 

Zigrida stipriai užsimerkė, pajutusi dar vieną spazmą. 

Vėliau ji visa tai pamatė kino kronikose. Degančias sinago- 
gas, griūvančias sūkuriuojant liepsnoms. Juodai apsirengusius 
esesininkus, nurėžiančius barzdą senam susitraukusiam rabi- 
nui. Įvykio liudytojus - vieni glaudė prie savęs vaikus, kad jie 
to neišvystų, kiti laikė mažylius iškėlę, kad jie geriau matytų. 
Žydų krautuvininkus, niūriai šluojančius stiklo šukių kilimus, 
Žibančius kaip krištolas. 

Tačiau ryškiausiai į jos atmintį įsirėžė fortepijono, pro kurį 

ji praėjo gatvėje, nuolaužos. Jį išstūmė iš antro aukšto balkono 
ir sudaužė į šipulius. Skilęs metalinis rėmas styrojo nutrūku- 
siomis stygomis. Klavišai išsibarstė tarsi išmušti dantys. Ji ne- 
galėjo pamiršti šio vaizdo. Nusikaltimo vaizdo, kažkodėl įtai- 
gesnio už plokščius nespalvotus smurto vaizdus kino juostoje, 
sunaikinto fortepijono grožio. Jai pervėrė širdį tuo pat metu, 
kai vėl pajuto spazmą. Ji nusisuko. 

Pravėrus namo duris ir žengus į prieangį, skausmas kirto 
kaip Žaibas. Zigridai sulinko keliai ir ji turėjo nusitverti durų 
staktos, kad neparkristų. Spoksodama į laiptus, kuriais teks už- 
kopti, ji prisiminė, kaip Kasparas vestuvių dieną nešė ją ant 
rankų. Tačiau dabar Kasparas, be abejo, tebebuvo darbe. Įprato 
ten užsibūti. 0 

Lipant į viršų, atrodė, kad spazmai žaidžia su ja. Netrukdo 
jai vilkti kojų viršun, o žengus ant kito laiptelio netikėtai per- 
veria. Kol pasiekė 11 g buto laiptų aikštelę, ji jau braukė nuo 
veido ašaras. Negrabiai kišdama raktą į spyną stengėsi susi- 
tvardyti. 

Įžengusi į vidų, ji kimiai pašaukė anytą. O tada apstulbo, 
išvydusi anytos veide siaubą. 

Marta Trocmiuler atstūmė savo kėdę nuo stalo ir palikusi 
kavos puodelį pašoko. 

— Ponia Šrioder, - sušuko ji išblyškusi, sukrėsta, - jūs krau- 
juojate! 

Tik tada Zigrida pažvelgė žemyn. Ir neįprastai smalsiai ste- 
bėjo, kaip raudoni lašai varva jai tarp kojų ant švariai išplautų 
grindų. 


Po gydytojo nuosprendžio vakare atėjęs į miegamąjį Kasparas 
su ja elgėsi švelniai. Tačiau jo veidas buvo apniukęs ir tolimas, 
tarsi audra kalnuose. 

Ji verkė, o jis sėdėjo šalia ir laikė ją už rankos. 

Ji nustojo verkti, o jis tebelaikė jos ranką, bet tik tol, kol, jo 
manymu, jau buvo galima ją paleisti. Ji matė jo akyse, kaip jis 
skaičiavo laiką. 

— Atsiprašau, Kasparai, - sušnibždėjo ji pro raminamųjų, 
kurių daktaras galiausiai jai išrašė, rūką. - Labai atsiprašau... 

— Tu nekalta, - atsakė jis. - Aš tavęs nekaltinu. Niekas tavęs 
nekaltina, - tačiau iš jo žvilgsnio buvo matyti, jog tai melas. 

Jis pakilo, norėdamas išeiti, nes jai reikėjo ilsėtis, reikėjo 
miegoti, tačiau ji sustabdė jį tarpduryje. 

— Ar jau baigėsi? - staiga paklausė ji. 

Jis sustojo, bet nieko neatsakė. 

— Gaisrai. Tai, ką mačiau gatvėje. Buvo taip baisu. 

Kasparas įdėmiai pažvelgė į ją. 

— Tau reikia ilsėtis, - tarė jis. - Nesirūpink dėl dalykų, kurių 
negali pakeisti. 


Zigrida prisimena tą akimirką sėdėdama prie savo stalo paten- 
tų biure ir spoksodama virš rašomosios mašinėlės bereikšmiu 
žvilgsniu. Tuomet ji jautėsi esanti taip toli nuo Kasparo, nors 
jis buvo čia pat. Dabar ji šalia savęs išgirsta balsą ir mėgina 
apsimesti, kad neišsigando. Tai Renatė, jos veide atsispindi ne- 
rimas. 

— Girdėjau, tau atėjo laiškas, - sako ji. 

Laiškas. Visi Žino, ką tai reiškia. Taip armija praneša žmo- 
noms ir motinoms, kad jų vyrai ir sūnūs sužeisti. Zigrida ne- 
klausia, kaip ji išgirdo apie laišką. Tokios žinios pasklinda. Kai 
praeitą lapkritį Tėjos Burgel vyras Žuvo Stalingrade, visas pa- 
statas dar iki pietų sužinojo. Tačiau Zigrida, nejausdama gai- 
lesčio nei Kasparui, nei sau, žiūri į žavų Renatės veidą. 

— Taip, - atsako Zigrida, įsukdama lapą į kietą guminį rašo- 

mosios mašinėlės veleną. — Tačiau tai, turiu omeny jo žaizdą, 
nekelia pavojaus gyvybei. Pas mus buvo atėjęs jo kovos drau- 
gas. Jis sakė, kad Kasparą sužeidė minosvaidžio šrapnelis, ta- 
čiau Žaizda nepavojinga. 

- Ir ačiū Dievui už tai, - su palengvėjimu ištaria Renatė. 

Tai nustebina Zigridą. Ji niekada nepastebėjo, kad Renatei 
itin rūpėtų Kasparas. Nebuvo taip, kad ji atvirai jo nemėgtų, 
tiesiog būdavo abejinga, Zigridai minint jį. Tačiau dabar žais- 
mingų garbanų puošiamame Renatės veide matyti nuoširdus 
palengvėjimas. Gal jai palengvėjo vien dėl to, kad nereikės ken- 
tėti Zigridos širdgėlos. 

— Taip, - atsako Zigrida. - Ačiū Dievui. 

Pasigirsta triukšmas. Tai panelė Kretchmar suplojo delnais. 

— Damos! Prieš prasidedant darbo dienai prašau jūsų dėme- 
sio. Kaip kai kurios iš jūsų jau žino, ponia Šrioder šį rytą gavo 
žinią, kad jos vyras buvo sužeistas mūšyje Rytų fronte. 

Aplink sėdinčią Zigridą pasigirsta aikčiojimai. 

- Žaizda nepavojinga, - vangiai pakartoja ji visoms. 

Panelė Kretchmar suraukia apatinę lūpą. 

— Džiaugiuosi tai girdėdama. Ir nors, esu tikra, šią akimirką 
mes visos labai užjaučiame ponią Šrioder, negalime leisti, kad 
šie jausmai trukdytų mūsų darbui ar apsunkintų jį. Kaip ne 
kartą esu sakiusi, mūsų kariai kovoja savo mūšiuose, o mes - 
savo, - tai įprasta Kretchmar propaganda. Kai virš Lamanšo 
numušė Ingės Fos vyro bombonešį, Kretchmar tepasiūlė jo 
vardu paaukoti Karo aukų šalpos fondui. 

Tą vakarą laiptinėje Zigridą sustabdo Ericha. Atrodo, tykojo 
laukdama jos. Jos veidas neperprantamas, akys bedugnės. Re- 
gis, jai nesmagu. 

- Girdėjau naujienas, - sako mergina. 

- Jis sužeistas. Nieko daugiau, - atsako Zigrida. Jai nelengva 
žiūrėti Erichai į akis. 

Ericha spokso į ją. 

— Jei norite kuriam laikui nustoti... 

— Nustoti? - Zigrida staiga atidžiai pažvelgia į ją. - Kodėl? 

— Nežinau. Nežinau, koks jausmas būti jūsų kailyje. 

— Jūs niekada nežinojote, koks jausmas būti mano kailyje, 
Ericha. Kodėl tai dabar turėtų jums rūpėti? 

Mergina vos pastebimai gūžteli. 

— Jaučiuosi kalta, - atsako. 

Zigrida nenuleidžia nuo jos akių. Ji tepasako: 

— Jau per vėlu. 


Šeštadienio rytą ji estakada pasiekia naują miesto traukinių 
stotelę Anhalto geležinkelio stotyje. Volframas turi butą Saro 
gatvėje prie Askanų aikštės. Tai maža bjauri vieta su keistai 
parinktais baldais, išblukusiomis užuolaidomis ir kruopščiai 
iššluotomis, bet išklypusiomis grindimis. Nors butas ir su bal- 
dais, atrodo, kad čia niekas negyvena. Ji dairosi aplink lėtai nu- 
sirišdama skarelę. Pro langą matyti pakrika Anhalto geležinke- 
lio stoties architektūra. Ant didingų jos arkų stovi dvi statulos: 
Diena ir Naktis. 

Ji atsigręžia. 

— Kokia čia vieta? 

— Kambarys, - atsako jis, - su lova. - Jam klestelėjus ant čiu- 
žinio, gailiai sugirgžda spyruoklės. Užmetęs ant kėdės savo ga- 
bardino paltą, jis liko su megztiniu, odinėmis jojimo kelnėmis 
ir auliniais „Rieker“ batais. - Kartą per savaitę jodinėju Tyrgar- 
tene, - pareiškia jis, atsakydamas į neužduotą klausimą. - Tai 
mano fizioterapijos programos dalis. 

— Niekada nesu sėdėjusi ant žirgo, - švelniai sako Zigrida. 

Ji stebi, kaip jis per galvą nusitraukia megztinį, tada marš- 
kinius be apykaklės. Jo kūną virš juosmens išraizgę raumenys. 

- Žirgai - gražūs gyvūnai, - sako jis, - bet nelabai protingi. 

— Juk būtent tokie tau ir patinka? - klausia ji. 

Jis liūdnai nusišypso,; tada kilsteli antakius. 

— Na, tai ar norėtum jį pamatyti? — šiek tiek šelmiškai pa- 
klausia. 

- Atrodo, jau mačiau, - atsako ji. Vis dar apsirengusi. Tebe- 
užsagstytu paltu. 

— Ne, kalbu ne apie savo kotą, ponia Šrioder, - sako jis, 
vėl sėsdamasis ant lovos atsisegti kelnių. - Turiu omeny savo 
strampą. 

Nelaukdamas atsakymo, jis nusitraukia kelnes ir apatinius. 
Jo nuogas kūnas tvirtas ir lieknas. Atleto kūnas. Tačiau tai su- 
žeistas kūnas. Subjaurotas randų. Su įkarščiu nusitraukęs vieną 
batą, jis grumiasi su kitu. Dešinioji pėda ir blauzda tobulos. 
Tačiau kairės kojos žemiau kelio nėra. Prie sąnario dirželiais 
priveržtas medinis blauzdos protezas baigiasi medine lanks- 
toma pėda. 

— Gražus, ar ne? Turiu būti dėkingas armijos medicinos tar- 
nybai. Turiu dar vieną su pritvirtintu juodu odiniu batu - pir- 
kau iš katalogo, tačiau dėvėti aulinius batus sunkiau, - sako jis, 
atsegdamas dirželius. 

Protezas nukrinta ant drabužių krūvos. Jis atbulas nučiuožia 
į lovos vidurį ir girgždant spyruoklėms įsitaiso it parodoje. 

Zigrida švelniai žiūri į apvalią šviesiai rausvą kaulo ir odos 
bigę, išvagotą randų, suskirdusią nuo odinių dirželių. 

— Kaip tai atsitiko? - paklausia ji. 

— Sausumos mina, - atsako jis. - Mūsiškė, - jis niūriai nusi- 
šypso purtydamas galvą ir stebėdamasis aplinkybių absurdiš- 
kumu. - Juokinga. Septyniasdešimt dienų praleidau mūšiuose 

nuo Lenkijos iki Baltijos jūros, o užmyniau ant vienos iš mūsų 
prakeiktų minų, - jis kalba be apmaudo, tik su ironija. Aki- 
mirką nebesitaiko savo žvilgsniu it taikikliu ir pasineria į save. 

- Vis dar kenti dėl to? 

— Kartais. Kartais tai žeidžia, kaip ir visa, kas šventa. Tau 
nešlykštu? 

— Man liūdna, - sako jam Zigrida. 

— A, tai blogiau, - sako jis, versdamasis ant šono, kad galėtų 
pastumti ant lovos paklotas antklodes. - Geriau, kai manimi 
bjaurisi negu gailisi. Na, gerai. Tu vis dar su paltu, - pastebi 
jis. - Nagi, nagi, ponia Šrioder. Žiūrėjai, kaip aš nusirengiau. 
Dabar leisk pažiūrėti į tave. 

Zigrida atsisagsto paltą ir pakabina jį ant medinės kėdės at- 
kaltės. 

— Norėčiau, kad manęs taip nevadintum. 

— O kaip tau labiau patiktų? Turiu tave perspėti, nelabai 
mėgstu švelnių žodelių. 

— Mano vardas Zigrida, - sako ji ir atsisagsto palaidinę. — 
Taip turėtum mane vadinti. 

Jis kvepia prakaituotais odiniais drabužiais ir Žirgo oda. Jai 
patinka šis kvapas. Pastangų ir ramios gyvuliškos jėgos kvapas. 
Ji pajunta, kad įsikniaubusi į Volframo kūną gali lengvai užsi- 
miršti. Šėlstantis jos geismas užtemdo pasaulį. Kai jis parverčia 
ją ant nugaros ir įeina į ją dejuojant čiužinio spyruoklėms, ji 
jaučia tik šiurpų prarajos keliamą virpulį. 

Tačiau jiems baigus ir susmukus vienas šalia kito ant lo0- 
vos, ji užsimerkia ir blausioje atminties šviesoje išvysta Egono 
veidą. 

— Mano vyrą sužeidė, - sako ji. 

Volframas valandėlę tyli, tada nuo naktinio staliuko pasiima 
kareiviškų cigarečių pakelį. 

— Kur? - paklausia jis, prisidegdamas cigaretę. 

— Vietovėje, kuri vadinasi Kalininas. 

Jis vos nenusijuokia. 

— Ne. Turiu omeny, kurią kūno vietą? 

Ji staiga išsigąsta, supratusi, kad nežino atsakymo į šį klau- 
simą. Kad nepaklausė to, kai buvo užsukęs jo kovos draugas. 

— Neturiu supratimo, - atšiauriai atsako ji. 

Volframas išpučia dūmus. 

— Man tik smalsu, ar jį išsiųs namo. Na, žinai. Ar tai Hei- 
matschuss. 

Zigrida spokso į jį. Pačiupusi cigaretę iš Volframo pirštų, 
įsimena šį naują žodį ir užsitraukia dūmą. Heimatschuss. Šūvis 
namo. 

— Kokia bloga tapau. Mano vyras sužeistas, 0 aš nesivarginu 
sužinoti smulkmenų. Guliu sau kito vyro lovoje. 

— Ne tokia jau ir bloga, - patikino ją Volframas atsiimdamas 
cigaretę. - Patikėk manim, jei tavo vyras buvo Rytų fronte, jis 
padarė blogesnių dalykų. Daug blogesnių. 

Ji užsisklendžia savyje - tarsi galėtų pamatyti Rusiją, jei tik 
susikauptų. Bet Kasparą ir Rytus užstoja nepermatomas debe- 
sis, pro kurį protas neleidžia jai prasiskverbti. Ji atsilošia, tarsi 
šis veiksmas galėtų padėti jai įveikti mintis. 

— Gal turi dar vieną? - klausia ji. - Cigaretę. 

Jis pakelia pakelį nuo naktinio staliuko, tada meta jį atgal. 

— Tuščias. Bet mano palto kišenėje yra naujos amunicijos, 
sako jis. 

Zigrida išlipa iš lovos. Vėsus skersvėjis apglėbia jos kūną. 

— Kurioje kišenėje? 

— Kairėje ar dešinėje. Vienoje iš jų. 

Pačiupinėjusi per kėdės atlošo permesto palto kairę kišenę, 
ji užčiuopia kažką kieto, tačiau ne cigarečių pakelį. Ištraukusi 
tą daiktą ji pamato kartoninį kortų dėklą, ant kurio pavaizduo- 
tas mirksintis velnias. 

Ji atsisėda ant lovos krašto ir išverčia kortas ant palaikio lo- 
vos užtiesalo. Į lubas žiūri keturių rūšių nuogų moterų kaladė. 
Volframas ramiai žvelgia į ją. 

— Neradai cigarečių? 

— Ar tu taip suvoki moteris? - paklausia ji. 

— Tai kareiviška pramoga, - atsako jis rūkydamas. - Tokių 
galima rasti kareivinėse. 

— Bet aš radau jas ne kareivinėse, o tavo kišenėje. 

— Tu drebi. Kodėl tau negrįžus po apklotu? 

— Ne, - teištaria ji. 

— Suprantu. Įsižeidei. Manai, kad esi tik dar viena korta 
mano kaladėje, ar ne? 

— Be abejo, esu. Neapsimetu, kad manau kitaip, - ji paima 
čirvų dešimtakę. - Ar tokią mane norėtum matyti? Be nieko, 
išskyrus melžėjos kyką ir naščius ant pečių? O gal, - siūlo ji, 
mesdama kortą ir imdama kitą, - su botagu ir auliniais batais? 

- Ne. Manęs nedomina tokie kostiumai, Zigrida. Jei nori 
žinoti apie šią kaladę, - sako jis, pakeldamas keletą kortų ir 
numesdamas jas atgal, - mano seržantas, tikras kvailys, paliko 
jas matomoj vietoj ant savo stalo, tai aš pasiėmiau, kad nekiltų 
triukšmo. Tiesą sakant, buvau apie jas visiškai pamiršęs. O dėl 
viso kito, nesu toks nereiklus, kaip tu akivaizdžiai užsispyrei 
tikėti. Fantazijos apie mergeles nepadoriomis pozomis man 
reikalingos ne ką daugiau negu meilužės be smegenų. Tai nuo- 
bodu. Kodėl turėčiau švaistyti savo laiką? 

Tačiau Zigrida tik spokso. Ne į jį - į vieną iš kortų. 

— Ponia Šrioder? - paragina jis. 

Užuot atsakiusi, ji uždeda delną ant nuogos jo krūtinės. Ji 
negali atplėšti akių nuo pikų karalienės, kurią pakėlė nuo lo- 
vatiesės. 

— Kas yra? Ar suakmenėjai? 

— Ne. Ne, nieko nėra, - atsako Zigrida ir ima rinkti kortas 

į kaladę. — Atsiprašau. Pamirškime tai, neturėjau teisės tavęs 
kaltinti. Galų gale, ne filosofuoti čia atėjome, tiesa? 

Tik palikusi Volframą miegantį lovoje, išlipusi iš metro ir 
pasislėpusi nuo stoties minios už spaudos kiosko, ji atsega savo 
rankinę. Tik tada išsitraukia kortą, kurią pasiėmė iš kaladės ir 
stebeilija į ją, jausdama.:. Ką ji jaučia? Pyktį? Gėdą? Kažkodėl 
ji jaučia liūdesį. 

Plona tamsiaplaukė nuoga moteris, vaizduojanti pikų kara- 
lienę, stovi agresyvia, įžūlia poza - rankomis įsirėmusi į klu- 
bus, atkišusi pilvą į priekį. Ji stovi prastai nutapytų Venecijos 
kanalų fone ir spokso į fotoaparatą nuoga, tik su dryžuotomis 
kojinėmis, keliaraiščiais ant šlaunų ir ant šono pakreipta gon- 
dolininko kepuraite. Jos akys - kiaurai veriančios, metančios 
iššūkį, nepalenkiamos ir be kruopelytės džiaugsmo. 


Zigrida ištiesia kortą ir stebi, kaip Ericha įsmeigia į ją akis. 

— Ar galite tai paaiškinti? 

Ericha nė nekrusteli. 

— Ką paaiškinti? 

— Paaiškinti, kodėl jūs pozavote tokiam dalykui? 

— Ojūs galite paaiškinti, kodėl nešiojatės tai savo rankinėje? 

— Jūs labai protinga, tikrai, - šaltai sako Zigrida. - Tačiau 
noriu, kad atsakytumėte, - ji vėl atkiša kortą. 

Ericha nekrusteli jos paimti, tik abejingai ją apžiūri ir nusi- 
suka į gatvę. Pradunda kariuomenės sunkvežimis, juo važiuo- 
jantys kareiviai ima šūkauti ir švilpti, kad atkreiptų jos dėmesį, 
bet jo nesulaukia. 

- Daug moterų tuo užsiima. Fotografai gerai moka. 

Zigrida spokso į ją. 

- Tai toks jūsų pasiteisinimas? Kad fotografai gerai moka? 

— Ar reikia kitokio? 

- Arjūs... - prabyla Zigrida, bet mintys įstringa jos galvoje. 
Prieš kalbėdama ji turi jas supurtyti. - Ar jūs visai neturite 
gėdos, vaikeli? 

— Gėdos? - Erichos žvilgsnis staiga pasidaro atšiaurus ir 
niūrus. - Ne, ponia Šrioder. Ne, gnūdige Frau, visai neturiu jos. 
Nė kruopelytės. Ir neketinu teisintis pagal jūsų atgyvenusį „pa- 
dorumo“ supratimą. Padorumo neliko, kai į valdžią atėję nu- 
sikaltėliai pirmąkart nužudė žmogų, ponia Šrioder. Kai žmona 
pirmąkart iš gestapo gavo urną su savo vyro pelenais. 

— Taip. Taip, žinau, kad mokate didingai pašnekėti. Tačiau 
tiesa ta, kad kalbos gali būti tik pasiteisinimas. Pasiteisinimas 
elgtis, kaip norite, o likusį pasaulį smerkti. Bet juk yra elgesio 
normos. Vis dar. Liepiančios gerbti save ir savo kūną. Įvardi- 
jančios ir rodymąsi nuogai už mokestį! 

— Panašu, kad siekiate pavaizduoti mane kaip kekšę, ponia 
Šrioder, - pastebi Ericha. 

Zigrida apstulbusi tik sumirksi. 

— Ne. Ne, jokiu būdu. Tiesiog stengiuosi, kad jūs suprastu- 
mėte, - atsako ji, bet mergina puola ją iš pasalų. 

— Po įsiveržimo į Rytus, - santūriai pertraukia ją Ericha, — 
paskui kariuomenę sekė specialūs SS ir policijos žmogžudžių 
batalionai, kurių uždavinys, kurių vienintelis uždavinys buvo 
žudyti žydus. Visus žydus, kuriuos tik galėjo rasti. Latvijoje, 
Ukrainoje, Rusijoje. Vienu metu buvo nužudyta po dešimt, 
dvidešimt, trisdešimt tūkstančių žmonių. Nesvarbu, ar tai buvo 
moterys, kūdikiai, seniai. Juos išguldydavo, o kūnus sumesdavo 
į bendrus kapus. 

— Vaikeli, - bando pasakyti Zigrida, bet mergina neleidžia 
jai užbaigti. 

— Ne, nepertraukite manęs. Jei užsiimate mūsų veikla, turite 
žinoti, kas vyksta. Lenkijoje įrengė stovyklas. Ne priverstinių 
darbų ar „deportacijos“ stovyklas, kad ir ką jie meluotų apie jas, 

bet pelkynuose paslėptus naikinimo fabrikus, kurių paskirtis 
aiški - tonomis gaminti žydų lavonus. Ten juos iš Grunevaldo 
stoties išveža krovininiai traukiniai. Ir tokio likimo bando iš- 
vengti visi, kas gyvena tetulės pensione. Visi. Todėl atleiskite 
man, — sako ji, - turite man atleisti, ponia Šrioder, kad man 
nedaro per didelio įspūdžio jūsų postringavimai apie tai, kaip 
pridera elgtis merginai. 


Stoja lietingi orai. Liūtys išryškina tamsių pastatų ir pilkosios 
karo metų berlyniečių padermės kontūrus. Transportas su- 
lėtėja ir vėluoja. Daugybė skarmaluotų vyrų pristatyti valyti 
subombarduotų pastatų griuvėsių prie Aljanso aikštės. Kartą 
Zigrida kino kronikoje matė britų lakūnus iš numuštų lėktu- 
vų, jie valė nuo šaligatvių šlaką bombų apdaužytoje Potsda- 
mo aikštėje, stebimi besišypsančių berlyniečių. Tačiau tai tik 
propaganda. Ji niekada gatvėje nematė karo belaisvių britų. Šie 
už bausmę lietuje apgadintą tramvajaus liniją remontuojantys 
vyrai - belaisviai rusai tarsi iš akmens iškirstais veidais. Ša- 
lia stovi esesininkai su plieniniais šalmais, neperšlampančiais 
apsiaustais ir per petį permestais karabinais. Vienas jų ilgai 
bando lietuje prisidegti cigaretę ir nustoja triūsti tik tam, kad 
praeinančiai Zigridai riktelėtų mėgstamą nešvankybę. 
Daugiabutis su nurėžtu fasadu tebestovi kaip ir prieš du 
mėnesius, butų vidus tebematyti iš gatvės. Tačiau lietuje jis at- 
rodo ne tik apleistas, bet ir vienišas. Nepaguodžiamas. 
Prieangyje ji nupurto nuo skėčio lietaus lašus. Nuo tada, 
kai atėjo pranešimas iš armijos, laiškų dar nebuvo. Atsidariusi 
pašto dėžutę, ji spokso į tuščią vidų, tada uždaro ją. Ji laukia 

laiško nuo Kasparo, bet jis neateina. Kur jis? Kaip sveiksta? 
Ji nė neįsivaizduoja. Ji laikėsi oficialių nurodymų žmonoms, ra- 
šančioms sužeistiems vyrams. Rašė vieną laišką po kito. Kiek- 
vienas buvo vis trumpesnis ir jame buvo vis mažiau klausimų 
negu praeitame, kol galiausiai ji tiesiog parašė: Kasparai, para- 
šyk man, kaip jautiesi. Parašyk man, ar smarkiai tu sužeistas. Ta- 
čiau jai neatrašo ir neatsakyti klausimai užplūsta mirusią erdvę 
jos viduje. Ji apsilanko armijos biure už Landvero kanalo, kur 
turėtų Žinoti tokius dalykus, bet ten neišgirsta nieko nauja. Tik 
jo sužeidimo apytikslią datą ir kad perkeliant iš karo ligoni- 
nės Nr. 4/531 Šiaurės Smolenske, jis buvo įsodintas į sanitarinį 
traukinį. Bet kur šis traukinys jį nuvežė, neįmanoma pasakyti. 
Dokumentai neužpildyti. Nespėjama to daryti. Už stalo sėdin- 
čio armijos tarnautojo akys tokios gilios, kad ji beveik gali jose 
įžiūrėti gausybę antkapių eilių. 

„Pension Unsagbar“ tapo keblu apsaugoti gyventojus nuo 
šalčio. Antklodžių yra, tačiau naktį nukritus temperatūrai pen- 
siono neįmanoma tinkamai šildyti. Tetulė leido mergaitėms su 
motina miegoti savo svetainėje ant grindų, dėl to kilo nepasi- 
tenkinimas. Vyriškis, pavarde Kocigas, ėmė skųstis: „Kodėl ji 
turi daugiau teisių į šilumą negu aš? Todėl, kad turi vaikų? Aš 
irgi turiu vaikų. Tik jie ne čia. Ar mano vaikų tėvas turi sušalti? 
Ar jos vaikai svarbesni už mano? Ar jiems labiau reikalingas 
vienas iš tėvų? Kilo ginčų. 

Vieną vakarą Zigridai ruošiantis išeiti ponia Veis klausosi, 
kaip jos dukros meldžiasi. Menkais balseliais deklamuoja di- 
dingus žodžius hebrajų kalba. Šema Israel, Adonai Eloheinu, 
Adonai Echa. 

— Ar suprantate, ką jos sako? - paklausia ponia Veis links- 
mai šypsodamasi. 

Žigrida papurto galvą. 

— Ne, 

— Tai reiškia „Klausykis, Izraeli! Viešpats yra mūsų Dievas, 
vien tik Viešpats". 

Ponas Kocigas nusišaipo: 

— Manote, kad Dievas vis dar mus girdi? - niūriai paklausia 
jis, dėliodamas pasiansą ir tėkšdamas kiekvieną kortą. - Tikrai 
manote, kad Jis vis dar klausosi žydų? 

Ponia Veis pažvelgia į naująjį atvykėlį žilais šeriais apžėlusiu 
smakru ir absurdiškais mažučiais ūsais. 

— Apgailestauju, kad jūs taip nemanote, pone Kocigai, - at- 
sako ponia Veis, tačiau iš balso neatrodo, kad ji apgailestautų. 
Jos balsas skamba įžūliai. - Apgailestauju, jog manote, kad Die- 
vas galėtų apleisti savo tautą. 

— Apleisti mus? Kaip absurdiška, - jis tėškia kortą iš kala- 
dės. - Jis mūsų neapleido, ponia, Jis mus patiekė ant padėklo. 
Kol jūs mokote savo vaikus melstis „Klausykis, Izraeli“, Jis 
padeda naciams galąsti peilius, kad jie galėtų supjaustyti dar 
vieną žydą vakarienei. 

— Pone Kocigai, prašau! - uždengusi dukroms ausis piktai 
subara jį moteris. - Vaikai! 

— Vaikai neturėtų žinoti? - gūžteli jis. - Pasimelskite, mano 
mažieji Kinder", - tyčiojasi jis. - Dievas klausosi. Bet mamytė 
jums nesako, kad girdėdamas maldas Jis juokiasi. 


— Jis man nepatinka, - raukosi tetulė, šnairuodama į nesi- 
baigiantį Kocigo dėliojamą pasiansą. 

- Negalime jo mėgti ar nemėgti, tetule, - primena jai Eri- 
cha. - Mes nesirenkame favoritų. 

- Tai dabar dar ir pamokslaujate man, - kandžiai sako 


* Vaikai (vok.). 

senė. - Pirmiausia man atvedate ilgapirštį, kuris ištuštino mano 
piniginę, o dabar šitą, kuris galvoja vienas Dievas težino ką. 

— Ar man pateikti visiems „povandeniniams“ moralės klau- 
simyną, kad užpildytų, tetule? Ar tada būtumėte patenkinta? 

— Ar žinojote, kad jis turi ginklą? 

— Tikrai? 

— Nikeliuotą žaislinį pistoletą, kurį slepia kelnėse, matyt, kad 
nebūtų tuščios. Mačiau, kaip slepia jį. 

— Na, tai visai nesvarbu, - papurto galvą Ericha. - Greitai 
jo čia neliks. Visus juos greitai išgabensime iš čia. Turiu progą 
gauti pasų. Yra vienas žmogus, kuris dirba Vidaus reikalų mi- 
nisterijoje. 

— Kiek laiko jūs jau tai kartojate? Vis turite tai vieną, tai kitą 
progą. Kažkoks biurokratas neva pamos burtų lazdele! O tuo 
metu gestapas bando pasižiūrėti pro rakto skylutę. 

— Aš bandau tai išspręsti, tetule. 

— Ar girdėjote kosint senį? Jo kosulys stiprėja. Kartais at- 
rodo, kad sukosės paskutinį kartą. Ką gali Žinoti, gal jis tuber- 
kuliozininkas. 

— Sakiau, kad bandau tai išspręsti, - atkerta jai Ericha užsi- 
segdama palto sagas. - Ką dar norite, kad pasakyčiau? 

— Kad turite sprendimą. Norėčiau, kad tai pasakytumėte. 

Užsimaukšlinusi beretę, Ericha atsisuka į Zigridą. 

— Turime eiti. 

Tačiau joms išeinant tetulė įsmeigia į Zigridą žvilgsnį, kūrį 
nesunku perskaityti. Darykite ką nors! 


Po Gebelso kalbos, reikalaujančios visuotinio karo, gatvėse pa- 
daugėjo vėliavų. Per radiją nuolat skamba patriotiški maršai, 
patikinantys visus, kad mūsų vyrai Rytuose žygiuoja iš savo 
žiemos stovyklų Rusijoje geležinėmis širdimis ir tuoj pradės 

tokį puolimą, kad ivanai tiesiog puls ant kelių ir maldaus pasi- 
gailėti. O, taip. Maldaus pasigailėti. Tačiau BBC transliuoja šiek 
tiek kitokią naujienų versiją. Pasak Londono, rusai atsikovojo 
milžinišką teritoriją ir armijų grupė „Centras“ iš visų jėgų sten- 
giasi pakeisti savo išsidėstymą atitraukdama pajėgas iš Mask- 
vos fronto smaigalių. Ir visa tai, ramiai su pasitenkinimu pri- 
mena diktorius, vyksta netrukus po žeminamo visų vokiečių 
pajėgų pralaimėjimo prie Stalingrado. 

Kai ji apie tai papasakoja Volframui, jis įsmeigia į ją savo į 
taikiklį panašų žvilgsnį. 

— Prie Stalingrado, - sako jis, - žlugo ne tik šeštoji armija. 
Žuvo bet kokia viltis pačiupti Kaukazo naftos telkinius. To- 
dėl pavasarį puolimo nebus, - beveik atsainiai pareiškia jis. — 
Tikrai nebus. Gal vasarą - birželį ar liepą. Įsivaizduoju, kad tuo 
metu mesime visas savo pajėgas ir dviguba apsuptimi stengsi- 
mės atkirsti fronto smaigalį prie Kursko. Bet to nepakaks. Fon 
Manšteinui pavyko stabilizuoti ir apsaugoti nuo žlugimo Pietų 
frontą, nes jis velniškai geras karvedys, tačiau, norint pralaužti 
ivanų fronto liniją, reikėtų visų iki paskutinio veikiančių tankų, 
kuriuos dar turime, ir visų iki paskutinio lašo degalų iš mūsų 
atsargų. O tada, net jei mums ir pavyktų per stebuklą prasi- 
mušti, nepajėgtume nieko daugiau padaryti, tik tupėti ten ir 
laukti, kol raudonieji smogs atgal. Mūsų fronto linija bus pra- 
laužta, bet šįkart nebebus kaip jos atkurti. Nebus tankų. Ne- 
bus degalų. Nebus karių, - kategoriškai teigia jis. - Tada Rytų 
fronto armijoms teks keliauti šlovingu pergalės keliu, tik prie- 
šinga kryptimi. 

Zigrida atšiauriai į jį pažvelgia. Jie ir toliau girgždina čiu- 
žinio spyruokles lovoje, kuria dalijasi Askanų aikštėje, nepa- 
liaujamai bandydami užsimiršti. Tačiau ji vis dar jo prisibijo. 
Jis kažkuo šiek tiek primena sprogstamąjį užtaisą. O dabar ją 
apstulbino tiesmukai įvertinęs padėtį. 

- Ar nori pasakyti, - galiausiai prabyla ji ir turi vėl iš naujo 
pradėti klausimą. - Ar nori pasakyti, kad karas Rytuose pralai- 
mėtas? 

Tai išgirdęs Volframas nusikvatoja. 

— Pralaimėtas, bet toli gražu nebaigtas. Kol tai įvyks, pralie- 
sime dar vieną ar kelis vandenynus kraujo. Ar patikėtum, jei 
pasakyčiau, kad generaliniame štabe jau planuojama Reicho ry- 
tinių sienų gynyba? - jis įsikiša į burną cigaretę ir pasiima savo 
sidabruotą Žiebtuvėlį. - Tai tiesa, - sako jis, bandydamas atgai- 
vinti žiebtuvėlį. - Kas bus, kai Raudonoji armija pasieks Oderį? 

Jos veidas ramus, bet akys žvelgia skvarbiai. 

- Ir kas gi bus? 

Jis kilsteli akis nuo neveikiančio žiebtuvėlio. 

— Sužinosime, ką iš tiesų reiškia visuotinis karas, gnūdige 
Frau. - Žiebtuvėlio įžiebti nepavyksta. - Velniai rautų, - atsi- 
dūsta jis. - Man irgi baigėsi degalai. - Tada paklausia: - Kur eini? 

— Į tualetą, - atsako ji nusitraukdama nuo lovos apklotą. 

Ji greitai apžvelgia koridorių, tada smarkiau apsisupa ap- 
klotu ir greitai nutapena į tualetą už poros žingsnių. Užsidaro 
ten ir atsisėda. Jai tiesiog reikėjo akimirkai pasprukti nuo Volf- 
ramo. Jo žodžiai taip stipriai paveikė ją, kad jaučiasi girta. Tur- 
būt visi turi įtarimų apie Rytų frontą, bet niekas niekada garsiai 
taip apie jį nekalba, net Ericha. Tačiau šis jaunas vyras taip at- 
sainiai sprendžia kariuomenės žlugimo lygtį. Nėra tankų, nėra 
degalų, nėra karių lygu Raudonoji armija prie Oderio. 

Grįžusi iš tualeto, kambaryje ji randa Volframą užsegant jos 
rankinę, tarsi jis ką tik būtų ištraukęs iš jos ranką. 

- Ieškojau degtukų, - ramiai paaiškina, įsikandęs cigaretę. 

— Nesinešioju degtukų, - sako ji. 

— Tai man jau paaiškėjo. Tačiau nešiojiesi aštrų dalykėlį, 
pastebi jis, tiesdamas ranką į naktinio staliuko stalčių, tebeieš- 
kodamas degtukų. 

— Man gali prireikti skrosti žuvį, - atsako Zigrida. 

— Ar grįši į lovą? — paklausia jis ir, stalčiuje pagaliau radęs 
degtukų, prisidega cigaretę. 

— Ne. Man reikia rengtis, - atsako ji. 

- Tikrai? Maniau, pasiliksi. Galėtume pavakarieniauti. 

Ji papurto galvą, rinkdama savo drabužius. 

— Turiu eiti. 

— Pas kitą vyrą? 

— Ne. Prisistatyti pas anytą. 

— Kitą savaitę kelioms dienoms išvyksiu iš miesto, - sako jis. 

Ji greitai apsivelka palaidinukę. 

— Pas kitą moterį? 

— Ar pavydėtum? 

— Negalėjau nepastebėti, kad čia, spintoje, kabo moteriškų 
drabužių. Manau, kad mane ne vienintelę čia atsivedi. 

- Ojei pasakyčiau, kad vienintelę? - jis stebi, kaip ji rengiasi. 

- Pavadinčiau tave melagiu. Kurgi tu iškeliauji, jei ne pas 
kitą moterį? 

- Tiesiog irgi turiu kai kur prisistatyti. Galima irgi sakyti, 
kad pas tam tikrą anytą, - atsako jis ir nusisuka. - Esu tikras, 
tu manęs siaubingai pasiilgsi. 

- Pasiilgsiu, - išgirsta ji save sakant. 

Tačiau panašu, kad Volframas nebenori tęsti šio pokalbio. Jį, 
atsirėmusį į galvūgalio lentą, domina tik smilkstanti cigaretė. 

— Būk atsargi grįždama namo. Saugokis pavojingų žuvų. 

— Volframai, - staiga paklausia ji, - kas vyksta su žydais? 

Jis greitai Žvilgteli į ją savo taikiklį primenančiu žvilgsniu. 

- Tai pavojingas klausimas, - atsako jis. 

— Ar mes juos žudome? 

- Turi omeny mus abu? 

— Turiu omeny mus. Vokietiją. 

— Tai klausaisi BBC? - paklausia jis. 

— Taip, bet aš ne kvailė. Man nereikia klausytis BBC, kad 
pastebėčiau, kas vyksta mano miesto gatvėse. Todėl klausiu ta- 
vęs. Ar juos siekiama, - pradeda ji, bet stabteli prieš ištardama 
paskutinį Žodį, - išnaikinti? 

Jis akimirką patyli. 

— Jei tu ne kvailė, ponia Šrioder, - atsako jis ir švilptelėda- 
mas išpučia pilkus dūmus, - o aš nemanau, kad tokia esi, tai 
kodėl užduodi klausimą, į kurį jau žinai atsakymą? 


Kitą rytą atvykusi į patentų biurą, prie dokumentų tikrinimo 
mo. Senasis apsaugininkas prie stalo nekelia dėl to triukšmo. 
Jis tik susiraukęs pasižymi pastabą budėjimo žurnale. 

— Turėsite nueiti į trečią aukštą, kad jums išduotų naują pa- 
žymėjimą, - sako jis. 

Tai vienintelis ilgas sakinys, kurį ji kada nors girdėjo senį 
ištariant. Tačiau eidama koridoriumi ji prisimena Volframo 
ranką savo rankinėje. 

Tą vakarą jai grįžus namo, senoji Šrioder iš virtuvės, kur 
plauna lėkštę, sako jai: 

— Tai ką, jūsų šešėlis dingo. 

Zigrida suvynioja į vaškuotą popierių nesuvalgytą vakarie- 
nės porciją - riekę kietos juodos duonos, užteptą žuvies paš- 
tetu. Tai bus rytojaus pietūs. 

— Mano šešėlis? 

— Jūsų protežė. Panelė Netikša. 

Iš senosios tono aišku, kad prieš vakarienę ji tikriausiai iš- 
lenkė vieną ar porą taurelių degtinės. 

— Jos pavardė Kol ir ji visiškai ne mano protežė. Tiesiog mes 
abi mėgstame kiną ir tiek. 

— Tai jūs nieko nežinote? Ji, kaip ten sakoma... Pasipustė pa- 

dus? - ji pastato lėkštę į medinę indų džiovyklę, dzingteli por- 
celianas. Zigrida kvailai dėbso, priversdama anytą su pasitenki- 
nimu nusišypsoti. - Aha, tai ponia Visažinė nieko apie tai nežino? 

— Ko nežinau? Ką, po velnių, bandote pasakyti? 

— Nereikia keiktis, marčia. Tik nustebau, kad jūs nieko ne- 
girdėjote. Praeitą naktį ji negrįžo nakvoti. 

— Ką jūs sakote? - ji stengiasi atrodyti tik truputį sunerimusi. 

— Tai, ką pasakiau. Ar jūs ne tik nuovoką praradot, bet ir 
apkurtot? — senoji dėbčiodama nusivalo suskirdusias rankas į 
apšiurusią pašluostę, stebėdamasi Zigridos bukumu. - Sakiau 
jums, kad tuo padaru negalima pasitikėti. Bet ar jūs kada nors 
manęs klausotės? 

— Negalima pasitikėti - ką norite tuo pasakyti? 

— Kai kurie daiktai dingo. 

— Dingo“ 

— Iš Loti Grancinger buto. 

— Kokie daiktai? 

- Tam tikri. Ne jūsų reikalas, kokie. 

Zigrida sumirksi. Papurto galvą, bandydama išsivaduoti iš 
šios absurdiškos painiavos. 

- Ar kas nors pradėjo jos ieškoti? 

- Ieškoti jos? — senoji Šrioder prunkšteli nuo šios minties. - 
Ji susirado kitą guolį. Jums ką ir toliau reikia viską paraidžiui 
paaiškinti? Ji nepaliko Loti kito pasirinkimo, tik pranešti apie ją 
Darbo tarnybai, - senoji pakabina pašluostę ant kabliuko tarsi 
dėdama tašką. - Pažiūrėsim, ar kasdienis muštras apmalšins tos 
kekšės potraukius, - staiga ji irzliai sukudakuoja: - O kur dabar 
jūs išsiruošėt tokiu metu? — reikalauja pasiaiškinti senoji. 

Tačiau Zigrida neatsako. Ji čiumpa savo paltą ir dingsta. Po 
keturiasdešimties minučių beldžiasi į tetulės duris. Tačiau du- 
rims atsidarius senoji moteris taip dėbteli į ją, kad ji nespėja 
ištarti nė žodžio. 

- Aa. Labas vakaras, ponia Hof, - sako tetulė mandagiu, ofi- 
cialiu tonu. - Pamenu, žadėjote užeiti, bet nežinojau, kad už- 
suksite šįvakar. 

Zigrida sutrikusi į ją spokso. Ponia Hof? O tada iš vidaus 
išgirsta vyrišką balsą, griežtai klausiantį: 

— Kas čia, Helene? 

- Tai ponia Hof iš pono Šmito kontoros. Maniau, kad ji už- 
eis vėliau šią savaitę. 

— Na, kad jau atėjo, - bamba balsas, - tai tegul užeina. 

Zigrida sumirksi. Užtrunka akimirka, kol ji pavirsta ponia 
Hof. 

— Ne, ne. Labai atsiprašau. Tikriausiai supainiojau datą. Be 
to, jūs turite svečių. Užeisiu kitą vakarą. 

— Helene, - ryžtingai šūkteli balsas. - Tegul ji užeina, - pa- 
liepia jis. 

Tetulė vos gūžteli pečiais. 

— Prašom užeiti. 

Viduje neįprastai šilta. O gal tik Zigridą pila prakaitas. Ant 
nušiurusios sofos sėdi suvargęs senis. Plikas. Raukšlėtu kaip 
džiovinta slyva veidu. Sustingusia nepatenkinta mina. Jis susi- 
traukęs, dėvi saržos kostiumą ir rankoje laiko lazdą, tarsi būtų 
pasiruošęs ja atsirėmęs pakilti nuo sofos pagalvėlės. Atlape virš 
kaizerio laikų Geležinio kryžiaus segi ženklelį su kaukole. Jis 
rūsčiai žiūri į Zigridą pro nešvarius akinius storais kaip ledo 
gabaliukai stiklais. 

— Atleiskite, kad neatsistosiu, ponia Hof, - tai ne mandagus 
prašymas, o greičiau įsakymas. - Gindamas mūsų Tėvynę bu- 
vau sužeistas. 

Zigrida akimirką stebeilija į jį, tarsi raukšlėtaveidis būtų 
prabilęs nesuprantama kalba. 

— Ponia Hof, tai mano brolis, - išverčia tetulė, - ponas Briuk- 
neris. Jį sužeidė praėjusiame kare. 

— Varliaėdžių durtuvu, - rūsčiai paaiškina išvėpėlis. - Ant- 
rajame Verdeno mūšyje. 

— Tuomet prašom nesikelti, pone Briukneri. Labai apgailes- 
tauju, kad sutrukdžiau jums vakarą. 

— Nesirūpinkite, - jai praneša tetulė, - po ranka turiu tai, ko 
atėjote. į 

Kad ir kas būtų tai, ko reikia poniai Hof, atrodo, kad tetulė 
visą amžinybę rausiasi ieškodama to kartoninėje dėžutėje su po- 
pieriais, kurią ištraukė iš už užuolaidėlės prie virtuvės kriauklės. 

— Taigi, ponia Hof, esu girdėjęs jus minint. Jūs juk dirbate 
Šmitui? — staiga paklausia senis. 

Zigrida krūpteli. 

— Taip. Ponui Šmitui. 

— Kiek laiko dirbate? 

Zigrida stengiasi ramiai kvėpuoti. 

— Kiek? Jau kurį laiką. Atrodo, kad ilgiau negu iš tiesų. 

— Galiu patikėti. Pasakysiu be užuolankų, ponia Hof, nie- 
kada nepasitikėjau jūsų darbdaviu. Manau, jis ne vienus me- 
tus apsukinėjo mano svainį Otą, o dabar pagrindinis jo užsiė- 
mimas - pelnytis apsukinėjant Oto našlę. Tai nusikaltimas. Ir 
vieną dieną aš tai įrodysiu. 

— Reinholdai, prašau, nepradėk ir vėl, - prašo tetulė, grįž- 
dama nuo kriauklės nešina gumele apvyniotu aplanku ap- 
lankstytais kampais. - Prašau atleisti mano broliui, ponia Hof. 
Pagrindinis jo užsiėmimas - nepasitikėti žmonėmis. 

Ponas Briukneris purkšteli. 

- O mano sesuo, ponia Hof, taip ir neišmoko patylėti prie 
svetimų. 

- Sena šeimos tradicija, - blausiai nusišypso tetulė. - Štai, 
prašom, - sako ji paduodama aplanką. - Tikiuosi, ponas Šmi- 
tas bus patenkintas. 

— Taip, - žengia artyn Zigrida. - Ačiū jums. - Ji nusimauna 

pirštines ir padeda jas ant virtuvėlės stalo akimis duodama 
ženklą tetulei ir apsimesdama, kad apžiūrinėja aplanko tu- 
rinį. - Taip, esu tikra, čia daugiau negu pakankamai. Labos 
nakties. Ir jums labos nakties, pone Briukneri. Buvo labai ma- 
lonu susipažinti. 

Senis gūžteli. Tai tik jos nuomonė, ne jo. 

Viduryje koridoriaus ją pasiveja tetulė, mosuodama piršti- 
nėmis. 

— Ponia Hof. Palikote pirštines. 

Iš arti tetulė atrodo taip, tarsi būtų išgręžta. 

— Ką jūs čia veikiate? - sušnypščia ji. - Sakiau jaunesniajai, 
kad šįvakar niekas neateitų. 

— Aš to nežinojau, nes „jaunesnioji dingo, - praneša jai Zig- 
rida, tačiau senės veido išraiška nepakinta. - Vakar ji negrįžo 
namo. Todėl aš čia. Maniau, gal... 

— Aš jos nemačiau, - atrėžia tetulė. 

Zigrida akimirką sutrikusi žvelgia į ją. 

— Užuojautos nedaliju, jei to atėjote. Yra kaip yra. Nieko ne- 
galima padaryti. 

— Aš žinau, kuo jūs užsiimate, - išdidžiai atsako Zigrida, - ir 
atėjau ne užuojautos. Atėjau pagalbos. 

— Mano pagalbos tikrai nesulauksite. Jei jaunoji panelė 
dingo, gali būti, kad pateko į bėdą. Tai reiškia, kad man gre- 
sia pavojus, tai reiškia, kad mūsų svečiams gresia pavojus, o tai, 
beje, reiškia, kad jums irgi gresia pavojus. Taigi ieškote pagalbos 
netinkamoje vietoje. O dabar, jei leisite, grįšiu pas savo brolį to- 
lesnei kvotai. Pasiimkite savo pirštines ir eikite. Ir grįžkite tik 
tuo atveju, jei galėsite kuo nors padėti man. 

— Helene! - iš buto šaukia senasis pirdžius. - Kodėl taip už- 
trukai? Mano kava atvėso. 

Tetulė susiraukia. Paduoda Zigridai pirštines. 

— Labanakt. 

Kitą vakarą nuo ežerų švilpia žvarbus rytų vėjas. Jis drasko ir 
plaka į stiebus įsikibusias vėliavas, sūkuriais žarsto smulkų sau- 
są sniegą virš Ulando gatvės asfalto ir į namą atpučia gestapi- 
ninkus. 

- Tai jūs neturite nė mažiausio supratimo, kur ji galėtų būti? 

Vyro balsas nuobodus. Nuobodžiaujantis. Toks pat, kaip ir 
jo veido išraiška. 

- Teisingai, - atsako Zigrida. 

— Tačiau, pasak, - susiraukęs jis Žvilgteli į savo užrašus, 
ieškodamas pavardės, - pasak ponios Grancinger, jūs buvote 
draugės. 

Jo veidas blyškus ir papurtęs. Tankūs antakiai. Tamsios akys 
žybteli it signalinė lemputė. 

— Draugės? - pakartoja Zigrida, tarsi ne visai aiškiai su- 
prastų šį žodį. - Ar ji vartojo šį žodį? Jei taip, bijau, kad smar- 
kiai perdėjo. Man panelė Kol pasirodė esanti sutrikusi jauna 
mergina. Aš tiesiog jos pagailėjau ir stengiausi nukreipti de- 
rama linkme. 

- Ir kokia tai linkmė? 

— Kaip jau minėjau, ji buvo sutrikusi. Tokio amžiaus mer- 
ginas dažnai kamuoja emocinės audros. Be abejo, jūs apie tai 
žinote. 

Vyriškis abejingai pažvelgia į ją. 

- Aš patariau, - nors ir negaliu pasakyti, kiek ji to patarimo 
paisė, - tačiau patariau jai dirbti ir tai daryti uoliai. Stengtis 
dvigubai. Pamiršti asmenines problemas ir atsiduoti savo už- 
daviniui. 

— Kuris buvo?.. 

- Kuris, be abejo, buvo rūpintis ponios Grancinger vaikais. 
Maitinti juos. Prausti. 

Vyro žvilgsnis nesikeičia. 

— Suprantate, sakiau jai, kad keisti nešvarius vystyklus nėra 

labai kerintis darbas, tačiau taip darydama ji tarnauja mūsų 
tautai ne mažiau negu karys fronte. Bet jūs, žinoma, eidamas 
tokias pareigas, puikiai tai žinote, Herr Kommissar. 

Vyro akys vos Žybteli. Tikrai? 

— Be abejo, turiu omeny, kad esate policininkas. Neabejoju, 
kad, kaip vokietis, jūs mieliau kariautumėte mūšio lauke su 
šautuvu rankose. Tačiau jūs žinote, kad yra ir kitų mūšio laukų, 
kurie ne mažiau svarbūs. Kovoti su priešais valstybės viduje 
taip pat reikšminga, kaip ir kovoti su išorės priešais, - Zigrida 
kalba nutaisiusi rimtą, nuoširdų veidą, jos žvilgsnis tiesus, ra- 
mus ir neabejojantis skelbiamais įsitikinimais. 

Vyriškis ilgai žvelgia į ją akimis, kuriose vos rusena tirianti 
liepsnelė. Tada kitoje laiptų aikštelės pusėje atsidaro durys ir 
iš oberšturmfiurerio Jungerio Žmonos buto išeina Žmogus 
plačiakrašte skrybėle ir odiniu paltu. Tačiau jį išlydi ne oberš- 
turmfiurerio žmona, o jos netikra sesuo, vilkinti kruopščiai iš- 
lygintą medicinos sesers uniformą. Ji žvilgteli į Zigridą ir gana 
atsainiai taria: 

— Heil Hitler, ponia Šrioder. 

Zigrida, tobulai pamėgdžiodama jos toną, atsako: 

— Heil Hitler, panele Kesler. 

Tada abi atsisuka ir nekaltai, kaip gali tik nuoširdūs žmonės, 
pažvelgia į vyrus papurtusiais veidais, stovinčius laiptų aikš- 
telėje. Panelė Kesler uždaro savo duris. Vyriškis pažiūri į savo 
kolegą, kuris tik patraukia pečiais. Tada įsikiša savo užrašų 
knygutę į palto kišenę. 

— Ačiū, ponia Šrioder, - taria jis be jokio dėkingumo, - už 
mums skirtą laiką. Heil Hitler. 

— Heil Hitler, - rimtai atsako Zigrida. 

Ji atsargiai uždaro duris, kad jos garsiai nedunkstelėtų, tada 
priglaudžia galvą prie medinio jų paviršiaus klausydamasi 
laiptais besileidžiančių vyrų žingsnių aido. Nusivilkusi nertinį, 

pamato, kad suknelė šlapia nuo prakaito. Senoji Šrioder niūriai 
apžiūri ją, traukdama smirdinčią savo cigaretę. Jos taurelėje te- 
likęs šlakelis degtinės. 

— Ar aš jums nesakiau, - griežtai pareiškia ji, - ar aš nesa- 
kiau? Ta mergina nuo pat pradžių tik rūpesčius kėlė. Dabar 
pasižiūrėkite, kas išėjo. Į mūsų duris beldžiasi gestapas. 

— Gestapas, - atsako Zigrida, kabindama nertinį ir brauk- 
dama nuo skruosto prakaitą, - beldėsi į visy duris. Ne tik mūsų. 

- Ir visus dėl to išpylė prakaitas? - gaižiai išsišiepusi teirau- 
jasi senė. 

Zigrida patraukia ranką nuo skruosto. 

— Taip, jei jie turi bent kiek smegenų. 

Senoji Šrioder purkšteli. Nupurto cigaretės pelenus. 

— Jums pasisekė, kad aš priklausau partijai. 

— Taip, - atsako jai Zigrida, eidama prie kriauklės ir atsuk- 
dama čiaupą. - Kasdien dėkoju už tai Dievui. 

- Žinot, galėtumėte bent kartą pagalvoti ir apie kitus, - jai 
įkandin tulžingai šūkteli senoji. - Jei jus suims, suims ir visą 
šeimą. Pamirškit mane, aš jau sena. Bet pagalvokite apie savo 
vyrą, jei dar atsimenat, kaip jis atrodo. Pagalvokite, kas gali nu- 
tikti jam. 

Zigrida iš bėgančio čiaupo prisileidžia į rieškutes vandens 
ir panardina į jį veidą. Jaučia, kaip dilgčioja veido oda, tada 
išnyra ir įkvepia oro. 

- Kasparas yra kareivis. Sužeistas kareivis. Armija niekam 
neleis jo nė pirštu paliesti. Be to, aš nepadariau nieko blogo. 
Dirbu patentų biure. Grįžtu namo, einu miegoti. Nubundu, kai 
atskrenda bombonešiai, o jiems nuskridus vėl einu miegoti. 
Kitą dieną vėl darau tą patį, kaip ir visi kiti. Kodėl gestapui tu- 
rėtų bent kiek rūpėti mane suimti? - ar šiais žodžiais ji bando 
nuraminti save pačią? Ji grįžta į svetainę, valydamasi rankas į 
pašluostę. 

— Todėl, kad jums trūksta sveikos nuovokos, - atrėžia any- 
ta. - Tokia jūsų problema. Manote, kad esate gudri ir visada pa- 
vyks išsisukti. Kad esate aukščiau visko. Bet taip nėra, brangus 
vaikeli. Ir jei nebūsite atsargi, jums teks skaudžiai pasimokyti, 
kaip pasimokė ta kiaulė Hildegarda Remki. 

Senoji perveria ją žvilgsniu, o tada greitai nusuka akis. Įtrau- 
kia dūmo. Po akimirkos įjungia ponios Remki „Telefunken“ ra- 
dijo imtuvą, palikdama Zigridą dėbsoti į ją. Kambarį užlieja 
Devintosios simfonijos garsai. Zigrida pajunta, kaip prakaito 
išpiltą kūną persmelkia šiurpas. 

Miegamajame ji nusivelka šlapius nuo prakaito drabužius 
ir iš komodos išsitraukia sausus. Sėdėdama ant lovos, apžiūri 
kortą, kurią slėpė palto kišenėje. Erichos žvilgsnis nuogas kaip 
ir jos kūnas. Ji irgi žvelgia į Zigridą, atvirai ją vertindama. 
Sudrėkusiomis nuo ašarų akimis Zigrida apverčia kortą ir per- 
skaito kitoje pusėje atspausdintą adresą. VILHELMINA FON Ho- 
HENHOF. GRAŽUOLIŲ ATVAIZDAI, KANTO G. 146c, BERLYNAS. 

Jį PASIBELDŽIA, BET NIEKAS NEATIDARO, NOIS ji girdi garsų, 
| besiginčijantį moters balsą. Zigrida tyliai pajudina varinę 
rankeną ir spragtelėjusios durys sėkmingai atsidaro. Palėpės 
viduje - prietema. Aukštus langus dengia sunkios užuolaidos, 
nepraleidžiančios nė trupučio saulės. Tik stalinė lempa, už- 
dengta raudonu šaliku, šviečia kitame kambario gale, kur šil- 
toje, raudonoje kaip kraujas šviesoje pirmyn atgal žingsniuoja 
labai aukšta, liekna, sportiška moteris su kelnėmis, kalbanti te- 
lefonu. Ji piktai šaukia į ragelį: 

— Tai man nerūpi, Dyteri, man nerūpi! Tai tavo problemos, 
o ne mano. Mes susitarėme ir tu to susitarimo laikysies, supra- 
tai?! - ir vargšui Dyteriui, kad ir kas jis būtų, nespėjus atsakyti, 
ji nuteškia telefono ragelį. Zigrida stovi ant slenksčio, apšviesta 
iš koridoriaus sklindančios šviesos. - Vėluojate, - valdingai pa- 
reiškia jai moteris. - Įspėju jus pirmą ir paskutinį kartą - jei 
dar pavėluosite, darbą matysite kaip savo ausis. 

Ji pasitraukia nuo žibančios lempos ir po akimirkos Zigridą 
apakina verianti balta šviesa. 

— Po velnių, tai taip ir stovėsite išsižiojusi? - išgirsta ji klau- 
siant moterį. 

Zigrida, prisidengusi akis, nedrąsiai žengia pirmyn. 

— Arjūs Vilhelmina fon Hohenhof? 

Moteris žengia į šviesą kritiškai apžiūrinėdama Zigridą. 
Trumpi garbanoti jos plaukai nudažyti raudona chna, akys gi- 
liai įdubusios ir primerktos. 

— Jūs truputį per sena, - pastebi ji. 

— Atleiskite? 

- Daugumai mano merginų ne daugiau kaip dvidešimt 
metų. Bet jūsų akys gražios ir veido forma įdomi, - sako ji. 

Zigrida žingteli žingsnelį atgal, o moteris persibraukia pirš- 
tais plaukus. 

— Ponia fon Hohenhof. 

- Panele fon Hohenhof. Geri plaukai. Gal tiktų kasa? Bet 
smulkmenos vėliau. Nusirenkite. Noriu pamatyti jūsų kūną. 

- Čia atėjau ne tam, kad nusirengčiau prieš fotoaparatą, pa- 
nele fon Hohenhot. 

- Tikrai? Tai kodėl gaišinate mano laiką? Esu tikra, jus per- 
spėjo, kad fotografuoju tik aktus. 

— Aš atėjau ne fotografuotis. Gal galėtumėte išjungti tas 
šviesas. 

Moteris staiga susiraukusi nužvelgia Zigridą. 

— Tai kodėl jūs čia? 

— Atėjau dėl... dėl vienos iš jūsų pozuotojų. Gal malonėtu- 
mėte? Šviesa mane akina. 

Tebesusiraukusi moteris nueina taukšėdama kulnais į kiet- 
medžio grindis, o aukštos palėpės lubos skamba nuo aido. Pa- 
sigirsta metalo spragtelėjimas ir ryškią šviesą pakeičia eilė stu- 
dijos prožektorių. Zigrida sumirksi ir patraukia nuo akių ranką. 

— Gerai atrodote, - praneša jai moteris. - Todėl kol kas neiš- 
vysiu jūsų pro duris. Bet per daug neatsipalaiduokite. 

- Ieškau merginos, vardu Ericha Kol. 

- Ir?.. Manote, kad ji man pozavo? 

- Na, - sako Zigrida ir išsitraukia kortą su Erichos nuo- 
trauka, - jei tai galima pavadinti pozavimu. 

Moteris pažvelgia į kortą, tada į Zigridą. 

— Tai jūs žmona? - abejingai paklausia panelė fon Hohenhot. 

— Ką? 

- Jūs mūvite žiedą. Kartais žmonos ateina ieškoti savo vyrų 
meilužių. Kartais vyrai ateina ieškoti savo žmonų meilužių. 
Mano merginos nesibaido įvairovės. 

— Ne, nieko panašaus. Bet juk jūs ją pažįstate? 

— O, taip. Kas galėtų pamiršti jaunąją drąsuolę Erichą? — 
moteris.užgesina cigaretę mažoje emaliuotoje peleninėje, pil- 
noje nuorūkų. - Kodėl klausiate, jei ne per daug keblu atsakyti? 

- Todėl, - atsako Zigrida, - kad ji dingo. 

Moteris pažvelgia į ją. Tada staiga nusigręžia ir netarusi nė 
žodžio nueina į šoną, prie indaujos. Zigrida seka paskui tauk- 
šinčius jos kulnus. 

— Neturite ko pasakyti? —- paklausia ji. 

— Ką norite, kad pasakyčiau? Dingo mergina, - gūžteli mo- 
teris, ieškodama cigaretės. - Merginos dažnai dingsta. 

Kambarys prigrūstas fotoaparatų ir fotografinės įrangos, sto- 
vų prožektoriams, butaforijos ir propagandinių iškabų. Ryškalų 
kvapas sumišęs su aitriu užplikytos stiprios kavos aromatu. Ant 
sienos kabo tuzinas ar daugiau įrėmintų šnaucerių nuotraukų. 

— Tai mano vaikai, - paaiškina ji, - Arko ir Duksis. Jie jau 
mirę. Negalėjau prisiversti po jų turėti kitų šunų, - paaiškina 
ji dalykiškai, bet su ilgesio gaidele, tada atsisėda ir prisidega 
naują cigaretę. 

Bet Zigridos nedomina šunų nuotraukos. Ji žvelgia į keletą 
nutapytų dekoracijų prie sienos. Atpažįsta kanalo vaizdą iš Eri- 
chos nuotraukos. 

— Smerkiate? 

— Ką? 

Panelė fon Hohenhof linkteli į dekoracijų pusę. 

— Tai, ką darau. O neturėtumėte. Teikiu vertingas paslaugas 
vermachtui, keldama mūsų karių dvasią. 

— Nesvarbu, ar aš tai smerkiu, ar ne, - atsako Zigrida. 

— Džiaugiuosi, kad mūsų nuomonės sutampa. 

- Ar galite man pasakyti, - paklausia Zigrida, - kada pasku- 
tinį kartą ją matėte? 

Panelei fon Hohenhof netenka ilgai svarstyti: 

— Vakar. Ji atsirado čia vėlai vakare, - moteris įtraukia dūmo 
ir neišpučia jo. - Tikėjausi, kad vėl atėjo pozuoti, nes objek- 
tokia liesutė. Bet ne, - ji nukrečia pelenus į kitą pilnutėlę pele- 
ninę, - ji pasirodė ne dėl to. 

Iš arti Zigrida pamato, kad, nors ir energinga, ši moteris 
sensta. Skruostų oda padribusi. Nebestangri kaklo oda pradė- 
jusi raukšlėtis. Dantys ir pirštai dėmėti nuo tabako. 

— Taigi, - sako panelė fon Hohenhof šaltai žvelgdama, - kas 
jūs jai? 

— Mes kaimynės. 

— Kaimynės. Ir kokio velnio tai man turėtų rūpėti, ponia 
Šrioder? | 

— Ji dirba pas aukštu žemiau gyvenančią moterį. Mes drau- 
gės, - sako ji, bet visa tai staiga atrodo kaip žodžių kratinys. 
Reikėtų daug aiškinti ir to vis tiek nepakaktų. - Visa tai ne 
juokai. Jos ieško policija, - sako ji. - Vakar vakare atėjo į mūsų 
butą. 

— Policija? 

— Gestapas, - patikslina Zigrida. 

Panelė fon Hohenhof įkvepia oro. Stebeilija į peleninę. Tada 
lėtai pakelia akis. 

— Ar jūs žinote? - paklausia ji. 

— Ką Žinau? 

— Ką ji daro. 

Akimirką stoja tyla. 

— Taip. 

- Tada tikriausiai įsivaizduojate, kokios naudingos gali būti 
fotografo paslaugos... - moteris atsargiai renkasi žodžius, - ...jos 
hobiui. 

- Turite omeny nuotraukas dokumentams? 

Neatsakiusi į Zigridos klausimą, moteris ištaria: 

— Žinote, daviau jai savo raktą. Jei kada prireiktų. Jei kada 
reikėtų apsistoti. Bet Ericha Kol yra šmėkla, ponia Šrioder. Tai 
atsiranda, tai dingsta, - ji gūžteli. - Kaip vaiduoklis. Jei ją bent 
kiek pažįstate, tiek tikrai tai žinote. 

- Tai jums neateina į galvą... 

- Priešingai. Mūsų panelė Kol neišeina man iš galvos. Bet 
nenutuokiu, kur ji yra ar galėtų būti. 

Zigrida akimirką žvelgia į moters veidą. 

- Ar jūs man meluojate? 

Panelė abejingai pažiūri į ją. Tada pakyla. Nukreipusi Žvilgs- 
nį nueina šalin, nykščiu trindama kaktą. Aplink ją ore sklaidosi 
dūmai. 

— Suprantate, aš niekada nesiekiau pasipelnyti. Nuotraukas 
dokumentams fotografavau darydama paslaugą. Ir tik kai ku- 
riems Žmonėms. 

— Bet jūs parūpindavote dokumentų Erichai. 

- Aš fotografė, o ne klastotoja. Tuo užsiimdavo kažkas kitas. 
Vyras iš Armijos gatvės, kurį ji pažinojo, - ištaria ji aštriai. 

— Taip, vyras. Ji vadino jį Jozefu. 

— Man neteko su juo susidurti, - pareiškė ji. - Sakote, jo var- 
das Jozefas? - ji susiraukia. - Aš tuo nesidomėjau. 

— Panele fon Hohenhof, prašau, - galiausiai ima maldauti 

jos Zigrida. - Užteks traukti iš jūsų po žodį. Papasakokite man, 
ką žinote. 

Moteris atsigręžia atviru ir kupinu skausmo veidu. 

— Aš pykau, - pareiškia ji. Jos akys staiga parausta. - Ji atėjo 
pas mane, bet ne vedama jausmų, o tik pinigų paprašyti. Tik dėl 
pinigų. Tas vyras... Žinojau, kad jis ją suteršė. Aš pykau, - pakar- 
toja ji. - Mečiau ant grindų šimtą markių ir liepiau jai eiti šikti. 

Zigrida skausmingai atsidūsta. Tačiau panelė fon Hohenhof 
nusisuka. 

— Dabar galite mane teisti, ponia Šrioder, - su pasibjaurė- 
jimu sako ji. - O tada išeikite. 


Zigrida eina Kanto gatve tarsi lunatikė. Dukart atsitrenkia į 
amžinai priešinga kryptimi skubančius praeivius. Ji lyg ir ėjo 
į Zoologijos sodo metro stotį, tačiau tik miglotai suvokia, kad 
pasuko ne į tą pusę. Užsidėkit akinius! - bara ją berlyniečiai. 
Ar jūs akla? - reikalauja pasiaiškinti jie. O tada kažkieno kū- 
nas taip smarkiai į ją atsitrenkia, kad tik ją pačiupusios rankos 
sulaiko, kad nenugriūtų ant šaligatvio. Tai priverčia ją vargais 
negalais atsitokėti. Tuomet pamato to žmogaus veidą ir jos lū- 
pose sustingsta jo vardas. 

— Tave seka, - sušnibžda jis. 

Ji pajunta, kaip ausis ima liepsnoti nuo jo alsavimo. 

— Juoda fetrinė skrybėlė, pilkas paltas, už pusės kvartalo, - 
tada garsiai ištaria: - Atsiprašau, gnūdige Frau, už savo neran- 
gumą. Prašau dovanoti. 

Jis akimirksniu dingsta, įsimaišydamas tarp praeivių, tačiau 
Zigrida lieka stovėti sustingusi, žvelgdama jam įkandin. Jos 
širdis, smegenys ir kūnas visiškai sukrėsti, o nuo ausyse skam- 
bančio Egono balso aido kaista kūnas. Kai galiausiai ji visiškai 
negalvodama puola bėgti pirmyn, atsitrenkia į kažką ir šlep- 

teli ant užpakalio. Sukasi galva. Ji nustebusi žiūri į prie jos pa- 
silenkusią moterį, kuri atsiprašinėdama renka nuo šaligatvio 
Zigridos daiktus, pabirusius iš rankinės. 

- Ar neužsigavote? - vis kartoja moteris. Liesas, mąslus 
veidas, nuo susirūpinimo suraukti antakiai. - Ar susižeidėte? 
Labai atsiprašau. Nežiūrėjau, kur einu, - sako ji, keldama nuo 
žemės zigzagais puoštas šukas, veidrodėlį, pieštuko galiuką ir 
tūbelę miltelių nuo galvos skausmo, o tada sustingsta įsmeigusi 
akis į kortą su nuoga Ericha. 

Zigrida čiumpa ją iš moters, burbteli „ačiū“ ir atsistoja. 
„Nesusižeidžiau.“ Netarusi daugiau nė žodžio, prasibrauna to- 
liau ir ima it paklaikusi viltingai žvalgytis po gatvę, bet veltui. 
Aplink tik svetimi. Svetimi prieš akis ir svetimi už nugaros. 
O stambus berlynietis pilku paltu ir juoda fetrine skrybėle iš 
uniformuoto laikraščių pardavėjo perka „Berliner Zeitung“. 
Zigrida, pajutusi burnoje metalinį baimės skonį, susitvardo, 
panarina galvą ir puola priešinga kryptimi, braudamasi pro 
vidurdienio minią. Už kvartalo ji greitai įsmunka į mažutę ka- 
vinę, susiranda kėdę ir staliuką. Jos rankos dreba. Kūnas virpa. 
Padavėja pašnairuoja į ją. 

— Atleiskite, ar blogai jaučiatės? — pasiteirauja ji, bet Zigrida 
ignoruoja klausimą. 

Užsisako kavos. Ją apėmęs šokas, baimė ir smarkus jaudulys. 
Jaudinantis jo balsas. Jo veidas. Ją sugriebusios jo rankos. Taip 
netikėtai. Jos širdis liepsnoja. Gyvas. Jis nebe jos vaizduotės 
šmėkla. Jis gyvas, jį galima paliesti. 

Skimbteli durų varpelis ir ji pakelia akis, apimta beprotiškos 
vilties, bet pamato įeinant stambųjį berlynietį, po pažastimi pa- 
sikišusį laikraštį. Pilkas paltas, juoda fetrinė skrybėlė. Visiškai 
nekreipdamas į ją dėmesio, jis klesteli prie staliuko, atsiverčia 
savo laikraštį ir atsikosėjęs ima vartyti lapus. Užsisako kavos, 
brendžio ir olandišką cigarą. 

Jos delnai prakaituoja. Ji nuryja keletą gurkšnių beskonės 
kavos ir greitai atsistoja. Tarkšteli monetas ant staliuko ir šauna 
pro duris. Lauke pamato autobusą, kuris sulėtina greitį prieš 
sustodamas Augustės Viktorijos aikštės stotelėje prie zoolo- 
gijos sodo. Ji paspartina žingsnį. Išdrįsta atsigręžti ir pamato 
susiraukusį stambuolį, išeinantį iš kavinės. Ji dar labiau pa- 
spartina žingsnį. Kai autobusas ima stabdyti, o stabdžiai sude- 
juoja, ji jau bėga, ir nors nedrįsta dar kartą atsisukti, žino, kad 
bėga ir jis. Paskutiniai keleiviai sulipa į autobusą ir vairuotojas 
jau ruošiasi pajudėti, ji, pribėgusi stotelę, ima kumščiu belsti į 
duris. Taip daryti draudžiama ir dauguma vairuotojų nepaiso 
tokių beviltiškų veiksmų, bet kartais pasiseka. Autobusas su- 
stoja, durys atsidaro ir ji įlipa. Vairuotojas tik suniurna, bet 
jauna konduktorė, ryšinti hitlerjugendo raištį, nedelsdama 
puola pamokslauti Zigridai. Tačiau Zigrida jos nepaiso. Ji visą 
dėmesį sutelkusi į stambųjį lokį, kuris šniokštuoja bėgdamas 
raudonu veidu ir nusivylęs skėsteli rankomis autobusui nu- 
važiuojant. Autobusas įjungia pavarą ir pajuda nuo šaligatvio 
krašto, išspjaudamas alyva smirdinčias išmetamąsias dujas. 
Gatvėje pypsi automobilis. Viduje susigrūdę daug žmonių ir 
jai tenka stovėti. Užia variklis, jį peršaukia verkiantis kūdi- 
kis. Sena namų šeimininkė knarkia. Tuštumą pripildo bežodis 
nepasitenkinimas. Ji netgi nežino, kur važiuoja, bet tai jai ne- 
rūpi. Ją apėmęs jaudulys virto nusiminimu. Stovėdama dar- 
dančiame autobuse, stumdoma į ją atsitrenkiančių Žmonių, 
užuosdama jų neskalbtų drabužių kvapą, ji jaučiasi palikta 
Egono taip pat skausmingai kaip tada, kai jie paskutinį kartą 
dalijosi lova. Jis buvo šalia, o po akimirkos dingo. Prapuolė 
dienos šviesoje nemesdamas šešėlio, paspruko be jos. Kaip vi- 
sada. Be jos. 

Prie namo durų ji sutinka durininkę Munt, ant pilko chalato 
užsirišusią išbalintą prijuostę. Ji stovi prie durų tokia veido iš- 
raiška, tarsi Zigrida būtų į pamokas vėluojantis vaikas. 

- Siaubingai vėlus metas ištekėjusiai moteriai grįžti namo 
iš darbo, ponia Šrioder, - mesteli ji. - Be abejo, vėlavo trau- 
kiniai? 

Zigrida niūriai dėbteli į ją. 

- Laukėte manęs vakarienei, ponia durininke? Ar tiesiog 
šnipinėjote pro langą? 

— Mudu su vyru esame atsakingi už šio pastato gyvento- 
jus, - išdidžiai primena ji Zigridai. - Tokios pastabos neišeis 
jums į naudą, vieną dieną pamatysite. 

Zigrida ima kopti laiptais, nekreipdama dėmesio į Munt. 
Nekreipdama dėmesio į save, girdėdama tik plakančią savo 
širdį. Laiptų aikštelėje prie savo buto ji stabteli. Aklai ima 
knaisiotis rankinėje, ieškodama rakto. Neradusi jo, ima raustis 
kišenėse. Kur ji nukišo tą nelemtą raktą? Tačiau ištraukus iš 
kišenės pilkšvą, pusiau perlenktą karo metų popieriaus lapelį 
jai sutvaska širdis. Akimirką atrodo, kad nepajėgs to ištverti. Ji 
sugniaužia raštelį delne ir priglaudžia sau prie pilvo. Tada įkve- 
pia ir atsiverčia jį. Greitai pažiūri, kas ten parašyta. Dar kartą 
perskaito. Tai tik keletas žodžių. Bet ji vis skaito juos, o tada 
krūpteli, už nugaros atsidarius durims. 

— Labas vakaras, - išgirsta ji sakant panelę Kesler. Ji vilki 
standų smėlio spalvos chalatą, užsidėjusi akinius metaliniais 
rėmeliais. Šis derinys jai netinka ir sendina ją. 

- Atleiskite, ar viskas gerai? 

— Ką? 

- Atrodote, - panelė Kesler akimirką pagalvoja, - tarsi ne- 
sveikuotumėte. 

Zigrida priglaudžia delną sau prie kaktos, tarsi tikrintų, ar 
neturi karščio. 

— Ne. Ne, dėkui, nesergu. 

- Gal norėtumėte užeiti? Turiu brendžio. Šlakelis išeitų jums 
į naudą. 

— Ne. Jūs labai maloni, bet atleiskite, nereikia, - atsako Zigrida. 

Ji mato panelę Kesler dirstelint į raštelį, kurį Zigrida tebe- 
spaudžia rankoje. Kesler veide atsiranda kreiva šypsenėlė. 

— Tai ar jau dulkinotės su juo? - paklausia ji. 

Zigridą užplūsta karštis. 

— Na, su mano broliu. 

Zigrida pažvelgia į ją jausmų kupinomis akimis. Panašu, 
kad nebepajėgia apsimesti. 

— Taip, - atsako. 

Panelė Kesler linkteli sau pačiai ir nusiima akinius. 

— Jam neįmanoma atsispirti. Nors ir neturi kojos, moterys 
krenta į jo lovą. Tačiau turiu jus perspėti. Nekurkite planų atei- 
čiai, nes jos nėra. Bent jau su juo. 

— Ačiū. Nepamiršiu to, - kimiai atsako Zigrida. 

— Žinote, Zigrida Šrioder, jūs prarandate progą. Gal Volfra- 
mas ir nepatikimas, bet aš tokia nesu. Net jei negaliu būti jūsų 
meilužė, galiu būti jūsų draugė. 

Tik akimirką patylėjusi Zigrida atsiliepia: 

— Tikrai? 

— Draugai vis tiek daug vertingesni. Meilužiai? - ji gūžteli 
pečiais. - Kas gali jais pasitikėti? 


Per pietų pertrauką Zigrida išsisuka nuo Renatės ir patraukia 
palei kanalą į rytus, municipalinės dujų įmonės link, kol pri- 
eina suoliuką, greta kurio nudžiūvusios gluosnio šakelės rai- 

žo melsvai žalio vandens paviršių, ir klesteli ant jo. Tik tada 
išdrįsta vėl perskaityti raštelį. Įstrižai jo pakeverzota kinas ir 
balkonas, tada nurodytas laikas. Kai greta jos staiga kažkas at- 
sisėda, ji sugniaužia raštelį kumštyje. Stambus vyras, vilkintis 
pilką paltą, kilsteli juodą fetrinę skrybėlę. 

- Ponia Šrioder. 

Ji instinktyviai bando pakilti, bet vyriškis suspaudžia jos 
ranką. 

— Prašau! Aš ne tas, kuo mane laikote, - sako jis, rimtai 
žvelgdamas iš po tankių antakių. - Esu panelės Kol draugas. 

Zigrida irgi stebeilija į jį. Atsisėda atgal ant suoliuko ir vyras 
paleidžia jos ranką. Jo rankos įdiržusios, pastebi ji. Darbininko 
rankos. 

- Jūs žinote, kur ji? 

- Negaliu pasakyti. 

— Tačiau jūs tai Žinote. 

- Negaliu pasakyti. 

- Jūs žinote, kad ji tebėra gyva. 

- Taip. 

- Ir saugi. 

— Kaip ir visi mes. 

— Noriu ją pamatyti. 

- Šiuo metu tai neįmanoma. 

- Tada kas nors turi padaryti, kad tai būtų įmanoma, nes aš 
noriu ją pamatyti. 

— Negaliu ilgiau pasilikti, bet jūs turėtumėte žinoti - ma- 
nome, kad mūsų operacija pavojuje. 

— Tetulė? 

- Ji nesuimta, bet jie stebi ją. 

— Kiek laiko? 

— Dabar turėtumėte klausytis, o ne kalbėti. Planuojame juos 
perkelti. Dabartinius gyventojus. 

— Perkelti? Kaip, jei jie stebi? 

— Daugiau šiuo metu negaliu pasakyti. Mums reikės jūsų 
pagalbos, bet ne dabar. Dabar kurį laiką laikykitės atokiai. Ar 
supratote? Su jumis vėl susisieks, - sako jis, pakyla, vėl kilsteli 
skrybėlę ir nužingsniuoja dujų įmonės link. 


Kino teatro fojė blausu. Ant nušiurusios velvetu aptrauktos kė- 
dės sėdi vieniša senstanti kekšė ir spokso į savo cigaretės dū- 
mus. Senasis kontrolierius iš visų plaučių kosi. Nusivalo burną 
nosine ir atveria balkono duris. Paskutinės eilės tuščios. Nėra 
nuolatinių žiūrovų. Aparatui ėmus sukti filmą, jos širdis daužo- 
si krūtinėje. Pilkai apšviestame ekrane kino kronikos kamera 
neramiame Rusijos danguje seka eskadrilę bombonešių kon- 
dorų sparnais. 

Zigrida vėl išlanksto raštelį, norėdama įsitikinti, kad žodžiai 
tebėra užrašyti. Ji bijo, kad jie nedingtų, palikdami popierių tuš- 
čią. Tačiau jo rašysena vis dar matoma. Tada pasigirsta balsas. 

Nekalbėk. 

Tarsi ji pajėgtų. 

Zigrida, maldauju, nė žodžio. 

Tarsi jos lūpos galėtų prabilti. Jį temdo šešėlis ir veidui pa- 
vidalą suteikia tik pilkas mirgesys. Jis beviltiškai suspaudžia 
jos ranką. Jo kūno kvapas liudija apie nuovargį, apsileidimą ir 
ilgesį. 

— Man reikia tave paliesti, - kimiai sušnibžda jis. 

Ir ji leidžia jam. Iš pradžių jo prisilietimas - ieškantis, jis lie- 
čia ją taip, lyg ieškotų kažko prarasto. Po paltu, po palaidinuke. 
Staiga jo lūpos priartėja. Naršo po jos kaklą. Jos akys plačiai 


226 DAVID R. GILLHAM 


atmerktos. Ji irgi bijo užsimerkti, bijo, kad vien pajudinusi akių 
vokus sugriaus trapią akimirkos tikrovę, jis pranyks ir virs pri- 
siminimu, sapnu ar tamsa jos mintyse. 

Apimta veikiau nevilties negu geismo, ji skubiai atsagsto 
Egono kelnes, beviltiškai trokšta įsikibti į praeitį, į buvusį savo 
„aš, suteikti jam svorį ir formą. 

Pasikėlusi sijoną, apsižergia Egoną. Jis įeina į ją ir ji ima ju- 
dėti virš jo. Iš pradžių lėtai, su viltingu sielvartu, paskui ap- 
imta staigaus ryžto. Jis ima aikčioti, švokšti jos puolamas, to- 
dėl ji delnu užspaudžia jam burną. Prispaudžia savo galvą prie 
jo galvos ir įsikanda jo ausį lyg imdama įkaitą. O tada viskas 
baigiasi staigiu protrūkiu akimirksnio gniaužtuose. Ir ji leidžia 
sau prislėgti jį savo svoriu. Prispausti jį. 


Renatė iš patentų biuro susirado naują meilužį. Kareivį, vardu 
Heincas, atostogoms grįžusį iš Balkanų. Zigrida klausosi pasa- 
kojimų apie jų Žaidimus lovoje, prisimindama Egono kūną, jį 
savo viduje, save, apsižergusią jį. Ji galvoja apie tai, bet Renatei 
tepasako: 

- O kas nutiko draudimo agentui? 

Renatė truputį susiraukia ir atsidūsta. 

— A, tam. Susikirto tvarkaraščiai. Vieną vakarą atvykusi į jo 
butą, radau jį dulkinant dailutę blondinę iš oro pajėgų, - ji vėl 
nusišypso ir patraukia pečiais. - Pakėliau triukšmą, bet iš tiesų 
tik apsimečiau. Jau kurį laiką viskas ritosi į pakalnę. Abu žino- 
jome, kad viskas baigta. Tikriausiai tai buvo geriausias būdas 
nutraukti mūsų santykius. Nukirsti viską kaip kirviu, be jokių 
sentimentų. 

— O dabar atsirado Heincas. 

- Žinai, jis kitoks, negu aš pratusi. Gana netašytas. Ir pi- 
nigais neaptekęs. Tik paprastas kareivis. Įsivaizduoji, susipaži- 
nome metro, kai jis pasiūlė man savo vietą. 

— Jis pasiūlė tau sėstis, o tu pasiūlei jam pasidulkinti, - sako 
Zigrida, o tada, pajutusi nemalonią tylą, pakelia akis. 

Renatė tebesišypso, bet ištaria: 

— Nelabai gražu iš tavo pusės. 

— Atsiprašau. Tu teisi. Nežinau, kas su manimi darosi. 

— Na, galiu spėti, kas ne taip. Tau reikia atsipalaiduoti. 

Zigrida sudvejoja, bet sutramdo abejonę. 

— Man reikia vietos, - sušnibžda ji. 

Oras per šaltas vaikštinėti prie kanalo, bet Zigrida to ne- 
paiso. Ji atsitempė Renatę laukan iš patentų biuro valgyklos 
vien tam, kad ištartų šį sakinį. Renatė susiraukia, patrina del- 
nus vienas į kitą. 

— Vietos? 

— Vietos, kur galėčiau nueiti, - sako Zigrida, stengdamasi 
nuslėpti, kaip tai svarbu. - Su kai kuo. 

Dabar Renatės veidas nušvinta. 

— A, - vylingai nusišypso ji. - Na, jau laikas, jei tu ne prieš, 
kad taip sakau. 

— Prašau! - protestuoja Zigrida. 

- Ir kas gi tas laimingasis? 

— Niekas. 

— Niekas? 

— Tu jo nepažįsti. Šiaip vyras. 

— Jie visi tik šiaip vyrai, širdele. Bet tikriausiai jis turi vardą. 
Ar tiesiog vadini jį meilučiu? - erzina ji. 

— Nustok. Tai nejuokinga, - nenusileidžia Zigrida, bet Re- 
natė vis tiek nusijuokia. 

— Žinoma, kad juokinga, brangute. Viskas atrodo taip rimta, 

nes pirmąkart žaidi šį žaidimą. Bet nekreipk dėmesio. Nesišai- 
pysiu, man tiesiog mirtinai smalsu, - sako ji ir švelniai kumšteli 
Zigridą. - Tai juk ne tas bukagalvis Verneris, tiesa? Dieve, ti- 
kiuosi, kad ne. Patikėk manim, tas pagyrūnas tik liežuviu sugeba 
malti. 

— Ne. Tai ne Verneris: Jis ne iš biuro, - susiraukia Zigrida. 
Ji žingsniuoja žiūrėdama sau po kojomis. - Sakiau, kad nepa- 
Žįsti jo. 

— Gerai jau, gerai, nepažįstu. Papasakok bent kaip jis atrodo. 

— Kaip vyras. 

- Baik, - staiga supykusi purkšteli Renatė. - Jei taip ir to- 
liau elgsies, papasakok savo problemas veidrodžiui. Bet jei nori 
mano pagalbos, turi atskleisti bent kelias smulkmenas. 

Tarp jų stoja tyla, kurioje girdėti tik kanalu pukšinti moto- 
rinė valtis. Tada Zigrida giliai atsidūsta. 

- Jis aukštas, - sako ji. 

- Aukštas, - šaltai pakartoja Renatė. - Koks gi daugiau ga- 
lėtų būti. 

— Tamsiaplaukis. 

— Ojo akys? 

- Rudos. 

— Tiesiog rudos? 

— Ne. Karamelės spalvos. 

— Karamelės spalvos. Pagaliau darosi įdomiau. Spėju, kad jo 
veidas gražus. 

— Taip. Gražus. Platus. Truputį atšiaurus. 

- O kūnas? 

- Įspūdingas, - sako Zigrida ir pajunta, kad jai prieš savo 
valią patinka apie tai kalbėti. 

Ji niekada niekam neapibūdino Egono. Niekada taip nepa- 
sakojo apie jo kūno dalis. Tai ją truputį jaudina. Renatė, tik- 
riausiai tai pajutusi, vėl prabyla geidulingu balsu. 

— Esu tikra, kad jis raumeningas. Gal ir neturi smegenų, bet 
tikras žaliūkas, - joms einant murkia ji, smarkiai atsirėmusi 
į Zigridą. - Galbūt darbininkas. Raumeningas ir niurna kaip 
beždžionė. Kaip tie prancūzai, kurie taiso geležinkelio linijas, - 
ji ima juoktis, tada staiga nuščiūva ir prislopintu balsu greitai 
paklausia: - O, Dieve, jis juk ne?.. 

— Ką? 

— Ne užsienietis? 

Valdžia pastebėjo, kad tai kelia keblumų. Mieste, pilname 
vienišų moterų, atsidūrė daugybė svetimšalių darbininkų, at- 
vežtų į Reichą iš okupuotų šalių. Jie dažniausiai vieninteliai vy- 
riškosios giminės atstovai, nevaikštantys trumpomis kelnėmis 
ar pasiramsčiuodami lazda. Kilo incidentų. Kai kurie jų itin 
pagarsėjo. Moteriai tekdavo keliauti į priverstinių darbų stovy- 
klą, vyrui irgi, jei būdavo iš Vakarų; o jei iš Rytų, susilaukdavo 
kartuvių arba giljotinos. 

Zigrida pajunta, kaip jos šypsena gęsta, nors ji stengiasi 
dirbtinai ją palaikyti. 

— Ne. Jis ne užsienietis, - sako ji ir priduria: - jis gimė Noi- 
kelne. 

Renatė su palengvėjimu atsidūsta. 

— Puiku. Geras Berlyno proletaras. Ar jis tarnauja armijoje? 

- Renate, - pasiskundžia Zigrida, - tu per daug klausinėji. 

— Gerai jau, gerai, per daug klausinėju. Bet pasakyk man 
bent vieną dalyką, - lūpomis ji prisiliečia prie Zigridos au- 
sies. - Ar jis tave patenkina? 

Jos burna išdžiūsta, akys aptemsta ir neberegi nieko prie- 
šaky. Ji tegali matyti jo veidą iš viršaus, kaip tada, kai ji jojo juo. 
Tačiau ji neranda žodžių atsakyti į Renatės klausimą. 

— Nesvarbu, - sako Renatė, spustelėdama jai ranką. - Gal- 
būt tu dar nežinai, ar taip, meilute? Nesirūpink. Tavo didžioji 
sesutė viskuo pasirūpins. 

— Ar turėčiau priminti tau, didžioji sesute, kad aš už tave vy- 
resnė* 

— Vyresnė, jaunesnė... Svarbu tik patirtis. O šioje srityje, šir- 
dele, tu tikra neišmanėlė. 

Zigridai tai nepatinka, bet ji neima ginčytis. Užuot priešta- 
ravusi, sako: . 

— Tai atsakiau į tavo klausimus, jau nebeturime laiko. Ar 
žinai kokią vietą? 

— Regis, žinau, - sako Renatė, joms žingsniuojant imdama 
ją už parankės. Zigrida nesipriešina. - Atrodo, žinau vietą, kuri 
gali puikiai tau tikti. 


Paaiškėjo, kad ta vieta - tai niūrus viešbutis Kanto gatvėje už 
Zoologijos sodo stoties. Oficialiai jis skirtas keliaujantiems 
prekiautojams. Neoficialiai - tiems, kam reikia kambario su 
lova tik kol suplunka po antklode. Todėl niekas nekreipia per 
daug dėmesio į dokumentus ar registraciją. Kambario kaina - 
šešios markės už valandą ir dešimties markių „arbatpinigiai 
durininkui . Zigrida paėmė pinigų iš slėptuvės namie, bet, jos 
nuostabai, Egonas iš kišenės išsitraukia porą dvidešimties mar- 
kių banknotų ir registracijos knygoje užrašo „Ernstas Frydri- 
chzonas su žmona, Hanoveris . 

Kvaila, bet būti užrašytai kaip jo žmona ją truputį jaudina, 
nors tai ir apgaulė. 

- Prašom parodyti asmens dokumentą, pone Frydrichzo- 
nai, - paprašo senas apšepęs berlynietis registratūroje ir Zigrida 
žiūri, kaip Egonas išsitraukia rudą kartoninę knygelę. Darbo 
knygelę, išduotą Vokietijos darbo fronto. Ji pilna anstpaudų, bet 
nuotrauka nebūtina. 

Budėtojas atsainiai žvilgteli į knygelę. 

— Puiku, - susiraukia jis ir kažką užsirašo prieš nukabinda- 

mas raktą nuo lentos su kabliukais. - Trisdešimt trečias kam- 
barys. 

Trisdešimt trečias kambarys ankštas. Viešbučio kambariai 
tokio dydžio, kad juose telpa beveik vien tik siaura gremėz- 
diška lova. Nėra vietos didiems jausmams ar galimybėms. Yra 
prausyklė su dubeniu ir vienintelė kėdė prie durų, ant kurios 
guli jų drabužiai. Jos - ant sėdynės, jo - permesti per atkaltę. 
Jos batai tvarkingai vienas šalia kito stovi ant grindų, nailoni- 
nės kojinės susuktos į kamuoliuką ir giliai įstumtos į batus. Jo 
batai pilki nuo gatvės dulkių, sutrūkinėjusia oda, guli bet kaip 
numesti, vis dar neatrištais batraiščiais. 

Be odos, tarsi nuluptas vaisius. Taip ji jaučiasi. Guli supra- 
kaitavusi, oda jusdama geliantį kambario šaltį, klausydamasi, 
kaip lango stiklai dreba nuo vėjo. Ji turi tiek daug jam pasakyti, 
bet pajunta, kad negali ištarti nė žodžio. Todėl pasiduoda se- 
nam įpročiui - kai negali kalbėti pati, klausia Egono, apie ką 
jis galvoja. 

Tačiau Egonas tiesiog spokso į lubas, tarsi galėtų pro jas ma- 
tyti dangų. 

— Man reikia geresnių dokumentų, - sako jis. 

Ją užlieja sielvartas. Jis negalvoja apie ją. Apie tai, kaip, susi- 
jungus kūnams, jų širdys plaka išvien. Jis galvoja apie prakeik- 
tus savo dokumentus. 

— Tie, kuriuos turiu dabar, gali praslysti pro bukagalvio vieš- 
bučio budėtojo akis. Bet darbo knygelė nepasirodys tinkama 
jokiam gestapininkui, turinčiam daugiau negu vieną akį. 

Jai atrodo, kad Egonas veikiau kalbasi su savimi negu su ja. 
Jis pasiima vieną iš jos atneštų cigarečių - keleto bulgariškųjų, 
kurių ji nušvilpė iš pakelio, duoto senajai Šrioder. Zigrida vėl 
rado jį paslėptą indaujos gilumoje, pusiau surūkytą. Jis prisi- 
dega cigaretę ir ji stebi, kaip dūmai kyla kartu su jo žvilgsniu. 
Jis nieko nesako apie tabako kokybę. Ji ir vėl nusivilia. 

— Nieko nepasakei. 

Jis vos žvilgteli į ją. 

— Ko? 

— Ką manai apie šią vietą. 

— Tai kambarys, - abejingai atsako jis. 

— Taip, - sutinka ji atsidusdama. - Kambarys su lova. Tik- 
riausiai tai viskas, ko reikia. 

— Tau reikia kažko daugiau, Zigrida? Daugiau negu lovos, 
kuria galime dalintis? 

— Kur tu nakvoji? - klausia ji, neslėpdama savo ketinimų. 

Tačiau jis apverčia klausimą aukštyn kojom. 

- Labai geras klausimas. Vieta, kur dabar esu apsistojęs, ne 
itin vykusi. Man reikia rasti ką nors naujo. 

— Naujo? 

— Keletui savaičių. 

— Tik tiek? 

— Gal mėnesiui. 

Zigrida pajunta, kaip ima trūkti oro. 

— Kodėl tik mėnesiui? - atsargiai paklausia ji. 

Tačiau jei Egonas ir išgirdo, ko ji iš tiesų klausia savo viduje, 
jis į tai neatsako. 

— Nes mėnesiui tereikia, - sako jis. 

— O kur tu apsistojęs dabar? - nekantriai pakartoja ji. - Ne- 
pasakysi man? 

— Koks skirtumas? Ten tebūsiu tik dar kelias naktis. Tris. Gal 
keturias. 

Naktis, - pagalvoja ji ir iškart nubunda pavydas. Ar yra kita 
moteris? - knieti jai paklausti, nors ji pati yra kita moteris. Kita 
moteris, ne jo Žmona. 

- Aš galiu sumokėti. Tai nesudaro keblumų, - sako jis. - Keblu 
tai, kad gatvėje man per daug pavojinga. Mane gali per lengvai 
atpažinti. 


MD ERA MILES. TAS 233 


— Tu neatrodai kaip žydas, - išgirsta Zigrida save sakant ir 
pati krūpteli nuo savo žodžių. 

Bet Egonas tik niūriai nusijuokia žvelgdamas į lubas. 

- Taip, mano marmūzė gana arijietiška. Žydpalaikis be krei- 
vos knabės, - šaiposi jis. 

— Atsiprašau. 

- Neatsiprašinėk. Juliuko Štreicherio dėka jūs, geri vokiečiai, 
manote, kad visi žydai atrodo kaip Šeilokas', - jis turi omeny 
Julijų Štreicherį, tulžingos rasinės propagandos laikraštpalai- 
kio „Der Stūrmer“ leidėją, besimėgaujantį groteskiškomis se- 
mitų veidų karikatūromis. - Tam tikru požiūriu tas senas šun- 
snukis jau ne kartą išgelbėjo man gyvybę. 

— Aš ne Štreicheris, - sako Zigrida, priversdama Egoną pa- 
žiūrėti tiesiai į ją. Nužvelgti vertinamu žvilgsniu. 

— Ne. Ne, nesi. Zigrida Šrioder, tu - moteris, turinti labai 
gerą širdį, — ištaria jis ir apsiverčia ant šono, įsmeigdamas į 
ją akis, o jo cigaretės dūmai plonytėmis srovelėmis plevena į 
viršų. - Tai ar padėsi man? 

Bet jai skaudu. Ją įžeidė, kad jis taip atsainiai ją įmetė į tą 
patį „gerų vokiečių katilą kartu su tokiu pagarsėjusiu Žydų 
juodintoju. Viduje ji gal ir atsakė į Egono klausimą, bet pirmiau 
turi paklausti jo: 

— Kur tavo žmona ir vaikai? 

Jo veido išraiška nepakinta, bet akys patamsėja, tarsi kam- 
baryje būtų išjungta šviesa. 

— Nežinau, - atsako jis. 

Galbūt ji tikėjosi kitokio atsakymo. Atsakymo, kuris at- 
šauktų jos mintyse susikurtą scenarijų - ji guli su juo lovoje 
čia, antrarūšiame viešbutyje, o kitame miesto gale, šaltoje pa- 
lėpėje, ji slepia jo žmoną ir dukteris nuo gestapo. Gal ji būtų 

norėjusi išgirsti, kad jis išsiskyrė su Žmona. Arba kad jo žmona, 
pasiėmusi vaikus, pabėgo į kokią nors neutralią vietą - Šveica- 
riją, Švediją ar Šiaurės ašigalį, ir niekada neketina grįžti. Galbūt 
jai net būtų patikę išgirsti, kad jos negyvos. Bent jau negyvos, 
tada ji galėtų skirti joms vietą. Lengvai su jomis susitvarkyti. 

— Nežinai? Visiškai neturi supratimo? - ji primygtinai rei- 
kalauja atsakyti. 

Ir dabar pajunta, kaip jis tiriamai žvelgia į ją, kaip sprendžia 
vidinę lygtį. Ji nekeičia bereikšmės veido išraiškos. Galiausiai 
jis nusisuka ir, įtraukęs dūmo, nukrato pelenus į keraminį pa- 
dėklą iš „Haus Vaterland“ ant naktinio stalelio. Atrodo, pasine- 
ria į save, į kažkurią savojo „aš dalį. Kai prabyla, jo balso tonas 
visiškai bereikšmis. 

— Buvau radęs joms vietą - kelis kambarius virš sandėlio 
Riksdorfe. Kurį laiką ji tiko. Turėjau ryšių maistui gauti. Jos 
turėjo stogą virš galvos. Atrodė, kad bus įmanoma išgyventi. 
Bet praeitą vasarą man sėdint kavinėje ir laukiant žmogaus, 
turinčio atnešti kuponų drabužiams, pamačiau ir atpažinau 
vieną vyrą. Tiksliau, jis atpažino mane. Tai buvo kitas žydas, 
pažinojau jį iš seniau, iš deimantų verslo. Jis pakilo ir pamojo 
man ranka. Iš karto pajutau, kad kažkas ne taip, bet per lė- 
tai judėjau. Man dar nespėjus dingti pro duris, pora gestapo 
drimbų, išsitraukę savo patrankas, pastojo man kelią, - jis nu- 
tyla. Akimirką svarsto. - Jie nuvedė mane į Didžiąją Hamburgo 
gatvę ir vieną ar kelis vakarus daužė kaip obuolį. Tiesiog dėl 
smagumo, - jis patraukia pečiais. - O tada įkišo pūti į Lefecovo 
gatvę, kur laukiau, kol ateis mano eilė būti įgrūstam į gyvulinį 
vagoną. Kol vieną rytą po antskrydžio jie atrinko dešimt vyrų 
į darbo būrį. Tvarkyti griuvėsių, - jis kilsteli antakius. - Kai 
makaulę mūro gabalu ir pabėgau, - jis vėl nutyla ir įtraukia 
dūmo. - Aišku, iš karto grįžau į sandėlį, bet kambariai buvo 

tušti. Anos ir mergaičių neliko nė kvapo, - jis spokso taip, tarsi 
mintyse apžiūrinėtų tuos tuščius kambarius, tada sumaigo ci- 
garetę į peleninę. - Dingo kaip į vandenį. 

Zigrida nejuda, o jis įsmeigia į ją akis. 

— Tai ar atsakiau į tavo klausimus, ponia Šrioder? Ar dar ką 
nors nori žinoti? 

Jos akys sudrėksta. Kokie tavo dukrų vardai? - nori paklausti 
ji. Bet šis klausimas staiga tampa toks aštrus ir pavojingas, kad 
grasina perrėžti jai gerklę, jei ji mėgins ištarti jį. 

— Puiku, - daro išvadą jis jai tylint. - Dabar tavo eilė atsa- 
kyti į mano klausimą, - sako jis apkabindamas ją. - Ar padėsi 
man? - pakartoja savo klausimą. 

Be abejo, yra tik vienas atsakymas. Taip. Dar mėnesį, dar 
dieną, dar valandą. Net jei tai kainuos jai viską. Net jei nudirs 
odą iki pat kaulų. Jos atsakymas, kaip visada, yra taip. 


14 


RT IŠEIDAMA Į PATENTŲ BIURĄ, žengusi pro duris į laip- 
tinę, ji pamato Munt vyrą ir vieną iš jo sėbrų, velkančius pro 
duris sunkų lagaminą ir nešančius jį laiptais žemyn. 

- Labas rytas, lėlyte, - mirkteli jis Zigridai. - Atsargiai, vyrai 
darbuojasi. 

Zigrida žengia atgal, praleisdama juos, tada, išgirdusi savo 
pavardę, pakelia galvą. 

— Ponia Šrioder, koks malonus sutapimas, - pareiškia oberš- 
turmfiurerio Žmona. Ji nutaisiusi savo bendruomeniškumo 
dvasia spinduliuojančią šypseną, bet jos veidas išbalęs ir išvar- 
gęs, o pilvas užaugęs didelis kaip arbūzas. 

— Panašu, kad išvykstate, ponia Junger. 

— Pas savo motiną į Breslau. Tik kol pasirodys mano maža- 
sis kareivėlis. 

Zigrida iš pradžių akimirką sutrinka, nesuprasdama, ką ji 
turi omeny. 

- A, taip. Žinoma! - ji greitai ištraukia krepšį iš merginos ran- 
kos. - Aš tokia nedėmesinga, leiskite, padėsiu jums nunešti krepšį. 

— Ak, dėkui, labai malonu. Gal norėtumėte lipti pirma? 

Atleiskite, bet šiomis dienomis gana lėtai lipu laiptais. Ne tik 
aukštyn, bet ir žemyn. 

Zigridai persileidus, namo moterys klūpomis nušveitė 
kraujo lašus nuo kiekvieno laiptelio. 

— Ne, prašom. Jūs lipkit pirma, o aš eisiu iš paskos. 

Oberšturmfiurerio žmona vėl nusišypso ir ima nerangiai 
lipti laiptais. 

— Kartais trunka visą amžinybę, kol įlipu į tramvajų, - sako 
ji. - Bet Žmonės tokie supratingi ir paslaugūs. 

— Tai manote, kad bus berniukas? - pasiteirauja Zigrida. 

Nulipusi vieną laiptelį, Junger stabteli. Nulipa kitą ir vėl 
stabteli. 

— O, taip. Esu tuo tikra, ponia Šrioder. Suprantate, jis taip 
smarkiai spardosi, - nusišypso ji ir Zigrida pajunta, kaip stip- 
riai ji tuo įsitikinusi. 

Zigridą apima nenusakomas jausmas. Baimė ir džiaugsmas 
tuo pat metu. 

Tą vakarą, palikusi anytą klausytis radijo su taurele nami- 
nės, ji pasibeldžia į duris kitoje laiptų aikštelės pusėje. Jas ati- 
daro medicinos sesers uniformą vilkinti panelė Kesler, kaip 
visada nutaisiusi pašaipią veido išraišką. 

— Jo nėra, ponia Šrioder. 

— Jo? 

— Mano brolio, be abejo. Jis savaitei išvyko į Belgiją, o gal į 
Liuksemburgą ar kokią panašią vietą, nežinau, kur. Paprastai 
jis man pasako, bet niekada nežinau, ar turėčiau juo tikėti. Bet 
kokiu atveju jo nėra. 

— Aš atėjau ne pas jūsų brolį. 

— Tikrai? 

— Nenoriu jūsų trukdyti. Ar ruošėtės eiti į darbą? 

— Išeisiu tik po kelių valandų. Į naktinę pamainą, - ne- 
įprastai atsargiai ištaria ji. 

- Ar jūs rimtai kalbėjote? - klausia jos Zigrida. - Kai sakėte, 
kad galite būti mano draugė? 

Tyla. Zigrida stebi, kaip keičiasi moters veido išraiška. 

- Jei jums reikia būtent draugės, - atsako ji. 

— Reikia. 

Tada panelė Kesler diršteli į abu šonus - „vokiškai“ apsidairo. 

— Gal geriau užeikite į vidų, - sako ji. 


— Žinote, jai pasiūlė vietą „Gyvybės versmėje“, - sako Kesler 
iš virtuvės. 

Nusirišdama skarelę, Zigrida nusuka akis nuo bronzinio 
fiurerio reljefo ant sienos. 

- „Gyvybės versmėje“, - pakartoja ji. 

— Brigitei. Vietiniame SS biure jau buvo pradėję tvarkyti 
dokumentus. Bet net ir jai pasirodė, kad gimdyti SS veislinių 
kumelių tvarte būtų per sunku, - ji atneša iš virtuvės kavos 
servizą. Ne prašmatnų sidabrinį servizą, kuriame patiekė kavą 
jos sesuo, bet patogų nerūdijančio plieno kavinuką ir papras- 
tus porcelianinius puodelius. - Todėl ji iškeliavo į Breslau pas 
savo Mutti. Dieve, padėk jai. 

- Ar jos motina sunkiai sugyvenama? 

- Sutikau ją tik dukart, bet abu kartus kilo noras ją už- 
mušti, - ji pastato padėklą ir įpila kavos. - Tikiuosi, mėgstate 
stiprią kavą. Verdu stiprią, nes tokią gerdavo mano tėvas. Ciga- 
retę? — pasiūlo ji, bet Zigrida įsitempusi papurto galvą. - Atro- 
dote labai nerami. Jums reikėtų atsipalaiduoti. Nusivilkite paltą. 

- Dėkui, viskas gerai, - sako ji ir neatsargiai gurkšteli iš savo 
puodelio. Kava nudegina liežuvį. 

— Per karšta? Bijau, kad neturiu grietinėlės. Bet jūs juk vis 
tiek geriate kavą be grietinėlės, tiesa? 

— Taip. 

— Ir be cukraus. Beje, gal norėtumėte ledinukų, - sako ji, 
ištiesdama nedidelį krištolinį dubenėlį su gintaro spalvos ledi- 
nukais. - Galite pabandyti gerti su jais, net jei paprastai geriate 
juodą kavą. Saldumas nuslopina aitrumą. 

— Man reikia paslėpti vieną Žmogų, - staiga išpyškina Zigrida. 

Panelė Kesler nutyla, tada pastato dubenėlį ir pasiima port- 
sigarą. 

— Taip. Kažko panašaus ir tikėjausi, - ji prisidega cigaretę si- 
dabriniu stalo žiebtuvėliu ir užsitraukia dūmą. - Girdėjau, kad 
staiga dingo jaunoji jūsų draugė. Atleiskite, bet nepamenu jos 
vardo. Jos ieško policija, tiesa? 

— Jos vardas Ericha Kol. Bet atėjau ne dėl jos. Ericha pra- 
puolė ir neįsivaizduoju, kur ji. Man reikia, kad padėtumėte pa- 
slėpti vieną vyrą. 

Kesler įsistebeilija į ją, tada greitai nusuka žvilgsnį. 

— A, vyrą, - pakartoja ji ir išpučia dūmą. - Jis užsitraukė 
valdžios nemalonę? Dėl juodosios rinkos? O gal jam nusibodo 
kariškio gyvenimas? 

— Jis žydas, - atvirai sako Zigrida. 

Staiga nuolatinė ciniška panelės Kesler mina sustingsta 
veide. Ji žvelgia į Zigridą, tarsi mėgintų permatyti jos vidų. 

— Aš jus šokiravau, - pastebi Zigrida. 

— Na, - sako moteris ir atsidusdama išpučia dūmą, - jūs iš 
tiesų nenustojate manęs stebinti. 

— Ar tai sakote draugiškai? 

— Jūs siaubingai rizikuojate, ponia Šrioder, tiesa? Manote, 
jei aš, - susiraukia ji, - turiu tam tikrų polinkių, tai nesu gera 
vokietė? 

— Kartą ir aš esu kažką panašaus pasakiusi, panele Kesler, 
sako jai Zigrida. - Manau, patys turime nuspręsti, kas daro 
vokietį gerą. Bet jūs teisi. Aš tikrai siaubingai rizikuoju, - ji pa- 
žvelgia į Kesler. - Ar darau klaidą? 

Panelė Kesler vėl užsitraukia dūmą ir ėmusi kosėti prisiden- 
gia burną. 

— Nesu tikra, - galiausiai sako ji, - ką, jūsų manymu, galių 
padaryti. 

— Leiskite jam pernakvoti pas save ant grindų. 

— Atsiprašau? " 

— Tik keletą dienų. Gal savaitę. Kol aš... - pradeda ji, bet 
užsikerta. Kol ką būtent ji galės padaryti? Todėl tepasako: — 
Kol ką nors sugalvosiu, - kalbėdama Zigrida ima jausti viduje 
besikaupiančią įtampą. Jai ima spausti gerklę. Balsas tampa 
griežtesnis. - Suprantu, kad daug prašau. Jūs to vyro nesate 
sutikusi. Nieko apie jį nežinote. Bet aš neturiu daugiau pas ką 
eiti. Nieko daugiau nesugalvojau. O tada pamaniau - kadangi 
jūsų sesuo išvyko į Breslau, o brolis išvažiavęs... Tai būtų galbūt 
tik keletą dienų. Keletą dienų ar savaitę pas jus ant grindų, ko! 
rasiu būdą... 

- Ponia Šrioder, - pertraukia ją moteris, - nereikia, dar iš- 
tiks priepuolis. Aš sutinku. 

— Ką? 

— Aš sutinku, - pakartoja ji. 

Zigrida vėl pažvelgia į moters veidą. Tada staiga apsiašaroja. 
Ašaros pasipila visiškai netikėtai. Ji stengiasi jas nuslopinti ir 
ima naršyti rankinėje ieškodama nosinės. 

— Atsiprašau, - bando užgniaužti ašaras ji. - Atsiprašau. Ačiū. 

- Išgerkite kavos. Ji padės susiimti. 

Zigrida linkteli ir nusišluosčiusi akis gurkšteli kavos. 

- Ačiū, - pakartoja ji. 

Panelė Kesler suglaudžia alkūnes ir atsirėmusi į jas, atbula 
nykščiu išsiblaškiusi brauko sau kaktą. 

- Tas vyras... Jei galima paklausti, jis jūsų meilužis? 

Zigrida, baigusi šluostytis nosinaite, linkteli. 

- Taip. 

— Ar dar kas nors žino? 

- Ne. Niekas, - sako ji. Atgauna kvapą. Įsideda nosinę atgal 
į rankinę. 

— Manau, - sako Kesler, - jei mes ir tapsime draugėmis... O 
taip juk ketiname padaryti, tiesa? 

Zigrida beveik nusišypso. 

— Taip, panele Kesler. 

— Tada manau, kad turėtumėte kai ką žinoti. Aš esu Mischling . 

Akimirką Zigrida nesuvokia žodžio prasmės. Tada susi- 
gaudo. Mischling. Pusiau žydė. 

— Ak... - sušnibžda ji. 

— Oficialiai esu pirmo laipsnio Mischling. Mano tėvas žydas, 
nors ir buvo atverstas į krikščionybę. Abu mano seneliai žuvo 
namuose kilus gaisrui, kai jis buvo labai mažas, ir jį paėmė au- 
ginti Keslerių šeima Šarlotenburge. Jie jį pakrikštijo. Užaugęs 
jis vedė krikščionę, iš pradžių gimiau aš, paskui Volframas, o 
tada mama mirė nuo gripo. Volframas tvirtina, kad pamena ją, 
bet nesuprantu, kaip tai gali būti tiesa. Pati vargiai ją tepamenu, 
o aš ketveriais metais vyresnė. 

— O kaip, - klausia Zigrida, - kaip jūsų sesuo? 

— Taip, brangusis vaikelis. Ji antrosios žmonos produktas. 

— Ar ji žino“ 

Išgirdusi tai, panelė Kesler liūdnai nusišypso. 

— Kadji irgi Mischling? O, ji tai žino. Puikiai žino. Todėl taip 
ir stengiasi vaizduoti tobulą ariję žmoną. Ir labai išradingai tai 
daro. Pavyzdžiui, tie laiškai, kuriuos ji garsiai skaito rūsyje. Jos 
vyras, didysis ponas oberšturmfiureris, niekada nesivargina jai 
parašyti. Jis nedėmesingas gyvulys. Todėl laiškus ji rašo pati. 

— Tačiau kaip?.. - pradeda klausti Zigrida ir nutyla. 

— Nebijokite užduoti klausimo, ponia Šrioder. Kaip Misch- 

ling ištekėjo už SS karininko? Tai labai geras klausimas, o at- 
sakymas - Volframas. Mano brolis labai sumanus vyras. Ar jis 
kada nors pasakojo apie savo darbo pobūdį? 

— Pobūdį? Jis kareivis, - atsako Zigrida. 

— Taip, bet ne tik. 

— Jis nieko daugiau nesakė. 

— Teisingai, manau, kad turėjote įdomesnių užsiėmimų negu 
kalbėtis. Kadangi jau atskleidžiau savo paslaptį, tai galima ir 
kitko nebeslėpti. Volframas priklauso abverui'. Esate apie tai 
girdėjusi? 

Zigrida nenuovokiai pasižiūri į ją. 

— Apie armiją žinau tik tiek, kad kariai turi šautuvus ir avi 
aulinius batus. 

— Tada leiskite man jus apšviesti. Abveras - slapta vermachto 
organizacija, - priduria ji. - Nežinau, kaip jis tai padarė, bet 
kažkokiu būdu ištrynė mūsų šeimos paslaptį iš oficialių re- 
gistrų. Dabar oficialiai mes grynos arijų kilmės, patvirtintos 
nuo pat 1750 m. Suprantate, toks yra SS genealoginis standar- 
tas. O mažytė mūsų kilmės paslaptis liko tarp mūsų ir Dievo. 
Kaip minėjau, - pabrėžia panelė Kesler, - jis labai sumanus. Gal 
neprotingai rizikuoja. Bet labai sumanus. 

- Gal nutuokiate, kam jam gali prireikti mano patentų biuro 
darbuotojos pažymėjimo? 

— Kam jam gali prireikti? 

- Gali būti, kad jis paėmė jį iš mano rankinės. 

- Na, neturiu nė menkiausio supratimo, ką gali sumanyti 
Volframas. Galiu tik patikinti, kad jis nieko nedaro neapgalvo- 
jęs. Kiekvienas mano brolio veiksmas yra plano dalis. 

- Plano? Kokiam gi planui gali prireikti geltono kartono ga- 
balėlio su mano nuotrauka? 


* Nacistinės Vokietijos karo žvalgyba. 

— Gal jis norėjo pasikabinti nuotrauką ant sienos. Jei jis 
paėmė jūsų tapatybės dokumentą, tai gal jam atrodo, kad jums 
reikia naujos tapatybės, - spėlioja moteris. - O dabar išgerkite 
savo kavą, negaliu pakęsti, kai gera karšta kava ataušta, - sako 
ji ir pašildo Zigridos puoduką. - Beje, manau, dabar turite pra- 
dėti vadinti mane Karina. Atsižvelgdamos į mūsų pokalbio te- 
mas, tikrai galime nebepaisyti mandagybių, tiesa? 


Zigrida guli ant nugaros ankštame viešbučio kambarėlyje ir 
žiūri į didelę rudą vandens dėmę ant lubų. Lubų kampe, kur 
kaupiasi vandens lašai, tinkas paplėkęs ir aptrupėjęs. Tačiau 
dėmė virš jos plečiasi tarsi didžiulė purvina išdžiūvusios upės 
vaga, kurios pakraštėlius išdailino daugybė lietingų popiečių. 
Lango stiklą taško lietus. Ji klausosi, kaip mašinos taško balas, 
ir uodžia aitrų Egono cigaretės kvapą. 

Ar tai tiesa? Jo šmėkla vėl tapo kūnu? 

— Ar tau reikia pinigų? - išgirsta klausiant jį. 

— Pinigų? 

— Tai moteriai. Ar ji tikisi, kad bus sumokėta už tai, kad ap- 
nakvindins mane? 

Ji nepritariamai dėbteli į jį. 

- Ne. 

Bet Egonas tik gūžteli. Apsiverčia ant šono. Pirštu perbrau- 
kia jai tarp krūtų pilvo link. 

— Neįsižeisk taip. Dauguma Žmonių nori, kad jiems užmo- 
kėtų, - sako jis. - Žinai, kaip myliu tavo kūną, Zigrida. Jis toks 
stiprus. Toks švelnus. 

— Taip. Mano kūną, - atsako ji. 

— Manai, kad tavęs nemyliu? 

— Tikrai neturiu nė menkiausio supratimo, ką tu myli. 

— Vis dar pyksti, - sako jis beveik šypsodamasis, švelniai 
glostydamas iškilias jos krūtis, - nors tiek laiko praėjo? 

— Ne, - prieštarauja ji, rūsčiai žiūrėdama į dėmę ant lubų. - 
Ne. Padarei, ką manei esant teisinga. 

— Ne, - susiraukia jis, - ne tai noriu pasakyti. Turiu omeny 
ne tai, kad pyksti dėl mūsų. Noriu pasakyti, kad tebepyksti. 
Nepaisant savo vidurinės klasės mandagumo, giliai viduje tu 
pyksti. Tai vienas iš dalykų, dėl kurių tave pamilau. 

- Egonai, - sako ji, staiga pagriebusi jį už sprando ir spaus- 
dama jo veidą prie savojo, - Egonai, noriu, kad nustotum var- 
toti šį žodį, - įsako ji. - Ar supratai? Noriu, kad nustotum, - ji 
žiūri jam į akis. - Noriu, kad nustotum, - sušnabžda ji. 

Virš jų nugruma griaustinis. Tada pasigirsta beldimas į du- 
ris. Iš baimės jai suspaudžia skrandį. 

- Čia durininkas. Liko dešimt minučių. 

Ji tučtuojau atsisėda ir ima rengtis. 

— Tai kada būsi pasiruošęs veikti? - klausia ji. 

Egonas stovėdamas rengiasi apatinius. 

— Na, tai priklauso nuo britų karinių oro pajėgų. 

Ji užsisega liemenėlę. 

— Ką? 

— Kitą kartą atskridus bombonešiams, lauk manęs. Tavo 
name yra slėptuvė, tiesa? 

— Taip, rūsyje. 

— Tada sugalvok, kaip jos išvengti suskambėjus pavojaus si- 
renai, ir lauk manęs prie durų, - jis ima mautis kelnes. 

- Ketini keliauti per antskrydį? 

— Tai geriausias metas keliauti žydams. Krintant bomboms 
net gestapas nesivargina tikrinti dokumentų, - nusisukęs nuo 
jos, jis užsitempia marškinius. 


MOTERŲ MIESTAS 245 


Ji nuleidžia kojas ant grindų ir pakelia savo nailoninį apa- 
tinuką. 

— Labai gražus laikrodis, - sako ji. 

— Ką? - suniurna beveik nė nežvilgtelėjęs Egonas. 

Ji pakelia nuo naktinio stalelio rankinį laikrodį. Ant cifer- 
blato užrašyta Jaeger-LeCoultre. Cartier. 

— Sakau, labai gražus laikrodis. 

Jis paima jį iš jos ir užsisega ant riešo. 

— Jis rodo laiką, - tepasako. 

— Visada patys geriausi daiktai, netgi dabar. Aukštos koky- 
bės laikrodis. Moherio paltas. Kaip tau tai pavyksta? - paklau- 
sia ji, jausdama pagarbą ir dar kažką. Pasididžiavimą? Pasidi- 
džiavimą savo žmogumi? 

— Darau tai, ką reikia, - atsako jis. 

Ji ir nesitikėjo, kad jis žmoniškai atsakys. Bet vis tiek su- 
siraukia, išgirdusi tokius absurdiškus žodžius. O gal tai šyp- 
sena? 

— Ką? - paklausia jis. 

— Nieko, - atsako ji. - Tik neteisinga tai, kaip vyrai elgiasi su 
mumis, moterimis. 

Gatvėje jie kaip visada atsisveikina prie viešbučio durų. Teš- 
kenant lietui ji, apsigobusi skarele, išskleidžia savo skėtį, jis pa- 
sitaiso skrybėlės kraštą. 

- Geros dienos, ponia Šrioder, - sako jis nueidamas ir nu- 
sišypso. - Tikiuosi, suprasi, jei nelinkėsiu, kad šiąnakt nebūtų 
antskrydžio. 


Prie savo buto durų ji išgirsta grojant radiją. Vibruojančiu so- 
pranu Lotė Lėman dainuoja „Perspėjimą“. 

— Atsiprašau, kad vėluoju, - kabindama paltą šūkteli Zigrida 
pačiu nerūpestingiausiu balsu, kokį tik sugeba nutaisyti. 

Anytą kaip visada randa įsitaisiusią ant kėdės šalia radijo, 
bet senosios veido išraiška rodo, kad radijo ji nesiklauso. Tiesą 
sakant, jos veido išraiška tokia, kad, rodosi, žvilgsniu galėtų 
pragręžti plieną. Zigrida žiojasi kalbėti, bet užsičiaupia, širdį 
tarsi elektrai nukrėtus. Anytos gniaužtuose ji pamato juodu 
kaspinu apvyniotą nutriušusį laiškų ryšulėlį. 

- Iš kur juos gavote? - išgirsta ji save klausiant. 

Jos balsas kimus, tarsi nesavas. Šiurkštus nuo užplūdusių 
jausmų, tačiau atrodo, kad jis nebepriklauso ant slenksčio 
stovinčiai Zigridai. Tą akimirką, kai prabyla, pasijunta, tarsi 
būtų pusiau Žmogus, pusiau šmėkla. Vienas jos „aš“ - Tvirtovė 
Šrioder, o kitas - pamėklė moteris, kurią visiškai nusako any- 
tos spaudžiamo laiškų ryšulėlio turinys. 

- Ir jūs tai sakote man? Iš kur aš juos gavau? - senosios 
Šrioder balsas dreba iš pasipiktinimo. 

- Peržengėte mano asmeninio gyvenimo ribas. 

- Aš atidariau cigarečių dėžutę. Jei joje saugote savo asme- 
ninį gyvenimą, ko daugiau galėjote tikėtis? 

- Atiduokite juos man, - Zigrida sujuda, tarsi ketindama juos 
atimti, bet senoji Šrioder suspaudžia laiškus abiem rankomis. 

- Ne. 

— Reikalauju, kad atiduotumėt juos man! 

— O aš reikalauju, kad pasiaiškintumėt dėl šitų nepadorių 
šiukšlių! 

— Galite ir toliau reikalauti, tai ne jūsų reikalas. 

- Jūs ištekėjusi už mano sūnaus. Todėl tai yra mano reikalas. 
Ar jis Žino? 

— Ką? 

- Kad jo žmona slepia šias nešvankybes? - sušnypščia ji, 
teisuoliškai grūmodama Zigridai laišku. 

- Tai buvo seniai. Dar prieš man sutinkant Kasparą, - pa- 
meluoja ji. 

— Bet jūs juos laikote. 

— Tai ne nešvankybės. 

— Jie šlykštūs. Jokia moteris, turinti bent kruopelytę pado- 
rumo... 

— Susikiškit savo padorumą į užpakalį! Man mirtinai įgriso 
šios kalbos. Dieve mano, jums per šešiasdešimt, bet visiškai ne- 
nutuokiate, ką reiškia būti moterimi. 

Senosios Šrioder veidas išblykšta. 

— Manote, kad svetimavimas daro jus tikra moterimi? 

— Manau, kad tikra moterimi mane daro aistra. 

Senosios Šrioder veidą perkreipia panieka. 

— Aistra. Tik idiotai vartoja šį žodį. Manote, kad pažįstate 
mane, bet jūs nepažįstate pati savęs. Aistra - kekšės pasiteisini- 
mas. Be to, kvailos kekšės, - ji pagrūmoja jai laiškų ryšulėliu. 
Ar tada tai prisimenate? 

— Kg? 

- Žinau, ką darote naktį. Lovoje. Aš nesu kvaila. 

- Jūs šnipinėjate mane mano pačios lovoje? 

— Tai jūsų vyro lova, o ne jūsų. Ir aš uždaviau jums klausimą. 

- Jūs išprotėjote. 

— Puikiai žinau apie jūsų šeimą. Žinau, kad jūsų tėvas buvo 
mergišius ir paliko jūsų motiną vargti. Kai Kasparas vedė jus, 
perspėjau jį, kad obuolys nuo obels netoli rieda. 

— Palikite mano šeimą ramybėje, - išgirsta Zigrida save šal- 
tai sakant. 

— Jei būtumėt iš padorios šeimos, gal ir pati turėtumėte bent 
kiek padorumo. 

— Užsičiaupkit! - išgirsta save šaukiant Zigrida. Žodžiai ver- 
žiasi jai iš lūpų. - Užčiaupkit srėbtuvę! - užrinka ji. 

Senoji Šrioder perkreiptu veidu žengia atgal, tarsi kas ją 
būtų pastūmęs. 

— Kaip jūs drįstate! Kaip drįstate šitaip su manimi kalbėti, - 

priekaištingai sušnypščia ji, tačiau iš jos veido išraiškos aki- 
vaizdu, kad Zigrida ją išgąsdino. 

Tą akimirką Zigrida temato, kokia susenusi anyta tapo. 
Kokios įkritusios jos akys. Ji stengiasi nuslopinti įniršį, susi- 
valdyti. 

- Atiduokite man laiškūs, - reikalauja ji. 

Senoji suspaudžia ryšulėlį. Iš naujo įvertina padėtį. Jos vei- 
das atsigauna. 

— Ar prisiekiate, - klausia ji, - kad tas vyras dabar jums 
nieko nebereiškia? 

Zigrida įkvepia. Iškvepia. 

— Ar galite prisiekti? 

— Galiu padaryti dar geriau, Petronela, - atsako Zigrida. - 
Galiu prisiekti, kad aš nieko jam nereiškiau. 

Anyta stebeilija į ją. Tada susiraukia. Jos balsas vėl tampa 
įsakmus. 

- Ir jūs tebesaugote jo laiškus? Dieve, jūs tikrai kvaiša, - ji 
numeta laiškus ant kilimėlio. - Norite sužinoti mano patarimą? 
Sudeginkite šį šlamštą. 


Berlyną užkloję lietaus debesys tą vakarą ir kitą dieną neleidžia 
prisiartinti britų oro pajėgoms. Tačiau atėjus trečios dienos va- 
karui, debesų netemdomas dangus primena tamsų lukštą. 

Ryšėdama prijuostę ji stovi prie kriauklės, plauna indus 
rusvu drungnu vandeniu ir vogčiomis stebi ant sienos tik- 
sintį sieninį laikrodį, rodantį be kelių minučių septynias. Visas 
miestas Žino, kad septinta valanda - britų mėgstamas metas 
atskristi. Restoranai pradėjo dirbti iki tos valandos, kino teatrai 
irgi pakeitė seansų laiką. 

Minučių rodyklei pasiekus septintą valandą, ji suvokia, kad 
laukia užgniaužusi kvapą. Sulaiko kvėpavimą, o tada vėl iškve- 

pia, jausdama, kaip sirenų gausmas nuvilnija visu kūnu ir susi- 
veja į kamuolį jos pilve. 

Jai už nugaros sucypia anytos atstumiama kėdė. Senoji sė- 
dėjo ten gerdama kavą ir rūkydama smirdinčią cigaretę. Tylė- 
dama, kaip ir joms valgant. Po ginčo dėl laiškų jos bendrauja 
tik tiek, kiek neišvengiama, bet dabar ji išgirsta senę klausiant: 

— Ką jūs darote? 

— Ar aš? Plaunu indus. 

— Nesielkite kvailai. Prasidėjo antskrydis. Indai palauks. Ei- 
kite pasirūpinti saugikliais. 

— Ne, neketinu. Man nusibodo slėptis urve. 

— O, taip. Savanaudė, kaip visada. Svarbiausia, kas jai nusi- 
bodo. Ar nė netopteli, kad jei jums ant galvos nukris bomba, tai 
atsilieps ir kitiems? 

— Esu tikra, kaip nors išsiversite ir be manęs. 

— Galbūt. Bet kaipgi mano sūnus? Jis sužeistas. Prikaustytas 
prie lovos kažkokiame apleistame užkampyje. Nemanote, kad 
jis turi teisę grįžti pas moterį, kurią paėmė į žmonas, kad ir kaip 
suklydo taip pasielgdamas? 

— Jei man ant galvos nukris bomba, Kasparas galės grįžti 
pas jus, - girdi save sakant Zigrida. - Juk visada norėjote, kad 
taip būtų. 

Senoji rūsčiai pašnairuoja. 

— Tai neteisėta. Negalite tiesiog nuspręsti neiti į slėptuvę. 

Zigrida tebeplauna indus drumzlinu vandeniu. 

— Tačiau būtent taip ir ketinu padaryti. 

— Liepsiu durininkui atitempti jus žemyn. 

— Užsirakinsiu duris. 

— Jis jas išlauš. 

— Abejoju. Durys - privati nuosavybė. Namo savininkas 
būtų nepatenkintas, jei tektų jas keisti. Be to, ar įsivaizduojate, 
kokias paskalas tai pakurstytų? Beje, liežuviai maltų apie jus. 

Senoji Šrioder nutyla gana ilgam, kad apmąstytų tokią gali- 
mybę. Tada atrėžia: | 

— Puiku! Tegul britai susprogdina jus į gabalus. Neišliesiu nė 
ašaros dėl jūsų kvailumo. 

Senė nudrožia prie durų ir bruzda ieškodama palto ir skry- 
bėlės. 

— Nepamirškite siuvimo krepšio, - prie durų sako jai Zigrida. 

Poniai Grancinger lipant žemyn su savo govėda, laiptinėje 
aidi triukšmas. Anyta pačiumpa jai iš rankų savo krepšį ir nė 
nežvilgtelėjusi į ją išeina. Bet į ją žvilgteli panelė Kesler, kaip tik 
einanti iš savo buto. Per antskrydį draudžiama užrakinti duris, 
galbūt norėdama, kad Zigrida būtų visiškai rami, panelė Kesler 
palieka duris šiek tiek praviras. 


Viskas vyksta labai greitai. Pravėrusi namo duris, Zigrida girdi 
danguje prislopintai gaudžiant bombonešių variklius, ant Že- 
mės dundančius priešlėktuvinius pabūklus. Egonas įsiveržia į 
prieangį ir nulekia laiptais į viršų. Ji skuba jam iš paskos, ban- 
dydama pasivyti. Nedarnus jų žingsniai aidi laiptinėje. 

— 11h butas, - sako ji jam. 

Bet Egonas neina į vidų. 

— Eik pirma. Jei viduje dar kas nors yra, kaip nors pasitei- 
sinsi. Mane tikrai palaikytų plėšiku. 

Ji atidaro duris. Viduje nieko nėra. Tik pavyzdinio oberš- 
turmfiurerio žmonos nacionalsocialistinio buto baldai. Jai 
užtrenkus duris, jis, atsukęs jai nugarą, stovi priešais bronzinį 
fiurerio reljefą. 

— Arji nacė? - keistai šaltai paklausia jis. 

— Ne. Tai gana sudėtinga istorija. 

Jis trūkteli pečiais. Nusisuka nuo reljefo ir atsigręžia į ją. 

— Visų istorijos sudėtingos, - sako jis ir nusivelka paltą. Tada 
pažiūri į lubas. 

Bombonešių gausmui virš jų vis garsėjant, ji leidžia jam at- 
sagstyti jos palaidinukę. Tada jis nusitempia ją ant grindų. Jos 
sijonas pakeltas, jis nurengė tai, kas buvo po juo. Jis apnuogina 
ją stebint buto šmėkloms. Poniai Remki, sielvartaujančiai prieš 
apimant priešmirtinėms konvulsijoms. Jos berniukui, vėl vai- 
kui, linksmai kambaryje gaudančiam kamuolį, dar neužaugu- 
siam, netapusiam kareiviu ir sprogimo nesuplėšytam į gabalus. 
Šmėklos bute, šmėklos jos mintyse. Ericha stebi, kaip Zigrida 
išriečia nugarą, kaip jos kūną apima konvulsijos, tik ne mirties, 
o ekstazės. Ericha spokso iš Zigridos minčių patamsio. Ir ponia 
Veis. Ponia Ana Veis švelniai uždengia dukroms akis, kad jos 
nematytų, kas vyksta ant grindų. Ji žvelgia į juos besimylinčius 
iš tamsaus tetulės slaptos palėpės kampo, o virš jų lango stiklai 
dreba nuo pražūtingo griaustinio. 


Ją persekioja visuotinis karas. Aikštėse pastatyti garsiakalbiai 
nuolat groja karinius maršus. Zigrida nekreipia į juos dėmesio. 
Ji žūtbūt trokšta jį paliesti. Jis jau tris naktis slepiasi Kesler bute. 
Tris naktis ji guli viena savo lovoje, o Egonas - kitoje laiptų 
aikštelės pusėje, bet ji negali jo pasiekti, tarsi jis būtų kitapus 
vandenyno. Bet šįvakar Karina Kesler pažadėjo prieš vakarienę 
išeiti pasivaikščioti, kad Zigrida galėtų praleisti neįkainojamą 
pusvalandį viena su juo. 

Tačiau pirmiausia ji turi gauti kai ko, ko jie nebeturi. 

Ji galvoja apie tai lipdama laiptais žemyn pakeliui į darbą. 
Prezervatyvų sunku įsigyti, bent jau civilėms. Partija nepritaria 

kontracepcijai. Ji nori daugiau kūdikių, daugiau gerų vokiečių 
kūdikių, daugybės kūdikių. 

Tačiau vermachtas dosniai dalija juos kareiviams. Kiek- 
vienas karys jų turi. Volframas turėjo daugybę, jie laikomi 
„Standartine amunicija“. Bet „povandeniniams“, besislapstan- 
tiems žydams, jie neprieinami. Egonas iš kažkur buvo šiek tiek 
gavęs. Kas žino, iš kur? Ji niekada neklausė. Bet jų buvo tik 
saujelė ir jie jau baigėsi. 

- Žinote, kad tai neteisėta, - išgirsta ji. 

Tai durininkė Munt su prijuoste stovi prie savo buto durų, 
spausdama rankoje šluotą. 

Zigrida, uždėjusi ranką ant prieangio durų rankenos, atsi- 
gręžia. - 

— Atsiprašau? 

— Neteisėta per antskrydį neiti į slėptuvę. Kur jūs buvote, 
ponia Šrioder? Kur būtent buvote, atskridus britams? 

Ji kilsteli antakius. 

— Mano anyta nepasakė? 

- Ji liepė neklausti jos. Jei gerai pamenu, ji sakė: „Ji man nebe 
marti.“ 

— Mes susipykome, - atsako Zigrida. - Aš išėjau iš namų. 

- Ir kur išėjote? 

- Pasivaikščioti. Buvau supykusi. 

— Kur pasivaikščioti? 

— Ką? 

- Kur jūs vaikštinėjote, ponia Šrioder? Mėnulyje? Kažkur 
juk vaikštinėjote. 

- Ne mėnulyje. 

— Nebūkite pasipūtusi, visa tai labai rimta. 

— Ne, ponia Munt, manau, kad tai nėra rimta. Susiginčijau 
su savo anyta. Tai tikrai nėra neteisėta. Buvau prislėgta ir išėjau 
pasivaikščioti. Tai irgi tikrai nėra neteisėta. Atskridus bombo- 

nešiams, nuėjau į Ulando gatvės metro stoties tunelį. Ir tai taip 
pat nėra neteisėta. 

- Štai kaip. Kaip visada sugebate pasiaiškinti. Tikra gud- 
ruolė. Bet tada pasakykite man, ponia Šrioder, jei, kaip sakote, 
buvote išėjusi pasibastyti, tai kodėl neatsimenu, kad būčiau ma- 
čiusi jus grįžtant prieš man nakčiai užšaunant namo duris? 

- Kiek galiu viską jums aiškinti ir aiškinti, ponia Munt, - 
praranda kantrybę Zigrida. - Dabar, jei leisite, turiu skubėti, 
negaliu vėluoti į darbą. Kiek žinau, tai yra neteisėta, - ji nu- 
sisuka, bet Munt griebia ją už rankos ir sustabdo. Jos akyse - 
įtūžis. 

— Aš dar nebaigiau, ponia Šrioder. Jūs mane supykdėte. Ži- 
nau, kad kažką rezgėte kartu su ta valkatėle iš Darbo tarnybos. 
O, taip, žinau viską, ką ji buvo sumaniusi. 

- Ir ką gi jūs žinote? 

Dabar Munt veidas patenkintas savimi. 

— Manote, kad galiu nežinoti, kodėl gestapas ateina į mano 
pastatą? Ji įsivėlusi į juodąją rinką, be to, tikriausiai dar ir va- 
gilė. Dievas težino, ką ji pagrobė iš Grancingerių buto. O jūsų 
elgesio, ponia Šrioder, dar negaliu paaiškinti. Bet žinau, kad 
jūs - jos bendrininkė. 

— Tai melas. 

— Abejoju. 

— Ar tai pasakėte gestapui? 

- Išsigandote? Ir turėtumėte. Ne, nepasakiau. Man nereikia, 
kad mano darbą atliktų tie bukapročiai. Vyrai visur vyrai, net ir 
Geheime Staatspolizei, ir aš puikiai galiu apsieiti be jų kišimosi 
į mano reikalus. 

— Jūsų reikalus. 

— Tai mano pastatas, ponia Šrioder. Mano. Manote, kad esate 
saugi, nes jūsų vyras tarnauja armijoje o stačiokas mano vyras 
norėtų pagrabalioti jūsų dailius papukus? Jūs nesate saugi. Mano 


254 DAVID R. GILLHAM 


vyras daug kalba ir mažai daro. Kai jis nori pasismaginti, eina 
pas savo kekšes į Augsburgo gatvę. Partija laikosi nuomonės, 
kad vyro karinė tarnyba neapsaugo jo Žmonos. Jei žmona nu- 
sipelnė bausmės, bausmė bus paskirta. Galiu jums tai pažadėti. 

— Ar tą patį pažadėjote poniai Remki prieš ją įskųsdama? 

- Remki? ; 

- Taip, Remki, kurią privedėte prie savižudybės. 

— A,tai štai ką jūs manote! Gal jums bus įdomu sužinoti, kad 
klystate. Aš to nepadariau. 

— Padarėte. Gal ji ir pakėlė prieš save ranką, bet tik todėl, kad 
išvengtų bausmės, kurią jai prišaukėte. 

— Ne. Turiu omeny, ponia Šrioder, kad ne aš ją įskundžiau. 
Žinoma, aš paskambinau į partijos biurą, bet sužinojau, kad 
mane jau aplenkė. 

- Ką? Jūs meluojate. 

- Taip manote? Kodėl gi nepaklausiate savo anytos, ar ji irgi 
taip mano? - su tulžingu pasitenkinimu sako Munt. - Kodėl gi 
jums nepaklausus savo brangiosios anytos, ar aš meluoju? 

Zigrida tyliai spokso į neapykantos apimtą Munt veidą. 

Tada iš Muntų buto pasigirsta durininko riksmas: 

— Moterys! Ar baigsite tauzyti? Liežuviai atšips. Vyras nori 
valgyti, kol dar neataušo! 

Munt nenuleidžia akių. 

— Prilaikyk liežuvį, seni, - surinka ji per petį. Tada išsivie- 
pia. - Geros dienos, ponia Šrioder. Ir Heil Hitler. 


Zigrida randa neužimtą vietą tramvajuje ir žiūri, kaip riedant 
aplyta gatve šmėkščioja pilki betono ir granito šešėliai, asfaltas 
ir šiferis. Nuo dardančio tramvajaus dreba visas kūnas ir ji sėdi 
galvodama apie anytą, į kambarį tempiančią ponios Remki ra- 
diją. Išdavystės laimikį. 

Kitoje stotelėje nebelieka laisvų vietų, todėl ji užleidžia sa- 
vąją jaunai nėščiai moteriai. Moteris dėkinga nusišypso. Jos 
veidas išblyškęs, iš po vilnonės kepuraitės išlindę plaukai sausi 
ir šiurkštūs, lūpos bespalvės. Mažasis kanibalas jos viduje ją 
ėda. Zigrida nusisukusi nereginčiu žvilgsniu spokso pro langą. 
Akimirką mintyse šmėkšteli Ericha ir tramvajui kibirkščiuo- 
jant bėgiais ji staiga pasijunta gana vieniša. 


Pono Estervėgeno nurodymu šiandien nėra pietų pertraukos. 
Taip jis prisideda prie visuotinio karo. Tai viską apsunkina. 
Zigridai tenka susitikti su Renate prie dokumentų spintų. 

- Įvykdžiau jūsų užsakymą, ponia Šrioder, - sako Renatė 
slopindama šypseną. 

Zigrida prisiverčia irgi jai šyptelėti. 

- Ačiū. Kur jie dabar? 

— Mano rankinėje. Ar man nukreipti dėmesį? Gal riktelėti 
„gaisras ? 

— Palik juos tualete. 

— Jaučiuosi, kaip tikra nusikaltėlė. Perduodu grobį. 

— Taip. Tai tikras sąmokslas, tiesa? 

— Juk žinai, kad iš tiesų tuo pasirūpinti yra vyro darbas. Tu- 
rėtum jį apšviesti. 

- Jam nepavyko, - aiškina Zigrida. 

— Kaip pasakysi, meilute. Jokio skirtumo, svarbu, kad jam 
pavyktų darbuotis lovoje, - juokauja Renatė. 

Prezervatyvai panašūs į suvyniotus saldainius. Jie įspausti į 
baltą celofaną su mėlynu krašteliu ir pavadinimu „Odelei“ rau- 
doname ovale. Dabar Zigrida rankinėje nešasi ilgą jų „gyvatę“, 
susirangiusią senoje skardinėje nuo arbatžolių. Jai užkopus 
laipteliais prie namo durų, pro savo langą iškiša galvą Munt. 

— Ponia Šrioder, - pašaukia ji. 

— Ne dabar, ponia Munt, prašau. Nebeturiu jums ką pasakyti. 

— Dar pažiūrėsime, ponia Šrioder. Tiesiog norėjau perspėti, 
kad jūsų laukia staigmena. 

— Ką? Apie ką jūs kalbate? 

— Apie staigmeną, ponia Šrioder, - pašaipiai pakartoja Munt. — 
Kalbu apie jūsų bute laukiančią staigmeną. 

Tačiau Zigridai nespėjus nieko atsakyti namo durys atsi- 
daro ir pro jas išeina Karina Kesler, vilkinti ilgą paltą, dėvinti 
fetrinę skrybėlę ir nešina rankine. 

— A, ponia Šrioder. Labai malonu jus matyti, - nenatūraliai 
nusišypso ji. - Ką tik sutikau jūsų vyrą. 

Zigrida pajunta, kaip išbąla jos veidas. 

— Mano vyrą“ 

— Pasibeldžiau į jūsų butą, norėdama pakviesti jus pasi- 
vaikščioti, bet duris atidarė jis. 

Zigrida išsižioja, bet jai atima žadą. 

- Išeinu, gal jums ko nors reikia? - klausia jos Karina. - Gal 
reikia ko nupirkti? 

- Nupirkti? — sutrikusi pakartoja Zigrida. - Ne. Ne, ačiū, 
panele Kesler. Nieko nereikia. 

- Puiku, tai tada negaišinsiu jūsų. Esu tikra, - sako ji šiek 
tiek įsakmiai, - kad labai džiaugiatės. 


Ji kopia laiptais į ketvirtą aukštą taip, tarsi liptų ant ešafoto. 
Prie durų į savo butą sustoja. Viduje girdi balsus. Tarška senoji 
Šrioder, bet ne įprastu piktu tonu. Tada prabyla vyras. Vyras, už 
kurio ji ištekėjusi. 

Ji nusisuka ir pažvelgia į duris kitoje laiptų aikštelės pusėje, 
esančias vos už kelių žingsnių. Ją nuo Egono skiria tik pušinių 
lentų durys. Ji lėtai žengia artyn jo. Vos nepaliečia durų ranke- 
nos. Tada sustoja. Ranka neleidžia jai to padaryti. 

Įėjusi į savo butą, ji pasijunta tarsi įžengusi į kažkieno kito 
gyvenimą. Kalbos nutyla. Anyta samčiu pilsto sriubą, bet šyp- 
sena nuo jos veido dingsta. Prie stalo sėdintis žmogus atsigrę- 
žia. Jis labai sulysęs. Kampuoti žandikauliai atrodo aštrūs, tarsi 
pagaląsti. Veide nebeliko jaunatviškumo. Uniforma kabo ant 
jo kaip maišas. Jis lėtai atsistoja, garsiai atstumdamas kėdę, ir 
pažvelgia į Zigridą. Jo akyse ji išvysta į visą pasaulį nutaikytą 
taikiklį. Jis kilsteli lūpų kampučius, kad atsirastų šypsena, ir 
truputį šlubčiodamas žengia jos link. 

— Sveika, žmona, - sako jis. - Tavo vyras grįžo. 


1 


Ji VOS GALI PAKĘSTI LAIMINGUS, besišypsančius veidus pa- 
| tentų biure. Visos stenografininkės taip džiaugiasi dėl jos. 
Jos vyras grįžo. Ji su vyru vėl kartu. Joms įdomu, kaip ji jau- 
čiasi, - tikriausiai gerai? Jos šelmiškai Žiūri į ją, Žaismingai juo- 
kiasi. Turite atsivesti jį į svečius šį sekmadienį. Taip, būtinai. Ji 
turi vyrg moterų pasaulyje ir jos nori jį apžiūrėti. Jos nori por- 
cijos jo, tarsi jis būtų sekmadieninis troškinys. Zigrida sukanda 
dantis. 

Renatė ištaiko akimirką pasikalbėti prie dokumentų spin- 
tos. Stengdamasi nuslėpti jaudulį, ji nekantriai sušnibžda: 

— Kaip sekasi? 

Zigrida įsitempusi papurto galvą. 

- Labai keistai. Nežinau. Jo taip ilgai nebuvo. Bent jau taip 
atrodo. 

- Ar jis pasveiko? 

— Ką? 

- Ar Žaizda sugijo? 

— Jis truputį šlubuoja. Aš... Nežinau, kiek laiko taip bus. Ne- 
žinau, ar tai visam laikui. 

— Jis nesakė? 

- Jis beveik nieko nesakė, - ji įdeda bylą į spintą ir naršy- 
dama korteles ima ieškoti kitos. - Tiesą sakant, tai, ko jis ne- 
sako, yra milžiniška. Tai, ko nesako, jis nešiojasi su savim tarsi 
karišką kuprinę ant nugaros. 

— Aha, - Renatė apsidairo. - Ar priėmei jį sugrįžusį? - klau- 
sia ji neįprastai droviai. 

Zigrida kareiviškai atraportuoja: 

— Pareiga miegamajame atlikta, jei tai turi omeny. 

— Ar buvo gera? 

Zigrida truputį susiraukia. 

— Jau seniai to nedarėme. Viskas buvo, - pradeda ji ir pa- 
purto galvą, - labai keista. Jei atvirai, atrodė, tarsi būtume ne- 
pažįstami. 

— O kaip tavo draugas? - sušnibžda Renatė. 

Zigrida ištraukia bylą iš stalčiaus ir uždaro jį. 

— O ką? 

— Ką ketini daryti? 

Ji patyli, o tada nuoširdžiai atsako: 

— Nežinau. 


Tą dieną vakarieniaujant senoji Šrioder gerai nusiteikusi. Ant 
stalo stovi atkimštas slyvų brendžio butelis ir ji nesiliauja 
pliaukšti. Vieną po kito pasakoja sūnaus vaikystės nutikimus, 
kurių tikslas, be abejo, pabrėžti, kokia ji puiki motina. Jei ji ir 
pastebi, kad Kasparui darosi nuobodu, apsimeta nematanti, 
nors tai numanoma iš to, kaip ji vis mėgina jį papirkti „tikra 
kava , dar viena „vyriška porcija“ dešros, specialiai nupirktos 
jo garbei, „tikrų cigarečių pakelio likučiu. Tačiau kai paban- 
do įkišti cigarečių pakelį jam į priekinę kišenę, jis pasiprie- 
šina. 

- Baik, mama. Po velnių, turiu savo cigarečių, - pareiškia jis. 
Senoji Šrioder atrodo taip, tarsi kas būtų jai užtvojęs žarstekliu. 
Kasparas sušvelnina toną: - Čia tavo cigaretės. Pasilaikyk jas, - 
liepia jis. 

Stoja tyla. Jis pakyla, taria: 

— Ačiū už pietus, - ir liūdnai nušlubčioja prie paltų ka- 
byklos. 

— Kur eini? - įsižeidusi klausia jo motina. 

— Trumpam išeinu, - atsako jis vilkdamasis kareivišką mi- 
linę. 

- Kada grįši? 

Jis užsisagsto milinę. 

- Vėliau, - tepasako. Užsideda kareivišką kepurę ir išklibikš- 
čiuoja pro duris. 

Durų trinktelėjimas nuaidi per visą kambarį. Stoja tyla, ko! 
staiga senoji Šrioder tarsi kardu rėžia Zigridai: 

- Jūs tai padarėte! 

— Ką 

- Tai jūsų kaltė. Metų metus stengėtės mano sūnų nuteikti 
prieš mane ir galiausiai jums pavyko, - barškindama indus, ji 
sukrauna savo lėkštes į vieną krūvą kartu su Kasparo lėkštėmis 
ir spengiančioje tyloje nužygiuoja prie kriauklės. Zigrida lėtai 
sudeda savo įrankius į vieną likusią savo lėkštę ir atsistoja. 


Gulėdama lovoje, ji prisimena esesininkų į furgoną varomų 
žydų vaizdą ir ją apima siaubinga gėda. Jai gėda ne tik dėl to, 
kaip „geri vokiečiai“ gali taip elgtis. Ne tik dėl to, kad ji taip 
ilgai naiviai ignoravo „politiką. Bet ir dėl scenarijaus, kuris 
nuolat sukasi jos mintyse. Pakaktų tik paskambinti. Jei SS dėka 
ponia Veis su vaikais staiga dingtų iš Zigridos gyvenimo, jos 
dingtų ir iš Egono gyvenimo. Ji atsikratytų jų. Jis atsikratytų 

jų. Tai visai nesunku, reikėtų tik paskambinti į vietinį partijos 
biurą. Žinau, kur slepiasi žydai. 

Akimirką ji svarsto apie tokią galimybę, tarsi ji egzistuotų 
ne vien mintyse ir būtų įgavusi pavidalą, lyg bjaurus voras, pa- 
kibęs virš jos ant sidabriškos voratinklio gijos. Ar ji galėtų taip 
pasielgti? Jei taip, kaip žmogus, padaręs tokį nusikaltimą, gali 
lyg niekur nieko toliau gyventi? 

Išgirdusi atsidarant buto duris, ji įsitempusi klausosi. Lau- 
kia. Girdi, kaip knarkiant senei šlepsi batai. Sucypia vyriai. 
Šniokščia tualete nuleidžiamas vanduo. Tada tamsoje girgždė- 
damos atsidaro miegamojo durys. Girdi plumpinant sunkius 
žingsnius, o tuomet Kasparas drimba šalia jos į lovą. Smarkiai 
trenkia degtine. Praeina nemažai laiko, kol jie sujuda. Tarsi la- 
vonai guli vienas šalia kito. 

— Aš ne toks, kokio tikėjaisi, - galiausiai ištaria jis. 

— Rodos, viskas buvo taip seniai, - atsidūsta ji. - Rodos, 
praėjo daug metų. 

— Taip, laikas - keistas dalykas. Penkios minutės prieš įsa- 
kymą pulti gali atrodyti tarsi amžinybė. O penkias valandas 
trunkantis mūšis praeina per akimirką, - sako jis. Tada tę- 
sia: - Neklausiu tavęs, ar buvai ištikima. Fronte yra vyrų, ku- 
rie nenustoja kalbėti, kaip užmuš savo žmoną, jei sužinos apie 
neištikimybę, bet, tiesą sakant, man tai nerūpi. Visi padarėme 
tai, ką turėjome padaryti, ir nieko čia nepakeisi, - jis sugraibo 
kareiviškų rūkalų pakelį ir prisidega cigaretę. Aitrūs dūmai 
sumyšta su degtinės smarve. - Žinai, armijoje veikia kariniai 
viešnamiai frontininkams, - sako jis. - Kekšės atvežamos iš 
Vartgau. Joms įrengiamos palapinės su pertvaromis iš apklotų 
tarp gultų. Mums išsirikiavus į eilę, kuopos seržantas išdalija 
nedidelius flakonus su purškiama dezinfekcijos priemone ir 
prieš suguldami su kekše turime papurkšti jos genitalijas. Jei to 
nepadarome ir išeiname su pilnu flakonu, mus už tai baudžia. 

— Kodėl man tai pasakoji? 
— Tiesiog noriu, kad žinotum tiesą, Zigrida. Nenoriu jokio 
melo tarp mūsų. 


Ryte ji neištveria ir pabeldžia į Karinos Kesler duris, bet niekas 
neatidaro. Todėl ištraukusi iš rankinės laiškinio popieriaus la- 
pelį ji brūkšteli „turiu tave pamatyti ir pakiša po durimis. 

Tačiau lipdama laiptais žemyn, ji išgirsta rakinamas duris ir 
jos atsiveria. Ji pajunta, kad ima spausti gerklę. Įėjusi pro duris, 
randa Egoną išsidrėbusį kėdėje. 

- Girdėjau, tavo vyras grįžo iš fronto, - kimiai ištaria jis. 

Ji paskui save uždarė duris, bet siena atsitvėręs Egono žvilgs- 
nis sulaiko ją ir ji neprisiartina. 

- Taip, - teištaria. 

— Tikriausiai labai didžiuojiesi juo. 

- Egonai... 

— Ar klausei jo, - teiraujasi jis, - ar paklausei, kiek Žydų jis 
nužudė? 

— Prašau, nereikia. 

- Nereikia? 

— Prašau, nesielk taip. 

- Man tik smalsu. Ar jis apytikriai suskaičiavo? Šimtą žy- 
dų? Du šimtus? Ar jų buvo per daug, kad būtų galėjęs suskai- 
čiuoti? 

- Jis ne žudikas, Egonai. Tik kareivis. 

- Kaip tu manai, ponia Šrioder, kas yra kareivis, jei ne uni- 
formuotas žudikas? 

- Jį sužeidė. Mūšyje. Jis nežudė žydų. 

— Iš kur, po velnių, tu žinai? Ar klausei jo? Ar pasakei - at- 
leisk man, brangusis vyreli, gal pameni, ar Rusijoje žudei žydpa- 
laikius? 

Ji stebeilija į jį. Jis baigia gerti rankoje laikomą taurę su ne- 
žinia kokiu gėrimu. 

- Tiesa ta, ponia Šrioder, kad tu nežinai, ką darė tavo vyras. 
Ką jis žudė ir ko nežudė. O dar svarbesnė tiesa ta, kad tu ir ne- 
nori to Žinoti. 

— Aš nekalta, - tyliai sako ji. - Tu kaltini mane, bet aš ne- 
kalta. 

— Aš irgi nekaltas, kad mano kotas apipjaustytas, - sako jis. - 
Tačiau Didysis Vokietijos Reichas vis tiek mane dėl to kaltina. 
Gyvenimas neprivalo būti teisingas, - jis vėl pakelia taurę, bet 
pamatęs, kad ji tuščia, sviedžia ją ant kilimo ir žiūri, kaip ji nu- 
sirita. - Netiki manimi? - sako jis ir mosteli į bronzinį Hitlerio 
reljefą virš židinio atbrailos. - Paklausk jo, - paliepia. - Mes 
abu su fiureriu tai suprantame. Pasaulį reikia laikyti primynus 
batu. 

— Turiu eiti į darbą, - sako ji. - Šįvakar grįšiu. 

Egonas tik gūžteli pečiais. 

— Būsiu čia. Kaip žiurkė spąstuose. 


Tramvajaus stotelėje grūdasi daugybė žmonių, nekantraujan- 
čių, kol keleiviai išlips, kad galėtų įsiropšti į vagoną. Mandagie- 
ji laukia, nemandagieji bando prasibrauti. Kai į ją atsitrenkia 
stambus berlynietis pilku paltu ir juoda fetrine skrybėle, ji ne 
iš karto jį atpažįsta. 

— Atleiskite, gnūdige Frau, - suburba vyras, tada nuo šali- 
gatvio pakelia voką. - Atrodo, kai ką pametėte, - sako jis ir 
prieš prasibraudamas pro ją įspraudžia voką jai į ranką. 

Ji atplėšia jį tik atvažiavusi į patentų biurą ir užsidariusi 
antro aukšto tualete. Voko viduje randa lapelį, ant kurio para- 
šyta: Zoologijos sodo stotis. Po laikrodžiu 6 val. šivakar. Perskai- 
čiusi raštelį, suglamžo jį ir nuleidžia į klozetą. 

Šeštą valandą, miestą apgaubus violetinei prietemai, ji prisi- 
artina prie neregio. 

- Pinigėlį šventam mirusiųjų atminimui? - sušvokščia jis. 
Zigrida įmeta į jo puodelį keletą grašių. - Dėkoju, - ištaria jis. 
Tada prislopinęs balsą priduria: - Ji stoties kavinėje. 


Viduje iš garsiakalbių griaudžia „Desantininkų maršas“. Trimi- 
tai ir karinis choras prastai skamba, garsą iškraipo nuo plyte- 
lėmis išklotų lubų atsimušantis aidas. Ji pamato stambųjį ber- 
lynietį su pilku paltu ir juoda fetrine skrybėle, rūkantį cigarą 
ir laukiantį, kol jaunas batų valytojas nuvalys jo batus. Jis net 
nežvilgteli į ją, bet žemas raumeningas taksi vairuotojas nuož- 
miu žvilgsniu, žilstančiais plaukais ir baisiu randu ant skruosto 
akimirkai nuleidžia skaitomą „12 Uhr Blatt“ laikraštį ir linkteli 
čią prie sumuštinių kiosko staliuko. Ji nustemba, kai mergina 
pašoka ir apkabina ją. Nustemba, pajutusi, kaip jai gera irgi ją 
apkabinti. 

— Kaip aš tavęs pasiilgau, - išgirsta ji save sakant. 

Ericha paleidžia ją. Berlyniečiai skuba pro jas į savo traukinius. 

- Prisėskime. Neturime daug laiko. 


- Išsigandau, - sako Zigrida su vos juntama priekaišto gai- 
dele balse. - Ėmei ir prapuolei. 

— Tai buvo būtina. 

— Nė žodžio man nepasakei. 

— Nebuvo laiko. Buvau priversta greitai dingti. Ar gestapas 
atėjo pas tave? 

- Ir pas mane, ir pas visus. 

— Tada gerai, kad nežinojai, kas vyksta. 

— Papasakok dabar. 

Ericha kilsteli antakius. 

— Mane perspėjo, kad jie ateina manęs suimti. Tik tiek. 

— Kažkas tave įskundė? Vienas iš kontaktinių asmenų? 

— Arba aš padariau klaidą. O gal nutiko ir viena, ir kita, — 
sako ji. - Tik gestapas žino, kas nutiko. 

Pasigirsta trumpas taksisto švilptelėjimas. Zigrida vogčio- 
mis žvilgteli į jį. 

— Ar tai ženklas? Ką jis reiškia? 

— Nieko, nesirūpink. 

— Kas jie? - paklausia Zigrida. - Kas tie vyrai? Vyriškis juoda 
skrybėle, taksistas ir regintis aklasis? 

— Tiesiog draugai. Iš skirtingų sluoksnių. Taksistas kadaise 
buvo vagis. Prieš karą jis dešimt mėnesių praleido Oranien- 
burge',o tą dieną, kai turėjo būti paleistas, rudmarškiniai atmi- 
nimui paliko jam šį randą. Neregys? Jis buvo valstybinio teatro 
aktorius, kol atsisakė išsiskirti su savo žmona žyde. 

— Arji irgi slepiasi? 

— Slepiasi kape, - atvirai atsako Ericha. - Gavusi Žydų tary- 
bos laišką dėl evakuacijos, ji pasikorė. Todėl turbūt numanai, 
kad jis turi motyvų užsiimti šia veikla. 

— O vyras fetrine skrybėle, kuriam blizgina batus? Ar jis irgi 
turi motyvų“ 

— O tujų turi? - paklausia Ericha. 

— Gerai, supratau. Daugiau neklausinėsiu. 

Bet Ericha vis tiek atsako į jos klausimą. 

— Iš tiesų jis tik paprastas žmogus. Pažįstu jį kaip Francą. Jis 
užsiima krovinių gabenimu Daržinių rajone. Tiesiog jis skiria 
tai, kas teisinga, nuo to, kas neteisinga. Toks jo motyvas. 

— Jis labai saugo tave. 


* Oranienburge buvo koncentracijos stovykla. 

- Jis nusprendė būti mano globėjas, - šiek tiek pašaipiai 
sako ji. Tada jos balsas surimtėja. — Iš tiesų negalėčiau apsi- 
eiti be jo pagalbos, - ji truputį atsilošia ir gurkšteli kavos, lai- 
kydama puodelį abiem rankomis. Tuomet truputį palinksta į 
priekį. - Turiu kai ko tavęs paklausti. Būtinai turiu tai Žinoti. 
Tu juk nepasakei tetulei savo pavardės, tiesa? 

— Savo pavardės? Ne. 

— Ar tu įsitikinusi? Nė karto nepaminėjai jos? 

— Ne, - pakartoja Zigrida suraukdama antakius. - Kodėl 
klausi? 

— Nes, - atsako Ericha, - tetulė suimta. 

- Suimta, - Zigrida pajunta, kaip ima tankiau alsuoti. 

— Ją suėmė pas brolį. 

— Bet juk jos brolis priklauso partijai. Ar jis nieko negalėjo 
padaryti? Negalėjo pasistengti jos apginti? 

— Mes įtariame, kad brolis ją ir įdavė. Pirmiausia ją nuvežė 
tardyti į „Pilkąjį siaubą “ prie Aleksandro aikštės, paskui per- 
kėlė į Princo Albrechto gatvę. 

— O Dieve, - atsidūsta Zigrida priglaudusi delną sau prie 
kaktos. 

Princo Albrechto gatvė, 8. Berlyne pagarsėjęs adresas. Kadai- 
se tai buvo pramoninės dailės ir amatų mokykla, bet 1933-iai- 
siais ten įsikūrė gestapo būstinė. 

— O kaip, - Zigrida instinktyviai „vokiškai apsidairo, - kaip 
jos svečiai? 

- Jie saugūs, jei to klausi. Mums pasisekė. Tetulė tvarkė bu- 
halteriją senam savo vyro verslo partneriui. Panašu, kad jis 
prekiavo cigaretėmis juodojoje rinkoje. Todėl gestapas ją su- 
ėmė. Be abejo, jie išnaršė jos namus, bet ieškojo sąskaitų knygų, 
o ne palėpėje besislapstančių žydų. 


*„Pilkuoju siaubu“ buvo vadinama policijos vadovybės būstinė. 

Zigrida pajunta, kaip įtampa, kurią juto pilve, atslūgsta. 

— Tai perkėlėte juos kitur? 

— Laikinai. Teko juos išskirti. Senio nebėra, - sako ji. 

— Nebėra? 

- Viena moteris iš Šarlotenburgo, kurios tėvas žuvo per ant- 
skrydį, sutiko jį priimti keletui dienų. Kartu su juo keliavau 
traukiniu. Pravažiavus Kny, jis dusliai sušvokštė ir susmuko 
man ant peties. Žinoma, supratau, kad jis mirė, - sako ji. - Ma- 
nau, širdis sustojo. 

— Ką tu darei? 

— O ką galėjau padaryti? Kitoje stotelėje išlipau. 

- Ir palikai jį ten? 

— Šiame mieste seniai miršta kasdien. Kas nors juo pasirū- 
pino. Surengė jam geras vokiškas laidotuves. Be to, turėjau kitų 
problemų. Pavyzdžiui, su tuo vyru, Kocigu, - sako ji ir prispau- 
džia du pirštų galiukus virš viršutinės lūpos, vaizduodama fiu- 
rerio ūsus. - Kaip visada nenustoja reikalauti - jam reikia to, 
mes turime padaryti aną. Bet dabar kurį laiką jam teks tupėti 
triušio oloj. 

— O ponia Veis? 

— Ponia Veist 

— Moteris su vaikais. 

— Jos saugios, - trumpai atsako Ericha. - Vadini ją ponia 
Veis? 

- Žinau, taisyklės tai draudžia, bet vieną vakarą paklausiau, 
kuo ji vardu. Ji iš Vienos, - mintyse ji regi ponios Veis ir ma- 
žųjų jos dukrelių veidus, tarsi jos sėdėtų prie to paties staliuko 
su jomis. Egono Žmona ir Egono vaikai. Slapta jos pareiga ir 
slaptasis svertas. - Ar jos tikrai saugios? 

— Per praeitą antskrydį šeši šimtai žmonių liko be namų. 
Apie tai nerašė nė vienas laikraštis. Radau dirbtuvę Berlyno 
gatvėje, kur taiso rašomąsias mašinėles, ir kol darbuotojas buvo 

kitoje patalpoje, užpildžiau maisto kortelę nukentėjusiems nuo 
bombardavimo. 

Sumokėjęs batų valytojui, vyriškis su fetrine skrybėle smar- 
kiai kosteli ir nupurto cigaro pelenus. Ericha akimirką žvilgte- 
i į jį 

— Turime nebedaug laiko. 

— Kodėl? Kas bus? 

— Neišmintinga per ilgai užsibūti vienoje vietoje. Nors te- 
tulė - kietas riešutėlis, bet gestapo budeliai išmano savo amatą. 
Reikia manyti, kad jos ištvermė ir mūsų sėkmė neamžinos. Kas 
žino, ką ji gali jiems pasakyti? Ką ji galbūt jau pasakė? 

— Ar mes niekaip negalime jai padėti? Ką nors papirkti? - 
paklausia -Zigrida, bet Ericha tik papurto galvą. 

— Ne Princo Albrechto gatvėje. Neišgalėtume duoti tokio ky- 
šio. Ne. Gestapas ją.sučiupo ir nieko negalime padaryti. Gal 
karui pasibaigus bus laiko gedėti, jei bent vienas iš mūsų liks 
gyvas. Tačiau dabar tegalime judėti toliau. 

— Ir ką tai reiškia? 

— Anhalto stotyje dirba valstybės geležinkelio valdytojas, 
pavarde Cimermanas, - sako Ericha. - Pakankamai jam sumo- 
kėjus, jis gali parūpinti bilietų iš Berlyno į Liubeką. 

— Liubeką? Negi manai, kad ten žydų nesuiminėja? 

- Ten yra Švedijoje registruotas krovininis laivas, kuris 
nugabentų jas į Malmę. Bet tai irgi kainuos. Didelę sumą. 
Dabar stengiamės ją sukrapštyti. Visus turimus pinigus sky- 
rėme kelionei laivu, bet jų vis tiek dar trūksta. Tikiuosi tavo 
pagalbos. 

- Pinigais* 

- Ar turi ką nors, ką galėtum parduoti? Gal papuošalų? Dra- 
bužių? Geri drabužiai turi paklausą. Ypač vyriški. 

— Vyriški? 

— Tavo vyro. Gal spintoje yra jo batų? 

— Ericha, turi Žinoti, - staiga sako Zigrida, - mano vyras 
grįŽo namo. 

Erichos žvilgsnyje blyksteli abejonė. 

— Tavo vyras. 

— Taip, jis buvo sužeistas. 

— Ir ką tai reiškia? 

— Ką? 

— Tai, kaip tai pasakei, verčia mane labai nerimauti. Ar tai 
reiškia, kad daugiau nebegalime tavimi kliautis? 

— Ne, ne tai. 

- Ar to atėjai šįvakar man pasakyti? 

- Ne. Tik pagalvojau, kad turėtum žinoti. 

— Tu juk niekam nieko nepasakojai? Ar jam ką nors pasa- 
kojai? 

— O Dieve, žinoma, ne. 

— Zigrida, tereikia vieno klaidingo žodžio ir mes visi atsi- 
dursime Princo Albrechto gatvės rūsyje kartu su tetule. 

- Žinau tai, Ericha. Gali nepamokslauti. 

— Kas dar? 

— Ką? 

— Kas dar? Yra dar kažkas, ko nesakai. 

Zigrida nusitraukia skarelę ir įkvepia oro. 

— Yra vienas vyras, - pradeda ji. 

— Taip ir žinojau. Nuo pat tos akimirkos, kai pamačiau jus 
abu prie namo durų. 

— Ne. Kalbu ne apie jį. Ar gali nors kartą patylėti ir paklau- 
syti manęs“ 

Ericha prisimerkia, bet nutyla. 

— Tas vyras kadaise, - sako Zigrida, bet nepajėgia pabaigti 
regzti sakinio. - Mes buvome meilužiai. 

Ericha stebeilija į ją. 

— Buvote* 

— Buvome. Esame, - ji patraukia pečiais. - Jis žydas. Aš pa- 
dedu jam. Slepiu jį. | 

Erichos tyla priverčia Zigridą atsisukti į ją. Mergina kiek 
abejodama žiūri į ją. 

— Kodėl man to nesakei? - paklausia mergina, galimas daik- 
tas, šiek tiek įsižeidusi. 

- Nes įtariau, jog būtent taip ir reaguosi. 

Ericha nusigręžia. Papurto galvą. 

- Netikiu. Būčiau galėjusi padėti, - sako ji. - Manau, neno- 
rėjai jo su niekuo dalytis. 

- Taip, - pripažįsta Zigrida. - Tai tiesa. 

- Tai tavo vyro sugrįžimas tikriausiai sukėlė daug keb- 
lumų, - abejingai sako ji. - Ką ketini su juo daryti? 

— Nežinau. Jis sako, kad jam reikia geresnių dokumentų. Jis 
turi Darbo fronto nario knygelę, bet jam reikia kažko kito, kad 
galėtų keliauti. 

— Ar ketini išvykti su juo? 

Zigrida suraukia antakius. 

— Ką? 

— Sakei, kad jis tavo meilužis, tai aš spėju - ketini išvykti su 
juo? Ar toks tavo planas? 

— Ne. Ne, Ericha, - sušnibžda Zigrida. - Neketinu niekur 
išvykti ir nesiruošiu tavęs palikti. Turi tikėti manim, - tačiau 
merginai nespėjus atsakyti, šalia jų subarška skardinis puodelis 
su monetomis. 

— Paaukokite veteranams, - prašo neregys. Tada tyliai per- 
spėja: - Ateina policija. 

Ericha greitai įmeta monetą jam į puodelį. 

— Ačiū jums už gerumą, - sako jai vyriškis ir nueina stuk- 
sendamas savo lazda. 

Už jo pasirodo du uniformuoti policininkai. Francas tuč- 
tuojau panarina galvą ir bando prasigrūsti pro juos kaip eilinis 

skubantis berlynietis. To pakanka, kad jie sustotų ir pareika- 
lautų jo parodyti dokumentus. 

— Turime eiti. Tučtuojau, - Ericha atsistoja ir nudrožia prie 
durų. 

Zigridai tenka skubėti, kad neatsiliktų. Ji atsargiai Žvilgteli į 
policijos patrulius, kurie raukydamiesi dėbso į stambuolio do- 
kumentus, 0 šis tuo metu nekantriai kramto cigarą. Paprastas 
žmogus, žinantis skirtumą tarp to, kas teisinga ir neteisinga. 
Jos išeina pro stoties duris į nakties orą nesusidurdamos su 
didesne grėsme negu į traukinį vėluojantys nemandagūs ber- 
lyniečiai. 

— Nesustok, - sako Ericha, - ir neatsigręžk. 

Zigrida sugraibiusi įjungia savo žibintuvėlį. Spoksodama į 
raudonos šviesos pluoštą, ji paklausia: 

— Ar tu nebijai? 

— Nebijau? 

- Aš bijau. Man visą laiką baisu. 

— Sapnuoju tokius baisius sapnus, - linkteli Ericha. - Milži- 
niški mechanizmai plėšo mane į gabalus. Nubundu išpilta pra- 
kaito ir visą naktį guliu nebegalėdama užmigti. 

Joms žingsniuojant, Zigrida pažvelgia į merginą. 

— Atrodai išvargusi, - sako ji, bet Ericha tik papurto galvą. 

— Tai nesvarbu. 

— Pasiilgau tavęs, - taria jai Zigrida. - Labai tavęs ilgėjausi. 

Ericha dirsteli į ją. 

— Nepaisant to, kad aplink tave sukasi pulkai vyrų ir meilužių? 

— Nepaisant to, panele Kol. 

— Toliau negalime kartu eiti, - sako Ericha pritildžiusi balsą, 
kaip paprastai, kai duoda nurodymus. - Prie kampo aš suksiu 
kairėn, o tu eisi toliau. 

— Kur tu gyveni? Prašau, pasakyk man. Nenoriu vėl pamesti 
tavęs iš akių. 

- Nepamesi, - ryžtingai patikina ją Ericha. - Poryt vidur- 
dienį lauksiu tavęs Tyrgartene. Prie Liuterio tilto yra suolelis. 
Labanakt, ponia Šrioder, - sako ji. Pasistiebusi pabučiuoja Zig- 
ridą į skruostą ir dingsta gatvės sutemose. 


Tą vakarą „Deutschlandsender“ radijo stotis praneša naujie- 
nas iš Rytų. Prie Dono žuvusių šeštosios armijos kovos drau- 
gų atminimui, didvyriškų „SS-Leibstandarte Adolf Hitler“ ir 
„Das Reich“ divizijų tankai ir motorizuotieji pėstininkai užė- 
mė Charkovą ir visiškai išvijo bolševikus iš jų pozicijų. Vėliau 
vokiečių kariai nenuilstamai kovėsi, užimdami namą po namo. 
Sunaikinta dešimtys tūkstančių Raudonosios armijos priešų. 
Dar dešimtys tūkstančių paimti į nelaisvę. Po laidos pasigirdus 
Vokietijos himnui, Kasparas akimirką liaujasi spoksoti ir pri- 
sidega cigaretę. 

— Kas dabar bus? - klausia jo motina. 

- Kas bus? 

- Tu karys, sūnau. Negi negali man pasakyti? 

- Visiška ir neabejotina pergalė visuose frontuose, mama, - 
sako jis nesivargindamas nusišypsoti. - Negi nesiklausei? — 
tada atsistoja ir išeina iš kambario į tualetą, palikdamas senąją 
Šrioder raukytis. 


Kiečiausiai Kasparas miega rytais. Zigrida tai pastebėjo. Naktį jis 
valandų valandas vartosi po apklotu, bet auštant užmiega giliai 
tarsi užmuštas. Jam knarkiant, Zigrida išlipa iš lovos ir spokso 
į ąžuolinę jo drabužių spintą. Kadaise, prieš armiją, jis buvo la- 
bai išrankus drabužiams. Negailėdavo pinigų aukštos kokybės 
apdarams, nors visada apsimesdavo, kad jį ne itin domina dra- 
bužiai ir jų stilius, ir tik banko įgaliotojo atstovo pareigos verčia 

atitinkamai rengtis. Bet ji pamena, kaip jis žvelgdavo į save veid- 
rodyje taisydamasis rankogalius, tikrindamas, kaip guli švarkas, 
apžiūrinėdamas kelnių siūles. Jo veidas atspindėjo tuštybę. 

Tvarkingai ant pakabų sukabinti švarkai ir kelnės - iš ga- 
bardino, angliško tvido, milo, lino. Tik keli kaklaraiščiai, bet 
visi šilkiniai. Batai - kruopščiai nublizginti. Ji nubraukia dulkes 
nuo poros batų galų ir pamato blizgesį, kurį galima išgauti tik 
reguliariai darbuojantis batų šepečiu. Tačiau šiuo metu jo gar- 
derobą sudaro tik pilkas kareiviškas švarkas su sidabro spal- 
vos siūlų pynele ant vienos rankovės, kurią jis vadina pistonų 
žiedais, dvejos kareiviškos kelnės, treji kareiviški marškiniai 
ir pora kaustytų nuvalytų batų. Apranga, padiktuota naujojo 
darbo reikalavimų, - jis pradėjo dirbti kontoros tarnautoju ka- 
rinio transporto įmonėje. Jis tai vadina „luošio darbu“. 

Per pusryčius ji pila jam kavos klausydamasi, kaip ši kliuksi 
į puodelį. 

- Atleisk, tai kavos pakaitalas, - sako ji, bet jis tik gūžteli. 

— Svarbu, kad ji karšta, - atsako jis. 

Kol jo motina prie kriauklės plaka tešlą, ji sako: 

- Ketinu fondui „Šalpa žiemą“ paaukoti truputį tavo drabu- 
Žių. Tiesiog keletą senesnių. 

— Puiku. Pasiimk visus, - abejingai atsako Kasparas, dėb- 
sodamas į žurnalą „Signal“. Jo viršelyje fiureris sveikinasi su 
rumunų karininku, kuris neteko rankos kovodamas prie Sta- 
lingrado. - Jie man nebetinka, - sako jis. 

Tą dieną po pietų ji apsimeta serganti. Neva ją pykina - pa- 
nelei Kretchmar ji tai apibūdina „tarsi vidurius žaibai raižytų.. 
Tai dažnas nusiskundimas mieste, kuris maitinasi parudu- 
siomis daržovėmis ir cheminiais pakaitalais. Nors Kretchmar 
skeptiškai ją nužvelgia, leidžia pusvalandžiu anksčiau išeiti 
iš darbo. To laiko jai kaip tik pakanka grįžti namo, nusiaubti 
Kasparo spintą ir nunešti drabužius į panelės Kesler butą, kol 

jo motina kaip visada kartą per savaitę tebegurkšnoja kavą su 
draugėmis „Osvaldo“ cukrainėje. 

Karina Kesler palikdavo atsarginį buto raktą po gumuotu 
durų kilimėliu. Zigrida įkiša raktą į spyną ir atsargiai, tyliai 
pasuka jį. Dažnai jai neramu, kad grobuoniškosios ponios 
Munt ausys pirmame aukšte išgirs rakinamą spyną. Bet durims 
prasivėrus ir jai stumtelėjus jų rankeną, durininkė neatpuola 
iš apačios tarsi nacionalsocialistinis uraganas. Įkišusi galvą į 
buto vidų, Zigrida pamato Egoną sėdintį ant minkštos kėdės ir 
spoksantį į sieną. 

Ji tyliai uždaro paskui save duris. 

- Turiu tau drabužių, - sako ji. - Išsirink, kas patinka. Gali 
būti truputį per ilgi, bet turėtų tikti. 

Jis tebespokso į sieną. 

- Jie tavo vyro? 

- Taip, - atsako ji. 

— Nusprendei perrengti mane kaip lėlę? 

Zigrida piktai dėbteli. 

- Gal geriau užsičiaupk? - pasiūlo ji ir jis pagaliau pažvelgia 
į ją. - Tipiškas savęs gailintis berlynietis. Akimirką pagalvok 
apie visus tuos, kurie neturi kur pasislėpti, visus, kurie neturi 
kas jiems atneštų drabužių ir maisto. 

- Visi tie vargšai žydpalaikiai, - sako jis, - neturintys gerojo 
arijo, kuris jais pasirūpintų. Tu teisi, ponia Šrioder, - kandžiai 
nusileidžia jis, - aš nedėkingas. 

Ji įtūžusi dėbteli į jį, bet staiga užplūsta ašaros, kurių ji ne- 
gali sulaikyti. Ašaros užvaldo ją, keliai sulinksta ir ji susmunka 
ant kilimo, nepajėgdama atsikelti, nepajėgdama nieko pasakyti, 
nepajėgdama nustoti raudoti. Jis prieina. Apkabina ją. Akimirką 
jai norisi atstumti jį, bet tik akimirką, ir ji apkabina jį. 

— Aš nedėkingas, - sukužda jis, bet šįkart tai skamba kaip 
prisipažinimas. 

Jai jau užkaitus vandenį bulvėms virti, grįžta Kasparo motina 
su savo gerąja skrybėlaite, po paltu apsivilkusi gerąją vilnonę 
suknelę. 

Zigrida atgalia ranka nusišluosto skruostą, tarsi tebebūtų 
likę ašarų pėdsakų, bet jos skruostai jau nudžiūvę. 

— Kaip praėjo susitikimas? - paklausia ji. 

— Ar jums yra skirtumas? 

— Ne, - nuoširdžiai atsako Zigrida. 

— Tai kodėl klausiate? 

— Girdėjau, kad poniai Grancinger paskirta nauja prievoli- 
ninkė. 

Anyta pasikabina paltą. 

— Taip, - ji nusimauna pirštines ir ištraukia skrybėlaitės 
smeigtukus. - Sudžiūvusią išstypėlę iš Reino krašto. Kodėl 
klausiate? Ketinate ir ją sugadinti? 

— Štai kaip nusprendėte? Aš ją sugadinau? 

Tačiau anyta nebeatsako. Ji šiurkščiai mosteli ranka, tarsi 
baidydama įkyrų vabzdį, ir įjungia svetainėje radiją. Pasak 
valstybinio radijo pranešėjo, Afrikos korpusas strategiškai at- 
sitraukė nuo Mareto linijos Tunise į poziciją už šešiasdešim- 
ties metrų į šiaurę nuo Tebagos perėjos prie Akarito. Taip pat 
dėl panašių strateginių priežasčių devintoji armija atsitraukė iš 
Viazmos miesto į vakarus nuo Maskvos. 

— Įdomus būdas laimėti karą - pulti atsitraukiant, - išgirsta 
Zigrida save sakant. 

Ji kalba nerimtai, tiesiog absurdiški Propagandos ministeri- 
jos eufemizmai ją pralinksmino. Tikrai neketino to ištarti gar- 
siai. Tačiau pastaruoju metu ji per daug išvargusi, kad pasilai- 
kytų savo mintis sau. 

Nuo jos žodžių anyta atpuola į virtuvę tarsi kamuolinis Žaibas. 

- Aš to nepakęsiu! - surinka ji ant Zigridos. - Neleisiu kalbų 
apie pralaimėjimą savo namuose. Savo namuose, ypač dabar, kai 

mano sūnus grįžo garbingai tarnavęs Tėvynei kovoje! Prakeikiu 
tą dieną, kai jis vedė jus. Tada žinojau, kad tai klaida, ir dabar 
matau, jog buvau teisi. Todėl perspėju jus, brangioji, dar viena 
tokia pastaba, dar vienas mūsų narsiojo vermachto įžeidimas ir 
nesvarbu, ar jūs mano marti, ar ne, įduosiu jus policijai! 

- Kaip ir ponią Remki?! - šūkteli jai Zigrida. 

Anyta staiga išsitiesia. 

- O taip, - veržliai linkteli Zigrida. - Munt viską man pasakė. 

- Tai dabar jau klausotės Munt? 

— Mes visi padarėme tokią išvadą. 

- Tik kvailiai daro išvadas, - pareiškia anyta ir nušlepsi į 
virtuvę. 

- Jūs. žinojote, kad Munt mielai priskirs sau nuopelnus ir 
nutylės tiesą. 

— Nepanašu, kad ji tylėjo. 

- Tai jūs pripažįstate tai? 

— Ką? Nepadariau nieko blogo. 

— Ne Munt įskundė ponią Remki, o jūs. Jūs! 

— Na ir kas?! - staiga pratrūksta senė. - Ji buvo išdavikė. Ji 
juodino fiurerį. Ji nusipelnė to, ką gavo! 

— O ką gavote jūs? Jos radijo imtuvą už keletą markių. Ar jis 
vertas jos gyvybės? 

— Ji pati atėmė sau gyvybę, jei pamenate. Išliko bailė iki pat 
pabaigos. 

Tą akimirką atsiveria durys ir įeina Kasparas. Jam grįžus, 
tyla tarsi pleištas perskelia ginčą. Jis dirsteli į jas abi, tada nu- 
sivelka milinę, nušlubuoja prie kriauklės ir nusiplauna rankas 
gabalėliu muilo iš lydytų taukų. 

— Kada bus vakarienė? - paklausia. 

Zigrida užkaičia puodą su vandeniu. 

— Atsiprašau, ji vėluos, - greitai nuslopinusi įtūžį sako ji. — 
Už keturiasdešimties minučių. 

Jis tik linkteli, nuklibikščiuoja prie virtuvės stalo, atsisėda ir 
išsitraukia savo pypkę. 

— Mama, ar mes turime degtukų? - paklausia jis, kimšdamas 
pakelį kareiviško tabako į pypkę. - Aš išeinu. 

— Degtukų, - pakartoja senoji. Tada iškilmingai pareiškia: — 
Taip. Tuoj atnešiu, - eidama pro viryklę, ji rūsčiai dėbteli į Zig- 
ridą, tačiau jos pyktyje įsmigusi baimės skeveldra. Jos sūnus 
gyvas sugrįžo iš karo, tačiau ji nebeatpažįsta jo. 


Ib 


YTE PURKŠTELI NERIMASTINGAS LIETUTIS, 0 po pietų ima 

dvelkti drėgnas tingus vėjelis. Zigrida atkeliavo prie suo- 
liuko Tyrgartene prie Liuterio tilto, kaip jai buvo nurodyta. Ji 
atsisėda. Vėjelis nesiliauja šiaušęs tuopų eilės. Ji pastebi tarsi iš 
laikraščio „Berliner“ iškirptą Erichos liekną, tamsiai apsiren- 
gusią figūrą, artėjančią tiltu. 

Mergina atrodo nusikamavusi. Jos veidas sulysęs, praradęs 
vaikišką putlumą. Akys patamsėjusios, po jomis - melsvi pus- 
mėnuliai. Krištolo vaiskumo mėlynų akių žvilgsnis dabar blau- 
sus ir apsiniaukęs. 

— Siaubingai atrodai, - sako jai Zigrida. 

— Galiu tą patį pasakyti apie tave, ponia Šrioder. Geriau pa- 
leisk, nuskambėjo šiurkščiau, negu norėjau. 

— Ar tu nemiegi“ 

— Man tenka dažnai persikelti. 

— Persikelti? 

- Pamiegu porą valandų šen bei ten. 

Zigrida staiga pastebi, kad kažko trūksta. Ji pakelia galvą ir 


MOTERU MIESTAS 2.49 


apsidairo, bet pamato tik pagyvenusią porą, - atsirėmę vienas į 
kitą jie lėtai slenka taku. 

— Ericha? Kur tavo draugas Francas? 

Tyla. 

— Ericha? 

— Liepiau jam kurį laiką palikti mane ramybėje. 

— Palikti ramybėje? Kodėl? 

Ir vėl tyla. 

— Ericha, kas atsitiko? 

— Aš nėščia, - staiga atsako mergina. 

Zigrida spokso į ją. Žiojasi kalbėti, vėl susičiaupia. 

— Kaip... Kaipgi taip? - galiausiai išlemena. 

— Kaipgi taip? Tu suaugusi moteris. Turėtum žinoti, kaip tai 
vyksta. Negi turiu tau aiškinti? 

- Ericha. Žinai, ką noriu pasakyti. Kaip tai atsitiko? 

— Kaip sakiau, turėtum žinoti, kaip tai vyksta. 

— Nuo ko? - klausia ji. 

— Ar tai svarbu? 

— O argi ne? 

— Man ne. 

— Nesuprantu. 

— Tik paklausyk savęs. Kalbi kaip tipiška namų šeimininkė. 
Nėra ko nesuprasti. Vienas vyras turėjo tai, ko man reikėjo, to- 
dėl pasidulkinau su juo. Tai viskas. Taip tai atsitiko. 

— Bet dabar tavo pilve kūdikis. 

— Atrodo, pyksti ant manęs. 

- Pykstu? - Zigrida staiga pajunta, kad prabilo savo močiu- 
tės tonu. - Ne. Ne, be abejo, ne. Aišku, kad nepykstu. Aš tik... 
tik priblokšta. Tik tiek. Tik priblokšta, - ji nuryja gumulą gerk- 
lėje. - Atsiprašau, jei... - pradeda ji, bet Ericha papurto galvą. 

— Nesvarbu. Tikrai nekaltinčiau tavęs, jei pyktum. Aš pykstu, - 
sako ji, išsitraukdama ir įsikąsdama cigaretę. - Aš įtūžusi. 

Erichai delnu pridengus degtuką ir degantis cigaretę, padvel- 
kia vėjelis. Jis išsklaido jos išpūstus dūmus. Galiausiai ji sako: 

- Atsimeni vyrą, vardu Jozefas? 

— Dokumentų klastotoją? Tą, kuris tavęs vos nepargriovė ša- 
ligatvio vidury? Jis tėvas? 

- Jis vyras, su kuriuo dulkinausi, - pataiso ją Ericha. 

— Ar pasakei jam? 

Ericha vos nenusijuokia. 

— Pasakiau jam? Ne. Ne, nepasakiau jam, ponia Šrioder. Ne- 
būk juokinga. Tai visiškai su juo nesusiję. 

— Ericha, suprantu, kad nieko jam nejauti, bet jei laukiesi jo 
vaiko... 

— Mano gimdoje nedidelė sėklelė, tik tiek. Mažas taškelis. 
Jei jis kam nors ir priklauso, tai tik man, - ji išpučia dūmus ir 
žiūri, kaip jie sklaidosi. Nusisukusi paklausia: - Ar kada esi tai 
pasidariusi? - Zigridai neatsakius, ji atsigręžia. - Ar esi? 

Zigridos veidas įsitempia. 

— Turi omeny abortą? - paklausia ji. Tada papurto galvą. - Ne. 

Ericha nusuka žvilgsnį. Įtraukia dūmo ir išpučia jį į šaltą 
vėją. Akimirką jį sudreba. 

— Tetulė juos darydavo. Seniai, dar prieš praėjusį karą. Kartą 
man papasakojo. Ji dirbo akušere fabriko darbininkų lūšnyne. 
Priimdavo naujagimius. Taip pat atlikdavo kitas procedūras 
moterims. Kartais jos būdavo išprievartautos, bet dažniausiai 
jų vyrai užtaisydavo joms septintą ar aštuntą vaiką ir jos tiesiog 
nebegalėdavo vėl gimdyti. Bet dabar negaliu paprašyti tetulės 
pagalbos, tiesa? 

- Ar to nori? - klausia jos Zigrida. 

Ericha nuryja gumulą. Patraukia pečiais. 

- Ko dar galiu norėti? Tiki, kad aš galėčiau būti motina? 
Turiu omeny, ar gali tai įsivaizduoti? - paklausia ji. - Mane, 
stumdančią vežimėlį? Skalbiančią vystyklus? Tai juokinga, - 

šiurkščiai sako ji, niūriai išpūsdama dūmus. - Visiškai juo- 
kinga. - Prasta jos cigaretė užgęsta. - Velnias, - nusikeikia. 

Tačiau naujas uždegtas degtukas dreba jos rankoje. Kai jį 
užgesina klaidžiojantis vėjo gūsis, ji praranda apsimestinę sa- 
vitvardą ir ima siaubingai raudoti. Zigrida nė akimirkos nesvy- 
ruodama apkabina ją. Laikydama merginą savo glėbyje, tarsi 
bandydama apsaugoti, kad ji nesubyrėtų į šipulius, Zigrida aki- 
mirką prisimena save, sutrikusią našlaitę prie kapo. 


Temsta. Prieblanda apgaubia medžių viršūnes, temdo jų šakas. 
Kapinių sargas svyruoja, ar ją įleisti, bet galiausiai nusileidžia, 
matydamas, kaip ji sielvartauja. 

— Tik kelioms minutėms, - perspėja jis ir atidaro vartus. 

Atsiklaupusi ant motinos kapo, ji paliečia antkapį. Jis šal- 
tas. Šaltas kaip žemė. Grossmutter kadaise pareiškė, kad jos 
mama buvo nelauktas vaikas. Zigrida tada pati dar buvo ne- 
užaugusi. Ji sėdėjo už virtuvės stalo prie dubens su vyšniomis, 
vis dar ištįsusiomis galūnėmis, nevikri, liesa, su kupeta gelsvų 
tarsi kaliausės pasišiaušusių plaukų. Jos motina už poros 
žingsnių kriauklėje plovė trapų porcelianinį dubenį. Gross- 
mutter iš kitapus stalo tarsi vagiliaudama vis nučiupdavo Zig- 
ridos uogų. Jos kampuotų bruožų veidas kaip visada atrodė 
plėšrus. Vieną akimirką ji kalbėjo, kad nesupranta, kodėl šiais 
laikais jaunoms moterims taip rūpi „nesusigadinti figūros, 
o kitą staiga pareiškė, kad po trečio vaiko neketino daugiau 
gimdyti. 

— Bet tada atsirado tavo motina, - susiraukė ji. - Visiškai jos 
nenorėjau, bet nieko negalėjau padaryti. Dar viena burna, ku- 
rią teko maitinti. O tais laikais, - pridūrė ji reikšmingu tonu, - 
neturėjome pasirinkimo, jei supranti, apie ką aš kalbu. Tais lai- 
kais - jei pastojai, tai gimdei, ir viskas. 

Staiga kriauklėje kažkas terkštelėjo. Sudužo puikusis porce- 
liano indas. 

— Ką ten dabar sudaužei? - garsiai paklausė Grossmutter. 

— Atsiprašau, - atsakė motina neatsigręždama. - Išslydo iš 
rankų. 

Tą akimirką ji, vaikas, įširdo ant motinos - kad ši tokia ne- 
rangi, kad sudaužė tokį vertingą indą, kad neatsikirto ją ujan- 
čiai Grossmutter. Tuo metu ji buvo nustojusi ginti motiną, o 
močiutei mirus perėmė iš jos įprotį motiną puldinėti. 

Motinai susirgus vėžiu, ji pamena ją silpną, tarsi sulūžusią 
lėlę, gulinčią ant ašutiniu audiniu apmuštos sofos. Trapūs griau- 
čiai, aptraukti plona pageltusia oda, maldaujantys pasigailėti. O 
tada ji mirė ir buvo užkasta. Zigridos teta Trudi buvo atvykusi 
jos slaugyti. Ji virindavo rankšluosčius ir gydė ją senoviškais bū- 
dais, nors daugiausia tik pliaukšėjo liežuviu ir purtė galvą. Prie 
kapo ji pasakė Zigridai: 

— Pagaliau tavo vargšė motina ilsisi ramybėje. 

Zigrida linktelėjo. Mirtis nutraukė jos kančias, pagalvojo ji. 


Grįžusi namo Zigrida randa Kasparą besijuokiantį. Už virtu- 
vės stalo prie pustuščio kukurūzų degtinės butelio sėdi dar du 
kareiviai ir visi jie kvatojasi. Ji pirmą kartą mato vyrą besijuo- 
kiantį nuo tada, kai jis grįžo. 

išvysti žmogų, už kurio ištekėjo, besišypsantį vyrą, su kuriuo 
kartais prie ežero praleisdavo tingią sekmadienio popietę. Ta- 
čiau dabar jo šypsena labiau primena grimasą. 

— A, mano atsidavusi žmona. Grįžo namo iš mūšio patentų 
biure, - jis nepabučiuoja jos, bet čiupęs už parankės nusiveda 
prie stalo. Ji sutramdo norą nusisukti, kad neužuostų jam iš 
burnos sklindančio degtinės dvoko. - Rikiuotis, draugai! - pa- 

gyrūniškai sukomanduoja jis. - Pagarbą nugalėtojai iš Reicho 
patentų biuro! 

Vyrai komiškai pakyla ir sumuša kulnais. Vienas jų neaukš- 
tas, sudėtas tarsi kelmas. Jo galva nuskusta, ant jos - pusmė- 
nulio formos melsvas randas, pasibaigiantis ties kaire ausimi, 
kurios viršus nurėžtas. Kitas labiau primena medžio kamieną. 
Aukštas, ilgomis lanksčiomis galūnėmis. Jo veide nėra randų, 
tačiau ji pastebi, kad kairei jo rankai trūksta trijų pirštų. Kaip 
ir Kasparas, ant nebetinkančios uniformos greta Rytų fronto 
medalio, pravardžiuojamo šaldytos mėsos medaliu, jie segi su- 
žeistojo ženklelį iš onikso. 

— Ponia Šrioder, - sako Kasparas ir toliau parodijuodamas 
oficialų karinį toną, - norėčiau pristatyti puskarininkį Kamp- 
hauzerį ir puskarininkį Mesnerį, du visoje armijoje geriausiai 
išsilaikiusius lavonus. Prašom atkreipti dėmesį, kad beveik nėra 
irimo požymių. Atrodo kaip gyvi. 

— Tik todėl, kad mes prisiplempėm formaldehido, - įsiterpia 
kresnasis ir visi prapliumpa kvatotis. 

— Labai malonu susipažinti su jumis, ponai, - prisiverčia 
ištarti Zigrida, nusiimdama nuo peties rankinę ir išsilaisvin- 
dama iš vyro gniaužtų. - Kur tavo motina, Kasparai? 

— Kažkur išėjusi, - abejingai atsako Kasparas. - Laisvai, 
draugai! - įsako jis, toliau pokštaudamas karišku stiliumi ir vėl 
įpila išgerti į tris stikliukus. - Metas persigrupuoti. 

Zigrida jau ruošiasi atsisakyti taurelės, bet niekas jai jos ne- 
pasiūlo. Ji pasikabina paltą galvodama apie Egono rankas ant 
savo odos. 

— Ar tavo motina pradėjo ruošti vakarienę? 

— Neturiu nė menkiausio supratimo, - atsako Kasparas. 

— Aišku. Ponai, tikriausiai liksite vakarienės? - pareigingai 
paklausia ji eidama prie viryklės ir imdama prijuostę. 

Bet Kasparas mosteli jai, kad pasitrauktų. 

— Ne, ne. Nieko nereikia. Tik trupučio marinuotų burokė- 
lių, - sako jis ir visi vėl prapliumpa kvatotis iš šio jiems vie- 
niems suprantamo Rytų fronto pokšto. 

Girta jų draugija staiga priverčia ją jaustis klaustrofobiškai. 
Ji tegali galvoti apie Egoną. Virtuvėje nėra marinuotų burokė- 
lių, bet jai pavyksta rasti šaltų keptų bulvių ir truputį rūkytos 
silkės. Ji greitai sukrauna visa tai į lėkštę ir nuneša jiems ant 
stalo kartu su trimis šakutėmis. 

- Skanaus, ponai, - sako ji. - Kasparai, turiu išeiti sutvarkyti 
vieno reikalo. 

Bet Kasparas beveik nekreipia į ją dėmesio. Kol ji vėl apsi- 
velka paltą, jie ima siaubingai ne į toną plyšauti „Lili Marlen“. 

Ji žengia į laiptinę ir uždaro paskui save duris, prislopin- 
dama jų choro keliamą triukšmą. Iš apačios girdi rėkiant vieną 
iš ponios Grancinger vaikų. Tačiau ji stebeilija į Karinos Kesler 
buto duris. Greitai „vokiškai apsidairo, tyliai nusėlina prie jų 
ir atsargiai pasibeldžia. 

— Čia aš, - sušnibžda ji durims ir šios atsidaro, tarsi ji būtų 
ištarusi slaptažodį. 

— Sveika, ponia Aš, - atsako jai ant slenksčio stovintis vy- 
ras. Bet ne Egonas. Tai Volframas, visas uniformuotas, segintis 
sidabrinį sužeistojo ženklelį, artimojo mūšio apdovanojimą, 
Rytų fronto medalį ir Geležinį kryžių, įsegtą po kišene ant krū- 
tinės, o sagos kilpą puošia trispalvis kaspinėlis. Prie pistoleto 
diržo pritvirtinta įgulos juostelė. Jis su dirbtine koja, prie ku- 
rios pritvirtintas blizgantis aulinis batas. 

Ji Žingteli atgal, išsigandusi jo žvilgsnio jėgos. 

— Užeik, - pakviečia ją jis. - Mes tiesiog žaidžiame. 

Ji nesupranta. 

- Žaidžiate? 

— Taip. Mudu su tavo draugu. Užeik, - pakartoja jis, bet šį 
kartą tai panašiau į įsakymą. 

Įėjusi į vidų ji pamato Egoną sėdintį ant sofos, vilkintį savo 
juodą moherio paltą ant Kasparo tvido švarko, palinkusį virš 
šachmatų lentos ant kavos staliuko. Jis pažvelgia į ją bereikš- 
miu žvilgsniu tarsi žmogus, išimantis bombos sprogdiklį. 

— Man pavyko išvengti jo Nimcovičiaus gynybos paaukojant 
rikius, - aiškina Volframas, - bet tai privertė mane, atsiprašant, 
šlubuoti mitelšpilyje. Jis suktas, - nusprendžia uždarydamas du- 
ris. - Labai suktas. Ar galiu pasiūlyti taurę „Jaučio kraujo“? 

— Atsiprašau? 

- Egri bikavėr. Tai vengriškas raudonasis vynas iš Egerio re- 
giono. 

Ji spokso į Egono veidą. 

— Ne. Ne, ačiū. 

— Tai tikrai neblogas vynas, - sako jai Volframas. Pasirams- 
čiuodamas lazda jis nupėdina prie kavos staliuko ir vėl pripila 
prie šachmatų lentos stovinčių porą taurių. Prie lentos krašto 
pilna nukirstų figūrų - žirgų, pėstininkų, rikių. - Gana stiprus. 
Ar nesutinkate? - paklausia jis Egono. 

— Jūsų eilė, - teištaria Egonas. 

Volframas truputį susiraukia. 

— Hm... Matau, iš tiesų esate tikras hipermodernistų sekėjas. 
Ar girdėjote, kaip Nimcovičius pasidavė Zemišui neužmiršta- 
moje cugcvango partijoje? Jis atsistojo ir pliaukštelėjo sau per 
kaktą, šaukdamas: Kaip galiu pralošti tokiam idiotui! 

— Volframai, - kimiai sako Zigrida, bet jis sustabdo ją iškel- 
damas ranką. 

— Ponia Šrioder, prašau man netrukdyti. Turiu susikaupti, 
jei noriu rasti bent menkiausią galimybę apsaugoti savo val- 
dovę nuo siaubingo likimo, - kiek šaltokai paliepia jis ir gero- 
kai gurkšteli „Jaučio kraujo“ iš savo taurės. 

— Ką turėčiau daryti? - nelinksmai paklausia jo Zigrida. 

— Visų pirma galėtum nusivilkti paltą ir Žmoniškai atsi- 

sėsti, - jis vos Žvilgteli į ją, bet ji pasijunta lyg stebima pro šau- 
tuvo taikiklį. 

Akimirką ji pagalvoja apie peilį žuviai doroti, kurį nešiojasi 
rankinėje. Pakelia akis į Egoną, bet jis tik šaltai žiūri į figūras 
ant šachmatų lentos. Todėl ji nusivelka paltą ir Žžmoniškai at- 
sisėda ant vieno iš oberšturmfiurerio žmonos krėslų kraštelio. 

- Kaip suprantu, mano brangioji sesuo Karina pastaruoju 
metu pasidarė itin plepi, - sako Volframas dėbsodamas į šach- 
matus. - Tiesa, ponia Šrioder? - paklausia jis Zigridai neatsakius. 

- Ji man papasakojo, - bereikšmiu balsu ištaria Zigrida, - 
apie jūsų šeimą. 

- Kitaip tariant, pasakė, kad mes žydpalaikiai, - sako Volf- 
ramas. -. Prieš tai mudu su šiuo mūsų bendru draugužiu tai 
aptarėme. Beje, jei tau nesmagu, tikrai nėra reikalo taip jaus- 
tis, - pareiškia jis. 

— Nesmagu? 

— Kad sėdi tame pačiame kambaryje su dviem vyrais, su 
kuriais abiem dulkinaisi. Mes tai irgi aptarėme. Supranti, tarp 
Abraomo vaikų nėra paslapčių. 

Ji pažvelgia į Egoną, tikėdamasi pagalbos, bet jis tik pažiūri 
į ją bereikšmėmis akimis ir gurkšteli vyno. 

— Ar ketini, - pradeda Zigrida, bet jai išdžiūsta burna. - Ar 
ketini iškviesti policiją? 

- Policiją? - protestuoja Volframas. - Po galais, kodėl turėčiau 
tai daryti? Vienas vargas su jumis, arijais. Savo problemų spręsti 
jūs nuolat bėgate pas policiją, - jis paeina žirgu ir atsilošia. - 
Štai! Nuostabi gynyba, - pareiškia jis. - Gal man pasiseks labiau 
negu seniui Nimcovičiui, - jis atsidaro portsigarą ir išsitraukęs 
cigaretę įsikanda. - Žinai, ponia Aš, tu labai patinki mano sese- 
riai. Tai neįprasta, nes paprastai Karina niekina pasaulį. 

— Taip. Ji man, - pradeda ji, bet žodžiai ima ją smaugti. - Ji 
man irgi patinka. 

— Ar tu verki, ponia Šrioder? 

Zigrida nusišluosto akis. 

— Aš negaliu, - sušnibžda ji. - Negaliu Žaisti su tavim šio 
žaidimo, Volframai. Prašau, tiesiog padaryk tai, ką ketini daryti. 

— Aš ir padariau tai, ką ketinau, ponia Šrioder, - atsako jis. — 
Apgyniau savo valdovę nuo priešininko žiauraus puolimo 
bokštu. 

Ji papurto galvą. 

- Prašau... 

Volframas įtraukia dūmo ir išdidžiai susiraukia žiūrėdamas 
į šachmatų lentą. 

— Jums reikia dokumentų? - klausia jis Egono. - Tiesa? 

Egonas pažvelgia į jį. Ji mato, kaip jo išraiška žaibiškai vos 
vos pakinta. 

— Taip, - atsako jis visiškai ramiai. 

Volframas linkteli sau, žvelgdamas į šachmatų figūras. 

— Galiu parūpinti. 

Egono žvilgsnis įsitempia. 

— Kiek tai kainuos? 

— Esu tikras, kad tai kainuos, bet ne reichsmarkių, - atvirai 
atsako Volframas. Pasilenkęs į šoną, iš kelnių kišenės jis išsi- 
traukia tvarkingai išlygintą nosinę ir ištiesia ją Zigridai. - Pra- 
šau. Dovanoju, - sako jis. 

Zigrida paima ją. Nosinė lininė, su monograma. Ji greitai 
nusišluosto likusias ašaras. 

— Negaliu pakęsti ašarų, - paaiškina Volframas, tada ryžtin- 
gai paragina Egoną: - Na, žaidžiam toliau! - tačiau Egonas ne- 
daro ėjimo. Volframas nepatenkintas sumurma: - Tai man teks 
žaisti už abu? Puiku, tebūnie, - jis ištiesia ranką prie Egono fi- 
gūrų ir paeina žirgu. - Štai. Taip reikia reaguoti, - pareiškia jis. 

Egonas žvilgteli į šachmatų lentą, tada į Volframo veidą. 

— Manote, kad nekenčiu nacių dėl to, kaip jie elgiasi su Žy- 

dais? - paklausia jo Volframas. - Ne, ne dėl to. Nekenčiu jų, nes 
jie kvaili. Mano nuomone, tai ir yra jų nusikaltimas. Tik noriu, 
kad suprastumėte. 

- Suprantu, - sako jam Egonas. 

- Tikrai? 

- Suprantu, kad galite gauti dokumentus, kurių man reikia. 

Karingas Volframo žvilgsnis mažumą atlėgsta. 

- A, pragmatikas. Turėjau suprasti iš to, kaip Žaidžiate. Už- 
valdote lentos vidurį iš tolo, kol kvailiai skuba su savo pėstinin- 
kais. Ar turite savo nuotraukų? 

Egonas įkiša ranką į vidinę kišenę. 

- Manau, šios turėtų tikti, - sako jis ištiesdamas nedidelį 
voką. 

- Jūs labai dalykiškas, - pastebi Volframas. - Pasigėrėtina 
savybė. Nenuostabu, kad jus palaiko vokiečiu, - sako jis, tačiau, 
užuot paėmęs voką, išgeria likusį vyną, priversdamas Egoną 
padėti voką prie šachmatų lentos, šalia nukautų figūrų. Zigrida 
nebegali to išverti. 

- Ar jūs baigsit?! - maldauja ji su ašaromis akyse. - Ar jūs 
abu baigsit kariauti? Man jau bloga nuo to. Nustokit. 

Tyla. Egonas staiga pakyla. 

- Einu į tualetą. Jei norite, pabaikite žaidimą be manęs. Esu 
tikras, puikiai atsilaikysite, - taria jis ir išeina iš kambario nė 
nežvilgtelėjęs į Zigridą. 

Jam išėjus, ji sėdi tylėdama, rankoje spausdama į kamuo- 
liuką susuktą Volframo nosinę. Tada suskamba telefonas. Ji pa- 
žiūri į juodą elegantišką aparatą iš bakelito. Tada į naują ciga- 
retę besidegantį Volframą. 

— Ar neatsiliepsi? - galiausiai paklausia ji. 

— Manai, tai gali būti svarbu? 

— Ar man atsiliepti? 

— Nes aš invalidas? Taip, prašau. 

Nesiliaujantis skambėjimas erzina ją. Ji šniurkščiodama pa- 
kyla ir čiumpa ragelį. 

— Keslerių butas, laba diena, - tada delnu uždengia ragelį. - 
Čia tau. Kažkoks žmogus ieško tavęs. Mini tavo rangą. 

—- Koks žmogus? 

Ji sutrinka. 

— Ar galėčiau paklausti, kas skambina? - teiraujasi ji tele- 
fonu, tada sušnibžda: - Ponas Osteris. 

Jis ištiesia ranką nežiūrėdamas į ją ir ji paduoda ragelį. Pra- 
sideda kapotas pokalbis. Volframo kalbėsena staiga tampa 
rimta, kariška. 

- Kesleris klauso, Herr Oberst'. Taip, pone, jūs teisus. Ne, ne- 
manau, kad turkai bus patenkinti, - jis rūsčiai žiūrėdamas link- 
teli galva. - Taip, pone, būsiu už pusvalandžio, - pokalbis bai- 
giasi be jokių heil Hitler ir remdamasis lazda jis pakyla nuo 
sofos. - Turiu eiti. 

Zigrida nieko nesako. Prie durų ji mėgina padėti jam apsi- 
vilkti milinę, bet jis pasipriešina. 

— Man trūksta kojos, ponia Šrioder. Tebeturiu abi rankas. 

— Volframai, turiu tau kai ką pasakyti, - sako ji ir meta 
žvilgsnį ten, kur nuėjo Egonas. 

Jis nuseka jos žvilgsnį. 

— Jų yra daugiau, - sako ji. - Daugiau, ne vien jis. 

— Tikrai? Ar pelnaisi iš to, ponia Šrioder? Tikrai neteisiu 
tavęs, jei tai tiesa. 

Akimirką ji sutrinka, tada papurto galvą. 

— Ne. Ne. Turiu omeny daugiau žydų, - sako ji. 

Jis pakartoja be jokios išraiškos: 

- Žydų? 


* Pone pulkininke (vok.). 

— Ar girdėjai posakį „povandeniniai ? Priklausau grupei, 
kuri juos slepia. 

Jo išraiška nepakinta. 

— Kiek laiko tai vyksta? 

Ji atsako: 

— Ne vieną mėnesį. 

- Ir jis tai žino? - Volframas linkteli ta kryptimi, kur nuėjo 
Egonas. 

— Nežino. 

- Kodėl? 

— Nes aš jam nesakiau. Niekas nežino, kol neprireikia. Taip 
turi būti. 

— Labai patogu. Spėju, yra priežastis, kodėl dabar aš tai su- 
žinojau. 

- Iškilo keblumų. Gestapas suėmė vieną iš mūsiškių. Moterį, 
prižiūrinčią mūsų slėptuvę. 

- Tokiu atveju jūs pavojuje, - ramiai padaro išvadą jis. 

- Gali būti, - pripažįsta ji, bet Volframas papurto galvą. 

- Ne, - nesutinka jis. - Gali būti, kad rytoj lis. Gali būti, kad 
arklys prašneks Žmogaus balsu. Bet jei tą moterį suėmė gesta- 
pas, jie tikrai sužinos tai, ką žino ji. Šis žaidimas ne diletantams, 
ponia Šrioder. 

— Mano supratimu, tai ne žaidimas, Herr Leutnant',- rūsčiai 
dėbtelėdama atsako Zigrida. - Ar tik tai tau įdomu? Žaidimus 
žaisti? Tai tau tik dar viena šachmatų partija? 

- Jei ir taip, tai verčiau melskis, kad būčiau geresnis žaidėjas 
už tavo draugužį. Būčiau paskelbęs jam matą trimis ėjimais. 

— Tai nesusiję su juo. Nesusiję su manimi, - akimirką ji žvel- 
gia į tamsą jo akyse. 

Tada jis paklausia: 


* Pone leitenante (vok.) 

— Ko jums reikia? 

— Dokumentų. Mums reikia dokumentų. 

— Aa. Visiems prireikė dokumentų. 

- Ir kelionės leidimų. Iš Berlyno į Liubeką. 

— O kas laukia Liubeke? 

— Laivai. 

— Į Švediją? - klausia jis ir iš jos tylėjimo supranta, kad ne- 
klydo. - Populiarus kelionės tikslas, nors šiuo metų laiku ten 
gana šalta. Kiek jų yra? 

Ji pasako. 

— Man reikės ir jų nuotraukų, - sako jis. - Galėsi tuo pasi- 
rūpintiė 

— Nuotraukomis? Taip, - trumpai atsako ji. 

— Jokių mėgėjiškų šeimos fotoaparatu darytų nuotraukų, - 
perspėja jis. - Reikia standartinio dydžio anfas nuotraukų. Ir 
kad nebūtų matyti kairės ausies, supranti, ką noriu pasakyti? 

Buvo priimtas potvarkis, kad žydų paso nuotraukose turi 
būtinai matytis kairė ausis. Vidaus reikalų ministerija laikėsi 
požiūrio, kad kairės žydų ausies forma išduoda semitišką kilmę. 

— Taip. Taip, suprantu. Pažįstu profesionalią fotogratę. 

— Geriausia būtų keturios skirtingos nuotraukos vilkint 
skirtingus drabužius. Jos negali atrodyti taip, tarsi visos būtų 
nufotografuotos vienu metu. Tai vyrai ar moterys? 

- Ir vieni, ir kiti. 

— Visi suaugę? 

— Du maži vaikai. 

— Maži - tai kūdikiai? 

— Ne. Trejų ir penkerių metų, - atsako ji. 

- Kiek vyrų? 

— Tik vienas, - atsako ji, įsivaizduodama poną Kocigą sker- 
sai plikės užšukuotais plonais plaukais ir absurdiškais mažu- 
čiais ūsais. 

— Šaukiamojo amžiaus? 

- Baigiantis penktą dešimtį. 

— Jis tų vaikų tėvas? 

— Ne, - ji tik akimirką sudvejoja. - Ne giminaitis. 

— Ar matyti, kad jie žydai? 

— Kg? : 

— Ar matyti, kad jie žydai? Manau, tai nesudėtingas klau- 
simas. 

- Nežinau. Nelabai, - susiraukia Zigrida. Bet priduria: - Gal 
tik išskyrus vyriškį. 

- Tuomet pasistenk gauti jam uniformą. Bet kokią uni- 
formą, nesvarbu. Su uniforma jis nekris į akis. 

Nuleidus vandenį tualete suūžia vamzdžiai. Volframas kils- 
teli antakius. 

— O dėl to, - sako jis, kryptelėdamas petį į buto pusę, - gau- 
siu jam atleidimo nuo karo tarnybos raštą. Vilkėdamas pado- 
riu kostiumu jis nekris į akis, - sako jis. - Ar neklystu, kad jam 
reikės Reisepass'? 

- Taip, - teištaria ji. 

- "Tai jis irgi keliaus į Liubeką? 

Ji stengiasi valdytis, kad veido išraiška jos neišduotų. 

— Taip, keliaus. Bet jis turi savo planų, - tepasako. 

— O kaip tu? 

— Kg aš? 

— Neturi jokių planų? 

— Planuoju toliau gyventi diena po dienos, - atsako ji. 

— Tai tu taurioji kareivio žmona? - klausia jis. - Lieki su 
savo vargšu sužeistu vyru, grįžusiu iš fronto? 

— Ne. Manau, kad „taurioji' - menkiausiai tinkamas žodis 
man apibūdinti. 


* Užsienio pasas (vok.). 

— Puiku, - atsako jis, - nes galiu tave patikinti, kilnumas tėra 
gyvųjų pramanas mirusiesiems pagerbti. Mirusieji nėra taurūs. 
Jie tiesiog pūva savo kapuose. Ir jei tu, Zigrida, nebūsi labai 
atsargi, taip nutiks ir tau, - perspėja jis. - Beje, turiu paklausti — 
ką žino tavo vyras? 

— Ką jis žino? Turi omeny apie visus mano išsišokimus? Jis 
nieko nežino. 

— Ar tai reiškia, kad jis nežino ar kad nenori žinoti? 

— Tai reiškia, kad aš nieko jam nesakiau. 

- Na. Tai gali skambėti labai neįprastai, bet galbūt turėtum 
tai padaryti. 

— Ir kodėl gi? 

— Todėl, ponia Šrioder, kad jei ketini ir toliau tuo užsiimti, 
o panašu, jog taip, tau reikės į tai įtraukti ir savo vyrą. Jei ne 
aktyviai, tai bent netiesiogiai. 

Jai nepatinka šis žodis. 

— Netiesiogiai? 

— Jei jis Žino, kad slepi žydus, - ima atvirai ir išsamiai aiš- 
kinti Volframas, - bet nieko nedaro, vadinasi, jis irgi įsitraukęs. 
Jis negali vėliau persigalvoti ir įskųsti tavęs pirmam pasitaikiu- 
siam partijos nariui. 

— O, tai būtų jo motina, - sako Zigrida. 

— Tai dar geriau. Jei jis prasižios, jei bet kuris iš jų prasižios 
ir gestapas tave suims, nėra abejonės, kad jos narystė partijoje 
nieko nebereikš. Tiesą sakant, labai tikėtina, kad jie suims ir 
ją. O jis gali vėl atsidurti fronte, bet šįkart baudžiamajame ba- 
talione, kur su raudonu trikampiu ant rankovės jam teks dur- 
tuvu centimetras po centimetro valyti minų laukus. 

Šis vaizdas jį užvaldo. Ji pajunta, kad blykšta. 

— Dabar atrodo, kad tai tave sužeidė. 

— Tai niekada neatėjo man į galvą, - sako ji. 

— Kad veiksmai turi padarinių? - klausia jis. 


294 DAVID R. GILLHAM 


— Tai, į kokį pavojų įtraukiau Kasparą. 

Volframas pažvelgia į ją. 

— Mes kariaujame, Zigrida. Ko dar gali tikėtis? - paklausia 
jis. Akimirką tiesiog Žiūri jai į akis. Kai vėl prabyla, jo balse 
kaip paprastai skamba ironija. - O dabar, jei atleisi, turiu atidėti 
pokalbį, gnūdige Frau. Mane šaukia mūsų Tėvynė, - jis uždeda 
ranką ant durų rankenos, bet ji sustabdo jį. 

- Ar turėčiau tau padėkoti? 

Jis vėl pažvelgia į jos veidą. 

— Nesivargink. Kaip sakei, tai su tavimi nesusiję. 

- Ar nekenti manęs? - sušnibžda ji. 

— Dėl jo? Ne. Neapykanta pernelyg vertinga, kad ją švaisty- 
čiau. O jei ir nusivyliau, - ramiai sako jis, - tai tik dėl to, kad 
po vieno ar dviejų kartų visos meilužės man nusibosta. Bet tu, 
Zigrida Šrioder, lovoje esi labai išradinga. Nepaisanti normų. 
Patogiai besijaučianti savo kūne. 

Ji stebeilija į jį. Giliai viduje pajunta slypint troškimą paliesti 
jį, bet nepajėgia to padaryti. 

— Susisieksiu su tavim, - sako jis ir užsideda uniforminę ke- 
purę su snapeliu. - O tuo metu geriau būk itin akyla, - pataria 
jis ir pasuka laiptų link. - Mano sesuo grįš po valandos, - išta- 
ria per petį, lipdamas laiptais, - jei tave domina, kur ji. 

Grįžusi į butą, ji randa Egoną besipilantį į savo taurę dar 
„Jaučio kraujo“. 

— Kąjis tau pasakė? - paklausia jis. 

— Sakė, kad manęs laukia mirtis. 

Egonas akimirką neatidžiai žvilgteli į ją, tada pakelia taurę 
prie lūpų. 

— Visy mūsų laukia mirtis, - sako jis, - tai tik laiko ir ištver- 
mės klausimas. Išmokau gyventi tai suvokdamas, kad išgyven- 
čiau. Tu irgi turėtum taip padaryti. 

— Kaip tau pavyko? - atšiauriai paklausia ji. 

- Išmokti? 

— Išgyventi. 

Jis pakelia akis ir staiga jose atsiveria bedugnė tarsi šachta 
gelmė. 

— Man pasisekė, - atsako jis. 

— Ne. Ne, tu netiki sėkme. 

Jis susiraukia. 

— Reikia, kad šį tą padarytum dėl manęs, - pareiškia jis, pa- 
statydamas taurę su vynu. 

— Jau esu tai girdėjusi, - pastebi ji. 

Jis nusivelka moherio paltą, tada atlenkia lenktinį peiliuką. 
Patiesęs palto pamušalą sau ant kelio, atsargiai praardo siūlę ir 
ištraukia aksominį maišelį. 

- Šioneberge yra vienas žmogus, pavarde Melnikovas. Jis iš 
carinės Rusijos, dabar oficialiai nepriklausantis jokiai valstybei. 
Prieš karą kartu užsiėmėme verslu. Noriu, kad kai ką jam nu- 
vežtum, - jis atlaisvina maišiuko virvelę ir truktelėjęs išberia jo 
turinį. Melsvus deimantus. Jo delne jie atrodo tarsi žvaigždės 
skeveldros. - Jis visada vertino kokybiškus brangakmenius, - 
jis pirštu išrenka keletą deimantų ir pastumia juos ant stalo į 
šoną. 

Zigrida žiūri, kaip jie Žėri. 

— Tai vėl teks būti tavo pasiuntine. 

Jis laukdamas žiūri į ją. 

— Kiek jie verti? 

— Pakankamai, - teištaria jis. 

— Padarysiu viską, ko prašai, - atsako ji. - Bet jei tikiesi, 
kad sudarysiu su juo sandorį, žinok, kad nieko apie tai neiš- 
manau. 

— Tau ir nereikia. Pasakyk jam, kad tave atsiuntė Grizmekas. 
Jis gerai sumokės. 

— O kas tas Grizmekas? 

— Aš. Aš esu Grizmekas, - atsako Egonas išmaukdamas 
taurėje likusį vyną. - Tai vardas, kuriuo naudojuosi tokiems 
sandoriams. 

— O tas Melnikovas žino, kas tu iš tiesų esi? 

— Ar kas nors gali žinoti, kas yra kitas? Duok man tą no- 
sinę, — liepia jis. 

Ji paklūsta ir jis ištiesia nosinę ant sofos šalia savęs. Ji stebi, 
kaip jis iš delno atrenka žėrinčius brangakmenius. 

- Niekad man nesakei, - tyliai ištaria ji. 

Jis atsargiai pasižiūri į ją. 

— Ko nesakiau? 

— Kur iškeliauji. 

— Į vakarus, - atsako jis, iš atrinktų deimantų paima vieną 
nedidelį ir pakėlęs apžiūri pro langą sklindančioje šviesoje. - 
Turiu ryšių Ispanijos diplomatinėje atstovybėje. Pažįstu vie- 
ną Žmogelį - didelį viršininką. Už reikiamą grynųjų sumą 
jis duos man kelionės dokumentus kokiu tik noriu vardu, - 
jis suriša atrinktus brangakmenius į Volframo nosinę ir ištie- 
sia jal. 

Ji paima ryšulėlį. Deimantai atrodo nepadoriai lengvi, tarsi 
žvaigždžių dvelksmas. 

— Į Ispaniją? - paklausia ji. 

— Į Madridą. Iš ten galiu nusigauti į Lisaboną. 

Ji stebi, kaip jis sudeda likusius deimantus į aksominį mai- 
šiuką ir įsikiša į kelnių kišenę. 

- O iš ten? 

Jis kilsteli antakius. Bet kur. 

— O kaip tavo šeima? Tavo Žmona ir dukterys? 

Jo žvilgsnis paniūra. 

— Iš manęs mirusio joms nebūtų jokios naudos, - tepasa- 
ko jis. 

— O kaip aš? 

Jis atsidūsta. Perbraukia pirštais plaukus. 

— Kaip tu? 

— Nepasakei, jog nori, kad būčiau su tavim. 

— Tu esi su manim. 

— Supranti, ką turiu omeny. 

— Tikrai, ponia Šrioder? 

— Aš tik noriu sužinoti, koks vaidmuo tavo plane skirtas 
man. Turiu omeny, pasibaigus pramogoms miegamajame. 

— Mano planas - likti gyvam, - atsako jis. - Labai paprastas. 

Zigrida žvelgia į jį. 

— Nesvarbu, su manim ar be manęs. 

— Nori, kad būčiau tavo meilužis, Zigrida? Aš esu tavo mei- 
lužis. Nori, kad padaryčiau tave laimingą? Negaliu. Nori, kad 
suteikčiau tau pilnatvę? Negaliu. Nori, kad likčiau gyvas? Turi 
man padėti. Galiu duoti tik tai, ką turiu. Dėl viso kito turi ap- 
sispręsti pati. 

— Manau, kad jau esu girdėjusi šią giesmelę. 

— Ko tu nori? Kad prisiekčiau amžiną meilę? 

— Pradžiai būtų gerai. 

— Tai būtų melas. Ji neegzistuoja. Tu aprengi mane savo vyro 
drabužiais, - sušnypščia jis, nusiplėšdamas Kasparo švarką. - 
Nori, kad vaidinčiau tavo vyrą. Nori atsidavimo, ištikimybės ir 
visų tų dalykų, kuriais, beje, pati netiki, ir nori, kad maldaučiau 
tave man padėti. Vargšas žydas, kuris pagaliau atsidūrė tavo ga- 
lioje. 

— Tai ne aš Žadu išvykti, - bejausmiu balsu atsako ji. 

— Tai nesvarbu. 

— Manau, svarbu. 

— Lauki, kol ištarsiu keliauk su manimi, Zigrida? Tiesa? Jei 
pasakyčiau atsisakyk visko ir rizikuok savo gyvybe, tu tai pada- 
rytum? 

— Ašjau atsisakiau visko. Aš jau rizikuoju savo gyvybe. 

- Tai keliauk kartu, jei nori, - purkšteli jis. - Kodėl aš turiu 
tai nuspręsti? 

- Tu manęs nepakviesi? 

- Aš nesu atsakingas už tai, - pratrūksta jis. - Ir niekas 
manęs neprivers atsakyti. Nei už tave, nei už ką kitą, išsky- 
rus save. Tokį mane sukūrė Dievas ir jei tau tai nepatinka, 
kreipkis į Jį. 

Akimirką ji stebeilija į jį. Taip viskas ir bus. Jis paspruks į 
Lisaboną. O Zigridai teks gelbėti jo žmoną ir dukteris. Dievas 
tikrai turi humoro jausmą. Ji pažvelgia į ryšulėlį su deimantais 
ant kavos staliuko. Tada - į savo laikrodį ir taria: 

— Nusirenk. Turime tik valandą. 


Paskui, kol ji rengiasi, jis nueina į tualetą. Grįžta vienais ilgais 
apatiniais ir sagstydamasis marškinius paklausia: 

— Ką darai? 

Iš krepšio prie sofos pasiėmusi Karinos siuvimo reikmenis, 
ji siuva praardytą jo palto pamušalą. 

— Slepiu tavo paslaptį. 

— Ką? 

- Palikai savo maišiuką su brangakmeniais nesaugioje vie- 
toje, kelnių kišenėje, todėl įsiuvu jį atgal į tavo paltą. Matai, 
kokia lygi siūlė? - klausia ji, rodydama ką tik užsiūtą siūlę. - 
Niekas niekada nepastebės. 

Jis žvelgia į ją ir patenkintas, ir įtariai. 

— Tai tu siuvėja. Nežinojau. 

— Noriu paklausti, - staiga sako ji nebaigdama dygsnio. 

— Paklausti? 

— Kokie tavo dukterų vardai? 

Stoja tyla. Ji laukia tarsi bandydama išlaikyti pusiausvyrą 
ant adatos smaigalio. 

— Ar tai mainai, Zigrida? Tu nuneši mano deimantus, aš at- 
sakau į tavo klausimus? 

— Ne. Aš tiesiog galvoju apie tai. Įsivaizduoju, kokie galėtų 
būti jų vardai. 

— Na, - sako jis sidabriniu Karinos stalo žiebtuvėliu prisi- 
degdamas aitriai trenkiančią cigaretę, - tuomet įsivaizduok, 
kad aš tau atsakiau. 


Iš ryto Kasparas užtrunka tualete. Per jį ji vėluoja. 

— Atsiprašau. Tai dėl pervatino, - bereikšmiu balsu paaiš- 
kina jis, vienais ilgais apatiniais įeidamas į miegamąjį. Perva- 
tinas - mažytės geltonos stimuliuojamosios tabletės, kurių ar- 
mijoje išduoda frontininkams, kad jie būtų budrūs. - Nuo jų 
užkietėja viduriai, - jis pasiima ant kėdės atkaltės pakabintas 
uniformines kelnes ir ima rengtis. - Fronte tai visada sukelia 
keblumų. Lapkritį žemė Rusijoje per daug įšalusi, kad galima 
būtų iškasti išvietę, todėl tenka tiesiog atstatyti užpakalį vėjyje 
ir stenėti. Neretai pasitaiko ir nušalti. 

Atsisėdusi ant lovos ji aunasi batus. Sustoja, išgirdusi jo pa- 
sakojimą. 

— Kodėl vis dar vartoji jį? 

Jis užsigalvojęs kiša rankas į kareiviškus marškinius. 

— Ką? 

— Tu nebe fronte, Kasparai. Esi namie. Kodėl tebegeri tas 
tabletes? 

— Negali žinoti, ivanas gali slėptis sandėliuke arba spintoje, 
pasiruošęs užpulti iš pasalų. Turiu likti budrus, - sako jis, bet 
pamatęs, kad ji nesijuokia, nustoja pokštauti. - Jos padeda man 

ištverti, - niūriai sako. Išsiėmęs vieną tabletę iš buteliuko nuo 
tualetinio staliuko, neužsigerdamas praryja. - Kitaip vieną rytą 
gal iš viso neprabusčiau. 

Kitaip nei Volframas, Kasparas nepuola jai demonstruoti 
savo Žaizdos. Net ir lovoje, net per lytinį aktą jis slepia savo 
kūną po apklotais ir niekada prie jos nenusirengia. Ji tik 
vieną kartą matė žaizdą. Bjaurią įplėšą žemiau kairės šlaunies, 
kuri atrodo taip, tarsi būtų išakėta plėšrūno letenos. Jis nie- 
kada nesiskundžia skausmu, bet iš jo veido ji mato, kad jam 
skauda. Sėdantis prie virtuvės stalo ar lipant žemyn laiptais. 
Akimirkos pauzė, o tada jo veidas persikreipia. Nors jam ir 
nereikia ramsčiuotis lazda, bet kažkas jo viduje ne mažiau 
suluošinta. 

— Kai mes susituokėme, - išgirsta ji klausiant jį bejausmiu 
balsu, - ar mylėjai mane? 

Ją perveria skausmas. Priblokšta ji pažvelgia į nebylų jo 
veidą ir atsako: 

— Maniau, kad myliu. 

— O dabar? Ar dabar myli mane? 

Ji sutinka jo žvilgsnį. 

— Nežinau. 

Jis nusigręžia ir susikiša marškinius į kelnes. 

— Nagi, Zigrida. Tai ne kareiviškas atsakymas. Kareiviai at- 
sako „taip, pone“ arba „ne, pone“. 

— Aš ne kareivis, - atsako ji. 

Įkišusi koją į kitą batą, ji bando išeiti iš kambario, bet Kas- 
paras nutveria ją už alkūnės. 

— Pameni, ką sakiau, Zigrida? Jokių paslapčių tarp mūsų. 
Tik sąžiningumas. 

Ji žvelgia į Kasparo kūne gyvenančio nepažįstamojo veidą. 

— Užjaučiu tave. Sielvartauju dėl tavęs. Bet meilės nejau- 
čiu, - atsako ji. 

- Ar yra kas nors kitas? 

Ji praveria lūpas ir atsako: 

— Taip. 

Akimirką ji abejoja, kaip jis pasielgs. Smogs jai? Pasmaugs? 
Jis atrodo taip, tarsi stovėtų prie bedugnės krašto ir žvelgtų že- 
myn. O tada jis tiesiog paleidžia jos ranką. 

— Matai, - sako jis, klestelėdamas ant kėdės apsiauti batų. - 
Tai ne taip jau sunku. 

Ji sustingsta vietoje. 

— Tik tiek tepasakysi? 

— Ką dar turėčiau pasakyti? 

— Ar ketini skirtis su manim? 

— Ar to iš manęs nori? 

— Net nepaklausi, kuo jis vardu? 

- Regis, nusivylei. Tai tavo reikalas, Zigrida, - sako jis ir įsi- 
spyręs į batą trepteli kulnu. - Tik nemeluok man. 


Ji bėga koridoriumi. Traukinys užgaišo ties pašto stotimi ir ji 
vėluoja. Žemakulnių batų kaukšėjimas nuo linoleumo atsimu- 
ša į sienas, užplūsta jos ausis. Atplėšus stenografijos kabineto 
duris ją pasitinka tarsi statula sustingusi panelė Kretchmar. 

— Atsiprašau, panele Kretchmar, - uždususi išberia ji, o tada 
žodžiai įstringa gerklėje. 

Panelės Kretchmar veido išraiška niūri ir nepermaldau- 
jama. 

— Prisistatykite į pono Estervėgeno kabinetą, ponia Šrioder. 

Zigrida pajunta, kaip visas kabinetas įsmeigia į ją akis, pas- 
kui jas nusuka. Ji dirsteli į Renatę, kuri prieš nudelbdama akis į 
rašomosios mašinėlės klavišus su baime pažvelgia į ją. 

Jai einant pro pilną suolų vestibiulį, vedantį į asmeninį 
pono Estervėgeno kabinetą tarsi į tvirtovę, akys seka ją - kaip 

įprasta - vogčiomis. Jo sekretorė, sena žilagalvė boba, atšiauriai 
dėbteli į ją skambindama vidaus telefonu. 

— Pone Estervėgenai, čia ponia Šrioder. 

Zigrida susiima, pasirengusi išgirsti, kaip bamba tiradomis 
dėl smulkmenų garsėjantis žmogus, bet per vidaus telefono 
ūžesį išgirsta jį teištariant „atsiųskite ją . 

— Užeikite, - jai pabeldus pakviečia jis. 

Durys atsidaro ir ji išvysta rūsčiai į ją Žvelgiantį apskritą 
raudoną Estervėgeno veidą. Jis kramto mažojo piršto nagą ir 
sprogina į ją akis pro akinius metaliniais rėmeliais. 

- Sėskitės, ponia Šrioder. Kai kas nori jus pamatyti, - pra- 
neša jis. 

Bet jai užgniaužia kvapą ne nuo nerimaujančio Estervė- 
geno. 

— Herr Kriminal-Kommissar, - pareiškia ji. 

Tai gestapininkas iš kino teatro balkono. Jo veide tas pats 
gyvuliškas nuovargis. Akys vis dar tokios pat raudonos nuo 
nemigos. Užuot ką nors jai pasakęs, jis kreipiasi į Estervėgeną. 

— Man reikia pasinaudoti jūsų kabinetu, pone Estervėge- 
nai, - praneša jis. 

Estervėgenas kvailai nustemba. 

— Mano kabinetu? 

— Neilgam. 

Estervėgenas vėl sumirksi, kol galiausiai supranta, ko iš jo 
norima. 

— Be abejo, - sako jis dar labiau susiraukdamas. Atsistojęs 
neatidžiai sugrūda dokumentus į jau ir taip išsipūtusį port- 
felį, tada linkteli komisarui. - Heil Hitler, - sako jis iškeldamas 
delną, bet Herr Kommissar neatsako. Estervėgenas jam jau ne- 
beegzistuoja. 

Jis uždaro duris ir savo palto kišenėje sužvejoja cigarečių 
pakelį. 

— Jūs nerūkote, - sako jis. 

— Ne, - atsako Zigrida. 

— Girdėjau tai sakant apie jus. Tai ir dar šį tą, - prisidegęs 
cigaretę, jis išpučia kamuolį dūmų. Užuot atsisėdęs ant Ester- 
vėgeno kėdės, jis prisėda ant stalo kampo ir pariečia po savimi 
vieną koją. - Prašom sėstis. 

— Sėstis? 

— Taip. Ant kėdės, - paliepia Herr Kommissar. 

Įkvėpusi oro, Zigrida suglosto sijoną ir atsisėda į kėdę prie- 
šais stalą. 

- Taigi, mes - jūs ir aš, - turime problemą, - sako jis. 

Ji stebeilija į jį. 

— Panašu, kad jaunoji jūsų draugė iš kino papuolė į labai 
rimtą bėdą, - praneša jis. 

Zigrida nieko nesako, tik stengiasi nuslopinti pilve kylantį 
liguistą karštį. 

- Jūs žinote, kad ji dingo, teisybė? 

— Taip, - atsako ji. - Taip, Herr Kommissar. 

- Bet ar žinote, kodėl? 

— Ne, Herr Kommissar. 

— Ar žinojote, kad ji prekiauja juodojoje rinkoje? 

— Ne, Herr Kommissar. 

- Galiu numanyti kad jūs taip pat nežinojote, kad ji nelega- 
liai slepia nusikaltėlius? 

— Nusikaltėlius, Herr Kommissar? Ji miegojo ant sulanksto- 
mosios lovos sandėliuke. Kurgi ji būtų slėpusi nusikaltėlius? — 
Zigrida įkvepia oro ir iškvepia. 

Komisaras susiraukia. 

— Suprantu, - sako jis, - jūsų norą ginti ją, ponia Šrioder. 
Galima tikėtis, kad tokia moteris kaip jūs jaučia motiniškus 
jausmus tokiam neklusniam padarui. Nebūtumėte moteris, jei 
to nejaustumėte. Tačiau kad ir kaip tai gali būti sunku, kad ir 

kaip tai gali būti nemalonu, - sako Herr Kommissar draugiškai, 
žaismingai palinkdamas į priekį, - turite tų jausmų nepaisyti. 

Ji atvirai pažvelgia į jį. 

— Manau, kad suklydote, Herr Kommissar. 

— Ne, ne. Jokios klaidos nėra, - patikina jis, tada pasilenkia 
ir atverčia dokumentų segtuvą, gulintį ant biuvaro. Tai Zigri- 
dos byla iš biuro personalo dokumentų, suvokia ji. Suraukęs 
antakį ir palenkęs galvą jis kruopščiai ją peržvelgia. - Jūsų 
vyras, - sako jis, vėl prabildamas pareigūno tonu, - tarnavo 
Rytų fronte. 

— Taip, bet dabar jis namie. Jį sužeidė. 

Komisaras linkteli, išpūsdamas dūmus. 

— Vaikų nėra, - sako jis. 

— Ne, - atsako ji. 

— Kodėl? 

Ji gūžteli pečiais. 

- Paklauskite Dievo. 

Vyras nuslopina nuo dūmų kilusį kosulį. 

- Ar jūsų vyras žino, kad įsivėlėte į šį bjaurų reikalą? 

- Ne, nežino, nes aš, Herr Kommissar, nieko panašaus nepa- 
dariau. 

Akimirką atrodo, kad jis bando pasverti jos žodžius, tada 
staiga ji nieko nebegali jo veide perskaityti. 

- Ar jūs informuota, kad už nusikaltimus, įvykdytus prieš 
valstybę, bausmė skiriama visai šeimai, ponia Šrioder? Jei jūs 
kalta, tai pagal įstatymą kaltas ir jis. Ar norite, kad jo likimas 
prislėgtų jūsų sąžinę? 

- Mano vyras yra kareivis. 

- Taip, o jo motina - partijos narė, bet visa tai nieko nereiks. 
Įstatymas yra įstatymas. Ir šiuo klausimu įstatymas labai aiš- 
kus. Nusikaltėlio šeima laikoma lygiai taip pat kalta kaip ir pats 
nusikaltėlis, nepriklausomai nuo aplinkybių. 

— Nepadariau nieko blogo, Herr Kommissar, - ryžtingai sako 
ji. - Jūs manęs neišgąsdinsite. 

Akimirką vyras skvarbiai žvelgia į ją nenukreipdamas 
žvilgsnio, tarsi bandytų permatyti jos vidų. Tada staiga ramiu 
tonu taria: 

- Buvau tris kartus vedęs, ponia Šrioder. Todėl žinau, kaip 
veikia moters protas. Tai ne jūsų kaltė, - sako jis. - Turite 
įgimtų silpnybių, tokia moteriška prigimtis. Taip pat natūralu, 
jei tapote neteisingai nukreiptų motiniškų jausmų tai neramiai 
merginai auka. Tai nėra nusikaltimas. Jūsų nusikaltimas tas, 
kad tie jausmai jums yra aukščiau už Reicho įstatymus, - sako 
jis įbesdamas į ją akis. - Dabar aš jums užduosiu klausimą. La- 
bai svarbų kausimą ir noriu, kad prieš atsakydama labai gerai 
pagalvotumėte, - sako jis. Nuo jo cigaretės kyla dūmai. - Ar 
palaikote ryšį su Ericha Kol? 

— Ne, - iš karto atsako ji. 

— Leiskite man perfrazuoti savo klausimą. Vėlgi raginu jus 
labai pasverti savo atsakymą. Ar palaikote ryšį su nusikaltėle 
Ericha Kol? 

Zigridos akys lieka ramios. 

— Vadinkite ją, kaip norite, Herr Kommissar. Nepalaikau su 
ja ryšio. 

Komisaras abejingai žvelgia į ją, tada lėtai išpučia dūmus. 

— Puiku. Galite eiti, ponia Šrioder, - pareiškia jis. Jai ne- 
pajudėjus, jis pakartoja: - Sakau, galite eiti, - tai sakydamas 
jis sumaigo savo cigaretę į pono Estervėgeno nuorūkų pilną 
peleninę, tarsi būtų visiškai praradęs susidomėjimą Zigrida. 
Atsisėdęs prie stalo, pakelia telefono ragelį. - Taip, čia Kri- 
minal-Kommissar Langas, man reikia paskambinti. Vieną mi- 
nutę, - sako jis ir ranka uždengia ragelį. - Ar norite ką nors 
daugiau pasakyti? - bereikšmiu balsu, tik kiek nekantriai pa- 
klausia jis. 

Zigrida ryžtingai papurto galvą. 
— Ne, - dusliai atsako ji. - Ne, Herr Kommissar. Nieko dau- 
giau. 


— Tavim dėta, būčiau apalpusi, - sako jai Renatė. 

Jos pastato rūsyje, prie lango, išeinančio į šaligatvį. Aplink 
jas - marios lentynų, pilnų dėžių su dokumentais ir plakatai, 
perspėjantys: ČIA RŪKYTI DRAUDŽIAMA. Bet tai vis tiek mėgs- 
tama vieta paskubomis užsitraukti dūmą. Pro langą sklinda 
eismo triukšmas. 

— Ką? Kodėl apalpusi? 

— Nes vyrai negali pakęsti, kai moterys alpsta. Jie gali pa- 
kęsti ašaras, bet tik nualpk, ir jie jau klūpo šalia, glostydami tau 
ranką ir šaukdami, kad kas nors atneštų stiklinę vandens. 

Zigrida papurto galvą. 

— Nemanau, kad alpimas būtų ką nors pakeitęs. Nebuvo pa- 
grindo alpti. 

- Ir visa tai buvo dėl tavo vyro? 

— Mano vyro?“ 

- Sakei, kad jis klausinėjo apie Kasparą. 

- Taip, klausinėjo. 

— Ar tai dėl juodosios rinkos? Ką jis padarė? 

- Nieko. Jis nieko nepadarė, tik tarnavo savo šaliai. 

Renatė susiraukia. 

— Tada nieko nesuprantu. 

Ji paprašo Renatę duoti savo cigaretę ir užsitraukia dūmą. 
Giliai įtraukia. Pakrato apsvaigusią galvą. 

- Jos labai stiprios. Ukrainietiškos ar panašiai. Heincas jas 
rūko. 

Zigrida mato, kad Renatė atidžiai ją stebi. 

- Ačiū, - sako Zigrida ir grąžina smilkstančią cigaretę. 

— Turiu šį tą pasakyti. Noriu kai ko tavęs paprašyti. 

Renatė spokso į ją. Jos veido išraiška tampa ne tokia atvira. 

— Ko? 

— Man reikia rasti gydytoją. 

— Gydytoją? - Renatė sutrinka. - Kodėl? Ar tu sergi? 

— Ne. Man reikia kitokio gydytojo, - atsako ji. 

Renatė vos šypteli, tarsi išgirdusi nejuokingą pokštą. 

— Apie ką tu kalbi? Kokį dar kitokį gydytoją? - paklausia 
ji, bet Zigrida mato, kad dar nebaigusi klausimo Renatė susi- 
vokia. - O, Dieve mano, - ji rankomis užsidengia burną, kad 
neišsprūstų žodžiai. - Dieve mano, ne. 

Zigridai pavyksta nesusijuokti. 

— Daviau tau prezervatyvų, - pašnabždom nusiminusi bara 
ją Renatė. - Po galais, daviau tau prezervatyvų. Kodėl jų nenau- 
dojote? 

— Ar tikrai turiu pasiaiškinti? 

— Ar jis galėtų būti Kasparo? Turiu omeny, ar tai įmanoma? 
Juk buvai ir su juo. 

Zigrida žino, kad Renatei neturi likti abejonių dėl Kasparo. 
Atsikratyti neteisėto meilužio vaiko ne tas pats, kas atsikratyti 
vaiko nuo savo vyro. 

— Aš buvau su juo, bet ne taip, - sako ji. - Jis nebuvo mano 
viduje. 

— Tu tikra? 

— Renate, jei nebūčiau tikra, kieno jis, argi prašyčiau pagal- 
bos? 

— Gerai, gerai. Juk supranti, kodėl turiu to paklausti. Atleisk, 
bet privalau. 

— Taigi, jau paklausei. Ar padėsi man? 

— Nežinau. Turiu pagalvoti. 

— Tau niekada nebuvo taip nutikę? — šiek tiek per daug ne- 
patikliai paklausia ji ir Renatė tuo pasinaudoja. 

— Nori pasakyti - nors ir dulkinausi su visais vyrais iš eilės? 
Ar tai turi omeny? 

Zigrida patraukia pečiais. 

— Atleisk. Neprivalai man atsakyti. 

- Atsakysiu tau - taip man nenutiko, nes aš nesu kvaila. 
Aš nedarau kvailų klaidų: Beje, ar tu suvoki, kad tai neteisėta? 
Abortas yra nusikaltimas. Tave gali dvejiems metams uždaryti 
Barnimo gatvėje. O jei aš padėsiu tau, irgi galiu ten atsidurti 
kartu su tavim. 

— Prašau, pamiršk tai, - sako jai Zigrida. - Prašau, pamiršk, 
kad iš viso apie tai užsiminiau, nereikėjo. Tai mano problema. 

Renatė rimtu veidu rūko. 

— Teisingai. Tavo problema, - sako ji, numeta cigaretę ant 
grindų ir energingai sumaigo ją bato galu. Tada papurto galvą. - 
Man reikia grįžti prie darbo, - susiraukia ji. - Tau irgi, - tai sa- 
kydama ji pakelia nuorūką. - Kad ir kaip būtų, tebevyksta karas. 

Grįžusi į stenografijos kabinetą, Zigrida atsisėda prie savo 
stalo. Žvilgsnis į Renatę nieko neduoda. Kabinetą užplūsta ra- 
šomųjų mašinėlių tarškesys. 

Tačiau kitą kartą eidama pro Zigridos stalą, Renatė šalia 
jos rašomosios mašinėlės numeta kortelę iš cigarečių pakelio. 
Ant jos —- Reicho liaudies švietimo ir propagandos ministro 
Jozefo Gebelso, į beždžionę panašaus neaukšto vyro su ruda 
uniforma, nuotrauka, kurioje jis, apsuptas didelio būrio švy- 
tinčių vaikų, pozuoja su savo žmona. Kitoje kortelės pusėje 
tvarkinga Renatės rašysena užrašytas klinikos Kroicbergo ra- 
jone adresas ir žodžiai: „Prisistatyk kaip sena ponios Brojer 
draugė. 


* Barnimo gatvėje buvo moterų kalėjimas. 

Tą vakarą ji skuba namo laiptais viršun. Ketvirto aukšto laip- 
tų aikštelėje pro duris išgirsta ūžiant senosios Šrioder radiją, 
todėl pasibeldžia į duris priešais. Šį kartą jas atidaro Karina 
Kesler. 

— Užeikite, - sako ji reikšmingai. 

Viduje Zigrida apsidairo. Nuo gaidelės Karinos balse jai 
ėmė gelti skrandį. 

— Jei laukiate, kol jis pasirodys, tai veltui. Jis išėjo. 

Zigrida pajunta, kad jos veidas bala. 

— Išėjo? 

— Grįžusi iš parduotuvės, radau namus tuščius, - ji paima 
nuo židinio atbrailos nedidelį perlenktą popieriaus lapelį. - Jis 
paliko raštelį. 

Zigrida tik spokso, nepajėgdama jo paliesti. 

— Ar skaitėte jį? - sušnibžda ji. 

— Jis gulėjo atverstas ant virtuvės stalo. 

Galiausiai Zigrida randa jėgų ištiesti ranką ir paimti iš Ka- 
rinos lapelį. Jos širdis daužosi. Tačiau jis teparašė: „Ačiū jums. 
Prašom pasakyti savo kaimynei, kad susisieksiu su ja.“ 

— Tai viskas? 

— Ar iš vyrų tikitės daugiau? - pasiteirauja Karina. 

— Kur Volframas? - paklausia ji. 

— Ak, taip. Girdėjau apie aukščiausio lygio susitikimą prie 
šachmatų lentos. Ar jis jus išgąsdino? - ji įpila du stikliukus 
brendžio iš dailaus grafino. - Išgėręs jis gali būti gana baisus. 

— Jis sakė, kad gali gauti asmens dokumentų. 

— Na, tuomet esu tikra, kad taip ir padarys. 

— Jis sakė, kad turiu būti itin akyla. 

Karina pašnairuoja į ją. 

— Tuomet gal vertėtų jo paklausyti, - sako ji Zigridai. - Im- 
kite, išgerkite, - paliepia. 

Zigrida paklusniai išgeria. Brendis nudegina ją. 

— Ačiū, - sušnibžda ji. 

Karina gūžteli pečiais. 

— Aš nepriimu dėkingumo. Jis per brangiai kainuoja, - pa- 
aiškina ji, apsimesdama, kad priešgyniauja, bet vengdama žiū- 
rėti Zigridai į akis. - Atsiprašau, bet man reikia užsirūkyti, 
sako ji. Tačiau pakėlusi nuo kavos staliuko sidabrinį žiebtuvėlį 
ji susiraukia. - Kas gi čia? — sako ji, tada atsisuka. - Tai jau 
tikrai nemandagu. Panašu, kad jūsų draugas prieš išeidamas 
suvalgė visą dubenėlį mano ledinukų. Tai tikras nusikaltimas. 

Zigrida tepajėgia bereikšmiu žvilgsniu spoksoti į tuščią 
indą. 

- Atsiprašau, nupirksiu jums naujų, - sako ji tyliu abejingu 
balsu. . 

— Nesvarbu, - sako jai Karina. - Aš tik mėginu, - ji papurto 
galvą, - nežinau, mėginu rasti priežasčių jo nemėgti. Tiesą sa- 
kant, tai labai sunku. Turiu omeny - nemėgti jo. Prieštarau- 
dama savo sveikam protui, turiu pripažinti, kad man jis pa- 
sirodė žavingas. O jei jau jis toks pasirodė man... na, galiu tik 
įsivaizduoti, - sako ji šiek tiek droviai. 

Zigrida akimirką žvelgia į ją. 

- Ar galiu kai ko paklausti? - sako ji. 

Karinos veidas vėl tampa atšiaurus, nors jos akyse matyti 
tas pats liūdnas mąslumas, kurį Zigrida pastebėjo Volframo 
veide. 

- Be abejo, - atsako ji ir gurkšteli kavos nenuleisdama akių 
nuo Zigridos. - Norite žinoti, kodėl, teisybė? Kodėl esu tokia, 
kokia esu? 

Zigrida pažvelgia į ją ir leidžia tylai atsakyti į jos klausimą. 

- Tiesą sakant, anksčiau ar vėliau tikėjausi šio klausimo. 

- Ar tai dėl karo? 

Karinos veide atsiranda kažkas panašaus į šypseną. 

— Dėl karo? 

— Visi vyrai armijoje. Visos moterys vienos. 

Bet Karina tik tyliai, kiek pašaipiai nusijuokia. 

— Norite pasakyti - nes viskam, išskyrus seksą, nustatytas 
davinys? - sako ji. - Be abejo, yra ir tokių moterų, vienišų 
namų šeimininkių, kurios nuobodžiauja ir ieško pramogų. 
Bet aš nesu viena iš jų. Galbūt jūs norite paklausti, ar moterys 
mane traukia dėl to, kad aplink nėra vyrų? Atsakymas yra ne. 
Visada buvau tokia, Zigrida Šrioder. Visada. Tai ne pomėgis ar 
virusas, kuriuo užsikrėtus peršąlama. 

— Apgailestauju, - sako jai Zigrida, - atrodo, įžeidžiau jus. 

Karina nerūpestingai trukteli pečiais ir papurto galvą. 

— Neįžeidėte. Jums buvo smalsu. Uždavėte klausimą. Tai 
nieko blogo, - akimirką stoja nejauki tyla, tada Karina įkvepia 
oro. - Bet užteks apie tai. Turiu pasakyti jums, kad šįryt gavau 
telegramą iš savo netikros sesers. Ji grįžta į Berlyną. 

- Kada? 

— Šįvakar. Ji gali pasirodyti bet kuriuo metu. 

— Maniau, liks pas savo motiną, kol pagimdys. 

— Jos motina girtuoklė, - sako Karina, išpūsdama dūmus. - 
Jos motina girtuoklė, kuri nekenčia jos kaip mišrūnės, o jos 
vyras - siaubūnas, kuris sanguliauja su kitomis moterimis, nes 
jo, esesininko, pareiga - dauginti veislę. Ir jei ji ne taip į jį pasi- 
žiūri, jis ima siautėti. Kartą sulaužė jai ranką, - ji papurto galvą 
ir sako: - Man dėl to beveik gaila tos kvailos vištelės. 


Šioneberge yra Nachodo gatvės atkarpa, kur vokiečių kalba - 
ne gimtoji. Gatvės prekiautojas siūlo įsigyti smilkalų, rankų 
darbo ikonų, kuriose nutapyti šventieji ir patriarchai svogū- 

nų formos mitromis. Daugelio parduotuvių vitrinose Zigrida 
mato užrašus kirilica, bet, kad nekiltų nesusipratimų, jose taip 
pat išstatyti garsūs fiurerio, rudojo caro, portretai, išpuošti vė- 
liavėlėmis su svastika. 

Pastate, į kurį ji įžengia, lygiai taip pat trenkia kopūstiene, 
kaip ir kitur Berlyne šiomis dienomis. Kažką nesuprantamai 
murmėdama pro ją praeina juoda skara apsigaubusi senė. 
Paėjusi prastai apšviestu koridoriumi, ji susiranda lentelę su 
ranka užrašyta gyventojo pavarde ir pasibeldžia į duris. 

- Arjūs ponas Melnikovas? - pasiteirauja ji duris atidariu- 
sio stambaus vyro išsišovusiais skruostikauliais. 

— O kas jo ieško? - paklausia vyras gerkliniu akcentu. 

- Grizmeko draugė, - atsako ji. 

Vyras apsidairo į abi koridoriaus puses ir įsistebeilija į ją 
šešėlių temdomomis akimis. 

- Prašom užeiti, - ištaria. 

Butas neprižiūrimas ir užgriozdintas - tokie būna nebe- 
jaunų nevedusių vyrų. Baldai senamadiški, panašūs į tuos, 
kuriuos Zigridos motina pirko „Kardtstadt“ prekybos centre 
prieš dvidešimt metų. Yra įvairių niekučių - nedidelis paauk- 
suotas nusitrynęs laikrodis, pajuodęs arklys ant bronzinio pa- 
grindo ir suvenyrinis padėklas iš lunaparko, bet nieko itin ru- 
siško, išskyrus eilę paauksuotų ikonų ant židinio atbrailos virš 
kokso krosnelės ir dvi sepijos spalvos fotografijas ovaliuose 
rėmeliuose ant sienos. 

— Mano tėvai, - paaiškina Melnikovas. 

Iš rėmelių žvelgia stambus vyras, vilkintis baltą uniformą ir 
dėvintis kepurę su snapeliu. Jo veidą slepia tanki barzda. Šalia 
jo - mažutė, beveik lėlės dydžio moteris, trapiai žvelgianti iš po 
didelio kyko. 

— Mano tėvas buvo muitinės tarnautojas Sankt Peterburge, 
kur aš gimiau. Motina, galima sakyti, buvo poetė, bet niekada 

neišgarsėjo, - jis atkemša butelį su gintaro spalvos skysčiu ir 
pripila dvi mažas likerio taureles. - Prašom, - sako paduoda- 
mas vieną taurelę Zigridai. - Na zdarovje', - pasako jis ir ištuš- 
tina savo taurelę. - Būtinai išgerkite, - paragina ją. Zigrida vos 
gurkšteli tiršto saldaus skysčio, bet, regis, tai jį patenkina. - O 
tas, - atsidūsta Melnikovas, - tas vargšas mažas malčik“ - tai 
aš, - sako šiek tiek melancholiškai ir mosteli į antrą nuotrauką, 
kurioje liesutis mažas berniukas su mokykline uniforma po- 
zuoja šalia dailaus ne mažesnio už save vilkšunio. - Sunku 
patikėti, kad kažkada buvau toks pipiras, - jis padeda savo 
taurelę, uždega lempą ir ant biuvaro išvynioja gabalą juodo ak- 
somo. - Tai parodykite, ką atnešėte, - sako Zigridai. Pamatęs, 
kad ji dvejoja, nusišypso. - Nesijaudinkite. Aš per senas ir per 
storas, kad būčiau vagis. Kas, sulaukęs mano metų, galėtų pa- 
sprukti nuo policijos? 

Išimti ant aksomo deimantai lempos šviesoje sužėri kaip 
žvaigždės. Ji stebi, kaip Melnikovas susikaupęs mikliai juos ap- 
Žiūrinėja. 

— Jūs ekspertas, - pastebi ji. 

Rusas pritaria. 

— Jau labai seniai tuo užsiimu, - susimąstęs sako, apžiūri- 
nėdamas vieną iš brangakmenių pro juvelyro lupą. - Atėjus 
bolševikams, Berlyną užplūdo minios rusų, bandančių par- 
duoti šeimos brangenybes. Kunigaikščiai įsidarbino padavėjais 
„Romanisches Cafė“ ir užstatė slapta įsivežtas brangenybes, 
įsiūtas į savo žmonų apatinius. Tai buvo puikus laikas pra- 
lobti, - džiaugsmingai prisimena jis, tada linkteli įvertindamas 
apžiūrimą deimantą. - Nuostabu. Puiki spalva, puikus skaid- 
rumas. Jau seniai nemačiau tokio kiekio aukščiausios koky- 


* Į sveikatą (rus.). 
** Berniukas (rus.). 

bės brangakmenių. Šiomis dienomis dažniausiai man atneša 
šlamštą. Bet mūsų draugas neprarado gebėjimo atskirti tai, kas 
vertinga. Šie labai tinka. Ar jis pasakė, kiek? 

— Kiek? 

- Kiek jis prašo? 

- Jis sakė, kad jūs gerai sumokėsite. 

Senasis rusas purkšteli. 

- Tada teks taip ir padaryti, - sako jis. - Žinote, pažinojau jį 
prieš karą, tą mūsų draugą Grizmeką. Nors tada jis kitaip vadi- 
nosi, - mirkteli jis. - Užsiėmėme verslu su jo tėvu ir vyresniuoju 
broliu. Jie abu buvo geri žmonės. Sąžiningi, suprantate. Sąžinin- 
gesni už mane, - prisipažįsta. - Bet jaunėlis? - sako jis. - Jis kaip 
skustuvas. Jei nesi atsargus, tik čirkšt iki pat kaulo. Ir palieka tave 
kraujuoti, bet padaro tai su visiškai nuginkluojančia šypsena. 

- Taip, - pripažįsta Zigrida. - Tai man pažįstama. 

Melnikovas užjaučiamai patraukia pečiais. 

— Jis visada pasikliaudavo savo moterimis, - sako jis, bet 
nieko daugiau nepriduria. Suniurna lenkdamasis prie sun- 
kaus juodo seifo, kuris atrodo taip, tarsi būtų atlaikęs daugiau 
nei vieną karą. - Atleiskite, - paprašo jis, - gal galėtumėt nu- 
sisukti. 

Taip ir padariusi ji ima spoksoti į paauksuotas, bet dulkių 
nugultas ikonas ant židinio atbrailos ir klausosi, kaip spragteli 
mechanizmas ir dunksteli metalinės seifo durys. 

— Tiek galiu pasiūlyti, - sako jai vyras ir paduoda kietą po- 
pierinį voką. 

Ji paima jį. Viduje - daugybė reichsmarkių. Ji pažvelgia į jį. 
Kaip paprastai elgiamasi? Ar ji turėtų suskaičiuoti pinigus? Bet 
panašu, kad Melnikovas perskaito jos mintis. 

- Pirmyn, suskaičiuokite juos. Tai neužgaulu. 

Ji taip ir padaro. Tada nerimastingai pažvelgia į senio veidą. 
Niekada anksčiau rankose nelaikė tiek daug pinigų. 

— Iš prigimties nesu dosnus, - paaiškina jis gūžtelėdamas. - 
Bet šiais laikais darai, ką gali. Pasakykite jam, kad taip padariau 
jo tėvo, amžiną jam atilsį, atminimui. 

— Ačiū, - sušnibžda Zigrida. Tada paslepia voką savo ranki- 
nėje. - Ačiū jums, pone Melnikovai. 

Zigrida nusigręžia, bet prie durų Melnikovas atsisveikinda- 
mas priduria: 

— Ir prašau perduoti jam mano užuojautą. 

— Užuojautą? 

— Atleiskite, iš mano pusės netaktiška šiuo atveju prašyti 
jūsų tai perduoti, bet prašau pasakyti jam, kad labai liūdžiu dėl 
jo Žmonos. 

Išgirdusi jo žodžius, Zigrida suakmenėja. Ji negali pajudėti 
nuo slenksčio. 

— Jo žmonos, - pakartoja ji. 

— Taip. Pažinojau ją Sankt Peterburge, kai dar buvo vaikas. 
Su jos dėde kurį laiką buvome partneriai eksporto versle. 

- Sankt Peterburge, - Zigrida papurto galvą. - Bet tai ne- 
įmanoma, - sako ji. 

Senis nustemba. 

— Atleiskite? Kas neįmanoma? 

- Jo žmona gyvut gyvutėlė. Ir ji ne iš Sankt Peterburgo, o iš 
Vienos. 

— Ne, - kantriai pataiso ją Melnikovas. - Jie susipažino Vie- 
noje. Galbūt, - sako jis, - jūs klaidingai supratote. 

— Ne. Ne, pone Melnikovai. Aš neklystu. Ir neseniai mačiau 
jo žmoną. Jūs reiškiate užuojautą, bet ji gyvut gyvutėlė. 

Melnikovo veidas paniūra, jame šmėsteli atsargumo šešėlis. 
Jis vėl žvilgteli į koridorių, tada kosteli ir prabyla ramiu balsu. 

- Meine Frau',- kimiai, oficialiai pradeda jis. - Jūsų santy- 


* Mano ponia (vok.). 

kiai su Grizmeku yra jūsų reikalas. Nežinau, ką jis jums pasakė 
ir kuo jūs tikite. Bet galiu jus patikinti, kad nesu toks senas 
ir nukaršęs, kad neatsiminčiau savo paties gyvenimo faktų. 
Aš taip pat galiu jus patikinti, kad tai, ką jums sakau, yra tiesa. 
Baisus dalykas, bet tiesa. Jo žmoną nužudė praeitą Mėnesį, 
tą pačią dieną, kai ji ir jos dukterys turėjo būti ištremtos į 
Lenkiją. 

Zigrida įsistebeilija į sudribusį veidą, ieškodama įsitikinimo 
tvirtovėje bent mažyčio plyšelio, pro kurį galėtų prasiskverbti. 
Bet jo veidas tarsi siena. Galiausiai ji surezga klausimą: 

- Iš kur tai žinote? 

Melnikovas susiraukia. 

- Man nepatinka turėti reikalų su SS, bet tokiais laikais 
tenka turėti ne vieną verslo partnerį iš Didžiosios Hamburgo 
gatvės. Žinojau apie Grizmeką. Taip pat žinojau, kad jie vertina 
jo paslaugas. Ir supratau, kad jie galbūt šiek tiek jo bijo. Žinau, 
kaip absurdiškai tai skamba, - SS bijo žydo? Bet tokį vaizdą su- 
sidariau. Jie labai nerimavo, kad jis niekada nesužinotų tiesos 
apie savo žmoną. Ypač tas durak' Dirkveileris. 

- Kas yra Dirkveileris? 

- Unteršturmfiureris Dirkveileris. Jis prižiūrėtojas. 

- Prižiūrėtojas? Ką tai reiškia? - klausia ji, o jam papurčius 
galvą, primygtinai prašo: - Prašau paaiškinti. Ką tai reiškia? 

— Tą ir reiškia. 

- O Didžioji Hamburgo gatvė? Jis ten buvo kalinys. Ką turite 
omeny, sakydamas, kad jie vertino jį? Gestapininkai jį mušė. 

— Be abejonės. Iš pradžių. 

- Iš pradžių? Ką reiškia iš pradžių? 

Rusas susiraukia. 

— Norite pasakyti, kad nežinote? Tikrai? 


* Kvailys (rus.). 

— Ko nežinau? 

Staiga jis papurto galvą. Dar labiau sunerimsta. 

- Jau ganėtinai pasakiau. Stikliukas, - sako jis, - ir graži mo- 
teris atrišo man liežuvį. Tai viskas, - jis bando išstumti ją pro 
duris, bet ji nejuda. 

- Ne, pone Melnikovai, nesileisiu tiesiog išvaroma. 

— Mano brangioji, gavote pinigų daugiau, negu turėjau su- 
mokėti, ko dar norite iš seno žmogaus? 

— Neišeisiu, kol man neatsakysite. 

— Neatsakysiu jums? Bet aš jau atsakiau jums. 

Kitoje koridoriaus pusėje girgžtelėjusios prasiveria durys. 
Nematyti, kad kas pro jas žiūrėtų ar klausytųsi, tačiau to pa- 
kanka, kad senis dar labiau susirauktų. 

— Ar man imti šaukti? Aš taip padarysiu, - piktai sušnibžda 
Zigrida. - Paleisiu gerklę. 

Jo žvilgsnis tampa grėsmingas. 

— Norite, kad čia prisistatytų policija? 

— O jūs? Esu tikra, kad aš ne pirma „graži moteris“, kuri atėjo 
čia tvarkyti reikalų. Esu tikra, kad visiems smalsu, koks čia vieš- 
namis veikia senojo ivano bute. 

Rusas pajuosta kaip audros debesis. Tada stebėtinai stipriai 
įtraukia ją į vidų ir uždaro duris. Piktai įsistebeilija į jos veidą. 

— Didžiosios Hamburgo gatvės 26 name yra žydų, kurie bus 
ištremti, kalėjimas. Bet kai kurie žydai, tokie kaip mūsų „Griz- 
mekas', ten apsigyveno. Kai kurie jų užsiima itin specializuota 
veikla - tuo, ką gestapas vadina „paieškos tarnyba . Ar supran- 
tate, ką sakau? 

— Ne. Nesuprantamai kalbate. 

— Jūs, vokiečiai, turite labai gerą Žodį tam išreikšti. Umsat- 
teln, - sako jis. - Vidury kelionės persėsti ant kito žirgo. Visiš- 
kai sklandžiai. Paieškų tarnybos žydai gauna leidimus laisvai 
keliauti po miestą. Jie sėdi kavinėse prie staliukų, - paaiškina 

jis. - Jie važinėja traukiniais. Jie nenešioja Judenstern. Jie sėdi 
parke ant suoliuko, eina į kiną. Ir stebi. 

— Stebi? 

- Ieškodami kitų žydų, - jis vangiai patraukia pečiais. - O 
kai pamato, tik linkteli. Ar mosteli. Netoliese būna gestapo pri- 
žiūrėtojas, kuris atlieka likusį darbą. 

Mintyse ji išgirsta Erichos balsą. Žydai, persekiojantys žydus. 

- Gaudytojai, - sušnibžda ji. 

- Tai gnūdige Frau žino daugiau negu apsimeta. 

Zigrida nieko nesako. Neranda žodžių. 

- Taip, gaudytojai, - linkteli Melnikovas. - Vieni bando iš- 
gelbėti savo gyvybę. Kiti - galbūt savo šeimos. O dar kiti? Ma- 
nau, toks darbas gali tapti nenugalimu įpročiu. Jei tu gestapo 
suimtas žydas, kas esi? Niekas. Vabalėlis, kurį sutraiškys. Jei esi 
gaudytojas, tave vertina. Gaudytojai turi privilegijų. Jie nepri- 
klausomi. Gauna specialių apdovanojimų, - sako jis ir patrina 
delnus, vaizduodamas prisiplėštą grobį. 

— Deimantai, - sušnibžda Zigrida. 

— Ar galite įsivaizduoti? Visi tie Torą bučiuojantys žilabarz- 
džiai, prisistatantys evakuacijai su drabužiuose ir krepšiuose 
paslėptais turtais? Jis didžiai naudingas tai gaujai gestapo bu- 
kagalvių, neabejoju tuo. Jis puikiai nusimano apie brangak- 
menius. Nors, kaip suprantu, jis ir talentingas gaudytojas. Gal 
čia kaltas tas pats įžvalgumas, - svarsto Melnikovas. - Akis, 
kuri gali pastebėti menkiausią brangakmenio kliaudą, galbūt 
lengvai gali pastebėti ir menkiausią žmogaus išvaizdos kliaudą. 
Tiek vyro, tiek moters, - priduria jis. - Žinote, jūs ne pirmoji. 

Ji prisimerkia. Staiga, dar jam neprakalbus, ji pajunta gėdą. 

— Buvo viena mažutė ptička'. Man atrodo, lenkė. Ji perduo- 
davo jo paketus. Paskui kurį laiką raudonplaukė. Ji buvo graži. 


* Paukštytė (rus.). 

Galbūt žydė. Nesmalsavau, suprantate. Aš - senis, žaidžiantis 
su ugnimi, todėl kai nenoriu žinoti atsakymų, neužduodu klau- 
simų, - sako jis. Tada gūžteli pečiais. - Taigi, gnūdige Frau, - pa- 
siteirauja su užuojautos gaidele, - ar tebenorite šaukti? 


Zigrida lipa žemyn laiptais. Ją tąso. Jai pavyksta išeiti iš pastato 
į gatvę, tada šleikštulys įveikia ją ir ji ima vemti tulžimi į nute- 
kamąjį griovį. Praeivis prieina padėti susijaudinusiai moteriai, 
bet ji nemato jo veido. Mato tik svastiką ant jo partijos nario 
ženklelio. Kuo galiu jums padėti, kuo galiu jums padėti? - kartoja 
jis. Bet ji neatsako. Jai nebegalima padėti. Ji įžengė į teritoriją, 
kur nepažįstamųjų iš gatvės geranoriškumas neturi galios. Už 
savo būties žemėlapio ribų. Ji išvėmė paskutines savo senojo 
„aš“ nuosėdas ir dabar tampa kitokia būtybe. Esančia anapus 
geismo. Anapus pasigailėjimo. 


Ji nešasi Melnikovo atskleistą paslaptį laiptais į savo butą taip, 
tarsi ant nugaros neštų krūvą plytų. Niūriai pažvelgia į duris, 
kurios dar vakar buvo kelias, vedantis į jos antrininkės gyve- 
nimą su Egonu, bet dabar tai tik paprastos medinės durys. Ji 
mėgina prisiminti ponios Veis veidą. Lyslės ir Ruti veidus, ku- 
rie, jai atrodė, neišdildomai įrašyti jos atmintyje, bet dabar jos 
atmintis neveikia, ji susidrumstusi, apsiniaukusi. Ji mato jų vei- 
dus taip, tarsi juos temdytų dūmai. 

Įžengusi į savo butą, ji randa Kasparą su draugais iš fizio- 
terapijos grupės vėl maukiančius degtinę prie virtuvės stalo. 
Rišantis skarelę ir nusirengiant paltą, jai palengvėja, kad jie ne- 
paiso jos. Šiuo metu ji nori būti nematoma. Jie geria ir garsiai 
kvatoja iš kažkokio frontininkų pokšto. 

Jos anyta knarkia kėdėje prie radijo. Parvirtusi ir išsipylusi 

į sterblę vyno taurė nudažė jos suknelę tamsiai raudonai. Zig- 
rida nesivargina patraukti taurės ar pažadinti jos. Tiesą sakant, 
ji jaučia tam tikrą pasitenkinimą palikdama senąją taip mie- 
goti. Puskarininkis Kamphauzeris atsistojęs paradiniu balsu 
linksmai griaudėja mėgdžiodamas kažkokio karininko įsaky- 
mus ir trijulė prapliumpa girtu juoku. 

Pasigirdus beldimui į duris, regis, niekas, išskyrus ją, jo neiš- 
girsta. Atidariusi duris, ji apmiršta. Tai uniformą vilkintis Volf- 
ramas. 

— Herr Leutnant, - oficialiai kreipiasi ji, kad perspėtų jį. 

Staiga balsai jai už nugaros nutyla, pasigirsta stumdomų kė- 
džių bildesys. Atsisukusi ji pamato, kad Kasparas su draugais, 
išvydę karininką, pašoka ant kojų. Atrodo, Volframas pasijuto 
nesmagiai. Ji pirmąkart mato tokią jo veido išraišką. 

— Ponai, prašau. Apsieikime be šitų nesąmonių, - sako jis 
jiems, o tada smarkiai atsirėmęs į savo lazdą ištiesia ranką, bet 
taip, kad būtų matyti jo segimi kariniai apdovanojimai. - Aš 
Kesleris. 

— Kamphauzeris, pone leitenante, - prisistato puskarininkis 
Kamphauzeris ir spausdamas jam ranką sumuša kulnais. 

- Kamphauzeris, - pakartoja Volframas 

— Mesneris, pone leitenante, - prisistato puskarininkis Mes- 
neris ir spausdamas jam ranką sumuša kulnais. 

— Mesneris. 

- Šrioderis, - sako Kasparas, spausdamas Volframo ranką. 
Jis žvelgia nepatikliai, tarsi tikėtųsi pasalos. 

- A, Šrioderis. Šių namų šeimininkas. Negaliu apsakyti, kaip 
gražiai mano sesuo atsiliepia apie jūsų žmoną. 

- Taip. Ačiū, Herr Leutnant, - monotoniškai atsako Kasparas. 

— Tiesą sakant, užsukau tik užnešti nedidelės dovanėlės kaip 
dėkingumo ženklo. Mano biurui pavyko gauti keletą butelių 
prancūziško konjako. Pamaniau, kad norėčiau pasidalyti šiuo 

lobiu, - išsitraukęs iš po pažasties, jis ištiesia butelį. - Ar priim- 
site tai? — klausia jis. - Ponia Šrioder? 

— Jei mano vyras neprieštaraus, Herr Leutnant. 

Volframas viltingai pasisuka į Kasparą. 

- Jis gana malonaus skonio, - įkalbinėja jis. - Gal prancūzai 
prasti kariai, bet jie tikri konjako žinovai. 

— Ačiū, pone, priimsime jūsų dovaną, - atsako Kasparas, — 
bet tik tuo atveju, jei Herr Leutnant pasiliks sa mumis išgerti 
taurelės. 

Tada Volframo akyse žybteli sumišimas. 

— Koks viliojantis kvietimas, - sako jis. - Negaliu atsisakyti. 

Per pusvalandį viena taurelė virsta keliomis ir konjakas bu- 
telyje senka. Kol Zigrida šluosto ir deda į spintelę indus, Volf- 
ramas linksmina naujuosius draugus pasakodamas linksmą 
nutikimą, kaip jam, vadovaujančiam karininkui, besišlapinant 
Raudonosios armijos snaiperis „nuskynė“ jo kotą. Vyrai plyšta 
juokais. Vakaras baigiasi tik atsipeikėjus senajai Šrioder, supy- 
kusiai ir susigėdusiai dėl aplietos suknelės. 

Miegamajame Zigrida atsigula nenusirengusi ir spokso į lu- 
bas. Jų lygų paviršių sudarkęs įtrūkimų ir besilupančių dažų 
voratinklis. Užmigusi ji susapnuoja, kad kopia laiptais. Žino, 
kad turi pasiekti jų viršų. Kad nuo to viskas priklauso, bet laip- 
tai vis nesibaigia. Viršuje ji girdi Erichos balsą, raginantį ją pa- 
skubėti. Bet ji regi tik tamsą. 

Jai nubudus, Kasparas guli šalia lovoje nenusiavęs karei- 
viškų batų. 

— Kasparai? - mieguistai sako ji. 

— Ar tu miegojai su juo? 

Ji pajunta, kaip jai užgniaužia gerklę. 

— Ką“ 

— Nemanau, kad Herr Leutnant nešė tą butelį konjako šutvei 
prasčiokų eilinių. 

— Jei nori, kad perskaityčiau jo mintis, Kasparai, - gana sąži- 
ningai atsako Zigrida, - tai patikėk, negaliu to padaryti. 

Kasparas valandėlę nieko nesako. Jis giliai atsidūsta ir sako: 

— Niekaip negaliu suprasti, - ji girdi sakant jį, - niekaip ne- 
galiu suprasti, kodėl aš gyvas. Šimtus kartų galėjau žūti. Bet 
dėl man nesuvokiamų priežasčių nežuvau. Vyrai aplink mane 
krito, o aš likau gyvas. Vieną rytą buvome prie pat Rževo. Krito 
sniegas. Jo buvo prisnigę iki kelių. Į mus pliekė keletas rau- 
donųjų kulkosvaidžių. Stebėjau, kaip vienas iš būrio draugų 
kraujuoja sniege. Ryškiai, ryškiai raudona spalva baltame fone. 
Ji buvo tokia graži. Tokia gundanti, - sako jis. - Ir staiga nu- 
sprendžiau, kad man jau gana. Todėl atsistojau. Tiesiog, - už- 
sikerta jis, — atsistojau. Ketinau eiti tiesiai link ivanų ir leisti 
jiems kiaurai mane suvarpyti. Nebenorėjau vėl likti gyvas, kai 
aplink mane būrio draugai miršta arba merdi. O tada - sprogi- 
mas. Iššovė minosvaidis. Tai paskutinis dalykas, kurį pamenu. 
Paskui atsibudau ligoninės lovoje. 

Zigridą nustebina staiga užplūdusi užuojauta vyrui. Ji irgi 
negali suvokti. Tūkstančiai karių išvežta. Tokia daugybė žuvu- 
siųjų. Kas sprendžia, kas liks gyvas? Dievo pirštas? Likimas? 
Atmetus visus įrodymus, kad nė vienas jų neegzistuoja, kad 
gyvenimas tėra atsitiktinė skaičių seka... Vienas išgyvena, šeši 
miršta, trys išgyvena, tūkstantis miršta. Ji negali atsispirti min- 
čiai, kad veikia kažkoks nesuvokiamas mechanizmas. Turi eg- 
zistuoti kažkas panašaus į milžiniško kilimo raštą, kurio nuo 
žemės neįžvelgsi. Galbūt, nes kokia tuomet būtų prasmė? Ji 
žiojasi sakyti kažką panašaus, kad to neįmanoma žinoti, bet 
nutyla supratusi, kad Kasparo nebėra šalia jos. Nors jo kūnas 
guli kitoje lovos pusėje, mintimis jis Rytuose. 

- Tai, ką pasakoji, - siaubinga, Kasparai, - tyliai sako ji. 

Akimirką atrodo, kad jis vėl ją mato. O tada jo akyse ji vėl 
regi, kaip jis giliai nugrimzta. 

— Ne. Tai, ką pasakoju, - kvaila. Bet jei nori išgirsti kai ką 
siaubinga, galiu papasakoti. 

Ji neįsitikinusi, kad nori, bet Kasparas nelaukia jos leidimo. 

— Buvo rugpjūtis. Didelė kaitra. Oras buvo taip pritvinkęs 
dulkių, kad dusome. Gavome bataliono įsakymą užimti nedi- 
delį miestelį į vakarus nuo Zubcovo. Iš tiesų tik kaimelį, ne- 
galėčiau pasakyti jo pavadinimo, bet tai mums kainavo. Turiu 
omeny, brangiai kainavo. Ivanai nenorėjo jo užleisti. NKVD 
pasienio kariuomenė kovėsi kaip pasiutę šunys. Mes užėmėme 
jį, praradome ir vėl užėmėme. Tai tęsėsi tris dienas - pirmyn 
atgal, tris dienas be perstogės kovojome - be miego, be maisto. 
Tada galiausiai pasirodė mūsų tankai ir ivanai atsitraukė. Bet 
tai, ką jie paliko, - sako jis, - buvo nežmoniška. Jie buvo paėmę 
vienuolika belaisvių. Du iš jų buvo iš mano kuopos. Radome jų 
kūnus - išrengtus nuogai, sudarkytus. Sutraiškytomis galvomis. 
Paleistomis žarnomis. Nurėžtais, į burną įkištais lyties orga- 
nais, - jis nutyla, žvelgdamas į lubas, tarsi ten visa tai matytų. - 
Ką jautėme juos radę? Negaliu to paaiškinti. Daugiau negu įtūžį. 
Daugiau negu sielvartą. Kažką, ko neįmanoma įvardyti. 

Jis spokso. 

— Tą vakarą radome raudonųjų paliktą degtinės slėptuvę 
ir smarkiai prisigėrėme. Labai smarkiai. Ir nusprendėme, kad 
toks nusikaltimas negali likti nenubaustas. Todėl trys mūsų bū- 
riai susirinko ir grįžo į kaimelį. Išvarėme visus iš trobelių. Mo- 
teris, vaikus, visus - mažus ir senus, ir suvarėme juos į tuščią 
arklidę. Tada užkalėme duris, - pasakoja jis spoksodamas, - ir 
padegėme. 

Tyla. 

— Praėjo valanda, kol riksmai nutilo, nors atrodė, kad tai 
truko ilgiau. Viena moteris po tvartu rankomis išrausė urvą ir 
bandė pro jį išstumti savo vaiką. Pamatę tai, paleidome ugnį ir 
ištaškėme juos. 

Zigrida nejuda. Ji negali pajudėti. Gali tik klausytis skruos- 
tais riedant ašaroms. 

— Negaliu to paaiškinti, Zigrida. Niekada nesugebėsiu to 
paaiškinti. Bet tą akimirką tikėjau, kad jie kalti. Visi jie. Net 
ta moteris ir jos vaikas. Man atrodė, kad visi jie, - sušnabžda 
jis, - ne Žmonės. 

Zigrida tylut tylutėliai pakyla iš lovos. Kasparas nemėgina 
jos sustabdyti. Atrodo, kad jis nė nepastebi jos. Ji šiaip ne taip 
atsuka vonios čiaupą, norėdama nusiprausti veidą, bet tada te- 
pajėgia Žiūrėti, kaip vanduo sūkuriuodamas bėga į nutekamąjį 
vamzdį. Pakėlusi akis, veidrodyje virš kriauklės ji išvysta sve- 
timą moterį. Jos plaukai susivėlę, o akys tarsi akmenys. 


1] 


OS SUGRĮŽO PRIE SUOLIUKO Tyrgartene šalia Liuterio tilto. 

Nuo Šprė pučia iš ežerų krašto atklydęs žvarbus, drėgnas vė- 
jas, taršantis tuopų ir kaštonų šakas. Ericha apsitūlojusi apspu- 
rusiu švarku, jos batai atrodo gerokai nudrengti nuo nuolati- 
nio avėjimo. Jų oda sutrūkinėjusi, ties siūlėmis padas pradėjęs 
plyšti nuo bato. Ji mėgina degtuku prisidegti cigaretę. Franco 
nematyti, bet šį sykį Zigrida neužsimena apie jį. Galiausiai 
degtukas užsiliepsnoja ir Ericha prisidega cigaretę. Ji dreba 
tarsi įtempta viela. 

— Kas nutiko tavo šiltam paltui? - klausia Zigrida, bet Eri- 
cha nekreipia dėmesio į klausimą. 

Ji vengia žiūrėti Zigridai į akis. 

— Tavo rankos ir veidas suskirdę. 

— Turiu dažnai keliauti iš vienos vietos į kitą, - teištaria mer- 
gina. - Nesirūpink manimi. Ką nori man pasakyti? 

— Gavau pinigų, - atsako Zigrida. - Kelionei laivu. 

Ericha pagaliau pažvelgia į ją. 

— Nieko neklausk, - sako jai Zigrida, imdama Erichos ciga- 
retę ir užsitraukdama aitrų dūmą. 

Ericha papurto galvą. 

— Ir neketinau, - imant iš Zigridos cigaretę, jos akys atrodo 
gilios kaip upė. 

Zigrida „vokiškai meta žvilgsnį į ilgą šaligatvio atkarpą, ve- 
dančią nuo tilto, ir ima raustis rankinėje. 

— Įsidėk į kišenę, - sako ji Erichai ir įspraudžia Melnikovo 
voką į merginos rausvą suskirdusią ranką. - To turėtų užtekti 
viskam. 

Ericha greitai įsigrūda voką į švarką ir įsistebeilija į Zigridos 
veidą. 

— Matai, ponia Šrioder, - sako ji, - neklydau dėl tavęs. 

— Taip, taip. Turi aiškiaregystės dovaną. Jau esu tai girdėjusi. 
Voke rasi ir adresą, užrašytą kitoje kortelės iš cigarečių pakelio 
pusėje. 

— Adresą? 

— Tetulė nebegali tau padėti. Tai žmogaus, kuris gali, adresas. 

Valandėlę stoja neaiški tyla. 

— Turi omeny kažką, kas daro abortus? 

— Panaudok dalį pinigų. Ten jų pakankamai, - sako jai Zig- 
rida. - Viskas, ką tau reikia žinoti, parašyta ant kortelės, - ta- 
čiau pažvelgusi į tylinčią Erichą ji paklausia: -Juk tu to nori, 
teisybė? Argi ne to nori? 

Bet Ericha tik su baime stebeilija į ją. 

- Ar eisi kartu su manim? - galiausiai paklausia. 

- Negaliu. Įstumčiau tave į pavojų, - „vokiškai“ apsidairiusi 
sako jai Zigrida. - Ar pameni komisarą iš kino teatro? Jis atėjo 
pas mane į darbą ir apklausė direktoriaus kabinete. 

— Apklausė? 

- Apie mano santykius su tavimi. Žinoma, nieko jam nepa- 
sakiau, bet lengvai galiu tapti tau kliūtimi. Ir dabar pavojinga 
mums kartu sėdėti ant šio suoliuko. Kokį pustuzinį kartų persė- 
dau vis į kitą traukinį, kad įsitikinčiau, jog manęs niekas neseka. 

— O sekė? 

— Kol kas ne, - sako ji, žvilgtelėdama per petį. - Bent jau ne- 
matau, kad sektų. Bet kas žino, ką rezga Herr Kommissar? Jis gali 
bet kurią akimirką vėl pasirodyti ir nuspręsti mane nusitempti. 
Todėl manau, kad kurį laiką mums reikia daugiau nesusitikti. 

Ericha įsmeigia akis į sutrūkinėjusį šaligatvį ir rūko. Tarp jų 
stoja tyla. Zigrida užsimerkia. 

Tada išgirsta: 

— Man nerūpi. 

— Kas? 

— Man nerūpi, ar tave apklausė. Man nerūpi, net jei Heinri- 
chas Himleris šnipinėja tave, pasislėpęs sandėliuke. Tu niekam 
nesi didesnė kliūtis negu aš. Gestapas ieško manęs. Aš keliu pa- 
vojų, - tada priduria: - Mąstau, ar man pačiai nepasidavus jiems. 

— Nesąmonė. 

— Klysti. Jei pati jiems pasiduočiau, nebestatyčiau kitų į pa- 
vojų. 

— O kaipgi Žmonės, kuriuos slepi? Gyvybės, kurias gini? Kas 
padės jiems pabėgti? 

Ericha atsako: 

— Tu. 

Zigrida vos nenusijuokia. 

— O tai jau tikrai juokinga. 

— Man ne. 

— Ericha, tau baisu. Suprantu tai. Aš irgi bijau. Bet pagalvok 
apie tas mergaites, apie jų motiną. Nei aš, nei kas nors kitas... 
Visi mes, palyginti su tavimi, tik vykdome pavedimus. 

Ericha nieko neatsako. 

— Tu jiems nepasiduosi. Ar supranti mane, vaike? Aš to ne- 
leisiu. 

Ericha numeta cigaretę ir lėtai ją sutrypia. 

— Tu niekada, - sako ji, - man nebūsi kliūtis, ponia Šrioder. 

Zigridai pasukus spynoje raktą, kambarį nutvieskia fotoapa- 
rato blykstė. Ji pamato dailią merginą iki klubų nusmaukta 
suknele, virš juosmens nuogą. Su komiška nuostabos išraiška ji 
spaudžia rankoje pluoštelį laiškų, o buvęs tetulės pensiono gy- 
ventojas ponas Kocigas, dabar vilkintis paštininko uniformą, 
apkabinęs ją iš už nugaros, delnais gniaužia jos krūtis. Jos plau- 
kus puošia šviesiai žalios spalvos kaspinai. Paštininkas Kocigas 
plačiai šypsosi iš po savo mažučių ūsų ir geidulingai šnairuoja 
į glamonėjamas krūtis. Ji šiek tiek apstulbsta matydama jį taip 
įdarbintą, bet Volframas buvo teisus. Uniforma jį maskuoja. 
Zigridai įėjus, jų žvilgsniai šauna į ją, bet nė vienas nepajuda. 
Akivaizdu, kad yra gavę griežtą nurodymą. 

Vilhelmina fon Hohenhof įdėmiai stebeilija pro fotoaparatą. 

- Susikaupkit! - ji paspaudžia fotoaparato mygtuką, tada 
pažiūri ten, kur žvelgia jie. Jos veidas įsakmus tarsi husaro, kai 
ji piktai dėbteli į įsibrovusią Zigridą. - Durys buvo užrakin- 
tos, - pareiškia ji. 

- Vienas Žmogus, - atsako Zigrida, - davė man raktą. 

Ir tada pasirodo Ericha. Akimirką moters žvilgsnis nė kiek 
nesušvelnėja. Tada ji vėl nusisuka į fotoaparatą. 

— Dar vienas kadras, - paskelbia. 


- Tai smerkiate mane? 

- Ką, pone Kocigai? - klausia Zigrida. 

Pozuotoja apsirengė ir išėjo, bet ponas Kocigas tebevilki paš- 
tininko uniformą. Jis mėgina atlaisvinti nepatogią jos apykaklę. 

— Kalbu apie pozavimą, - atsako jis. - Apie apsinuoginusią 
merginą. Mačiau, kokia buvo jūsų veido išraiška. 

— Ir kokia būtent ji buvo, pone Kocigai? 

— Jūs ne mano rabinas, gnūdige Frau. Ši dama, - sako jis, 
mostelėdamas į panelę fon Hohenhof, - ši dama kilniai sutiko 
suteikti man nakvynę. Aš tik norėjau atsilyginti už jos gerumą 
padėdamas jai darbe. 

— Be abejo, taip ir buvo, pone Kocigai. Jums teko tokia sunki 
užduotis. 

Ponas Kocigas suglumęs susiraukia, bet panelė fon Hohen- 
hof suploja delnais, siekdama atkreipti dėmesį. Į kambario vi- 
durį ji atstūmė kabyklą su drabužiais - suknelėmis, paltais, ant 
kabliukų pakabintomis skrybėlėmis, ant apatinės lentynėlės — 
batai. 

— Neturiu nieko tinkamo vaikams, bet jei kam nors ko nors 
reikia, tegul pasiima. 

Zigrida pastebi, kad moteris vengia tiesiogiai kreiptis į Eri- 
chą, kalba neapibrėžtai. Jei kam nors ko nors reikia. Ponia Veis 
prieina prie kabyklos ir paliečia palto rankovę. 

— Ak, koks dailus. Jau metų metus nevilkėjau nieko stilingo. 
Sunku ir įsivaizduoti. 

— Jis jums patinka? Imkite, - paprastai ištaria panelė fon 
Hohenhof ir išskleidžia aukštą baltą uždangą. - Prašau atnešti 
čia tą suolelį, - paliepia ji Kocigui ir šis greitai paklūsta. - Vai- 
kai, - nurodo ji, - turi sėdėti labai ramiai, nejudėti ir nekalbėti. 

Tada kiekvienas veidas akimirkai sustingsta. Antfas, taip, kad 
nebūtų matyti kairės ausies. Ponia Veis atrodo išsekusi, mer- 
gaitės paklusnios ir sutrikusios. Uniformuotas ponas Kocigas 
oficialiai žvelgia į fotoaparatą. Zigrida dirsteli į laikrodį. Iš ne- 
rimo jai graužia skrandį. 

— Dabar tavo eilė, - sako Zigrida Erichai. 

— Ką nori pasakyti? 

— Noriu pasakyti, kad savo vardu nelabai toli nukeliausi, to- 
dėl dabar tavo eilė. 

— O kaipgi tu? 

— Ką aš? Aš kario žmona. Turiu deramus dokumentus. Ko 
dar man reikia? 

Ericha įtariai į ją pažvelgia, bet žengia priešais uždangą. 

Panelė fon Hohenhof pakelia akis nuo vaizdo ieškiklio ir 
įsistebeilija į ją. Tada nusuka žvilgsnį. 

— Atsimerk, - perspėja ji ir nuspaudžia blykstės mygtuką. 

Ryškios baltos šviesos pliūpsnį Ericha pasitinka nemirkte- 
lėdama. 

— Ačiū, - išgirsta Zigrida. Atsisukusi pamato ponią Veis. 
Mergaitės laikosi įsikibusios į ją ir žvelgia didelėmis akimis. 
Motina glosto joms galvas. - Žinau, kad padėka — tai taip 
menka, atsižvelgiant į tai, ką darote dėl mūsų ir kuo rizikuojate. 
Bet nežinau, kaip dar galėčiau tai išreikšti. 

Zigrida pažvelgia į moters veidą. Moteris iš Vienos ir dvi jos 
dukros. Jos svetimos, jau nebepriklauso istorijai, kurią ji sau 
pasakojo. 

- Prašom. Norėčiau pasakyti, kad darau tai, kas teisinga. Tai 
priežastis, dėl kurios ji taip daro, - sako ji, linktelėdama į Eri- 
chą, sėdinčią ant kėdės ir vogčiomis besimatuojančią naujus 
batus. - Bet aš? Nesu tikra. Gal taip elgtis mane verčia kaltė. 
Gal viltis. Nežinau. 

Ponia Veis susimąsčiusi linkteli. 

- Na, - atsako ji, - kad ir kokia būtų priežastis, jūs tai darote. 
O tai daugiau, negu dauguma pasakytų. 

Jaunėlė, laikydama žaislinį tigriuką, timpteli motiną už ran- 
kovės ir kažką sušnibžda. 

- A, - sako jai motina. - Taip. Gera mintis visiems ten užeiti. 
Ar čia yra tualetas? - paklausia ji. 

— Kada bus nuotraukos? - Zigrida prieina prie panelės fon 
Hohenhot, keliančios uždangą. 

— Padarysiu jas šiąnakt. 

— Puiku. Iš ryto užeisiu jų paimti, - tada priduria: - O kaip 
dėl jo? Naujojo jūsų pozuotojo? - paklausia ji, dirstelėdama į 
„paštininką“ Kocigą, kuris tyrinėja oficialiąją savo asmenybę 
viename iš grindis siekiančių veidrodžių. Jo smakras dabar 
švariai nuskustas, mažučiai ūsai dailiai pakirpti. Laikinai jis 
nebe varganas „povandeninis“ iš tetulės palėpės. 

— Jis knarkia. Labai garsiai. Girdžiu jį per sieną. Tik dėl šios 
priežasties noriu, kad jis išeitų. Jis vis tiek negali čia likti ilgiau 
negu šiąnakt. Rytoj vakare į mano studiją ateina žmonių. 

— Žmonių? 

— Klientų. Kai kurie jų - partijos nariai. Abejoju, ar jie pati- 
kėtų, kad jis liokajus. 

— Suprantu. Pasiimsiu jį kartu su nuotraukomis. Ar jis ką 
nors sakė? 

— Pavyzdžiui? 

— Ką nors. 

— Ne, aš pristačiau jį prie darbo. 

— Pastebėjau. 

— Visi dirba, - šiek tiek suglumusi sako ji. - Dykai nieko 
negauni. Visi turi užsidirbti pragyvenimui. 

— Na, nepanašu, kad tai jam būtų nepatikę, - pastebi Zigrida. 

Tačiau panelės fon Hohenhof balso tonas pasikeičia. 

- Jei neprieštaraujate, noriu minutėlę su jumis pasikalbėti, - 
paprašo ji. 

Zigrida nuseka jai iš paskos į atitvertą plotą, kur šuniškai 
atvirai ir smalsiai žvelgia šnaucerių nuotraukos. Panelė fon 
Hohenhof prisidega cigaretę. 

— Norėčiau, kad realiai įvertintumėte, - pareiškia ji. 

— Ką? 

— Jų galimybes. 

— Realiai? Nežinau. Gali būti, kad jų galimybės nėra labai 
geros. Didelė tikimybė, kad kas nors gali nutikti. Bet reikia ti- 
kėtis, kad bus kitaip. Reikia tikėti, kad bus kitaip. Ką daugiau 
galima daryti? 

— O kaipgi ji? 

- Ji? 

— Jūs žinote, kas. 

Zigrida tegali atsakyti: 

- Negaliu numatyti ateities, panele fon Hohenhot. 

— Tai kokia iš jūsų nauda? - atsidūsta ji, tada papurto galvą. - 
Paklausykite, aš tegaliu duoti pinigų. Negaliu jų duoti jai, bet 
galiu duoti jums, - sako ji ir įspraudžia Zigridai į delną pilkšvą 
voką. 

- Ačiū. Tai padės, - sako jai Zigrida. 

Panelė fon Hohenhof tik papurto galvą ir įširdusi dėbso į 
savo išpučiamus cigaretės dūmus. Jos akyse sužiba ašaros. 

- Tai sušiktas nusikaltimas, - sušnibžda ji. - Kaip toks pada- 
ras gali taip giliai įsirausti į tavo vidų, kad negalėtum jo iškrapš- 
tyti. Tai tiesiog sušiktas nusikaltimas. 

Laiptų apačioje laukdama ponios Veis su dukromis, Ericha 
prisidega naują cigaretę. Ji išsirinko naują paltą, naujus batus ir 
atrodo geriau, nebe taip netvarkingai. Bet jos akys vis dar gilios 
kaip bedugnė. 

- Rytoj apsilankysiu, - sako ji, - tuo adresu, kurį man davei. 

- Eisiu su tavimi, - sako Zigrida. 

— Ne. Žinau, kad tavęs to prašiau, bet persigalvojau. Tai... Tai 
mano problema. Verčiau padarysiu tai viena. 

Laiptų viršuje pasigirsta balsai. Vaikai su motina leidžiasi 
žemyn. 

- Ericha, - sušnibžda Zigrida. - Kalbi taip, tarsi save baus- 
tum. 

— Netrukus su tavimi susisieksiu, - greitai atsako Ericha ir 
atidaro lauko duris. - Kelias laisvas, - sako ji ir žengia ant ša- 
ligatvio. 

Ateina kita diena, šeštadienis. Zigrida ruošia pusryčius. Ka- 
vos pakaitalą. Kiaušinių miltelius, ne ką skanesnius už skal- 
bimo miltelius. Sužiedėjusią duoną, kurią orkaitėje paskrudina 
Kasparui. Jos anyta anksti susiruošė išeiti. Ji pasisiūlė kartą per 
savaitę palydėti Munt į partijos būstinę Jėgerių gatvėje padėti 
perrinkti kalnus drabužių, batų, šukų, kojinių ir paltų, surinktų 
frontininkams ir bombardavimo aukoms. 

— Perduokite nuo manęs labų dienų durininkei, - sako jai 
Zigrida, pildama vandenį į kavinuką. - Esu tikra, ji išūš jums 
ausis pasakojimais apie mano antivisuomeniškas replikas. 

Maudamasi pirštines senoji Šrioder įdėmiai į ją pažvelgia. 

— Jums tai atrodo juokinga? - pasipūtusi klausia ji. - Kas 
nors turi išlaikyti gerą mūsų reputaciją partijos akyse. 

Kasparas išeina iš miegamojo, vilkėdamas vieną iš keleto 
kostiumų, kuriuos Zigrida paliko spintoje. Drabužiai kabo ant 
jo kaip ant žvirblių baidyklės. 

— Pasižiūrėk, - niūriai nusišypso jis. - Persirengęs civiliu, 
galėčiau dalyvauti kaukių baliuje. 

Bet šis vaizdas nuliūdina Zigridą. 

— Numetei tiek daug svorio, - sušnibžda ji. 

Kasparas tik gūžteli ir atsisėda prie stalo. Dėdama priešais jį 
lėkštę, paklausia: 

— Ar šįryt eisi į fizioterapiją? 

— Taip, - atsako jis. 

— Kaip manai, ji padeda? 

— Kartu su kitais luošiais pamėtysim kamuolį didesnei Tė- 
vynės šlovei. Be abejo, padeda. Daro mane geresniu vokiečiu. 
Negi nematai? 

— Ar šį vakarą parsivesi savo draugus? 

Jis šakute ir peiliu darbuojasi prie skrebučio su kiaušinių 
milteliais. 

— Savo draugus? 

— Puskarininkį Kamphauzerį, - sako Zigrida. - Puskari- 
ninkį Mesnerį. 

Jis akimirką purto galvą. 

— Jie silpnapročiai, - taria jai. Jis kramto, bet neatrodo, kad 
justų skonį. Jo veidas be išraiškos. - Panašu, kad tik silpnapro- 
čiai išgyvena, - tada paklausia: - O kaip tu? 

— Aš? 

— Kas ponios Šrioder darbotvarkėje? 

— Įvairūs reikalai, - ji įpila jam kavos, tada nusisuka nuo 
jo žvilgsnio ir ima metaline mentele grandyti keptuvę. - Eisiu 
apsipirkti ir panašiai. 

— Ar susitiksi su juo? 

Zigrida sustingsta, rankoje laikydama mentelę. 

— Nežinau, - sako ji. - Nežinau, kur jis dabar yra. Atleisk, 
Kasparai, negaliu apie tai kalbėtis. Tiesiog negaliu, - ji palieka 
mentelę kriauklėje. 

Jai rengiantis paltą ir rišantis skarelę, jis nieko nesako. Bet 
prieš išeidama ji pajunta norą pakštelti jį į kaktą. 

Jis paima ją už rankos ir sustabdo. 

— Ar patekai į bėdą? - klausia jis. 

Ji įdėmiai pažvelgia į jį. 

— Taip. 

— Ar didelę? 

— Gana didelę. 

- Papasakok man, - pasiūlo jis, bet ji tepajėgia papurtyti 
galvą. 

- Ką galiu tau papasakoti, Kasparai? - liūdnai paklausia. — 
Kokia iš to būtų nauda? 

Jis neturi ką atsakyti. 

— Atleisk, - sako ji. - Pasistengsiu tavęs į tai neįpainioti. 

Tačiau jai pasisukus eiti, jis nepaleidžia jos rankos. 

- Ar jis kareivis? - paklausia jos. - Tai visiškai negėdinga, 
Zigrida. Daugybei vyrų tiesiog įgriso šis karas. Jei tu jį slepi... 

— Kasparai, - sako ji ir vos neprasitaria. 

Vos neatskleidžia tiesos. Bet, užuot tai padariusi, tik papurto 
galvą ir ištraukia savo ranką. Jis nesipriešina. 


Laiptinėje spūstis. Lipdama žemyn Zigrida pamato, kad šį rytą 
ne tik ponia Grancinger su savo spiečiumi išvyksta į kaimą, 
į sąstatą įtraukusi ir naująją prievolę atliekančią merginą, bet 
ir oberšturmfiurerio žmona grįžta iš Breslau su dar labiau iš- 
sipūtusiu pilvu. Ji stebi, kaip jos susiduria pastato prieangyje. 
Ponia Grancinger, įgavusi grėsmingą pavidalą dėl savo siau- 
bingo kelioninio apsiausto ir plokščios skrybėlės, kaip visad 
nekantriai gena vaikus ir beria paliepimus liesai prievolininkei, 
skubėdama pasiekti geležinkelio stotį, kol neatskrido bombo- 
nešiai. Oberšturmfiurerio žmoną lydintis paauglys Jungfolko 
uniforma tempia jos bagažą ir veltui stengiasi laikytis kariškai 
prieš liesąją merginą. Stambus taksistas, nešantis Grancinger 
kelioninį lagaminą, nustumia jį į šoną. 

— A, ponia Šrioder, - pašaukia ją oberšturmfiurerio žmona 
nenatūraliai džiaugsmingu balsu. Jos veidas išpurtęs, išvargęs 
ir išblyškęs kaip drobė. 

— Grįžote, ponia Junger, - neryžtingai tarsteli Zigrida. 

- Taip, - linkteli moteris, stengdamasi nepaisyti besistum- 
dančios Grancinger vados. 

- Frydrichai! Gražiai elkis, tu mažas siaubūne, - rikteli Gran- 
cinger ir pliaukšteli berniūkščiui per galvą. - Atleiskite, ponia 
Junger. Skubame į traukinį. 

— Išvykstate iš Berlyno? 

- Taip, į Ebersvaldę, - atsako Grancinger, - kur nėra bom- 
bonešių ir bombų. Mano sesuo su vyru ten turi viešbutį. Ji vi- 
sada ieško patikimų pagalbininkų padėti tvarkytis ir gaminti 
maistą. Helga! Palik brolį ramybėje, ar girdi? Atleiskite, ponia 
Junger, bet mes turime skubėti. Ir sveika sugrįžusi namo, dėl 
manęs galite pasilikti šį- miestą. Aš čia užaugau, bet man jau 
gana šios vietos, - ir, tai ištarusi, išsiveržia pro duris, šaukdama 
taksi vairuotojui atsargiau elgtis su lagaminu. 

— Laiptais viršun į ketvirtą aukštą, - nurodo jaunoji moteris 
Jungfolko vaikinukui, kuris tik akimirką stabteli prieš baugi- 
namą užduotį laiptais užvilkti sunkius oberšturmfiurerio žmo- 
nos lagaminus. 

Zigrida žengia šalia moters, paima jos kelioninį krepšį ir 
pasiūlo atsiremti į jos ranką. 

— Aš jau tikriausiai sunki kaip karvė, - skausmingai šypso- 
damasi pareiškia oberšturmfiurerio žmona. 

— Kas atsitiko? - išgirsta save jos klausiant Zigrida. 

— Ką? 

— Atleiskite, nenoriu jūsų kamantinėti. Bet maniau, kad ke- 
tinate likti Breslau iki gimdymo. 

— Ketinau. Tačiau nelabai pavyko, - sako jai oberšturmfiu- 
rerio Žmona. - Suprantate, su mano motina nelengva sugy- 
venti. Mes susipykome. Tai tikrai kvaila, bet taip jau nutiko. 
Todėl grįžau. 

— Taip, - pakartoja Zigrida. - Grįžote. 


Zigrida užtrunka ilgiau negu tikėjosi, kol nusigauna į Kanto 
gatvę. Traukiniai vėluoja, nes trūko vandentiekio magistralė. 
Arba kažkas nusižudė ant bėgių. Arba karo žandarmerija šu- 
kuoja vagonus, ieškodama dezertyrų. Kartu su ja vagone tarsi 
skardinėje įkalinti berlyniečiai pateikia visas šias teorijas kaip 

faktą. Bet traukiniui pajudėjus diskusijos nutyla. Traukinys 
buvo sustojęs, o dabar vėl važiuoja. Ką čia dar šnekėti? 

Ji randa poną Kocigą prie bronzinio Vagnerio kitoje gatvės 
pusėje priešais panelės fon Hohenhof studiją. Jis nepatenkintas 
išsiviepia po savo mažučiais ūsais. Nebeliko niūraus jo užda- 
rumo, gaubusio slepiantis tetulės pensionate - jis atvirai ne- 
rimauja dėl to, kad Zigrida vėluoja. Jis nebevilki paštininko 
uniformos, stovi su kuprine ant pečių ir raiščiu ant galvos, 
dengiančiu vieną akį. Jo drabužiai apšiurę, bet kieno drabužiai 
šiomis dienomis kitokie? Dabar jis bent jau avi padoriais ba- 
tais. Ji pasisveikina su juo oficialiai, gana garsiai, kad išgirstų 
kiti, laukiantys stotelėje. 

— Labai atsiprašau, kad priverčiau jus laukti, - nusišypso 
ji. - Eime. 

Į juos žvilgteli tik keli žmonės. 

— Nerimavau. Maniau, kad jus sugavo, - nedelsdamas su- 
šnibžda jis, jiems spėriai žingsniuojant pro skulptūrų pilną Va- 
karų teatro fasadą. 

- Ne, aš tik užgaišau. Nieko negalėjau padaryti. Ar turite 
nuotraukas? 

- Taip, - sako jis ir vogčiomis paduoda jai voką. - Nieko 
nepasakėte, kaip atrodau, - sako jis apie raištį. - Ši mintis kilo 
panelei. Ji pamanė, kad taip atrodysiu panašus į nukentėjusį 
nuo bombardavimo. 

Zigrida greitai įsideda voką į rankinę. 

— Labai įtikinamai atrodo. 

Kitoje gatvės pusėje ji pastebi kresną Erichos taksistą su 
randu, atsirėmusį į žalio taksi dureles. Jis greitai dirsteli į ją, 
pakeldamas akis nuo perlenkto laikraščio. 

- Panelė fon Hohenhof tikrai labai nepaprasta moteris, - 
užsidegęs sako jai Kocigas. - Tiesa? Ir kaip tokio amžiaus mo- 
teris gana patraukli. 

Bet Zigrida neatsako. Ji pastebėjo jų laukiantį Francą, bent 
kartą savo įprastą paltą ir fetrinę skrybėlę pakeitusį sunkia 
dermatino striuke ir darbininko kepure. Prie šaligatvio krašto 
stovi iškleręs sunkvežimis „Ford“ su dujų generatoriumi. Bet, 
pažvelgusi į Kocigą, ji supranta, kad kažkas ne taip. Jis stovi 
kaip įbestas, staiga išbąla. 

— Kas yra? 

— Tas žmogus prie sunkvežimio - iš gestapo. 

- Ką? 

- Sakau, jis iš gestapo. 

— Absurdas. Tai neįmanoma. 

— Aš tai žinau. Žinau, kad tas žmogus dirba gestapui. Turime 
dingti iš čia, - ir, Zigridai nespėjus ištarti nė žodžio, jis išsigan- 
dęs ima trauktis. 

Zigrida atsisuka į Francą. Jis netvirtai žengia į priekį ir 
staiga sustingsta. Ji nuseka jo žvilgsniu ir pajunta, kaip pati 
irgi išbąla. 

Du vyrai odiniais paltais iššoka iš juodo „Benz“ sedano. 
Ji išgirsta pykštelint, sprogsta priekinis Franco sunkvežimio 
žibintas. Viskas aplink ją skrieja pašėlusiu greičiu ir kartu 
juda itin lėtai. Ji pamato, kad Kocigas laiko ginklą, mažutį 
nikeliuotą revolverį, iš kurio rūksta dūmai. Halt! Halt" su- 
baubia vyrai odiniais paltais. Pistoletai jų rankose daug di- 
desni. Jiems iššovus, Kocigas krūpteli ir suklumpa ant vieno 
kelio. Tada Francas pajuda. Iš už nugaros savo lokio leteno- 
mis čiumpa vieną iš vyrų odiniu paltu. Pakanka vieno Franco 
judesio, kad nusuktų jam sprandą. Vyras suglemba jo gniauž- 
tuose. Dabar Franco rankoje atsidūrė vienas iš didžiųjų pis- 
toletų. Jis dukart iššauna. Antrasis vyras, dar spėjęs paskutinį 
kartą nuspausti gaiduką, susmunka. Franco kepurė nulekia, 

galva raudonai ištykšta, ir jis griūva tarsi nukirstas medis. 
Zigridai sukasi galva. Aplink triukšmas. Klyksmai. Riksmai. 
Pasigirsta švilpukas. Pypsi automobiliai. Kažkas šaukia. Ji at- 
sigręžia ir pamato taksistą randuotu veidu, stumiantį Kocigą 
į savo taksi galą. 

- Vidun! - šaukia jis jai. - Lipkit vidun! 


Kocigas ant užpakalinės taksi sėdynės kraujuoja ir springda- 
mas ryja orą. 

— Raskit žaizdą ir užspauskit ją, - liepia taksistas lėkdamas 
gatvėmis. - Užspauskit ją arba jis mirtinai nukraujuos. 

Zigrida liečia Kocigą per drabužius. 

— Kur jus pašovė? - vis kartoja ji. - Pone Kocigai, kur jus 
pašovė“ 

Tačiau Kocigas tik dejuoja. Visur daugybė kraujo, bet ga- 
liausiai ji užčiuopia, kad kulka pataikė jam į šlaunį. 

— Radau! Žaizda šlaunyje! 

— Užspauskit ją! Smarkiai! Abiem rankomis! - išgirsta ji, bet 
jai tai padarius Kocigas surinka. 

— Jam skauda! 

— Aišku, kad skauda. Jis gavo sušiktą kulką į koją. Turbūt 
kliudė arteriją. Turite sustabdyti kraujavimą, kitaip jis mirs. 

Ji prisiverčia nepaisyti to, kad Kocigui skauda, ir užspaudžia 
žaizdą, bet kraujas vis tiek sunkiasi jai pro pirštus. 

— Tai nepadeda. Jis vis tiek kraujuoja. 

— Reikia užveržti arteriją. Panaudokit savo skarelę! - per 
petį šaukia jai taksistas. - Užveržkite koją virš žaizdos. Smar- 
kiai! Kad kraujas nebetekėtų. 

Zigridai vykdant jo nurodymus, Kocigas iš skausmo ima 
griežti dantimis. Tik vietoj skarelės Zigrida panaudoja jam ant 
galvos apvyniotą juokingą raištį. Užpakalinė taksi sėdynė ait- 

riai trenkia krauju. Viskas raudonai permirkę. Bet jai pavyksta 
smarkiai suveržti raištį ant jo šlaunies. 

— Jau! - surinka ji. 

— Dabar vėl spauskit. 

Zigrida vėl rankomis užspaudžia žaizdą, bet šį kartą ponas 
Kocigas reaguoja ne taip- smarkiai, kur kas ramiau. 

— Kur važiuojat? - šūkteli ji taksistui. 

— Pas gydytoją. Netoli nuo čia. Jis jau yra mums padėjęs. 

— Jis sakė, - prabyla Zigrida, - jis sakė, kad Francas dirba 
gestapui. Todėl jis pratrūko. 

— Jis neklydo. Francas tikrai dirbo gestapui. 

— Kg? 

— Krovinių gabenimo versle - jis išgabendavo į Didžiąją 
Hamburgo gatvę išvežtų žydų baldus. Jis visada ieškodavo 
stiprių vyrų, aš jam padėdavau, kai nevairuodavau taksi, - 
keikdamas kitą vairuotoją, jis nuspaudžia garso signalą. - Ži- 
nau, kad tai gali skambėti bjauriai, - pripažįsta jis, - bet mes 
uždirbdavome pinigų. Maistui, maisto kuponams, kyšiams. 
Drabužiams mūsų „povandeniniams“. 

- Jei tai tiesa, tai kodėl tada mūsų laukė gestapininkai su 
pistoletais? 

Vairuotojas negali atsakyti į šį klausimą. 


— Nežinau, - pripažįsta jis. - Francas turėjo bėdų. Problemų 
su pinigais. Jo žmona labai serga. Ji sanatorijoje, kuri brangiai 
kainuoja. Galbūt, - pradeda jis, bet neužbaigia sakinio. - Ne- 
žinau. 

Ponas Kocigas sugargia. Mėgina kažką pasakyti. 

- Nekalbėkit, - liepia jam Zigrida, bet jis nenutyla ir tiesia 
ranką į savo palto kišenę. 

Galiausiai ji prikiša ausį jam prie lūpų. 

— Mano kišenėje, - šnibžda jis. - Palto kišenėje. Prašau. 

— Pone Kocigai, negaliu. Turiu laikyti užspaudus jūsų žaizdą. 

Jo veidas baltas kaip drobė. Lūpos juda. Akimirką jo akys nu- 
klysta į šoną ir ima žvelgti į kažką regimo tik jam. Jis ima šnibž- 
dėti kažką nesuprantamo Zigridai. Kažką labai seno. Šema... 
Israel... 

— Atvykom)! - rikteli taksistas, staigiai pasukdamas ir įdar- 
dėdamas į skersgatvį. 

Mašinai lekiant, Zigridą smarkiai kresteli. Kai ji vėl prispau- 
džia žaizdą, pamato, kad kažkas ne taip. Pono Kocigo žvilgsnis 
sustingęs. 

Trūktelėjęs taksi sustoja. 

— Mes jau čia, - sušunka vairuotojas. 

Jis iššoka iš mašinos ir ima kumščiu daužyti užpakalines 
vieno pastato duris. Jas atidariusi storulė medicinos sesuo ima 
su juo ginčytis. Tačiau Zigrida žvelgia į pono Kocigo veidą. Jo 
burna išsižiojusi. Matyti rudi dantys. Vienas vokas prisimerkęs 
taip, kad šviečia tik akies baltymas. Kita akis jau neberegi švie- 
sos. Ji įkiša ranką į jo palto kišenę ir kruvinais pirštais ištraukia 
mažą perlenktą nuotrauką dantytais krašteliais. Sulenkimas jos 
viduryje atskiria jį nuo dviejų vaikų. Ponas Kocigas, gerai įmi- 
tęs, vilkėdamas pagal užsakymą siūtą kostiumą, tvarkingai ap- 
sikirpęs, stovi prie sodo tvoros. Rubuiliai vaikai šypsosi, mer- 
gaitės plaukus puošia kaspinas, berniukas vilki trumpas odines 
kelnes. Ji įdėmiai žvelgia į nuotrauką. Tada įdeda ją atgal į mi- 
rusiojo kišenę. Tuo pat metu taksistas atidaro užpakalines ma- 
šinos dureles. 

— Nebereikia, - niūriai praneša jam Zigrida. - Nebėra pras- 
mės. 

Prie gydytojo kabineto įrengta gili kriauklė su lenktu čiaupu. 
Zigrida nusirengė ir liko tik su apatinuku. Kiti drabužiai pilni 
raudonų dėmių. Iš čiaupo bėga karštas vanduo. Pelenų šarmo 
muilas graužia ir braižo odą. Tai jai patinka, atrodo, tarsi kartu 
su krauju ji grandytų ir savo senąją odą. Ji vėl išgirsta taksistą 
besikivirčijant, šįkart su gydytoju. Bet žodžių negirdėti, kol at- 
sidaro durys ir įeina stambioji medicinos sesuo. 

— Negaliu jums padėti. Čia ne laidojimo biuras. 

- Tai ką man su juo daryti? Kai niekas nematys, įmesti į 
Landvero kanalą? 

- Jei taip nuspręsite. Tai tikrai ne mano reikalas. Aš gydau tik 
gyvuosius. 

Durys užsidaro. Medicinos sesers, nutukusios, griežtos mo- 
ters, veido išraiška tokia pat sustingusi kaip ir krakmolyta jos 
prijuostė. 

— Man liepė atnešti tai jums, - pareiškia ji ir teškia ant la- 
minuoto stalo drabužių ryšulį ir popierinį maišelį. - Jie jums 
netiks, - informuoja ji Zigridą su rūsčiu pasitenkinimu, - bet 
tai geriau negu pusnuogei vaikščioti gatvėmis. Tai, kas buvo 
jūsų kišenėse, rasite maišelyje. Persirenkite už širmos. 

— Ačiū, - sako jai Zigrida. Moteris kažką suniurna. - O kur 
mano drabužiai? 

- Krosnyje šiukšlėms deginti, - susiraukia medicinos se- 
suo. - Herr Doktor neteikia skalbyklos paslaugų, - ir tai pasa- 
kiusi išeina trenkdama durimis. 

Zigrida praskleidžia maišelį. Regis, viskas vietoje. Ji paima 
voką su nuotraukomis ir išvysta Kocigą su paštininko uni- 
forma, įdėmiai žvelgiantį į fotoaparatą. Tada perverčia likusias 
nuotraukas. Nė vienos netrūksta. Už širmos ji persirengia gau- 
tais drabužiais. Jie kabo ant jos kaip maišas, bet ji ant viršaus 
apsivelka pilkšvą lietpaltį ir smarkiai suveržia diržą. Susiriša 
plaukus mėlyna flaneline skarele panašiai kaip fabriko dar- 

bininkės. Virš kėdės ant sienos kabo stačiakampis veidrodis. 
Jame ji pamato beveidę Berlyno moterį. Pasibeldęs į duris, 
įkiša galvą taksistas. 

— Jūs apsirengusi? 

— Užeikite, - sako jam Zigrida. 

— Puiku. Persirengėte, - sako jis ištįsusiu veidu, pirštais per- 
sibraukdamas plaukus. - Turėsiu atsikratyti kūnu. Tas šun- 
snukis daktaras nesutinka man padėti, net ir už pinigus. 

— Kaip tai padarysite? 

— Dar nežinau. Užklojau jį ir pastačiau taksi už pastato. Bet 
jis negali ilgai ten pasilikti, per daug kris į akis. 

— Aš jums padėsiu. 

— Ne. Ne, panelė man kiaušius nurautų, jei sužinotų, kad ir 
toliau stūmiau jus į pavojų, - jis tai sako šiek tiek šypsodamasis. 

— Panelė? 

- Žinote, apie ką kalbu, - tą, ploną kaip šiaudas, žvelgiančią 
kaip Paskutinio teismo dieną. Be to, jūs ir taip turite kuo užsi- 
imti. 

— Taip. Nuotraukomis, - sako jam Zigrida. 

Vyras užsitempia kepurę. 

— Gaila, kad negalėjome jo išgelbėti. 

Zigrida išsiblaškiusi linkteli galvodama apie tuos du rubui- 
lius vaikus. 

— Taip. 

— Labai gaila Franco. Jam visada puikiai pavykdavo gauti la- 
bai blogų cigarų, - susisieloja vyriškis. - Na, turiu atsisveikinti 
su jumis, gnūdige Frau. Kuo geriausios jums kloties, - sako jis ir 
paspaudžia jai ranką. 

— Sudie, - atsako ji. - Nežinau jūsų vardo. 

— Vadinkite mane Rudžiu. 

— Tai sudie, Rudi. Ačiū. Jūs tikriausiai išgelbėjote man gy- 
vybę. 

— Ne. Dėkokite Francui. Tai jis jus išgelbėjo, - sako Rudis ir 
apsisuka ketindamas eiti. 

Bet Zigrida jį sustabdo. 

— Turiu jūsų paklausti, - sako ji, - apie Didžiąją Hamburgo 
gatvę. 

Rudis paniūra. 

— Kai buvote ten, ar kada nors turėjote reikalų su vyru, pa- 
varde... - ji ištraukia iš atminties gestapininko, kuris, anot ruso, 
vadovavo paieškų tarnybai, - su vyru, pavarde Dirkveileris? 

— Dirkveileris? - Rudis pusiau nusišypso, bet jo šypsena 
baisi. - O, taip. Jis tikras budelis. Visiškas bukagalvis. Kodėl 
klausiate? Jis jus domina? 

Ji tyli. Užuot atsakiusi, paklausia: 

— Ar žinote ir Žmogų, pavarde Grizmekas? 

Dabar jo šypsena įgauna kartėlio. 

- Žinoma. Jis buvo gaudytojas, - atsako Rudis. - Jei žinote 
jo pavardę, tuomet suprantate, ką tas žodis reiškia. 

— Sakote, kad jis buvo gaudytojas? 

— Buvo, kol pabėgo, - gūžteli Rudis. - Grizmekas turėjo pri- 
vilegijų. 

- Privilegijų. 

Tą patį žodį pavartojo ir rusas. 

— Nes buvo toks talentingas tam, kuo užsiėmė. Jis gaudavo 
gausybę tabako, gausybę maisto. Dirkveileris leido jam laisvai 
judėti, atsilygindavo gražiais drabužiais, šilkiniais kaklaraiš- 
čiais, laikrodžiais, netgi grynaisiais. Visa tai būdavo konfiskuota 
iš žydų, kuriuos jis padėdavo sugauti, - aiškina Rudis. - Jo part- 
nerė buvo ta graži raudonplaukė, vardu Frėja. Atsiprašau, bet 
ji buvo tikrai gardus kąsnelis. Kartu jiems neblogai sekėsi. Bet 
tada kažkas atsitiko. Paskutinį kartą, kai mudu su Francu atvy- 
kome sunkvežimiu, visa operacija žlugo ir Dirkveileris mirti- 
nai įsiuto. Grizmekas dingo kartu su deimantų pilnu maišiuku 

iš seifo. Be to, jis dar suvarė peilį savo gestapo prižiūrėtojui. 
Nužudė jį jiems važiuojant metro, o tada tiesiog išlipo kitoje 
stotelėje, - jis niūriai pažvelgia į Zigridą. - Tai viskas, ką Žinau. 
Ar atsakiau į jūsų klausimą? 

Zigrida nuryja gumulą. Pakelia savo rankinę iš po kėdės, 
kur buvo ją padėjusi. Ji atidavė Erichai visus pinigus, gautus 
pardavus deimantus, bet tebeturi panelės fon Hohenhof duotą 
voką. Ji atveria jį ir išima pusę banknotų. - Prašom. Paimkite, 
sako ji Rudžiui. - Čia trys šimtai markių. 

— Na, įspūdinga, - pastebi Rudis. 

— Gal galite perduoti tai Franco žmonai? Arba panaudokite 
savo nuožiūra. 

Jis įsikiša pinigus į kišenę. 

— Sėkmės jums, gnūdige Frau, - ištaria jis ir sėda prie savo 
taksi vairo. 

— Palaukite, - šūkteli Zigrida. - Rudi. Dar šis tas. 

Rudis pakelia akis nuo vairo. Per randą ji niekada anksčiau 
nepastebėjo, kokios geros jo akys. 

— Jei man prireiks, turiu omeny, jei bus svarbu, ar yra būdas 
su jumis susisiekti? 

— Netiesiogiai, - sako Rudis. - Bet jei reikalas svarbus, vi- 
sada galite susisiekti per neregį. 

— Neregį, - pakartoja Zigrida. 

- Zoologijos sodo stotyje, po laikrodžiu. Rasite jį ten kiek- 
vieną popietę bet kokiu oru. 


Tą vakarą ji ilgai mirksta vonioje, prileistoje paties karščiausio 
vandens. Tokio karšto, kokį tik pajėgia ištverti. Anyta beldžiasi 
į duris ir nepatenkinta klausia: 

— Ar paskendote? 

Bet Zigrida nepaiso jos. Netrukus pasigirsta radijo trans- 

liuojama muzika. Mocarto XXI koncertas fortepijonui. Ji pri- 
simena, kaip vieną sekmadienio popietę motina gramofonu 
grojo Mocarto plokštelę. Pamena, kaip pianinu skambinamos 
natos vilnijo skleisdamos ramią melancholiją. 

Zigrida užsimerkia, atsiveria muzikai ir paskęsta gražiuose 
prisiminimuose. 


| 


Ji NUBUNDA REGĖDAMA NEGYVĖLIO VEIDĄ. Prisimerkusį 
| poną Kocigą, spoksantį į mirtį. Raudonai ištykštančią 
Franco galvą. Vaizdai mirga jos mintyse tarsi nuolat kartoja- 
mos filmo ištraukos. Jie šmėžuoja jai rengiantis, pilant į ka- 
vinuką vandenį, valantis dantis dantų milteliais ir mėginant 
mirtį paversti kasdienybės dalimi. 

— Kaip tik ketinau pasibelsti į jūsų duris, - sako Karina, dė- 
vinti patogų paltą ir fetrinę skrybėlę. 

Ji išėjo pro savo buto duris tuo pat metu, kai Zigrida išėjo 
pro savąsias. Ji nieko neklausia apie Zigridos „draugą . Nieko 
neklausia netgi apie savo brolį. Tik sagstydamasi paltą ištaria: 

— Gal galite minutei užeiti? 

Zigrida sudvejojusi taip ir padaro. Karina uždaro iš paskos 
duris. 

— Noriu paprašyti jūsų paslaugos, - sako ji suglumusiu, 
skausmingu tonu, kuriuo kalba žmonės, niekada neprašantys 
paslaugų. - Ketvirtadienį turiu išvykti į laidotuves Ebersval- 
dėje, - sako ji. - Turėčiau grįžti iki sutemų, bet ar galiu jūsų 
paprašyti - gal galite užsukti pažiūrėti, kaip laikosi Brigitė? 

Zigrida sumirksi. Tai nepadeda. Jis vis tiek kraujuoja! 

— Užsukti? 

— Supratau, kad šiek tiek nerimauju dėl tos kvailos kar- 
vės, - prisipažįsta Karina. - Panašu, kad ji negaluoja. Be abejo, 
nieko rimto. Kartais jai kyla karštis ir šiek tiek pykina. Tai gana 
įprasta, atsižvelgiant į tai, kiek laiko ji nėščia. Tik atrodo ne- 
kaip, - sako ji. Tada priduria: - Jei jau apie tai užsiminiau, tai 
jūs irgi nekaip atrodote. Ar kas nutiko? 

— Apžiūrėjo, bet tas senas šundaktaris mano, kad vaistas 
nuo visų ligų yra traukti Horsto Veselio giesmę. Žinote to- 
kius - kiekviename kambaryje pasikabinęs po fiurerio port- 
retą, į gydytojo chalatą įsisegęs partijos nario ženklelį. Karin- 
gai globėjiškas su pacientėmis. Garbės žodis, man atrodo, ji 
jo bijo. 

— Bijo? 

— Bijo, kad jis ją suseks, - su pašaipiu paslaptingumu su- 
šnibžda Karina. - Kad pamatys nematomą raidę Ž ant jos ly- 
tinių organų ar ką nors panašaus, - gūžteli pečiais Karina. - Jai 
šiek tiek pasimaišė, praleidus savaitę su motina. Manau, to ir 
reikėjo tikėtis. Ar minėjau, kad jos brangioji Mutti ne tik baisus 
žmogus, bet pasidarė ne ką baisesnė antisemitė, nors kažkada 
buvo ištekėjusi už žydiško kraujo žmogaus? Tuo jos draugija 
taip keri. Jai atrodo, kad ji yra sijonuotas Gebelsas, kartais taip 
atrodo ir man. Bet turėjau numanyti, kad toks trapus žmogus 
kaip Brigitė per keletą dienų palūš. Bet kuriuo atveju, jei galite, 
užeikite pažiūrėti, kaip ji laikosi. 

- Žinoma, - atsako Zigrida. 

Karina atsikvepia. 

- Ačiū, - sako ji; matyti, kad jai truputį nesmagu. - Tikrai 
neturiu ko daugiau paprašyti. 

— Atleiskite - sakėte, kad išvykstate į laidotuves, o aš nepa- 


MOTERŲ MIESTAS 349 


reiškiau užuojautos. Ar mirė artimas žmogus? - paklausia ji, 
suvokdama, kad galbūt užduoda per sunkų klausimą trumpam 
pokalbiui. 

Karina papurto galvą. 

— Ne. Šiaip ar taip, nebe. Viena moteris, kurią kadaise paži- 
nojau, - sako ji taisydamasi paltą. - Arba maniau, kad pažįstu. 
Mes metus kartu gyvenome. 

— Labai gaila, - pakartoja Zigrida. 

— Tai jau sena istorija, - rūškana atsidūsta Karina ir vėl ati- 
daro duris. - Nieko daugiau. 


Metro pilnas į darbą važiuojančių žmonių. Tarp jų tvyro įpras- 
tinė nyki tyla. Vagone girdėti tik bėgių gaudesys. Zigrida apsi- 
gaubia šiuo triukšmu. Ji vogčiomis žvilgteli į savo rankas. Krau- 
jo nėra. Bet užsimerkusi vis dar mato kruvinus savo pirštus. 

Darbe niekas su ja nebesikalba, nebent neišvengiama. Nau- 
jienos greitai pasklinda ir komisaro Lango apsilankymas pa- 
verčia ją atstumtąja, panašiai kaip nutiko su ponia Remki. Ji 
nekreipia į tai dėmesio. Dažniausiai jai ir norisi, kad kiti paliktų 
ją ramybėje - bet ne Renatė. Panašu, kad Renatė irgi pamiršo 
jos vardą ir Zigridai dėl to skaudu. Galiausiai prie dokumentų 
spintos ji sušnibžda: 

— Tai ar neketini daugiau niekada su manimi kalbėtis? 

Renatė paslapčiom rūsčiai nužvelgia ją. Tada vėl nusisuka į 
savo bylas. 

— Tu man įtartina, - susiraukia ji. 

— Tikrai? Ir kuo gi? 

— Kodėl tave nusiuntė į Estervėgeno kabinetą? 

Zigrida kruopščiai padeda dokumentų segtuvą į vietą. 

— Viena mergina iš mano namo pateko į bėdą. Manau, per 
daug įsivėlė į juodąją rinką. 


350 DAVID R. GILLHAM 


— Tai kodėl Geheime Staatspolizei domėjosi tavim? 

- Nes aš buvau ganėtinai kvaila ir su tuo vaiku susidrauga- 
vau. Ji atrodė vieniša. 

- Ir viskas tik dėl kažkokios merginos iš tavo namo? - ji 
neslepia netikinti tuo. 

Zigrida atvirai pažvelgia į ją. 

— Ką dar norėtum išgirsti, Renate? 

Renatė patraukia pečiais. 

— Nežinau, gal tiesą? 

Susiraukusi ji toliau deda dokumentus į segtuvą. 

— Ir ką tai reiškia? 

— Kas tas vyras? - ramiai klausia Renatė. 

— Koks vyras? 

Renatė žaibiškai „vokiškai pašnairuoja į šonus. 

— Vyras, su kuriuo miegojai. 

— Pasakojau tau. 

— Ne. Ne, tu man nepasakojai. Iš tikrųjų tyčia man nepasa- 
kojai. 

— Gal todėl, kad tai mano reikalas. 

— O gal nenorėjai, kad ką nors apie jį žinočiau. Ką nors, ko 
gėdijaisi. 

Dabar Zigridos akyse sužiba pyktis. 

— Manau, šis pokalbis baigtas, - sako ji, susirinkdama savo 
bylas. 

— Ar jis žydas? - tiesmukai paklausia Renatė. 

Zigrida nė nemirktelėjusi ir nė akimirkos nedvejodama, at- 
sako: 

- Žinoma, ne. Tai absurdiška. 

— Tikrai? 

— Iš kur aš ištraukčiau žydą, Renate? 

— Nežinau. Bet aš apie tai galvojau ir viską supratau. Ko- 
dėl tu turėjai pasirūpinti prezervatyvais? Kodėl jis negalėjo 

jų gauti? Kodėl neatsakei man, kai klausiau, ar jis kariuome- 
nėje? 

— Renate, tik paklausyk savęs. Kalbi nesąmones. Kam man 
reikėtų bandyti prisišaukti tokią bėdą? 

— Nežinau. Gal ir ne. Bet tai viską paaiškintų. Pavyzdžiui, 
kodėl taip nerviniesi kalbėdama apie jį. 

— Nes aš ištekėjusi moteris, Renate, - paaiškina ji. 

Renatė papurto galvą. 

— Ne tik dėl to ir tu tai žinai, - ir priduria: - Manau, kuriam 
laikui turėtume nutraukti savo draugystę, ponia Šrioder. 

— Nes aš nesigiriu savo meilės nuotykių smulkmenomis? 

— Turi omeny, kaip aš? Ne. Ne dėl to. Nes tu nesakai man 
tiesos. Kam reikalinga draugė, kuri nesako tiesos? 

Zigrida paima bylą ir pasikiša po pažastimi. 

— Tai tikrai juokinga. 

— Tu taip manai“ 

— Ojei aš iš tiesy pasakyčiau tau tai, ką nori išgirsti, vien 
tam, kad būtum patenkinta? Jei apsimesčiau, kad tavo „įtari- 
mai“ teisingi, ką tada pasakytum? 

Renatė įsmeigia į ją žvilgsnį. 

— Tada pasakyčiau, kad man dėl tavęs gėda. Pasakyčiau, kad 
suteršei savo kūną, suteršei savo gimdą purvina žydiška sėkla. Ir 
pasakyčiau, kad, tavim dėta, geriau šakute pasidaryčiau abortą 
negu gimdyčiau mišrūną. 

Klausydama jos, Zigrida tik vos trukteli pečiais. 

— Tai kokia tada nauda iš tiesos? 

— Ar tai, ką sakei, tiesa? 

— Ne, - Zigrida uždaro dokumentų stalčių. - Netiesa. 


Kurfiursto alėjoje yra weinstube, vyninė su vaizdu į aukštą Kai- 
zerio Vilhelmo atminimo bažnyčios bokštą. Į panašias vietas 


352 DAVID R. GILLHAM 


prieš daug metų Kasparas ją vesdavosi gimtadienio ar sukak- 
ties proga. Eidama į tokias vietas Zigrida pasipuošdavo. Mū- 
vėdavo pirštines, vilkėdavo išeiginę suknelę. Stilingą skrybėlę 
su vualiu. Bet nuo tada, kai Propagandos ministerija paskelbė 
visuotinio karo įsakus, langinės uždarytos, stoginės suvyniotos 
ir durys užrakintos. O ji vilki senamadišką paltą iš gydytojo 
kabineto. Ji pasibeldžia, kaip jai liepta. Į šaligatvį teškena lietus. 
Niekas neatidaro. Pasibeldus dar kartą, durys truputį prasive- 
ria ir senas dėdulė ašarojančiomis apsiblaususiomis akimis iš- 
kiša galvą. 

— Uždaryta, - sako jai dėdulė. 

— Taip. Bet man liepė čia ateiti, - stengiasi ji greitai paaiš- 
kinti. - Herr Leutnant. 

— Herr Leutnant? - klausia kimus, duslus balsas. 

— Taip. Jis sakė, kad pasibelsčiau ir jūs įleisite. 

Dėdulė „vokiškai“ apsidairo ir praveria duris tik tiek, kad ji 
galėtų įsisprausti į vidų. Viduje niūrų valgomąjį apšviečia tik 
pro langines besiskverbianti dienos šviesa. Baras uždengtas 
brezentu, kėdės sukrautos ant stalų. Senis ant vilnonio megzti- 
nio ryši nešvarią prijuostę. 

— Ar tai ji, Otai? - šūkteli balsas. 

— Taip, Herr Leutnant. 

— Puiku. Palydėk ją čia. 

Audeklo, kuriuo uždengtas veidrodis, kraštelis nuslydęs, ir 
ji vogčiomis spoksodama į savo atvaizdą nusitraukia skarelę ir 
pirštais persibraukia plaukus. 

— Prašom čia, - susiraukia senis. 

Pro kėdžių kojų mišką ji pamato Volframą, sėdintį prie vie- 
nintelio staliuko patalpoje, užtiesto staltiese. Jis vilki civiliniais 
drabužiais - kašmyrinį paltą, o prie jo alkūnės ant stalo guli 
puikiai pasiūta skrybėlė su atbraila. Nors ją pamatęs jis ir ne- 
nusišypso, jai patinka, kaip blizga jo akys. 

— Tau pavyko, - sako jis. 

Senasis dėdulė staiga ima elgtis, kaip pridera šeimininkui, 
ir pasiūlo Zigridai sėstis. Ji sutinka klausydamasi, kaip jo ati- 
traukiama kėdė švelniai brūkšteli į grindis. 

— Ačiū. 

Dėdulė linkteli maloningajai poniai. 

— Ar norėtum ko nors išgerti? - paklausia Volframas, ge- 
sindamas cigaretę emaliuotoje peleninėje, kurioje jau guli jo 
nuorūkų. 

— Hm. Norėčiau kavos. 

— Nieko stipresnio? 

— Kavos. 

— Gailėsies, - sako jis, pastumdamas į šalį „Vossische Zei- 
tung“ laikraštį, virš kurio rūkė. - Kavos damai, o aš išgersiu 
dar „Gilkos““. 

Dėdulė vos vos linkteli ir greitai paima tuščią stiklelį ir ne- 
švarią peleninę. Jis nereikalauja gėrimų kuponų. 

— Tokia nepaprasta įstaiga ir aptarnauja tik tave, - pastebi 
ji. - Tai įspūdinga. 

Volframas reaguoja taip, tarsi būtų tik dabar pastebėjęs, kad 
yra vienintelis lankytojas, bet tai visiškai jo nestebina. 

— Ne mane asmeniškai, bet mano biurą, - sako jis, pakelia 
odinį lagaminėlį nuo grindų šalia savo kojos protezo ir pasi- 
deda ant kelių. 

— Turiu tau dovaną, - sako jis atsegdamas lagaminėlį. Iš- 
traukia knygos dydžio dėžutę, suvyniotą į spalvotą audinį ir 
papuoštą kaspinėliais. 

Pasirodo senasis dėdulė. 

— Gnūdige Frau, - sako jis ir ant staltiesės pastato kavos puo- 

delį, cukrinę ir mažą ąsotėlį su balsvu skysčiu, nė iš tolo nepri- 
menančiu grietinėlės. 

— Ir ponui leitenantui, - sako jis, dėdamas taurelę „Gilkos“ 
ir švarią peleninę. 

Jam nušlepsėjus šalin, Zigrida pažvelgia į paketą, tada į 
Volframą. . 

— Ar man jį atidaryti? 

- Paprastai taip daroma su dovana, - sako jis. 

Ji atsargiai išvynioja dėžutę ir nuima dangtelį. Tai knyga. 
Neseniai išleista, naujutėlaitė, o nuo jos viršelio į ją rūsčiai žvel- 
gia Čarlis Čaplinas. Jo akys kaip angliukai, virš antakio plaukų 
sruoga, o virš lūpos - mažučiai pašto ženklo formos ūsai. Zig- 
rida spokso į jo veidą. 

— Pamaniau, kad tai puikus pasirinkimas. Ar esi ją skaičiusi? 

— Ne. 

- Tada nepasakosiu, kaip ji baigiasi, - sako jis ir patikina 
ją: - Viską, ko reikia, turėtum rasti viduje. 

Ji žvilgteli į Volframą, nesėkmingai bandydamas perskaityti 
jo veidą. Tada trumpam atverčia knygą ir pamato storą voką, 
saugiai paslėptą išpjautuose puslapiuose. 

- Štai kaip. Puiki slėptuvė. 

- Manau, rasi viską, ko reikia, - sako jai Volframas. - Bet 
tikėjausi, kad bus ir vyras. Tu jį praleidai. 

— Jis mirė. 

- Tikrai? Kas nutiko? 

- Nesvarbu, - sako ji, dėdama knygą atgal į dėžutę, o dė- 
žutę - į savo rankinę. - Jis mirė. Tai viskas. 

- Kaip tu pasikeitei, - pastebi Volframas. - Tapai daug tvir- 
tesnė. 

Bet Zigrida tik papurto galvą. 

— Ne. Ne tvirtesnė. Tiesiog atbukau, - tada ji susiraukia, 
žvelgdama į savo puodelį. - Ši kava siaubinga. 

— Mėginau tave perspėti. Kita vertus, kmyninė labai puiki. 
Rūkysi? 

- Pasidalysiu su tavim, - sako ji ir žiūri, kaip jis prisidega 
cigaretę. Stebi aristokratišką jo profilį. Akyse regi patirtą ne- 
tektį. - Atsiprašau, Volframai, - staiga ištaria ji, žvelgdama į jį. 

Jis išpučia dūmus ir kilsteli antakį. 

— Atsiprašai? Už ką gi? 

— Nežinau. Už kažką. 

— Kad sudaužei man širdį? 

Ji beveik nusišypso. 

— Ar tavo širdis sudaužyta? Abejoju. Girdėjau, keiti meilužes 
taip pat dažnai kaip kad rūkai, - mesteli ji, paima jo cigaretę ir 
užsitraukia dūmo. 

— Na, negali tikėti viskuo, ką tau pasakoja mano sesuo, - 
sako jis. - O tu nė neužsiminei. 

— Apie ką neužsiminiau? 

— Apie mūsų draugą šachmatininką. Tikiuosi, jis patobulino 
savo įgūdžius. 

— Jis žaidžia pakankamai gerai, kad mane aploštų, - sako 
ji išdidžiai spoksodama į dėmę ant staltiesės. Tada papurto 
galvą. - Nežinau, ką su juo daryti. 

— Tada geriau mesk jį. 

Ji pakelia akis. 

— Suprask, sakau tai ne iš pavydo, Zigrida, - sako jis. - Neti- 
kiu pavydu. Bet tas vyras pavojingas. Pavojingas, nes neturi dėl 
ko gyventi. Ir dar pavojingesnis dėl to, kad dar nesuvokia to. 

Ji įkvepia oro. 

— Ir apie visa tai, Herr Leutnant, sprendi iš šachmatų par- 
tijos? 

Volframas gūžteli ir nupurto cigaretės pelenus. 

— Elgsies, kaip manysi esant tinkama, ponia Šrioder. Tiek 
apie tave jau supratau. Bet nepamiršk, kad nepaisei mano 

įspėjimo apie kavą, - pakėlęs kmyninės taurelę, jis stukteli ją į 
Zigridos kavos puodelį, skelbdamas tostą. - Prosif“, - dalykiš- 
kai ištaria, vienu mauku išgeria, pastato taurelę ir iš savo palto 
išsitraukęs baltą voką stumteli jai ant stalo. 

Pažvelgusi į voko vidų nuščiūva. Tai dar vienas Reisepass. 
Atvertusi drobinį jo viršelį, išvysta paniurusį savo pačios 
veidą. 

— Tai tu iš tiesy pavogei mano pažymėjimą, - tepasako. 

— Man reikėjo nuotraukos, bet žinojau, kad niekada nesi- 
leisi fotografuojama. Todėl dabar, ponia Šrioder, jei kada nors 
nuspręsi išvykti atostogų už mūsų Tėvynės ribų, turi Reisepass, 
įtiksiantį antspaudų dėliotojų brigadoms. 

— Štai kaip, - sako ji ir deda pasą į voką, tačiau iš jo ant stal- 
tiesės iškrenta nedidelė varinė kapsulė. - O kas gi čia? 

Volframas ištiesia ranką ir paima ją. 

— Štai taip nuimk varinį dangtelį, - rodo jis. Pasirodo ma- 
žytės stiklinės ampulės galiukas. - Įsikišk ampulę giliai į burną 
ir perkąsk, - tyliai sako jis, - jei tau kada nors prireiks priimti 
kitokį sprendimą. 

Zigrida įdėmiai žvelgia į ampulę tarsi į staiga prieš ją atsi- 
vėrusią duobę. 

— Ar... Ar skaudės? 

— Skaudės? - pakartoja jis. Jo skruosto raumuo vos vos virp- 
teli. - Jie suveikia akimirksniu, — jis uždeda dangtelį ir įkiša 
kapsulę atgal į voką. - Ar tu tikra, kad dabar nenori taurelės 
„Gilkos'? 

- Volframai, atrodo, mane seka, - staiga sako ji. 

Jis ramiai atsako: 

- Tu teisi, - linkteli jis. - Vienas iš Pilies gatvės gestapo biuro 
skalikų užuodė tavo pėdsakus. Regis, komisaras Langas. 

Zigrida krūpteli. 

— Nori pasakyti, kad tu tai žinai? 

— Abveras ne itin broliškai bendrauja su Geheime Staatspo- 
lizei. Bet aš stengiuosi keletui jų nuolat duoti progą užsidirbti. 
Yra vienas vyrukas, pavarde Riosneris, ne toks jau ir blogas. Jis 
senųjų laikų Kriminalpolizei darbuotojas, manęs, kad gestapas 
pravers jo karjerai. Bet kuriuo atveju jis itin linkęs bendradar- 
biauti. 

— Bendradarbiauti? Nesuprantu, ką tai reiškia. 

— Pasidairyk jo. Jis vidutinio ūgio. Beveik neturi smakro, bet 
pilvas didelis. Ausys atlėpusios kaip beždžionės. Mėgsta rudą 
fetrinę skrybėlę. Esu tikras, kad pastebėsi jį. 

— Jis mane stebi? 

— Taip, bet aš moku jam, kad jo regėjimas būtų itin prastas. 
Be to, jis daug labiau mėgsta užeiti į artimiausią Kneipe“ iš- 
mesti burnelės negu maklinėti po miestą - nuo to dyla odiniai 
batai. 

Ji žvelgia į jį dėkingai ir apgailestaudama. 

— Tu ir vėl mano riteris, Herr Leutnant, - sako ji. 

Bet Volframas tik pasuka riešą ir pažvelgia į savo laikrodį. 

— Turiu eiti, - sako jis. Bet lauke atsigręžia į ją. - Štai, paimk. 
Čia raktas nuo buto Askanų aikštėje, - taria jai, - jei tau jo 
prireiktų. 

— Taip. Ačiū, - padėkoja ji. - Jis gali praversti, - tada pa- 
prašo: - Pabučiuok mane. 

Jis įbeda į ją taikiklį primenantį žvilgsnį. 

— Kodėl? 

— Nes aš tavęs prašau. Nes to noriu. 

Sujuda jo Adomo obuolys ir „taikiklis“ pasitraukia. Jis pa- 

bučiuoja ją taip, kad jai užgniaužia kvapą, ir greitai nueina. Ji 
stebi, kaip jis sparčiai žingsniuoja Kurfiursto alėja pasirams- 
čiuodamas lazda. Išmuša Kaizerio Vilhelmo atminimo bažny- 
čios laikrodis. 

Dvi valandos. 

Metas keliauti į zoologijos sodą. 


Keletą minučių ji apsimeta, kad apžiūrinėja plakatus ant skel- 
bimų stulpo kitoje gatvės pusėje. Jie ragina rinkti makulatūrą. 
Rinkti drabužius. Atsikratykite senų drabužių ir batų! Kitame 
plakate - išpurtęs, rupūžę primenantis veidas, pasirodantis ati- 
traukųs užuolaidą. Užrašas po juo kursto: Žydas - karo kursty- 
tojas; jis kaltas, kad karas tęsiasi. 

Ji stebi gatvę. Stebi šaligatviu kulniuojančius praeivius. Nie- 
kur nematyti didžiapilvio beždžionės ausimis ir fetrine skry- 
bėle. Todėl užsidegus žaliai šviesai ji pereina gatvę ir įžengia 
į Zoologischer Garten“ pro Sodo krantinės vartus. Praeina pro 
tuščią po bombardavimo bebrų užtvanką, triušių narvus, lo- 
kio narvą. Ji pamena, kaip stovėjo priešais lokių narvą įsikibusi 
motinai į ranką, klausdama savęs, ar didžiulė ruda lokė, vardu 
Berlonija, žaidžianti su savo lokiukais, iš tiesų valgo negeras 
mažas mergaites, kaip nuolatos tvirtino jos motina. Dabar 
Berlonija, jei tai vis dar ji, yra viena. Jos snukis žilas. Ji atrodo 
apatiška ir apolitiška. Tai nesvarbu, nes Zigrida stebi, ar nepa- 
sirodys kitas laukinis žvėris. Akimirką jai atrodo, kad regi jį 
sėlinant taku. Bet vėl pažvelgusi jo nebemato. 

Plėšrūnų skyrius vis dar nepaliestas. Čia tebėra šilta ir kve- 
pia gyvūnų poreikiais, gyvūnų viltimis. Ji randa Erichą sto- 

vinčią priešais milžinišką baltą sibirinį tigrą, žingsniais pir- 
myn ir atgal matuojantį savo narvą. Ji turi tiek daug pasakyti. 
Per daug, kad pavyktų suregzti normalų sakinį. Todėl tiesiog 
paklausia: | 

— Ar aš vėluoju? 

Ericha žvelgia į narvą. 

— Taip. 

— Atleisk, - sako ji. Tada jos balsas staiga prityla, ji nusi- 
mauna pirštines. - Ten stovintis vyras mus stebi. 

— Taip. Jis draugas. Vadinkite jį Bekeriu. 

— Ir kuo gi tas ponas Bekeris užsiima? 

— Jis sako, kad kadaise prekiavo kokainu Frydrichshaine. 
Gal tai tiesa. Žinau tik tiek, kad jis puikiai nusimano, kaip pa- 
sprukti nuo gestapininkų. 

Zigrida dirsteli į tą vyrą. Aukštas, lieknas, mažu smakru. 
Įžengęs į ketvirtą dešimtį, dėvi kailinę tirolietišką skrybėlę. Jis 
rūko tyrinėdamas blanką su žirgų lenktynių rezultatais. 

- Štai kaip, - mąsliai ištaria Zigrida. - Ir kur tu radai poną 
su tokiais įgūdžiais? 

- Žinai taisykles, - primena Ericha. Tada žvelgdama į priekį 
sako: - Kalbėjausi su Rudžiu. Jis papasakojo man, kas atsitiko 
gatvėje. 

— Ir kaip manai, ką tai reiškia? - paklausia Zigrida. 

— Manau, tai reiškia, kad Kocigas puolė į paniką. Jis atpažino 
Francą iš Didžiosios Hamburgo gatvės ir pamanė blogiausia. 

— Bet tai nepaaiškina, kodėl staiga prisistatė gestapas. 

Ericha gūžteli pečiais. 

— Galjie pastebėjo, kad kažkas vyksta, ir tiesiog sekė Francą, 
kad pamatytų, kas pasirodys. 

— Yra ir kitas paaiškinimas. 

— Kad Francas mus išdavė? 

— Manai, kad tai neįmanoma? 

— Manau, kad viskas įmanoma. Bet dabar tai jau nesvarbu. 
Be to, jis ne tiek daug ir žinojo. 

- Jis žinojo apie tave, - pabrėžia Zigrida. 

- Aš jau persikėliau į kitą vietą. Net jei jis tapo išdaviku, ta 
informacija gestapui nebenaudinga. 

— Tai kas dabar bus? - 

— Tęsime viską, ką suplanavome, kas gi daugiau? 

Zigrida įkvepia oro. Ji pažvelgia į tigro snukį. Tigras irgi pa- 
žvelgia į ją. 

— Turiu tau kai ką, - sako ji merginai ir įteikia dėžutę. - Per- 
skaityk, kai būsi viena. 

Ericha paima dėžutę. Nuima dangtelį ir vėl uždeda. 

— Na ir pokštas, - sako ji nesišypsodama. 

— Ne, aš pajuokavau. Bet, manau, jis visai tinkamas. Ten rasi 
viską, ko reikia. 

— Viską, ko reikia, - išsiblaškiusi pakartoja ji, nukreipdama 
dėmesį į tigrą. - Ar jaučiate jam prielankumą? 

— Tigrui? 

— Tigrui narve, - ji nesmarkiai atsidūsta. - Kai buvau vai- 
kas, maniau, kad aš esu tigras. Mano motina nusprendė, kad tai 
žaidimas. Kad aš apsimetinėju. Iš pradžių ji man nuolaidžiavo. 
Tada, man nesiliaujant, ėmė irzti. O galiausiai supyko. Pamenu, 
kaip prie stalo atsisakiau valgyti su peiliu ir šakute, nes tigrai 
valgo letenomis ir iltimis. Ji įniršo. Tada pirmą kartą man su- 
davė. Pirmą kartą, - sako ji, - bet ne paskutinį, - ji įsistebeilija 
į Zigridą. 

Ir Zigrida pamato joje tigrą. 

— Ericha, žinai, turiu tavęs kai ko paklausti. 

— Tai buvo spąstai, - nutraukia ją Ericha. 

Zigrida atsisuka. 

— Ką? 

— Adresas ant kortelės iš cigarečių pakelio. Juk apie tai no- 

rėjai paklausti, tiesa? Vietą, kur daro abortus? Tai buvo spąstai. 
Pamačiau juos abu vos tik išlipusi iš tramvajaus. Jie sėdėjo se- 
dano priekyje ir laukė. 

Zigrida pajunta, kaip joje atsiveria bedugnė. 

— Tu tikra? 

— Manai, dar neišmokau atpažinti gestapininkų, kai juos pa- 
matau, ponia Šrioder? Aš tikra. Visiškai tikra. Tai buvo juodas 
260D mersedesas. Įprastas gestapo katafalkas. Apsimečiau, kad 
laukiu kito tramvajaus, į kurį ketinu persėsti, norėdama pa- 
žiūrėti, kas bus. Žiūriu, ateina moteris, viena, pakyla laiptais ir 
įeina pro duris. Jie keletą minučių palaukia. Turbūt, kad ji spėtų 
užmokėti. Tikriausiai taip yra sutarę, kad gautų savo dalį. Bet 
kuriuo atveju jie palaukia dar minutėlę, tada išlipa iš automo- 
bilio. Numeta savo nuorūkas. Irgi užlipa laiptais ir įeina pro 
duris. Palaukiu, kol pamatau, kaip jie išeina pro duris ir nusilei- 
džia laiptais, tik šįkart išsiveda tą moterį, surakintą antrankiais 
ir raudančią. Ji susmunka laiptų apačioje, todėl jie nuvelka ją į 
automobilio galą. 

— Ericha, - sušnibžda Zigrida apsiašarojusi. 

— Aš tavęs nekaltinu, - sako Ericha vėl spoksodama į žings- 
niais narvą mMatuojantį tigrą. - Aš tavęs nekaltinu, - pakartoja 
ji. - Aš tik, - pradeda ji, bet nebegali pratarti daugiau nė žo- 
džio. Jos skruostais šaltai rieda ašaros, kol Zigrida smarkiai ją 
apkabina. 


Joms žingsniuojant Tauencyno gatve, ji laiko ranką Erichai ant 
peties. Pakilo vėjas ir aplink sukasi snaigės. Joms įkandin eina 
Bekeris, bet kertant gatvę per žalią šviesą ji pastebi, kad jas seka 
dar kažkas. Ji pajunta jo buvimą. Išdrįsta pažvelgti į tamsius 
praeivių šešėlius, nuo šalčio įtraukusius galvas į pečius, ir aki- 
mirką pamato jį. Toli nuo jų, bet tai jis. 

— Kas yra? - paklausia Ericha. 

— Nieko. 

— Pradėjai greičiau žingsniuoti. Ar už nugaros pavojus? 

— Nieko nėra. 

— Turėtume išsiskirti. 

— Ne. Ne, mes neišsiskirsime, - ji paragina Erichą greičiau 
leistis laiptais į metro platformą ir jos spėja į beišvažiuojantį 
traukinį. 

Durys užsidaro. Ji apsižvalgo ir vagone pamato spėjusį įlipti 
Bekerį. Jis laikosi už turėklo ir tebespokso į savo žirgų lenkty- 
nių blanką. Bet ją besivijusio Egono nematyti. 

— Kur mes važiuojame? - sušnibžda Ericha. 

— Nesvarbu, - sako jai Zigrida. - Pamatysi. 


Bute Askanų aikštėje šalta, kambario oras troškus. Zigrida įjun- 
gia lempą prie lovos ir blyškioje karo laikų lemputėje išryškėja 
kambario pilkuma. Be lovoje gulinčio Volframo ši vieta atrodo 
apleista. 

— Sėskis, - paliepia ji Erichai ir užkuria kokso krosnelę. 

Ji dvokia anglių dulkėmis ir siera, bet per kelis pirštus nuo 
jos tampa šilčiau. Ericha įkvepia oro ir sulaiko kvėpavimą prieš 
galiausiai iškvėpdama. 

- Padėsime joms ištrūkti iš čia, - sako mergina tingiai nusi- 
vilkdama paltą. - Motinai su vaikais. 

- Kada? 

- Po trijų dienų. 

- Ir kaip tai įvyks? - klausia Zigrida stovėdama prie lan- 
go ir žiūrėdama pro didžiulės maskuojamosios užuolaidos 
kraštelį. 

- Pirmiausia jos nuvažiuos traukiniu į Dresdeną, tada iš 
Dresdeno į Liubeką. Tai ilgiausias, bet pigiausias kelias. Taip 

pat ir saugiausias. Gestapas šukuoja greituosius traukinius. 
Bet kuriuo atveju, taip viską suplanavome. Susitiksiu su jomis 
Nolendorfo aikštėje, paduosiu jų dokumentus ir palydėsiu į 
Anhalto geležinkelio stotį. Tarpmiestinis traukinys į Dresdeną 
išvyksta iš B platformos 14.05. 

— Tuomet ši vieta idealiai tinka. Gali iki to laiko čia pasi- 
likti, - sako Zigrida. 

Tolėliau gatvėje į viršų kyla milžiniškos stoties sienos, blausi 
šviesa apšviečia jos fasado architektūrinį kratinį. Ji ieško Egono 
figūros sutemose, bet krintant snaigėms Saro gatvėje įžiūri tik 
praeivių siluetus. 

— Nematau tavo žmogaus, to Bekerio, - sako ji. 

— Jis tebėra, - niūriai patikina ją Ericha. - Nesvarbu, matai 
jį ar ne. 

— Turėtum jam pasakyti, kad saugotųsi žmogaus ruda fet- 
rine skrybėle ir atlėpusiomis ausimis. Jis gali būti gestapi- 
ninkas. 

Bet Ericha nieko neatsako. Tik spokso nereginčiu žvilgsniu. 

— Kada susitarei su jomis susitikti? - paklausia Zigrida. 

— Ką“ 

— Kada susitarei su jomis susitikti? Su ta moterimi ir jos 
vaikais. 

— Prieš valandą iki traukinio išvykimo. Bet turiu tau pasa- 
kyti - atsirado priedas. 

— Priedas? 

— Ne „povandeninis“. Tiesiog vienas vyras, kuriam reikia iš- 
trūkti iš šalies. 

Zigrida staiga sutrinka. 

— Bet mes neturime dokumentų tam priedui. Nieko nesupla- 
navome. Neturime pinigų kelionei laivu... 

- Jis turi savo lėšų. Tiesiog turime nugabenti jį į Liubeką su 
savo grupe ir įsodinti į laivą, kuris išplaukia į Švediją. 

Zigrida prisimerkia. 

— Pakartok tai. 

— Kodėl? Regis, girdėjai, ką sakiau. 

- Taip, girdėjau. Bet tu sakai: Turime nugabenti jį? Ar kažkas 
tau įsakė? 

Ericha susiraukia. 

- Ne. Žinoma, kad neįsakė. Bet aš užmezgiau ryšį su kita 
grupe. Geriau finansuojama, turinčia daugiau ryšių. Jie veikia 
ne tik Berlyne. Dirbdami su jais galėsime dešimteriopai dau- 
giau nuveikti. 

— Su jais ar jiems? 

— Tai bendradarbiavimas. Prašau, Zigrida. 

— Aš nesuprantu. 

— Ir neprivalai suprasti, - staiga atrėžia mergina. Jos akys 
smarkiai blyksteli, tada nurimsta. - Atsiprašau, - sako ji. - Atsi- 
prašau, tiesiog negaliu atsakyti į tavo klausimus. Yra kaip yra, - 
sako ji. - Ar gali su tuo susitaikyti? 

Zigrida pažvelgia į merginos veidą. Staiga ji atrodo tokia 
vaikiška. 

- Taip, - sušnibžda Zigrida. - Be abejo, galiu. Jei tau to 
reikia. 

Ericha dar akimirką žvelgia į ją, tada nusisuka. 

— Labai ištroškau, - nurijusi gumulą gerklėje sako mer- 
gina. - Gal galėtum, - prašo ji, - atnešti man stiklinę vandens? 

— Vandens? - pakartoja Zigrida. Tada greitai atsistoja. - 
Taip. Taip, tuoj atnešiu. 

Ji nueina į nedidelę virtuvėlę priešais vonią. Virš kriauklės 
lango maskuojamoji užuolaida smarkiai įplėšta. Pildama iš 
čiaupo stiklinę vandens, ji pamato skersgatvyje blykstelint 
šviesą. Degtukas priliečia cigaretę, ji raudonai sužėri ir vėl stoja 
tamsa. 

Ericha netarusi nė žodžio paima vandens stiklinę. Zigrida 


MOTERU MIFSTAS AK 


žiūri, kaip ji dviem dideliais gurkšniais ištuština ją ir pastato 
ant naktinio staliuko. 

— Tau reikia pailsėti, - sako jai Zigrida. 

Ji mano, kad Ericha prieštaraus, ir nustemba, kai šioji su- 
smunka ant čiužinio. 

— Pailsėti, - pakartoja mergina. - Tai nežinomos kalbos 
žodis. 

Zigrida nuauna Erichai batus ir užkelia jos pėdas ant lovos. 
Užkloja ją lovatiese ir prisėda ant čiužinio krašto. 

- Noriu, kad man šį tą pažadėtum, ponia Šrioder, - sako 
Ericha. - Kai ateis išvykimo diena, pažadėk likti namie. Lygink 
vyro marškinius arba ginčykis su anyta. O dar geriau būtų, jei 
nueitum pas savo meilužį. 

— Ericha. 

— Viskas ir be tavęs vyks sklandžiai. Viskas suplanuota ir 
nėra priežasties kam nors nutikti. Bet jeigu nutiktų, tada geriau, 
kad jie nesučiuptų mūsų visų. Todėl pažadėk, kad laikysies ato- 
kiai nuo Anhalto geležinkelio stoties. 

— Ojei to nedarysiu? 

— Privalai. 

- Tai dabar jau fu man įsakinėji? 

— Kas nors turi tęsti mūsų veiklą, Zigrida. Jei mus sučiups, 
kas nors turi likti. 

— O kaip tavo naujieji draugai su daugybe ryšių? Ar jie netęs 
veiklos? 

— Jiems nerūpi žmonės. Juos domina tik politika. Todėl turi 
sutikti. Turi man pažadėti. 

— Užsimerk, - sušnibžda Zigrida ir nubraukia plaukų sruogą 
nuo merginos kaktos. - Jei privalau tau pažadėti, pažadėsiu. 

Ericha vos vos linkteli. 

— Ačiū, - tyliai ištaria ji užsimerkdama. 

Bet Zigridai stojantis mergina suspaudžia jos riešą. 


366 DAVID R. GILLHAM 


- Pasilik, - sukužda Ericha. - Ar gali? Tik valandėlę. 
Zigrida švelniai uždeda delną ant Erichos rankos. 
— Taip, - sušnibžda ji. - Galiu. 


Ji stovi laiptų aikštelėje, sienos dreba nuo sprogstančių bombų. 
Liepsna svilina lubas, o ji tegali galvoti apie kibirus su smėliu. 
Kur kibirai su smėliu? Po kojomis prasiskyrus grindų lentoms, ji 
stveria už turėklų, bet turėklai prie nieko nepritvirtinti ir ji ima 
kristi žemyn į sūkuriuojančią juodą prarają. 

Krūptelėjusi pabunda fotelyje šalia lovos. Ji sumirksi, blau- 
siai mėgindama prisiminti, kur yra, tada rankomis persibrau- 
kia veidą. Krosnelė užgesusi ir kambaryje šalta. Pro maskuoja- 
mosios užuolaidos plyšelį skverbiasi dienos šviesa. Ji atitraukia 
ją ir Berlyno rytas į kambarį įvaro geležinės šviesos pleištą. Pa- 
mačiusi, kad apklotai sujaukti, o lova tuščia, ji nusimena. 


Ji užrakina Volframo buto duris ir nusileidžia laiptais. Atsipra- 
šo, eidama pro jauną Ostarbeiter , prieangyje šveičiančią grindų 
plyteles. Moteris nuleidusi akis į kibirą su vandeniu apgailes- 
taudama kažką lenkiškai sumurma. Lauke nustojo kristi snie- 
gas, laiptai ir geležiniai jų turėklai lengvai apsnigti. Ji atsargiai 
apsižvalgo, akimis ieškodama lėtai riedančių mašinų ar vyrų, 
nekaltai stoviniuojančių prie pašto dėžučių, bet pamato tik 
kelis į nieką nekreipiančius dėmesio berlyniečius, žingsniuo- 
jančius šaligatviu. Todėl apstulbsta, kai iš už nugaros kažkieno 
ranka stveria ją už plaukų ir trūkteli į šoną. 


* Darbininkas iš rytų (vok.); taip buvo vadinami priverstiniams darbams iš Rytų 
Europos į Vokietiją atvežti žmonės. 

— Prašom čia, Liebste', - sako jai Egonas ir nusitempia į siau- 
rą gatvelę už kampo. 

— Man skauda. 

— Tau skauda? Tau pasisekė, kad nenusukau tavo prakeikto 
sprando, - jis šiurkščiai stumteli ją į gatvelės sieną ir prispau- 
džia savo veidą prie josios. Apverčia rankoje laikomą deimantų 
maišelį ir iškrato. - Ledinukai, - kunkuliuoja iš pykčio jis, - tu 
paėmei mano deimantus ir palikai ledinukus. 

— Teisybė, - tyliai sako ji. 

— Kodėl? 

— Nes yra žmonių, kuriems jų reikia labiau negu tau. 

— Zigrida, - jis taria jos vardą taip, tarsi norėdamas jį per- 
kąsti pusiau. - Zigrida, aš noriu savo deimantų. 

— Eik po velnių, - sako ji. 

— Tu kale, - nusikeikia jis, atgalia ranka skelia jai į veidą ir 
suspaudžia smakrą. Ji suspiegia iš skausmo. - Atiduok mano 
nuosavybę! 

— Tai ne, - pajėgia ištarti ji, - tai ne tavo nuosavybė. 

- Mano! Tai priklauso man! 

— Ne. Ne, jie priklauso žydams, kuriuos pasiuntei mirti. 

Tyla. 

- Tai priklauso jiems! Kaip ir tas gražus laikrodis, kurį segi. 
Kaip ir pinigai tavo kišenėje ir prašmatnus paltas ant tavo pečių. 

Jo veidas priešais ją vis dar perkreiptas pykčio. 

- Žinau, kas tu esi, - patikina jį. - Žinau, ką padarei. 

Jis sugriežia dantimis. 

— Nieko tu nežinai. 

— Kiek gyvybių, Egonai? Kiek gyvybių išmainei į savąją? 

- Tai dabar manaisi esanti žinovė. Bet nesi. Tu idiotė! Kvaila 
kalė, kuri nieko neišmano! 


* Mylimoji (vok.). 

- Papasakok man apie Frėją. 

- Frėją, - pakartoja jis. 

— Girdėjau, kad ji gražuoliukė. Ar ji buvo gera lovoje? 

- Dieve mano, ar visa tai, - jis tiesiog negali patikėti, - tai 
dėl moteriško pavydo? Man nuo tavęs bloga, ponia Šrioder. 

- Tu žudikas. 

— Ne. Aš gyvūnas. Paprastas žmonių rūšies gyvūnas. Jei Žu- 
dau, darau tai dėl išlikimo. 

— Nori pasakyti, savo išlikimo. 

- Taip, savo išlikimo! - žeria jis. - Žinai, tu tokia buka. Su- 
krušta kvaiša vokietpalaikė. Norėčiau sutriuškinti tavo kvailą 
makaulę! Ar supranti tai, ponia Šrioder? - sušnypščia jis, o 
tada suakmenėja. 

Ji stebi, kaip jo veidas sustingsta. Ji ima giliau alsuoti. 

— Ar jauti? - paklausia ji. 

Jis spokso į ją. 

- Taip. 

— Tada žinai, kam tai, - sako ji, į;remdama Kocigo pistoleto 
vamzdį jam į pilvą. 

— Tu nepanaudosi jo, - patikina jis ją. - Nors norėčiau, kad 
panaudotum. 

- Žingsnį atgal, - įsako ji. 

Jis delsia, bet paskui žengia atgal. Ji išsitraukia kažką iš ki- 
šenės ir numeta ant drėgnų juodų grindinio akmenų. Tai ru- 
das vokas ir stipriai apsuktas stora gumele pluoštelis perlenktų 
reichsmarkių. 

— Čia tau. Reisepass, nauja Arbeitsbuch', prekybos registro 
kortelė ir kelionės leidimas bei raštas, kad esi atleidžiamas 
nuo karinės tarnybos dėl savo būtino karui darbo. Tavo var- 
das - Hansas Langeris. Tu - nacionalinio draudimo biuro 


* Darbo knygelė (vok.). 

vertintojas, - sako ji tebespausdama pistoletą. - Čia viskas, 
ko tau reikės nusigauti ten, kur vyksti, įskaitant du šimtus 
markių ir „Volkischer Beobachter“ naujausios prenumeratos 
kvitą. 

— Ar galiu tai pakelti? - niūriai paklausia jis. 

— Taip. 

Jis taip ir padaro. Įsikiša voką į palto kišenę. 

— Su dviem šimtais markių, - sako jis, - toli nenukeliausiu. 

— Yra kiek yra. Turėtum džiaugtis, kad tau pasisekė ir ke- 
liauji į vakarus, 0 ne rytus. 

— O kas, jei aš dabar prispausčiau tave prie šios sienos ir 
stipriai pabučiuočiau? 

— Iš pradžių tu nori mane nužudyti, paskui - pabučiuoti. 
Tau reikėtų apsispręsti, Egonai. 

— Tai tu tiesiogine prasme viena ranka man padedi, o kitoje 
laikai nutaikiusi į mane pistoletą. Manau, tai tau reikėtų apsi- 
spręsti. 

Ji įdėmiai žvelgia į pajuodusį jo veidą. Tada atlaužia revol- 
verio gaiduką. 

— Nelabai išmanau apie ginklus, - prisipažįsta ji. - Bet ma- 
nau, kad kitas Žingsnis yra paspausti svirtelę. 

Egonas pakelia akis nuo pistoleto. 

— Norint nužudyti reikia drąsos, ponia Šrioder. Ne pasakų 
drąsos, bet drąsos viską palikti. Tapti kitokiu padaru, - aki- 
mirką jis žvelgia į ją. - Nesu tikras, kad tu jau pasiekei šią ribą. 

Ji tvirčiau suspaudžia revolverio rankeną. Supranta, kad jei 
jis norėtų, galėtų išplėšti ginklą jai iš rankos. Ji svarsto, ar jis 
irgi tai supranta. Jo žvilgsnis nieko jai nesako. Tarsi žiūrėtum 
į veidą, iškaltą iš akmens. Tada gatvelės gale pasigirsta triukš- 
mas. Lenkė valytoja atidaro duris ir išlieja iš kibiro nešvarų 


* Nacionalsocialistų partijos laikraštis. 

vandenį. Laikydama kibirą ji pažvelgia į juos ir sustoja. Kažką 
pasako lenkiškai. Egonas susiraukia. 

— Kitą kartą, - sako jis, - turėsi būti stipresnė, - ir tvirčiau 
susiautęs paltą nužingsniuoja šalin. 


Grįžusi į Ulando gatvę, ji randa namus tuščius. 11g buto durys 
atsiveria į tylą. Ji nusiriša ir pakabina skarelę. Nusivilkusi paltą, 
irgi jį pakabina. Vėjas akimirką sudrebina užklijuotą langą. Ap- 
žvelgdama tuščią kambarį, rankomis suglosto sijoną. Tada nu- 
eina prie krosnelės. Greitai įmeta tris briketus anglių ir uždega 
degtuką. Įsiliepsnoja ugnis. Ji dega lygiai, paklusniai. Zigrida 
pajunta, kaip kaista veidas. 

Miegamajame ji pasižiūri į veidrodį. Paliečia skruostą toje 
vietoje, kur jis trenkė. Rausvą jo krumplių paliktą žymę. Skauda, 
bet skausmo pojūtis atbuko. Ji nusisuka ir suranda skardinę 
cigarečių dėžutę. Akimirką galvoja, o kas, jei Kasparas kada ją 
rado. Ji niekada per daug nesistengė jos paslėpti, net ir po ginčo 
su senąja Šrioder. Stalčiuje dėžutė buvo uždengta tik keliomis 
poromis flanelinių kojinių ir nailoniniu apatinuku. 

Krosnelė jau įkaitusi ir skleidžia karštį. Jai tenka nuimti jos 
dangtį geležinėmis žnyplėmis. Krosnelėje dega ryški oran- 
žinė liepsna. Zigrida atidaro skardinę dėžutę ir atriša kaspiną, 
kuriuo perrištas pluoštas laiškų. Ji atverčia viršutinio laiško 
atlanką ir išvysta karštligišką jo rašyseną. Mato tik žodžius 
be pasigailėjimo. Tada užverčia atvartą ir įmeta laišką į kros- 
nelę. Vokas susiraito, tada pajuosta. Ji žiūri, kaip jis išnyksta 
liepsnose. 

Praeina vos kelios minutės, kol iš laiškų lieka tik pelenai. 


1) 


RAUKINYJE JI PASTEBI VYRĄ beždžionės ausimis ir ruda 

fetrine skrybėle. Pravažiavus Nolendorfo aikštę, pamato 
jį stovintį už kelių metrų. Jis laikosi už turėklo, po pažastimi 
pasikišęs laikraštį ir tyčia visiškai nekreipia į ją dėmesio. Prie 
Halės vartų išlipusi iš traukinio, ji akimirką pastebi jį už savęs, 
bet paskui jis dingsta. 

Patentų biure ji nuskuba pro senąjį apsaugininką, kuriam 
tenka šaukti ją, kad grįžtų ir parodytų tapatybės kortelę. Ji 
vėluoja. Nekantriai laukia. Jai įžengus į stenografijos kabi- 
netą, rašomosios mašinėlės trumpam nustoja tarškėti. Pane- 
lei Kretchmar pašaukus ją į kampe įrengtą savo kabinetą, visų 
akys lieka įsmeigtos ten, kur ir turėtų būti, o rašomųjų maši- 
nėlių klavišai ant popieriaus griaudi tarsi perkūnas. Tik Renatė 
dirsteli pakėlusi akis nuo rašomosios mašinėlės, bet jos žvilgs- 
nis bereikšmis. 

Panelė Kretchmar uždaro savo kabineto duris ir atsisėda už 
plieninio stalo. 

— Sėskitės, ponia Šrioder, - paliepia ji. 

— Ne, ačiū, verčiau pastovėsiu, - atsako Zigrida. 


22 DAVID R. GILLHAM 


Moteris niūriai žvelgia į ją pro pensnė stiklus ant nosies. 

— Puiku, kaip norite. Apgailestauju, turiu informuoti jus, po- 
nia Šrioder, kad pono Estervėgeno nurodymu esate nedelsiant 
atleidžiama iš savo pareigų. Jei turite kokių nors asmeninių 
daiktų, galite pasiimti juos nuo savo stalo. 

— Panele Kretchmar, ar galėčiau pasiteirauti, - kimiai pa- 
klausia Zigrida, - dėl kokios priežasties mane atleidžia? 

— Aukštesnes pareigas užimantys asmenys nusprendė, kad 
toliau dirbdama Reicho patentų biure jūs kenktumėte darbo 
našumui ir biuro reputacijai. 

— Štai kaip, - niūriai atsako Zigrida. - Jūs irgi laikotės tokios 
nuomonės? 

Bet. Kretchmar kietai suspaudusi lūpas tik papurto galvą. 
Nuo lentynos paėmusi guminį antspaudą, prispaudžia jį ant 
bylos, gulinčios ant aplanko. 

— Nuneškite ją į antrą aukštą, - sako ji paduodama bylą. - 
Jums bus išmokėta paskutinė alga. 

Zigrida akimirką lukteli prieš paimdama bylą. 

Kretchmar nukreipia dėmesį į popierių šūsnį ant stalo. Ta- 
čiau jos kakle ima pulsuoti vena. 

— Kuo geriausios jums kloties, ponia Šrioder. Heil Hitler, - 
tačiau Zigridai nusisukus ir palietus durų rankeną, panelė 
Kretchmar sugeba rasti žodžius, kurių dar prieš valandėlę ne- 
pajėgė ištarti. - Jūs suprantate, - sako ji, - jūs suprantate, kad 
neturėjau žodžio sprendžiant šį klausimą. Nutarimą priėmė 
aukštesnė valdžia. Aš tegaliu elgtis, kaip man nurodo. 

— Aš suprantu, panele Kretchmar, kad kada nors, - atsako 
Zigrida, - kada nors praregėsite ir paklausite savęs, kokį gyve- 
nimą nugyvenote. Ir vienintelis atsakymas bus tas, kad iššvais- 
tėte jį mėgindama kažką įrodyti tiems vyrams. Tai aukštesnei 
valdžiai. Tikėdamasi sulaukti iš jų bent trupinėlio pagarbos ar 
lygybės, kurių niekada nesulauksite. Niekada. 

Kretchmar įsistebeilija į ją. Jai už nugaros pneumatiniais 
vamzdžiais lekia dėžutės su pranešimais. 


Traukinyje Zigrida įsikniaubia į tylą, slypinčią už vagonų dar- 
dėjimo. Ji negalvoja apie patentų biurą. Negalvoja apie be- 
reikšmį Renatės žvilgsnį. Ir negalvoja net apie bekrauję pono 
Kocigo pomirtinę kaukę. Ji galvoja, kad užsimerkusi vis dar 
galėtų įsivaizduoti jos kūną liečiančias Egono rankas. Maloniai 
šiurkščius jo pirštus ant savo pečių. Jo delną, švelniai šokantį 
aplink jos spenelį. 

Staiga kažkas įsibrauna šalia jos. Kažkieno kūnas sprau- 
džiasi artyn, per arti. Akimirką ji pamano, kad tai Egonas su- 
grįžo, bet šis kūnas kitoks. Per daug gyslotas. Tik oda ir kaulai. 
Ji pažvelgia į piktą, vanagišką „povandeninio“ jaunuolio iš te- 
tulės pensiono veidą. 

— Kur jis? - šiurkščiai sušnibžda jis. 

Ji tylėdama spokso į jį. 

— Turiu peilį, - sušnypščia jis, - todėl geriau pasakykit. 

— Nesuprantu, apie ką kalbate. 

— Puikiai suprantat. Apie gaudytoją Grizmeką. Mačiau jus 
kartu. Kur jis? 

Ji sutrikusi žvelgia į jį. Akimirką prisimena mažąjį pono 
Kocigo pistoletą, kuris suvyniotas į nosinę guli rankinės 
dugne. 

— Neįsivaizduoju, - atsako ji. 

— Meluojat. 

— Nemeluoju. 

— Pasakykit man. Pasakykit arba galiu jums čia pat perrėžti 
gerklę. 

— Ne, - sako Zigrida, nenusukdama žvilgsnio nuo vaikino 
akių. - Ne, nemanau, kad taip padarysite. 


374 DAVID R. GILLHAM 


Jaunuolio veidas įsitempęs kaip sugniaužtas kumštis, bet jo 
akyse staiga plyksteli sielvartas. | 

— Jis pražudė mano seseris. Jos nebegyvos, nes jis įdavė jas 
gestapininkams. Tai tas pats, kaip kad būtų nužudęs jas savo 
rankomis. 

- Ponia Šrioder? - pasigirsta itin sunerimęs balsas. 

Zigrida greitai šauna akimis į kresną kareivį, palinkusį į ją 
iš kito vagono šono. Tai vienas iš Kasparo virtuvės sugėrovų, 
nors jai ir prireikia valandėlės, kad prisimintų jo pavardę. 

— Puskarininki Kamphauzeri, - sako ji. 

— Taip ir maniau, kad tai jūs, - sako jis. - Ar viskas gerai? — 
ryžtingiau pasiteirauja, nutaikydamas į jaunuolį žvilgsnį tarsi 
šautuvo taikiklį. - Ar šis schurke" prie jūsų pristojo? 

Bet, jai dar nespėjus atsakyti, traukinys įlekia į stotį ir jau- 
nuolis puola prie durų kartu su minia, plūstančia į platformą. 
Kareivis staiga pakyla, tarsi ketindamas jį vytis, tačiau Zigrida 
mosteli ranka. 

— Ne. Ne, prašau, viskas gerai. Tai tik neramus vaikinukas. 

Durys užsiveria ir traukinys palengva pajuda. Platformoje 
akimirką šmėkšteli sielvartingai ir su įtūžiu Žvelgiantis jaunuo- 
lio veidas. 

— Ačiū, pone Kamphauzeri, - sako ji prispaudusi ranką prie 
burnos, lėtai įkvėpdama ir iškvėpdama. Atsipeikėdama. 

Kareivis atsisėda, tada linkteli. 

— Nereikia dėkoti. Nors, tiesą sakant, aš Mesneris. Kamphau- 
zeris - tas aukštesnis. 

Ji suglumsta, tada ištaria: 

— Ak, labai atsiprašau. 

— Nieko tokio. 

- Žinote, šiomis dienomis mano galvoje tikra raizgalynė. 


* Nenaudėlis (vok.). 

— Nesvarbu. Atsiliepiu bet kaip šaukiamas, - nusišypso jis 
pokštaudamas. Niūriame metro jo veidas atrodo tamsus, be 
jaudulio ir įraudžio pėdsakų. - Ponia Šrioder, prašau man at- 
leisti. Nenoriu per daug prišnekėti ar jus varginti. Bet jaučiu, 
kad turiu kai ką pasakyti. Apie tai kuris laikas galvojau ir ka- 
dangi dabar susitikome... 

Ji atsargiai pažvelgia į jį. 

— Irė.. 

— Suprantate, - pradeda jis šiek tiek neryžtingai, - tik norė- 
jau pasakyti, kad jūsų vyras... 

— Mano vyras, - suglumusi pakartoja ji. 

— Toks Žmogus, kaip jūsų vyras, - sako jis, - padeda ištverti 
tokiam stuobriui kaip aš. 

Ji vėl sutrinka. 

— Tikrai? - taria nustebusi, kad staiga užplūdo noras klau- 
sytis jo. 

— O, taip. Ponia Šrioder, noriu pasakyti, kad žinau, kas esu, — 
niūriai nusijuokia jis. - Esu netikėlis. Aš niekas. Bet toks žmo- 
gus, kaip jūsų vyras, kuris dirbo banke, turi gražų butą ir gerą 
žmoną... Tai, kad jis pakvietė mane į svečius, daug man reiš- 
kia, - sako jis. - Tikrai reiškia. Man jo labai trūks. 

Kažkas jos viduje staiga nuščiūva. 

— Ką jūs sakote? 

— Sakau, kad pasiilgsiu jo, - pakartoja Mesneris. - Kai išvyks 
kariauti. 

Išgirdusi jo žodžius, ji pamato, kaip jį paveikė jos veido iš- 
raiška. 

- Juk jūs tai žinojote? - staiga sunerimsta jis. - Turiu omeny, 
jūs tikriausiai jau tai žinote. 

— Ar norite pasakyti, - tyliu balsu lėtai klausia Zigrida, - ar 
norite pasakyti, kad jam įsakė grįžti į frontą? 

— Ne. Ne, neįsakė, - susiraukia Mesneris. Jis bejėgiškai, 

primygtinai tvirtina: - Bet jūs, be abejo, tai žinote, ponia 
Šrioder. 

— Ką žinau, pone Mesneri? 

— Jis grįžta savo noru, - jo veidą iškreipia kančia. - Išgir- 
dęs, kad jo pulką dislokuoja į Ukrainą, jis savo noru pasisiūlė 
grįžti į jį. 

— Bet... Bet jis negali. Jūs tikriausiai klystate. Jis sužeistas. Dėl 
Dievo meilės, jis vis dar lanko fizioterapiją ligoninėje. 

- Vienas iš gydytojų pripažino jį tinkamu tarnybai. 

— Tinkamu? Ar tas gydytojas pamišęs? 

— Aš... Aš esu tikras, kad jo nepaskirs į fronto liniją, - mė- 
gina patikinti ją. - Užfrontėje yra gausybė darbo. Galbūt jis 
tarnaus transporto bendrovėje, kaip dabar, - viltingai sako jis. 

— Ne, - ji papurto galvą, žvelgdama į vagono grindis. - Ne, 
šito per daug. 

— Atsiprašau, ponia Šrioder. Akivaizdu, kad turėjau laikyti 
liežuvį už dantų, prašau man atleisti. Prašau, nesakykite jam, 
kad aš jums prasitariau, gerai? —- maldauja jis. - Nenorėčiau, 
kad jis supyktų ant manęs. 

Zigrida pažvelgia į Mesnerį, bet iš tiesų jo nebemato. Nebe- 
girdi, ką jis sako. 


Kasparas atidaro duris ir trumpai stabteli, žvelgdamas į ją, sė- 
dinčią prie virtuvės stalo. Tada uždaro duris ir pasikabina mi- 
linę. 

— Ką darai? - paklausia jis. 

- Geriu. Ar nori prisijungti? Paruošiau tau taurelę. 

Akimirką jis neatsako. Tada atsisėda ir žiūri, kaip Zigrida 
įpila į taurelę degtinės per tris pirštus. 

- Prosit, - paragina ji ir vienu gurkšniu išlenkia savo tau- 
relę. 

— Dar niekada nemačiau moters taip darant, - taria jis ir 
išlenkia savąją. 

— Niekada? - ji paima butelį ir vėl įpila abiem degtinės. - 
Netgi savo kekšių iš Vartgau? - jam tylint, ji sako: - Žinai, metro 
atsitiktinai sutikau vieną tavo draugą iš ligoninės. 

— Ir jis buvo blaivus? 

— Jis man pasakė, kad tokie žmonės kaip tu padeda jam iš- 
tverti. 

— Ką? Tokie kaip aš? 

— Taip, tu. Nes tu dirbai banke. Nes turi gražų butą ir gerą 
žmoną. 

Jie abu žvelgia vienas į kitą. 

— Kodėl tu man nepasakei, Kasparai? Maniau, sakei, kad 
tarp mūsų nori tik tiesos. 

Jo lūpų kampučiai nusvyra. 

— Nemaniau, kad tai tau rūpės, - atsako jis. 

— Mano vyras grįžta į frontą savanoriu ir nemano, kad tai 
man rūpės“ 

— Kodėl turėtų? Turi slaptą mylimąjį, kuris tave patenkina. 
Kodėl tau turėtų rūpėti, ką aš darau? 

— Ak, tai štai kas? Vyriškas pavydas? Minosvaidis sužeidė 
tavo kūną, bet aš sužeidžiau tavo išdidumą, todėl žygiuoji atgal 
į Rusiją, kad taptum taikiniu visiems kulkosvaidininkams, ku- 
rie pirmą kartą į tave nepataikė? 

— Kiek šio žibalo jau išmaukei? - klausia jis apžiūrinėdamas 
butelį. 

— Nekreipk dėmesio. Tai nesvarbu. Svarbu tai, kad man me- 
lavai. 

— Ne, aš tiesiog nutylėjau tiesą. 

— Koks subtilus skirtumas. 

— Kuris puikiai tau pažįstamas. 

— Mėginau būti sąžininga su tavimi, Kasparai. 


3.28 DAVID: (RG LARA M 


— Ne. Gal tu ir nemelavai, bet stengeisi nebūti sąžininga su 
manimi, nebent būtinai reikėtų. Žinau, tai dar vienas subtilus 
skirtumas, bet jis svarbus. 

— Puiku, nori visos tiesos? Tiesos be nutylėjimų? Gerai, tu 
ją išgirsi. Išgirsi daugiau, negu būtum norėjęs, - patikina ji. Iš- 
maukusi savo taurelę, vangiai atsidūsta. - Aš slepiu žydus nuo 
gestapo. 

Kasparo išraiška valandėlę nepakinta. Tada jis vos nenusi- 
šypso, tarsi išgirdęs tikrą pokštą. Nenuovokiai pažvelgia į ją. 
Akimirką ji prisimena suglumusią jauno vyro, už kurio ište- 
kėjo, veido išraišką. Jis nutaisydavo ją, susidūręs su nepatirtu 
keblumu. Ši išraiška ją visada ir erzindavo, ir žavėdavo. 

— Ar tai pokštas, Zigrida? - galiausiai paklausia jis. - Ar 
bandai mane šokiruoti? 

— Tai ne pokštas, Kasparai. Tik tiesa, kurios prašei. Priklau- 
sau vienai grupei. 

— Grupei, slepiančiai žydus? - nepatikliai klausia jis. 

— Ne tik žydus. Visus, kam reikia pagalbos. 

— Pagalbos? - jo balse nuskamba pykčio gaidelė. - Tai be- 
protybė, - sako jis nelinksmai šypsodamasis ir sukanda dantis, 
tarsi ketintų įkąsti orui. - Tikra beprotybė. 

— Taip. Sutinku su tavim. 

- Sutinki? Labai gražu. Kaip gražu - mano Žmona sutinka su 
manim, - širsta jis, - kad yra beprotė. 

— Ne aš beprotė, Kasparai. 

— Ir ką gi tu turi omeny, sakydama pagalba, ką tai reiškia? 
Padedi jiems slėptis nuo policijos? 

— Taip. 

- Nusikaltėliams. 

- Tai priklauso nuo to, kaip apibrėži šį žodį. 

- Nusikaltėliams. Žmonėms, įvykdžiusiems nusikaltimus. 
Žmonėms, sulaužiusiems įstatymus. 

— Neteisingus įstatymus. 

— Bet tai vis tiek įstatymai, - jo akys pajuosta. 

— Taip. 

— Ir dezertyrams? 

— Turi omeny vyrus, kuriems „tiesiog jau gana karo? Ar tai 
ne tavo žodžiai? 

Jis pakelia balsą: 

— Turiu omeny vyrus, kurie paliko savo postą. 

— Tikriausiai. Dažnai nežinau priežasčių, kodėl jie slapstosi. 
Tik žinau, kad jie jų turi. 

— Ir tarp jų radai sau meilužį? Tarp tų vyrų? 

— Tai ne tik vyrai, Kasparai. Yra ir moterų. Taip pat vaikų. 

— Taip taip, moterų, vaikų, - atšiauriai linkteli jis. - Bet 
tai juk neatsako į mano klausimą. Prašau, Zigrida, - sako jis 
dusliai, beveik maniako balsu. - Prašau, pasakyk man, kad 
mano žmona dulkinasi ne su nusikaltėliu arba dezertyru. 
Prašau, pasakyk man, kad ji bent jau dulkinasi su vokiečiu, o 
ne su... 

Bet jis neužbaigia sakinio. Jį sustabdo jos veido išraiška ir 
neištartas nebaigto sakinio žodis grėsmingai tvyro ore tarp jų. 
Kasparas nuleidžia galvą ir papurto, žvelgdamas į stalą. 

Zigrida nieko nesako. Ji stebi jį suirzusį. Jo slepiamą pyktį 
visada išduodavo virptelėjęs raumuo, suspaustas kumštis. Ta- 
čiau dabar jis klaikiai ramus, tarsi gyvūnas, ir ji jo neatpažįsta. 
Ji girdi jį alsuojant retais vienodais kvapsniais. Tarsi giliai vi- 
duje jis būtų užmigęs žiemos miegu. 

Galiausiai ji pirštų galiukais paliečia jo krumplius. Per šitiek 
santuokos metų šis judesys tapo mechaniškas. 

— Kasparai, - sako ji. 

Bet jos prisilietimas tampa kibirkštimi ir jis sprogsta - nu- 
traukia nuo stalo staltiesę, ir viskas, kas buvo ant jos, nulekia. 
Degtinės butelis sudūžta ant kietų medinių grindų. Kasparas 

pašoka, įtūžęs dėbteli į pliką stalą, o tada sudejavęs sužeistu 
balsu nuverčia ir jį. 

Zigrida, atšlijusi nuo smurto, sėdi rankomis įsikabinusi į 
kėdę. Atrodo, tarsi beviltiškai mėgintų išlaikyti ją vietoje, jei 
Kasparas užsimanytų išrauti grindų lentą. Jos galvoje skamba 
triukšmingo protrūkio aidas. Dūžtantis butelis. Stalo trenks- 
mas į grindis. Dabar jis sunkiai alsuoja, bet, atrodo, nebemato 
jos. Plačiai atsimerkęs žvelgia į tamsią prarają. Jo skruostais ri- 
tasi ašaros. 

Abu taip sėdi sustingę, apmirę, nejudėdami. 

Galiausiai Zigrida lėtai, atsargiai paleidžia kėdę ir pakyla. 
Jos širdis daužosi. Ašaros traukia ją prie jo. 

— Kasparai, - sušnibžda ji. 


Tą vakarą ji nusivelka drabužius prie blyškios naktinės lempos 
šviesos ir palenda po apklotais Kasparui stebint ją. Ant kėdės 
jis jau pakabinęs rytojui paruoštą uniformą. Jie guli kartu nuo- 
gi. Neliečia vienas kito, bet dalijasi lova senajai Šrioder garsiai 
knarkiant. 

— Tai ką gi ketini daryti? - atsargiai paklausia ji. 

Metams bėgant jie priprato taip kalbėtis lovoje, kad senoji 
Šrioder negirdėtų, net jei ir stengtųsi, - ne pašnabždom, bet 
pusbalsiu. 

Jis lėtai įkvepia ir iškvepia. 

— Nori paklausti, ar ketinu įskųsti tave policijai, pranešti 
jiems, kad mano žmonos pomėgis - slėpti dezertyrus ir žydus“ 
Ne, - sako jis. - Manau, apsieisiu be šio malonumo. 

Ji įsmeigia į jį akis. 

- Ne. Ne tai turėjau omeny. Žinai, Kasparai, jei ketini nu- 
sižudyti, tau nebūtina grįžti į Rytų frontą. Gali tiesiog žengti į 
gatvę ir palįsti po atvažiuojančiu tramvajumi. 

— Grįžtu ne tam, kad nusižudyčiau. 

— Netiesa. Kam daugiau tai darytum, jei ne norėdamas mirti? 

— Nes negaliu gyventi. Bent jau čia. Neturiu jokio tikslo čia 
būti. 

— Nes tu neieškojai jokio tikslo. Kadangi pasaulyje nerandi 
prasmės, nusprendei, kad tai pasaulis nebeturi prasmės. 

— Ne. Tiesą sakant, pasaulyje niekad nemačiau prasmės, - jo 
balsas šiek tiek nutolsta. - Visada jaučiausi, tarsi stengčiausi 
pasivyti kitus. 

— Neprivalai taip elgtis. 

Jis pažvelgia į ją pavargusiomis akimis. 

— Taip, žinoma. Mano žmona viskam turi atsakymą, - sako 
jis slopindamas kartėlį. 

— Kada išvyksti? 

— Rytoj ryte turiu prisistatyti vadovaujančiam karininkui. 
Poryt iškeliaujame iš Anhalto stoties. 

— Velniai rautų, Kasparai, - sušnabžda ji. - Ką ketinai da- 
ryti? Išsiųsti man laiškelį karo paštu iš Ukrainos? 

— Parašiau tau laišką. Ketinau palikti jį. 

— Kad perskaityčiau tau išvykus. Brangioji žmona, apgailes- 
tauju, bet išvykau mirti dėl fiurerio ir Tėvynės. Prašau atsiųsti 
man pervatino. 

Kada ji pradėjo verkti? Ji delnu nusibraukia ašaras. Nors du- 
rys uždarytos, ji girdi, kaip knarkia anyta. 

— Spėju, kad kitai šių namų poniai Šrioder dar nepasakei? 

— Jai irgi parašiau laišką. Noriu paprašyti tavęs, Zigrida, 
nieko jai nesakyti. 

- Juokauji? Manai, kad norėčiau tavo motinai pranešti tokią 
naujieną? Ji tik apkaltintų mane. Žinoma, ji kaltins mane bet 
kuriuo atveju. Bet nėra jokio skirtumo. Kitų kaltinimas padeda 
tavo motinai išgyventi, - nustojusi verkti ji įkvepia oro. - Dar 
kartą tavęs nebelauksiu, Kasparai, - sako ji. 

— Ar laukei manęs pirmą kartą? - paklausia jis. 

Jo žodžių tiesa akimirką ją nutildo. 

— Ne, turbūt nelaukiau. 

Jis gūžteli pečiais. 

— Tai kodėl tada nerimauji? 

— Turi kitą pasirinkimą, - sako ji. 

Jis suglumęs pažvelgia į ją. 

— Ir ką gi tai reiškia? 

— Galėčiau padėti tau ištrūkti. 

- Ištrūkti? 

— Padėčiau tau nusigauti į Švediją. 

— Į Švediją, - išgirdęs tokį absurdišką pasiūlymą jis beveik 
nusišypso. Kasparas Šrioderis iš Berlyno Vilmersdorfo tarp 
švedų. - Ne. 

— Niekas tavęs nepažinos. Niekas nesitikės, kad gali būti kas 
nors kitas negu kas jiems prisistatysi esąs. 

— Niekas nežinos, ką aš padariau. Niekas nežinos apie mano 
nusikaltimą. Ar tai iš tiesų nori pasakyti? 

— Ne, nesakau to. Nes tai netiesa. Nes tu vis tiek tai žinosi. 
Ir jei nusprendei nusižudyti, tai gali būti, kad nusižudysi ne 
Rytuose, o Švedijoje. Bet jei ne, jei tai, ką man sakai, yra tiesa, 
tai galbūt gali pradėti nuplauti savo nusikaltimą gyvendamas 
kitokį gyvenimą. 

Jis spokso į ją. Nesmarkiai papurto galvą. 

— Skamba tarsi pasaka. 

— Nebūtinai. Bet privalai pamėginti. Pamėginti atleisti sau. 

— Mat kaip. Ar tu tai padarei? Išmokai atleisti sau? Nelegaliai 
slepi žydus, padedi kareiviams mesti tarnybą - kokį nusikal- 
timą fu mMėgini nuplauti, brangi žmona? 

— Bendrininkavimo nusikaltimą, brangus vyre, - atsako ji. 

— Ir manai, kad savo elgesiu nuplausi kaltę? To nebus. Mes 
visi purvini, kad ir ką darytume. Gyvenimas purvinas. 

— Ir todėl renkiesi mirtį? 

— Nemanau, kad kada nors supratau tave, Zigrida, - sako 
jis. - Buvo laikas, kai maniau, kad suprantu. Visada žinojau, 
kad tu kitokia, negu kitos mano sutiktos moterys. Ir vertinau, 
kad turi savo nuomonę. Tam tikru požiūriu tai darė bendrą 
gyvenimą lengvesnį. Man nereikėjo stengtis suprasti, ko iš ma- 
nęs nori. Bet visada maniau, visada atrodė, kad yra ribos. O 
dabar matau, kad jų nėra. Kad jos neegzistuoja, - sako jis ir iš 
arti pasižiūri į ją. - Tie vaikai, kuriuos slepi, - klausia jis, - kiek 
jiems metų? 

Tyla. Ji neatsako. Ji gali perskaityti jo mintis. 

— Ar kada nors pagalvoji, - klausia jis, - ar kada nors pagal- 
voji, kiek metų būtų mūsų vaikui? Būtų buvę? - pasitaiso jis. 

Jei ji nebūtų persileidusi. Jei jai būtų pavykę išnešioti jų kū- 
dikį. Ji neatsako, bet Kasparas ir nelaukia jos atsakymo. 

— Aš niekada nepagalvodavau. Bet, - sako jis, - matau nuo- 
traukas, kurias nešiojasi kiti vyrai. Matau, kaip jie mėgsta vi- 
siems jas rodyti. Ir tai verčia mane mąstyti apie tai, - jis nutyla, 
galvodamas apie tai. Tada priduria: - Žinau, manai, kad aš tave 
kaltinu. 

— O argi ne? 

- Taip. Iš dalies. Bet kaltinu ir save, - sako jis. - Tiesą sa- 
kant, Zigrida, mintis apie kūdikį gąsdino mane. Neturėjau su- 
pratimo, kaip būti tėvu, ir maniau, kad būsiu prastas tėvas. Ir 
pavydėjau. 

— Pavydėjai, - pakartoja Zigrida. 

— Mudu buvome sukūrę labai ramų gyvenimą. Žinojau, kad 
kūdikis apvers jį aukštyn kojom. Todėl leidau savo motinai 
imti rūpintis tavimi, užuot tavęs paklausęs. Žinojau, kad tau 
nepatiko jos gydytojas. Galbūt jei būčiau įsikišęs, - sako jis, 
bet, užuot pabaigęs sakinį, žvelgia į lubas. - Man palengvėjo, 
kai tu persileidai, Zigrida, - sako jis. - Pykau, man buvo gėda. 

Tačiau jutau ir palengvėjimą. Kaltinau tave, nes taip elgtis buvo 
lengviausia. O kadangi bijojau, kad jei taip nesielgsiu, kiaurai 
permatysi mane ir suvoksi, už kokio žmogaus ištekėjai, kalti- 
nau tave ir leidau tau kaltinti save. Ir dėl to atsiprašau. Turėjau 
elgtis kitaip. Turėjau būti tau geresnis vyras. 

— Kasparai, - sušnibžda ji. Jos kūnas nejuda, bet balsas pri- 
artėja prie jo. - Jei aš tavęs paprašyčiau, - sako ji. 

Jis atsisuka į ją. 

- Ko paprašytum? 

— Ką darytum, jei paprašyčiau tavo pagalbos? 

— Mano pagalbos? Nemanau, kad kada nors to manęs prašei. 

— Prašau to dabar. 

— Koks jo vardas? - staiga paklausia jis. 

— Ką? 

- Tavo žydo. Spėju, kad jis turi vardą. Koks jis? - ji girdi po 
užsispyrimu slepiamą berniukišką nuoskaudą. 

— Kodėl manęs to klausi? 

— Nes noriu žinoti. Tu prašai mano pagalbos. Galbūt tai 
kaina, kurios reikalauju už tai. 

— Jo vardas Egonas, - galiausiai atsako ji. 

Akimirką stoja tyla. Ji jaučia, kaip jis uždeda antspaudą su 
vardu ant vaizduotėje susikurto veido. 

— Ir tu planuoji, - klausia jis, - pabėgti su juo? 

Ji nuryja gumulą. 

— O, ne, - tyliai atsako ir pajunta, kaip sudrėksta akys. - Ne. 
Niekas to neplanuoja. 


Ryte nubudusi ji randa Kasparo išgulėtas paklodes. Kėdė tuš- 
čia. Spinta tuščia, joje nebėra jo uniformos ir kitų daiktų. Ji 
greitai apsirengia vonioje. Įžengusi į virtuvę, girdi kitame kam- 
baryje tebeknarkiant anytą. Ant stalo paliktas tik vienas vokas, 

adresuotas anytai. Ji kilsteli jį, bet tada padeda atgal ir nueina 
prie kriauklės. Senajai atsikėlus, ji jau verda vandenį kavai. 

— Kas yra? Kodėl taip anksti atsikėlėte? - įtariai klausia senoji. 

Ji pakelia kavinuko dangtį ir įpila tris šaukštelius kavos iš 
skardinės. 

— Jo nebėra. 

Anyta nuožmiai dėbteli. 

— Ką tai reiškia? 

— Tai reiškia, kad jo nebėra. Jūsų sūnaus. Mano vyro. Feldfe- 
belio Kasparo Albrechto Šrioderio čia nebėra, - ji nuryja gu- 
mulą gerklėje. - Jis paliko jums laišką. 

Nutaisiusi rūgščią miną, senoji Šrioder įtariai pažiūri į stalą. 
Rūsčiai pažvelgia į voką, tada atsisėda. Pirštu atplėšia jį ir iš- 
traukia popieriaus lapą. Perskaito laišką ir padeda jį ant stalo. Iš 
chalato kišenės pasiėmusi cigarečių pakelį, išsitraukia cigaretę, 
prisidega degtuku ir giliai įtraukia dūmą. Tada piktai pažvelgia 
į Zigridą drėgnomis akimis. 

— Jūs dėl to kalta, - tarsi kirviu kerta ji. 

— Be abejo, būtent taip jums patinka manyti, - Zigrida 
įpila karšto vandens į kavinuką. - Jei tik būčiau buvusi gera 
žmona... 

— Jei būtumėt buvus... 

— Na, nebuvau. Negalėjau. Kaltinkite mane dėl to. Niekin- 
kite. Vis tiek nieko nebūčiau galėjusi pakeisti. 

— Jūsų vyras grįžta atgal į karą vien tam, kad nuo jūsų pa- 
bėgtų, ir viskas, ką galite pasakyti, tėra šios gražbylystės? 

— Ar tai jis parašė jums savo laiške? Kad jam geriau būti 
fronte negu gyventi su savo žmona? 

— Jam neprireikė to rašyti. Tai akivaizdu. Jis išvyko, kad pa- 
bėgtų nuo jūsų. 

— Nuo manęs, nuo jūsų, nuo mūsų visų. Bet labiausiai todėl, 
kad pabėgtų nuo savęs. 

— Ir toliau gražbyliaujate grynus niekus. Tiesa ta, kad... - pra- 
deda ji, bet Zigrida ją nutraukia. 

— Tiesa ta, Petronela, kad Kasparas, kurį pažinojome, nie- 
kada negrįžo iš karo. Tas žmogus, kurį armija jums - mums - 
grąžino, buvo nepažįstamasis iš Rytų fronto. 

— Jis vis tiek mano vaikas. 

— Jis tik auka, - atšauna Zigrida. O tada švelniau priduria: - 
Ir tiek... Dar viena karo auka. 

Ji stebi, kaip moteris kitapus stalo sunkiai nuryja gumulą 
gerklėje, o drėgnos jos akys kupinos įtūžio ir sielvarto. 

— Tai štai kaip? Jo nebėra? Mano vienintelio sūnaus. Pasta- 
tykime antkapį ir gyvenkime toliau? Ar taip patariate elgtis, 
marčią? 

Taip, pagalvoja ji prieš atsakydama: 

— Taip. 

Zigrida stebi, kaip anyta jos akyse sensta. Jos veidas apsi- 
niaukia, ji atrodo trapi ir pakyla nuo kėdės remdamasi delnu į 
stalą. Paima sūnaus laišką ir nusisuka, bet Žengia netvirtai. 

— Sandėliuke yra skardinė pieno miltelių, - sako ji Zigridai, 
vilkdama šlepetes. - Norėčiau balintos kavos. 


Tądien Zigrida nueina į kino teatrą. Pasako anytai, kur eina, 
bet ši tylėdama sėdi kėdėje šalia radijo. Liurlena populiari me- 
lodija, bet panašu, kad ji jos negirdi. 

Žingsniuodama į tramvajaus stotelę, ji pastebi ją sekantį 
vyrą ruda fetrine skrybėle, alaus mėgėjo pilvu ir beždžionės 
ausimis. Ji mato jį tramvajuje, pastebi jį ir išlipusi. Keista būti 
sekamai. Žinoti, kad ją seka. Ji nusprendžia patikrinti jo jėgas 
ir priversti vytis ją. Pereina vieną kvartalą, pasukusi pereina 
kitą. Kažkuriuo metu jis dingsta. Arba labiau pasistengia slėp- 
tis, arba įsmuko į barą išlenkti vienos kitos taurelės. 

Kino teatre jo nematyti. Šalia bilietų kasos kabo plakatas 
su gižlų veidą nutaisiusiu Hansu Mozeriu ir užrašu „Meilė 
neapmuitinama. Vienos komedija.“ Kino teatro fojė kvepia 
šalta vilna ir svylančiais nešiojamo šildytuvo elektros laidais. 
Mirtinoje tyloje nuolatiniai lankytojai vorele slenka į salę. 
Zigrida praeina pro merginą kontrolierės uniforma ir žengia 
ant laiptų patiestu kiliminiu taku į balkoną. Ten, pirmoje ei- 
lėje, prie turėklų, sėdi stambus berlynietis su kailine apykakle. 
Jis atsisuka, prisimerkęs pažvelgia į Zigridą, o tada nusivylęs 
susiraukia. Ji atsisėda paskutinėje eilėje prie tarpo tarp eilių. 
Užgesus šviesoms, bando guostis tamsa, bet šį kartą paguodos 
nėra. Ji tiesiog jaučiasi esanti viena. Tada iš projektoriaus trūk- 
čiodama pasklinda šviesa ir ekranas nusidažo sidabrine spalva. 
Ji atsimerkia prasidėjus kino kronikai - pasigirsta maurojimas 
Heil Hitler, sugriaudžia Vagnerio muzika. Tai kitas gižlus aus- 
tras, fiureris kalba Arsenalo kieme Didvyrių atminimo dienos 
proga, apsuptas iš priešo atimtų Raudonosios armijos vėliavų. 
Užsmaukęs ant galvos uniforminę kepurę su snapeliu, apsitū- 
lojęs miline ir mosuodamas dešine ranka jis bamba į mikro- 
foną ir primena giminės pikčiurną. 

Kai prie balkono krašto atsisėda dar vienas nuolatinis kino 
teatro žiūrovas, jo siluetas užstoja Zigridai vaizdą. Zigrida pa- 
junta, kaip ima tankiau alsuoti. Tas vyras be skrybėlės ir ji atpa- 
žįsta Egono galvos formą. Atpažįsta jo šešėlį. Jis sėdi šalia vie- 
nintelio kito žiūrovo toje eilėje, žmogaus su kailine apykakle. 
Jie kažkuo apsikeičia ir Zigrida stebi, kaip kitas vyriškis staiga 
atsistoja ir išeina. Bet po akimirkos pakilęs Egonas sustoja. Ji 
jaučia, kaip jo žvilgsnis skverbiasi į ją. Kai jis ima artintis prie 
vietos, kur sėdi ji, ją tuo pat metu apima ir baimė, ir didžiulis 
džiaugsmas. Jo siluetas meta šešėlį ant fiurerio veido ekrane. 
Jam klestelėjus į gretimą krėslą, ji užuodžia jo rūkomų cigare- 
čių tabako kvapą. 

— Koks netikėtumas, - sako jis. - Kadangi pamačiusi manęs 
iš karto nenušovei, ar turėčiau manyti, kad išmetei savo bliz- 
gantį pistoletą? 

— Tebeturiu jį, - atsako ji. 

— Tai turėčiau manyti, kad ruošiesi nušauti mane iš arti? 

— Pažiūrėsim. Ar tebeketini mane pasmaugti? 

— Ne. Kaip matei, atėjau čia su reikalais. 

— Pas stambųjį poną. 

- Jis tik mažas didelio mechanizmo sraigtelis. 

— Pavogėte daugiau deimantų, užsiūtų žydų paltuose? 

— Ne. Tiesą sakant, susitikome dėl kontrabandinių prekių 
sertifikatų. Žinai, tai iš tiesų ne mano rinka. Prekiauju brangak- 
meniais, o ne popieriais. Tik užsidirbu dalį tarpininkaudamas. 

— Dirbi pasiuntiniu. Tai tau turėtų atrodyti žema. 

— Nepalikai man didelio pasirinkimo. Į pinigus, kuriuos 
man palikai, nė nosies negalėčiau nusišnirpšti. Du šimtai mar- 
kių. Galbūt vis dėlto reikės tave pasmaugiti. 

- Pamėgink, o kas išims kulką iš tavo pilvo? 

Išgirdęs tai, jis nusijuokia kimiu pažįstamu juoku. Nelauk- 
tai ji pajunta, kaip išgirdus jo juoką oda perbėga šiurpuliukas. 
Ji nusuka akis į ekraną, bet jaučia, kaip eskadrilei bombone- 
šių „Stuka nuožmiai skrodžiant orą ir kaukiant sirenoms, jis 
įsmeigia į ją žvilgsnį. 

— Tave persekioja vienas vaikinukas, - sako ji. 

— Kas? 

- Nežinaujjo vardo. Bet jis vienas iš „povandeninių , kuriuos 
slėpiau. Matyt, sekė mane, tikėdamasis rasti tave. Ir jo ketinimai 
nėra geri. 

- Ir kaip aš susijęs su tuo vaikinuku? 

- Jis mano, kad tu atsakingas už jo seserų mirtį nuo gesta- 
pininkų rankos, - ramiai, beveik švelniai sako ji. - Ar tai gali 
būti tiesa? 

Kino ekrane degančiu miestu lekia tankų kolona. Egono 
tyla jai nepakeliama. 

— Negaliu tau atleisti, Egonai, - išgirsta ji sakant save. 

— Aš tavęs ir neprašiau. Bet kuriuo atveju atleidimas man 
nieko nereiškia. Tai tik žodžiai. 

— Ar gali pasakyti man, kodėl? - paklausia ji. 

Ekrane sprogsta žemė, išspjaudama tamsius verpetus. 

— Kodėl? 

— Kodėl tai darei? 

— Turi omeny, kodėl išdavinėjau savo tautiečius žydus tiems 
kiaulėms Didžiojoje Hamburgo gatvėje? Suabejojai, kad galbūt 
tai dariau ne tik iš meilės fiureriui ir Tėvynei? 

— Ar tu bijojai? Ar jie grasino tau? Grasino tavo šeimai? 

— Na jau, - jis vėl nusijuokia, bet šįkart jo juokas nebe- 
skamba patraukliai. - Koks išdidumas, Zigrida. Negaliu tau at- 
leisti. Tačiau vis tiek mėgini tai padaryti. Vis tiek mėgini rasti 
priežastį mane pateisinti. Ieškai moralios išeities. Ar jie grasino 
tavo šeimai? - klausia dama, - jis papurto galvą dėl tokio ab- 
surdo. O tada nutyla. Ji jaučia, kaip kažkas jame slūgsta. - Šį 
kartą pasakysiu tau tiesą, - galiausiai šaltai taria jis. - Kad nie- 
kam nebeliktų jokių iliuzijų. 

Zigrida suakmenėjusi laukia. Stebi, kaip jis nuryja gumulą 
gerklėje, kaip mintyse žvelgia į tiesą prieš ją ištardamas. 

— Dar prieš prasidedant karui, mano žmona, - pradeda jis, - 
mano žmona maldavo, kad išvyktume į Palestiną. Maldavo. 
Supranti, ji turėjo pusbrolį, kuriam patiko įsivaizduoti esant 
sionistu. Jis sumokėjo krūvą pinigų už gultą portugalų kro- 
vininiame laive ir buvo slapta nugabentas į Palestiną po pat 
britų nosimi. O aš pagalvojau - kibucas? Tai ne man. Ačiū, ne. 
Man neįdomu pusryčiams kartu su fanatikais Žiaumoti smėlį. 
Be to, tuo metu jau tvarkiau vizas, ir ketinau pasukti ne prie 
Negyvosios jūros. Mano brolis turėjo ryšių Amerikos ambasa- 

doje. Tvirtino, kad dulkina pasiuntinybės sekretoriaus žmoną, 
bet kaip buvo iš tiesų, taip ir nesužinojau. Neturėjau progos, 
nes gestapininkai sučiupo tą kvailą Žioplį. Galbūt jie išpešė iš 
jo tiesą. To irgi nežinau, nes po trijų savaičių jie atsiuntė mano 
brolienei urną su pelenais ir išsamią sąskaitą su jo egzekucijos 
išlaidomis, - jam kalbant-pilkšvi šviesos blyksniai nuo ekrano 
mirga ant jo veido. - Mėginau tęsti jo pradėtą darbą su vizo- 
mis, bet buvo per vėlu. Amerikiečiai nustojo kalbėtis su žydais. 
O tada vermachtas įsiveržė į Lenkiją ir emigracijai atėjo ga- 
las, — jis atsidūsta. - Tada Ana pastojo. Ji labai pyko ant ma- 
nęs, - jis kalba taip, tarsi matytų žmonos veidą. - Sakė, tai aš 
kaltas, kad jos kūdikis gims koncentracijos stovykloje. Pasa- 
kiau jai, kad perdeda. Pasakiau, kad naciai kiaulės, bet vertina 
pinigus. Aš su jais susitvarkysiu. Ir kurį laiką tai man pavyko. 
Praėjo metai, tada dar vieni. Man sekėsi. Tiesą sakant, žavėjausi 
savimi. Praradome butą Šioneberge, bet radau mums vietą prie 
dokų. Triukšmingą, bet, man atrodė, neblogą. Ne kokią skylę. 
Turėjome maisto ir anglių krosnelei. 

Pamačiau jūsų veidą ir tiesiog turėjau išgirsti, kaip skamba 
jūsų balsas. . 

- Ir ten gyvenai, - klausia ji, - tuo metu, kai išdulkinai mane 
čia, paskutinėje eilėje? 

— Va tame krėsle, ar ne? - sako jis. 

- Neturi supratimo, kuris krėslas tai buvo, todėl prašau, ne- 
mėgink apsimesti, kad pameni. 

Jis patraukia pečiais. 

- Gal pamenu, gal ir ne. Bet galiu kirsti lažybų, kad tu pa- 
meni, kuris tai krėslas. 

- Arogancija tau neišeis į naudą, - sako ji ir grąžina jį prie 
temos. - Taigi, tavo žmona gavo laišką iš žydų tarybos, įsa- 
kantį prisistatyti jai su vaikais į SS? Ar ne toks pasakojimo 
tęsinys? 

— Toks. 

— Ir tu radai vietą, kur jas paslėpti. Keletą kambarių virš san- 
dėlio Riksdorfe. 

— Taip. Keletą kambarių virš sandėlio Riksdorfe, - pakartoja 
jis. - Sumokėjau už tai gausybę pinigų, bet panašu, kad gera- 
sis vokietis, su kuriuo turėjau reikalų, turėjo šalutinį verslą su 
Sicherheitspolizei. Pirma jam užmokėdavo žydai, paskui poli- 
cija. Kad ir kaip ten būtų, jie atėjo mums miegant. Aš išspyriau 
langą ir pasprukau stogais, bet buvau vienintelis, kuris pabėgo. 
Turbūt būtų buvę geriau, jei būčiau tiesiog nušokęs nuo kurio 
nors stogo, - sako jis. - Tai būtų buvęs taurus poelgis, tiesa? 

— Tai tavęs nesuėmė kavinėje. Nebuvo pavojingo pabėgimo 
iš priverstinių darbų. Negrįžai į tuščius kambarius virš sandė- 
lio. Visa tai buvo melas. 

— Vyras pabėga, palikdamas savo žmoną su vaikais su- 
čiuptą? Nedaug kas palaikytų tai didvyrišku poelgiu. Bet tuo 
metu galvojau: galėčiau jas išlaisvinti. Galėčiau sugalvoti planą. 
Kam gestapui iš tiesų reikia moters su dviem vaikais? Galėčiau 
išpirkti jas. Pasivadinau vardu, kuriuo vadinausi prieš daug 
metų, ir ėmiau darbuotis. Sužinojau, kur jos laikomos, ir suda- 
riau sandėrį su gestapininku Dirkveileriu iš sulaikymo punkto 
Didžiojoje Hamburgo gatvėje. Tai tikrai buvo nesunku. Kai 
kalba pakrypsta apie Žžvangančiuosius, gestapininkai tampa 
panašūs į senas godžias kekšes. Bet Dirkveileris buvo godes- 
nis už daugumą. Jis švaistėsi pažadais, visada girdavosi, kaip 
vienu plunksnakočio brūkštelėjimu gali išlaisvinti šimtą žydų, 
bet paskui visada prašydavo daugiau pinigų. O tada, - pasa- 
koja jis, - atėjo vasario pabaiga. Per vieną rytą Sicherheitspolizei 
suėmė daugiau nei dešimt tūkstančių žydų, daugiausia fabrikų 
darbininkų. Tai buvo masinė operacija. Gestapas, Kriminal- 
polizei, netgi esesininkai grūdo žydus darbininkus iš fabrikų 
į sunkvežimius. Jie niekur nebetilpo, netgi Didžiojoje Ham- 

burgo gatvėje, todėl buvo nuspręsta atlaisvinti šiek tiek vietos. 
Po trijų dienų Dirkveileris pranešė man, kad įsakė mano žmoną 
ir vaikus perkelti į Terezyną už Prahos. Jis vadino Terezyną 
„Rojaus stovykla“. Žadėjo, kad jos ten liks gyvos ir bus pui- 
kiai maitinamos, kol aš bendradarbiausiu su juo, - jis blausiai 
spokso į šviesą, sklindančią nuo ekrano. - Tą dieną tapau gau- 
dytoju, - gūžteli jis pečiais, - tai man sekėsi. Deimantų versle 
išmoksti ne tik įvertinti brangakmenius, bet ir skaityti žmonių 
veidus. Kavinėje išsirinkdavau žmogų ir tol spoksodavau į jį, 
kol jis pažvelgdavo man į akis, o tada viską suprasdavau. Tapau 
patyręs išdavikas. Galiausiai vieną rytą Dirkveileris pasikvietė 
mane į kabinetą. Jis buvo laimingas. Mano dėka gerai pasirodė 
savo vadovų iš Burgo gatvės būstinės akyse ir norėjo išreikšti 
man savo dėkingumą. Iš kažkur gavo „Napoleono“ konjako - 
greičiausiai iš kokio nors seno rūsio žydo namuose. Gėrimas 
buvo antrarūšis, bet jis manė, kad tai tikras laimikis, ir norėjo 
pasidalyti jao su manimi. O tai didžiulė garbė, bent jau taip 
jam atrodė. Esesininkas pakviečia žydą kartu išgerti konjako. 
Negirdėta. 

Zigrida sukanda dantis. 

- Ir ką tu darei? 

Egonas akimirką į ją žvelgia. 

- Pasakiau, kad manęs nedomina jo konjakas. Kad nebe- 
domina nei jo cigaretės, nei rankiniai laikrodžiai, nei visi kiti 
niekučiai. Pasakiau jam - jei nori, kad ir toliau padėčiau gerai 
atrodyti savo vadovų akyse, turi kai ką padaryti dėl manęs. 

- Dėl tavęs, - pakartoja Zigrida. 

Egonas lėtai atsidūsta. 

- Iš pradžių jis neprieštaravo. Gal jam buvo smalsu, ko aš 
noriu. Ką toks Žmogus kaip aš vertina labiau už kasdienę kon- 
trabandą. Tada pasakiau jam. Pasakiau, kad turi grąžinti mano 
žmoną ir dukteris atgal į Berlyną. 

Zigrida sustingsta. Visiškai nuščiūva. Egonas žvelgia taip, 
tarsi tebebūtų įsmeigęs akis į esesininko veidą. 

— Staiga unteršturmfiuureris nebeatrodė laimingas, - sako 
jis. - Po akimirkos pašokęs ėmė kumščiu trankyti stalą ir 
šaukti, kad sumautas žydpalaikis jam neįsakinės. Bet jis tik ap- 
simetinėjo. Spėjau jo veide perskaityti tiesą, - taria jis ir nuryja 
gumulą gerklėje. - Galbūt visada tai žinojau. 

Egonas nutyla. Giliai, santūriai įkvepia, kad baigtų pasako- 
jimą. 

— Kitą dieną važiavau traukiniu kartu su vienu iš gestapi- 
ninkų, pavarde Purcelis. Galima sakyti, ne tokiu jau ir blogu. 
Tikrai pažinojau blogesnių žmonių. Tam tikru požiūriu jis buvo 
mąslus budelis. Mėgo kortų triukus. Galbūt jis manė, kad pa- 
sakydamas tiesą daro man paslaugą. Ana ir mergaitės niekada 
nebuvo išsiųstos į jokią „Rojaus stovyklą“. Vasario dvidešimt 
šeštąją jas ketino išvežti į koncentracijos stovyklą Lenkijoje. Į 
vietą, vadinamą Aušvicu. Matyt, Ana puolė į isteriją, platfor- 
mos minioje pasimetus vienai iš dukrelių. Žinoma, esesininkai 
nemėgsta panikos transportavimo metu ir neturi kantrybės su 
klykiančiomis moterimis. Todėl sargybinis vožė jai per galvą 
šautuvo buože, o tada įmetė jos kūną į traukinį. 

Jis tai pasako ramiu, neišraiškingu balsu. Tada akimirką 
žvelgia bereikšmiu žvilgsniu. 

— Tai man papasakojo Purcelis. Kaip sakiau, galbūt manė, 
kad daro man paslaugą. Galbūt manė, kad elgiasi žmoniškai. 
Nežinau. Jis atrodė ganėtinai nustebęs, kai suvariau jam peilį. 
Netgi nusivylęs. Kad ir kaip būtų, taip baigiau savo karjerą Ge- 
heime Staatspolizei. 

Zigridos skruostais plūsta ašaros. Ji norėtų paliesti jį. Norėtų 
pirštais palytėti sielvartą jo veide. Tačiau bijo, kad, palietusi jo 
veidą, nusidegintų pirštus. Jo veide kažkas liepsnoja, todėl ji tik 
nusišluosto akis ir ištaria: 

— O kaipgi tavo dukros? 

— Iš kur galiu žinoti? - klausia jis stebeilydamas į tamsą. Tada 
atsisuka ir akimirką žvelgia į Zigridą taip, tarsi žiūrėtų į vieną iš 
savo brangakmenių. - Išvažiuok su manimi, - tyliai ištaria. 

Akimirką ji viduje pajunta visišką tuštumą. 

— Tai neįmanoma. 

— Įmanoma. Viskas įmanoma. Manau, jau supratai tai. Išva- 
žiuok su manim. 

Ji papurto galvą. 

— Kaip? 

— Kaip? Įlipsime į traukinį. Per kiek laiko nuvažiuosim gele- 
žinkeliu iki Madrido? Greičiau negu per dieną. 

— Ne. Turiu darbuotis čia. Yra žmonių, kurie priklauso nuo 
manęs. 

— Priklauso nuo tavęs? Kiek laiko tai truks? Kiek laiko truks, 
kol vieną naktį gestapininkai pasibels į tavo duris? Mačiau, ką 
jie daro Didžiosios Hamburgo gatvės rūsiuose. Tokių rūsių yra 
visame mieste. Kankinimai - per švelnus žodis tam apibūdinti. 

— Neišgąsdinsi manęs, Egonai. 

- Nemėginu tavęs gąsdinti, ponia Šrioder. Mėginu išgelbėti 
tavo gyvybę. 

Ji žvelgia į šviesos karoliukus jo akyse. 

- Susitikime čia. Rytoj. Per dieninį seansą, - sako jis. 

— Negaliu. 

- Turiu planą. Jis šiek tiek rizikingas, bet jei man pasiseks, 
turėsime šiek tiek pinigų. Pakaks nupirkti tau tuziną pasų. Man 
reikia tik tos mažos laidynės, kurią nešiojiesi. 

— Ko? 

- Revolverio, Zigrida. 

— Ką ketini su juo daryti? 

— Nieko. Tiesiog duok jį man. 

Ji dvejoja. Jos skrandis įsitempia. 

— Ojei vėliau man prireiks tave nušauti? - paklausia ji. 

— Visada galėsi paprašyti, kad grąžinčiau, - atsako jis ir iš- 
tiesia ranką. 

Galiausiai ji pajuda. Paduoda jam blizgantį nikeliuotą ginklą 
ir Žiūri, kaip jis įsikiša jį į kišenę. 

— Nelauk manęs, - sako jam. - Rytoj. Aš neateisiu. 

- Pažiūrėsim, - atsako jis. - Tarp dabar ir tos akimirkos daug 
kas gali įvykti. Pasaulio ašis gali pakrypti, Zigrida. Iš jūrų gali 
iškilti kalnai. Žirgai gali prabilti. Moteris gali persigalvoti, — 
sako jis ir pakyla nuo krėslo šalia jos. 

Gatvėje ji ima dairytis komisaro beždžionės ausimis ir pa- 
stebi jį prie spaudos kiosko, perkantį iš seno veterano laikraštį. 
Tačiau šį kartą ji nevengia jo ir nori jį matyti. Prireikia pastangų 
įsitikinti, kad jis nepametė jos minioje metro platformoje. Va- 
gone jis atsisėda kitoje eilėje ir ima dėbsoti į savo laikraštį. Ne 
doro nacio skaitalą, tokį kaip „Volkischer Beobachter“, bet pi- 
kantišką laikraštį „Plika akis, garsėjantį nepadoriais pasakoji- 
mais ir reklamomis su nuogomis moterimis. Pirmame pusla- 
pyje pavaizduota krūva purvinų kaukolių, o antraštė skelbia: 
KALTA RusIJjA! 

Ji pravažiuoja savo stotelę. Tiesą sakant, nuvažiuoja toli toli 
už savo stotelės. Pravažiuoja Vokiečių operos rūmus Bismarko 
gatvėje, Sofijos Šarlotės rūmus, Kaizerio kelio tiltą ir apvažiuoja 
visą žiedinę geležinkelio liniją. Vienu metu, traukiniui pajudė- 
jus iš Adolfo Hitlerio aikštės platformos, komisaras Riosneris 
beždžionės ausimis ištiesia kaklą ir susiraukęs, suglumęs pa- 
žvelgia pro langą. Tikriausiai klausia savęs, kurgi jį vežasi ši 
moteris. Pagaliau, dar už dviejų stotelių, pasidaro šiek tiek ne- 
jauku. Vagone jie liko beveik vieni. Traukinys pasileidžia tu- 
neliu į Reicho sporto aikštės platformą. Zigridai atsistojus, jis 
įkiša nosį į savo laikraštį. Tada ji staiga atsisėda šalia jo ir jis 
pašoka, tarsi jį būtų nukrėtusi elektra. 

— Noriu, kad pažiūrėtumėte, ką turiu rankinėje, Herr Kom- 
missar, - sako ji mandagiai, bet ryžtingai. Jos rankinukas at- 
segtas, ir įkišusi vidun ranką ji laiko sugniaužusi peilį žuviai 
doroti. Ji pastebi, kaip jo veidas suakmenėja. - Patikėkite, ne- 
noriu jūsų sužeisti, - patikina ji. - Tiesą sakant, priešingai - 
noriu, kad liktumėte puikios sveikatos. Bent jau dar vieną 
dieną. 

Jis nieko neatsako, tik nustėręs spokso į ją. 

— Matau, kad mūvite vestuvinį žiedą, - pastebi ji. - Tai puiku. 
Kokia jūsų vestuvių sukakties data? 

Jis prisimerkia. 

— Kas? 

- Jūsų vestuvių sukaktis, - pakartoja Zigrida. 

Vis dar prisimerkęs jis pašnairuoja žemyn į peilį, bet atrodo, 
kad jį apima šioks toks smalsumas. 

— Balandžio dvidešimt septintoji, - atsako jis. 

— Gana greitai, - pastebi ji, išsitraukdama iš palto kišenės 
kažką sugniaužusi kumštyje. - Parodykite man savo delną, 
Herr Kommissar, - paprašo ji. 

Jis nesiryžta. 

— Nagi. 

Jis dar labiau susiraukia, bet paslapčia ištiesia delną. 

— Ar jūsų žmona yra kada nors nuo savo vyro dovanų ga- 
vusi deimantą? - paklausia Zigrida. 

Mažas brangakmenis, kurį ji paleidžia iš savo kumščio, 
akimirką blyksteli, bet komisaras sugniaužia jį delne. Deiman- 
tas greitai dingsta jo kišenėje ir jis atsiverčia kitą laikraščio 
puslapį. 

- Jūsų kibiras kiauras, - sako jis. 

- Kiauras, - pakartoja ji. 

- Judas, gnūdige Frau, - sako komisaras. - Jūsų grupelėje. 
Jus išdavė. 


MOTFERII MIECTAG 202 


Ji suglumusi spokso į jį, bet jis susiraukęs žiūri į savo laik- 
raštį. 

— Kas? - piktai sušnabžda ji. - Ar žinote vardą? 

— Taip, - atsako komisaras ir sušlamina laikraštį atsiversda- 
mas kitą puslapį. - Žinau vardą. Bet tai kainuos. 

— Kiek kainuos? 

Jis šnarpšteli. 

— Mano žmonos gimtadienis gegužės penkioliktą. 


0 


K JŪS DAROTE? — PAREIKALAUJA ATSAKYTI 
R anyta. 

— Kraunuosi lagaminą. 

— Matau. Kur sumanėte išvykti? 


— Atostogų. 

— Atostogų? - senė vos neapalpsta vien nuo šios minties. - 
O kaipgi jūsų darbas? 

— O ką? 


— Negalite neiti į darbą. Tai neteisėta. 

— Neturiu darbo, Petronela. Mane atleido. 

— Atleido? Gerasis Dieve, - gedulingai subliauna anyta, - ži- 
nojau, kad taip nutiks. Sulaukėte atpildo už tai, kad neturite 
kovos dvasios ir nelaikote liežuvio už dantų. 

— Teisingai, - Zigrida įgrūda porą batų į lagamino šonus ir 
uždaro jį. 

Sagtys neužsisega, todėl ji susiranda Kasparo diržą, kad sau- 
giai apjuostų lagaminą. Kitame kambaryje radijas groja Čarlio 
ir jo orkestro melodiją „Nesutrukdysit man svajoti“, 

— O kaipgi aš? 

— Jūs? 

- Išvykstate ir paliekate mane gyventi iš našlės pensijos? 

— Esu tikra, kad partija neleis atsidavusiai, mokestį mokan- 
čiai narei badauti. 

— Matote! Matote,būtent dėl tokių pastabųjusatleido,esu tikra. 

— Tik pagalvokite, Petronela, apie laisvę, kuri jūsų laukia. 
Galėsite klausytis savo radijo kada tik panorėjusi. 

— Negalite šitaip pasielgti. 

— Negaliu? 

— Negalite tiesiog imti ir išeiti. 

— Pasiilgsite manęs? - pasiteirauja Zigrida užsimesdama paltą. 

— Nepaliksite manęs čia vienos. Perspėju jus. 

— Ką ketinate daryti? Paskambinti policijai? Įskųsti, kad su- 
sikroviau lagaminą? 

— Patikėkite, galėčiau jiems pasakyti daug daugiau. 

— Gal ir taip, - ji paima lagaminą už rankenos ir pasukioja 
tikrindama, ar išlaikys diržas, kuriuo jį apjuosė. - Bet jei poli- 
cija Mane suims, manęs čia nebebus ir jūs vis tiek liksite viena. 

Kitame kambaryje Čarlio ir jo orkestro muziką staiga nu- 
traukia garsus neritmingas pypsėjimas. 

- Išeinu, - pareiškia Zigrida. 

— Negalite išeiti. Prasidėjo antskrydis. 

- Čerčilis atsiuntė man telegramą. Parašė, kad būsiu saugi. 

— Negalite eiti į lauką, jūs išprotėjote. Niekas jums to neleis. 

Bet Zigrida nesiklauso. Laiptinėje garsiai aidi durininkės 
Munt balsas: 

- Į rūsį. Visi į rūsį, - pamačiusi Zigridą, ji ima klykti kaip 
sirena. — Ponia Šrioder! Ką, jūsų manymu, čia darote? 

— Išeinu, ponia Munt. 

— Tai draudžiama. Visi gyventojai... - pradeda ji, bet Zigrida 
nutraukia ją. 

— Užteks! Užčiaupkit kakarinę, sena sudžiūvėle! 

— Kaip drįstat šitaip kalbėtis su partijos nare! 

— Drįstu. Manot, esate fiurerio numylėtinė? Manot, kad jam 
bent kiek rūpi, ar jūs gyva, ar mirusi? Kad jam rūpi bent vienas 
iš mūsų? Jam nusišikt. 

— Tai išdavikiškos kalbos! - Munt iš tiesų atrodo priblokšta. - 
Įžeidinėjate fiurerį. 

— Pasitraukit man iš kelio. 

— O Dieve, - išgirsta jos skausmingai aiktelint moterį ir at- 
sigręžusios pamato Brigitę milžinišku tarsi būgnas pilvu, kry- 
puojančią žemyn laiptais, glėbyje spaudžiančią apklotą, skirtą 
apsigaubti per antskrydį. Senoji Šrioder griebia jai už rankos. 

— Vaikas tuoj gims. Ji gali pagimdyti bet kurią akimirką, - 
pareiškia senė. 

Zigridą perveria kaltė. Ji visiškai pamiršo savo pažadą Ka- 
rinai. 

— Nestovėkit išsižiojusi, - subara ją senoji Šrioder, - padė- 
kit jai! 

Zigrida pastato savo lagaminą. 

Joms leidžiantis laiptais jaunosios moters veidas baltas it 
kreida ir nusėtas prakaito lašeliais. 

— Atsiprašau, - sušnibžda Zigrida. - Jūsų sesuo prašė mane 
prižiūrėti jus, kol jos nėra. Bijau, kad neatlikau šios užduoties. 

Bet panašu, kad Brigitei nerūpi atsiprašymai. Zigridos su 
anyta padedama ji nulipa ant kito laiptelio ir sukanda lūpą, kad 
neimtų šaukti. 

- Šiandien jis spardosi kaip pasiutęs, - sako ji, liesdama savo 
pilvą. - Ar ne taip? Toks nekantrus. Visai kaip jo tėvas. 


Užrašas „VERKTI DRAUDŽIAMA“ tebėra savo vietoje, bet šįva- 
kar britai arti. Per arti išvedžiojimams, per arti pokštams. Tarp 
sprogstančių bombų liko vietos tik baimei. 

suolus jos padarė laikiną lovą ir užklojo ją antklodėmis. Siū- 
buojančios lempos šviesoje Zigrida žiūri į savo rankinį laik- 
rodį. Jėzau! - gailiai šaukia senis iš pirmo aukšto, rūsiui dre- 
bant nuo sprogimų. - Jėzau Kristau! 

Tada senoji Šrioder šiurkščiai griebia jai už rankos. 

- Jai nubėgo vandenys. Ji gimdo! - surinka ji Zigridai tiesiai 
į veidą. 


Namo moterys metė savo adinius ir visiškai atskyrė merginą 
nuo vyrų. Senosios kavos mėgėjos, ponios Toji ir Anoji, laiko ją 
paramsčiusios. Nors nuo šalčio jai alsuojant kyla garas, blyksin- 
čioje šviesoje jos veidas blizga nuo prakaito. Ponia Trocmiuler 
šnabžda absurdiškus padrąsinimus ir nosine šluosto jai prakai- 
tą. Brigitės kojos plačiai išskėstos, suknelė atsmaukta virš juos- 
mens. Zigrida kartu su kitomis moterimis laiko iš apklotų pa- 
darytą užuolaidą, kad užstotų oberšturmfiurerio žmonos gėdą. 
Vyrai suglumę spokso į jas pašaliečių žvilgsniais. Kai ji atsisuka, 
pamato iš gimdos kaklelio pasirodant kūdikio galvą. 

— Stumk! - įsako merginai senoji Šrioder, pasiruošusi pri- 
imti kūdikį į savo prijuostės klostes. - Greičiau, vaikeli! Stumk! 
Stumk! 

— Jau lenda! - paklaikusi iš džiaugsmo šaukia ponia Troc- 
miuler. - Jau išlindo galva, mamyte! 

— Jau beveik! - senoji Šrioder perrėkia iš skausmo klykian- 
čią merginą. - Stumk, stumk! Labai gerai! Stumk toliau! 

— Jau lenda! Jau lenda! 

Ir štai jis čia. Mažutis rausvas padaras, šlapias nuo motinos 
gimdos vandenų. Zigrida spokso į jį. 

— Išlindo! - apimta ekstazės su palengvėjimu krykštauja po- 
nia Trocmiuler. - Ačiū Dievui, išlindo! 

Pakėlusi naujagimį už kojyčių, Zigridos anyta pliaukšteli 
jam, kad įkvėptų oro. Iškvėpdamas jis garsiai suinkščia plonu 
ir tokiu kupinu gyvybės balseliu, kad Zigridos akys pritvinksta 
ašarų. Ir akimirką tamsiame rūsyje girdėti ne tik verksmas, bet 
ir džiaugsmo šūksniai. 

- Marčia, paduokit žirkles, reikia nukirpti virkštelę, - su pa- 
sitenkinimo gaidele balse paliepia senoji Šrioder. 

— Mano siuvimo krepšys čia, prie suolo, - susijaudinusi pa- 
reiškia Marta Trocmiuler. - Imkit mano žirkles. Rasite jas! 

Zigrida šoka prie siuvimo krepšio ir grįžta su žirklėmis. Pro 
iš mažos burnytės sklindantį klyksmą pasigirsta žirklių čekš- 
telėjimas. 

— Tai mergaitė, - praneša senoji Šrioder, vystydama vaikelį 
į prijuostę. 

Bet kažkas ne taip. Oberšturmfiurerio Žmonos veidas vis 
dar iškreiptas kančios. 

— Ne. Ne, jūs klystate! 

— Kas yra, vaikeli? 

— Ne, jūs klystate. Turi būti berniukas. Berniukas. Tai privalo 
būti berniukas! 

— Kraujas! - staiga surinka ponia Trocmiuler. - Kraujas! 

— Gerasis Dieve, ji kraujuoja. Zigrida, paimkit kūdikį, - pa- 
liepia anyta ir dar nespėjusi atsisakyti Zigrida jau laiko ran- 
kose į prijuostę suvyniotą kūdikį. 

Ta mažutė būtybė kol kas tėra tik garsus triukšmas, bet savo 
rankose ji pajunta vilties svorį. Gyvybės svorį. 


Kitą rytą tempdami iš rūsio kūnus, gelbėtojai ir gaisrininkai ras 
vaikelio motiną nepaliestą. Neprispaustą sugriuvusių sijų, neatpa- 
žįstamai sutraiškiusių durininkę Munt. Jie ras motiną nesulaužy- 
tais kaulais šalia nedidelės mūro nuolaužų šūsnies, kuri palaidojo 

kitų palaikus. Ponios Tos ir ponios Anos. Jie iškels iš rūsio griuvė- 
sių bedvasį oberšturmfiurerio žmonos kūną, tarsi tai būtų šventa 
relikvija. „Jos akys žvelgė į Dievo apvaizdą, - parašys vienas iš 
vietos laikraščių. „Bekraujė Madona. Jos kūnu pasirūpins SS ir 
palaidos jį iškleidę vėliavas ir uždegę fakelus. Mažoji miegančioji 
gražuolė mišrūnė bus palaidota tarsi nacių judėjimo kankinė. Jos 
vyras, oberšturmfiureris, ką tik grįžęs iš fronto su žemiau alkūnės 
nutraukta kaire ranka, iškels likusią ranką, nevikriai atiduoda- 
mas pagarbą virš atviro karsto, BDM mergaičių chorui giedant 
„Vėlią naktį žvaigždėms spindint“. Šalia jos karsto stovės mažu- 
tis baltas uždengtas karstelis. Uždengtas, nors jame tebus kruvi- 
na prijuostė, kurioje buvo suvystyta jos naujagimė. Tai viskas, ką 
rado gelbėtojai. 

Iš sprogimo gatvėje išraustos duobės bus nustatyti du dalykai. 
Pirma, bomba greičiausiai buvo britiška universalioji fugasinė. 
Antra, sprogimas nebuvo tiesioginio smūgio padarinys. Būtent 
dėl to sprogimui nurėžus pastato fasadą, kuris įgriuvo į rūsį, liko 
gyvų. Iš penkiolikos žmonių, susispaudusių mažoje šaltoje pože- 
minėje erdvėje, bent pusė sugebėjo ištrūkti specialiais sumūrytais 
koridoriais, vedančiais į gretimo namo rūsį. Po kelių dienų polici- 
jos kapitono apklausiamas ponas Muntas, vietinis partijos atsto- 
vas, karštai paneigs bet kokią tikimybę, kad jis galėjo leisti pavogti 
armijoje tarnaujančio SS karininko naujagimę. Kad ir ką sakytų 
pakvaišusios bobos iš rūsio, kurioms trūksta vieno šulo, neįma- 
noma - tiesiog neįmanoma, kad toks mažutis vaikelis, ne didesnis 
už žirnį, būtų išgyvenęs. 

Jiems virš galvų pasigirsta griaustinis, tarsi dundėtų tūks- 
tantis traukinių, tarsi dužtų tūkstantis iš aukštai numestų for- 
tepijonų, tarsi įgriūtų kalnas. Klyksmas, šviesos blyksnis, o tada 
nieko. Tik riaumoja tamsa. Tai trunka kažkiek minučių, o gal 
valandų, o gal sekundžių. Zigrida nežino, ji gyva ar mirusi. Jos 
kūną apglėbia tiršta juoda nejautra. O tada pamažu, labai pa- 

mažu suvokia, kad jos širdis plaka. Pamažu suvokia, kad ji kvė- 
puoja. O tada išgirsta nekantriai verkiant savo glėbyje laikomą 
kūdikį, kurį užstojo savo kūnu. Po kelių akimirkų ji pamato 
šviesą. Prožektorių šviesos pluoštus. Pasigirsta šauksmai. Dejo- 
nės. Kažkas rauda, kažkas duoda nurodymus. 

- Ponia Šrioder. Turite išeiti! 

Ji atpažįsta šį balsą. Moters balsą. Nuo lūžusių sijų atsimušę 
šviesos spinduliai virpa pro dulkes. Ji kosi jų pilname ore. 

- Ponia Šrioder. Turite palikti ją, - balsas priartėja. - Ji ne- 
gyva, ponia Šrioder, turite palikti ją. 

Ne, nori ištarti ji. Ne, jūs klystate. Gal ji tai ir ištaria, glaus- 
dama kūdikį. Ji gyva. Negi negirdite jos? Ji verkia. Negi negirdite? 
Tada šviesos spindulys apšviečia veidą tarp nuolaužų. Senoji 
Šrioder apstulbusi nemirksėdama dėbso į ją. Jos veido išraiška 
sustingusi tarsi sustojusio laikrodžio, kurio paskutinė sekundė 
pakibusi laike. Nuo paskutinėje rūsčioje grimasoje sustingusių 
lūpų kampučių nusidriekusi tamsi kraujo srovelė. 

Vėl pasigirsta triukšmas. Kažkas garsiai trinksi, tada lūžta. 

— Išėjimas atviras! - staiga išgirsta ji pergalingą Munt vyro 
šauksmą. - Prasiveržėm! - džiūgauja jis. 

Šviesos spinduliai nukrypsta kitur. Ji mato Martos Trocmiu- 
ler veidą kruvina kakta, paklaikusiomis akimis. 

— Tuoj pat eime, nesiginčykite, - maldauja moteris. - Vyrai 
pradaužė avarinį išėjimą. Turime eiti. Jei norite, kad ši mažutė 
lėlytė išgyventų, turite išnešti ją iš Čia. 


Pastatas kitoje gatvės pusėje dega, skleisdamas karščio ban- 
gas. Akinamose oranžinėse liepsnose šmėkščioja siluetai. Svir- 
duliuodama į gatvę Zigrida atsargiai tebelaiko glėbyje kūdikį, 
suvyniotą į vieną iš jos apklotų, naudojamų per antskrydžius. 
Glaudžia mažutę klykiančią būtybę prie krūtinės, saugodama 

ją nuo dulkių ir dūmų. Kažkas šaukia ją vardu, bet praeina aki- 
mirka, kol ji tai suvokia. Praeina akimirka, kol ji suvokia, kad tai 
Karina bando įveikti ant asfalto gulinčias griuvėsių nuolaužas. 

- Apgailestauju, - sako jai Zigrida. - Apgailestauju. Jūsų se- 
suo, - sako ji. 

- Brigitė? - Karina paklaikusi žiūri į Zigridą, jos akyse atsi- 
spindinčių liepsnų šokį. Tada atverčia Zigridos laikomo ryšu- 
lėlio kraštą ir pažvelgia į mažutį susiraukusį klykiančio kūdi- 
kio veidelį. - O Dieve... 

— Manau, ji nesužeista. Bet aš negaliu likti. Turite paimti ją, 
Karina, - sako Zigrida ir paduoda ryšulėlį Karinai į glėbį. - 
Nuvežkite ją į ligoninę. Pagydykite, o tada pasiimkite. 

- Aš? 

- Jai reikia motinos, Karina. 

— Motinos? Nejuokaukite. Turiu omeny, kaip aš galiu? - jos 
veidas palaužtas sielvarto. Įprastinis cinizmas dingęs. - Kaip aš 
galiu? Tokia moteris kaip aš, viena? 

- Jai reikia būtent tokios moters kaip jūs. Bet jūs ne viena. 
Turite brolį. Eikite pas Volframą. Sugalvokite ką nors, Karina, - 
sako jai Zigrida. - Išgelbėkite ją iš šio košmaro. 


l 


J + PAMENA TUNELį. Tunelis jungia Anhalto geležinkelio stotį, 
| kurios geltonų Grepino plytų mūrai didingai stūkso Saro 
gatvėje su ne ką mažiau didingu „Hotel Excelsior“, kurio fasadą 
puošia milžiniškos kolonos. Zigrida pamena tunelį iš vaikystės, 
nes vienoje iš požeminių krautuvių mama kartą jai nupirko 
tamsiai mėlyną tarsi nakties dangus aksominę suknelę. Suk- 
nelė jai atrodė itin prašmatni ir ji susirūpino, tėvui paklausus, 
kiek ji jam atsieis. Pardavėjai atsakius, jis purkštelėjo, tarsi nuo 
kainos jam būtų kilęs čiaudulys. Tačiau įsikišo mama. Giun- 
teri, svarbu, kad ji turėtų ką nors gražaus. Tėvas kaip paprastai 
nusileido, atsidusdamas taip, kad jo skruostai išsipūtė, o tada 
subliūško tarsi oro balionas. Vėliau tą dieną jie papietavo ne- 
didelėje kavinėje Paryžiaus aikštėje, kur gėrė vaisių gėrimą su 
apelsinais, o paskui išsinuomojo rogutes ir nuėjo čiuožinėti 
Reichstago alėjoje su daugybe berlyniečių šeimų. Ji pamena 
tėvą juokiantis, jiems abiem nugriuvus į pusnį. Jis juokėsi tarsi 
mažas berniukas. Laimingas, nevaržomai kikeno. Išgirdus jo 
juoką, jai irgi pasidarė gera, bet ir šiek tiek nusiminė, nes jis 
juokėsi tik dėl savo išdaigų sniege. Nesidalijo juoku su ja. 

Prie stoties atviroje aikštėje susirinko vidutinio amžiaus rud- 
marškinių kovotojų pučiamųjų orkestras. Jo fone pūpso oro 
antskrydžiams skirti smėlio maišai. Žvangantys derinamų pu- 
čiamųjų garsai ataidi nuo skliautuotų lubų prie pagrindinio 
įėjimo į stotį. 

Stoties viduje imperijai statyta didinga bilietų kasa įgavusi 
purviną, netvarkingą karo meto išvaizdą. Visur smėlio maišai, 
lentomis užkalti langai, viskas aplūžę, mūras įtrūkinėjęs. Mi- 
nios pilkų keliautojų niurna, genamos garsiakalbių. 

Zigrida eina per minią su tokiu pat bespalviu žinojimu, kur 
keliauja, bet jos akys ryžtingos ir budrios. Ji paliko savo bagažą 
namo griuvėsiuose. Išsimaudė ir persirengė bute prie Askanų 
aikštės, išsirinko spintoje pakabintą švarią suknelę, vonioje ko- 
ridoriaus gale šepečiu nusigrandė nuo odos sprogimo suodžių 
likučius, o tada kietai tarsi užmušta išsimiegojo lovoje nieko 
nesapnuodama. Išsinėrė iš kruvinų, suodinų drabužių tarsi iš 
odos. Atgimė kaip nauja būtybė - pusiau moteris, vilkinti pa- 
togų mėlyną Karinos paltą, pusiau tikslingai veikiantis mecha- 
nizmas. Pamačiusi netoli įstiklintų tvarkaraščių lūkuriuojančią 
Erichą, ji čiumpa jai už rankos. Ericha staigiai atsisuka su pa- 
vojinga, į kampą užspeisto Žmogaus mina. 

— Ką tu čia veiki? 

- Šiek tiek pakeičiau mūsų planą, - atsako jai Zigrida. — 
Eime, - paliepia ji ir nusitempia merginą prie ilgos tvarkaraš- 
čių eilės. 

— Maniau, buvome susitarusios, - sušnypščia mergina. 

Bet Zigrida lėtai „vokiškai apsidairo. 

— Kur jos? 

— Kas“ 

— Ponia Veis su dukromis. 

— Restorane. Jos buvo alkanos, pamaniau, kad turėtų pavalgyti. 

— Ar jos vienos? 

— Vienos? Restoranas pilnas žmonių, juk pietų metas. 

— Žinai, ką turiu omeny. Ar ką nors su jomis nusiuntei? 

— Ne. Nieko. Klausyk, tu dar nepaaiškinai... 

— O kaipgi „priedas, apie kurį man sakei? Kur jis? 

— Dar neatvyko. 

— Tuomet galbūt dar tūrime laiko. 

- Zigrida. 

- Jis išdavikas, Ericha. 

— Ką? Ką tu sakai? 

— Sakau tau, kad ir kas, tavo manymu, jis būtų, iš tiesų yra 
arba išdavikas, arba perėjęs į kitą pusę. Žmonėmis iš kitos gru- 
pės, su kuriais palaikai ryšį, negalima pasitikėti, ar supranti? Jie 
susiję su gestapu. 

— Ne. Ne, tu klysti. 

— Ne šį kartą, - nenusileidžia Zigrida. - Žinau, tau patinka 
manyti turint neklystančią nuojautą, bet tu ne popiežius. Pada- 
rei klaidą. O dabar eime. Turime judėti. Kur tavo žmogus, tas 
Bekeris? Nematau jo. 

— Ne, - garsiai, niūriu balsu pakartoja Ericha. 

— Ne? Ką ne“ 

— Ne. Tu klysti, - sako ji. - Tas „priedas, - sako ji ir papurto 
galvą, - jis yra vokiškai kalbantis čekas. Britai nuleido jį su 
parašiutu į Čekiją, kad organizuotų sabotažo kuopeles ginklų 
fabrikuose. Jis mėnesių mėnesius bėgo čia nuo gestapo iš pa- 
čios Prahos. 

Zigrida sustoja. Griežtai pažvelgia Erichai į veidą. 

- Tokia jo istorija. Visi turime savo istoriją, - sako ji. - Iš kur 
žinai, kad tai ne melas? 

- Žinau, ponia Šrioder, - ryžtingai sušnabžda ji, - nes aš esu 
išdavikė. 

Zigrida nutyla. Užsimerkia ir vėl atsimerkia. Ericha žvelgia 
tiesiai prieš save. 

— Tai, ką tau pasakojau, - sako ji, - apie adresą ant kortelės iš 
cigarečių pakelio, nebuvo visiška tiesa. Ten laukė kriminalinės 
policijos detektyvai. Bet moteris, kurią jie suėmė, buvau aš. 

— Vaikeli, - sušnibžda Zigrida. 

Bet Ericha tebežiūri rūsčiai tarsi tigras narve. 

— Iš pradžių jie mane nuvežė į Aleksandro aikštę, - sako 
ji. - Bet tikriausiai mano vardas buvo įtrauktas į sąrašą, todėl 
po kelių valandų įgrūdę į žalią sunkvežimį jie nuvežė mane 
į Princo Albrechto gatvę. Pasakė, kad manęs laukia nedidelis 
šou. Nedidelis šou, kuris turėtų būti labai pamokomas. Nuvedė 
mane į rūsį ir prirakino prie kėdės. Tada atėjo du stambūs ges- 
tapininkai, per vidurį tempdamiesi moterį, ir privertė mane 
žiūrėti, kaip jie ją nuogai išrengė, prirakino prie stalo ir ėmė 
daužyti guminėmis lazdomis, - tik dabar, mintyse vėl regint tą 
vaizdą, jos akyse viena po kitos pasirodo ašaros. - Iš pradžių ji 
rėkė. Raudojo. Bet po kurio laiko nesiliaujant smūgiams ėmė 
tik kriokti kaip gyvulys. Tik tada, - sako ji, - jie paaiškino, ką 
man siūlo. Tai iš tiesų buvo labai paprasta. Man tereikia padėti 
jiems paspęsti šiuos spąstus. Man tereikia išduoti visus ir viską, 
ir nenukentėsiu. Priešingu atveju kita ant stalo būsiu aš. 

Ji papurto galvą, žvelgdama į kažką neregimo. 

— Turėjau spjauti jiems į veidą. Turėjau leistis kruvinai už- 
daužoma. Bet aš to nepadariau, - sušnibžda ji. - Aš negalėjau. 
Nes tegalėjau galvoti... - pradeda ji ir turi vėl iš naujo pradėti 
sakinį. - Tegalėjau galvoti, kad kūdikis neišgyvens smūgių. Tai 
juokinga, žinau. Vos prieš kelias valandas ketinau sumokėti, 
kad jį išgramdytų. Bet tą akimirką... Negaliu to paaiškinti. Jis 
manyje atgijo, - pasukusi galvą, ji staiga pažvelgia į Zigridos 
veidą. - Todėl dabar esu žudikė. Nužudžiau visus, kurie ma- 
nimi pasitikėjo. Visus, kad išgelbėčiau save ir tą mažą buož- 
galvį, augantį mano pilve. Todėl suprask, tu turi eiti, Zigrida 
Šrioder. Dabar pat. Kol nenužudžiau ir tavęs. 

Zigrida spokso į ją. Tada nusišluosto nuo veido ašarą. 

— Bekeris? - paklausia ji. 

- Jis mano sarginis šuo. Bet jis ne vienas. Atpažįstu dar vieną 
prie laiptų su laikraščiu, kitas rūko prie kiosko. 

— Iš viso trys. 

- Prašau, Zigrida, - pradeda ji, bet Zigrida neleidžia jai baigti. 

— Aš imsiuosi šio reikalo, jei neprieštarauji, panele Kol, - pa- 
reiškia ji. - Ką, tavo manymu, jie darys, kai spąstai užsitrenks? 
Paleis tave, ar įgrūs į skylę, iš kurios niekada nepaspruksi? 

— Jie to nepadarys. Aš vis dar jiems naudinga. 

— O kai nebebūsi naudinga? 

Ericha žvelgia į ją savo bedugnėmis akimis. 

— Tu labai mėgsti moralizuoti, panele, - tęsia Zigrida. - Tai 
jei ketini gimdyti šį kūdikį, ar nemanai, kad tavo moralinė pa- 
reiga yra neleisti jo motinai atsidurti koncentracijos stovykloje 
kažkur Lenkijos pelkėse? 

Iš lauko pasigirsta smogikų pučiamųjų orkestro kelia- 
mas triukšmas. Jie užgrojo populiarų radijo maršą „Pirmyn į 
Maskvą!“ Žmonės atsigręžia, pasigirsta plojimai, staiga sustip- 
rėję į salę įžengus būriui kareivių su šautuvais, milinėmis ir 
pilnomis kuprinėmis. 

Zigrida atšiauriai stebeilija į juos. 

- Tas vyras iš Prahos, - sako ji, - ar gestapas gali jį atpažinti? 

- Ne. Tik aš esu mačiusi jo nuotrauką. 

- Puiku. Kur turi su juo susitikti? 

-— Prie tvarkaraščių. 

- Ir ką jį pamačiusi turi padaryti? 

- Paprašyti jo pridegti man cigaretę. 

- Gerai, - sako Zigrida. - Pažiūrėkime, ką galime pada- 
ryti, - greitai peržvelgusi veidus, Zigrida išsirenka atsitiktinį 
minioje stovintį nepažįstamą žmogų. Tiesiog pirmą pasitai- 
kiusį keliaujantį vyrą, už kurio užkliūva akys ir kuris stovi ten, 

kur turi stovėti keliaujantis vyras. - Matai tą vyrą tvarkaraščių 
eilės gale, rūkantį pypkę? Eik ir paprašyk jo ugnies. 

Ericha spokso į ją. 

— Eik. Būsiu tiesiai tau už nugaros. 

Tas vyras - vangus berlynietis nuobodžiu viduržiemio vei- 
du. Jis nešasi aptrintą lagaminėlį ir susiraukęs Žiūri į tvarkaraš- 
čius, įsikandęs pypkę. Kai Ericha paprašo pridegti jai cigaretę, 
jis suglumęs pažiūri į ją, pastato lagaminėlį ir ima raustis kiše- 
nėse, ieškodamas žiebtuvėlio. Zigrida pastebi svastikos ženklelį 
jo atlape. Dar geriau, - pagalvoja ji sau. 

— Eime, - sako ji Erichai ir, pastebėjusi artėjant Bekerį ir 
gestapininką su lietpalčiu prie kiosko, trūkteli merginą už ran- 
kos. - Nesustok. 

Už nugaros jos girdi bevardį pypkorių garsiai mikčiojant. 
Ginant savo nekaltumą. 

— Tai neįmanoma! Aš partijos narys! Partijos narys! - karštai 
kartoja jis. 

Tada staiga priešais išdygsta vyras ir užstoja joms kelią. Jis 
dėbso į jas iš po savo fetrinės skrybėlės atšiauriomis tarsi plie- 
niniai kamuoliukai akimis. Zigrida pajunta, kaip Ericha trokšta 
ištrūkti ir bėgti, bet tvirtai laiko suspaudusi jos ranką. 

— Turit penkias minutes, - sušnypščia jis, o jo į beždžionės 
panašios ausys nurausta. - Ilgiau negaliu jų užlaikyti, - ir jis 
prasibrauna pro jas. 

Ericha atrodo apstulbusi, bet, jai Žiojantis, Zigrida nutrau- 
kia ją. 

— Dabar jokių paaiškinimų, tik veiksmai. 

Smogikų orkestras įžygiavo į stotį paskui karius ir orkestro 
vadovas davė ženklą užgroti seną nuvalkiotą karinį maršą 
„Sargyba prie Reino“, cypų, pompastišką ir nuobodų. Zigrida 
nesigręžiodama ima skverbtis pro jų pasiklausyti susirinkusią 
minią, iš paskos tempdama Erichą. Restoranas pilnas paniuru- 

sių lankytojų, besiruošiančių iškeliauti karo metų geležinkeliu. 
Padavėjoms tenka apeiti krūvas bagažo šalia staliukų, gaudžia 
pokalbiai, klykia vaikai. Zigrida prasibrauna pro jauną moterį 
prie įėjimo ir ima įsakinėti: 

— Eime! Eime! Pavėluosite į traukinį! 

Ponios Veis veidas sustingsta, bet Zigrida jau prie jų stalo, 
ima lagaminus ir tiesia juos Erichai. 

- Ar už valgį jau sumokėta? 

Ponia Veis žvilgteli į Erichą. 

- Taip. 

— Tai eime. Antrą puodelį kavos galėsite išgerti Frankfurte. 
Nebegaiškim, - primygtinai reikalauja ji ir paima jaunesnę 
mergaitę ant rankų. - Mažute, eime į traukinį. Nepamiršk savo 
tigro. 

Išėjusi iš restorano, ji pamato Bekerį ir jo kolegą su lietpal- 
čiu, karštligiškai besidairančius minioje. 

- Prie keleivių platformų, - paliepia Zigrida poniai Veis. — 
Sekite paskui mane ir jokiu būdu nesustokite. 

Joms už nugarų nuaidi švilpukas. Kažkas surinka: 

- Halt! 

— Nesustokit! - ji žengia karių link. 

Dabar jie nebeišsirikiavę, būriuojasi platformoje, laipinami 
į traukinį irzlių karininkų. Žmonos ir mylimosios atsisveikina 
su jais. Prie langų jiems kelia kūdikius, kad pabučiuotų. BDM 
mergaitės puošia karių kuprines vėliavėlėmis ir saujomis mėto 
mažučius baltus svastikos formos konfeti. 

— Kasparai! - sušunka ji ir vienas iš kareivių atsigręžia. 

Jis nustebęs žiūri į ją. Jo kepurė ir pečiai apsnigti svastikų 
snaigėmis. 

— Pabučiuok mažylę atsisveikindamas, - paragina ji. 

Jis vėl suglumsta, tačiau pabučiuoja mergaitę į skruostą, ap- 
sižvalgydamas kario žvilgsniu. 

— Būkit gerutės! Elkitės kaip liepia Mutti, - liepia jis garsiai, 
kad visi išgirstų. Zigrida suima jį už milinės apykaklės. 

— O dabar pabučiuok atsisveikinimui žmoną, - paprašo ji. 
Tą akimirką į bučinį sudeda visa, ką gali atiduoti. Atsiplėšusi 
nuo jo, ištaria: - Jie už mūsų. 

Joms einant platforma stovinčio traukinio link, Zigridos 
nepatogiai laikoma mažylė ima verkšlenti. Ponia Veis prisi- 
artina, nešdama vyresnėlę ir ramindama ima meiliai šnekinti 
Zigridos tvirtai laikomą vaiką. 

— Viskas gerai, Liebchen. Viskas gerai. 

Pora nešikų krauna lagaminus iš vežimėlių į bagažo vagoną. 

— Ericha, - sako Zigrida, - palik lagaminus ir nesustok. 

Joms už nugaros pasigirsta daugiau švilpukų. Žmonės atsi- 
gręžia. Ji girdi Kasparo balsą tarsi užtvarą, pastojantį kelią jų 
persekiotojams. 

- Tu kiaule. Baili kontoros žiurke. Manai, kad gali nė žodžio 
netaręs pastumti frontininką? - prisijungia daugiau balsų ir pa- 
sipila aibė piktų užgaulių. 

— O Dieve, - išgirsta ji moterį subliaunant savo draugei. - Ar 
matei? Tie kariai ką tik parklupdė tą vyrą! 

Zigrida akimirką užsimerkia, kad suvaldytų besidaužančią 
širdį, bet nelėtina žingsnių. Pasigirsta daugiau švilpukų. Dau- 
giau pakeltų balsų. Girdėti traukinių signalai. 

— Zigrida, čia ne tas traukinys, - slėpdama paniką sako 
jai Ericha. - Jos negali sėsti į šį traukinį. Neturime tinkamų 
bilietų. 

— Niekas nekeliaus šiuo traukiniu, vaikeli. Niekas nekeliaus 
jokiu traukiniu. Priekyje pamatysi geležinkelio valdytoją, su 
kuriuo turėjai reikalų. Tik šįkart jam sumokėta, kad jis atida- 
rytų duris, todėl judėk toliau. 

Viršininkas - senas tuklus lokys senamadiška valstybės ge- 
ležinkelio uniforma ir per žemai ant kaktos užsmaukta kepure 

su snapeliu vengia žiūrėti į akis. Raukydamasis atrakina duris 
platformos gale ir nueina, nieko nematydamas. 

Žengus ant šaligatvio, jas užplūsta šaltas oras ir Mekerno 
gatvės triukšmas. Už nugaros durys užsitrenkia. 

- Į tunelį, - įsako Zigrida ir pasuka prie betoninių laiptų 
po didžiule iškaba, ant kurios parašyta „Pasažas į Hotel Excel- 
sior. „Parduotuvės tunelyje“. Laiptai veda žemyn į triukšmingą 
koridorių, gelsvai švytintį nuo požeminio apšvietimo. Zigrida 
prisimena motiną, žvelgiančią į suknelių parduotuvės vitriną, 
parduotuvės uždarytos. Vitrinose ženklai Nur Antrappen. 

- Sekite paskui mane. Paskubėkite, bet nebėkite, - paliepia 
Zigrida., 

Bet Ericha staiga sustingsta vietoje. 

— Ponia Veis, - šūkteli Zigrida ir paduoda jai jaunėlę. - Ei- 
kite tiesiai. Mes jus pasivysime. 

Zigridai atsisukus, Ericha tepasako: 

- Aš negaliu. 

— Gali ir eisi, net jei man prireiks tave tempti, panele Kol, - 
pareiškia jai Zigrida. - O dabar prašau judintis. 

Tunelio viduryje Zigrida išdrįsta žvilgtelėti per petį, bet 
gestapininkų nematyti. Priekyje cirko klounas su nutapyta 
raudona šypsena renka aukas fondui „Šalpa žiemą“ greta par- 
tijos nario su ruda uniforma ir raiščiu su svastika ant ranko- 
vės. Klounas linksmai pamojuoja ponios Veis dukroms, o šios 
spokso į jį išplėtusios akis. 

— Kaip sekasi, vaikučiai? - šūkteli joms klounas. - Ar galite 
šiandien atsisakyti ledų, kad Mutti galėtų paaukoti pinigų? 

Zigrida greitai įsikiša ir įmeta keletą monetų į aukų dėžutę. 

- Heil Hitler, - nusišypso partijos narys ir atiduoda pagarbą 
ištiesdamas ranką. 

— Heil Hitler ir laba diena, - irgi nusišypso Zigrida, bet nelė- 

tina žingsnių, stabtelėdama tik paimti ant rankų vyresnės mer- 
gaitės. Narsiosios Lyslės. Glėbyje laikomo pasitikinčio vaiko 
svoris suvirpina kažką jos viduje, bet ji tepasako: - Koridoriaus 
gale kilsime laiptais į kairę. 

Į viršų tenka kopti daugybe laiptų. Zigrida nenuleidžia 
žvilgsnio nuo laiptų viršuje jų laukiančio ryškios dienos švie- 
sos stačiakampio. Joms išlindus į Saro gatvę, ji akimirką žval- 
gosi, kol pamato Rudį. Jis kulnu užmina savo cigaretę ir užsi- 
kiša nuorūką už ausies. Plačiai atidaręs taksi dureles, paklausia: 

— Taksi, maloningosios ponios? 

Ponia Veis įlipa pro užpakalines dureles su mažyle, tada 
Zigrida įsodina Lyslę. 

— Į vidų, - paliepia ji Erichai. 

— Tu žinojai, - sušnabžda Ericha. Jos balsas skamba taip, 
tarsi skverbtųsi pro tirštą rūką. - Tu žinojai, kad tai aš, tiesa? 

- Žinai taisykles, - atsako Zigrida. - Jokių klausimų. O da- 
bar lipk vidun, - pakartoja ji. 

Šį kartą Ericha nesipriešina. 


Tamsiame skersgatvio gale, greta subombarduoto sandėlio pie- 
tinėje kanalo pusėje, stovi nutriušęs brezentu dengtas sunkve- 
žimis. 

— Ten, kur ir sakėte, kad būtų, - pareiškia Rudis. - Trijų tonų 
„Opel Blitz“. 

— Tikiuosi, jis atitinka jūsų keliamus reikalavimus? - pa- 
klausia Zigrida. 

Rudis patraukia pečiais. 

— Esu tikras, jis kiek baisokas. Tie „Blitz“ visada tokie. Vai- 
ruoji juos tarsi baržą, pilną akmenų. Bet jis bent jau su naujo- 
mis padangomis. Nemačiau naujų padangų nuo 1938-ųjų. 

— O dokumentai tvarkingi? 

Pupul registracijos duomenis, tavo vairuotojas - civilis, pasam- 
dytas nuvežti karo našlę su vaikais iš Berlyno į Liubeką, kai buvo 
subombarduotas jų butas, laiške rašė Kasparas. 

— Viskas gerai, - patikina ją Rudis. - Labai tvarkingi. 

— Taip, - linkteli Zigrida apžiūrinėdama sunkvežimį, palies- 
dama aukštą šoninį veidrodėlį ir galvodama apie Kasparą. - 
Labai tvarkingi. | 

Įlipęs į vairuotojo kabiną, Rudis įjungia variklį ir palieka jį 
veikiantį, su dyzelino dūmais dvokiančiu išmetamuoju vamz- 
džiu. Tada iššoka atgal ant asfalto. Nuleidęs sunkvežimio bor- 
telį, atverčia brezentą, atidengdamas gausybę padrikų baldų. 

— Iš kur visi tie baldai? - pasiteirauja Zigrida. 

Rudis kilsteli antakius. 

- Pagalvojau, jei šeima išsikrausto, turi atrodyti įtikinamai. 
Todėl reikia baldų, - jis numeta nuorūką. - Priekyje yra vietos 
poniai su vaikais, - sako jis, - o gale - suolelis panelei. Laikas 
lipti į vidų. 

Zigrida pažvelgia į mažą būdelę greta taksi garažo, kur ant 
elektrinės viryklėlės stovi kavinukas. Ponia Veis gniaužia skar- 
dinį puoduką, jai ant kelių sėdi Lyslė. Mažoji Ruti barškina 
mediniu tigriuku į medines grindis. Ericha nuleidžia cigaretę 
pakeldama akis, bet Zigrida vis dar vengia jos žvilgsnio. 

— Metas važiuoti, - tepasako ji. 

Rudis įkelia mažyles ant priekinės sėdynės. Zigrida stebi, 
kaip jos greitai pasislenka į sėdynės vidurį, apimtos nežinios 
ir laukimo. Tada paduoda poniai Veis nedidelį voką ir tyliai 
sako: 

— Tai raminamieji. Gavau jų vaistinėje. Gana silpni, kad tiktų 
mergaitėms. Kelionė į Liubeką ilga, jie padės joms užmigti. 

— Ačiū, ponia Šrioder, - atsako moteris, spausdama Zig- 
ridos ranką ašarų pilnomis akimis. - Ką galėčiau jums pasa- 
kyti? 

- Galite pasakyti „sudie“, ponia Veis, - atsako Zigrida. - 
Saugokite mergaites. 

— Būtinai. Ačiū, - pakartoja ji. 

- Mamyte, - pašaukia mažoji ir pamojuoja mediniu tig- 
riuku. 

- Kai pasieksite Liubeką, - sako Zigrida, - pabučiuokite 
jas nuo manęs, - nusišypso ji, atsargiai pabučiuoja moterį į 
skruostą ir žiūri, kaip ji įlipa į sunkvežimį. 

Tik dabar, nelikus kito pasirinkimo, ji pažvelgia Erichai į 
akis. 

— O dabar tavo eilė, - ištaria ji. - Nagi, nagi. Juk nenorime, 
kad sunkvežimiui baigtųsi degalai gaištant skersgatvyje. Lipk 
vidun. 

- Zigrida. 

- Jei jus sustabdys, nors neturėtų, bet jei sustabdys, pasakyk, 
kad vyksti pas savo sužadėtinį karo laivyne, Heinrichą. Puikus 
vardas sužadėtiniui, teisybė? Heinrichas Šuleris iš uosto artile- 
rijos trečiojo dalinio. O dabar lipsi vidun ar man reikės prašyti 
Rudžio įkelti tave kaip vaiką? Juk padarytum tai dėl manęs, 
Rudi? Pasakyk jai. 

- Vykdau tai, ką nurodo gnūdige Frau, - patvirtina Rudis. Jis 
pakelia variklio dangtį ir kažką pataiso. Variklis ima nekantriai 
urgzti. - Turime judėti. Kelionė į Liubeką - tai ne sekmadie- 
ninė išvyka. 

- Būtent. Todėl prašau nedelsti. Daviau Rudžiui tavo Reise- 
pass, kelionės dokumentus ir pinigų kelionei. Panele Kol, nors 
kartą imk ir pasielk, kaip tau liepia. Tai bus tau nauja patirtis. 

— Tu man neatsakei, - ištaria Ericha, Jos akys atrodo kaip 
mėlynos krištolo šukės. 

- Žinojau tai, vaikeli, kad neleisiu tavo kūdikiui gimti kon- 
centracijos stovykloje. Nieko daugiau. Tik tai. 

— Aš negaliu. 

- Gali. 

- Negaliu tiesiog išvykti. 

- Gali. Gali. Labai nesudėtinga tai padaryti. Važiuosi sunk- 
vežimiu, kol pasieksi laivą. Tada plauksi laivu, kol jis pasieks 
Švedijos pakrantę. O tada būsi saugi, - ji pajunta, kaip ima 
liepsnoti akys. Kaip jos sudrėksta. 

— Manai, kad aš noriu būti saugi? 

— Manau, kad nepaisant to, ko tu nori, panele Kol, mes tu- 
rime tave pristatyti į saugią vietą. 

Ericha spokso į ją. 

— O kaipgi tu? 

— Aš? 

— Taip. Ponia Šrioder, - nuryja ji gumulą gerklėje. - Kas bus 
su ja? 

— Ji darbuosis toliau, - atsako Zigrida. Nusisuka nusišluos- 
tyti ašarų. - Ką daugiau ji gali daryti? Viskas, nieko nebereikia 
sakyti, - pareiškia ji ir apkabinusi priglaudžia Erichą. - Išsky- 
rus „sudie“, - staiga jai ima graužti akis. - Dažnai prisimink 
mane, brangioji mergaite, - sukužda ji, stipriai spausdama Eri- 
chą glėby. - Niekada nepamiršiu tavęs. 

— Damos, - paragina Rudis. 

Zigrida atsiplėšia nuo Erichos ir pasitraukia. Rudis padeda 
Erichai įlipti į sunkvežimį. Jis pakelia ir užrakina sunkve- 
žimio bortą, nuleidžia brezentą, tarsi užuolaida uždengdamas 
skvarbų Erichos žvilgsnį. 

— Tschūss , šefe, - sako jis Zigridai, lipdamas į vairuotojo ka- 
biną. 

— Tschūss, Rudi, - atsako ji. 

Variklis atsikosi ir ima nervingai čiaudėti. Bet senam trantui 
pajudėjus į priekį, Ericha praskiria brezento atvartus. 


* Iki (vok.). 

— Mums su Heinrichu niekad nieko neišeis, - sušunka ji 
ašarotu veidu. 

O Zigrida žiūri, kaip sunkvežimis nuvažiuoja į sidabrinę 
dienos šviesą ir pasuka į gatvę. 


Jai įžengus į kino teatro balkoną, filmas jau prasidėjęs. Ekrane 
būrelis karių ratu spiečiasi aplink kritusį kovos draugą. Salėje 
yra keletas Žmonių, žiūrinčių į ekraną, bet jų siluetus sunku 
atskirti. Ji žino, kad vėluoja, ir yra linkusi tikėti, kad jis nelaukė 
jos, nors nuo minties apie tai jai plyšta širdis. 

O tada pamato jį. Po projektoriumi, paskutinėje eilėje. 

- Negali būti, - išgirsta jį kimiai šnabždant, - kiaulės ėmė 
skraidyti. 

— Aš atėjau tik, - pradeda ji, bet jai užgniaužia gerklę. — 
Atėjau tik atsisveikinti. 

— Tada, ponia Šrioder, - sako jis, - pasirodei pačiu laiku. 

Jam sujudėjus, ji pamato, kad jis ranka laiko prispaudęs 
šoną. Mirgančioje šviesoje mato skausmo iškreiptą veidą ir 
tamsias dėmes ant jo pirštų. 

- Tu sužeistas, - garsiai sušnibžda ji. 

- Galima ir taip pasakyti. 

— O Dieve, Egonai, tau reikia gydytojo. 

— Ne. 

- Viskas gerai. Yra gydytojas, kuris laiko liežuvį už dantų. 
Neužduoda klausimų. Žinau, kur jo kabinetas. 

— Ne, Zigrida. Jokių gydytojų. Nebereikia, - sako jis ir tram- 
dydamas skausmą mėgina įkišti ranką į kišenę. - Negaliu, - ty- 
liai sako jis. - Man reikia tavo pagalbos. Ten yra vokas. 

— Egonai. 

— Prašau, Zigrida, tiesiog paimk jį. 

Ji atsargiai ištiesia ranką prie jo palto. Perbraukia jo krūtinę. 
Švelniai įkiša ranką į jo drabužius. Randa voką. Karo metų po- 
pierius šiurkštus paliesti pirštų galiukais. Ištraukia jį. 

- Atplėšk, kai būsi saugioje-vietoje. Viduje rasi kvitą, - sako 
jis, tada jo veidas persikreipia. Jis susitvardo, kad nesuriktų. - 
Velniai griebtų, - sušnibžda. - Tai paskutinis kartas, kai pieta- 
vau Kranclerio kavinėje. 

— Pasakyk, kas atsitiko. Pasakyk man, - pašnabždom palie- 
pia ji. 

— Tavo jaunasis „povandeninis“. 

Jos akyse.šmėsteli vanagiškos akys, ausyse suskamba piktas 
balsas. Grizmekas. Mačiau jus kartu. 

— Jis surado tave, - tyliai ištaria ji. 

— Jo peilio ašmenys surado. 

— O aš atvedžiau jį pas tave, - pasibaisėjusi sako ji, bet Ego- 
nas papurto galvą. 

— Ne. Ne tu. Tai buvo mano klaida. Kaip ir dauguma gy- 
vūnų, esu linkęs turėti įpročių. Padariau kvailystę ir grįžau į 
senas medžioklės vietas prie Kaizerio Vilhelmo atminimo baž- 
nyčios, o jis ten laukė manęs. Mano asmeninis Mirties ange- 
las. Tikriausiai pastebėjo mane gatvėje ir nusekė iš paskos į 
metro. Nepastebėjau jo, kol neišsitraukė peilio, - jis vos nenu- 
sišypso. - Teisingumas, ar ne? Juk tai tam tikras teisingumas? 
Negali nepritarti, - primygtinai tvirtina jis. - Gal to ir siekiau. 
Bet tai nesvarbu. Svarbu kvitas. Paduok jį Zoologijos sodo sto- 
ties bagažo skyriuje ir tau grąžins odinį krepšį. Viduje, - sako 
jis ir nutyla skausmingai alsuodamas. - Viduje, - pakartoja, — 
rasi aštuoniasdešimt tūkstančių markių. 

— Egonai, - sušnabžda ji jo vardą. Gal vien todėl, kad išgirstų 
jį skambant. 

— Su tiek variokų galėsi slapčia išgabenti daugybę žydų, tiesa, 
ponia Šrioder? Gali vadinti tai mano įnašu, - jis bando nusi- 
šypsoti, bet akimirkai pasvyra į priekį, tarsi būtų imtyninin- 
kas, ketinantis geriau sugriebti priešininką. Jam loštelėjus atgal 
į krėslą, ant lūpos, kurią įsikando, pasirodo kraujas. - Išeik, gerai? 

— Ne. 

- Taip. Prašau, Zigrida. Čia nesaugu. Be to, nenoriu, kad ma- 
tytum, kaip mirštu. Ne šitaip. 

Jos skruostais ritasi ašaros. 

— Nepaliksiu tavęs. 

— Niekada nematei, kaip miršta į pilvą sužeistas žmogus. O 
aš mačiau, tai bjauru. Bjauriau būti negali. Ir nenorėčiau, kad 
paskutinis vaizdas, kurį prisimintum, būtų, kaip vemiu krauju. 
Todėl prašau. Išeik, - sako ir pervertas skausmo vėl piktai su- 
dreba, bandydamas susitvardyti. - Išeik, - pakartoja. 

Bet ji žino, kad vienintelį kartą nepaklausys jo. 

— Ne, Egonai, - sako ji ir greitai nusišluosto ašaras. 

Ji dovanojo jam savo alsavimą ir savo pulsą. Dovanojo savo 
aistrą, neapykantą ir meilę, savo praeitį ir ateitį. Dovanojo jam 
visa, kas svarbiausia, kad be jo niekada nebepasiektų pilnatvės. 
Bet to neužteko. Ji žino, kad turi dovanoti jam dar vieną, pas- 
kutinę dovaną. Suteikti laisvę. 

— Turiu tau kai ką. Kai ką, kas padės tau, - švelniai ištaria. 
Ji laiko tai įsismeigusi plaukuose, jei ją sučiuptų. Jei įmestų į 
kamerą be jokių daiktų. Mažutę varinę kapsulę. Ji nuima ją nuo 
plaukų segtuko ir atidaro. - Jie labai greitai veikia. 

Virš jų mechaniškai murma projektorius, skleisdamas steri- 
lią melsvą šviesą. Jis blausiai žvelgia į stiklinę ampulę jos delne. 

- Tavo išradingumas, Zigrida Šrioder, ir toliau mane ste- 
bina, - jis pakelia į ją žvilgsnį. - Bet aš negaliu, - sako jis. - Ne- 
galiu leisti tau jų iššvaistyti. 

- Iššvaistyk, - sako ji. 

- Kas nutiks... Kas nutiks atėjus dienai, kai tau pačiai jų pri- 
reiks? 

— Tokia diena neateis, - sako ji. 

Bet jis pajėgia papurtyti galvą. 

— Negali žinoti. Tiesą sakant, turėjai suprasti... kaip lengvai 
žmonės... žmonės išduoda vieni kitus. Tokia diena gali ateiti. O 
tada neturėsi, - nelygiai alsuoja jis, - išeities. 

— Man nesvarbu. Neleisiu tau taip kentėti. 

— Kentėti? - jis vos nenusišypso. - Tai mažiausia, ko nusipel- 
niau. Paklausk bet ko. Paklausk savęs. Ar savanaudis niekšas to 
vertas? 

— Taip, - atsako ji. - Toks mano sprendimas. Jis vertas. O da- 
bar prašau nebesiginčyti, pone Grizmekai, - ir priduria: - Pra- 
šau, Egonai, - sušnabžda ji. - Leisk man. Leisk man tau padėti. 

Jo akys užsimerkė. 

— Egonai. 

Vėl atsimerkęs, jis sako: 

— Mano dukros, - jis stebeilija į priekį. - Mano dukros. Už- 
simerkęs matau jų veidus, - ištaria taip, tarsi tai jį stebintų ar 
neduotų ramybės. 

Jai vėl ištarus jo vardą, jis neatsiliepia. Tik spokso į priekį ir, 
gniaužiamas skausmo, griežia dantimis. Tada vieną kartą su- 
mirksi. Jai iš akių rieda ašaros. Ji atsargiai pirštais praskiria jo 
lūpas. Jis nesipriešina jai įkišant ampulę jam į burną ir karštai 
sušnabždant į ausį: 

— Myliu tave. Visada tave mylėsiu, - tai paskutinė liepsna, ku- 
rią jam dovanoja. 

Akimirką padelsęs jis sukanda dantis. Ji pajunta, kaip su- 
virpa jo kūnas. Nieko daugiau. Tik virptelėjimas. O tada į jos 
širdį ateina ramybė. 

Ji nežino, kiek laiko lieka šalia jo tamsoje. Nežino, kada bū- 
tent atsiskiria nuo jo, paleidžia jo ranką. Užmerkusi jam akis, 

pabučiuoja abu vokus. Jo veide beskausmė ramybė. Zvelgdama 
į jį, prisimena, kad tik miegant jo veide atsirasdavo ramybė. 


Zoologijos sodo stoties bagažo skyriuje pateikusi kvitą iš Ego- 
no voko, ji gauna sunkų juodą odinį krepšį apsitrynusiomis 
siūlėmis. Atsegusi jį, išvysta krūvelėmis supakuotus naujutėlai- 
čius šimto markių banknotus. Ji greitai užsega krepšį. Eidama 
per stotį, ji pastebi vyrą, grįžtantį pas šeimą iš kelionės. Dvi 
mažos mergaitės čiauška motinos glėbyje, džiaugdamosi tėvo 
grįžimu. Ji pajunta perbėgant šiurpuliuką, tarsi virptelėtų iš- 
tempta viela, bet nesustoja ir nelėtina žingsnių. 

Lauke, po baltos šviesos skliautu, ji randa neregį, stovintį 
po laikrodžiu. Popietės lietutis, toks būdingas Berlynui, pavertė 
šaligatvį blizgančiu veidrodžiu, kuriame matyti kreivas dienos 
atspindys. 

— Pinigėlį šventam mirusiųjų atminimui? - sugergždžia jis. 

Ji junta, kaip jis stebeilija į ją pro juodus apskritus akinių 
stiklus ir pažvelgia į tamsius jų atspindžius. 

— Taip. Mirusiesiems, - sutinka ji. Bet monetoms žvangte- 
lint puodelyje, ji pasilenkia prie jo, tarsi norėdama atskleisti 
paslaptį. - Bet dabar aš dirbu gyviesiems. 

žmonių, kurie nekariavo, istoriją; akivaizdu, kad gyveni- 
mas „moterų miestuose“ iš gyventojų reikalavo ne mažesnės ištvermės, 

